
॥ नमो तस्स भगवतो अरहतो सम्मासम्बुद्धस्स॥ 


मज्झिमनिकायो 


मूलपण्णासपाळि 


१. मूलपरियायवग्गो 


१. मूलपरियायसुत्त 


९. एवं मे सुतं - एकं समयं भगवा उक्कट्ठायं विहरति सुभगवने सालराजमूले । तत्र खो भगवा भिक्खू आमन्तेसि - 
“भिक्खवो”ति। “भदन्ते ति ते भिक्खू भगवतो पच्चस्सोसुं। भगवा एतदवोच - “सब्बधम्ममूलपरियायं वो, भिक्खवे, 
देसेस्सामि। तं सुणाथ, साधुकं मनसि करोथ, भासिस्सामी”ति। “एवं, भन्ते"ति खो ते भिक्खू भगवतो पच्चस्सोसुं। भगवा 
एतदवोच - 


२. “इध, भिक्खवे, अस्सुतवा पुथुज्जनो अरियानं अदस्सावी अरियधम्मस्स अकोविदो अरियधम्मे अविनीतो, 
सप्पुरिसानं अदस्सावी सप्पुरिसधम्मस्स अकोविदो सप्पुरिसधम्मे अविनीतो - पथविं [पठवि (सी० स्या० कं० पी०)] 
पथवितो सञ्जानाति; पथविं पथवितो सञ्ञत्वा पथवि मञ्ञति, पथविया मञ्ञति, पथवितो मञ्ञति, पथवि मेति मञ्जति, 
पथविं अभिनन्दति । तं किस्स हेतु? “अपरिज्ञातं तस्सा'ति वदामि। 


° आपं आपतो सञ्जानाति; आपं आपतो सञ्जत्वा आपं मञ्ञति, आपस्मिं मञ्ञति, आपतो मञ्जति, आपं मेति 
मञ्जति, आपं अभिनन्दति । तं किस्स हेतु? “अपरिज्ञातं तस्सा'ति वदामि। 


“तेजं तेजतो सञ्जानाति; तेजं तेजतो सञ्जत्वा तेजं मञ्ञति, तेजस्मि मञ्ञति, तेजतो मञ्जति, तेजं मेति मञ्जति, 
तेजं अभिनन्दति । तं किस्स हेतु? 'अपरिञ्ञातं तस्साःति वदामि । 


“वायं वायतो सञ्जानाति; वायं वायतो सञ्जत्वा वायं मञ्ञति, वायस्मिं मञ्जति, वायतो मञ्ञति, वायं मेति 
मञ्जति, वायं अभिनन्दति । तं किस्स हेतु? “अपरिज्ञातं तस्सा'ति वदामि । 


३. “भूते भूततो सञ्जानाति; भूते भूततो सञ्जत्वा भूते मञ्जति, भूतेसु मञ्ञति, भूततो मञ्ञति, भूते मेति मञ्जति, 
भूते अभिनन्दति । तं किस्स हेतु? 'अपरिञ्ञातं तस्सा'ति वदामि । 


“देवे देवतो सञ्जानाति; देवे देवतो सञ्जत्वा देवे मञ्ञति, देवेसु मञ्जति, देवतो मञ्जति, देवे मेति मञ्ञति, देवे 
अभिनन्दति । तं किस्स हेतु? “अपरिञ्जातं तस्सा'ति वदामि । 


“पजापति पजापतितो सञ्जानाति; पजापति पजापतितो सञ्जत्वा पजापति मञ्जति, पजापतिस्मिं मञ्जति, 
पजापतितो मञ्जति, पजापति मेति मञ्ञति, पजापति अभिनन्दति । तं किस्स हेतु? 'अपरिञ्ञातं तस्सा'ति वदामि । 

“ब्रह्मं ब्रह्मतो सञ्जानाति; ब्रह्मं ब्रह्मतो सञ्ञत्वा ब्रह्मं मञ्ञति, ब्रह्मस्मि मञ्ञति, ब्रह्मतो मञ्ञति, ब्रह्मं मेति मञ्जति, 
ब्रह्मं अभिनन्दति । तं किस्स हेतु? “अपरिज्ञातं तस्सा'ति वदामि । 


“आभस्सरे आभस्सरतो सञ्जानाति; आभस्सरे आभस्सरतो सञ्ञजत्वा आभस्सरे मञ्ञति, आभस्सरेसु मञ्जति, 
आभस्सरतो मञ्ञति, आभस्सरे मेति मञ्जति, आभस्सरे अभिनन्दति । तं किस्स हेतु? 'अपरिञ्ञातं तस्सा'ति वदामि । 


“सुभकिण्हे सुभकिण्हतो सञ्जानाति; सुभकिण्हे सुभकिण्हतो सञ्जत्वा सुभकिण्हे मञ्जति, सुभकिण्हेसु मञ्ञति, 
सुभकिण्हतो मञ्ञति, सुभकिण्हे मेति मञ्ञति, सुभकिण्हे अभिनन्दति । तं किस्स हेतु? 'अपरिञ्ञातं तस्साःति वदामि। 


“*वेहप्फले वेहप्फलतो सञ्जानाति; वेहप्फले वेहप्फलतो सञ्जत्वा वेहप्फले मञ्ञति, वेहप्फलेसु मञ्ञति, 
वेहप्फलतो मञ्जति, वेहप्फले मेति मञ्जति, बेहप्फले अभिनन्दति । तं किस्स हेतु? “अपरिज्ञातं तस्सा'ति वदामि। 


“अभिभुं अभिभूतो सञ्जानाति; अभिभुं अभिभूतो सञ्जत्वा अभिभुं मञ्जति, अभिभुस्मिं मज्जति, अभिभूतो 
मञ्जति, अभिभुं मेति मञ्जति, अभिभुं अभिनन्दति । तं किस्स हेतु? “अपरिञ्ञातं तस्सा'ति वदामि। 


४. “आकासानज्चायतनं आकासानञ्चायतनतो सञ्जानाति; आकासानञ्चायतनं आकासानञ्चायतनतो सञ्जत्वा 
आकासानञ्चायतनं मञ्ञति, आकासानञ्चायतनस्मिं मञ्जति, आकासानञ्चायतनतो मञ्ञति, आकासानञ्चायतनं मेति 
मञ्जति, आकासानञ्चायतनं अभिनन्दति । तं किस्स हेतु? 'अपरिञ्ञातं तस्सा ति बदामि । 


“विञ्ञाणञ्चायतनं विञ्ञाणञ्चायतनतो सञ्जानाति; विञ्ञाणञ्चायतनं विञ्ञजाणञ्चायतनतो सञ्ञत्वा 
विञ्जाणञ्चायतनं मञ्ञति, विञ्जाणञ्चायतनस्मि मञ्जति, विञ्ञजाणञ्चायतनतो मञ्जति, विञ्ञाणञ्चायतनं मेति 
मञ्जति, विञ्जाणञ्चायतनं अभिनन्दति । तं किस्स हेतु? “अपरिज्ञातं तस्सा'ति वदामि । 


"* आकिञ्चञ्ञजायतनं आकिञ्चञ्ञायतनतो सञ्जानाति; आकिञ्चञ्जायतनं आकिञ्चञ्जायतनतो सञ्ञत्वा 
आकिञ्चञ्ञजायतनं मञ्ञति, आकिञ्चञ्जायतनस्मिं मञ्जति, आकिञ्चञ्ञायतनतो मञ्ञति, आकिञ्चञ्ञजायतनं मेति 
मञ्जति, आकिञ्चञ्ञायतनं अभिनन्दति । तं किस्स हेतु? “अपरिञ्जातं तस्सा'ति वदामि । 


““नेबसञ्ञानासञ्ञायतनं नेवसञ्ञानासञ्ञजायतनतो सञ्जानाति; नेवसञ्ञजानासञ्ञजायतनं नेवसञ्ञजानासञ्ञायतनतो 
सञ्जत्वा नेवसञ्ञानासञ्ञायतनं मञ्जति, नेवसञ्ञजानासञ्ञायतनस्मिं मञ्ञति, नेवसञ्ञजानासञ्जायतनतो मञ्जति, 
नेबसञ्जानासञ्ञायतनं मेति मञ्जति, नेवसञ्ञजानासञ्जायतनं अभिनन्दति । तं किस्स हेतु? 'अपरिञ्ञातं तस्सा'ति 
वदामि। 


५. “दिदं दिटुतो सञ्जानाति; दिडुँ दिडुतो सञ्जत्वा दिं मञ्जति, दिट्ठ॒स्मिं मञ्जति, दिट्ठतो मञ्जति, दिड मेति 
मञ्जति, दिठ्ं अभिनन्दति। तं किस्स हेतु? “अपरिज्ञातं तस्सा'ति वदामि। 


“सुतं सुततो सञ्जानाति; सुतं सुततो सञ्जत्वा सुतं मञ्जति, सुतस्मिं मञ्जति, सुततो मञ्ञजति, सुतं मेति मञ्ञति, 
सृतं अभिनन्दति। तं किस्स हेतु? “अपरिञ्ञातं तस्साःति वदामि । 


www.tipitaka.org Vipassana Research Institute 


Page 3 sur 244 


““मुतं मुततो सञ्जानाति; मुतं मुततो सञ्जत्वा मुतं मञ्ञजति, मुतस्मिं मञ्ञति, मुततो मञ्जति, मुतं मेति मञ्ञति, मुतं 
अभिनन्दति । तं किस्स हेतु? 'अपरिञ्ञातं तस्सा'ति वदामि। 


“विज्ञातं विञ्ञाततो सञ्जानाति; विञ्ञातं विज्ञाततो सञ्जत्वा विञ्ञातं मञ्जति, विञ्ञातस्मिं मञ्जति, 
विञ्जाततो मञ्जति, विञ्ञातं मेति मञ्ञति, विज्ञातं अभिनन्दति । तं किस्स हेतु? “अपरिञ्ञातं तस्साःति वदामि । 


६. “एकत्तं एकत्ततो सञ्जानाति; एकत्तं एकत्ततो सञ्जत्वा एकत्तं मञ्जति, एकत्तस्मि मञ्जति, एकत्ततो मञ्ञति, 
एकत्तं मेति मञ्ञति, एकत्तं अभिनन्दति । तं किस्स हेतु? अपरिञ्ञातं तस्सा'ति बदामि । 


“नानत्तं नानत्ततो सञ्जानाति; नानत्तं नानत्ततो सञ्ञत्वा नानत्तं मञ्ञति, नानत्तस्मिं मञ्ञति, नानत्ततो मञ्ञति, 
नानत्तं मेति मञ्ञति, नानत्तं अभिनन्दति । तं किस्स हेतु? “अपरिज्ञातं तस्साःति वदामि। 


“सब्बं सब्बतो सञ्जानाति; सब्बं सब्बतो सञ्ञत्वा सब्बं मञ्ञति, सब्बस्मि मञ्ञति, सब्बतो मञ्ञति, सब्बं मेति 
मञ्जति, सब्बं अभिनन्दति । तं किस्स हेतु? 'अपरिञ्ञातं तस्सा'ति वदामि। 


“निब्बानं निब्बानतो सञ्जानाति; निब्बानं निब्बानतो सञ्ञत्वा निब्बानं मञ्ञति, निब्बानस्मिं मञ्ञति, निब्बानतो 
मञ्ञति, निब्बानं मेति मञ्जति, निब्बानं अभिनन्दति । तं किस्स हेतु? 'अपरिञ्ञातं तस्सा ति वदामि । 


पुथुज्जनवसेन पठमनयभूमिपरिच्छेदो निड्टितो। 


७. “योपि सो, भिक्खवे, भिक्खु सेक्खो [सेखो (सी० स्या० कं० पी०)] अप्पत्तमानसो अनुत्तरं योगकखेमं पत्थयमानो 
विहरति, सोपि पथविं पथवितो अभिजानाति; पथविं पथवितो अभिञ्ञाय [अभिञ्जत्वा (क०)] पथवि मा मञ्जि [वा 
मञ्ञति], पथविया मा मञ्जि, पथवितो मा मञ्जि, पथविं मेति मा मञ्जि, पथवि माभिनन्दि [वा अभिनन्दति (सी०) टीका 
ओलोकेतब्बा]। तं किस्स हेतु? 'परिञ्जेय्यं तस्सा'ति वदामि । 


“आपं...पे०... तेजं... वायं... भूते... देवे... पजापति... ब्रह्म... आभस्सरे... सुभकिण्हे... बेहप्फले... अभिभुं 
आकासानञ्चायतनं... विञ्ञाणञ्चायतनं... आकिञ्चञ्ञायतनं... नेवसञ्ञानासञ्ञजायतनं... दिड... सुतं... मुतं... विञ्ञातं... 
एकत्तं... नानत्तं... सब्बं... निब्बानं निब्बानतो अभिजानाति; निब्बानं निब्बानतो अभिञ्ञाय निब्बानं मा मञ्ज, निब्बानस्मि 
मा मञ्जि, निब्बानतो मा मञ्जि, निब्बानं मेति मा मञ्जि, निब्बानं माभिनन्दि। तं किस्स हेतु? 'परिज्जेय्यं तस्सा'ति वदामि । 


सेक्खवसेन [सत्थारवसेन (सी०), सत्थुवसेन (स्या० क०)] दुतियनयभूमिपरिच्छेदो निट्टितो। 


८. “योपि सो, भिक्खवे, भिक्खु अरहं खीणासवो वुसितवा कतकरणीयो ओहितभारो अनुप्पत्तसदत्थो 
परिकखीणभवसंयोजनो सम्मदञ्ञा विमुत्तो, सोपि पथवि पथवितो अभिजानाति; पथवि पथवितो अभिञ्ञाय पथवि न 
मञ्जति, पथविया न मञ्जति, पथवितो न मञ्जति, पथवि मेति न मञ्ञति, पथवि नाभिनन्दति । तं किस्स हेतु? 'परिञ्ञातं 
तस्सा'ति वदामि। 

आकासानञ्चायतनं... विञ्ञाणञ्चायतनं... आकिञ्चञ्ञायतनं... नेबसञ्ञानासञ्ञायतनं... दिटुँ... सुतं... मुतं... 
विञ्ञातं... एकत्तं... नानत्तं... सब्बं... निब्बानं निब्बानतो अभिजानाति; निब्बानं निब्बानतो अभिञ्ञाय निब्बानं न मञ्जति, 
निब्बानस्मिं न मञ्ञति, निब्बानतो न मञ्जति, निब्बानं मेति न मञ्जति, निब्बानं नाभिनन्दति । तं किस्स हेतु? परिञ्ञातं 
तस्सा'ति वदामि। 


खीणासववसेन ततियनयभूमिपरिच्छेदो निट्टितो । 


९. “योपि सो, भिक्खवे, भिक्खु अरहं खीणासवो बुसितवा कतकरणीयो ओहितभारो अनुप्पत्तसदत्थो 
परिक्खीणभवसंयोजनो सम्मदञ्ञा विमुत्तो, सोपि पर्थवि पथवितो अभिजानाति; पथवि पथवितो अभिञ्जाय पथवि न 
मञ्जति, पथविया न मञ्जति, पथवितो न मञ्जति, पथवि मेति न मञ्जति, पथवि नाभिनन्दति। तं किस्स हेतु? खया 
रागस्स, वीतरागत्ता। 


““आपं...पे०... तेजं... वायं... भूते... देवे... पजापति... ब्रह्म... आभस्सरे... सुभकिण्हे... वेहप्फले... अभिभुं... 
आकासानञ्चायतनं... विञ्ञाणञ्चायतनं... आकिञ्चञ्ञायतनं ... नेबसञ्जानासञ्ञायतनं ... दिं... सुतं... मुतं... विञ्ञातं... 
एकत्तं... नानत्तं... सब्बं... निब्बानं निब्बानतो अभिजानाति; निब्बानं निब्बानतो अभिञ्ञाय निब्बानं न मञ्जति, निब्बानस्मि 
न मञ्जति, निब्बानतो न मञ्ञति, निब्बानं मेति न मञ्ञति, निब्बानं नाभिनन्दति । तं किस्स हेतु? खया रागस्स, 
वीतरागत्ता। 


खीणासववसेन चतुत्थनयभूमिपरिच्छेदो निद्धितो। 


१०. “योपि सो, भिक्खवे, भिक्खु अरहं खीणासवो वुसितवा कतकरणीयो ओहितभारो अनुप्पत्तसदत्थो 
परिक्खीणभवसंयोजनो सम्मदञ्ञा विमुत्तो, सोपि पर्थवि पथवितो अभिजानाति; पथवि पथवितो अभिञ्जाय पथवि न 
मञ्जति, पथविया न मञ्जति, पथवितो न मञ्जति, पथवि मेति न मञ्ञति, पथवि नाभिनन्दति । तं किस्स हेतु? खया 
दोसस्स, वीतदोसत्ता। 


““आपं...पे०... तेजं... वायं... भूते... देवे... पजापति... ब्रह्म... आभस्सरे... सुभकिण्हे... वेहप्फले... अभिभुं... 
आकासानञ्चायतनं... विञ्ञाणञ्चायतनं... आकिञ्चञ्ञायतनं... नेवसञ्ञानासञ्ञायतनं... दिट्टं... सुतं... मुतं... विञ्ञातं... 
एकत्तं... नानत्तं... सब्बं... निब्बानं निब्बानतो अभिजानाति; निब्बानं निब्बानतो अभिञ्ञाय निब्बानं न मञ्जति, निब्बानस्मि 
न मञ्जति, निब्बानतो न मञ्ञति, निब्बानं मेति न मञ्ञति, निब्बानं नाभिनन्दति । तं किस्स हेतु? खया दोसस्स, 
वीतदोसत्ता। 


खीणासववसेन पञ्चमनयभूमिपरिच्छेदो निट्टितो। 


११. “योपि सो, भिक्खवे, भिक्खु अरहं खीणासवो वुसितवा कतकरणीयो ओहितभारो अनुप्पत्तसदत्थो 
परिक्खीणभवसंयोजनो सम्मदञ्ञा विमुत्तो, सोपि पर्थवि पथवितो अभिजानाति; पथवि पथवितो अभिञ्जाय पथवि न 
मञ्जति, पथविया न मञ्जति, पथवितो न मञ्जति, पथवि मेति न मञ्जति, पथवि नाभिनन्दति। तं किस्स हेतु? खया 
मोहस्स, वीतमोहत्ता। 

““आपं...पे०... तेजं... वायं... भूते... देवे... पजापति... ब्रह्म... आभस्सरे... सुभकिण्हे... वेहप्फले... अभिभुं 
आकासानञ्चायतनं... विञ्ञाणञ्चायतनं... आकिञ्चञ्ञायतनं ... नेबसञ्ञानासञ्ञायतनं... दिटुँ... सृतं... मुतं... विञ्ञातं... 
एकत्तं... नानत्तं... सब्बं... निब्बानं निब्बानतो अभिजानाति; निब्बानं निब्बानतो अभिञ्ञाय निब्बानं न मञ्जति, निब्बानस्मि 
न मञ्जति, निब्बानतो न मञ्ञति, निब्बानं मेति न मञ्ञति, निब्बानं नाभिनन्दति । तं किस्स हेतु? खया मोहस्स, 
बीतमोहत्ता। 


खीणासववसेन छट्टनयभूमिपरिच्छेदो निट्टितो। 


१२. “तथागतोपि, भिक्खवे, अरहं सम्मासम्बुद्भो पथवि पथवितो अभिजानाति; पथवि पथवितो अभिञ्जाय पथवि न 
मञ्जति, पथविया न मञ्जति, पथवितो न मञ्ञति, पथविं मेति न मञ्ञति, पथवि नाभिनन्दति । तं किस्स हेतु? 
'परिञ्ञातन्तं तथागतस्साःति वदामि । 


““आपं...पे०... तेजं... वायं... भूते... देवे... पजापति... ब्रह्म... आभस्सरे... सुभकिण्हे... वेहप्फले... अभिभुं 
आकासानञ्चायतनं... विञ्ञाणञ्चायतनं ... आकिञ्चञ्ञायतनं... नेवसञ्ञानासञ्ञायतनं... दिटुँ... सृतं... मुतं... विञ्ञातं... 
एकत्तं... नानत्तं... सब्बं... निब्बानं निब्बानतो अभिजानाति; निब्बानं निब्बानतो अभिञ्ञाय निब्बानं न मज्ञति, निब्बानस्मि 
न मञ्जति, निब्बानतो न मञ्ञति, निब्बानं मेति न मञ्ञति, निब्बानं नाभिनन्दति । तं किस्स हेतु? 'परिञ्ञातन्तं 
तथागतस्सा'ति वदामि। 


तथागतवसेन सत्तमनयभूमिपरिच्छेदो निड्टितो। 


१३. “तथागतोपि, भिक्खवे, अरहं सम्मासम्बुद्रो पथवि पथवितो अभिजानाति; पथवि पथवितो अभिञ्ञाय पथविं न 
मञ्जति, पथविया न मञ्जति, पथवितो न मञ्जति, पथवि मेति न मञ्ञति, पथवि नाभिनन्दति । तं किस्स हेतु? “नन्दी 
[नन्दि (सी० स्या०)] दुक्खस्स मूल'न्ति इति विदित्वा “भवा जाति भूतस्स जरामरण'न्ति। तस्मातिह, भिक्खवे, 
"तथागतो सब्बसो तण्हानं खया विरागा निरोधा चागा पटिनिस्सग्गा अनुत्तरं सम्मासम्बोधि अभिसम्बुद्धो'ति वदामि। 


“आपं ...पे०... तेजं... वायं... भूते... देवे... पजापति... ब्रह्मं. आभस्सरे... सुभकिण्हे... वेहप्फले... अभिभू... 
आकासानञ्चायतनं... विञ्ञाणञ्चायतनं... आकिञ्चञ्ञायतनं... नेवसञ्ञानासञ्जायतनं... दिड... सुतं... मुतं... विञ्ञातं... 
एकत्तं... नानत्तं... सब्बं... निब्बानं निब्बानतो अभिजानाति; निब्बानं निब्बानतो अभिञ्ञाय निब्बानं न मञ्जति, निब्बानस्मि 
न मञ्जति, निब्बानतो न मञ्ञति, निब्बानं मेति न मञ्ञति, निब्बानं नाभिनन्दति । तं किस्स हेतु? “नन्दी दुकखस्स मूल'न्ति 
न इति विदित्वा "भवा जाति भूतस्स जरामरण'न्ति। तस्मातिह, भिक्खवे, 'तथागतो सब्बसो तण्हानं खया विरागा निरोधा 
चागा पटिनिस्सग्गा अनुत्तरं सम्मासम्बोधि अभिसम्बुद्धो'ति वदामी 'ति। 


तथागतवसेन अट्टुमनयभूमिपरिच्छेदो निद्धितो । 
इदमवोच भगवा। न ते भिक्खू [न अत्तमना तेभिकखू (स्या०), ते भिक्खू (पी० क०)] भगवतो भासितं अभिनन्दुन्ति । 


मूलपरियायसुत्तं निट्टितं पठमं । 

२. सब्बासवसुत्त 


९४. एवं मे सुतं - एकं समयं भगवा सावत्थियं विहरति जेतवने अनाथपिण्डिकस्स आरामे। तत्र खो भगवा भिक्खू 
आमन्तेसि - “भिक्खवो''ति। “भदन्ते”ति ते भिक्खू भगवतो पच्चस्सोसुं। भगवा एतदवोच -- “सब्बासवसंवरपरियायं 
वो, भिक्खवे, देसेस्सामि। तं सुणाथ, साधुकं मनसि करोथ, भासिस्सामी”ति। “एवं, भन्ते*ति खो ते भिक्खू भगवतो 
पच्चस्सोसुं। भगवा एतदवोच - 


१५. “जानतो अहं, भिक्खवे, पस्सतो आसवानं खयं वदामि, नो अजानतो नो अपस्सतो। किञ्च, भिक्खवे, जानतो 
किञ्च पस्सतो आसवानं खयं वदामि? योनिसो च मनसिकारं अयोनिसो च मनसिकारं। अयोनिसो, भिक्खवे, 
मनसिकरोतो अनुप्पन्ना चेन आसवा उप्पज्जन्ति, उप्पन्ना च आसवा पवडन्ति; योनिसो च खो, भिक्खवे, मनसिकरोतो 
अनुप्पन्ना चेव आसवा न उप्पज्जन्ति, उपपन्ना च आसवा पहीयन्ति। 


९६. “अत्थि, भिक्खवे, आसवा दस्सना पहातब्बा, अत्थि आसवा संवरा पहातब्बा, अत्थि आसवा पटिसेवना 
पहातब्बा, अत्थि आसवा अधिवासना पहातब्बा, अत्थि आसवा परिवज्जना पहातब्बा, अत्थि आसवा विनोदना पहातब्बा, 
अत्थि आसवा भावना पहातब्बा । 


दस्सना पहातब्बासवा 


१७. “कतमे च, भिक्खवे, आसवा दस्सना पहातब्बा? इध, भिक्खवे, अस्सुतवा पुथुज्जनो -- अरियानं अदस्सावी 
अरियधम्मस्स अकोविदो अरियधम्मे अविनीतो, सप्पुरिसानं अदस्सावी सप्पुरिसधम्मस्स अकोविदो सप्पुरिसधम्मे 
अविनीतो -- मनसिकरणीये धम्मे नप्पजानाति, अमनसिकरणीये धम्मे नप्पजानाति। सो मनसिकरणीये धम्मे अप्पजानन्तो 
अमनसिकरणीये धम्मे अप्पजानन्तो, ये धम्मा न मनसिकरणीया, ते धम्मे मनसि करोति, ये धम्मा मनसिकरणीया ते धम्मे 
न मनसि करोति। 


“कतमे च, भिक्खवे, धम्मा न मनसिकरणीया ये धम्मे मनसि करोति? यस्स, भिक्खवे, धम्मे मनसिकरोतो 
अनुप्पन्नो वा कामासवो उप्पज्जति, उप्पन्नो वा कामासवो पवडति; अनुप्पन्नो वा भवासवो उप्पज्जति, उप्पन्नो वा 
भवासवो पवडडति; अनुप्पन्नो वा अविज्जासवो उप्पज्जति, उप्पन्नो वा अविज्जासवो पवड्डति - इमे धम्मा न 
मनसिकरणीया ये धम्मे मनसि करोति। 


“कतमे च, भिक्खवे, धम्मा मनसिकरणीया ये धम्मे न मनसि करोति? यस्स, भिक्खवे, धम्मे मनसिकरोतो 
अनुप्पन्नो वा कामासवो न उप्पज्जति, उप्पन्नो वा कामासवो पहीयति; अनुप्पन्नो वा भवासवो न उप्पज्जति, उप्पन्नो वा 
भवासवो पहीयति; अनुप्पन्नो वा अविज्जासवो न उप्पज्जति, उप्पन्नो वा अविज्जासवो पहीयति -- इमे धम्मा 
मनसिकरणीया ये धम्मे न मनसि करोति । 


“तस्स अमनसिकरणीयानं धम्मानं मनसिकारा मनसिकरणीयानं धम्मानं अमनसिकारा अनुष्पन्ना चेन आसवा 
उप्पज्जन्ति उप्पन्ना च आसवा पवटड्डन्ति। 


१८. “सो एवं अयोनिसो मनसि करोति -- 'अहोसिं नु खो अहं अतीतमद्भानं? न नु खो अहोसि अतीतमद्धानं? किं नु 

खो अहोसिं अतीतमद्धानं? कथं नु खो अहोसि अतीतमद्धानं? कि हुत्वा कि अहोसिं नु खो अहं अतीतमद्भानं? 
भविस्सामि नु खो अहं अनागतमद्धानं? न नु खो भविस्सामि अनागतमद्धानं? कि नु खो भविस्सामि अनागतमद्धानं? कथं 
नु खो भविस्सामि अनागतमद्धानं? कि हुत्वा कि भविस्सामि नु खो अहं अनागतमद्धान'न्ति? एतरहि वा पच्चुप्पन्नमद्भानं 
[पच्चुप्पन्नमद्भानं आरब्भ (स्या०)] अज्झत्तं कथंकथी होति - अहं नु खोस्मि? नो नु खोस्मि? कि नु खोस्मि? कथं नु 
खोस्मि? अयं नु खो सत्तो कुतो आगतो? सो कुहिं गामी भविस्सती'ति? 


९९. “तस्स एवं अयोनिसो मनसिकरोतो छन्नं दिट्टीनं अञ्जतरा दिद्ठि उप्पज्जति। 'अत्थि मे अत्ताति वा अस्स 
[वास्स (सी० स्या० पी०)] सच्चतो थेततो दिडि उप्पज्जति; 'नत्थि मे अत्ताति वा अस्स सच्चतो थेततो दिट्टि उप्पज्जति; 
'अत्तनाव अत्तानं सञ्जानामी'ति वा अस्स सच्चतो थेततो दिड्टि उप्पज्जति; `अत्तनाव अनत्तानं सञ्जानामीति वा अस्स 
सच्चतो थेततो दिट्टि उप्पज्जति; “अनत्तनाव अत्तानं सञ्जानामी'ति वा अस्स सच्चतो थेततो दिद्ठि उप्पज्जति; अथ वा 
पनस्स एवं दिट्टि होति - “यो मे अयं अत्ता वदो वेदेय्यो तत्र तत्र कल्याणपापकानं कम्मानं विपाकं पटिसंवेदेति सो खो पन 
मे अयं अत्ता निच्चो धुवो सस्सतो अविपरिणामधम्मो सस्सतिसमं तथेव ठस्सती'ति। इदं वुच्चति, भिक्खवे, दिट्टिंगतं 
दिट्टिगहनं दिट्टिकन्तारं दिठ्ठिविसूकं दिट्टिविप्फन्दितं दि्टिसंयोजनं । दि्टिसंयोजनसंयृत्तो, भिक्खवे, अस्सुतवा पुथुज्जनो न 
परिमुच्चति जातिया जराय मरणेन सोकेहि परिदेवेहि दुक्खेहि दोमनस्सेहि उपायासेहि; “न परिमुच्चति दुक्खस्मा ति वदामि। 


२०. “सुतवा च खो, भिक्खवे, अरियसावको - अरियानं दस्सावी अरियधम्मस्स कोविदो अरियधम्मे सुविनीतो, 
सप्पुरिसानं दस्सावी सप्पुरिसधम्मस्स कोविदो सप्पुरिसधम्मे सुविनीतो - मनसिकरणीये धम्मे पजानाति अमनसिकरणीये 
धम्मे पजानाति। सो मनसिकरणीये धम्मे पजानन्तो अमनसिकरणीये धम्मे पजानन्तो ये धम्मा न मनसिकरणीया ते धम्मे न 
मनसि करोति, ये धम्मा मनसिकरणीया ते धम्मे मनसि करोति । 


“कतमे च, भिक्खवे, धम्मा न मनसिकरणीया ये धम्मे न मनसि करोति? यस्स, भिक्खवे, धम्मे मनसिकरोतो 
अनुप्पन्नो वा कामासवो उप्पज्जति, उप्पन्नो वा कामासवो पवड्टति; अनुप्पन्नो वा भवासवो उप्पज्जति, उप्पन्नो वा 
भवासवो पवडति; अनुप्पन्नो वा अविज्जासवो उप्पज्जति, उप्पन्नो वा अविज्जासवो पवड्डति - इमे धम्मा न 
मनसिकरणीया, ये धम्मे न मनसि करोति। 


“कतमे च, भिक्खवे, धम्मा मनसिकरणीया ये धम्मे मनसि करोति? यस्स, भिक्खवे, धम्मे मनसिकरोतो अनुप्पन्नो 
वा कामासवो न उप्पज्जति, उप्पन्नो वा कामासवो पहीयति; अनुप्पन्नो वा भवासवो न उप्पज्जति, उप्पन्नो वा भवासवो 
पहीयति; अनुप्पन्नो वा अविज्जासवो न उप्पज्जति, उप्पन्नो वा अविज्जासवो पहीयति - इमे धम्मा मनसिकरणीया ये 
धम्मे मनसि करोति। 


“तस्स अमनसिकरणीयानं धम्मानं अमनसिकारा मनसिकरणीयानं धम्मानं मनसिकारा अनुपपन्ना चेन आसवा न 
उप्पज्जन्ति, उपपन्ना च आसवा पहीयन्ति। 


२१. “सो (इद दुकख' न्ति योनिसो मनसि करोति, `अयं दुक्खसमुदयो'ति योनिसो मनसि करोति, “अयं 
दुक्खनिरोधो'ति योनिसो मनसि करोति, `अयं दुक्खनिरोधगामिनी पटिपदा'ति योनिसो मनसि करोति। तस्स एवं योनिसो 
मनसिकरोतो तीणि संयोजनानि पहीयन्ति - सक्कायदिट्ठि, विचिकिच्छा, सीलब्बतपरामासो । इमे वुच्चन्ति, भिक्खवे, 
आसवा दस्सना पहातब्बा। 

संवरा पहातब्बासवा 


२२. “कतमे च, भिक्खवे, आसवा संवरा पहातब्बा? इध, भिकखवे, भिक्खु पटिसङ्घा योनिसो चकखुन्द्रियसंवरसंबुतो 
विहरति। यञ्हिस्स, भिक्खवे, चक्खुन्द्रियसंवरं असंवुतस्स विहरतो उप्पज्जेय्युं आसवा विघातपरिळाहा, चक्खुन्द्रियसंवरं 
संबुतस्स विहरतो एवंस ते आसवा विघातपरिळाहा न होन्ति। पटिसङ्घा योनिसो सोतिन्द्रियसंवरसंबुतो विहरति...पे०... 
घानिन्द्रियसंवरसंवुतो विहरति...पे०... जिव्हिन्द्रियसंबरसंबुतो विहरति...पे०... कायिन्द्रियसंवरसंवुतो विहरति...पे०... 
मनिन्द्रियसंवरसंबुतो विहरति । यञ्हिस्स, भिक्खवे, मनिन्द्रियसंवरं असंवुतस्स विहरतो उप्पज्जेय्युं आसवा 
विघातपरिळाहा, मनिन्द्रियसंवरं संबुतस्स विहरतो एवंस ते आसवा विघातपरिळाहा न होन्ति। 


““यञ्हिस्स, भिक्खवे, संबरं असंवुतस्स विहरतो उप्पज्जेय्युं आसवा विघातपरिळाहा, संवरं संबुतस्स विहरतो एवंस 
ते आसवा विघातपरिळाहा न होन्ति। इमे वुच्चन्ति, भिक्खवे, आसवा संवरा पहातब्बा । 


पटिसेवना पहातब्बासवा 


२३. “कतमे च, भिक्खवे, आसवा पटिसेवना पहातब्बा? इध, भिक्खवे, भिक्खु पटिसङ्घा योनिसो चीवरं पटिसेवति 
-- "यावदेव सीतस्स पटिघाताय, उण्हस्स पटिघाताय, डंसमकसवातातपसरींसप- [सिरिंसप (सी० स्या० पी०)] सम्फस्सानं 
पटिघाताय, यावदेव हिरिकोपीनप्पटिच्छादनत्थं' । 


““पटिसङ्घा योनिसो पिण्डपातं पटिसेबति -- 'नेव दवाय, न मदाय, न मण्डनाय, न विभूसनाय, यावदेव इमस्स 
कायस्स ठितिया यापनाय, विहिंसूपरतिया, ब्रह्मचरियानुग्गहाय, इति पुराणञ्च वेदनं पटिहङ्कामि नवञ्च वेदनं न 
उप्पादेस्सामि, यात्रा च मे भविस्सति अनवज्जता च फासुविहारो च' [चाति (सी०)]। 


““पटिसङ्का योनिसो सेनासनं पटिसेवति - 'यावदेव सीतस्स पटिघाताय, उण्हस्स पटिघाताय, 
डंसमकसवातातपसरींसपसम्फस्सानं पटिघाताय, यावदेव उतुपरिस्सयविनोदनपटिसल्लानारामत्थं' । 


“पटिसड्डग योनिसो गिलानप्पच्चयभेसज्जपरिकखारं पटिसेवति -- 'यावदेव उप्पन्नानं वेय्याबाधिकानं वेदनानं 
पटिघाताय, अब्याबज्झपरमताय' [अब्यापज्झपरमताय (सी० स्या० पी०), अब्यापज्जपरमताय (क०)]। 


““यञ्हिस्स, भिक्खवे, अप्पटिसेवतो उप्पज्जेय्युं आसवा विघातपरिळाहा, पटिसेबतो एवंस ते आसवा 
विघातपरिळाहा न होन्ति। इमे बुच्चन्ति, भिकखवे, आसवा पटिसेवना पहातब्बा । 


अधिवासना पहातब्बासवा 


२४. “कतमे च, भिक्खवे, आसवा अधिवासना पहातब्बा? इध, भिक्खवे, भिक्खु पटिसङ्घा योनिसो खमो होति 
सीतस्स उण्हस्स, जिघच्छाय पिपासाय। डंसमकसवातातपसरीसपसम्फस्सानं, दुरुत्तानं दुरागतानं वचनपथानं, उप्पन्नानं 
सारीरिकानं वेदनानं दुकानं तिब्बानं [तिप्पानं (सी० स्या० पी०)] खरानं कटुकानं असातानं अमनापानं पाणहरानं 
अधिवासकजातिको होति। 

““यञ्हिस्स, भिक्खवे, अनधिवासयतो उप्पज्जेय्युं आसवा विघातपरिळाहा, अधिवासयतो एवंस ते आसवा 
विघातपरिळाहा न होन्ति। इमे बुच्चन्ति, भिकखवे, आसवा अधिवासना पहातब्बा। 


परिवज्जना पहातब्बासवा 


२५. “कतमे च, भिक्खवे, आसवा परिवज्जना पहातब्बा? इध, भिक्खवे, भिक्खु पटिसङ्घा योनिसो चण्डं हत्थिं 
परिवज्जेति, चण्डं अस्सं परिवज्जेति, चण्डं गोणं परिवज्जेति, चण्डं कुक्कुरं परिवज्जेति, अहिं खाणुं कण्टकड्टानं सोब्भं 
पपातं चन्दनिकं ओळिगल्लं। यथारूपे अनासने निसिन्नं यथारूपे अगोचरे चरन्तं यथारूपे पापके मित्ते भजन्तं विञ्ञू 
सब्रह्मचारी पापकेसु ठानेसु ओकण्पेय्युं, सो तञ्च अनासनं तञ्च अगोचरं ते च पापके मित्ते पटिसङ्घा योनिसो परिवज्जेति। 


““यञ्हिस्स, भिक्खवे, अपरिवज्जयतो उप्पज्जेय्युं आसवा विघातपरिळाहा, परिवज्जयतो एवंस ते आसवा 
विघातपरिळाहा न होन्ति । इमे वुच्चन्ति, भिकखवे, आसवा परिवज्जना पहातब्बा । 


विनोदना पहातब्बासवा 


२६. “कतमे च, भिक्खवे, आसवा विनोदना पहातब्बा? इध, भिक्खवे, भिक्खु पटिसङ्घा योनिसो उपपन्नं 
कामवितक्कं नाधिवासेति पजहति विनोदेति ब्यन्तीकरोति अनभावं गमेति, उप्पन्नं ब्यापादवितक्कं...पे०... उप्पन्नं 


““यञ्हिस्स, भिक्खवे, अविनोदयतो उप्पज्जेय्युं आसवा विघातपरिळाहा, विनोदयतो एवंस ते आसवा 
विघातपरिळाहा न होन्ति। इमे बुच्चन्ति, भिकखवे, आसवा विनोदना पहातब्बा। 


भावना पहातब्बासवा 


२७. “कतमे च, भिकखवे, आसवा भावना पहातब्बा? इध, भिक्खवे, भिक्खु पटिसङ्घा योनिसो सतिसम्बोज्झङ्ग 
भावेति विवेकनिस्सितं विरागनिस्सितं निरोधनिस्सितं वोस्सग्गपरिणामि; पटिसङ्का योनिसो धम्मविचयसम्बोज्झङ्गं 


भावेति... उपेक्खासम्बोज्झङ्गं भावेति विवेकनिस्सितं विरागनिस्सितं निरोधनिस्सितं वोस्सग्गपरिणामिं । 


““यञ्हिस्स, भिक्खवे, अभावयतो उप्पज्जेय्युं आसवा विघातपरिळाहा, भावयतो एवंस ते आसवा विघातपरिळाहा न 
होन्ति । इमे बुच्चन्ति, भिक्खवे, आसवा भावना पहातब्बा। 


२८. “यतो खो, भिक्खवे, भिक्खुनो ये आसवा दस्सना पहातब्बा ते दस्सना पहीना होन्ति, ये आसवा संवरा 
पहातब्बा ते संवरा पहीना होन्ति, ये आसवा पटिसेवना पहातब्बा ते पटिसेवना पहीना होन्ति, ये आसवा अधिवासना 
पहातब्बा ते अधिवासना पहीना होन्ति, ये आसवा परिबज्जना पहातब्बा ते परिवज्जना पहीना होन्ति, ये आसवा विनोदना 
पहातब्बा ते विनोदना पहीना होन्ति, ये आसवा भावना पहातब्बा ते भावना पहीना होन्ति; अयं वुच्चति, भिक्खवे - 
"भिक्खु सब्बासवसंवरसंबुतो विहरति, अच्छेच्छि [अच्छेज्जि (क०)] तण्हं, विवत्तयि [वावत्तयि (सी० पी०)] संयोजनं, 
सम्मा मानाभिसमया अन्तमकासि दुक्खस्सा'”ति। 

इदमवोच भगवा। अत्तमना ते भिक्खू भगवतो भासितं अभिनन्दुन्ति । 
सब्बासवसुत्तं निड्टितं दुतियं। 
३. धम्मदायादसुत्तं 


२९. एवं मे सुतं - एकं समयं भगवा सावत्थियं विहरति जेतवने अनाथपिण्डिकस्स आरामे । तत्र खो भगवा भिक्खू 
आमन्तेसि - “भिक्खवो"ति। “भदन्ते”ति ते भिक्खू भगवतो पच्चस्सोसुं। भगवा एतदवोच - 


“धम्मदायादा मे, भिक्खवे, भवथ, मा आमिसदायादा । अत्थि मे तुम्हेसु अनुकम्पा - "किन्ति मे सावका धम्मदायादा 
भवेय्युं, नो आमिसदायादा'ति। तुम्हे च मे, भिक्खवे, आमिसदायादा भवेय्याथ नो धम्मदायादा, तुम्हेपि तेन आदिया 
[आदिस्सा (सी० स्या० पी०)] भवेय्याथ - 'आमिसदायादा सत्थुसावका विहरन्ति, नो धम्मदायादा ति; अहम्पि तेन 
आदियो भवेय्यं - 'आमिसदायादा सत्थुसावका विहरन्ति, नो धम्मदायादा'ति। तुम्हे च मे, भिक्खवे, धम्मदायादा 
भवेय्याथ, नो आमिसदायादा, तुम्हेपि तेन न आदिया भवेय्याथ - *धम्मदायादा सत्थुसावका विहरन्ति, नो 
आमिसदायादा'ति; अहम्पि तेन न आदियो भवेय्यं -- 'धम्मदायादा सत्थुसावका विहरन्ति, नो आमिसदायादा'ति। 
तस्मातिह मे, भिक्खवे, धम्मदायादा भवथ, मा आमिसदायादा । अत्थि मे तुम्हेसु अनुकम्पा - 'किन्ति मे सावका 
धम्मदायादा भवेय्युं, नो आमिसदायादा'ति। 


३०. “इधाहं, भिक्खवे, भृत्तावी अस्सं पवारितो परिपुण्णो परियोसितो सुहितो यावदत्थो; सिया च मे पिण्डपातो 
अतिरेकधम्मो छडुनीयधम्मो [छट्टियधम्मो (सी० स्या० पी०)]। अथ द्वे भिक्खू आगच्छेय्युं जिघच्छादुब्बल्य- 
[जिघच्छादुब्बल्ल (सी० पी०)] परेता। त्याहं एवं वदेय्यं - `अहं खोम्हि, भिक्खवे, भृत्तावी पवारितो परिपुण्णो परियोसितो 
सुहितो यावदत्थो; अत्थि च मे अयं पिण्डपातो अतिरेकधम्मो छड्डनीयधम्मो। सचे आकङ्कथ, भुञ्जथ, नो चे तुम्हे 
भुञ्जिस्सथ [सचे तुम्हे न भुञ्जिस्सथ (सी० स्या० पी०)], इदानाहं अप्पहरिते वा छट्टेस्सामि, अप्पाणके वा उदके 
ओपिलापेस्सामी'ति। तत्रेकस्स भिक्खुनो एवमस्स -- “भगवा खो भृत्तावी पवारितो परिपुण्णो परियोसितो सुहितो 
यावदत्थो; अत्थि चायं भगवतो पिण्डपातो अतिरेकधम्मो छइनीयधम्मो। सचे मयं न भुञ्जिस्साम, इदानि भगवा अप्पहरिते 
वा छड्डेस्सति, अप्पाणके वा उदके ओपिलापेस्सति'। वृत्तं खो पनेतं भगवता - *धम्मदायादा मे, भिक्खवे, भवथ, मा 
आमिसदायादा'ति। आमिसञ्ञतरं खो पनेतं, यदिदं पिण्डपातो। यंनूनाहं इमं पिण्डपातं अभुञ्जित्वा इमिनाव 
जिघच्छादुब्बल्येन एवं इमं रत्तिन्दिवं [रत्तिदिवं (क०)] बीतिनामेय्य'न्ति। सो तं पिण्डपातं अभुञ्जित्वा तेनेव 
जिघच्छादुब्बल्येन एवं तं रत्तिन्दिवं बीतिनामेय्य। अथ दुतियस्स भिक्खुनो एवमस्स - “भगवा खो भुत्तावी पवारितो 
परिपुण्णो परियोसितो सुहितो यावदत्थो; अत्थि चायं भगवतो पिण्डपातो अतिरेकधम्मो छडुनीयधम्मो। सचे मयं न 
भुञ्जिस्साम, इदानि भगवा अप्पहरिते वा छड्टेस्सति, अप्पाणके वा उदके ओपिलापेस्सति। यंनूनाहं इमं पिण्डपातं 
भुञ्जित्वा जिघच्छादुब्बल्यं पटिविनोदेत्वा [पटिविनेत्वा (सी० स्या० पी०)] एवं इमं रत्तिन्दिवं बीतिनामेय्यःन्ति। सो तं 
पिण्डपातं भुञ्जित्वा जिघच्छादुब्बल्यं पटिविनोदेत्वा एवं तं रत्तिन्दिवं बीतिनामेय्य। किञ्चापि सो, भिक्खवे, भिक्खु तं 
पिण्डपातं भुञ्जित्वा जिघच्छादुब्बल्यं पटिविनोदेत्वा एवं तं रत्तिन्दिवं वीतिनामेय्य, अथ खो असुयेव मे पुरिमो भिक्खु 
पुज्जतरो च पासंसतरो च। तं किस्स हेतु? तञ्हि तस्स, भिक्खवे, भिकखुनो दीघरत्तं अप्पिच्छताय सन्तुट्िया सल्लेखाय 
सुभरताय वीरियारम्भाय संवत्तिस्सति । तस्मातिह मे, भिक्खवे, धम्मदायादा भवथ, मा आमिसदायादा। अत्थि मे तुम्हेसु 
अनुकम्पा - 'किन्ति मे सावका धम्मदायादा भवेय्युं, नो आमिसदायादा'”ति। 

इदमवोच भगवा। इदं वत्वान [वत्वा (सी० पी०) एवमीदिसेसु ठानेस्‌] सुगतो उट्ठायासना विहारं पाविसि। 


३९. तत्र खो आयस्मा सारिपृत्तो अचिरपक्कन्तस्स भगवतो भिक्खू आमन्तेसि -- “आवुसो भिक्खवे”ति। 
“आवुसो ति खो ते भिक्खू आयस्मतो सारिपुत्तस्स पच्चस्सोसुं। आयस्मा सारिपुत्तो एतदवोच - 


“कित्तावता नु खो, आवुसो, सत्थु पविवित्तस्स विहरतो सावका विवेकं नानुसिक्खन्ति, कित्तावता च पन सत्थु 
पविवित्तस्स विहरतो सावका विवेकमनुसिक्खन्ती "ति? “दूरतोपि खो मयं, आवुसो, आगच्छाम आयस्मतो सारिपुत्तस्स 
सन्तिके एतस्स भासितस्स अत्थमञ्ञातुं। साधु वतायस्मन्तंयेव सारिपृत्तं पटिभातु एतस्स भासितस्स अत्थो; आयस्मतो 
सारिपृत्तस्स सुत्वा भिक्खू धारेस्सन्ती "ति । “तेन हाबुसो, सुणाथ, साधुकं मनसि करोथ, भासिस्सामी”ति। 

“गएवमावुसो "ति खो ते भिक्खू आयस्मतो सारिपृत्तस्स पच्चस्सोसुं। आयस्मा सारिपृत्तो एतदवोच - 


“कित्तावता नु खो, आवुसो, सत्थु पविवित्तस्स विहरतो सावका विवेकं नानुसिक्खन्ति? इधावुसो, सत्थु पविवित्तस्स 
विहरतो सावका विवेकं नानुसिक्खन्ति, येसञ्च धम्मानं सत्था पहानमाह, ते च धम्मे नप्पजहन्ति, बाहुलिका [बाहुल्लिका 
(स्या०)] च होन्ति, साथलिका, ओक्कमने पुब्बङ्गमा, पविवेके निक्खित्तधुरा । तत्रावुसो, थेरा भिक्खू तीहि ठानेहि गारय्हा 
भवन्ति । 'सत्थु पविवित्तस्स विहरतो सावका विवेकं नानुसिकखन्ती'ति -- इमिना पठमेन ठानेन थेरा भिक्खू गारय्हा 
भवन्ति । 'येसञ्च धम्मानं सत्था पहानमाह ते च धम्मे नप्पजहन्ती'ति -- इमिना दुतियेन ठानेन थेरा भिक्खू गारय्हा भवन्ति। 
'बाहुलिका च, साथलिका, ओक्कमने पुब्बङ्गमा, पविवेके निक्खित्तधुरा'ति - इमिना ततियेन ठानेन थेरा भिक्खू गारय्हा 
भवन्ति। थेरा, आवुसो, भिक्खू इमेहि तीहि ठानेहि गारय्हा भवन्ति । तत्राबुसो, मज्झिमा भिक्ख्‌...पे०... नवा भिक्खू तीहि 
ठानेहि गारय्हा भवन्ति। 'सत्थु पविवित्तस्स विहरतो सावका विवेकं नानुसिक्खन्ती'ति -- इमिना पठमेन ठानेन नवा भिक्खू 
गारय्हा भवन्ति। 'येसञ्च धम्मानं सत्था पहानमाह ते च धम्मे नप्पजहन्ती'ति -- इमिना दुतियेन ठानेन नवा भिक्खू गारय्हा 
भवन्ति। 'बाहुलिका च होन्ति, साथलिका, ओक्कमने पुब्बङ्गमा, पविवेके निक्खित्तधुरा'ति -- इमिना ततियेन ठानेन नवा 
भिक्खू गारय्हा भवन्ति। नवा, आवुसो, भिक्खू इमेहि तीहि ठानेहि गारय्हा भवन्ति। एत्तावता खो, आवुसो, सत्थु 
पविवित्तस्स विहरतो सावका विवेकं नानुसिक्खन्ति। 


३२. “कित्तावता च, पनावुसो, सत्थु पविवित्तस्स विहरतो सावका विवेकमनुसिक्खन्ति? इधावुसो, सत्थु पविवित्तस्स 
विहरतो सावका विवेकमनुसिक्खन्ति - येसञ्च धम्मानं सत्था पहानमाह ते च धम्मे पजहन्ति; न च बाहुलिका होन्ति, न 
साथलिका ओक्कमने निक्खित्तधुरा पविवेके पुब्बङ्गमा । तत्राबुसो, थेरा भिक्खू तीहि ठानेहि पासंसा भवन्ति। 'सत्थु 
पविवित्तस्स विहरतो सावका विवेकमनुसिक्खन्ती'ति - इमिना पठमेन ठानेन थेरा भिक्खू पासंसा भवन्ति। 'येसञ्च 
धम्मानं सत्था पहानमाह ते च धम्मे पजहन्ती ति -- इमिना दुतियेन ठानेन थेरा भिक्खू पासंसा भवन्ति। “न च बाहुलिका, न 
साथलिका ओक्कमने निक्खित्तधुरा पविवेके पुब्बङ्गमाति - इमिना ततियेन ठानेन थेरा भिक्खू पासंसा भवन्ति । थेरा, 
आवुसो, भिक्खू इमेहि तीहि ठानेहि पासंसा भवन्ति। तत्राबुसो, मज्झिमा भिकखू...पे०... नवा भिक्खू तीहि ठानेहि पासंसा 
भवन्ति । “सत्थु पविवित्तस्स विहरतो सावका विवेकमनुसिक्खन्ती'ति -- इमिना पठमेन ठानेन नवा भिक्खू पासंसा 
भवन्ति। 'येसञ्च धम्मानं सत्था पहानमाह ते च धम्मे पजहन्ती'ति -- इमिना दुतियेन ठानेन नवा भिक्खू पासंसा भवन्ति । 
“न च बाहुलिका, न साथलिका ओक्कमने निक्खित्तधुरा पविवेके पुब्बङ्गमा ति - इमिना ततियेन ठानेन नवा भिक्खू 
पासंसा भवन्ति । नवा, आवुसो, भिक्खू इमेहि तीहि ठानेहि पासंसा भवन्ति। एत्तावता खो, आवुसो, सत्थु पविवित्तस्स 
विहरतो सावका विवेकमनुसिक्खन्ति । 

३३. “तत्रावुसो, लोभो च पापको दोसो च पापको। लोभस्स च पहानाय दोसस्स च पहानाय अत्थि मज्झिमा पटिपदा 
चक्खुकरणी जाणकरणी उपसमाय अभिञ्ञाय सम्बोधाय निब्बानाय संवत्तति। कतमा च सा, आवुसो, मज्झिमा पटिपदा 
चक्खुकरणी जाणकरणी उपसमाय अभिञ्ञाय सम्बोधाय निब्बानाय संवत्तति? अयमेव अरियो अदुङ्गिको मग्गो, सेय्यथिदं 
[सेय्यथीदं (सी० स्या० पी०)] - सम्मादिडि सम्मासङ्कप्पो सम्मावाचा सम्माकम्मन्तो सम्माआजीवो सम्मावायामो 
सम्मासति सम्मासमाधि। अयं खो सा, आवुसो, मज्झिमा पटिपदा चक्खुकरणी जाणकरणी उपसमाय अभिञ्ञाय 
सम्बोधाय निब्बानाय संवत्तति। 


“नतत्रावुसो, कोधो च पापको उपनाहो च पापको...पे०... मक्खो च पापको पळासो च पापको, इस्सा च पापिका 
मच्छेरञ्च पापकं, माया च पापिका साठेय्यञ्च पापकं, थम्भो च पापको सारम्भो च पापको, मानो च पापको अतिमानो च 
पापको, मदो च पापको पमादो च पापको । मदस्स च पहानाय पमादस्स च पहानाय अत्थि मज्झिमा पटिपदा चक्खुकरणी 
जाणकरणी उपसमाय अभिज्ञाय सम्बोधाय निब्बानाय संवत्तति। कतमा च सा, आवुसो, मज्झिमा पटिपदा चक्खुकरणी 
जाणकरणी उपसमाय अभिञ्ञाय सम्बोधाय निब्बानाय संवत्तति? अयमेव अरियो अहटुङ्गिको मग्गो, सेय्यथिदं - 
सम्मादिडि सम्मासङ्कप्पो सम्मावाचा सम्माकम्मन्तो सम्माआजीवो सम्मावायामो सम्मासति सम्मासमाधि। अयं खो सा, 
आवुसो, मज्झिमा पटिपदा चक्खुकरणी जाणकरणी उपसमाय अभिञ्ञाय सम्बोधाय निब्बानाय संवत्तती ति । 


इदमवोचायस्मा सारिपुत्तो। अत्तमना ते भिक्खू आयस्मतो सारिपृत्तस्स भासितं अभिनन्दुन्ति । 
धम्मदायादसुत्तं निट्टितं ततियं । 
४. भयभेरवसुत्त 


३४. एवं मे सुतं - एकं समयं भगवा सावत्थियं विहरति जेतवने अनाथपिण्डिकस्स आरामे। अथ खो जाणुस्सोणि 
ब्राह्मणो येन भगवा तेनुपसङ्कमि; उपसङ्कमित्वा भगवता सद्भि सम्मोदि। सम्मोदनीयं कथं सारणीयं [साराणीयं (सी० स्या० 
पी०)] बीतिसारेत्वा एकमन्तं निसीदि | एकमन्तं निसिन्नो खो जाणुस्सोणि ब्राह्मणो भगवन्तं एतदवोच - “येमे, भो गोतम, 
कुलपृत्ता भवन्तं गोतमं उद्दिस्स सद्धा अगारस्मा अनगारियं पब्बजिता, भवं तेसं गोतमो पुब्बङ्गमो, भवं तेसं गोतमो 
बहुकारो, भवं तेसं गोतमो समादपेता [समादापेता (?)]; भोतो च पन गोतमस्स सा जनता दिट्ठानुगति आपज्जती”ति। 
“गएमेतं, ब्राह्मण, एवमेतं, ब्राह्मण! ये ते, ब्राह्मण, कुलपृत्ता ममं उद्दिस्स सद्धा अगारस्मा अनगारियं पब्बजिता, अहं तेसं 
पुब्बङ्गमो, अहं तेसं बहुकारो, अहं तेसं समादपेता; मम च पन सा जनता दिट्ठानुगति आपज्जती 'ति। “दुरभिसम्भवानि हि 
खो, भो गोतम, अरञ्ञवनपत्थानि पन्तानि सेनासनानि, दुक्करं पविवेकं, दुरभिरमं एकत्ते, हरन्ति मञ्ञे मनो वनानि समाधिं 
अलभमानस्स भिक्खुनो ति । “एवमेतं, ब्राह्मण, एवमेतं, ब्राह्मण! दुरभिसम्भवानि हि खो, ब्राह्मण, अरञ्ञवनपत्थानि 
पन्तानि सेनासनानि, दुक्करं पविवेकं, दुरभिरमं एकत्ते, हरन्ति मञ्ञे मनो वनानि समाधि अलभमानस्स भिक्खुनो"ति। 


३५. “मय्हम्पि खो, ब्राह्मण, पुब्बेब सम्बोधा अनभिसम्बुद्भस्स बोधिसत्तस्सेव सतो एतदहोसि -- `दुरभिसम्भवानि हि 
खो अरञ्ञवनपत्थानि पन्तानि सेनासनानि, दुक्करं पविवेकं, दुरभिरमं एकत्ते, हरन्ति मञ्ञे मनो वनानि समाधिं 
अलभमानस्स भिकखुनो ति। तस्स मसं ब्राह्मण, एतदहोसि -- ये खो केचि समणा वा ब्राह्मणा वा अपरिसुद्धकायकम्मन्ता 
अरञ्ञवनपत्थानि पन्तानि सेनासनानि पटिसेवन्ति, अपरिसुद्धकायकम्मन्तसन्दोसहेतु हवे ते भोन्तो समणब्राह्मणा 
अकुसलं भयभेरवं अव्हायन्ति। न खो पनाहं अपरिसुद्भकायकम्मन्तो अरञ्जबनपत्थानि पन्तानि सेनासनानि पटिसेवामि; 

परिसुद्धकायकम्मन्तोहमस्मि। ये हि वो अरिया परिसुद्धकायकम्मन्ता अरञ्ञवनपत्थानि पन्तानि सेनासनानि 
पटिसेवन्ति तेसमहं अञ्ञतरो'ति। एतमहं, ब्राह्मण, परिसुद्भकायकम्मतं अत्तनि सम्पस्समानो भिय्यो पल्लोममापादिं 
अरञ्ञे विहाराय। 


अपरिसुद्धाजीवसन्दोसहेतु हवे ते भोन्तो समणब्राह्मणा अकुसलं भयभेरवं अव्हायन्ति। न खो पनाहं अपरिसुद्धाजीवो 
अरञ्ञवनपत्थानि पन्तानि सेनासनानि पटिसेवामि; परिसुद्धाजीबोहमस्मि। ये हि वो अरिया परिसुद्भाजीवा 
अरञ्ञवनपत्थानि पन्तानि सेनासनानि पटिसेवन्ति तेसमहं अञ्जतरो'ति। एतमहं, ब्राह्मण, परिसुद्धाजीवतं अत्तनि 
सम्पस्समानो भिय्यो पल्लोममापादिं अरञ्ञे विहाराय । 


३७. “तस्स मस्हं, ब्राह्मण, एतदहोसि -- “ये खो केचि समणा वा ब्राह्मणा वा अभिज्झालू कामेसु तिब्बसारागा 
अरञ्जवनपत्थानि पन्तानि सेनासनानि पटिसेवन्ति, अभिज्झालुकामेसुतिब्बसारागसन्दोसहेतु हवे ते भोन्तो समणब्राह्मणा 
अकुसलं भयभेरवं अव्हायन्ति। न खो पनाहं अभिज्झालु कामेसु तिब्बसारागो अरञ्जवनपत्थानि पन्तानि सेनासनानि 
पटिसेवामि; अनभिज्झालूहमस्मि। ये हि वो अरिया अनभिज्झालू अरञ्जवनपत्थानि पन्तानि सेनासनानि पटिसेवन्ति, 
तेसमहं अञ्जतरो'ति। एतमहं, ब्राह्मण, अनभिज्झालुतं अत्तनि सम्पस्समानो भिय्यो पल्लोममापादि अरञ्जे विहाराय । 


३८. “तस्स मस्हं, ब्राह्मण, एतदहोसि - `ये खो केचि समणा वा ब्राह्मणा वा ब्यापन्नचित्ता पदुटुमनसङ्कप्पा 
अरञ्जवनपत्थानि पन्तानि सेनासनानि पटिसेवन्ति, ब्यापन्नचित्तपदुडुमनसङ्कप्पसन्दोसहेतु हवे ते भोन्तो समणब्राह्मणा 
अकुसलं भयभेरवं अव्हायन्ति। न खो पनाहं ब्यापन्नचित्तो पदुुमनसङ्कप्पो अरञ्जवनपत्थानि पन्तानि सेनासनानि 
पटिसेवामि; मेत्तचित्तोहमस्मि। ये हि वो अरिया मेत्तचित्ता अरञ्ञवनपत्थानि पन्तानि सेनासनानि पटिसेवन्ति तेसमहं 
अञ्ञतरो'ति। एतमहं, ब्राह्मण, मेत्तचित्ततं अत्तनि सम्पस्समानो भिय्यो पल्लोममापादिं अरञ्जे विहाराय। 


३९. “तस्स मरह, ब्राह्मण, एतदहोसि -- ये खो केचि समणा वा ब्राह्मणा वा थीनमिद्धपरियुड्टिता अरञ्ञवनपत्थानि 
पन्तानि सेनासनानि पटिसेवन्ति, थीनमिद्धपरियुड्ठानसन्दोसहेतु हवे ते भोन्तो समणब्राह्मणा अकुसलं भयभेरवं अव्हायन्ति। 
न खो पनाहं थीनमिद्धपरियुद्धितो अरञ्जवनपत्थानि पन्तानि सेनासनानि पटिसेवामि; विगतथीनमिद्भोहमस्मि। ये हि वो 
अरिया विगतथीनमिद्धा अरञ्ञवनपत्थानि पन्तानि सेनासनानि पटिसेवन्ति तेसमहं अञ्ञतरो'ति । एतमहं, ब्राह्मण, 
विगतथीनमिद्धतं अत्तनि सम्पस्समानो भिय्यो पल्लोममापादिं अरञ्जे विहाराय । 


४०. “तस्स मय्हं, ब्राह्मण, एतदहोसि -- “ये खो केचि समणा वा ब्राह्मणा वा उद्धता अवूपसन्तचित्ता 
अरञ्जवनपत्थानि पन्तानि सेनासनानि पटिसेवन्ति, उद्धत अवूपसन्तचित्तसन्दोसहेतु हवे ते भोन्तो समणब्राह्मणा अकुसलं 
भयभेरवं अव्हायन्ति। न खो पनाहं उद्धतो अवूपसन्तचित्तो अरञ्जबनपत्थानि पन्तानि सेनासनानि पटिसेवामि; 
बूपसन्तचित्तोहमस्मि। ये हि वो अरिया वूपसन्तचित्ता अरञ्जवनपत्थानि पन्तानि सेनासनानि पटिसेवन्ति, तेसमहं 
अञ्ञतरो'ति। एतमहं, ब्राह्मण, वूपसन्तचित्ततं अत्तनि सम्पस्समानो भिय्यो पल्लोममापादिं अरञ्ञे विहाराय। 


४९. “तस्स मरहं, ब्राह्मण, एतदहोसि -- “ये खो केचि समणा वा ब्राह्मणा वा कङ्घी विचिकिच्छी अरञ्ञवनपत्थानि 
पन्तानि सेनासनानि पटिसेवन्ति, कङ्किविचिकिच्छिसन्दोसहेतु हवे ते भोन्तो समणत्राह्मणा अकुसलं भयभेरवं अव्हायन्ति। 

न खो पनाहं कङ्घी विचिकिच्छी अरञ्जवनपत्थानि पन्तानि सेनासनानि पटिसेवामि; तिण्णविचिकिच्छोहमस्मि। ये हि 
वो अरिया तिण्णविचिकिच्छा अरञ्ञजवनपत्थानि पन्तानि सेनासनानि पटिसेवन्ति तेसमहं अञ्ञतरो'ति। एतमहं, ब्राह्मण, 
तिण्णविचिकिच्छतं अत्तनि सम्पस्समानो भिय्यो पल्लोममापादिं अरञ्ञे विहाराय। 


४२. “तस्स मर, ब्राह्मण, एतदहोसि -- “ये खो केचि समणा वा ब्राह्मणा वा अत्तुक्कंसका परवम्भी 
अरञ्ञवनपत्थानि पन्तानि सेनासनानि पटिसेवन्ति, अत्तुक्कंसनपरवम्भनसन्दोसहेतु हवे ते भोन्तो समणब्राह्मणा अकुसलं 
भयभेरवं अव्हायन्ति। न खो पनाहं अत्तुक्कंसको परवम्भी अरञ्ञवनपत्थानि पन्तानि सेनासनानि पटिसेवामि; 
अनत्तुक्कंसको अपरवम्भीहमस्मि। ये हि वो अरिया अनत्तुक्कंसका अपरवम्भी अरञ्जवनपत्थानि पन्तानि सेनासनानि 
पटिसेबन्ति तेसमहं अञ्ञतरो'ति। एतमहं, ब्राह्मण, अनत्तुक्कंसकतं अपरवम्भितं अत्तनि सम्पस्समानो भिय्यो 
पल्लोममापादिं अरञ्ञे विहाराय । 


४३. “तस्स मय्हं, ब्राह्मण, एतदहोसि -- `ये खो केचि समणा वा ब्राह्मणा वा छम्भी भीरुकजातिका 
अरञ्जवनपत्थानि पन्तानि सेनासनानि पटिसेवन्ति, छम्भिभीरुकजातिकसन्दोसहेतु हवे ते भोन्तो समणब्राह्मणा अकुसलं 
भयभेरवं अव्हायन्ति। न खो पनाहं छम्भी भीरुकजातिको अरञ्ञवनपत्थानि पन्तानि सेनासनानि पटिसेवामि; 
विगतलोमहंसोहमस्मि। ये हि बो अरिया विगतलोमहंसा अरञ्ञवनपत्थानि पन्तानि सेनासनानि पटिसेवन्ति तेसमहं 
अञ्जतरो'ति। एतमहं, ब्राह्मण, विगतलोमहंसतं अत्तनि सम्पस्समानो भिय्यो पल्लोममापादिं अरञ्ञे विहाराय। 


४४. “तस्स मय्हं, ब्राह्मण, एतदहोसि -- `ये खो केचि समणा वा ब्राह्मणा वा लाभसक्कारसिलोकं निकामयमाना 
अरञ्ञवनपत्थानि पन्तानि सेनासनानि पटिसेवन्ति, लाभसक्कारसिलोकनिकामन [निकामयमान (सी० स्या०)] 
सन्दोसहेतु हवे ते भोन्तो समणब्राह्मणा अकुसलं भयभेरवं अव्हायन्ति। न खो पनाहं लाभसक्कारसिलोकं निकामयमानो 
अरञ्ञवनपत्थानि पन्तानि सेनासनानि पटिसेवामि; अप्पिच्छोहमस्मि। ये हि वो अरिया अप्पिच्छा अरञ्ञवनपत्थानि 
पन्तानि सेनासनानि पटिसेवन्ति तेसमहं अञ्ञतरो'ति। एतमहं, ब्राह्मण, अप्पिच्छतं अत्तनि सम्पस्समानो भिय्यो 
पल्लोममापादिं अरञ्ञे विहाराय। 


४५. “तस्स मय्हं, ब्राह्मण, एतदहोसि -- “ये खो केचि समणा वा ब्राह्मणा वा कुसीता हीनवीरिया अरञ्ञवनपत्थानि 
पन्तानि सेनासनानि पटिसेवन्ति, कुसीतहीनवीरियसन्दोसहेतु हवे ते भोन्तो समणब्राह्मणा अकुसलं भयभेरवं अव्हायन्ति। 
न खो पनाहं कुसीतो हीनवीरियो अरञ्ञवनपत्थानि पन्तानि सेनासनानि पटिसेवामि; आरद्भवीरियोहमस्मि। ये हि वो 
अरिया आरद्भवीरिया अरञ्ञवनपत्थानि पन्तानि सेनासनानि पटिसेवन्ति तेसमहं अञ्ञतरो ति । एतमहं, ब्राह्मण, 
आरद्भवीरियतं अत्तनि सम्पस्समानो भिय्यो पल्लोममापादिं अरञ्जे विहाराय। 


४६. “तस्स मय्हं, ब्राह्मण, एतदहोसि - `ये खो केचि समणा वा ब्राह्मणा वा मुट्ठस्सती असम्पजाना 
अरञ्जवनपत्थानि पन्तानि सेनासनानि पटिसेवन्ति, मुुस्सतिअसम्पजानसन्दोसहेतु हवे ते भोन्तो समणब्राह्मणा अकुसलं 
भयभेरवं अव्हायन्ति। न खो पनाहं मुट्ठडस्सति असम्पजानो अरञ्जवनपत्थानि पन्तानि सेनासनानि पटिसेवामि; 
उपट्टितस्सतिहमस्मि। ये हि वो अरिया उपड्टितस्सती अरञ्ञवनपत्थानि पन्तानि सेनासनानि पटिसेवन्ति तेसमहं 


अञ्ञतरो'ति। एतमहं, ब्राह्मण, उपद्टितस्सतितं अत्तनि सम्पस्समानो भिय्यो पल्लोममापादिं अरञ्ञे विहाराय । 


४७. “तस्स मस्हं, ब्राह्मण, एतदहोसि - “ये खो केचि समणा वा ब्राह्मणा वा असमाहिता विब्भन्तचित्ता 

अरञ्ञवनपत्थानि पन्तानि सेनासनानि पटिसेवन्ति, असमाहितविब्भन्तचित्तसन्दोसहेतु हवे ते भोन्तो समणब्राह्मणा 
अकुसलं भयभेरवं अव्हायन्ति। न खो पनाहं असमाहितो विब्भन्तचित्तो अरञ्ञजवनपत्थानि पन्तानि सेनासनानि 
पटिसेवामि; समाधिसम्पन्नोहमस्मि। ये हि वो अरिया समाधिसम्पन्ना अरञ्ञवनपत्थानि पन्तानि सेनासनानि पटिसेवन्ति 
तेसमहं अञ्जतरो'ति। एतमहं, ब्राह्मण, समाधिसम्पदं अत्तनि सम्पस्समानो भिय्यो पल्लोममापादिं अरञ्ञे विहाराय। 


४८. तस्स मस्हं, ब्राह्मण, एतदहोसि - ये खो केचि समणा वा ब्राह्मणा वा दुप्पञ्ञा एळमूगा अरञ्ञवनपत्थानि 
पन्तानि सेनासनानि पटिसेवन्ति, दुप्पञ्जएळमुगसन्दोसहेतु हवे ते भोन्तो समणब्राह्मणा अकुसलं भयभेरवं अव्हायन्ति। न 
खो पनाहं दुप्पञ्जो एळमूगो अरञ्जवनपत्थानि पन्तानि सेनासनानि पटिसेवामि; पञ्ञजासम्पन्नोहमस्मि। ये हि वो अरिया 
पञ्जासम्पन्ना अरञ्ञवनपत्थानि पन्तानि सेनासनानि पटिसेवन्ति तेसमहं अञ्ञतरो'ति। एतमहं, ब्राह्मण, पञ्जासम्पदं 
अत्तनि सम्पस्समानो भिय्यो पल्लोममापादिं अरञ्जे विहाराय । 


सोळसपरियायं निद्टितं । 


४९. “तस्स मस्हं, ब्राह्मण, एतदहोसि - 'यंनूनाहं या ता रत्तियो अभिञ्ञाता अभिलक्खिता - चातुद्दसी पञ्चदसी 
अट्टमी च पक्खस्स - तथारूपासु रत्तीसु यानि तानि आरामचेतियानि बनचेतियानि रुक्खचेतियानि भिसनकानि 
सलोमहंसानि तथारूपेसु सेनासनेसु विहरेय्यं अप्पेव नामाहं भयभेरवं पस्सेय्य'न्ति। सो खो अहं, ब्राह्मण, अपरेन समयेन 
या ता रत्तियो अभिज्ञाता अभिलक्खिता - चातुद्दसी पञ्चदसी अट्टुमी च पक्खस्स - तथारूपासु रत्तीसु यानि तानि 
आरामचेतियानि बनचेतियानि रुक्खचेतियानि भिसनकानि सलोमहंसानि तथारूपेसु सेनासनेसु विहरामि । तत्थ च मे, 
ब्राह्मण, विहरतो मगो वा आगच्छति, मोरो वा कट्टु पातेति, वातो वा पण्णकसटं [पण्णसटं (सी० पी०)] एरेति; तस्स मय्हं 
ब्राह्मण एतदहोसि [तस्स मय्हं एवं होति (सी० स्या०)] - एतं नून तं भयभेरवं आगच्छती'ति। तस्स मस्हं, ब्राह्मण, 
एतदहोसि -- “कि नु खो अहं अञ्जदत्थु भयपटिकङ्घी [भयपाटिकङ्घी (सी०)] विहरामि? यंनूनाहं यथाभूतं यथाभूतस्स 
[यथाभूतस्स यथाभूतस्स (सी० स्या०)] मे तं भयभेरवं आगच्छति, तथाभूतं तथाभूतोव [यथाभूतो यथाभूतोव (सी० 
स्या०)] तं भयभेरवं पटिविनेय्य'न्ति। तस्स मय्हं, ब्राह्मण, चङ्कमन्तस्स तं भयभेरवं आगच्छति। सो खो अहं, ब्राह्मण, नेव 
ताव तिट्ठामि न निसीदामि न निपज्जामि, याव चङ्कमन्तोव तं भयभेरवं पटिविनेमि। तस्स मरह, ब्राह्मण, ठितस्स तं 
भयभेरवं आगच्छति । सो खो अहं, ब्राह्मण, नेव ताव चङ्कमामि न निसीदामि न निपज्जामि। याव ठितोव तं भयभेरवं 
पटिविनेमि। तस्स मय्ह॑, ब्राह्मण, निसिन्नस्स तं भयभेरवं आगच्छति। सो खो अहं, ब्राह्मण, नेव ताव निपज्जामि न तिट्ठामि 
न चङ्कमामि, याव निसिन्नोव तं भयभेरवं पटिविनेमि। तस्स मय्ह॑, ब्राह्मण, निपन्नस्स तं भयभेरवं आगच्छति । सो खो अहं, 
ब्राह्मण, नेव ताव निसीदामि न तिट्ठामि न चङ्कमामि, याव निपन्नोव तं भयभेरवं पटिविनेमि। 


५०. “सन्ति खो पन, ब्राह्मण, एके समणब्राह्मणा रत्तियेव समानं दिवाति सञ्जानन्ति, दिवायेव समानं रत्तीति 
सञ्जानन्ति। इदमहं तेसं समणब्राह्मणानं सम्मोहविहारस्मिं वदामि। अहं खो पन, ब्राह्मण, रत्तियेव समानं रत्तीति 
सञ्जानामि, दिवायेव समानं दिवाति सञ्जानामि। यं खो तं, ब्राह्मण, सम्मा वदमानो वदेय्य -- 'असम्मोहधम्मो सत्तो लोके 
उप्पन्नो बहुजनहिताय बहुजनसुखाय लोकानुकम्पाय अत्थाय हिताय सुखाय देवमनुस्सान'न्ति, ममेव तं सम्मा वदमानो 
वदेय्य - 'असम्मोहधम्मो सत्तो लोके उप्पन्नो बहुजनहिताय बहुजनसुखाय लोकानुकम्पाय अत्थाय हिताय सुखाय 
देवमनुस्सान'न्ति। 


५९. “आरद्ध खो पन मे, ब्राह्मण, वीरियं अहोसि असल्लीनं, उपड्टिता सति असम्मुट्ठा [अप्पम्मुड्ा (स्या०)], पस्सद्धो 

कायो असारद्धो, समाहितं चित्तं एकग्गं। सो खो अहं, ब्राह्मण, विविच्चेब कामेहि विविच्च अकुसलेहि धम्मेहि 
सवितक्कं सविचारं विवेकजं पीतिसुखं पठमं झानं उपसम्पज्ज विहासि | वितक्कविचारानं वूपसमा अज्झत्तं सम्पसादनं 
चेतसो एकोदिभावं अवितक्कं अविचारं समाधिजं पीतिसुखं दृतियं झानं उपसम्पज्ज विहासि। पीतिया च विरागा 
उपेक्खको च विहासिँ, सतो च सम्पजानो सुखञ्च कायेन पटिसंवेदेसि; यं तं अरिया आचिक्खन्ति - 'उपेक्खको सतिमा 
सुखविहारी'ति ततियं झानं उपसम्पज्ज विहासि। सुखस्स च पहाना दुक्खस्स च पहाना पुब्बेव सोमनस्सदोमनस्सानं 
अत्थङ्गमा अदुक्खमसुखं उपेक्खासतिपारिसुद्धि चतुत्थं झानं उपसम्पज्ज विहासि । 


५२. “सो एवं समाहिते चित्ते परिसुद्भे परियोदाते अनङ्गणे विगतूपक्किलेसे मुदुभूते कम्मनिये ठिते आनेञ्जप्पत्ते 
पुब्बेनिवासानुस्सतिजाणाय चित्तं अभिनिन्नामेसिं। सो अनेकविहितं पुब्बेनिवासं अनुस्सरामि, सेय्यथिदं - एकम्पि जाति 
द्वेपि जातियो तिस्सोपि जातियो चतस्सोपि जातियो पञ्चपि जातियो दसपि जातियो वीसम्पि जातियो तिंसम्पि जातियो 
चत्तालीसम्पि जातियो पञ्ञासम्पि जातियो जातिसतम्पि जातिसहस्सम्पि जातिसतसहस्सम्पि अनेकेपि संवट्टकप्पे अनेकेपि 
विवट्टकप्पे अनेकेपि संबट्टविबट्टकप्पे - “अमुत्रासि एवंनामो एवंगोत्तो एबंबण्णो एवमाहारो एवंसुखदुक्खप्पटिसंवेदी 
एवमायुपरियन्तो, सो ततो चुतो अमुत्र उदपादि; तत्रापासिं एवंनामो एवंगोत्तो एवंवण्णो एवमाहारो एवंसुखदुक्खप्पटिसंवेदी 
एवमायुपरियन्तो, सो ततो चुतो इधूपपन्नो'ति। इति साकारं सउद्देसं अनेकविहितं पुब्बेनिवासं अनुस्सरामि। अयं खो मे, 
ब्राह्मण, रत्तिया पठमे यामे पठमा विज्जा अधिगता, अविज्जा विहता विज्जा उप्पन्ना, तमो विहतो आलोको उप्पन्नो, यथा 
तं अप्पमत्तस्स आतापिनो पहितत्तस्स विहरतो। 


५३. “सो एवं समाहिते चित्ते परिसुद्धे परियोदाते अनङ्गणे विगतूपक्किलेसे मुदुभूते कम्मनिये ठिते आनेञ्जप्पत्ते 
सत्तानं चुतूपपातञाणाय चित्तं अभिनिन्नामेसिं। सो दिब्बेन चक्खुना विसुद्धेन अतिक्कन्तमानुसकेन सत्ते पस्सामि चवमाने 
उपपज्जमाने हीने पणीते सुवण्णे दुब्बण्णे सुगते दुग्गते यथाकम्मूपगे सत्ते पजानामि -- “इमे वत भोन्तो सत्ता 
कायदुच्चरितेन समन्नागता वबचीदुच्चरितेन समन्नागता मनोदुच्चरितेन समन्नागता अरियानं उपवादका मिच्छादिड्टिका 
मिच्छादिट्टिकम्मसमादाना; ते कायस्स भेदा परं मरणा अपायं दुग्गतिं विनिपातं निरयं उपपन्ना। इमे वा पन भोन्तो सत्ता 
कायसुचरितेन समन्नागता वचीसुचरितेन समन्नागता मनोसुचरितेन समन्नागता अरियानं अनुपवादका सम्मादिद्विका 
सम्मादिडिकम्मसमादाना; ते कायस्स भेदा परं मरणा सुगतिं सग्गं लोकं उपपन्ना'ति। इति दिब्बेन चकखुना विसुद्धेन 
अतिक्कन्तमानुसकेन सत्ते पस्सामि चवमाने उपपज्जमाने हीने पणीते सुवण्णे दुब्बण्णे सुगते दुग्गते यथाकम्मूपगे सत्ते 
पजानामि। अयं खो मे, ब्राह्मण, रत्तिया मज्झिमे यामे दुतिया विज्जा अधिगता, अविज्जा विहता विज्जा उप्पन्ना, तमो 
विहतो आलोको उप्पन्नो, यथा तं अप्पमत्तस्स आतापिनो पहितत्तस्स विहरतो । 


५४. “सो एवं समाहिते चित्ते परिसुद्भे परियोदाते अनङ्गणे विगतूपक्किलेसे मुद॒भूते कम्मनिये ठिते आनेञ्जप्पत्ते 
आसवानं खयजाणाय चित्तं अभिनिन्नामेसि। सो “इदं दुक्ख'न्ति यथाभूतं अब्भञ्ञासि, `अयं दुक्खसमुदयो'ति यथाभूतं 
अब्भञ्जासि, `अयं दुक्खनिरोधो'ति यथाभूतं अब्भज्ञासिं, अयं दुकखनिरोधगामिनी पटिपदा'ति यथाभूतं अब्भञ्ञासि । 
“इमे आसवा'ति यथाभूतं अब्मञ्जासि, `अयं आसवसमुदयो'ति यथाभूतं अब्भज्ञासिं, “अयं आसवनिरोधो'ति यथाभूतं 
अब्भञ्ञासि, “अयं आसवनिरोधगामिनी पटिपदाःति यथाभूतं अब्भज्ञासिं। तस्स मे एवं जानतो एवं पस्सतो कामासवापि 
चित्तं विमुच्चित्थ, भवासवापि चित्तं विमुच्चित्थ, अविज्जासवापि चित्तं विमुच्चित्थ । विमुत्तस्मिं विमुत्तमिति जाणं अहोसि। 
“खीणा जाति, बुसितं ब्रह्मचरियं, कतं करणीयं, नापरं इत्थत्ताया'ति अब्भज्ञासिं। अयं खो मे, ब्राह्मण, रत्तिया पच्छिमे यामे 
ततिया विज्जा अधिगता, अविज्जा विहता विज्जा उपपन्ना, तमो विहतो आलोको उप्पन्नो, यथा तं अप्पमत्तस्स आतापिनो 

पहितत्तस्स विहरतो । 


५५. “सिया खो पन ते, ब्राह्मण, एवमस्स -- 'अज्जापि नून समणो गोतमो अवीतरागो अवीतदोसो अवीतमोहो, 
तस्मा अरञ्ञवनपत्थानि पन्तानि सेनासनानि पटिसेबती'ति। न खो पनेतं, ब्राह्मण, एवं दडुब्बं । द्वे खो अहं, ब्राह्मण, 
अत्थवसे सम्पस्समानो अरञ्ञवनपत्थानि पन्तानि सेनासनानि पटिसेवामि - अत्तनो च दिट्ठधम्मसुखविहारं सम्मस्समानो, 
पच्छिमञ्च जनतं अनुकम्पमानो”ति। 


५६. “अनुकम्पितरूपा बतायं भोता गोतमेन पच्छिमा जनता, यथा तं अरहता सम्मासम्बुद्धेन। अभिक्कन्तं, भो 
गोतम! अभिक्कन्तं, भो गोतम! सेय्यथापि, भो गोतम, निक्कुज्जितं वा उक्कुज्जेय्य, पटिच्छन्नं वा विवरेय्य, मूळहस्स वा 
मग्गं आचिकखेय्य, अन्धकारे वा तेलपज्जोतं धारेय्य - “चक्खुमन्तो रूपानि दकखन्ती'ति; एवमेवं भोता गोतमेन 
अनेकपरियायेन धम्मो पकासितो। एसाहं भवन्तं गोतमं सरणं गच्छामि धम्मञ्च भिक्खुसङ्घञ्च। उपासकं मं भवं गोतमो 
धारेतु अज्जतग्गे पाणुपेतं सरणं गत''न्ति। 


भयभेरवसृत्तं निद्धितं चतुत्थं । 
५, अनङ्गणसुत्त 


५७. एवं मे सुतं - एकं समयं भगवा सावत्थियं विहरति जेतवने अनाथपिण्डिकस्स आरामे। तत्र खो आयस्मा 
सारिपुत्तो भिक्खू आमन्तेसि -  आवुसो, भिक्खवे ति । “आवुसो "ति खो ते भिक्खू आयस्मतो सारिपुत्तस्स पच्चस्सोसुं। 
आयस्मा सारिपृत्तो एतदवोच - 


“चत्तारोमे, आवुसो, पुग्गला सन्तो संविज्जमाना लोकस्मिं। कतमे चत्तारो? इधावुसो, एकच्चो पुग्गलो साङ्गणोब 
समानो “अत्थि मे अज्झत्तं अङ्गण'न्ति यथाभूतं नप्पजानाति। इध पनावुसो, एकच्चो पुग्गलो साङ्गणोव समानो “अत्थि मे 
अज्झत्तं अङ्गणःन्ति यथाभूतं पजानाति। इधावुसो, एकच्चो पुग्गलो अनङ्गणोव समानो 'नत्थि मे अज्झत्तं अङ्गण'न्ति 
यथाभूतं नप्पजानाति। इध पनावुसो, एकच्चो पुग्गलो अनङ्गणोव समानो “नत्थि मे अज्झत्तं अङ्गण'न्ति यथाभूतं पजानाति। 
तत्राबुसो, स्वायं पुग्गलो साङ्गणोव समानो 'अत्थि मे अज्झत्तं अङ्गण'न्ति यथाभूतं नप्पजानाति, अयं इमेसं द्विन्नं पुग्गलानं 
साङ्गणानंयेव सतं हीनपुरिसो अकखायति । तत्रावुसो, स्वायं पुग्गलो साङ्गणोव समानो 'अत्थि मे अज्झत्तं अङ्गण'न्ति 
यथाभूतं पजानाति, अयं इमेसं द्विन्नं पुग्गलानं साङ्गणानंयेव सतं सेटुपुरिसो अक्खायति । तत्रावुसो, य्वायं पुग्गलो 
अनङ्गणोव समानो 'नत्थि मे अज्झत्तं अङ्गणःन्ति यथाभूतं नप्पजानाति, अयं इमेसं द्विन्नं पुग्गलानं अनङ्गणानंयेव सतं 
हीनपुरिसो अक्खायति । तत्रावुसो, स्वायं पुग्गलो अनङ्गणोव समानो 'नत्थि मे अज्झत्तं अङ्गणःन्ति यथाभूतं पजानाति, अयं 
इमेसं द्विन्नं पुग्गलानं अनङ्गणानंयेव सतं सेट्डपुरिसो अक्खायती"ति। 


५८. एवं वृत्ते, आयस्मा महामोग्गल्लानो आयस्मन्तं सारिपुत्तं एतदवोच - 


“को नु खो, आवुसो सारिपुत्त, हेतु को पच्चयो येनिमेसं द्विन्नं पुग्गलानं साङ्गणानंयेव सतं एको हीनपुरिसो 
अक्खायति, एको सेट्टपुरिसो अक्खायति? को पनावुसो सारिपुत्त, हेतु को पच्चयो येनिमेसं द्विन्नं पुग्गलानं अनङ्गणानंयेव 
सतं एको हीनपुरिसो अक्खायति, एको सेड्टपुरिसो अक्खायती' ति? 

५९. “तत्राबुसो, य्वायं पुग्गलो साङ्गणोव समानो अत्थि मे अज्झत्तं अङ्गण'न्ति यथाभूतं नप्पजानाति, तस्सेतं 
पाटिकङ्कं - न छन्दं जनेस्सति न वायमिस्सति न वीरियं आरभिस्सति तस्सङ्गणस्स पहानाय; सो सरागो सदोसो समोहो 
साङ्गणो संकिलिट्ुचित्तो कालं करिस्सति। सेय्यथापि, आवुसो, कंसपाति आभता आपणा वा कम्मारकुला वा रजेन च 
मलेन च परियोनद्धा। तमेनं सामिका न चेव परिभुञ्जेय्युं न च परियोदपेय्युं [परियोदापेय्युं (?)], रजापथे च नं निक्खिपेय्युं । 
एवज्हि सा, आवुसो, कंसपाति अपरेन समयेन संकिलिट्ठतरा अस्स मलग्गहिता"ति? “एवमाबुसो"ति। “एवमेव खो, 
आवुसो, स्वायं पुग्गलो साङ्गणोव समानो 'अत्थि मे अज्झत्तं अङ्गण'न्ति यथाभूतं नप्पजानाति, तस्सेतं पाटिकङ्कं - न छन्दं 
जनेस्सति न वायमिस्सति न वीरियं आरभिस्सति तस्सङ्गणस्स पहानाय; सो सरागो सदोसो समोहो साङ्गणो संकिलिट्टचित्तो 
कालं करिस्सति। 


““तत्रावुसो, य्वायं पुग्गलो साङ्गणोव समानो 'अत्थि मे अज्झत्तं अङ्गण'न्ति यथाभूतं पजानाति, तस्सेतं पाटिकङ्कं - 
छन्दं जनेस्सति वायमिस्सति वीरियं आरभिस्सति तस्सङ्गणस्स पहानाय; सो अरागो अदोसो अमोहो अनङ्गणो 
असंकिलिट्ट्चित्तो कालं करिस्सति । सेय्यथापि, आवुसो, कंसपाति आभता आपणा वा कम्मारकुला वा रजेन च मलेन च 
परियोनद्भा । तमेनं सामिका परिभुञ्जेय्युञ्चेव परियोदपेय्युञ्च, न च नं रजापथे निक्खिपेय्युं। एवञ्हि सा, आवुसो, 
कंसपाति अपरेन समयेन परिसुद्धतरा अस्स परियोदाता”ति? “एवमावुसो''ति। “एवमेव खो, आवुसो, स्वायं पुग्गलो 
साङ्गणोव समानो अत्थि मे अज्झत्तं अङ्गण'न्ति यथाभूतं पजानाति, तस्सेतं पाटिकङ्घ - छन्दं जनेस्सति वायमिस्सति 
बीरियं आरभिस्सति तस्सङ्गणस्स पहानाय; सो अरागो अदोसो अमोहो अनङ्गणो असंकिलिटुचित्तो कालं करिस्सति। 


“नतत्रावुसो, स्वायं पुग्गलो अनङ्गणोव समानो 'नत्थि मे अज्झत्तं अङ्गण'न्ति यथाभूतं नप्पजानाति, तस्सेतं पाटिकङ्घं 
- सूभनिमित्तं मनसि करिस्सति, तस्स सुभनिमित्तस्स मनसिकारा रागो चित्तं अनुद्धंसेस्सति; सो सरागो सदोसो समोहो 
साङ्गणो संकिलिट्टचित्तो कालं करिस्सति। सेय्यथापि, आवुसो, कंसपाति आभता आपणा वा कम्मारकुला वा परिसुद्धा 
परियोदाता। तमेनं सामिका न चेव परिभुञ्जेय्युं न च परियोदपेय्युं, रजापथे च नं निक्खिपेय्युं। एवञ्हि सा, आवुसो, 
कंसपाति अपरेन समयेन संकिलिट्टुतरा अस्स मलग्गहिता”ति? “एवमावुसो''ति। “एवमेव खो, आवुसो, स्वायं पुग्गलो 
अनङ्गणोव समानो 'नत्थि मे अज्झत्तं अङ्गणःन्ति यथाभूतं नप्पजानाति, तस्सेतं पाटिकङ्कं - सुभनिमित्तं मनसि करिस्सति, 
तस्स सुभनिमित्तस्स मनसिकारा रागो चित्तं अनुद्धंसेस्सति;सो सरागो सदोसो समोहो साङ्गणो 
संकिलिड्टचित्तोकालंकरिस्सति । 


“नतत्रावुसो, स्वायं पुग्गलो अनङ्गणोव समानो 'नत्थि मे अज्झत्तं अङ्गण'न्ति यथाभूतं पजानाति, तस्सेतं पाटिकङ्कं - 
सुभनिमित्तं न मनसि करिस्सति, तस्स सुभनिमित्तस्स अमनसिकारा रागो चित्तं नानुद्धंसेस्सति; सो अरागो अदोसो अमोहो 
अनङ्गणो असंकिलिट्टचित्तो कालं करिस्सति। सेय्यथापि, आवुसो, कंसपाति आभता आपणा वा कम्मारकुला वा 
परिसुद्धा परियोदाता। तमेनं सामिका परिभुञ्जेय्युञ्चेब परियोदपेय्युञ्च, न च नं रजापथे निक्खिपेय्युं। एवञ्हि सा, आवुसो, 
कंसपाति अपरेन समयेन परिसुद्धतरा अस्स परियोदाता 'ति? “एवमावुसो"”ति। “एवमेव खो, आवुसो, स्वायं पुग्गलो 
अनङ्गणोव समानो 'नत्थि मे अज्झत्तं अङ्गणःन्ति यथाभूतं पजानाति, तस्सेतं पाटिकड्ठ॑ - सुभनिमित्तं न मनसि करिस्सति, 
तस्स सुभनिमित्तस्स अमनसिकारा रागो चित्तं नानुद्धंसेस्सति; सो अरागो अदोसो अमोहो अनङ्गणो असंकिलिट्रचित्तो 
कालं करिस्सति। 


“अयं खो, आवुसो मोग्गल्लान, हेतु अयं पच्चयो येनिमेसं द्विन्नं पुग्गलानं साङ्गणानंयेव सतं एको हीनपुरिसो 

अक्खायति, एको सेट्टपुरिसो अक्खायति। अयं पनावुसो मोग्गल्लान, हेतु अयं पच्चयो येनिमेसं द्विन्नं पुग्गलानं 
अनङ्गणानंयेव सतं एको हीनपुरिसो अक्खायति, एको सेट्पुरिसो अकखायती"ति। 


६०. “अङ्गणं अङ्गणन्ति, आवुसो, वुच्चति । किस्स नु खो एतं, आवुसो, अधिवचनं यदिदं अङ्गण''न्ति? “पापकानं 
खो एतं, आवुसो, अकुसलानं इच्छावचरानं अधिवचनं, यदिदं अङ्गण''न्ति। 


“ठानं खो पनेतं, आवुसो, विज्जति यं इधेकच्चस्स भिकखुनो एवं इच्छा उप्पज्जेय्य - 'आपत्तिञ्च वत आपन्नो 
अस्सं, न च मं भिक्खू जानेय्युं आपत्ति आपन्नो'ति। ठानं खो पनेतं, आवुसो, विज्जति यं तं भिक्खु भिक्खू जानेय्युं - 
“आपत्ति आपन्नो'ति। “जानन्ति मं भिक्खू आपत्ति आपन्नो'ति - इति सो कुपितो होति अप्पतीतो। यो चेव खो, आवुसो, 
कोपो यो च अप्पच्चयो -- उभयमेतं अङ्गणं । 


““ठानं खो पनेतं, आवुसो, विज्जति यं इधेकच्चस्स भिकखुनो एवं इच्छा उप्पज्जेय्य - 'आपत्तिञ्च वत आपन्नो 
अस्सं, अनुरहो मं भिक्खू चोदेय्युं, नो सङ्घमज्झे'ति। ठानं खो पनेतं, आवुसो, विज्जति यं तं भिक्खुं भिक्खू सङ्घमज्झे 
चोदेय्युं, नो अनुरहो। 'सङ्गमज्झे मं भिक्खू चोदेन्ति, नो अनुरहो'ति -- इति सो कुपितो होति अप्पतीतो। यो चेव खो, 
आवुसो, कोपो यो च अप्पच्चयो - उभयमेतं अङ्गणं । 


““ठानं खो पनेतं, आवुसो, विज्जति यं इधेकच्चस्स भिकखुनो एवं इच्छा उप्पज्जेय्य - “आपत्तिञ्च वत आपन्नो 
अस्सं, सप्पटिपुग्गलो मं चोदेय्य, नो अप्पटिपुग्गलो'ति। ठानं खो पनेतं, आवुसो, विज्जति यं तं भिकखुं अप्पटिपुग्गलो 
चोदेय्य, नो सप्पटिपुग्गलो। 'अप्पटिपुग्गलो मं चोदेति, नो सप्पटिपुग्गलो'ति - इति सो कुपितो होति अप्पतीतो। यो चेव 
खो, आवुसो, कोपो यो च अप्पच्चयो - उभयमेतं अङ्गणं । 


“ठाने खो पनेतं, आवुसो, विज्जति यं इधेकच्चस्स भिक्खुनो एवं इच्छा उप्पज्जेय्य - “अहो वत ममेव सत्था 
पटिपुच्छित्वा पटिपुच्छित्वा भिकखूनं धम्मं देसेय्य, न अञ्ञं भिकखुं सत्था पटिपुच्छित्वा पटिपुच्छित्वा भिकखूनं धम्मं 
देसेय्या'ति। ठानं खो पनेतं, आवुसो, विज्जति यं अञ्ञं भिकखुं सत्था पटिपुच्छित्वा पटिपुच्छित्वा भिकखूनं धम्मं देसेय्य, न 
तं भिक्खु सत्था पटिपुच्छित्वा पटिपुच्छित्वा भिकखूनं धम्मं देसेय्य। 'अञ्जं भिक्खु सत्था पटिपुच्छित्वा पटिपुच्छित्वा 
भिकखूनं धम्मं देसेति, न मं सत्था पटिपुच्छित्वा पटिपुच्छित्वा भिकखूनं धम्मं देसेती'ति - इति सो कुपितो होति अप्पतीतो। 
यो चेव खो, आवुसो, कोपो यो च अप्पच्चयो - उभयमेतं अङ्गणं । 


“ठाने खो पनेतं, आवुसो, विज्जति यं इधेकच्चस्स भिक्खुनो एवं इच्छा उप्पज्जेय्य - “अहो वत ममेव भिक्खू 
पुरक्खत्वा पुरक्खत्वा गामं भत्ताय पविसेय्युं, न अञ्ञं भिक्खु भिक्खू पुरक्खत्वा पुरक्खत्वा गामं भत्ताय पविसेस्यु'न्ति। 
ठानं खो पनेतं, आवुसो, विज्जति यं अञ्ञं भिक्खुं भिक्खू पुरक्खत्वा पुरक्खत्वा गामं भत्ताय पविसेय्युं, न तं भिक्खु भिक्खू 
पुरक्खत्वा पुरकखत्वा गामं भत्ताय पविसेय्युं। “अञ्ञं भिक्खु भिक्खू पुरक्खत्वा पुरक्खत्वा गामं भत्ताय पविसन्ति, न मं 
भिक्खू पुरकखत्वा पुरक्खत्वा गामं भत्ताय पविसन्ती ति - इति सो कुपितो होति अप्पतीतो। यो चेव खो, आवुसो, कोपो 
यो च अप्पच्चयो - उभयमेतं अङ्गणं। 


“ठानं खो पनेतं, आवुसो, विज्जति यं इधेकच्चस्स भिक्खुनो एवं इच्छा उप्पज्जेय्य - “अहो वत अहमेव लभेय्यं 
भत्तग्गे अग्गासनं अग्गोदकं अग्गपिण्डं, न अञ्जो भिक्खु लभेय्य भत्तग्गे अग्गासनं अग्गोदकं अग्गपिण्ड'न्ति। ठानं खो 

पनेतं, आवुसो, बिज्जति यं अञ्जो भिक्खु लभेय्य भत्तग्गे अग्गासनं अग्गोदकं अग्गपिण्डं, न सो भिक्खु लभेय्य 
भत्तग्गे अग्गासनं अग्गोदकं अग्गपिण्डं। 'अञ्ञो भिक्खु लभति भत्तग्गे अग्गासनं अग्गोदकं अग्गपिण्डं, नाहं लभामि 
भत्तग्गे अग्गासनं अग्गोदकं अग्गपिण्ड'न्ति - इति सो कुपितो होति अप्पतीतो। यो चेव खो, आवुसो, कोपो यो च 
अप्पच्चयो - उभयमेतं अङ्गणं । 


“ठानं खो पनेतं, आवुसो, विज्जति यं इधेकच्चस्स भिकखुनो एवं इच्छा उप्पज्जेय्य - “अहो बत अहमेव भत्तग्गे 
भुत्तावी अनुमोदेय्यं, न अञ्जो भिक्खु भत्तग्गे भुत्तावी अनुमोदेय्या'ति। ठानं खो पनेतं, आवुसो, विज्जति यं अञ्जो भिक्खु 
भत्तग्गे भुत्तावी अनुमोदेय्य, न सो भिक्खु भत्तग्गे भुत्तावी अनुमोदेय्य। “अञ्जो भिक्खु भत्तग्गे भुत्तावी अनुमोदति, नाहं 
भत्तग्गे भुत्तावी अनुमोदामी'ति -- इति सो कुपितो होति अप्पतीतो। यो चेव खो, आवुसो, कोपो यो च अप्पच्चयो - 
उभयमेतं अङ्गणं । 


“ठानं खो पनेतं, आवुसो, विज्जति यं इधेकच्चस्स भिक्खुनो एवं इच्छा उप्पज्जेय्य - “अहो वत अहमेव 
आरामगतानं भिकखूनं धम्मं देसेय्यं, न अञ्जो भिक्खु आरामगतानं भिकखूनं धम्मं देसेय्या'ति । ठानं खो पनेतं, आवुसो, 
विज्जति यं अञ्जो भिक्खु आरामगतानं भिक्खूनं धम्मं देसेय्य, न सो भिक्खु आरामगतानं भिक्खूनं धम्मं देसेय्य। अञ्जो 
भिक्खु आरामगतानं भिक्खूनं धम्मं देसेति, नाहं आरामगतानं भिक्खूनं धम्मं देसेमी'ति - इति सो कुपितो होति 
अप्पतीतो । यो चेव खो, आवुसो, कोपो यो च अप्पच्चयो - उभयमेतं अङ्गणं । 


“ठानं खो पनेतं, आवुसो, विज्जति यं इधेकच्चस्स भिक्खुनो एवं इच्छा उप्पज्जेय्य - “अहो वत अहमेव 


आरामगतानं उपासिकानं धम्मं देसेय्या'ति। ठानं खो पनेतं, आवुसो, विज्जति यं अञ्जो भिक्खु आरामगतानं उपासिकानं 
धम्मं देसेय्य, न सो भिक्खु आरामगतानं उपासिकानं धम्मं देसेय्य । “अञ्जो भिक्खु आरामगतानं उपासिकानं धम्मं देसेति, 
नाहं आरामगतानं उपासिकानं धम्मं देसेमी'ति -- इति सो कुपितो होति अप्पतीतो। यो चेव खो, आवुसो, कोपो यो च 


अप्पच्चयो - उभयमेतं अङ्गणं । 


““ठानं खो पनेतं, आवुसो, विज्जति यं इधेकच्चस्स भिकखुनो एवं इच्छा उप्पज्जेय्य - “अहो बत ममेव भिक्खू 
सक्करेय्युं गरु करेय्युं [गरुकरेय्युं (सी० स्या० पी०)] मानेय्युं पूजेय्युं, न अञ्ञं भिक्खु भिक्खू सक्करेय्युं गरु करेय्युं मानेय्युं 
पूजेय्युन्ति। ठानं खो पनेतं, आवुसो, विज्जति यं अञ्जं भिक्खुं भिक्खू सक्करेय्युं गरु करेय्युं मानेय्युं पूजेय्युं, न तं भिक्खुं 
भिक्खू सक्करेय्युं गरु करेय्युं मानेय्युं पूजेय्युं । अञ्जं भिक्खुं भिक्खू सक्करोन्ति गरु करोन्ति मानेन्ति पूजेन्ति, न मं भिक्खू 
सक्करोन्ति गरु करोन्ति मानेन्ति पूजेन्ती ति - इति सो कुपितो होति अप्पतीतो। यो चेव खो, आवुसो, कोपो यो च 
अप्पच्चयो - उभयमेतं अङ्गणं । 


“ठानं खो पनेतं, आवुसो, विज्जति यं इधेकच्चस्स भिक्खुनो एवं इच्छा उप्पज्जेय्य - “अहो वत ममेव भिक्खुनियो... 
मानेय्युं पूजेय्युःन्ति। ठानं खो पनेतं, आवुसो, विज्जति यं अञ्जं भिक्खुं उपासिका सक्करेय्युं गरु करेय्युं मानेय्युं पूजेय्युं, न 
तं भिक्खुँ उपासिका सक्करेय्युं गरु करेय्युं मानेय्युं पूजेय्युं । “अञ्ञं भिकखुं उपासिका सक्करोन्ति गरुं करोन्ति मानेन्ति 


पूजेन्ति, न मं उपासिका सक्करोन्ति गरु करोन्ति मानेन्ति पूजेन्ती ति -- इति सो कुपितो होति अप्पतीतो। यो चेव खो, 
आवुसो, कोपो यो च अप्पच्चयो - उभयमेतं अङ्गणं । 

““ठानं खो पनेतं, आवुसो, विज्जति यं इधेकच्चस्स भिकखुनो एवं इच्छा उप्पज्जेय्य - “अहो वत अहमेव लाभी 
अस्सं पणीतानं चीवरानं, न अञ्जो भिक्खु लाभी अस्स पणीतानं चीवरान'न्ति। ठानं खो पनेतं, आवुसो, विज्जति यं 
अञ्जो भिक्खु लाभी अस्स पणीतानं चीवरानं, न सो भिक्खु लाभी अस्स पणीतानं चीवरानं । “अञ्जो भिक्खु लाभी [लाभी 
अस्स (क०)] पणीतानं चीवरानं, नाहं लाभी [लाभी अस्सं (क०)] पणीतानं चीवरान'न्ति - इति सो कुपितो होति 
अप्पतीतो। यो चेव खो, आवुसो, कोपो यो च अप्पच्चयो - उभयमेतं अङ्गणं । 


“ठानं खो पनेतं, आवुसो, विज्जति यं इधेकच्चस्स भिक्खुनो एवं इच्छा उप्पज्जेय्य - “अहो वत अहमेव लाभी 
अस्सं पणीतानं पिण्डपातानं...पे०... पणीतानं सेनासनानं...पे०... पणीतानं गिलानप्पच्चयभेसज्जपरिक्खारानं, न अञ्जो 
भिक्खु लाभी अस्स पणीतानं गिलानप्पच्चयभेसज्जपरिक्खारान'न्ति। ठानं खो पनेतं, आवुसो, विज्जति यं अञ्जो भिक्खु 
लाभी अस्स पणीतानं गिलानप्पच्चयभेसज्जपरिकखारानं, न सो भिक्खु लाभी अस्स पणीतानं 
गिलानप्पच्चयभेसज्जपरिकखारानं । अञ्जो भिक्खु लाभी [लाभी अस्स (क०)] पणीतानं 
गिलानप्पच्चयभेसज्जपरिकखारानं, नाहं लाभी [लाभी अस्सं (क०)] पणीतानं गिलानप्पच्चयभेसज्जपरिक्खारान'न्ति - 
इति सो कुपितो होति अप्पतीतो। यो चेव खो, आवुसो, कोपो यो च अप्पच्चयो -- उभयमेतं अङ्गणं । 


“इमेसं खो एतं, आवुसो, पापकानं अकुसलानं इच्छावचरानं अधिवचनं, यदिदं अङ्गण''न्ति। 


६१. “यस्स कस्सचि, आवुसो, भिकखुनो इमे पापका अकुसला इच्छावचरा अप्पहीना दिस्सन्ति चेव सूयन्ति च, 
किञ्चापि सो होति आरञ्जिको पन्तसेनासनो पिण्डपातिको सपदानचारी पंसुकूलिको लूखचीवरधरो, अथ खो नं 
सब्रह्मचारी न चेव सक्करोन्ति न गरुं करोन्ति न मानेन्ति न पूजेन्ति । तं किस्स हेतु? ते हि तस्स आयस्मतो पापका 
अकुसला इच्छावचरा अप्पहीना दिस्सन्ति चेव सूयन्ति च। सेय्यथापि, आवुसो, कंसपाति आभता आपणा वा 
कम्मारकुला वा परिसुद्धा परियोदाता । तमेनं सामिका अहिकुणपं वा कुक्कुरकुणपं वा मनुस्सकुणपं वा रचयित्वा 
अञ्जिस्सा कंसपातिया पटिकुज्जित्वा अन्तरापणं पटिपज्जेय्युं। तमेनं जनो दिस्वा एवं वदेय्य - अम्भो, किमेविदं हरीयति 
जञ्ञजञ्ञं विया'ति? तमेनं उट्टहित्वा अपापुरित्वा [अवापुरित्वा (सी०)] ओलोकेय्य। तस्स सहदस्सनेन अमनापता च 
सण्ठहेय्य, पाटिकुल्यता [पटिकूलता (क०), पाटिकूल्यता (स्या०)] च सण्ठहेय्य, जेगुच्छता च [जेगुच्छिता च (पी० क०)] 
सण्ठहेय्य; जिघच्छितानम्पि न भोत्तुकम्यता अस्स, पगेव सुहितानं । एवमेव खो, आवुसो, यस्स कस्सचि भिकखुनो इमे 
पापका अकुसला इच्छावचरा अप्पहीना दिस्सन्ति चेव सूयन्ति च, किञ्चापि सो होति आरञ्जिको पन्तसेनासनो 
पिण्डपातिको सपदानचारी पंसुकूलिको लूखचीवरधरो, अथ खो नं सब्रह्मचारी न चेव सक्करोन्ति न गरु करोन्ति न 
मानेन्ति न पूजेन्ति । तं किस्स हेतु? ते हि तस्स आयस्मतो पापका अकुसला इच्छावचरा अप्पहीना दिस्सन्ति चेव सूयन्ति 
च। 


६२. “यस्स कस्सचि, आवुसो, भिकखुनो इमे पापका अकुसला इच्छावचरा पहीना दिस्सन्ति चेव सूयन्ति च, 
किञ्चापि सो होति गामन्तविहारी नेमन्तनिको गहपतिचीवरधरो, अथ खो नं सब्रह्मचारी सक्करोन्ति गरु करोन्ति मानेन्ति 
पूजेन्ति। तं किस्स हेतु? ते हि तस्स आयस्मतो पापका अकुसला इच्छावचरा पहीना दिस्सन्ति चेव सूयन्ति च । सेय्यथापि, 
आवुसो, कंसपाति आभता आपणा वा कम्मारकुला वा परिसुद्भा परियोदाता। तमेनं सामिका सालीनं ओदनं 
विचितकाळकं [विचिनितकाळकं (क०)] अनेकसूपं अनेकब्यञ्जनं रचयित्वा अञ्जिस्सा कंसपातिया पटिकुज्जित्वा 
अन्तरापणं पटिपज्जेय्युं । तमेनं जनो दिस्वा एवं वदेय्य - “अम्भो, किमेविदं हरीयति जञ्जजञ्ञं विया'ति? तमेनं उट्टहित्वा 

अपापुरित्वा ओलोकेय्य । तस्स सह दस्सनेन मनापता च सण्ठहेय्य, अप्पाटिकुल्यता च सण्ठहेय्य, अजेगुच्छता च 
सण्ठहेय्य; सुहितानम्पि भोत्तुकम्यता अस्स, पगेव जिघच्छितानं । एवमेव खो, आवुसो, यस्स कस्सचि भिकखुनो इमे पापका 
अकुसला इच्छावचरा पहीना दिस्सन्ति चेव सूयन्ति च, किञ्चापि सो होति गामन्तविहारी नेमन्तनिको गहपतिचीवरधरो, 
अथ खो नं सब्रह्मचारी सक्करोन्ति गरु करोन्ति मानेन्ति पूजेन्ति । तं किस्स हेतु? ते हि तस्स आयस्मतो पापका अकुसला 
इच्छावचरा पहीना दिस्सन्ति चेव सूयन्ति चा“ति। 


६३. एवं वृत्ते, आयस्मा महामोग्गल्लानो आयस्मन्तं सारिपृत्तं एतदवोच - “उपमा मं, आवुसो सारिपृत्त, 
पटिभाती”ति। “पटिभातु तं, आवुसो मोग्गल्लाना”ति। “एकमिदाहं, आवुसो, समयं राजगहे विहरामि गिरिब्बजे। अथ 
ख्वाहं, आवुसो, पुब्बण्हसमयं निवासेत्वा पत्तचीवरमादाय राजगहं पिण्डाय पाविसिं। तेन खो पन समयेन समीति 
यानकारपुत्तो रथस्स नेमिं तच्छति । तमेनं पण्डुपुत्तो आजीवको पुराणयानकारपृत्तो पच्चुपड्टितो होति। अथ खो, आवुसो, 
पण्डुपुत्तस्स आजीवकस्स पुराणयानकारपृत्तस्स एवं चेतसो परिवितक्को उदपादि - “अहो बतायं समीति यानकारपृत्तो 
इमिस्सा नेमिया इमञ्च वङ्क इमञ्च जिम्हं इमञ्च दोसं तच्छेय्य, एवायं नेमि अपगतवङ्का अपगतजिम्हा अपगतदोसा सुद्धा 
अस्स [सुद्भास्स (सी० पी०), सुद्धा (क०)] सारे पतिट्टिता'ति। यथा यथा खो, आवुसो, पण्डुपुत्तस्स आजीवकस्स 
पुराणयानकारपुत्तस्स चेतसो परिवितक्को होति, तथा तथा समीति यानकारपुत्तो तस्सा नेमिया तञ्च वडूं तञ्च जिम्हं तञ्च 
दोसं तच्छति। अथ खो, आवुसो, पण्डुपुत्तो आजीवको पुराणयानकारपृत्तो अत्तमनो अत्तमनवाचं निच्छारेसि - 'हदया 
हदयं मञ्ञजे अज्ञाय तच्छती'ति। 


“एवमेव खो, आवुसो, ये ते पुग्गला अस्सद्धा, जीविकत्था न सद्धा अगारस्मा अनगारियं पब्बजिता, सठा मायाविनो 
केतबिनो [केटुभिनो (बहूसु)] उद्धता उन्नळा चपला मुखरा विकिण्णवाचा, इन्द्रियेसु अगुत्तद्वारा, भोजने अमत्तञ्जुनो, 
जागरियं अननुयुत्ता, सामञ्ञे अनपेक्खवन्तो, सिक्खाय न तिब्बगारवा, बाहुलिका साथलिका, ओक्कमने पुब्बङ्गमा, 
पविवेके निक्खित्तधुरा, कुसीता हीनवीरिया मुटुस्सती असम्पजाना असमाहिता विब्भन्तचित्ता दुप्पञ्ञा एळमूगा, तेसं 
आयस्मा सारिपुत्तो इमिना धम्मपरियायेन हदया हदयं मञ्ञे अञ्ञाय तच्छति। 


“ये पन ते कुलपृत्ता सद्धा अगारस्मा अनगारियं पब्बजिता, असठा अमायाविनो अकेतबिनो अनुद्धता अनुन्नळा 
अचपला अमुखरा अविकिण्णवाचा, इन्द्रियेसु गृत्तद्वारा, भोजने मत्तञ्जुनो, जागरियं अनुयृत्ता, सामञ्ञे अपेक्खवन्तो, 
सिक्खाय तिब्बगारवा, न बाहलिका न साथलिका, ओक्कमने निक्खित्तधुरा, पविवेके पुब्बङ्गमा, आरद्भवीरिया पहितत्ता 
उपट्टितस्सती सम्पजाना समाहिता एकग्गचित्ता पञ्जवन्तो अनेळमूगा, ते आयस्मतो सारिपुत्तस्स इमं धम्मपरियायं सुत्वा 
पिवन्ति मञ्ञे, घसन्ति मज्जे वचसा चेव मनसा च - “साधु वत, भो, सब्रह्मचारी अकुसला बुद्टापेत्वा कुसले 
पतिट्ठापेती'ति। सेय्यथापि, आवुसो, इत्थी वा पुरिसो वा दहरो युवा मण्डनकजातिको सीसंन्हातो उप्पलमालं वा 
वस्सिकमालं वा अतिमुत्तकमालं [अधिमुत्तकमालं (स्या०)] वा लभित्वा उभोहि हत्थेहि पटिग्गहेत्वा उत्तमङ्गे सिरस्मिं 
पतिट्टपेय्य, एवमेव खो, आवुसो, ये ते कुलपुत्ता सद्धा अगारस्मा अनगारियं पब्बजिता, असठा अमायाविनो अकेतबिनो 
अनुद्धता अनुन्नळा अचपला अमुखरा अविकिण्णवाचा, इन्द्रियेसु गुत्तद्वारा, भोजने मत्तञ्जुनो, जागरियं अनुयृत्ता, सामञ्ञे 
अपेक्खवन्तो, सिक्खाय तिब्बगारवा, न बाहुलिका न साथलिका, ओक्कमने निक्खित्तधुरा, पविवेके पुब्बङ्गमा, 
आरद्भवीरिया पहितत्ता उपड्टितस्सती सम्पजाना समाहिता एकग्गचित्ता पञ्जवन्तो अनेळमूगा, ते आयस्मतो सारिपुत्तस्स 
इमं धम्मपरियायं सुत्वा पिवन्ति मञ्ञे, घसन्ति मज्जे वचसा चेव मनसा च -- 'साधु वत, भो, सब्रह्मचारी अकुसला 
बुट्ठापेत्वा कुसले पतिट्ठापेती'ति। इतिह ते उभो महानागा अञ्जमञ्ञस्स सुभासितं समनुमोदिंसू 'ति। 


www.tipitaka.org Vipassana Research Institute 


Page 23 sur 244 


अनङ्गणसुत्तं निद्धितं पञ्चमं । 
६. आकङ्केय्यसृत्तं 


६४. एवं मे सुतं - एकं समयं भगवा सावत्थियं विहरति जेतवने अनाथपिण्डिकस्स आरामे । तत्र खो भगवा भिक्खू 
आमन्तेसि - “भिक्खवो"ति। “भदन्ते”ति ते भिक्खू भगवतो पच्चस्सोसुं। भगवा एतदवोच - 


““सम्पन्नसीला, भिक्खवे, विहरथ सम्पन्नपातिमोक्खा; पातिमोक्खसंवरसंवुता विहरथ आचारगोचरसम्पन्ना 
अणुमत्तेसु वज्जेसु भयदस्साविनो; समादाय सिक्खथ सिकखापदेसु । 


६५. “आकङ्केय्य चे, भिक्खवे, भिक्खु - 'सब्रह्मचारीनं पियो च अस्सं मनापो च गरु च भावनीयो चा'ति [मनापो 
गरुभावनियो चाति (सी०)], सीलेस्वेबस्स परिपूरकारी अज्झत्तं चेतोसमथमनुयुत्तो अनिराकतज्झानो विपस्सनाय 
समन्नागतो बूहेता सुञ्ञागारानं । 


““आकङ्केय्य चे, भिक्खवे, भिक्खु - "लाभी अस्सं चीवरपिण्डपातसेनासनगिलानप्पच्चयभेसज्जपरिक्खारान'न्ति, 
सीलेस्वेवस्स परिपूरकारी अज्झत्तं चेतोसमथमनुयत्तो अनिराकतज्झानो विपस्सनाय समन्नागतो बूहेता सुञ्ञागारानं । 


““आकङ्केय्य चे, भिक्खवे, भिक्खु - 'येसाहं चीवरपिण्डपातसेनासन गिलानप्पच्चयभेसज्जपरिकखारं परिभुञ्जामि 
तेसं ते कारा महप्फला अस्सु महानिसंसा'ति, सीलेस्वेबस्स परिपूरकारी अज्झत्तं चेतोसमथमनुयुत्तो अनिराकतज्झानो 
विपस्सनाय समन्नागतो बुहेता सुञ्जागारानं । 


““आकङ्केय्य चे, भिकखवे, भिक्खु - “ये मं [ये मे (सी० स्या०)] जाती सालोहिता पेता कालङ्कता [कालकता (सी० 
स्या० पी०)] पसन्नचित्ता अनुस्सरन्ति तेसं तं महप्फलं अस्स महानिसंस'न्ति, सीलेस्वेवस्स परिपूरकारी अज्झत्तं 
चेतोसमथमनुयत्तो अनिराकतज्झानो विपस्सनाय समन्नागतो बूहेता सुञ्जागारानं । 


६६. “आकङ्केय्य चे, भिक्खवे, भिक्खु - 'अरतिरतिसहो अस्सं, न च मं अरति सहेय्य, उप्पन्नं अरतिं अभिभुय्य 


६७. “आकक्षेय्य चे, भिक्खवे, भिक्खु - 'तिण्णं संयोजनानं परिक्खया सोतापन्नो अस्सं अविनिपातधम्मो नियतो 
सम्बोधिपरायणो'ति, सीलेस्वेवस्स परिपूरकारी...पे०... बृहेता सुञ्ञागारानं । 

““आकङ्केय्य चे, भिक्खवे, भिक्खु -- 'तिण्णं संयोजनानं परिकखया रागदोसमोहानं तनुत्ता सकदागामी अस्सं 


““आकङ्केय्य चे, भिक्खवे, भिक्खु - 'पञ्चन्नं ओरम्भागियानं संयोजनानं परिक्खया ओपपातिको अस्सं तत्थ 
परिनिब्बायी अनावत्तिधम्मो तस्मा लोका ति, सीलेस्वेवस्स परिपूरकारी..पे०... बुहेता सुञ्ञागारानं । 


६८. `“ आकङ्ककेय्य चे, भिक्खवे, भिक्खु - 'अनेकविहितं इद्धिविधं पच्चनुभवेय्यं ~ एकोपि हुत्वा बहुधा अस्सं, 
बहुधापि हुत्वा एको अस्सं; आविभावं तिरोभावं; तिरोकुट्ट तिरोपाकारं तिरोपब्बतं असज्जमानो गच्छेय्यं, सेय्यथापि 
आकासे; पथवियापि उम्मुज्जनिमुज्जं करेय्यं, सेय्यथापि उदके; उदकेपि अभिज्जमाने गच्छेस्यं, सेय्यथापि पथवियं; 
आकासेपि पल्लङ्केन कमेय्यं, सेय्यथापि पक्खी सकुणो; इमेपि चन्दिमसूरिये एवंमहिद्धिके एवंमहानुभावे पाणिना 
परामसेय्यं परिमज्जेय्यं; याव ब्रह्मलोकापि कायेन वसं वत्तेय्य'न्ति, सीलेस्वेवस्स परिपूरकारी...पे०... बृहेता सुञ्ञागारानं । 


““आकङ्केय्य चे, भिक्खवे, भिक्खु - 'दिब्बाय सोतधातुया विसुद्धाय अतिक्कन्तमानुसिकाय उभो सद्दे सुणेस्यं - 
दिब्बे च मानुसे च ये दूरे सन्तिके चा'ति, सीलेस्वेवस्स परिपूरकारी...पे०... बूहेता सुञ्ञागारानं । 


““आकङ्केय्य चे, भिक्खवे, भिक्खु - 'परसत्तानं परपुग्गलानं चेतसा चेतो परिच्च पजानेय्यं - सरागं वा चित्तं सरागं 
चित्तन्ति पजानेय्यं, वीतरागं वा चित्तं वीतरागं चित्तन्ति पजानेय्यं; सदोसं वा चित्तं सदोसं चित्तन्ति पजानेय्यं, वीतदोसं वा 
चित्तं वीतदोसं चित्तन्ति पजानेय्यं; समोहं वा चित्तं समोहं चित्तन्ति पजानेय्यं, वीतमोहं वा चित्तं वीतमोहं चित्तन्ति पजानेय्यं; 
संखित्तं वा चित्तं संखित्तं चित्तन्ति पजानेय्यं, विक्खित्त वा चित्तं विक्खित्तं चित्तन्ति पजानेय्यं; महग्गतं वा चित्तं महग्गतं 
चित्तन्ति पजानेय्यं, अमहग्गतं वा चित्तं अमहग्गतं चित्तन्ति पजानेय्यं; सउत्तरं वा चित्तं सउत्तरं चित्तन्ति पजानेय्यं, अनुत्तरं 
वा चित्तं अनुत्तरं चित्तन्ति पजानेय्यं; समाहितं वा चित्तं समाहितं चित्तन्ति पजानेय्यं, असमाहितं वा चित्तं असमाहितं 
चित्तन्ति पजानेय्यं; विमृत्तं वा चित्तं विमुत्तं चित्तन्ति पजानेय्यं, अविमुत्त वा चित्तं अविमुत्तं चित्तन्ति पजानेय्य'न्ति, 
सीलेस्वेवस्स परिपूरकारी...पे०... बृहेता सुञ्ञागारानं । 


““आकङ्केय्य चे, भिक्खवे, भिक्खु - 'अनेकविहितं पुब्बेनिवासं अनुस्सरेय्यं, सेय्यथिदं -- एकम्पि जाति द्वेपि जातियो 
तिस्सोपि जातियो चतस्सोपि जातियो पञ्चपि जातियो दसपि जातियो वीसम्पि जातियो तिसम्पि जातियो चत्तालीसम्पि 
जातियो पञ्जासम्पि जातियो जातिसतम्पि जातिसहस्सम्पि जाति सतसहस्सम्पि अनेकेपि संबट्टकप्पे अनेकेपि विवड्टकप्पे 
अनेकेपि संवट्टविवट्टकप्पे - अमुत्रासिं एवंनामो एवंगोत्तो एवंवण्णो एवमाहारो एवंसुखदुक्खप्पटिसंवेदी एवमायुपरियन्तो, 
सो ततो चुतो अमुत्र उदपादि; तत्रापासिं एवंनामो एवंगोत्तो एवंवण्णो एवमाहारो एवंसुखदुक्खप्पटिसंवेदी एवमायुपरियन्तो, 
सो ततो चुतो इधूपपन्नोति। इति साकारं सउद्देसं अनेकविहितं पुब्बेनिवासं अनुस्सरेय्य' न्ति, सीलेस्वेवस्स परिपूरकारी... 
पे०... बूहेता सुञ्जागारानं । 


““आकङ्केय्य चे, भिक्खवे, भिक्खु - 'दिब्बेन चकखुना विसुद्धेन अतिक्कन्तमानुसकेन सत्ते पस्सेय्यं चवमाने 
उपपज्जमाने हीने पणीते सुवण्णे दुब्बण्णे सुगते दुग्गते यथाकम्मूपगे सत्ते पजानेय्यं - इमे वत भोन्तो सत्ता कायदुच्चरितेन 
समन्नागता वचीदुच्चरितेन समन्नागता मनोदुच्चरितेन समन्नागता अरियानं उपवादका मिच्छादिड्टिका 
मिच्छादिड्टिकम्मसमादाना, ते कायस्स भेदा परं मरणा अपायं दुग्गति विनिपातं निरयं उपपन्ना; इमे वा पन भोन्तो सत्ता 
कायसुचरितेन समन्नागता वचीसुचरितेन समन्नागता मनोसुचरितेन समन्नागता अरियानं अनुपवादका सम्मादिड्टिका 

सम्मादिट्टिकम्मसमादाना, ते कायस्स भेदा परं मरणा सुगति सग्गं लोकं उपपन्नाति, इति दिब्बेन चक्खुना विसुद्भेन 
अतिक्कन्तमानुसकेन सत्ते पस्सेय्यं चवमाने उपपज्जमाने हीने पणीते सुवण्णे दुब्बण्णे सुगते दुग्गते यथाकम्मूपगे सत्ते 
पजानेय्य'न्ति, सीलेस्वेवस्स परिपूरकारी अज्झत्तं चेतोसमथमनुयुत्तो अनिराकतज्झानो विपस्सनाय समन्नागतो बूहेता 
सुञ्जागारानं । 


६९. “आकङ्केय्य चे, भिक्खवे, भिक्खु - 'आसवानं खया अनासवं चेतोविमुत्ति पञ्ञजाविमृत्ति दिट्देवधम्मे सयं 
अभिज्ञा सच्छिकत्वा उपसम्पज्ज विहरेय्य'न्ति, सीलेस्वेवस्स परिपूरकारी अज्झत्तं चेतोसमथमनुयुत्तो अनिराकतज्झानो 
विपस्सनाय समन्नागतो बुहेता सुञ्जागारानं । 


“सम्पन्नसीला, भिक्खवे, विहरथ सम्पन्नपातिमोक्खा; पातिमोक्खसंवरसंवुता विहरथ आचारगोचरसम्पन्ना 
अणुमत्तेसु वज्जेसु भयदस्साविनो; समादाय सिक्खथ सिकखापदेसू "ति - इति यं तं वृत्तं इदमेतं पटिच्च वुत्त''न्ति। 


इदमवोच भगवा। अत्तमना ते भिक्खू भगवतो भासितं अभिनन्दुन्ति। 
आकङ्केय्यसुत्तं निद्धितं छटुं । 
७. वत्थसुत्तं 


७०. एवं मे सुतं - एकं समयं भगवा सावत्थियं विहरति जेतवने अनाथपिण्डिकस्स आरामे । तत्र खो भगवा भिक्खू 
आमन्तेसि - “भिक्खवो"ति। “भदन्ते”ति ते भिक्खू भगवतो पच्चस्सोसुं। भगवा एतदवोच - 


““सेय्यथापि, भिक्खवे, वत्थं संकिलिड्ठं मलग्गहितं; तमेनं रजको यस्मिं यस्मिं रङ्गजाते उपसंहरेय्य - यदि नीलकाय 
यदि पीतकाय यदि लोहितकाय यदि मञ्जिटुकाय [मञ्जेडुकाय (सी० पी०), मज्जेट्टिकाय (स्या०)] दुरत्तवण्णमेवस्स 
अपरिसुद्भवण्णमेवस्स । तं किस्स हेतु? अपरिसुद्भत्ता, भिक्खवे, वत्थस्स। एवमेव खो, भिकखवे, चित्ते संकिलिड्टे, दुग्गति 
पाटिकङ्का । सेय्यथापि, भिक्खवे, वत्थं परिसुद्भं परियोदातं; तमेनं रजको यस्मिं यस्मिं रङ्गजाते उपसंहरेय्य -- यदि 
नीलकाय यदि पीतकाय यदि लोहितकाय यदि मञ्जिट्टकाय - सुरत्तवण्णमेवस्स परिसुद्धवण्णमेवस्स। तं किस्स हेतु? 
परिसुद्भत्ता, भिक्खवे, बत्थस्स। एवमेव खो, भिक्खवे, चित्ते असंकिलिड्ठे, सुगति पाटिकङ्का । 


७१. “कतमे च, भिक्खवे, चित्तस्स उपक्किलेसा? अभिज्झाविसमलोभो चित्तस्स उपक्किलेसो, ब्यापादो चित्तस्स 
उपक्किलेसो, कोधो चित्तस्स उपक्किलेसो, उपनाहो चित्तस्स उपक्किलेसो, मक्खो चित्तस्स उपक्किलेसो, पळासो 
चित्तस्स उपक्किलेसो, इस्सा चित्तस्स उपक्किलेसो, मच्छरियं चित्तस्स उपक्किलेसो, माया चित्तस्स उपक्किलेसो, साठेय्यं 
चित्तस्स उपक्किलेसो, थम्भो चित्तस्स उपक्किलेसो, सारम्भो चित्तस्स उपक्किलेसो, मानो चित्तस्स उपक्किलेसो, 
अतिमानो चित्तस्स उपक्किलेसो, मदो चित्तस्स उपक्किलेसो, पमादो चित्तस्स उपक्किलेसो। 


७२. “स खो सो, भिक्खवे, भिक्खु “अभिज्झाविसमलोभो चित्तस्स उपक्किलेसो'ति -- इति विदित्वा 
अभिज्झाविसमलोभं चित्तस्स उपक्किलेसं पजहति; 'ब्यापादो चित्तस्स उपक्किलेसो'ति - इति विदित्वा ब्यापादं चित्तस्स 
उपक्किलेसं पजहति; कोधो चित्तस्स उपक्किलेसो'ति -- इति विदित्वा कोधं चित्तस्स उपक्किलेसं पजहति; “उपनाहो 
चित्तस्स उपक्किलेसो'ति -- इति विदित्वा उपनाहं चित्तस्स उपक्किलेसं पजहति; 'मक्खो चित्तस्स उपक्किलेसोति - 

इति विदित्वा मक्खं चित्तस्स उपक्किलेसं पजहति; 'पळासो चित्तस्स उपक्किलेसो'ति - इति विदित्वा पळासं 
चित्तस्स उपक्किलेसं पजहति; इस्सा चित्तस्स उपक्किलेसो'ति - इति विदित्वा इस्सं चित्तस्स उपक्किलेसं पजहति; 
'मच्छरियं चित्तस्स उपक्किलेसो'ति - इति विदित्वा मच्छरियं चित्तस्स उपक्किलेसं पजहति; “माया चित्तस्स 
उपक्किलेसो'ति - इति विदित्वा मायं चित्तस्स उपक्किलेसं पजहति; 'साठेय्यं चित्तस्स उपक्किलेसोति -- इति विदित्वा 
साठेय्यं चित्तस्स उपक्किलेसं पजहति; 'थम्भो चित्तस्स उपक्किलेसो ति -- इति विदित्वा थम्भं चित्तस्स उपक्किलेसं 
पजहति; “सारम्भो चित्तस्स उपक्किलेसोति -- इति विदित्वा सारम्भं चित्तस्स उपक्किलेसं पजहति; “मानो चित्तस्स 
उपक्किलेसो'ति - इति विदित्वा मानं चित्तस्स उपक्किलेसं पजहति; “अतिमानो चित्तस्स उपक्किलेसो'ति - इति 
विदित्वा अतिमानं चित्तस्स उपक्किलेसं पजहति; “मदो चित्तस्स उपक्किलेसो'ति - इति विदित्वा मदं चित्तस्स 
उपक्किलेसं पजहति; 'पमादो चित्तस्स उपक्किलेसो'ति - इति विदित्वा पमादं चित्तस्स उपक्किलेसं पजहति। 


७३. “यतो खो [यतो च खो (सी० स्या०)], भिक्खवे, भिक्खुनो 'अभिज्झाविसमलोभो चित्तस्स उपक्किलेसो'ति - 
इति विदित्वा अभिज्झाविसमलोभो चित्तस्स उपक्किलेसो पहीनो होति, 'ब्यापादो चित्तस्स उपक्किलेसोति - इति 
विदित्वा ब्यापादो चित्तस्स उपक्किलेसो पहीनो होति; "कोधो चित्तस्स उपक्किलेसो'ति - इति विदित्वा कोधो चित्तस्स 
उपक्किलेसो पहीनो होति; "उपनाहो चित्तस्स उपक्किलेसो'ति -- इति विदित्वा उपनाहो चित्तस्स उपक्किलेसो पहीनो 
होति; “मक्खो चित्तस्स उपक्किलेसो'ति - इति विदित्वा मक्खो चित्तस्स उपक्किलेसो पहीनो होति; 'पळासो चित्तस्स 
उपक्किलेसो'ति - इति विदित्वा पळासो चित्तस्स उपक्किलेसो पहीनो होति; 'इस्सा चित्तस्स उपक्किलेसो'ति - इति 
विदित्वा इस्सा चित्तस्स उपक्किलेसो पहीनो होति; 'मच्छरियं चित्तस्स उपक्किलेसो'ति - इति विदित्वा मच्छरियं चित्तस्स 
उपक्किलेसो पहीनो होति; “माया चित्तस्स उपक्किलेसो'ति -- इति विदित्वा माया चित्तस्स उपक्किलेसो पहीनो होति; 
“साठेय्यं चित्तस्स उपक्किलेसो'ति - इति विदित्वा साठेय्यं चित्तस्स उपक्किलेसो पहीनो होति; 'थम्भो चित्तस्स 
उपक्किलेसो'ति - इति विदित्वा थम्भो चित्तस्स उपक्किलेसो पहीनो होति; “सारम्भो चित्तस्स उपक्किलेसोति - इति 
विदित्वा सारम्भो चित्तस्स उपक्किलेसो पहीनो होति; “मानो चित्तस्स उपक्किलेसो'ति -- इति विदित्वा मानो चित्तस्स 
उपक्किलेसो पहीनो होति; 'अतिमानो चित्तस्स उपक्किलेसो'ति - इति विदित्वा अतिमानो चित्तस्स उपक्किलेसो पहीनो 
होति; “मदो चित्तस्स उपक्किलेसो'ति - इति विदित्वा मदो चित्तस्स उपक्किलेसो पहीनो होति; "पमादो चित्तस्स 
उपक्किलेसो'ति - इति विदित्वा पमादो चित्तस्स उपक्किलेसो पहीनो होति। 


७४. “सो बुद्धे अवेच्चप्पसादेन समन्नागतो होति -- इतिपि सो भगवा अरहं सम्मासम्बुद्धो विज्जाचरणसम्पन्नो 
सुगतो लोकविदू अनुत्तरो पुरिसदम्मसारथि सत्था देवमनुस्सानं बुद्रो भगवा' ति; धम्मे अवेच्चप्पसादेन समन्नागतो होति - 
“स्वाक्खातो भगवता धम्मो सन्दिडिको अकालिको एहिपस्सिको ओपनेय्यिको पच्चत्तं वेदितब्बो विञ्जूही'ति; सङ्घे 
अवेच्चप्पसादेन समन्नागतो होति - “सुप्पटिपन्नो भगवतो सावकसङ्घो, उजुप्पटिपन्नो भगवतो सावकसङ्घो, 
जायप्पटिपन्नो भगवतो सावकसङ्घो, सामीचिप्पटिपन्नो भगवतो सावकसङ्घो, यदिदं चत्तारि पुरिसयुगानि, अट्ट 
पुरिसपुग्गला । एस भगवतो सावकसङ्घो आहुनेय्यो पाहुनेय्यो दक्खिणेय्यो अञ्जलिकरणीयो, अनुत्तरं पुञ्जक्खेत्तं 
लोकस्सा'ति। 


७५. “यथोधि [यतोधि (अट्टकथायं पाठन्तरं)] खो पनस्स चत्तं होति वन्तं मुत्तं पहीनं पटिनिस्सटुं, सो “बुद्धे 
अवेच्चप्पसादेन समन्नागतोम्ही'ति लभति अत्थवेदं, लभति धम्मवेदं, लभति धम्मूपसंहितं पामोज्जं | पमुदितस्स पीति 


www.tipitaka.org Vipassana Research Institute 


Page 27 sur 244 


अवेच्चप्पसादेन समन्नागतोम्ही'ति लभति अत्थवेदं, लभति धम्मवेदं, लभति धम्मूपसंहितं पामोज्जं; पमुदितस्स 
पीति जायति, पीतिमनस्स कायो पस्सम्भति, पस्सद्धकायो सुखं वेदेति, सुखिनो चित्तं समाधियति। 'यथोधि खो पन मे चत्तं 
वन्तं मुत्तं पहीनं पटिनिस्सट्टन्ति लभति अत्थवेदं, लभति धम्मवेदं, लभति धम्मूपसंहितं पामोज्जं; पमुदितस्स पीति जायति, 
पीतिमनस्स कायो पस्सम्भति, पस्सद्भकायो सुखं वेदेति, सुखिनो चित्तं समाधियति। 


७६. “स खो सो, भिक्खवे, भिक्खु एवंसीलो एवंधम्मो एवंपञ्जो सालीनं चेपि पिण्डपातं भुञ्जति विचितकाळकं 
अनेकसूपं अनेकब्यञ्जनं, नेवस्स तं होति अन्तरायाय। सेय्यथापि, भिक्खवे, वत्थं संकिलिटुं मलग्गहितं अच्छोदकं 
आगम्म परिसुद्धं होति परियोदातं, उक्कामुखं वा पनागम्म जातरूपं परिसुद्भं होति परियोदातं, एवमेव खो, भिक्खवे, भिक्खु 
एवंसीलो एवंधम्मो एवंपञ्जो सालीनं चेपि पिण्डपातं भुञ्जति विचितकाळकं अनेकसुपं अनेकब्यञ्जनं, नेवस्स तं होति 
अन्तरायाय। 


७७. “सो मेत्तासहगतेन चेतसा एकं दिसं फरित्वा विहरति, तथा दुतियं, तथा ततियं, तथा चतुत्थं [चतुत्थिं (सी० 
पी०)]। इति उद्भमधो तिरियं सब्बधि सब्बत्तताय सब्बावन्तं लोकं मेत्तासहगतेन चेतसा विपुलेन महग्गतेन अप्पमाणेन 


चेतसा एकं दिसं फरित्वा विहरति, तथा दुतियं, तथा ततियं, तथा चतुत्थं । इति उद्धमधो तिरियं सब्बधि सब्बत्तताय 
सब्बावन्तं लोकं उपेक्खासहगतेन चेतसा विपुलेन महग्गतेन अप्पमाणेन अवेरेन अब्यापज्जेन फरित्वा विहरति । 


७८. “सो अत्थि इदं, अत्थि हीनं, अत्थि पणीतं, अत्थि इमस्स सञ्जागतस्स उत्तरिं निस्सरणःन्ति पजानाति। तस्स 
एवं जानतो एवं पस्सतो कामासवापि चित्तं विमुच्चति, भवासवापि चित्तं विमुच्चति, अविज्जासवापि चित्तं विमुच्चति। 
विमुत्तस्मिं विमुत्तमिति जाणं होति। 'खीणा जाति, वुसितं ब्रह्मचरियं, कतं करणीयं, नापरं इत्थत्ताया'ति पजानाति। अयं 
बुच्चति, भिक्खवे - "भिक्खु सिनातो अन्तरेन सिनानेना'”ति। 


७९. तेन खो पन समयेन सुन्दरिकभारद्वाजो ब्राह्मणो भगवतो अविदूरे निसिन्नो होति। अथ खो सुन्दरिकभारद्वाजो 
ब्राह्मणो भगवन्तं एतदवोच - “गच्छति पन भवं गोतमो बाहुकं नदिं सिनायितु''न्ति? “किं, ब्राह्मण, बाहकाय नदिया? कि 
बाहुका नदी करिस्सती ति? “लोक्खसम्मता [लोख्यसम्मता (सी०), मोक्खसम्मता (पी०)] हि, भो गोतम, बाहुका नदी 
बहुजनस्स, पुञ्ञसम्मता हि, भो गोतम, बाहुका नदी बहुजनस्स, बाहकाय पन नदिया बहुजनो पापकम्मं कतं पवाहेती 'ति। 
अथ खो भगवा सुन्दरिकभारद्वाजं ब्राह्मणं गाथाहि अज्झभासि - 


“बाहुकं अधिकक्कञ्च, गयं सुन्दरिकं मपि [सुन्दरिकामपि (सी० स्या० पी०), सुन्दरिकं महिं (इतिपि)] । 
सरस्सति पयागञ्च, अथो बाहुमतिं नदिं । 
निच्चम्पि बालो पक्खन्दो [पक्खन्नो (सी० स्या० पी०)], कण्हकम्मो न सुज्झति॥ 


“किं सुन्दरिका करिस्सति, कि पयागा [पयागो (सी० स्या० पी०)] कि बाहुका नदी। 
वेरिं कतकिब्बिसं नरं, न हि नं सोधये पापकम्मिनं॥ 


“सुद्धस्स वे सदा फग्गु, सुद्भस्सुपोसथो सदा। 
सुद्भस्स सुचिकम्मस्स, सदा सम्पज्जते वतं । 

इधेव सिनाहि ब्राह्मण, सब्बभूतेसु करोहि खेमतं॥ 


“सचे मुसा न भणसि, सचे पाणं न हिंससि । 
सचे अदिन्नं नादियसि, सद्दहानो अमच्छरी। 
कि काहसि गयं गन्त्वा, उदपानोपि ते गया”ति॥ 


८०. एवं वुत्ते, सुन्दरिकभारद्वाजो ब्राह्मणो भगवन्तं एतदवोच - “अभिक्कन्तं, भो गोतम, अभिक्कन्तं, भो गोतम! 
सेय्यथापि, भो गोतम, निक्कुज्जितं वा उक्कुज्जेय्य, पटिच्छन्नं वा विवरेय्य, मूळहस्स वा मग्गं आचिक्खेय्य, अन्धकारे वा 
तेलपज्जोतं धारेय्य - चक्खुमन्तो रूपानि दक्खन्तीति; एवमेवं भोता गोतमेन अनेकपरियायेन धम्मो पकासितो। एसाहं 
भवन्तं गोतमं सरणं गच्छामि धम्मञ्च भिक्खुसङ्घञ्च । लभेय्याहं भोतो गोतमस्स सन्तिके पब्बज्जं, लभेय्यं उपसम्पद''न्ति। 
अलत्थ खो सुन्दरिकभारद्वाजो ब्राह्मणो भगवतो सन्तिके पब्बज्जं, अलत्थ उपसम्पदं । अचिरूपसम्पन्नो खो पनायस्मा 
भारद्वाजो एको वूपकट्टो अप्पमत्तो आतापी पहितत्तो विहरन्तो नचिरस्सेव -- यस्सत्थाय कुलपृत्ता सम्मदेव अगारस्मा 
अनगारियं पब्बजन्ति तदनुत्तरं - ब्रह्मचरियपरियोसानं दिद्ठेवधम्मे सयं अभिञ्ञा सच्छिकत्वा उपसम्पज्ज विहासि। 
“खीणा जाति, वुसितं ब्रह्मचरियं, कतं करणीयं, नापरं इत्थत्ताया”ति अब्भञ्जासि। अञ्ञतरो खो पनायस्मा भारद्वाजो 
अरहतं अहोसीति। 


वत्थसुत्तं निट्टितं सत्तमं । 
८. सल्लेखसुत्तं 


८९. एवं मे सुतं - एकं समयं भगवा सावत्थियं विहरति जेतवने अनाथपिण्डिकस्स आरामे। अथ खो आयस्मा 
महाचुन्दो सायन्हसमयं पटिसल्लाना बुडतो येन भगवा तेनुपसङ्कमि; उपसङ्कमित्वा भगवन्तं अभिवादेत्वा एकमन्तं 
निसीदि | एकमन्तं निसिन्नो खो आयस्मा महाचुन्दो भगवन्तं एतदवोच - “या इमा, भन्ते, अनेकविहिता दिड्टियो लोके 
उप्पज्जन्ति - अत्तवादपटिसंयुत्ता वा लोकवादपटिसंयुत्ता वा - आदिमेव नु खो, भन्ते, भिक्खुनो मनसिकरोतो एवमेतासं 
दिट्टीनं पहानं होति, एवमेतासं दिट्टीनं पटिनिस्सग्गो होतीति? 


८२. “या इमा, चुन्द, अनेकविहिता दिड्टियो लोके उप्पज्जन्ति - अत्तवादपटिसंयुत्ता वा लोकवादपटिसंयुत्ता वा - 
यत्थ चेता दिट्टियो उप्पज्जन्ति यत्थ च अनुसेन्ति यत्थ च समुदाचरन्ति तं 'नेतं मम, नेसोहमस्मि, न मे सो अत्ताति - 
एवमेतं यथाभूतं सम्मप्पञ्ञा पस्सतो एवमेतासं दिट्टीनं पहानं होति, एवमेतासं दिट्टीनं पटिनिस्सग्गो होति । 


““ठानं खो पनेतं, चुन्द, विज्जति यं इधेकच्चो भिक्खु विविच्चेव कामेहि विविच्च अकुसलेहि धम्मेहि सबितक्कं 
सविचारं विवेकजं पीतिसुखं पठमं झानं उपसम्पज्ज विहरेय्य। तस्स एवमस्स - 'सल्लेखेन विहरामीति। न खो पनेते, 
चुन्द, अरियस्स विनये सल्लेखा वुच्चन्ति। दिटुधम्मसुखविहारा एते अरियस्स विनये वुच्चन्ति। 


“ठाने खो पनेतं, चुन्द, विज्जति यं इधेकच्चो भिक्खु वितक्कविचारानं वृपसमा अज्झत्तं सम्पसादनं चेतसो 
एकोदिभावं अवितक्कं अविचारं समाधिजं पीतिसुखं दुतियं झानं उपसम्पज्ज विहरेय्य। तस्स एवमस्स - 'सल्लेखेन 
विहरामी'ति। न खो पनेते, चुन्द, अरियस्स विनये सल्लेखा बुच्चन्ति । दिटटधम्मसुखविहारा एते अरियस्स विनये वुच्चन्ति। 

““ठानं खो पनेतं, चुन्द, विज्जति यं इधेकच्चो भिक्खु पीतिया च विरागा उपेक्खको च विहरेय्य, सतो च सम्पजानो 
सुखञ्च कायेन पटिसंवेदेय्य, यं तं अरिया आचिक्खन्ति - 'उपेक्खको सतिमा सुखविहारी'ति ततियं झानं उपसम्पज्ज 
विहरेय्य तस्स एवमस्स -- 'सल्लेखेन विहरामी'ति । न खो पनेते, चुन्द, अरियस्स विनये सल्लेखा वुच्चन्ति। 
दिटुधम्मसुखविहारा एते अरियस्स विनये बुच्चन्ति । 


“ठानं खो पनेतं, चुन्द, विज्जति यं इधेकच्चो भिक्खु सुखस्स च पहाना दुक्खस्स च पहाना पुब्बेब 
सोमनस्सदोमनस्सानं अत्थङ्गमा अदुक्खमसुं उपेकखासतिपारिसुद्धि चतुत्थं झानं उपसम्पज्ज विहरेय्य। तस्स एवमस्स - 
“सल्लेखेन विहरामी'ति। न खो पनेते, चुन्द, अरियस्स विनये सल्लेखा वुच्चन्ति। दिट्टधम्मसुखविहारा एते अरियस्स विनये 
बुच्चन्ति | 


“ठानं खो पनेतं, चुन्द, विज्जति यं इधेकच्चो भिक्खु सब्बसो रूपसञ्ञानं समतिक्कमा, पटिघसञ्जानं अत्थङ्गमा, 
नानत्तसञ्जानं अमनसिकारा, “अनन्तो आकासो'ति आकासानञ्चायतनं उपसम्पज्ज विहरेय्य। तस्स एवमस्स - 
'सल्लेखेन विहरामी'ति । न खो पनेते, चुन्द, अरियस्स विनये सल्लेखा वुच्चन्ति। सन्ता एते विहारा अरियस्स विनये 
बुच्चन्ति | 


““ठानं खो पनेतं, चुन्द, विज्जति यं इधेकच्चो भिक्खु सब्बसो आकासानञ्चायतनं समतिक्कम्म अनन्तं 
विञ्जाण'न्ति विञ्जाणञ्चायतनं उपसम्पज्ज विहरेय्य। तस्स एवमस्स -- 'सल्लेखेन विहरामी'ति। न खो पनेते, चुन्द, 
अरियस्स विनये सल्लेखा वुच्चन्ति । सन्ता एते विहारा अरियस्स विनये वुच्चन्ति । 


““ठानं खो पनेतं, चुन्द, विज्जति यं इधेकच्चो भिक्खु सब्बसो विञ्जाणञ्चायतनं समतिक्कम्म 'नत्थि किञ्ची'ति 
आकिञ्चञ्ञायतनं उपसम्पज्ज विहरेय्य। तस्स एवमस्स - 'सल्लेखेन विहरामी'ति। न खो पनेते, चुन्द, अरियस्स विनये 
सल्लेखा वुच्चन्ति। सन्ता एते विहारा अरियस्स विनये बुच्चन्ति । 


““ठानं खो पनेतं, चुन्द, विज्जति यं इधेकच्चो भिक्खु सब्बसो आकिञ्चञ्ञायतनं समतिक्कम्म 
नेवसञ्ञजानासञ्जायतनं उपसम्पज्ज विहरेय्य। तस्स एवमस्स - 'सल्लेखेन विहरामीति। न खो पनेते, चुन्द, अरियस्स 
विनये सल्लेखा वुच्चन्ति। सन्ता एते विहारा अरियस्स विनये वुच्चन्ति। 


८३. “इध खो पन वो, चुन्द, सल्लेखो करणीयो। “परे विहिंसका भविस्सन्ति, मयमेत्थ अविहिंसका भविस्सामा'ति 
सल्लेखो करणीयो। “परे पाणातिपाती भविस्सन्ति, मयमेत्थ पाणातिपाता पटिविरता भविस्सामा'ति सल्लेखो करणीयो। 
“परे अदिन्नादायी भविस्सन्ति, मयमेत्थ अदिन्नादाना पटिविरता भविस्सामा'ति सल्लेखो करणीयो। “परे अब्रह्मचारी 
भविस्सन्ति, मयमेत्थ ब्रह्मचारी भविस्सामा'ति सल्लेखो करणीयो। “परे मुसावादी भविस्सन्ति, मयमेत्थ मुसावादा 
पटिविरता भविस्सामा'ति सल्लेखो करणीयो। “परे पिसुणवाचा [पिसुणा वाचा (सी० पी०)] भविस्सन्ति, मयमेत्थ पिसुणाय 
वाचाय पटिविरता भविस्सामा'ति सल्लेखो करणीयो। “परे फरुसवाचा [फरुसा वाचा (सी० पी०)] भविस्सन्ति, मयमेत्थ 
फरुसाय वाचाय पटिविरता भविस्सामा'ति सल्लेखो करणीयो। “परे सम्फप्पलापी भविस्सन्ति, मयमेत्थ सम्फप्पलापा 
पटिविरता भविस्सामा'ति सल्लेखो करणीयो। “परे अभिज्झालू भविस्सन्ति, मयमेत्थ अनभिज्झालू भविस्सामा'ति 
सल्लेखो करणीयो । “परे ब्यापन्नचित्ता भविस्सन्ति, मयमेत्थ अब्यापन्नचित्ता भविस्सामा'ति सल्लेखो करणीयो। “परे 
मिच्छादिट्टी भविस्सन्ति, मयमेत्थ सम्मादिट्ठी भविस्सामा'ति सल्लेखो करणीयो । “परे मिच्छासङ्कप्पा भविस्सन्ति, मयमेत्थ 

सम्मासङ्कप्पा भविस्सामा'ति सल्लेखो करणीयो। “परे मिच्छावाचा भविस्सन्ति, मयमेत्थ सम्मावाचा भविस्सामा'ति 
सल्लेखो करणीयो। “परे मिच्छाकम्मन्ता भविस्सन्ति, मयमेत्थ सम्माकम्मन्ता भविस्सामा ति सल्लेखो करणीयो । “परे 
मिच्छाआजीवा भविस्सन्ति, मयमेत्थ सम्माआजीवा भविस्सामा'ति सल्लेखो करणीयो । “परे मिच्छावायामा भविस्सन्ति, 
मयमेत्थ सम्मावायामा भविस्सामा'ति सल्लेखो करणीयो। “परे मिच्छासती भविस्सन्ति, मयमेत्थ सम्मासती भविस्सामा'ति 
सल्लेखो करणीयो। “परे मिच्छासमाधि भविस्सन्ति, मयमेत्थ सम्मासमाधी भविस्सामा'ति सल्लेखो करणीयो। “परे 
मिच्छाजाणी भविस्सन्ति, मयमेत्थ सम्माजाणी भविस्सामा'ति सल्लेखो करणीयो । “परे मिच्छाविमुत्ती भविस्सन्ति, 
मयमेत्थ सम्माविमृत्ती भविस्सामा'ति सल्लेखो करणीयो। 


“नपरे थीनमिद्धपरियुड्टिता भविस्सन्ति, मयमेत्थ विगतथीनमिद्धा भविस्सामा'ति सल्लेखो करणीयो। 'परे उद्धता 
भविस्सन्ति, मयमेत्थ अनुद्धता भविस्सामा'ति सल्लेखो करणीयो। “परे विचिकिच्छी [वेचिकिच्छी (सी० पी० क०)] 
भविस्सन्ति, मयमेत्थ तिण्णविचिकिच्छा भविस्सामा'ति सल्लेखो करणीयो। “परे कोधना भविस्सन्ति, मयमेत्थ 
अक्कोधना भविस्सामा'ति सल्लेखो करणीयो। “परे उपनाही भविस्सन्ति, मयमेत्थ अनुपनाही भविस्सामा'ति सल्लेखो 
करणीयो। “परे मक्खी भविस्सन्ति, मयमेत्थ अमक्खी भविस्सामा'ति सल्लेखो करणीयो। “परे पळासी भविस्सन्ति, 
मयमेत्थ अपळासी भविस्सामा'ति सल्लेखो करणीयो। “परे इस्सुको भविस्सन्ति, मयमेत्थ अनिस्सुको भविस्सामा'ति 
सल्लेखो करणीयो। “परे मच्छरी भविस्सन्ति, मयमेत्थ अमच्छरी भविस्सामा'ति सल्लेखो करणीयो। “परे सठा 
भविस्सन्ति, मयमेत्थ असठा भविस्सामा'ति सल्लेखो करणीयो। “परे मायावी भविस्सन्ति, मयमेत्थ अमायावी 
भविस्सामा'ति सल्लेखो करणीयो। “परे थद्भा भविस्सन्ति, मयमेत्थ अत्थद्धा भविस्सामा'ति सल्लेखो करणीयो। “परे 
अतिमानी भविस्सन्ति, मयमेत्थ अनतिमानी भविस्सामा'ति सल्लेखो करणीयो। “परे दुब्बचा भविस्सन्ति, मयमेत्थ सुवचा 
भविस्सामा'ति सल्लेखो करणीयो। “परे पापमित्ता भविस्सन्ति, मयमेत्थ कल्याणमित्ता भविस्सामा'ति सल्लेखो करणीयो। 
“परे पमत्ता भविस्सन्ति, मयमेत्थ अप्पमत्ता भविस्सामा'ति सल्लेखो करणीयो। “परे अस्सद्भा भविस्सन्ति, मयमेत्थ सद्धा 
भविस्सामा'ति सल्लेखो करणीयो। “परे अहिरिका भविस्सन्ति, मयमेत्थ हिरिमना भविस्सामा'ति सल्लेखो करणीयो। “परे 
अनोत्तापी [अनोत्तप्पी (क०)] भविस्सन्ति, मयमेत्थ ओत्तापी भविस्सामा'ति सल्लेखो करणीयो। “परे अप्पस्सुता 
भविस्सन्ति, मयमेत्थ बहुस्सुता भविस्सामा'ति सल्लेखो करणीयो। “परे कुसीता भविस्सन्ति, मयमेत्थ आरद्भवीरिया 
भविस्सामा'ति सल्लेखो करणीयो । “परे मुडुस्सती भविस्सन्ति, मयमेत्थ उपट्टितस्सती भविस्सामा'ति सल्लेखो करणीयो। 
“परे दुप्पञ्ञा भविस्सन्ति, मयमेत्थ पञ्जासम्पन्ना भविस्सामा'ति सल्लेखो करणीयो। “परे सन्दिट्टिपरामासी आधानग्गाही 
दुप्पटिनिस्सग्गी भविस्सन्ति, मयमेत्थ असन्दिड्रिपरामासी अनाधानग्गाही सुप्पटिनिस्सग्गी भविस्सामा'ति सल्लेखो 
करणीयो। 


८४. “चित्तुप्पादम्पि खो अहं, चुन्द, कुसलेसु धम्मेसु बहुकारं [बहूपकारं (क०)] वदामि, को पन वादो कायेन वाचाय 
अनुविधीयनासु! तस्मातिह, चुन्द, “परे विहिंसका भविस्सन्ति, मयमेत्थ अविहिंसका भविस्सामा'ति चित्तं उप्पादेतब्बं । "परे 
पाणातिपाती भविस्सन्ति, मयमेत्थ पाणातिपाता पटिविरता भविस्सामा'ति चित्तं उप्पादेतब्बं...'परे सन्दिट्टिपरामासी 
आधानग्गाही दुप्पटिनिस्सग्गी भविस्सन्ति, मयमेत्थ असन्दिट्टिपरामासी अनाधानग्गाही सुप्पटिनिस्सग्गी भविस्सामा'ति 
चित्तं उप्पादेतब्बं । 


८५. “सेय्यथापि, चुन्द, विसमो मग्गो अस्स, तस्स [मग्गो तस्सास्स (सी० स्या० पी०)] अञ्जो समो मग्गो 
परिक्कमनाय; सेय्यथा वा पन, चुन्द, विसमं तित्थं अस्स, तस्स अञ्ञं समं तित्थं परिक्कमनाय; एवमेव खो, चुन्द, 

विहिंसकस्स पुरिसपुग्गलस्स अविहिंसा होति परिक्कमनाय, पाणातिपातिस्स पुरिसपुग्गलस्स पाणातिपाता वेरमणी 
होति परिक्कमनाय, अदिन्नादायिस्स पुरिसपुग्गलस्स अदिन्नादाना वेरमणी होति परिक्कमनाय, अब्रह्मचारिस्स 
पुरिसपुग्गलस्स अब्रह्मचरिया वेरमणी होति परिक्कमनाय, मुसावादिस्स पुरिसपुग्गलस्स मुसावादा वेरमणी होति 
परिक्कमनाय, पिसुणवाचस्स पुरिसपुग्गलस्स पिसुणाय वाचाय वेरमणी होति परिक्कमनाय, फरुसवाचस्स 
पुरिसपुग्गलस्स फरुसाय वाचाय वेरमणी होति परिक्कमनाय, सम्फप्पलापिस्स पुरिसपुग्गलस्स सम्फप्पलापा वेरमणी होति 
परिक्कमनाय, अभिज्झालुस्स पुरिसपुग्गलस्स अनभिज्झा होति परिक्कमनाय, ब्यापन्नचित्तस्स पुरिसपुग्गलस्स अब्यापादो 
होति परिक्कमनाय, मिच्छादिट्रिस्स पुरिसपुग्गलस्स सम्मादिड्टि होति परिक्कमनाय, मिच्छासङ्कप्पस्स पुरिसपुग्गलस्स 
सम्मासङ्कप्पो होति परिक्कमनाय, मिच्छावाचस्स पुरिसपुग्गलस्स सम्मावाचा होति परिक्कमनाय, मिच्छाकम्मन्तस्स 
पुरिसपुग्गलस्स सम्माकम्मन्तो होति परिक्कमनाय, मिच्छाआजीवस्स पुरिसपुग्गलस्स सम्माआजीवो होति परिक्कमनाय, 
मिच्छावायामस्स पुरिसपुग्गलस्स सम्मावायामो होति परिक्कमनाय, मिच्छासतिस्स पुरिसपुग्गलस्स सम्मासति होति 
परिक्कमनाय, मिच्छासमाधिस्स पुरिसपुग्गलस्स सम्मासमाधि होति परिक्कमनाय, मिच्छाजाणिस्स पुरिसपुग्गलस्स 
सम्माजाणं होति परिक्कमनाय, मिच्छाविमुत्तिस्स पुरिसपुग्गलस्स सम्माविमुत्ति होति परिक्कमनाय। 


“थीनमिद्धपरियुद्धितस्स पुरिसपुग्गलस्स विगतथिनमिद्धता होति परिक्कमनाय, उद्धतस्स पुरिसपुग्गलस्स अनुद्धच्चं 
होति परिक्कमनाय, विचिकिच्छिस्स पुरिसपुग्गलस्स तिण्णविचिकिच्छता होति परिक्कमनाय, कोधनस्स पुरिसपुग्गलस्स 
अक्कोधो होति परिक्कमनाय, उपनाहिस्स पुरिसपुग्गलस्स अनुपनाहो होति परिक्कमनाय, मक्खिस्स पुरिसपुग्गलस्स 
अमक्खो होति परिक्कमनाय, पळासिस्स पुरिसपुग्गलस्स अपळासो होति परिक्कमनाय, इस्सुकिस्स पुरिसपुग्गलस्स 
अनिस्सुकिता होति परिक्कमनाय, मच्छरिस्स पुरिसपुग्गलस्स अमच्छरियं होति परिक्कमनाय, सठस्स पुरिसपुग्गलस्स 
असाठेय्यं होति परिक्कमनाय, मायाविस्स पुरिसपुग्गलस्स अमाया [अमायाविता (क०)] होति परिक्कमनाय, थद्धस्स 
पुरिसपुग्गलस्स अत्थद्धियं होति परिक्कमनाय, अतिमानिस्स पुरिसपुग्गलस्स अनतिमानो होति परिक्कमनाय, दुब्बचस्स 
पुरिसपुग्गलस्स सोवचस्सता होति परिक्कमनाय, पापमित्तस्स पुरिसपुग्गलस्स कल्याणमित्तता होति परिक्कमनाय, 
पमत्तस्स पुरिसपुग्गलस्स अप्पमादो होति परिक्कमनाय, अस्सद्धस्स पुरिसपुग्गलस्स सद्धा होति परिक्कमनाय, 
अहिरिकस्स पुरिसपुग्गलस्स हिरी होति परिक्कमनाय, अनोत्तापिस्स पुरिसपुग्गलस्स ओत्तप्पं होति परिक्कमनाय, 
अप्पस्सुतस्स पुरिसपुग्गलस्स बाहुसच्चं होति परिक्कमनाय, कुसीतस्स पुरिसपुग्गलस्स वीरियारम्भो होति परिक्कमनाय, 
मुटुस्सतिस्स पुरिसपुग्गलस्स उपट्टितस्सतिता होति परिक्कमनाय, दुप्पञ्ञस्स पुरिसपुग्गलस्स पञ्ञासम्पदा होति 
परिक्कमनाय, सन्दिट्टिपरामासि-आधानग्गाहि-दुप्पटिनिस्सग्गिस्स पुरिसपुग्गलस्स असन्दिठ्टिपरामासिअनाधानग्गाहि- 
सुप्पटिनिस्सग्गिता होति परिक्कमनाय। 


८६. “सेय्यथापि, चुन्द, ये केचि अकुसला धम्मा सब्बे ते अधोभागङ्गमनीया [अधोभावङ्गमनीया (सी० स्या० पी०)], 
ये केचि कुसला धम्मा सब्बे ते उपरिभागङ्गमनीया [उपरिभावङ्गमनीया (सी० स्या० पी०)], एवमेव खो, चुन्द, विहिंसकस्स 
पुरिसपुग्गलस्स अविहिंसा होति उपरिभागाय [उपरिभावाय (सी० स्या० क०)], पाणातिपातिस्स पुरिसपुग्गलस्स 
पाणातिपाता वेरमणी होति उपरिभागाय...पे०... सन्दिट्रिपरामासि-आधानग्गाहि-दुप्पटिनिस्सग्गिस्स पुरिसपुग्गलस्स 
असन्दिद्विपरामासि-अनाधानग्गाहि-सुप्पटिनिस्सग्गिता होति उपरिभागाय । 


८७. “सो वत, चुन्द, अत्तना पलिपपलिपन्नो परं पलिपपलिपन्नं उद्धरिस्सतीति नेतं ठानं विज्जति । सो वत, चुन्द, 
अत्तना अपलिपपलिपन्नो परं पलिपपलिपन्नं उद्भरिस्सतीति ठानमेतं विज्जति। सो वत, चुन्द, अत्तना अदन्तो अविनीतो 

अपरिनिब्बुतो परं दमेस्सति विनेस्सति परिनिब्बापेस्सतीति नेतं ठानं विज्जति। सो वत, चुन्द, अत्तना दन्तो विनीतो 
परिनिब्बुतो परं दमेस्सति विनेस्सति परिनिब्बापेस्सतीति ठानमेतं विज्जति। एवमेव खो, चुन्द, विहिंसकस्स पुरिसपुग्गलस्स 
अविहिंसा होति परिनिब्बानाय, पाणातिपातिस्स पुरिसपुग्गलस्स पाणातिपाता वेरमणी होति परिनिब्बानाय । 
अदिन्नादायिस्स पुरिसपुग्गलस्स अदिन्नादाना वेरमणी होति परिनिब्बानाय। अब्रह्मचारिस्स पुरिसपुग्गलस्स अब्रह्मचरिया 
वेरमणी होति परिनिब्बानाय । मुसावादिस्स पुरिसपुग्गलस्स मुसावादा वेरमणी होति परिनिब्बानाय। पिसुणवाचस्स 
पुरिसपुग्गलस्स पिसुणाय वाचाय वेरमणी होति परिनिब्बानाय। फरुसवाचस्स पुरिसपुग्गलस्स फरुसाय वाचाय वेरमणी 
होति परिनिब्बानाय। सम्फप्पलापिस्स पुरिसपुग्गलस्स सम्फप्पलापा वेरमणी होति परिनिब्बानाय। अभिज्झालुस्स 
पुरिसपुग्गलस्स अनभिज्झा होति परिनिब्बानाय । ब्यापन्नचित्तस्स पुरिसपुग्गलस्स अब्यापादो होति परिनिब्बानाय। 
मिच्छादिट्टिस्स पुरिसपुग्गलस्स सम्मादिड्टि होति परिनिब्बानाय। मिच्छासङ्कप्पस्स पुरिसपुग्गलस्स सम्मासङ्कप्पो होति 
परिनिब्बानाय। मिच्छावाचस्स पुरिसपुग्गलस्स सम्मावाचा होति परिनिब्बानाय । मिच्छाकम्मन्तस्स पुरिसपुग्गलस्स 
सम्माकम्मन्तो होति परिनिब्बानाय। मिच्छाआजीवस्स पुरिसपुग्गलस्स सम्माआजीवो होति परिनिब्बानाय। 
मिच्छाबायामस्स पुरिसपुग्गलस्स सम्मावायामो होति परिनिब्बानाय। मिच्छासतिस्स पुरिसपुग्गलस्स सम्मासति होति 
परिनिब्बानाय। मिच्छासमाधिस्स पुरिसपुग्गलस्स सम्मासमाधि होति परिनिब्बानाय। मिच्छाजाणिस्स पुरिसपुग्गलस्स 
सम्माजाणं होति परिनिब्बानाय । मिच्छाविमुत्तिस्स पुरिसपुग्गलस्स सम्माविमृत्ति होति परिनिब्बानाय। 


“थीनमिद्धपरियुद्धितस्स पुरिसपुग्गलस्स विगतथिनमिद्धता होति परिनिब्बानाय। उद्भतस्स पुरिसपुग्गलस्स अनुद्भच्चं 
होति परिनिब्बानाय। विचिकिच्छिस्स पुरिसपुग्गलस्स तिण्णविचिकिच्छता होति परिनिब्बानाय। कोधनस्स पुरिसपुग्गलस्स 
अक्कोधो होति परिनिब्बानाय। उपनाहिस्स पुरिसपुग्गलस्स अनुपनाहो होति परिनिब्बानाय। मक्खिस्स पुरिसपुग्गलस्स 
अमक्खो होति परिनिब्बानाय । पळासिस्स पुरिसपुग्गलस्स अपळासो होति परिनिब्बानाय। इस्सुकिस्स पुरिसपुग्गलस्स 
अनिस्सुकिता होति परिनिब्बानाय। मच्छरिस्स पुरिसपुग्गलस्स अमच्छरियं होति परिनिब्बानाय। सठस्स पुरिसपुग्गलस्स 
असाठेय्यं होति परिनिब्बानाय। मायाविस्स पुरिसपुग्गलस्स अमाया होति परिनिब्बानाय । थद्धस्स पुरिसपुग्गलस्स 
अत्थद्भियं होति परिनिब्बानाय। अतिमानिस्स पुरिसपुग्गलस्स अनतिमानो होति परिनिब्बानाय। दुब्बचस्स पुरिसपुग्गलस्स 
सोबचस्सता होति परिनिब्बानाय। पापमित्तस्स पुरिसपुग्गलस्स कल्याणमित्तता होति परिनिब्बानाय । पमत्तस्स 
पुरिसपुग्गलस्स अप्पमादो होति परिनिब्बानाय। अस्सद्धस्स पुरिसपुग्गलस्स सद्धा होति परिनिब्बानाय। अहिरिकस्स 
पुरिसपुग्गलस्स हिरी होति परिनिब्बानाय। अनोत्तापिस्स पुरिसपुग्गलस्स ओत्तप्पं होति परिनिब्बानाय। अप्पस्सुतस्स 
पुरिसपुग्गलस्स बाहुसच्चं होति परिनिब्बानाय। कुसीतस्स पुरिसपुग्गलस्स वीरियारम्भो होति परिनिब्बानाय । मुट्ठस्सतिस्स 
पुरिसपुग्गलस्स उपड्टितस्सतिता होति परिनिब्बानाय। दुप्पञ्ञस्स पुरिसपुग्गलस्स पञ्जासम्पदा होति परिनिब्बानाय । 
सन्दिडरिपरामासि-आधानग्गाहि-दुष्पटिनिस्सग्गिस्स पुरिसपुग्गलस्स असन्दिट्िपरामासि-अनाधानग्गाहि-सुप्पटिनिस्सग्गिता 
होति परिनिब्बानाय। 


८८. “इति खो, चुन्द, देसितो मया सल्लेखपरियायो, देसितो चित्तुप्पादपरियायो, देसितो परिक्कमनपरियायो, देसितो 
उपरिभागपरियायो, देसितो परिनिब्बानपरियायो। यं खो, चुन्द, सत्थारा करणीयं सावकानं हितेसिना अनुकम्पकेन 
अनुकम्पं उपादाय, कतं वो तं मया। 'एतानि, चुन्द, रुक्खमूलानि, एतानि सुञ्ञागारानि, झायथ, चुन्द, मा पमादत्थ, मा 
पच्छाविप्पटिसारिनो अहुवत्थ' - अयं खो अम्हाकं अनुसासनी"ति। 


इदमवोच भगवा। अत्तमनो आयस्मा महाचुन्दो भगवतो भासितं अभिनन्दीति । 

चतुत्तालीसपदा वृत्ता, सन्धयो पञ्च देसिता। 
सल्लेखो नाम सुत्तन्तो, गम्भीरो सागरूपमोति॥ 


सल्लेखसुत्तं निद्धितं अट्ठमं । 
९. सम्मादिद्विसुत्त 


८९. एवं मे सुतं - एकं समयं भगवा सावत्थियं विहरति जेतवने अनाथपिण्डिकस्स आरामे। तत्र खो आयस्मा 
सारिपुत्तो भिक्खू आमन्तेसि - “आवुसो भिक्खवे''ति। “आवुसो”ति खो ते भिक्खू आयस्मतो सारिपुत्तस्स पच्चस्सोसुं । 
आयस्मा सारिपुत्तो एतदवोच - 


“नसम्मादिट्ठि [सम्मादिट्टी (सी० स्या०)] सम्मादिट्टी' ति, आवुसो, वुच्चति | कित्तावता नु खो, आवुसो, अरियसावको 
सम्मादिद्ठि होति, उजुगतास्स दिट्टि, धम्मे अवेच्चप्पसादेन समन्नागतो, आगतो इमं सद्धम्म''न्ति? 


“दूरतोपि खो मयं, आवुसो, आगच्छेय्याम आयस्मतो सारिपुत्तस्स सन्तिके एतस्स भासितस्स अत्थमञ्जातुं। साधु 
वतायस्मन्तंयेव सारिपुत्तं पटिभातु एतस्स भासितस्स अत्थो। आयस्मतो सारिपुत्तस्स सुत्वा भिक्खू धारेस्सन्ती”ति। “तेन 
हि, आवुसो, सुणाथ, साधुकं मनसि करोथ, भासिस्सामी 'ति। “एवमावुसो' ति खो ते भिक्खू आयस्मतो सारिपुत्तस्स 
पच्चस्सोसुं। आयस्मा सारिपुत्तो एतदवोच -- 


““यतो खो, आवुसो, अरियसावको अकुसलञ्च पजानाति, अकुसलमूलञ्च पजानाति, कुसलञ्च पजानाति, 
कुसलमूलञ्च पजानाति - एत्तावतापि खो, आवुसो, अरियसावको सम्मादिट्टि होति, उजुगतास्स दिद्ठि, धम्मे 
अवेच्चप्पसादेन समन्नागतो, आगतो इमं सद्धम्मं। कतमं पनावुसो, अकुसलं, कतमं अकुसलमूलं, कतमं कुसलं, कतमं 
कुसलमूलं? पाणातिपातो खो, आवुसो, अकुसलं, अदिन्नादानं अकुसलं, कामेसुमिच्छाचारो अकुसलं, मुसावादो 
अकुसलं, पिसुणा वाचा [पिसुणवाचा (क०)] अकुसलं, फरुसा वाचा [फरुसवाचा (क०)] अकुसलं, सम्फप्पलापो 
अकुसलं, अभिज्झा अकुसलं, ब्यापादो अकुसलं, मिच्छादिड्ि अकुसलं -- इदं बुच्चताबुसो अकुसलं। कतमञ्चावुसो, 
अकुसलमूलं? लोभो अकुसलमूलं, दोसो अकुसलमूलं, मोहो अकुसलमूलं -- इदं वुच्चतावुसो, अकुसलमूलं । 


“कतमज्चावुसो, कुसलं? पाणातिपाता वेरमणी कुसलं, अदिन्नादाना वेरमणी कुसलं, कामेसुमिच्छाचारा वेरमणी 
कुसलं, मुसावादा वेरमणी कुसलं, पिसुणाय वाचाय वेरमणी कुसलं, फरुसाय वाचाय वेरमणी कुसलं, सम्फप्पलापा 
वेरमणी कुसलं, अनभिज्झा कुसलं, अब्यापादो कुसलं, सम्मादिट्टि कुसलं - इदं बुच्चतावुसो, कुसलं । कतमञ्चावुसो, 
कुसलमूलं? अलोभो कुसलमूलं, अदोसो कुसलमूलं, अमोहो कुसलमूलं -- इदं बुच्चताबुसो, कुसलमूलं । 


““यतो खो, आवुसो, अरियसावको एवं अकुसलं पजानाति, एवं अकुसलमूलं पजानाति, एवं कुसलं पजानाति, एवं 
कुसलमूलं पजानाति, सो सब्बसो रागानुसयं पहाय, पटिघानुसयं पटिविनोदेत्वा, 'अस्मी'ति दिट्टिमानानुसयं समूहनित्वा, 
अविज्जं पहाय विज्जं उप्पादेत्वा, दिद्ठेवधम्मे दुक्खस्सन्तकरो होति - एत्तावतापि खो, आवुसो, अरियसावको सम्मादिट्टि 
होति, उजुगतास्स दिट्ठि, धम्मे अवेच्चप्पसादेन समन्नागतो, आगतो इमं सद्धम्म'न्ति। 


९०. “साधावुसो' "ति खो ते भिक्खू आयस्मतो सारिपुत्तस्स भासितं अभिनन्दित्वा अनुमोदित्वा आयस्मन्तं सारिपुत्तं 

उत्तरि [उत्तरिं (सी० स्या० पी०)] पञ्हं अपुच्छुं [अपुच्छिंसु (स्या०)] - “सिया पनावुसो, अञ्जोपि परियायो यथा 
अरियसावको सम्मादिड्टि होति, उजुगतास्स दिट्टि, धम्मे अवेच्चप्पसादेन समन्नागतो, आगतो इमं सद्धम्म”न्ति? 


“सिया, आवुसो। यतो खो, आवुसो, अरियसावको आहारञ्च पजानाति, आहारसमुदयञ्च पजानाति, 
आहारनिरोधञ्च पजानाति, आहारनिरोधगामिनिं पटिपदञ्च पजानाति ~ एत्तावतापि खो, आवुसो, अरियसावको 
सम्मादिट्टि होति, उजुगतास्स दिट्टि, धम्मे अवेच्चप्पसादेन समन्नागतो, आगतो इमं सद्धम्मं। कतमो पनावुसो, आहारो, 
कतमो आहारसमुदयो, कतमो आहारनिरोधो, कतमा आहारनिरोधगामिनी पटिपदा? चत्तारोमे, आवुसो, आहारा भूतानं वा 
सत्तानं ठितिया, सम्भवेसीनं वा अनुग्गहाय। कतमे चत्तारो? कबळीकारो आहारो ओळारिको वा सुखुमो वा, फस्सो 
दुतियो, मनोसञ्चेतना ततिया, विञ्ञाणं चतुत्थं । तण्हासमुदया आहारसमुदयो, तण्हानिरोधा आहारनिरोधो, अयमेव 
अरियो अद्टङ्गिको मग्गो आहारनिरोधगामिनी पटिपदा, सेय्यथिदं - सम्मादिडि सम्मासङ्कप्पो सम्मावाचा सम्माकम्मन्तो, 
सम्माआजीवो सम्मावायामो सम्मासति सम्मासमाधि'। 


“यतो खो, आवुसो, अरियसावको एवं आहारं पजानाति, एवं आहारसमुदयं पजानाति, एवं आहारनिरोधं पजानाति, 
एवं आहारनिरोधगामिनिं पटिपदं पजानाति, सो सब्बसो रागानुसयं पहाय, पटिघानुसयं पटिविनोदेत्वा, 'अस्मी'ति 
दिड्िमानानुसयं समूहनित्वा, अविज्जं पहाय विज्जं उप्पदेत्वा, दिट्टेवधम्मे दुकखस्सन्तकरो होति - एत्तावतापि खो, 
आवुसो, अरियसावको सम्मादिड्टि होति, उजुगतास्स दिट्टि, धम्मे अवेच्चप्पसादेन समन्नागतो, आगतो इमं सद्भम्म"न्ति। 


९१. “साधावुसो”ति खो ते भिक्खू आयस्मतो सारिपृत्तस्स भासितं अभिनन्दित्वा अनुमोदित्वा आयस्मन्तं सारिपृत्तं 
उत्तरि पञ्हं अपुच्छुं - “सिया पनावुसो, अञ्जोपि परियायो यथा अरियसावको सम्मादिड्टि होति, उजुगतास्स दिद्ठि, धम्मे 
अवेच्चप्पसादेन समन्नागतो, आगतो इमं सद्धम्म”'न्ति? 


“सिया, आवुसो। यतो खो, आवुसो, अरियसावको दुक्खञ्च पजानाति, दुक्खसमुदयञ्च पजानाति, दुक्खनिरोधञ्च 
पजानाति, दुक्खनिरोधगामिनि पटिपदञ्च पजानाति - एत्तावतापि खो, आवुसो, अरियसावको सम्मादिट्टि होति, 
उजुगतास्स दिट्टि, धम्मे अवेच्चप्पसादेन समन्नागतो, आगतो इमं सद्धम्मं । कतमं पनावुसो, दुक्खं, कतमो दुक्खसमुदयो, 
कतमो दुक्खनिरोधो, कतमा दुक्खनिरोधगामिनी पटिपदा? जातिपि दुक्खा, जरापि दुक्खा, मरणम्पि दुक्खं, 
सोकपरिदेवदुक्खदोमनस्सुपायासापि दुक्खा, अप्पियेहि सम्पयोगोपि दुक्खो, पियेहि विप्पयोगोपि दुक्खो, यम्पिच्छं न लभति 
तम्पि दुक्खं, संखित्तेन पञ्चुपादानक्खन्धा [पञ्चुपादानक्खन्धापि (क०)] दुक्खा - इदं वुच्चतावुसो, दुक्खं । कतमो 
चावुसो, दुक्खसमुदयो? यायं तण्हा पोनोब्भविका नन्दीरागसहगता [पोनोभविका (सी० पी०)] तत्रतत्राभिनन्दिनी 
[नन्दिरागसहगता (सी० पी०)], सेय्यथिदं, कामतण्हा भवतण्हा विभवतण्हा - अयं वुच्चतावुसो, दुकखसमुदयो | कतमो 
चावुसो, दुक्खनिरोधो? यो तस्सायेब तण्हाय असेसविरागनिरोधो चागो पटिनिस्सग्गो मुत्ति अनालयो - अयं बुच्चतावुसो, 
दुक्खनिरोधो। कतमा चावुसो, दुक्खनिरोधगामिनी पटिपदा? अयमेव अरियो अडुङ्गिको मग्गो, सेय्यथिदं, सम्मादिटटि...पे०... 
सम्मासमाधि - अयं वुच्चतावुसो, दुकखनिरोधगामिनी पटिपदा। 


“यतो खो, आवुसो, अरियसावको एवं दुक्खं पजानाति, एवं दुक्खसमुदयं पजानाति, एवं दुक्खनिरोधं पजानाति, एवं 
दुक्खनिरोधगामिनिं पटिपदं पजानाति, सो सब्बसो रागानुसयं पहाय, पटिघानुसयं पटिविनोदेत्वा, 'अस्मी'ति दिट्टिमानानुसयं 
समूहनित्वा, अविज्जं पहाय विज्जं उप्पदेत्वा, दिट्टेवधम्मे दुकखस्सन्तकरो होति - एत्तावतापि खो, आवुसो, अरियसावको 
सम्मादिट्टि होति, उजुगतास्स दिट्टि, धम्मे अवेच्चप्पसादेन समन्नागतो, आगतो इमं सद्भम्म"'न्ति। 

९२. “साधावुसो'ति खो ते भिक्खू आयस्मतो सारिपुत्तस्स भासितं अभिनन्दित्वा अनुमोदित्वा आयस्मन्तं सारिपुत्तं 
उत्तरि पञ्हं अपुच्छुं - “सिया पनावुसो, अञ्जोपि परियायो यथा अरियसावको सम्मादिट्टि होति, उजुगतास्स दिट्टि, धम्मे 
अवेच्चप्पसादेन समन्नागतो, आगतो इमं सद्भम्म "न्ति? 


“सिया, आवुसो। यतो खो, आवुसो, अरियसावको जरामरणञ्च पजानाति, जरामरणसमुदयञ्च पजानाति, 
जरामरणनिरोधञ्च पजानाति, जरामरणनिरोधगामिनिं पटिपदञ्च पजानाति - एत्तावतापि खो, आवुसो, अरियसावको 
सम्मादिट्टि होति, उजुगतास्स दिट्टि, धम्मे अवेच्चप्पसादेन समन्नागतो, आगतो इमं सद्भम्मं । कतमं पनावुसो, जरामरणं, 
कतमो जरामरणसमुदयो, कतमो जरामरणनिरोधो, कतमा जरामरणनिरोधगामिनी पटिपदा? या तेसं तेसं सत्तानं तम्हि 
तम्हि सत्तनिकाये जरा जीरणता खण्डिच्चं पालिच्चं वलित्तचता आयुनो संहानि इन्द्रियानं परिपाको - अयं बुच्चतावुसो, 
जरा। कतमञ्चावुसो, मरणं? या [यं (पी० क०), सतिपट्ठानसुत्तेपि] तेसं तेसं सत्तानं तम्हा तम्हा सत्तनिकाया चृति चवनता 
भेदो अन्तरधानं मच्चु मरणं कालंकिरिया खन्धानं भेदो, कळेवरस्स निक्खेपो, जीवितिन्द्रियस्सुपच्छेदो - इदं वुच्चतावुसो, 
मरणं। इति अयञ्च जरा इदञ्च मरणं - इदं वुच्चतावुसो, जरामरणं । जातिसमुदया जरामरणसमुदयो, जातिनिरोधा 
जरामरणनिरोधो, अयमेव अरियो अट्ठुड़िको मग्गो जरामरणनिरोधगामिनी पटिपदा, सेय्यथिदं - सम्मादिडि...पे०... 
सम्मासमाधि । 


“यतो खो, आवुसो, अरियसावको एवं जरामरणं पजानाति, एवं जरामरणसमुदं पजानाति, एवं जरामरणनिरोधं 
पजानाति, एवं जरामरणनिरोधगामिनिं पटिपदं पजानाति, सो सब्बसो रागानुसयं पहाय...पे०... दुक्खस्सन्तकरो होति -- 
एत्तावतापि खो, आवुसो, अरियसावको सम्मादिड्टि होति, उजुगतास्स दिट्टि, धम्मे अवेच्चप्पसादेन समन्नागतो, आगतो इमं 
सद्भम्म'न्ति। 


९३. “साधावुसो ति खो...पे०... अपुच्छुं - सिया पनावुसो...पे०... “सिया, आवुसो। यतो खो, आवुसो, 
अरियसावको जातिञ्च पजानाति, जातिसमुदयञ्च पजानाति, जातिनिरोधञ्च पजानाति, जातिनिरोधगामिनि पटिपदञ्च 
पजानाति - एत्तावतापि खो, आवुसो, अरियसावको सम्मादिड्टि होति, उजुगतास्स दिड्डि, धम्मे अवेच्चप्पसादेन 
समन्नागतो, आगतो इमं सद्भम्मं । कतमा पनावुसो, जाति, कतमो जातिसमुदयो, कतमो जातिनिरोधो, कतमा 
जातिनिरोधगामिनी पटिपदा? या तेसं तेसं सत्तानं तम्हि तम्हि सत्तनिकाये जाति सञ्जाति ओक्कन्ति अभिनिब्बत्ति खन्धानं 
पातुभावो, आयतनानं पटिलाभो - अयं वुच्चतावुसो, जाति भवसमुदया जातिसमुदयो, भवनिरोधा जातिनिरोधो, अयमेव 
अरियो अटुङ्गिको मग्गो जातिनिरोधगामिनी पटिपदा, सेय्यथिदं - सम्मादिडि...पे०... सम्मासमाधि । 


““यतो खो, आवुसो, अरियसावको एवं जातिं पजानाति, एवं जातिसमुदयं पजानाति, एवं जातिनिरोधं पजानाति, एवं 
जातिनिरोधगामिनिं पटिपदं पजानाति, सो सब्बसो रागानुसयं पहाय...पे०... दुक्खस्सन्तकरो होति - एत्तावतापि खो, 
आवुसो, अरियसावको सम्मादिट्टि होति, उजुगतास्स दिट्टि, धम्मे अवेच्चप्पसादेन समन्नागतो, आगतो इमं सद्भम्म"'न्ति। 


९४. “साधावुसो ति खो...पे०... अपुच्छुं - सिया पनावुसो...पे०... “सिया, आवुसो। यतो खो, आवुसो, 
अरियसावको भवञ्च पजानाति, भवसमुदयञ्च पजानाति, भवनिरोधञ्च पजानाति, भवनिरोधगामिनिं पटिपदञ्च 
पजानाति - एत्तावतापि खो, आवुसो, अरियसावको सम्मादिड्टि होति, उजुगतास्स दिट्टि, धम्मे अवेच्चप्पसादेन 
समन्नागतो, आगतो इमं सद्भम्मं। कतमो पनावुसो, भवो, कतमो भवसमुदयो, कतमो भवनिरोधो, कतमा 
भवनिरोधगामिनी पटिपदा? तयोमे, आवुसो, भवा - कामभवो, रूपभवो, अरूपभवो। उपादानसमुदया भवसमुदयो, 

उपादाननिरोधा भवनिरोधो, अयमेव अरियो अद्टुङ्गिको मग्गो भवनिरोधगामिनी पटिपदा, सेय्यथिदं - सम्मादिद्वि... 
पे०... सम्मासमाधि। 


“यतो खो, आवुसो, अरियसावको एवं भवं पजानाति, एवं भवसमुदयं पजानाति, एवं भवनिरोधं पजानाति, एवं 
भवनिरोधगामिनिं पटिपदं पजानाति, सो सब्बसो रागानुसयं पहाय...पे०... दुक्खस्सन्तकरो होति। एत्तावतापि खो, आवुसो, 
अरियसावको सम्मादिट्टि होति, उजुगतास्स दिट्टि, धम्मे अवेच्चप्पसादेन समन्नागतो, आगतो इमं सद्भम्म''न्ति। 


९५. “साधावुसो' ति खो...पे०... अपुच्छुं - सिया पनावुसो...पे०... “सिया, आवुसो। यतो खो, आवुसो, 
अरियसावको उपादानञ्च पजानाति, उपादानसमुदयञ्च पजानाति, उपादाननिरोधञ्च पजानाति, उपादाननिरोधगामिनि 
पटिपदञ्च पजानाति - एत्तावतापि खो, आवुसो, अरियसावको सम्मादिद्टि होति, उजुगतास्स दिट्टि, धम्मे अवेच्चप्पसादेन 
समन्नागतो, आगतो इमं सद्भम्मं। कतमं पनावुसो, उपादानं, कतमो उपादानसमुदयो, कतमो उपादाननिरोधो, कतमा 
उपादाननिरोधगामिनी पटिपदा? चत्तारिमानि, आवुसो, उपादानानि - कामुपादानं, दिडुपादानं, सीलब्बतुपादानं, 
अत्तवादुपादानं । तण्हासमुदया उपादानसमुदयो, तण्हानिरोधा उपादाननिरोधो, अयमेव अरियो अड्ङ्गिको मग्गो 
उपादाननिरोधगामिनी पटिपदा, सेय्यथिदं - सम्मादिटटि...पे०... सम्मासमाधि । 


““यतो खो, आवुसो, अरियसावको एवं उपादानं पजानाति, एवं उपादानसमुदयं पजानाति, एवं उपादाननिरोधं 
पजानाति, एवं उपादाननिरोधगामिनिं पटिपदं पजानाति, सो सब्बसो रागानुसयं पहाय...पे०... दुक्खस्सन्तकरो होति - 
एत्तावतापि खो, आवुसो, अरियसावको सम्मादिड्टि होति, उजुगतास्स दिट्टि, धम्मे अवेच्चप्पसादेन समन्नागतो, आगतो इमं 
सद्धम्म”न्ति। 


९६. “साधावुसो”ति खो...पे०... अपुच्छुं - सिया पनावुसो...पे०... “सिया, आवुसो । यतो खो, आवुसो, 
अरियसावको तण्हञ्च पजानाति, तण्हासमुदयञ्च पजानाति, तण्हानिरोधञ्च पजानाति, तण्हानिरोधगामिनि पटिपदञ्च 
पजानाति - एत्तावतापि खो, आवुसो, अरियसावको सम्मादिट्टि होति, उजुगतास्स दिद्ठि, धम्मे अवेच्चप्पसादेन 
समन्नागतो, आगतो इमं सद्धम्मं। कतमा पनावुसो, तण्हा, कतमो तण्हासमुदयो, कतमो तण्हानिरोधो, कतमा 
तण्हानिरोधगामिनी पटिपदा? छयिमे, आवुसो, तण्हाकाया -- रूपतण्हा, सद्दतण्हा, गन्धतण्हा, रसतण्हा, फोट्टुब्बतण्हा, 
धम्मतण्हा । वेदनासमुदया तण्हासमुदयो, वेदनानिरोधा तण्हानिरोधो, अयमेव अरियो अट्टुङ्गको मग्गो तण्हानिरोधगामिनी 
पटिपदा, सेय्यथिदं -- सम्मादिड्ठि...पे०... सम्मासमाधि। 


“यतो खो, आवुसो, अरियसावको एवं तण्हं पजानाति, एवं तण्हासमुदयं पजानाति, एवं तण्हानिरोध॑ पजानाति, एवं 
तण्हानिरोधगामिनि पटिपदं पजानाति, सो सब्बसो रागानुसयं पहाय...पे०... दुक्खस्सन्तकरो होति -- एत्तावतापि खो, 
आवुसो, अरियसावको सम्मादिड्टि होति, उजुगतास्स दिद्ठि, धम्मे अवेच्चप्पसादेन समन्नागतो, आगतो इमं सद्धम्म”न्ति। 


९७. “साधावुसो "ति खो...पे०... अपुच्छुं - सिया पनावुसो...पे०... “सिया, आवुसो। यतो खो, आवुसो, 
अरियसावको वेदनञ्च पजानाति, वेदनासमुदयञ्च पजानाति, वेदनानिरोधञ्च पजानाति, वेदनानिरोधगामिर्नि पटिपदञ्च 
पजानाति - एत्तावतापि खो, आवुसो, अरियसावको सम्मादिद्ठि होति, उजुगतास्स दिद्ठि, धम्मे अवेच्चप्पसादेन 
समन्नागतो, आगतो इमं सद्धम्मं । कतमा पनावुसो, वेदना, कतमो वेदनासमुदयो, कतमो वेदनानिरोधो, कतमा 
वेदनानिरोधगामिनी पटिपदा? छयिमे, आवुसो, वेदनाकाया - चक्खुसम्फस्सजा वेदना, सोतसम्फस्सजा वेदना, 

घानसम्फस्सजा वेदना, जिव्हासम्फस्सजा वेदना, कायसम्फस्सजा वेदना, मनोसम्फस्सजा वेदना । फस्ससमुदया 
वेदनासमुदयो, फस्सनिरोधा वेदनानिरोधो, अयमेव अरियो अदुङ्गिको मग्गो वेदनानिरोधगामिनी पटिपदा, सेय्यथिदं - 
सम्मादिट्टि...पे०... सम्मासमाधि । 


“यतो खो, आवुसो, अरियसावको एवं वेदनं पजानाति, एवं वेदनासमुदयं पजानाति, एवं वेदनानिरोधं पजानाति, एवं 
वेदनानिरोधगामिनि पटिपदं पजानाति, सो सब्बसो रागानुसयं पहाय...पे०... दुक्खस्सन्तकरो होति - एत्तावतापि खो, 
आवुसो, अरियसावको सम्मादिड्टि होति, उजुगतास्स दिट्टि, धम्मे अवेच्चप्पसादेन समन्नागतो, आगतो इमं सद्भम्म"न्ति। 


९८. “साधावुसो "ति खो...पे०... अपुच्छुं - सिया पनावुसो...पे०... “सिया, आवुसो । यतो खो, आवुसो, 
अरियसावको फस्सञ्च पजानाति, फस्ससमुदयञ्च पजानाति, फस्सनिरोधञ्च पजानाति, फस्सनिरोधगामिनिं पटिपदञ्च 
पजानाति - एत्तावतापि खो, आवुसो, अरियसावको सम्मादिट्टि होति, उजुगतास्स दिट्टि, धम्मे अवेच्चप्पसादेन 
समन्नागतो, आगतो इमं सद्भम्मं । कतमो पनावुसो, फस्सो, कतमो फस्ससमुदयो, कतमो फस्सनिरोधो, कतमा 
फस्सनिरोधगामिनी पटिपदा? छयिमे, आवुसो, फस्सकाया - चकखुसम्फस्सो, सोतसम्फस्सो, घानसम्फस्सो, 
जिव्हासम्फस्सो, कायसम्फस्सो, मनोसम्फस्सो। सळायतनसमुदया फस्ससमुदयो, सळायतननिरोधा फस्सनिरोधो, अयमेव 
अरियो अट्ठक्लिको मग्गो फस्सनिरोधगामिनी पटिपदा, सेय्यथिदं - सम्मादिड्टि..पे०... सम्मासमाधि । 


“यतो खो, आवुसो, अरियसावको एवं फस्सं पजानाति, एवं फस्ससमुदयं पजानाति, एवं फस्सनिरोधं पजानाति, एवं 
फस्सनिरोधगामिनि पटिपदं पजानाति, सो सब्बसो रागानुसयं पहाय...पे०... दुक्खस्सन्तकरो होति - एत्तावतापि खो, 
आवुसो, अरियसावको सम्मादिड्टि होति, उजुगतास्स दिट्टि, धम्मे अवेच्चप्पसादेन समन्नागतो, आगतो इमं सद्धम्म”न्ति। 


९९. “साधावुसो”ति खो...पे०... अपुच्छुं - सिया पनावुसो...पे०... “सिया, आवुसो । यतो खो, आवुसो, 
अरियसावको सळायतनञ्च पजानाति, सळायतनसमुदयञ्च पजानाति, सळायतननिरोधञ्च पजानाति, 
सळायतननिरोधगामिनिं पटिपदञ्च पजानाति - एत्तावतापि खो, आवुसो, अरियसावको सम्मादिट्टि होति, उजुगतास्स 
दिट्टि, धम्मे अवेच्चप्पसादेन समन्नागतो, आगतो इमं सद्धम्मं । कतमं पनावुसो, सळायतनं, कतमो सळायतनसमुदयो, 
कतमो सळायतननिरोधो, कतमा सळायतननिरोधगामिनी पटिपदा? छयिमानि, आवुसो, आयतनानि - चक्खायतनं, 
सोतायतनं, घानायतनं, जिव्हायतनं, कायायतनं, मनायतनं । नामरूपसमुदया सळायतनसमुदयो, नामरूपनिरोधा 
सळायतननिरोधो, अयमेव अरियो अद्टुङ्गिको मग्गो सळायतननिरोधगामिनी पटिपदा, सेय्यथिदं - सम्मादिट्टि...पे०... 
सम्मासमाधि । 


“यतो खो, आवुसो, अरियसावको एवं सळायतनं पजानाति, एवं सळायतनसमुदयं पजानाति, एवं सळायतननिरोधं 


एत्तावतापि खो, आवुसो, अरियसावको सम्मादिड्टि होति, उजुगतास्स दिट्टि, धम्मे अवेच्चप्पसादेन समन्नागतो, आगतो इमं 
सद्धम्म”न्ति। 


१००. “साधावुसो ति खो...पे०... अपुच्छुं - सिया पनावुसो...पे०... “सिया, आवुसो। यतो खो, आवुसो, 
अरियसावको नामरूपञ्च पजानाति, नामरूपसमुदयञ्च पजानाति, नामरूपनिरोधञ्च पजानाति, नामरूपनिरोधगामिर्नि 
पटिपदञ्च पजानाति - एत्तावतापि खो, आवुसो, अरियसावको सम्मादिट्टि होति, उजुगतास्स दिट्टि, धम्मे अवेच्चप्पसादेन 

समन्नागतो, आगतो इमं सद्भम्मं । कतमं पनावुसो, नामरूपं, कतमो नामरूपसमुदयो, कतमो नामरूपनिरोधो, कतमा 
नामरूपनिरोधगामिनी पटिपदा? वेदना, सञ्ञा, चेतना, फस्सो, मनसिकारो - इदं वुच्चतावुसो, नामं; चत्तारि च 
महाभूतानि, चतुन्नञ्च महाभूतानं उपादायरूपं -- इदं वुच्चतावुसो, रूपं । इति इदञ्च नामं इदञ्च रूपं -- इदं बुच्चतावुसो, 
नामरूपं । विञ्ञाणसमुदया नामरूपसमुदयो, विञ्ञजाणनिरोधा नामरूपनिरोधो, अयमेव अरियो अट्ुङ्गिको मग्गो 
नामरूपनिरोधगामिनी पटिपदा, सेय्यथिदं - सम्मादिटटि...पे०... सम्मासमाधि। 


“यतो खो, आवुसो, अरियसावको एवं नामरूपं पजानाति, एवं नामरूपसमुदयं पजानाति, एवं नामरूपनिरोधं 
पजानाति, एवं नामरूपनिरोधगामिनिं पटिपदं पजानाति, सो सब्बसो रागानुसयं पहाय...पे०... दुक्खस्सन्तकरो होति - 
एत्तावतापि खो, आवुसो, अरियसावको सम्मादिड्टि होति, उजुगतास्स दिट्टि, धम्मे अवेच्चप्पसादेन समन्नागतो, आगतो इमं 
सद्भम्म'न्ति। 


१०१. “साधाबुसो”ति खो...पे०... अपुच्छुँ - सिया पनावुसो...पे०... “सिया, आवुसो। यतो खो, आवुसो, 
अरियसावको विञ्जाणञ्च पजानाति, विञ्जाणसमुदयञ्च पजानाति, विञ्जाणनिरोधञ्च पजानाति, विञ्जाणनिरोधगामिनिं 
पटिपदञ्च पजानाति - एत्तावतापि खो, आवुसो, अरियसावको सम्मादिद्टि होति, उजुगतास्स दिट्टि, धम्मे अवेच्चप्पसादेन 
समन्नागतो, आगतो इमं सद्भम्मं । कतमं पनाबुसो, विञ्ञाणं, कतमो विञ्ञाणसमृदयो, कतमो विञ्जाणनिरोधो, कतमा 
विञ्जाणनिरोधगामिनी पटिपदा? छयिमे, आवुसो, विञ्जाणकाया - चकखुविञ्जाणं, सोतविञ्ञाणं, घानविञ्ञाणं, 
जिव्हाविञ्ञाणं, कायविञ्ञाणं, मनोविञ्ञाणं। सङ्घारसमुदया विञ्जाणसमुदयो, सङ्घारनिरोधा विञ्ञाणनिरोधो, अयमेव 
अरियो अद्टुङ्गिको मग्गो विञ्जाणनिरोधगामिनी पटिपदा, सेय्यथिदं - सम्मादिद्टि...पे०... सम्मासमाधि। 


“यतो खो, आवुसो, अरियसावको एवं विञ्ञाणं पजानाति, एवं विञ्ञाणसमुदयं पजानाति, एवं विञ्जाणनिरोधं 
पजानाति, एवं विञ्जाणनिरोधगामिनिं पटिपदं पजानाति, सो सब्बसो रागानुसयं पहाय...पे०... दुक्खस्सन्तकरो होति - 
एत्तावतापि खो, आवुसो, अरियसावको सम्मादिट्टि होति, उजुगतास्स दिड्टि, धम्मे अवेच्चप्पसादेन समन्नागतो, आगतो इमं 
सद्भम्म'न्ति। 


१०२. “साधावुसो”ति खो...पे०... अपुच्छुँ - सिया पनावुसो...पे०... “सिया, आवुसो। यतो खो, आवुसो, 
अरियसावको सङ्कारे च पजानाति, सङ्घारसमुदयञ्च पजानाति, सङ्घारनिरोधञ्च पजानाति, सङ्घारनिरोधगामिनिं पटिपदञ्च 
पजानाति - एत्तावतापि खो, आवुसो, अरियसावको सम्मादिट्टि होति, उजुगतास्स दिट्टि, धम्मे अवेच्चप्पसादेन 
समन्नागतो, आगतो इमं सद्भम्मं । कतमे पनावुसो, सङ्घारा, कतमो सङ्घारसमुदयो, कतमो सङ्घारनिरोधो, कतमा 
सङ्कारनिरोधगामिनी पटिपदा? तयोमे, आवुसो, सङ्घारा - कायसङ्कारो, बचीसङ्कारो, चित्तसङ्कारो। अविज्जासमुदया 
सङ्घारसमुदयो, अविज्जानिरोधा सङ्घारनिरोधो, अयमेव अरियो अट्टुद्धिको मग्गो सङ्घारनिरोधगामिनी पटिपदा, सेय्यथिदं - 
सम्मादिट्टि...पे०... सम्मासमाधि। 


“यतो खो, आवुसो, अरियसावको एवं सङ्कारे पजानाति, एवं सङ्घारसमुदयं पजानाति, एवं सङ्घारनिरोधं पजानाति, 
एवं सङ्घारनिरोधगामिनिं पटिपदं पजानाति, सो सब्बसो रागानुसयं पहाय, पटिघानुसयं पटिविनोदेत्वा, अस्मीति 
दिट्टिमानानुसयं समूहनित्वा, अविज्जं पहाय विज्जं उप्पादेत्वा, दिट्रेव धम्मे दुक्खस्सन्तकरो होति ~ एत्तावतापि खो, 
आवुसो, अरियसावको सम्मादिड्टि होति, उजुगतास्स दिट्टि, धम्मे अवेच्चप्पसादेन समन्नागतो, आगतो इमं सद्भम्म”न्ति। 


www.tipitaka.org Vipassana Research Institute 


Page 39 sur 244 


अरियसावको अविज्जञ्च पजानाति, अविज्जासमुदयञ्च पजानाति, अविज्जानिरोधञ्च पजानाति, अविज्जानिरोधगामिनि 
पटिपदञ्च पजानाति - एत्तावतापि खो, आवुसो, अरियसावको सम्मादिड्टि होति, उजुगतास्स दिट्टि, धम्मे अवेच्चप्पसादेन 
समन्नागतो, आगतो इमं सद्भम्मं । कतमा पनावुसो, अविज्जा, कतमो अविज्जासमुदयो, कतमो अविज्जानिरोधो, कतमा 
अविज्जानिरोधगामिनी पटिपदा? यं खो, आवुसो, दुक्खे अञ्ञाणं, दुक्खसमुदये अञ्जाणं, दुकखनिरोधे अञ्ञाणं, 
दुक्खनिरोधगामिनिया पटिपदाय अज्ञाणं - अयं वबुच्चतावुसो, अविज्जा। आसवसमुदया अविज्जासमुदयो, 
आसवनिरोधा अविज्जानिरोधो, अयमेव अरियो अट्ठड़िको मग्गो अविज्जानिरोधगामिनी पटिपदा, सेय्यथिदं - 


““यतो खो, आवुसो, अरियसावको एवं अविज्जं पजानाति, एवं अविज्जासमुदयं पजानाति, एवं अविज्जानिरोधं 
पजानाति, एवं अविज्जानिरोधगामिनि पटिपदं पजानाति, सो सब्बसो रागानुसयं पहाय, पटिघानुसयं पटिविनोदेत्वा, 
'अस्मी'ति दिट्टिमानानुसयं समूहनित्वा, अविज्जं पहाय विज्जं उप्पादेत्वा, दिट्ठेव धम्मे दुक्खस्सन्तकरो होति - एत्तावतापि 
खो, आवुसो, अरियसावको सम्मादिड्टि होति, उजुगतास्स दिट्टि, धम्मे अवेच्चप्पसादेन समन्नागतो, आगतो इमं 
सद्भम्म'न्ति। 


१०४. “साधावुसो"ति खो ते भिक्खू आयस्मतो सारिपुत्तस्स भासितं अभिनन्दित्वा अनुमोदित्वा आयस्मन्तं 
सारिपुत्तं उत्तरि पञ्हं अपुच्छुं - “सिया पनाबुसो, अञ्ञोपि परियायो यथा अरियसावको सम्मादिड्टि होति, उजुगतास्स 
दिट्टि, धम्मे अवेच्चप्पसादेन समन्नागतो, आगतो इमं सद्भम्म"'न्ति? 


“सिया, आवुसो। यतो खो, आवुसो, अरियसावको आसवञ्च पजानाति, आसवसमृदयञ्च पजानाति, 
आसवनिरोधञ्च पजानाति, आसवनिरोधगामिनि पटिपदञ्च पजानाति - एत्तावतापि खो, आवुसो, अरियसावको 
सम्मादिद्टि होति, उजुगतास्स दिड्टि, धम्मे अवेच्चप्पसादेन समन्नागतो, आगतो इमं सद्भम्मं। कतमो पनावुसो, आसवो, 
कतमो आसवसमुदयो, कतमो आसवनिरोधो, कतमा आसवनिरोधगामिनी पटिपदाति? तयोमे, आवुसो, आसवा - 
कामासवो, भवासवो, अविज्जासवो। अविज्जासमुदया आसवसमुदयो, अविज्जानिरोधा आसवनिरोधो, अयमेव अरियो 
अद्टुङ्गिको मग्गो आसवनिरोधगामिनी पटिपदा, सेय्यथिदं - सम्मादिद्वि...पे०... सम्मासमाधि। 


“यतो खो, आवुसो, अरियसावको एवं आसवं पजानाति, एवं आसवसमुदयं पजानाति, एवं आसवनिरोधं पजानाति, 
एवं आसवनिरोधगामिनिं पटिपदं पजानाति, सो सब्बसो रागानुसयं पहाय, पटिघानुसयं पटिविनोदेत्वा, 'अस्मी'ति 
दिट्विमानानुसयं समूहनित्वा, अविज्जं पहाय विज्जं उप्पादेत्वा, दिट्वेव धम्मे दुक्खस्सन्तकरो होति ~ एत्तावतापि खो, 
आवुसो, अरियसावको सम्मादिड्टि होति, उजुगतास्स दिट्टि, धम्मे अवेच्चप्पसादेन समन्नागतो, आगतो इमं सद्भम्म"न्ति। 


इदमवोचायस्मा सारिपुत्तो। अत्तमना ते भिक्खू आयस्मतो सारिपृत्तस्स भासितं अभिनन्दुन्ति। 


सम्मादिट्टिसुत्तं निट्टितं नवमं । [इतो परं केसुचि पोत्थकेसु इमापि गाथायो§एवं दिस्सन्ति -§दुक्खं जरामरणं उपादानं, 

सळायतनं नामरूपं | विञ्ञाणं या सा परे, कतमा पनावुसो पदानं॥§किं जाति तण्हा च वेदना, अविज्जाय चतुक्कनयो । 
चत्तारि परे कतमा, पनावुसो पदानं केवलं ॥§ आहारो च भवो फस्सो, सङ्घारो आसवपञ्चमो। याव पञ्च परे कतमा, 
पनावुसो पदानं किं ॥$कतमन्ति छब्बिधा वुत्तं, कतमानि चतुब्ब्रिधानि। कतमो पञ्चविधो वृत्तो, सब्बेसं एकसङ्कानं 

पञ्चनयपदानि चाति॥ ] 
१०. महासतिपट्टानसुत्त 


१०५. एवं मे सुतं - एकं समयं भगवा कुरूसु विहरति कम्मासधम्मं नाम कुरूनं निगमो । तत्र खो भगवा भिक्खू 
आमन्तेसि - “भिक्खवो"ति। “भदन्ते”ति ते भिक्खू भगवतो पच्चस्सोसुं। भगवा एतदवोच - 


उद्देसो 


१०६. “एकायनो अयं, भिक्खवे, मग्गो सत्तानं विसुद्भिया, सोकपरिदेवानं [परिद्दवानं (सी० पी०)] समतिक्कमाय, 
दुक्खदोमनस्सानं अत्थङ्गमाय, जायस्स अधिगमाय, निब्बानस्स सच्छिकिरियाय, यदिदं चत्तारो सतिपट्ठाना । 


“कतमे चत्तारो? इध, भिक्खवे, भिक्खु काये कायानुपस्सी विहरति आतापी सम्पजानो सतिमा, विनेय्य लोके 
अभिज्झादोमनस्सं; वेदनासु वेदनानुपस्सी विहरति आतापी सम्पजानो सतिमा, विनेय्य लोके अभिज्झादोमनस्सं; चित्ते 
चित्तानुपस्सी विहरति आतापी सम्पजानो सतिमा, विनेय्य लोके अभिज्झादोमनस्सं; धम्मेसु धम्मानुपस्सी विहरति आतापी 
सम्पजानो सतिमा, विनेय्य लोके अभिज्झादोमनस्सं । 


उद्देसो निट्टितो । 
कायानुपस्सना आनापानपब्बं 


१०७. “कथञ्च, भिक्खवे, भिक्खु काये कायानुपस्सी विहरति? इध, भिक्खवे, भिक्खु अरञ्जगतो वा रुक्खमूलगतो 
वा सुञ्ञागारगतो वा निसीदति, पल्लड्कं आभुजित्वा, उजुं कायं पणिधाय, परिमुखं सतिं उपट्टुपेत्वा । सो सतोव अस्ससति, 
सतोव [सतो (सी० स्या०)] पस्ससति। दीघं वा अस्ससन्तो 'दीघं अस्ससामी'ति पजानाति, दीघं वा पस्ससन्तो 'दीघं 
पस्ससामी'ति पजानाति, रस्सं वा अस्ससन्तो रस्सं अस्ससामी'ति पजानाति, रस्सं वा पस्ससन्तो 'रस्सं पस्ससामी'ति 
पजानाति, 'सब्बकायपटिसंवेदी अस्ससिस्सामीति सिक्खति, 'सब्बकायपटिसंवेदी पस्ससिस्सामी'ति सिक्खति, 
"पस्सम्भयं कायसङ्कारं अस्ससिस्सामी'ति सिक्खति, 'पस्सम्भयं कायसङ्कारं पस्ससिस्सामी ति सिकखति। 


““सेय्यथापि, भिक्खवे, दक्खो भमकारो वा भमकारन्तेवासी वा दीघं वा अज्छन्तो 'दीघं अञ्छामी'ति पजानाति, रस्सं 
वा अज्छन्तो 'रस्सं अञ्छामी'ति पजानाति; एवमेव खो, भिक्खवे, भिक्खु दीघं वा अस्ससन्तो 'दीघं अस्ससामी'ति 
पजानाति, दीघं वा पस्ससन्तो 'दीघं पस्ससामीति पजानाति, रस्सं वा अस्ससन्तो 'रस्सं अस्ससामी'ति पजानाति, रस्सं वा 
पस्ससन्तो 'रस्सं पस्ससामी ति पजानाति; *सब्बकायपटिसंवेदी अस्ससिस्सामीति सिक्खति, 'सब्बकायपटिसंवेदी 
पस्ससिस्सामी'ति सिक्खति; 'पस्सम्भयं कायसङ्कारं अस्ससिस्सामी ति सिक्खति, 'पस्सम्भयं कायसङ्कारं 
पस्ससिस्सामी'ति सिक्खति। इति अज्झत्तं वा काये कायानुपस्सी विहरति, बहिद्भा वा काये कायानुपस्सी विहरति, 
अज्झत्तबहिद्भा वा काये कायानुपस्सी विहरति; समुदयधम्मानुपस्सी वा कायस्मिं विहरति, वयधम्मानुपस्सी वा कायस्मिं 
विहरति, समुदयवयधम्मानुपस्सी वा कायस्मिं विहरति। 'अत्थि कायो'ति वा पनस्स सति पच्चुपद्टिता होति। यावदेव 
जाणमत्ताय पटिस्सतिमत्ताय अनिस्सितो च विहरति, न च किञ्चि लोके उपादियति। एवम्पि खो [एवम्पि (सी० स्या० 
पी०)], भिक्खवे, भिक्खु काये कायानुपस्सी विहरति | 

आनापानपब्बं निद्धितं। 
कायानुपस्सना इरियापथपब्बं 


१०८. “पुन चपरं, भिक्खवे, भिक्खु गच्छन्तो वा 'गच्छामी'ति पजानाति, ठितो वा 'ठितोम्ही'ति पजानाति, निसिन्नो 
वा “निसिन्नोम्ही'ति पजानाति, सयानो वा “सयानोम्ही ति पजानाति। यथा यथा वा पनस्स कायो पणिहितो होति तथा तथा 
नं पजानाति। इति अज्झत्तं वा काये कायानुपस्सी विहरति, बहिद्धा वा काये कायानुपस्सी विहरति, अज्झत्तबहिद्धा वा काये 
कायानुपस्सी विहरति; समुदयधम्मानुपस्सी वा कायस्मिं विहरति, वयधम्मानुपस्सी वा कायस्मिं विहरति, 
समुदयवयधम्मानुपस्सी वा कायस्मिं विहरति । 'अत्थि कायो ति वा पनस्स सति पच्चुपट्टिता होति । यावदेव ञाणमत्ताय 
पटिस्सतिमत्ताय अनिस्सितो च विहरति, न च किञ्चि लोके उपादियति। एवम्पि खो, भिकखवे, भिक्खु काये कायानुपस्सी 
विहरति । 


इरियापथपब्बं निट्टितं । 
कायानुपस्सना सम्पजानपब्बं 


१०९. “पुन चपरं, भिक्खवे, भिक्खु अभिक्कन्ते पटिक्कन्ते सम्पजानकारी होति, आलोकिते विलोकिते 
सम्पजानकारी होति, समिञ्जिते पसारिते सम्पजानकारी होति, सङ्घाटिपत्तचीवरधारणे सम्पजानकारी होति, असिते पीते 
खायिते सायिते सम्पजानकारी होति, उच्चारपस्सावकम्मे सम्पजानकारी होति, गते ठिते निसिन्ने सृत्ते जागरिते भासिते 


कायानुपस्सी विहरति । 
सम्पजानपब्बं निट्टितं । 
कायानुपस्सना पटिकूलमनसिकारपब्बं 


११०. “पुन चपरं, भिक्खवे, भिक्खु इममेव कायं उद्धं पादतला, अधो केसमत्थका, तचपरियन्तं पूरं नानप्पकारस्स 
असुचिनो पच्चवेक्खति - “अत्थि इमस्मिं काये केसा लोमा नखा दन्ता तचो मंसं न्हारु [नहारु (सी० स्या० पी०)] अट्टि 
अट्टिमिञ्जं वक्कं हदयं यकनं किलोमकं पिहकं पप्फासं अन्तं अन्तगुणं उदरियं करीसं पित्तं सेम्हं पुब्बो लोहितं सेदो मेदो 
अस्सु वसा खेळो सिङ्घाणिका लसिका मुत्त न्ति [मुत्तं मत्थलुङ्गन्ति (क०)]। 


“सेय्यथापि, भिक्खवे, उभतोमुखा पुतोळि [मूतोळी (सी० स्या० पी०)] पूरा नानाविहितस्स धञ्जस्स, सेय्यथिदं - 
सालीनं वीहीनं मुग्गानं मासानं तिलानं तण्डुलानं । तमेनं चकखुमा पुरिसो मुञ्चित्वा पच्चवेकखेय्य - “इमे साली इमे वीही 
इमे मुग्गा इमे मासा इमे तिला इमे तण्डुला'ति। एवमेव खो, भिक्खवे, भिक्खु इममेव कायं उद्धं पादतला, अधो 


“इति अज्झत्तं वा काये कायानुपस्सी विहरति...पे०... एवम्पि खो, भिकखवे, भिक्खु काये कायानुपस्सी विहरति। 

पटिकूलमनसिकारपब्बं निट्टितं । 
कायानुपस्सना धातुमनसिकारपब्बं 


१११. “पुन चपरं, भिक्खवे, भिक्खु इममेव कायं यथाठितं यथापणिहितं धातुसो पच्चवेकखति - “अत्थि इमस्मिं 
काये पथवीधातु आपोधातु तेजोधातु वायोधातू'ति। 


“सेय्यथापि, भिक्खवे, दक्खो गोघातको वा गोघातकन्तेवासी वा गावि धित्वा चतुमहापथे [चातुम्महापथे (सी० 
स्या० पी०)] बिलसो विभजित्वा निसिन्नो अस्स। एवमेव खो, भिक्खवे, भिक्खु इममेव कायं यथाठितं यथापणिहितं 
धातुसो पच्चवेक्खति - “अत्थि इमस्मिं काये पथवीधातु आपोधातु तेजोधातु वायोधातू'ति । इति अज्झत्तं वा काये 


धातुमनसिकारपब्बं निट्टितं । 
कायानुपस्सना नवसिवथिकपब्बं 


११२. “पुन चपरं, भिक्खवे, भिक्खु सेय्यथापि पस्सेय्य सरीरं सिवथिकाय छट्टितं एकाहमतं वा द्वीहमतं वा तीहमतं वा 
उद्भुमातकं विनीलकं विपुब्बकजातं । सो इममेव कायं उपसंहरति - “अयम्पि खो कायो एवंधम्मो एवंभावी 


भिक्खु काये कायानुपस्सी विहरति। 


“पुन चपरं, भिक्खवे, भिक्खु सेय्यथापि पस्सेय्य सरीरं सिवथिकाय छड्डितं काकेहि वा खज्जमानं कुललेहि वा 
खज्जमानं गिज्झेहि वा खज्जमानं कङ्केहि वा खज्जमानं सुनखेहि वा खज्जमानं ब्यग्घेहि वा खज्जमानं दीपीहि वा खज्जमानं 
सिङ्गालेहि वा [गिज्झेहि वा खज्जमानं, सुवानेहि वा खज्जमानं, सिगालेहि वा (स्या० पी०)] खज्जमानं विविधेहि वा 
पाणकजातेहि खज्जमानं । सो इममेव कायं उपसंहरति -- “अयम्पि खो कायो एवंधम्मो एवंभावी एवंअनतीतो'ति। इति 
अज्झत्तं वा काये कायानुपस्सी विहरति...पे०... एवम्पि खो, भिक्खवे, भिक्खु काये कायानुपस्सी विहरति। 


“पुन चपरं, भिक्खवे, भिक्खु सेय्यथापि पस्सेय्य सरीरं सिवथिकाय छट्टितं अट्िकसङ्कलिकं समंसलोहितं 


न्हारुसम्बन्धं...पे०... अड्डविकानि अपगतसम्बन्धानि [अपगतन्हारुसम्बन्धानि (स्या०)] दिसा विदिसा विक्खित्तानि, अञ्जेन 
हत्थट्टिकं अञ्ञेन पादट्ठिकं अञ्जेन गोप्फकट्टिक॑ [“अञ्जेन गोप्फकट्टिक न्ति इदं सी० स्या० पी० पोत्थकेसु नत्थि] 
अञ्जेन जक्वट्रिकं अञ्ञेन ऊरुद्विकं अज्जेन कटिद्टिकं [अञ्ञेन कटट्टिकं अञ्ञेन पिट्ठुद्िकं अञ्जेन कण्टकट्ठिक॑ अज्जेन 
फासुकट्टिकं अञ्ञेन उरड्टिकं अञ्जेन अंसट्टिकं अञ्ञेन बाहुड्टिकं (स्या०)] अञ्ञेन फासुकड्टिकं अञ्जेन पिट्ठिट्ठिक अञ्ञेन 
खन्धड्टिकं [अञ्ञजेन कटड्टिकं अज्जेन पिटुट्टिकं अज्जेन कण्टकट्टिकं अञ्जेन फासुकड्टिकं अञ्ञेन उरड्टिकं अञ्ञेन 
अंसड्टिकं अञ्ञेन बाहुड्टिकं (स्या०)] अञ्ञेन गीबट्टिकं अञ्जेन हनुकट्टिकं अञ्जेन दन्तदट्टिं अञ्जेन सीसकटाहं । सो 
इममेव कायं उपसंहरति -- “अयम्पि खो कायो एवंधम्मो एवंभावी एवंअनतीतो'ति। इति अज्झत्तं वा काये कायानुपस्सी 

“पुन चपरं, भिक्खवे, भिक्खु सेय्यथापि पस्सेय्य सरीरं सिवथिकाय छट्टितं, अड्टिकानि सेतानि सङ्घवण्णपटिभागानि 
[सङ्कवण्णूपनिभानि (सी० स्या० पी०)] ...पे०... अद्टिकानि पुञ्जकितानि तेरोवस्सिकानि...पे०... अड्डिकानि पूतीनि 
चुण्णकजातानि। सो इममेव कायं उपसंहरति -- “अयम्पि खो कायो एवंधम्मो एवंभावी एबंअनतीतो'ति। इति अज्झत्तं वा 
काये कायानुपस्सी विहरति, बहिद्भा वा काये कायानुपस्सी विहरति, अज्झत्तबहिदद्भा वा काये कायानुपस्सी विहरति; 
समुदयधम्मानुपस्सी वा कायस्मिं विहरति, वयधम्मानुपस्सी वा कायस्मिं विहरति, समुदयवयधम्मानुपस्सी वा कायस्मिं 
विहरति। अत्थि कायो'ति वा पनस्स सति पच्चुपड्टिता होति। यावदेव जाणमत्ताय पटिस्सतिमत्ताय अनिस्सितो च विहरति, 
न च किञ्चि लोके उपादियति। एवम्पि खो, भिक्खवे, भिक्खु काये कायानुपस्सी विहरति। 


नवसिवधिकपब्बं निट्टितं । 
चुद्दसकायानुपस्सना निट्टिता । 
वेदनानुपस्सना 


११३. “कथञ्च पन, भिक्खवे, भिक्खु वेदनासु वेदनानुपस्सी विहरति? इध, भिक्खवे, भिक्खु सुखं वा [सुखं, दुक्खं, 
अदुक्खमसुखं (सी० स्या? पी० क०)] वेदनं वेदयमानो सुखं वेदनं वेदयामी'ति पजानाति; दुक्खं वा [सुखं, दुक्खं 
अदुक्खमसुखं (सी० स्या? पी० क०)] वेदनं वेदयमानो “दुक्खं वेदनं वेदयामी'ति पजानाति; अदुक्खमसुखं वा वेदनं 
वेदयमानो *अदुक्खमसुखं वेदनं वेदयामी'ति पजानाति; सामिसं वा सुखं वेदनं वेदयमानो “सामिसं सुखं वेदनं वेदयामी'ति 
पजानाति; निरामिसं वा सुखं वेदनं वेदयमानो 'निरामिसं सुखं वेदनं वेदयामीःति पजानाति; सामिसं वा दुक्खं वेदनं 
वेदयमानो 'सामिसं दुक्खं वेदनं वेदयामी'ति पजानाति; निरामिसं वा दुक्खं वेदनं वेदयमानो “निरामिसं दुक्खं वेदनं 
वेदयामी'ति पजानाति; सामिसं वा अदुक्खमसुखं वेदनं वेदयमानो 'सामिसं अदुक्खमसुखं वेदनं वेदयामी'ति पजानाति; 
निरामिसं वा अदुक्खमसुखं वेदनं वेदयमानो 'निरामिसं अदुक्खमसुखं वेदनं वेदयामी'ति पजानाति; इति अज्झत्तं वा 
वेदनासु वेदनानुपस्सी विहरति, बहिद्धा वा वेदनासु वेदनानुपस्सी विहरति, अज्झत्तबहिद्धा वा वेदनासु वेदनानुपस्सी 
विहरति; समुदयधम्मानुपस्सी वा वेदनासु विहरति, वयधम्मानुपस्सी वा वेदनासु विहरति, समुदयवयधम्मानुपस्सी वा 
वेदनासु विहरति। अत्थि वेदना'ति वा पनस्स सति पच्चुपट्ठिता होति । यावदेव आणमत्ताय पटिस्सतिमत्ताय अनिस्सितो च 
विहरति, न च किञ्चि लोके उपादियति। एवम्पि खो, भिकखवे, भिक्खु वेदनासु वेदनानुपस्सी विहरति। 


वेदनानुपस्सना निट्टिता। 
चित्तानुपस्सना 


११४. “कथञ्च पन, भिक्खवे, भिक्खु चित्ते चित्तानुपस्सी विहरति? इध, भिक्खवे, भिक्खु सरागं वा चित्तं सरागं 
चित्त'न्ति पजानाति, वीतरागं वा चित्तं *वीतरागं चित्त'न्ति पजानाति; सदोसं वा चित्तं 'सदोसं चित्त'न्ति पजानाति, वीतदोसं 
बा चित्तं 'वीतदोसं चित्त'न्ति पजानाति; समोहं वा चित्तं समोहं चित्तःन्ति पजानाति, वीतमोहं वा चित्तं 'वीतमोहं चित्त'न्ति 
पजानाति; संखित्तं वा चित्तं 'संखित्तं चित्त'न्ति पजानाति, विक्खित्त वा चित्तं 'विक्खित्तं चित्त'न्ति पजानाति; महग्गतं वा 
चित्तं “महग्गतं चित्त'न्ति पजानाति, अमहग्गतं वा चित्तं “अमहग्गतं चित्त न्ति पजानाति; सउत्तरं वा चित्तं 'सउत्तरं चित्त'न्ति 
पजानाति, अनुत्तरं वा चित्तं ‘अनुत्तरं चित्त न्ति पजानाति; समाहितं वा चित्तं ‘समाहितं चित्त'न्ति पजानाति, असमाहितं वा 

चित्तं “असमाहितं चित्त न्ति पजानाति; विमुत्तं वा चित्तं 'विमुत्तं चित्त'न्ति पजानाति, अविमुत्तं वा चित्तं “अविमुत्तं 
चित्त'न्ति पजानाति। इति अज्झत्तं वा चित्ते चित्तानुपस्सी विहरति, बहिद्भा वा चित्ते चित्तानुपस्सी विहरति, अज्झत्तबहिद्धा 
वा चित्ते चित्तानुपस्सी विहरति; समुदयधम्मानुपस्सी वा चित्तस्मिं विहरति, वयधम्मानुपस्सी वा चित्तस्मिं विहरति, 
समुदयवयधम्मानुपस्सी वा चित्तस्मिं विहरति । “अत्थि चित्त न्ति वा पनस्स सति पच्चुपट्टिता होति। यावदेव आणमत्ताय 
पटिस्सतिमत्ताय अनिस्सितो च विहरति, न च किञ्चि लोके उपादियति। एवम्पि खो, भिकखवे, भिक्खु चित्ते चित्तानुपस्सी 
विहरति। 


चित्तानुपस्सना निट्टिता। 
धम्मानुपस्सना नीवरणपब्बं 


११५. “कथञ्च, भिकखवे, भिक्खु धम्मेसु धम्मानुपस्सी विहरति? इध, भिकखवे, भिक्खु धम्मेसु धम्मानुपस्सी 
विहरति पञ्चसु नीवरणेसु। कथञ्च पन, भिक्खवे, भिक्खु धम्मेसु धम्मानुपस्सी विहरति पञ्चसु नीवरणेसु? 


“इध, भिक्खवे, भिक्खु सन्तं वा अज्झत्तं कामच्छन्दं “अत्थि मे अज्झत्तं कामच्छन्दो'ति पजानाति, असन्तं वा 
अज्झत्तं कामच्छन्दं नत्थि मे अज्झत्तं कामच्छन्दो'ति पजानाति; यथा च अनुप्पन्नस्स कामच्छन्दस्स उप्पादो होति तञ्च 
पजानाति, यथा च उप्पन्नस्स कामच्छन्दस्स पहानं होति तञ्च पजानाति, यथा च पहीनस्स कामच्छन्दस्स आयतिं 
अनुप्पादो होति तञ्च पजानाति। 


“सन्तं वा अज्झत्तं ब्यापादं “अत्थि मे अज्झत्तं ब्यापादोति पजानाति, असन्तं वा अज्झत्तं ब्यापादं 'नत्थि मे अज्झत्तं 
ब्यापादो'ति पजानाति; यथा च अनुप्पन्नस्स ब्यापादस्स उप्पादो होति तञ्च पजानाति, यथा च उप्पन्नस्स ब्यापादस्स पहानं 
होति तञ्च पजानाति, यथा च पहीनस्स ब्यापादस्स आयतिं अनुप्पादो होति तञ्च पजानाति। 


“सन्तं वा अज्झत्तं थीनमिद्धं “अत्थि मे अज्झत्तं थीनमिद्ध'न्ति पजानाति, असन्तं वा अज्झत्तं थीनमिद्धं 'नत्थि मे 
अज्झत्तं थीनमिद्ध' न्ति पजानाति, यथा च अनुष्पन्नस्स थीनमिद्भस्स उप्पादो होति तञ्च पजानाति, यथा च उप्पन्नस्स 
थीनमिद्धस्स पहानं होति तञ्च पजानाति, यथा च पहीनस्स थीनमिद्धस्स आयतिं अनुप्पादो होति तञ्च पजानाति। 


“सन्तं वा अज्झत्तं उद्भच्चकुक्कुच्चं "अत्थि मे अज्झत्तं उद्भच्चकुक्कुच्च'न्ति पजानाति, असन्तं वा अज्झत्तं 
उद्भच्चकुक्कुच्चं 'नत्थि मे अज्झत्तं उद्धच्चकुक्कुच्च'न्ति पजानाति; यथा च अनुप्पन्नस्स उद्भच्चकुक्कुच्चस्स उप्पादो 
होति तञ्च पजानाति, यथा च उप्पन्नस्स उद्धच्चकुक्कुच्चस्स पहानं होति तञ्च पजानाति, यथा च पहीनस्स 
उद्भच्चकुक्कुच्चस्स आयतिं अनुप्पादो होति तञ्च पजानाति। 


“सन्तं वा अज्झत्तं विचिकिच्छं “अत्थि मे अज्झत्तं विचिकिच्छा'ति पजानाति, असन्तं वा अज्झत्तं विचिकिच्छं “नत्थि 
मे अज्झत्तं विचिकिच्छा'ति पजानाति; यथा च अनुप्पन्नाय विचिकिच्छाय उप्पादो होति तञ्च पजानाति, यथा च उप्पन्नाय 
विचिकिच्छाय पहानं होति तञ्च पजानाति, यथा च पहीनाय विचिकिच्छाय आयतिं अनुप्पादो होति तञ्च पजानाति । 


“इति अज्झत्तं वा धम्मेसु धम्मानुपस्सी विहरति, बहिद्धा वा धम्मेसु धम्मानुपस्सी विहरति, अज्झत्तबहिद्भा वा धम्मेसु 
धम्मानुपस्सी विहरति; समुदयधम्मानुपस्सी वा धम्मेसु विहरति, वयधम्मानुपस्सी वा धम्मेसु विहरति, 

समुदयवयधम्मानुपस्सी वा धम्मेसु विहरति । 'अत्थि धम्माःति वा पनस्स सति पच्चुपट्टिता होति। यावदेव जाणमत्ताय 
पटिस्सतिमत्ताय अनिस्सितो च विहरति, न च किञ्चि लोके उपादियति। एवम्पि खो, भिक्खवे, भिक्खु धम्मेसु 
धम्मानुपस्सी विहरति पञ्चसु नीवरणेसु। 


नीवरणपब्बं निटटितं । 
धम्मानुपस्सना खन्धपब्बं 


११६. “पुन चपरं, भिक्खवे, भिक्खु धम्मेसु धम्मानुपस्सी विहरति पञ्चसु उपादानक्खन्धेसु । कथञ्च पन, भिकखवे, 
भिक्खु धम्मेसु धम्मानुपस्सी विहरति पञ्चसु उपादानक्खन्धेसु? इध, भिक्खवे, भिक्खु - “इति रूपं, इति रूपस्स समुदयो, 
इति रूपस्स अत्थङ्गमो; इति वेदना, इति वेदनाय समुदयो, इति वेदनाय अत्थङ्गमो; इति सञ्ञा, इति सञ्जाय समुदयो, इति 
सञ्जाय अत्थङ्गमो; इति सङ्घारा, इति सङ्घारानं समुदयो, इति सङ्कारानं अत्थङ्गमो; इति विञ्ञाणं, इति विञ्जाणस्स 
समुदयो, इति विञ्ञाणस्स अत्थङ्गमो'ति; इति अज्झत्तं वा धम्मेसु धम्मानुपस्सी विहरति, बहिद्भा वा धम्मेसु धम्मानुपस्सी 
विहरति, अज्झत्तबहिद्धा वा धम्मेसु धम्मानुपस्सी विहरति; समुदयधम्मानुपस्सी वा धम्मेसु विहरति, वयधम्मानुपस्सी वा 
धम्मेसु विहरति, समुदयवयधम्मानुपस्सी वा धम्मेसु विहरति । “अत्थि धम्मा' ति वा पनस्स सति पच्चुपट्ठिता होति। यावदेव 
जाणमत्ताय पटिस्सतिमत्ताय अनिस्सितो च विहरति, न च किञ्चि लोके उपादियति। एवम्पि खो, भिकखवे, भिक्खु धम्मेसु 
धम्मानुपस्सी विहरति पञ्चसु उपादानकखन्धेसु । 


खन्धपब्बं निट्टितं । 
धम्मानुपस्सना आयतनपब्बं 


११७. “पुन चपरं, भिक्खवे, भिक्खु धम्मेसु धम्मानुपस्सी विहरति छसु अज्झत्तिकबाहिरेसु आयतनेसु। कथञ्च पन, 
भिक्खवे, भिक्खु धम्मेसु धम्मानुपस्सी विहरति छसु अज्झत्तिकबाहिरेसु आयतनेसु? 


“इध, भिक्खवे, भिक्खु चक्खुञ्च पजानाति, रूपे च पजानाति, यञ्च तदुभयं पटिच्च उप्पज्जति संयोजनं तञ्च 
पजानाति, यथा च अनुप्पन्नस्स संयोजनस्स उप्पादो होति तञ्च पजानाति, यथा च उप्पन्नस्स संयोजनस्स पहानं होति तञ्च 
पजानाति, यथा च पहीनस्स संयोजनस्स आयतिं अनुप्पादो होति तञ्च पजानाति। 


““सोतञ्च पजानाति, सद्दे च पजानाति, यञ्च तदुभयं पटिच्च उप्पज्जति संयोजनं तञ्च पजानाति, यथा च 
अनुप्पन्नस्स संयोजनस्स उप्पादो होति तञ्च पजानाति, यथा च उप्पन्नस्स संयोजनस्स पहानं होति तञ्च पजानाति, यथा च 
पहीनस्स संयोजनस्स आयतिं अनुप्पादो होति तञ्च पजानाति। 


““घानञ्च पजानाति, गन्धे च पजानाति, यञ्च तदुभयं पटिच्च उप्पज्जति संयोजनं तञ्च पजानाति, यथा च 
अनुप्पन्नस्स संयोजनस्स उप्पादो होति तञ्च पजानाति, यथा च उप्पन्नस्स संयोजनस्स पहानं होति तञ्च पजानाति, यथा च 
पहीनस्स संयोजनस्स आयतिं अनुप्पादो होति तञ्च पजानाति। 


“जिव्हञ्च पजानाति, रसे च पजानाति, यञ्च तदुभयं पटिच्च उप्पज्जति संयोजनं तञ्च पजानाति, यथा च 

अनुप्पन्नस्स संयोजनस्स उप्पादो होति तञ्च पजानाति, यथा च उप्पन्नस्स संयोजनस्स पहानं होति तञ्च पजानाति, 
यथा च पहीनस्स संयोजनस्स आयतिं अनुप्पादो होति तञ्च पजानाति। 


“कायज्च पजानाति, फोदुब्बे च पजानाति, यञ्च तदुभयं पटिच्च उप्पज्जति संयोजनं तञ्च पजानाति, यथा च 
अनुप्पन्नस्स संयोजनस्स उप्पादो होति तञ्च पजानाति, यथा च उप्पन्नस्स संयोजनस्स पहानं होति तञ्च पजानाति, यथा च 
पहीनस्स संयोजनस्स आयतिं अनुप्पादो होति तञ्च पजानाति। 


““मनञ्च पजानाति, धम्मे च पजानाति, यञ्च तदुभयं पटिच्च उप्पज्जति संयोजनं तञ्च पजानाति, यथा च 
अनुप्पन्नस्स संयोजनस्स उप्पादो होति तञ्च पजानाति, यथा च उप्पन्नस्स संयोजनस्स पहानं होति तञ्च पजानाति, यथा च 
पहीनस्स संयोजनस्स आयतिं अनुप्पादो होति तञ्च पजानाति। 


“इति अज्झत्तं वा धम्मेसु धम्मानुपस्सी विहरति, बहिद्धा वा धम्मेसु धम्मानुपस्सी विहरति, अज्झत्तबहिद्धा वा धम्मेसु 
धम्मानुपस्सी विहरति; समुदयधम्मानुपस्सी वा धम्मेसु विहरति, वयधम्मानुपस्सी वा धम्मेसु विहरति, 
समुदयवयधम्मानुपस्सी वा धम्मेसु विहरति । “अत्थि धम्मा'ति वा पनस्स सति पच्चुपट्ठिता होति। यावदेव जाणमत्ताय 
पटिस्सतिमत्ताय अनिस्सितो च विहरति न च किञ्चि लोके उपादियति। एवम्पि खो, भिक्खवे, भिक्खु धम्मेसु धम्मानुपस्सी 
विहरति छसु अज्झत्तिकबाहिरेसु आयतनेसु । 


आयतनपब्बं निट्टितं । 
धम्मानुपस्सना बोज्झङ्गपब्बं 


११८. “पुन चपरं, भिक्खवे, भिक्खु धम्मेसु धम्मानुपस्सी विहरति सत्तसु बोज्झङ्गे सु । कथञ्च पन, भिक्खवे, भिक्खु 
धम्मेसु धम्मानुपस्सी विहरति सत्तसु बोज्झङ्गेसु? इध, भिक्खवे, भिक्खु सन्तं वा अज्झत्तं सतिसम्बोज्झङ्गं “अत्थि मे 
अज्झत्तं सतिसम्बोज्झङ्गो'ति पजानाति, असन्तं वा अज्झत्तं सतिसम्बोज्झङ्गं नत्थि मे अज्झत्तं सतिसम्बोज्झङ्गो'ति 
पजानाति, यथा च अनुप्पन्नस्स सतिसम्बोज्झङ्गस्स उप्पादो होति तञ्च पजानाति, यथा च उप्पन्नस्स सतिसम्बोज्झङ्गस्स 
भावनाय पारिपूरी होति तञ्च पजानाति। 


“सन्तं वा अज्झत्तं धम्मविचयसम्बोज्झङ्गं “अत्थि मे अज्झत्तं धम्मविचयसम्बोज्झङ्गो'ति पजानाति, असन्तं वा 
अज्झत्तं धम्मविचयसम्बोज्झङ्गं नत्थि मे अज्झत्तं धम्मविचयसम्बोज्झङ्गो'ति पजानाति, यथा च अनुप्पन्नस्स 
धम्मविचयसम्बोज्झङ्गस्स उप्पादो होति तञ्च पजानाति, यथा च उप्पन्नस्स धम्मविचयसम्बोज्झङ्गस्स भावनाय पारिपूरी 
होति तञ्च पजानाति। 


““सन्तं वा अज्झत्तं वीरियसम्बोज्झङ्गं ` अत्थि मे अज्झत्तं वीरियसम्बोज्झङ्गो'ति पजानाति, असन्तं वा अज्झत्तं 
वीरियसम्बोज्झङ्गं 'नत्थि मे अज्झत्तं वीरियसम्बोज्झङ्गो'ति पजानाति, यथा च अनुप्पन्नस्स वीरियसम्बोज्झङ्गस्स उप्पादो 
होति तञ्च पजानाति, यथा च उप्पन्नस्स वीरियसम्बोज्झङ्गस्स भावनाय पारिपूरी होति तञ्च पजानाति। 


“सन्तं वा अज्झत्तं पीतिसम्बोज्झङ्गं अत्थि मे अज्झत्तं पीतिसम्बोज्झङ्गो ति पजानाति, असन्तं वा अज्झत्तं 
पौतिसम्बोज्झङ्गं 'नत्थि मे अज्झत्तं पीतिसम्बोज्झङ्गोति पजानाति, यथा च अनुप्पन्नस्स पीतिसम्बोज्झङ्गस्स उप्पादो होति 

तञ्च पजानाति, यथा च उप्पन्नस्स पीतिसम्बोज्झङ्गस्स भावनाय पारिपूरी होति तञ्च पजानाति। 


“सन्त वा अज्झत्तं पस्सद्भिसम्बोज्झङ्गं अत्थि मे अज्झत्तं पस्सद्भिसम्बोज्झङ्गो'ति पजानाति, असन्तं वा अज्झत्तं 
पस्सद्भिसम्बोज्झङ्गं 'नत्थि मे अज्झत्तं पस्सद्भिसम्बोज्झङ्गो'ति पजानाति, यथा च अनुप्पन्नस्स पस्सद्भिसम्बोज्झङ्गस्स 
उप्पादो होति तञ्च पजानाति, यथा च उप्पन्नस्स पस्सद्भिसम्बोज्झङ्गस्स भावनाय पारिपूरी होति तञ्च पजानाति। 


“सन्तं वा अज्झत्तं समाधिसम्बोज्झङ्गं अत्थि मे अज्झत्तं समाधिसम्बोज्झङ्गो ति पजानाति, असन्तं वा अज्झत्तं 
समाधिसम्बोज्झङ्गं 'नत्थि मे अज्झत्तं समाधिसम्बोज्झङ्गो'ति पजानाति, यथा च अनुप्पन्नस्स समाधिसम्बोज्झङ्गस्स उप्पादो 
होति तञ्च पजानाति, यथा च उप्पन्नस्स समाधिसम्बोज्झङ्गस्स भावनाय पारिपूरी होति तञ्च पजानाति। 


““सन्तं वा अज्झत्तं उपेक्खासम्बोज्झङ्गं “अत्थि मे अज्झत्तं उपेक्खासम्बोज्झङ्गो ति पजानाति, असन्तं वा अज्झत्तं 
उपेक्खासम्बोज्झङ्गं 'नत्थि मे अज्झत्तं उपेक्खासम्बोज्झङ्गो'ति पजानाति, यथा च अनुप्पन्नस्स उपेक्खासम्बोज्झङ्गस्स 
उप्पादो होति तञ्च पजानाति, यथा च उप्पन्नस्स उपेक्खासम्बोज्झङ्गस्स भावनाय पारिपूरी होति तञ्च पजानाति। 


“इति अज्झत्तं वा धम्मेसु धम्मानुपस्सी विहरति, बहिद्भा वा धम्मेसु धम्मानुपस्सी विहरति, अज्झत्तबहिद्धा वा धम्मेसु 
धम्मानुपस्सी विहरति; समुदयधम्मानुपस्सी वा धम्मेसु विहरति, वयधम्मानुपस्सी वा धम्मेसु विहरति, 
समुदयवयधम्मानुपस्सी वा धम्मेसु विहरति । अत्थि धम्मा'ति वा पनस्स सति पच्चुपट्ठिता होति यावदेव जाणमत्ताय 
पटिस्सतिमत्ताय अनिस्सितो च विहरति, न च किञ्चि लोके उपादियति। एवम्पि खो, भिक्खवे, भिक्खु धम्मेसु 
धम्मानुपस्सी विहरति सत्तसु बोज्झङ्गेसु । 


बोज्झङ्गपब्बं नितं [बोज्झङ्गपब्बं निद्टितं । पठमभाणवारं (स्या०)]। 
धम्मानुपस्सना सच्चपब्बं 


११९. “पुन चपरं, भिक्खवे, भिक्खु धम्मेसु धम्मानुपस्सी विहरति चतूसु अरियसच्चेसु । कथञ्च पन, भिक्खवे, 
भिक्खु धम्मेसु धम्मानुपस्सी विहरति चतूसु अरियसच्चेसु? इध, भिक्खवे, भिक्खु {इदं दुक्ख'न्ति यथाभूतं पजानाति, “अयं 
दुक्खसमुदयो'ति यथाभूतं पजानाति, “अयं दुकखनिरोधो'ति यथाभूतं पजानाति, `अयं दुक्खनिरोधगामिनी पटिपदाःति 
यथाभूतं पजानाति। 


पठमभाणवारो निट्टितो। 
दुक्खसच्चनिद्वेसो 


१२०. “कतमज्च, भिक्खवे, दुक्खं अरियसच्चं? जातिपि दुकखा, जरापि दुक्खा, मरणम्पि दुक्खं, 


विप्पयोगोपि दुक्खो"ति पाठो चेव तंनिद्देसो च सी० पी० पोत्थकेसु न दिस्सति, सुमङ्गलविलासिनियंपि तंसंबण्णना नत्थि], 
यम्पिच्छे न लभति तम्पि दुक्खं, संखित्तेन पञ्चुपादानक्खन्धा [पञ्चुपादानक्खन्धापि (क०)] दुक्खा । 

१२१. “कतमा च, भिक्खवे, जाति? या तेसं तेसं सत्तानं तम्हि तम्हि सत्तनिकाये जाति सञ्जाति ओक्कन्ति 
अभिनिब्बत्ति खन्धानं पातुभावो आयतनानं पटिलाभो, अयं वुच्चति, भिक्खवे, जाति । 


९२२. “कतमा च, भिक्खवे, जरा? या तेसं तेसं सत्तानं तम्हि तम्हि सत्तनिकाये जरा जीरणता खण्डिच्चं पालिच्चं 
बलित्तचता आयुनो संहानि इन्द्रियानं परिपाको, अयं वुच्चति, भिक्खवे, जरा । 


१२३. “कतमञ्च, भिक्खवे, मरणं? यं [सुमङ्गलविलासिनी ओलोकेतब्बा] तेसं तेसं सत्तानं तम्हा तम्हा सत्तनिकाया 
चुति चवनता भेदो अन्तरधानं मच्चु मरणं कालङ्किरिया खन्धानं भेदो कळेवरस्स निक्खेपो जीवितिन्द्रियस्सुपच्छेदो, इदं 
बुच्चति, भिक्खवे, मरणं । 


९२४. “कतमो च, भिक्खवे, सोको? यो खो, भिक्खवे, अञ्ञतरञ्ञतरेन ब्यसनेन समन्नागतस्स अञ्ञतरञ्ञतरेन 
दुक्खधम्मेन फुडुस्स सोको सोचना सोचितत्तं अन्तोसोको अन्तोपरिसोको, अयं वुच्चति, भिक्खवे, सोको । 


१२५. “कतमो च, भिक्खवे, परिदेवो? यो खो, भिक्खवे, अञ्ञतरञ्जतरेन ब्यसनेन समन्नागतस्स अञ्ञतरञ्ञतरेन 
दुक्खधम्मेन फुट्टस्स आदेवो परिदेवो आदेवना परिदेवना आदेवितत्तं परिदेवितत्तं, अयं वुच्चति, भिकखवे, परिदेवो। 


१२६. “कतमञ्च, भिक्खवे, दुक्खं? यं खो, भिक्खवे, कायिकं दुक्खं कायिकं असातं कायसम्फस्सजं दुक्खं असातं 
वेदयितं, इदं वुच्चति, भिक्खवे, दुक्खं । 


१२७. “कतमञ्च, भिक्खवे, दोमनस्सं? यं खो, भिक्खवे, चेतसिकं दुक्खं चेतसिकं असातं मनोसम्फस्सजं दुक्खं 
असातं वेदयितं, इदं वुच्चति, भिकखवे, दोमनस्सं । 


१२८. “कतमो च, भिक्खवे, उपायासो? यो खो, भिक्खवे, अञ्जतरञ्जतरेन ब्यसनेन समन्नागतस्स 
अञ्ञतरञ्जतरेन दुक्खधम्मेन फुटुस्स आयासो उपायासो आयासितत्तं उपायासितत्तं, अयं वुच्चति, भिक्खवे, उपायासो। 


१२९. “कतमो च, भिक्खवे, अप्पियेहि सम्पयोगो दुक्खो? इध यस्स ते होन्ति अनिट्ठा अकन्ता अमनापा रूपा सहा 
गन्धा रसा फोदुब्बा धम्मा, ये वा पनस्स ते होन्ति अनत्थकामा अहितकामा अफासुककामा अयोगक्खेमकामा, या तेहि 
सद्भि सङ्गति समागमो समोधानं मिस्सीभावो, अयं वुच्चति, भिक्खवे, अप्पियेहि सम्पयोगो दुक्खो। 


१३०. “कतमो च, भिक्खवे, पियेहि विप्पयोगो दुक्खो? इध यस्स ते होन्ति इड्डा कन्ता मनापा रूपा सद्दा गन्धा रसा 
फोडब्बा धम्मा, ये वा पनस्स ते होन्ति अत्थकामा हितकामा फासुककामा योगक्खेमकामा माता वा पिता वा भाता वा 
भगिनी वा मित्ता वा अमच्चा वा जातिसालोहिता वा, या तेहि सद्भि असङ्गति असमागमो असमोधानं अमिस्सीभावो, अयं 
बुच्चति, भिक्खवे, पियेहि विप्पयोगो दुक्खो। 


१३१. “कतमञ्च, भिक्खवे, यम्पिच्छं न लभति तम्पि दुक्खं? जातिधम्मानं, भिक्खवे, सत्तानं एवं इच्छा उप्पज्जति - 
“अहो वत मयं न जातिधम्मा अस्साम, न च वत नो जाति आगच्छेय्या'ति। न खो पनेतं इच्छाय पत्तब्बं, इदम्पि यम्पिच्छं न 
लभति तम्पि दुक्खं । जराधम्मानं, भिक्खवे, सत्तानं एवं इच्छा उप्पज्जति -- “अहो वत मयं न जराधम्मा अस्साम, न च वत 
नो जरा आगच्छेय्या'ति। न खो पनेतं इच्छाय पत्तब्बं, इदम्पि यम्पिच्छं न लभति तम्पि दुक्खं । ब्याधिधम्मानं, भिक्खवे, 

सत्तानं एवं इच्छा उप्पज्जति - “अहो वत मयं न ब्याधिधम्मा अस्साम, न च वत नो ब्याधि आगच्छेय्या'ति। न खो 
पनेतं इच्छाय पत्तब्बं, इदम्पि यम्पिच्छं न लभति तम्पि दुक्खं । मरणधम्मानं, भिक्खवे, सत्तानं एवं इच्छा उप्पज्जति - “अहो 
बत मयं न मरणधम्मा अस्साम, न च वत नो मरणं आगच्छेय्या'ति। न खो पनेतं इच्छाय पत्तब्बं, इदम्पि यम्पिच्छे न लभति 
तम्पि दुक्खं । सोकपरिदेवदुक्खदोमनस्सुपायासधम्मानं, भिक्खवे, सत्तानं एवं इच्छा उप्पज्जति - “अहो वत मयं न 
सोकपरिदेवदुक्खदोमनस्सृपायासधम्मा अस्साम, न च वत नो सोकपरिदेवदुक्खदोमनस्सुपायासधम्मा आगच्छेस्यु'न्ति। न 
खो पनेतं इच्छाय पत्तब्बं, इदम्पि यम्पिच्छं न लभति तम्पि दुक्खं । 


१३२. “कतमे च, भिक्खवे, संखित्तेन पञ्चुपादानक्खन्धा दुक्खा? सेय्यथिदं - रूपुपादानक्खन्धो, 
वेदनुपादानक्खन्धो, सञ्जुपादानकखन्धो, सङ्घारुपादानक्खन्धो, विञ्ञाणुपादानक्खन्धो । इमे वुच्चन्ति, भिक्खवे, संखित्तेन 
पञ्चुपादानक्खन्धा दुक्खा । इदं वुच्चति, भिक्खवे, दुक्खं अरियसच्चं । 


समुदयसच्चनिद्देसो 


९३३. “कतमञ्च, भिक्खवे, दुक्खसमुदयं [दुकखसमुदयो (स्या०)] अरियसच्चं? यायं तण्हा पोनोब्भविका 
[पोनोभविका (सी० पी०)] नन्दीरागसहगता [नन्दिरागसहगता (सी० स्या० पी०)] तत्रतत्राभिनन्दिनी । सेय्यथिदं - 
कामतण्हा भवतण्हा विभवतण्हा। 


“सा खो पनेसा, भिक्खवे, तण्हा कत्थ उप्पज्जमाना उप्पज्जति, कत्थ निविसमाना निविसति? यं लोके पियरूपं 
सातरूपं, एत्थेसा तण्हा उप्पज्जमाना उप्पज्जति, एत्थ निविसमाना निविसति। 


“किञ्च लोके पियरूपं सातरूपं? चक्खु लोके पियरूपं सातरूपं, एत्थेसा तण्हा उप्पज्जमाना उप्पज्जति, एत्थ 
निविसमाना निविसति। सोतं लोके...पे०... घानं लोके... जिव्हा लोके... कायो लोके... मनो लोके पियरूपं सातरूपं, एत्थेसा 
तण्हा उप्पज्जमाना उप्पज्जति, एत्थ निविसमाना निविसति। 


“रूपा लोके... सद्दा लोके... गन्धा लोके... रसा लोके... फोडुब्बा लोके... धम्मा लोके पियरूपं सातरूपं, एत्थेसा तण्हा 
उप्पज्जमाना उप्पज्जति, एत्थ निविसमाना निविसति। 


“-चक्खुविञ्ञाणं लोके... सोतविञ्ञाणं लोके... घानविञ्ञाणं लोके... जिव्हाविज्ञाणं लोके... कायविज्ञाणं लोके... 
मनोविञ्ञाणं लोके पियरूपं सातरूपं, एत्थेसा तण्हा उप्पज्जमाना उप्पज्जति, एत्थ निविसमाना निविसति। 


““चक्खुसम्फस्सो लोके... सोतसम्फस्सो लोके... घानसम्फस्सो लोके... जिव्हासम्फस्सो लोके... कायसम्फस्सो लोके... 
मनोसम्फस्सो लोके पियरूपं सातरूपं, एत्थेसा तण्हा उप्पज्जमाना उप्पज्जति, एत्थ निविसमाना निविसति। 


““चक्खुसम्फस्सजा वेदना लोके... सोतसम्फस्सजा वेदना लोके... घानसम्फस्सजा वेदना लोके... जिव्हासम्फस्सजा 
वेदना लोके... कायसम्फस्सजा वेदना लोके... मनोसम्फस्सजा वेदना लोके पियरूपं सातरूपं, एत्थेसा तण्हा उप्पज्जमाना 
उप्पज्जति, एत्थ निविसमाना निविसति। 


“रूपसज्ञा लोके... सद्दसञ्ञा लोके... गन्धसञ्ञा लोके... रससञ्ञा लोके... फोद्ुब्बसञ्ञा लोके... धम्मसञ्ञा लोके 

पियरूपं सातरूपं, एत्थेसा तण्हा उप्पज्जमाना उप्पज्जति, एत्थ निविसमाना निविसति। 


“रूपसज्चेतना लोके... सहसञ्चेतना लोके... गन्धसञ्चेतना लोके... रससञ्चेतना लोके... फोदुब्बसञ्चेतना लोके... 
धम्मसञ्चेतना लोके पियरूपं सातरूपं, एत्थेसा तण्हा उप्पज्जमाना उप्पज्जति, एत्थ निविसमाना निविसति। 


“रूपतण्हा लोके... सद्दतण्हा लोके... गन्धतण्हा लोके... रसतण्हा लोके... फोडुब्बतण्हा लोके... धम्मतण्हा लोके 
पियरूपं सातरूपं, एत्थेसा तण्हा उप्पज्जमाना उप्पज्जति, एत्थ निविसमाना निविसति। 


“रूपवितक्को लोके... सहवितक्को लोके... गन्धवितक्को लोके... रसवितक्को लोके... फोडुब्बवितक्को लोके... 
धम्मवितक्को लोके पियरूपं सातरूपं, एत्थेसा तण्हा उप्पज्जमाना उप्पज्जति, एत्थ निविसमाना निविसति। 


“रूपविचारो लोके... सद्दविचारो लोके... गन्धविचारो लोके... रसविचारो लोके... फोडब्बविचारो लोके... धम्मविचारो 
लोके पियरूपं सातरूपं, एत्थेसा तण्हा उप्पज्जमाना उप्पज्जति, एत्थ निविसमाना निविसति। इदं वुच्चति, भिक्खवे, 
दुक्खसमुदयं अरियसच्चं । 


निरोधसच्चनिद्देसो 


१३४. “कतमञ्च, भिक्खवे, दुक्खनिरोधं [दुक्खनिरोधो (स्या०)] अरियसच्चं? यो तस्सायेव तण्हाय 
असेसविरागनिरोधो चागो पटिनिस्सग्गो मुत्ति अनालयो। 


“सा खो पनेसा, भिक्खवे, तण्हा कत्थ पहीयमाना पहीयति, कत्थ निरुज्झमाना निरुज्झति? यं लोके पियरूपं 
सातरूपं, एत्थेसा तण्हा पहीयमाना पहीयति, एत्थ निरुज्झमाना निरुज्झति। 


“किञ्च लोके पियरूपं सातरूपं? चक्खु लोके पियरूपं सातरूपं, एत्थेसा तण्हा पहीयमाना पहीयति, एत्थ 
निरुज्झमाना निरुज्झति। सोतं लोके...पे०... घानं लोके... जिव्हा लोके... कायो लोके... मनो लोके पियरूपं सातरूपं, एत्थेसा 
तण्हा पहीयमाना पहीयति, एत्थ निरुज्झमाना निरुज्झति। 


“रूपा लोके... सद्दा लोके... गन्धा लोके... रसा लोके... फोडुब्बा लोके... धम्मा लोके पियरूपं सातरूपं, एत्थेसा तण्हा 
पहीयमाना पहीयति, एत्थ निरुज्झमाना निरुज्झति। 


“चक्खुविज्ञाणं लोके... सोतविञ्ञाणं लोके... घानविञ्ञाणं लोके... जिव्हाविञ्ञाणं लोके... कायविञ्ञाणं लोके... 
मनोविञ्ञाणं लोके पियरूपं सातरूपं, एत्थेसा तण्हा पहीयमाना पहीयति, एत्थ निरुज्झमाना निरुज्झति। 


““चक्खुसम्फस्सो लोके... सोतसम्फस्सो लोके... घानसम्फस्सो लोके... जिव्हासम्फस्सो लोके... कायसम्फस्सो लोके... 
मनोसम्फस्सो लोके पियरूपं सातरूपं, एत्थेसा तण्हा पहीयमाना पहीयति, एत्थ निरुज्झमाना निरुज्झति। 


““चक्खुसम्फस्सजा वेदना लोके... सोतसम्फस्सजा वेदना लोके... घानसम्फस्सजा वेदना लोके... जिव्हासम्फस्सजा 
वेदना लोके... कायसम्फस्सजा वेदना लोके... मनोसम्फस्सजा वेदना लोके पियरूपं सातरूपं, एत्थेसा तण्हा पहीयमाना 
पहीयति, एत्थ निरुज्झमाना निरुज्झति। 


www.tipitaka.org Vipassana Research Institute 


Page 5] sur 244 


“रूपसज्ञा लोके... सद्दसञ्ञा लोके... गन्धसञ्ञा लोके... रससञ्ञा लोके... फोदुब्बसञ्ञा लोके... धम्मसञ्ञा लोके 
पियरूपं सातरूपं, एत्थेसा तण्हा पहीयमाना पहीयति, एत्थ निरुज्झमाना निरुज्झति। 


“रूपसज्चेतना लोके... सद्दसञ्चेतना लोके... गन्धसञ्चेतना लोके... रससञ्चेतना लोके... फोदुब्बसञ्चेतना लोके... 
धम्मसञ्चेतना लोके पियरूपं सातरूपं, एत्थेसा तण्हा पहीयमाना पहीयति, एत्थ निरुज्झमाना निरुज्झति। 


“रूपतण्हा लोके... सद्दतण्हा लोके... गन्धतण्हा लोके... रसतण्हा लोके... फोडुब्बतण्हा लोके... धम्मतण्हा लोके 
पियरूपं सातरूपं, एत्थेसा तण्हा पहीयमाना पहीयति, एत्थ निरुज्झमाना निरुज्झति। 


“रूपवितक्को लोके... सद्दवितक्को लोके... गन्धवितक्को लोके... रसवितक्को लोके... फोडुब्बवितक्को लोके... 
धम्मवितक्को लोके पियरूपं सातरूपं, एत्थेसा तण्हा पहीयमाना पहीयति, एत्थ निरुज्झमाना निरुज्झति। 


“रूपविचारो लोके... सहविचारो लोके... गन्धविचारो लोके... रसविचारो लोके... फोट्टुब्बविचारो लोके... धम्मविचारो 
लोके पियरूपं सातरूपं । एत्थेसा तण्हा पहीयमाना पहीयति, एत्थ निरुज्झामाना निरुज्झति । इदं वुच्चति, भिक्खवे, 
दुक्खनिरोधं अरियसच्चं । 


मग्गसच्चनिद्देसो 


१३५. “कतमञ्च, भिक्खवे, दुकखनिरोधगामिनी पटिपदा अरियसच्चं? अयमेव अरियो अट्टुङ्गको मग्गो सेस्यथिदं 
= सम्मादिद्वि सम्मासङ्कप्पो सम्मावाचा सम्माकम्मन्तो सम्माआजीवो सम्मावायामो सम्मासति सम्मासमाधि। 


“कतमा च, भिक्खवे, सम्मादिट्टि? यं खो, भिकखवे, दुक्खे जाणं, दुकखसमुदये जाणं, दुक्खनिरोधे जाणं, 
दुक्खनिरोधगामिनिया पटिपदाय जाणं। अयं वुच्चति, भिक्खवे, सम्मादिट्टि। 


“कतमो च, भिक्खवे, सम्मासङ्कप्पो? नेक्खम्मसङ्कप्पो अब्यापादसङ्कप्पो अविहिंसासङ्कप्पो। अयं वुच्चति, भिक्खवे, 
सम्मासङ्कप्पो। 


“कतमा च, भिक्खवे, सम्मावाचा? मुसावादा वेरमणी [वेरमणि (क०)], पिसुणाय वाचाय वेरमणी, फरुसाय वाचाय 
वेरमणी, सम्फप्पलापा वेरमणी। अयं वुच्चति, भिकखवे, सम्मावाचा। 


“कतमो च, भिक्खवे, सम्माकम्मन्तो? पाणातिपाता वेरमणी, अदिन्नादाना वेरमणी, कामेसुमिच्छाचारा वेरमणी। 
अयं वुच्चति, भिक्खवे, सम्माकम्मन्तो। 


"कतमो च, भिक्खवे, सम्माआजीवो? इध, भिक्खवे, अरियसावको मिच्छाआजीवं पहाय सम्माआजीवेन जीवितं 
कप्पेति । अयं वुच्चति, भिक्खवे, सम्माआजीवो। 


“कतमो च, भिक्खवे, सम्मावायामो? इध, भिक्खवे, भिक्खु अनुप्पन्नानं पापकानं अकुसलानं धम्मानं अनुप्पादाय 
छन्दं जनेति वायमति वीरियं आरभति चित्तं पग्गण्हाति पदहति; उप्पन्नानं पापकानं अकुसलानं धम्मानं पहानाय छन्दं 
जनेति वायमति वीरियं आरभति चित्तं पग्गण्हाति पदहति; अनुप्पन्नानं कुसलानं धम्मानं उप्पादाय छन्दं जनेति वायमति 

बीरियं आरभति चित्तं पग्गण्हाति पदहति; उप्पन्नानं कुसलानं धम्मानं ठितिया असम्मोसाय भिय्योभावाय वेपुल्लाय 
भावनाय पारिपूरिया छन्दं जनेति वायमति वीरियं आरभति चित्तं पग्गण्हाति पदहति। अयं वुच्चति, भिकखवे, 
सम्मावायामो | 


“कतमा च, भिक्खवे, सम्मासति? इध, भिक्खवे, भिक्खु काये कायानुपस्सी विहरति आतापी सम्पजानो सतिमा 
विनेय्य लोके अभिज्झादोमनस्सं; वेदनासु वेदनानुपस्सी विहरति आतापी सम्पजानो सतिमा विनेय्य लोके 
अभिज्झादोमनस्सं; चित्ते चित्तानुपस्सी विहरति आतापी सम्पजानो सतिमा विनेय्य लोके अभिज्झादोमनस्सं; धम्मेसु 
धम्मानुपस्सी विहरति आतापी सम्पजानो सतिमा विनेय्य लोके अभिज्झादोमनस्सं। अयं वुच्चति, भिक्खवे, सम्मासति। 


“कतमो च, भिकखवे, सम्मासमाधि? इध, भिक्खवे, भिक्खु विविच्चेब कामेहि विविच्च अकुसलेहि धम्मेहि 
सवितक्कं सविचारं विवेकजं पीतिसुखं पठमं झानं उपसम्पज्ज विहरति। वितक्कविचारानं वूपसमा अज्झत्तं सम्पसादनं 
चेतसो एकोदिभावं अवितक्कं अविचारं समाधिजं पीतिसुखं दुतियं झानं उपसम्पज्ज विहरति। पीतिया च विरागा 
उपेक्खको च विहरति, सतो च सम्पजानो, सुखञ्च कायेन पटिसंवेदेति, यं तं अरिया आचिकखन्ति “उपेक्खको सतिमा 
सुखविहारी'ति ततियं झानं उपसम्पज्ज विहरति । सुखस्स च पहाना दुक्खस्स च पहाना पुब्बेब सोमनस्सदोमनस्सानं 
अत्थङ्गमा अदुक्खमसुखं उपेक्खासतिपारिसुद्धि चतुत्थं झानं उपसम्पज्ज विहरति। अयं वुच्चति, भिकखवे, सम्मासमाधि । 
इदं वुच्चति, भिक्खवे, दुक्खनिरोधगामिनी पटिपदा अरियसच्चं । 


१३६. “इति अज्झत्तं वा धम्मेसु धम्मानुपस्सी विहरति, बहिद्धा वा धम्मेसु धम्मानुपस्सी विहरति, अज्झत्तबहिद्धा वा 
धम्मेसु धम्मानुपस्सी विहरति; समुदयधम्मानुपस्सी वा धम्मेसु विहरति, वयधम्मानुपस्सी वा धम्मेसु विहरति, 
समुदयवयधम्मानुपस्सी वा धम्मेसु विहरति । “अत्थि धम्मा'ति वा पनस्स सति पच्चुपट्ठिता होति। यावदेव जाणमत्ताय 
पटिस्सतिमत्ताय अनिस्सितो च विहरति, न च किञ्चि लोके उपादियति। एवम्पि खो, भिक्खवे, भिक्खु धम्मेसु 
धम्मानुपस्सी विहरति चतूसु अरियसच्चेसु । 


सच्चपब्बं निड्टितं । 
धम्मानुपस्सना निट्टिता । 


१३७. “यो हि कोचि, भिक्खवे, इमे चत्तारो सतिपट्टाने एवं भावेय्य सत्त वस्सानि, तस्स द्विन्नं फलानं अञ्ञतरं फलं 
पाटिकङ्वं दिट्देव धम्मे अज्ञा; सति वा उपादिसेसे अनागामिता । 


पञ्च वस्सानि... चत्तारि वस्सानि... तीणि वस्सानि... द्वे वस्सानि... एकं वस्सं... तिट्ठतु, भिक्खवे, एकं वस्सं । यो हि कोचि, 
भिक्खवे, इमे चत्तारो सतिपट्टाने एवं भावेय्य सत्त मासानि, तस्स द्विन्नं फलानं अञ्ञतरं फलं पाटिकङ्कं दिट्ठेव धम्मे अज्ञा; 
सति वा उपादिसेसे अनागामिता। तिइन्तु, भिक्खवे, सत्त मासानि । यो हि कोचि, भिक्खवे, इमे चत्तारो सतिपट्ठाने एवं 
भावेय्य छ मासानि...पे०... पञ्च मासानि... चत्तारि मासानि... तीणि मासानि... द्रे मासानि... एकं मासं... अड्डमासं... तिट्ठतु, 
भिक्खवे, अड्डमासो। यो हि कोचि, भिक्खवे, इमे चत्तारो सतिपट्टाने एवं भावेय्य सत्ताहं, तस्स द्विन्नं फलानं अञ्जतरं फलं 
पाटिकङ्कं दिट्देव धम्मे अञ्ञा सति वा उपादिसेसे अनागामिता”ति। 

९३८. ““एकायनो अयं, भिक्खवे, मग्गो सत्तानं विसुद्धिया सोकपरिदेवानं समतिक्कमाय दुक्खदोमनस्सानं 
अत्थङ्गमाय ञायस्स अधिगमाय निब्बानस्स सच्छिकिरियाय यदिदं चत्तारो सतिपट्ठाना'ति। इति यं तं वृत्तं, इदमेतं पटिच्च 
वुत्त''न्ति। 


इदमवोच भगवा। अत्तमना ते भिक्खू भगवतो भासितं अभिनन्दुन्ति । 
महासतिपट्ठानसुत्तं निद्धितं दसमं । 
मूलपरियायवग्गो निड्टितो पठमो । 


तस्सुद्दानं - [इतो परं केसुचि पोत्थकेसु इमापि गाथायो एवं दिस्सन्ति -§अजरं अमतं अमताधिगमं, 
फलमग्गनिदस्सनं दुक्खनुदं । सहितत्तं महारसहस्सकरं, भूतमिति सारं विविधं सुणाथ॥§तळाकं वसुपूरितं घम्मपथे, 
तिविधग्गिपिळेसितनिब्बापनं। ब्याधिपनुदनओसधयो, पच्छिमसुत्तपवरा ठपिता॥३मधुमन्दवरसामदानं, खिट्टारति 
जननिमनुसङ्घातं । तथा सुत्ते वेय्याकरणा ठपिता, सक्यपृत्तानमभिदमनत्थाय॥§पञ्ञासं च दियढ्डसतं, द्वे च वेय्याकरणं 
अपरे च। तेवनामगतं च अनुपुब्बं, एकमना निसामेथ मुदग्गं॥] 


मूलसुसंवरधम्मदायादा, भेरवानङ्गणाकङ्के स्यवत्थं । 
सल्लेखसम्मादिठ्टिसतिपटुं, वग्गवरो असमो सुसमत्तो॥ 


२. सीहनादवग्गो 
१. चूळसीहनादसुत्तं 


१३९. एवं मे सुतं - एकं समयं भगवा सावत्थियं विहरति जेतवने अनाथपिण्डिकस्स आरामे । तत्र खो भगवा 
भिक्खू आमन्तेसि - “भिक्खवो"ति। “भदन्ते”ति ते भिक्खू भगवतो पच्चस्सोसुं। भगवा एतदवोच - 


“इधेव, भिक्खवे, समणो, इध दुतियो समणो, इध ततियो समणो, इध चतुत्थो समणो; सुञ्जा परप्पबादा समणेभि 
अञ्जेहीति [समणेहि अञ्ञेति (सी० पी० क०) एत्थ अञ्ञेहीति सकाय पटिञ्ञाय सच्चाभिञ्जेहीति अत्थो वेदितब्बो] । 
एवमेतं [एवमेव (स्या० क०)], भिक्खवे, सम्मा सीहनादं नदथ। 


१४०. “ठानं खो पनेतं, भिक्खवे, विज्जति यं अञ्ञतित्थिया परिब्बाजका एवं वदेय्युं - “को पनायस्मन्तानं 
अस्सासो, कि बलं, येन तुम्हे आयस्मन्तो एवं बदेथ -- इधेव समणो, इध दुतियो समणो, इध ततियो समणो, इध चतुत्थो 
समणो; सुञ्जा परप्पवादा समणेभि अञ्जेही'ति? एवंवादिनो, भिक्खवे, अञ्ञतित्थिया परिब्बाजका एवमस्सु वचनीया - 
“अत्थि खो नो, आवुसो, तेन भगवता जानता पस्सता अरहता सम्मासम्बुद्धेन चत्तारो धम्मा अक्खाता ये मयं अत्तनि 
सम्पस्समाना एवं वदेम -- इधेव समणो, इध दुतियो समणो, इध ततियो समणो, इध चतुत्थो समणो; सुञ्ञा परप्पवादा 
समणेभि अञ्जेहीति। कतमे चत्तारो? अत्थि खो नो, आवुसो, सत्थरि पसादो, अत्थि धम्मे पसादो, अत्थि सीलेसु 
परिपूरकारिता; सहधम्मिका खो पन पिया मनापा - गहट्ठा चेव पब्बजिता च। इमे खो नो, आवुसो, तेन भगवता जानता 
पस्सता अरहता सम्मासम्बुद्भेन चत्तारो धम्मा अकखाता ये मयं अत्तनि सम्पस्समाना एवं वदेम - इधेव समणो, इध दुतियो 

समणो, इध ततियो समणो, इध चतुत्थो समणो; सुञ्ञा परप्पवादा समणेभि अञ्जेही'ति। 


१४१. “ठानं खो पनेतं, भिक्खवे, विज्जति यं अञ्ञतित्थिया परिब्बाजका एवं वदेय्युं - `अम्हाकम्पि खो, आवुसो, 
अत्थि सत्थरि पसादो यो अम्हाकं सत्था, अम्हाकम्पि अत्थि धम्मे पसादो यो अम्हाकं धम्मो, मयम्पि सीलेसु परिपूरकारिनो 
यानि अम्हाकं सीलानि, अम्हाकम्पि सहधम्मिका पिया मनापा - गहट्ठा चेव पब्बजिता च। इध नो, आवुसो, को विसेसो 
को अधिप्पयासो [अधिप्पायो (क० सी? स्या० पी०), अधिप्पयोगो (क०)] कि नानाकरणं यदिदं तुम्हाकञ्चेव 
अम्हाकञ्चा'ति? 


“एवंवादिनो, भिक्खवे, अञ्ञतित्थिया परिब्बाजका एवमस्सु वचनीया - “कि पनाबुसो, एका निट्ठा, उदाहु पुथु 
निट्ठा'ति? सम्मा ब्याकरमाना, भिक्खवे, अञ्जतित्थिया परिब्बाजका एवं ब्याकरेय्युं - 'एकावुसो, निट्ठा, न पुथु निट्ठा'ति। 


“नसा पनावुसो, निट्ठा सरागस्स उदाह वीतरागस्सा'ति? सम्मा ब्याकरमाना, भिक्खवे, अञ्जतित्थिया परिब्बाजका 
एवं ब्याकरेय्युं - `वीतरागस्सावुसो, सा निट्ठा, न सा निट्ठा सरागस्सा'ति। 


“सा पनावुसो, निट्ठा सदोसस्स उदाहु वीतदोसस्सा'ति? सम्मा ब्याकरमाना, भिक्खवे, अञ्ञतित्थिया परिब्बाजका 
एवं ब्याकरेय्युं - *वीतदोसस्सावुसो, सा निट्ठा, न सा निट्ठा सदोसस्सा'ति। 


“सा पनावुसो, निट्ठा समोहस्स उदाहु वीतमोहस्सा'ति? सम्मा ब्याकरमाना, भिक्खवे, अञ्ञतित्थिया परिब्बाजका 
एवं ब्याकरेय्युं - *वीतमोहस्सावुसो, सा निट्ठा, न सा निट्ठा समोहस्सा'ति। 


“सा पनावुसो, निट्ठा सतण्हस्स उदाहु वीततण्हस्सा ति? सम्मा ब्याकरमाना, भिक्खवे, अञ्ञतित्थिया परिब्बाजका 
एवं ब्याकरेय्युं - *वीततण्हस्सावुसो, सा निट्ठा, न सा निट्ठा सतण्हस्सा'ति। 


“नसा पनावुसो, निट्ठा सउपादानस्स उदाह अनुपादानस्सा'ति? सम्मा ब्याकरमाना, भिकखवे, अञ्ञतित्थिया 
परिब्बाजका एवं ब्याकरेय्युं - `अनुपादानस्सावुसो, सा निट्ठा, न सा निट्ठा सउपादानस्सा'ति। 


““सा पनावुसो, निट्ठा विहसुनो उदाह अविहसुनो'ति? सम्मा ब्याकरमाना, भिकखवे, अञ्जतित्थिया परिब्बाजका एवं 
ब्याकरेय्युं - 'विहसुनो, आवुसो, सा निट्ठा, न सा निट्ठा अविइसुनो'ति। 


““सा पनावुसो, निट्ठा अनुरुद्भप्पटिविरुद्भस्स उदाहु अननुरुद्धअप्पटिविरुद्धस्सा'ति? सम्मा ब्याकरमाना, भिक्खवे, 
अञ्जतित्थिया परिब्बाजका एवं ब्याकरेय्युं - `अननुरुद्धअप्पटिविरुद्धस्सावुसो, सा निट्ठा, न सा निट्ठा 
अनुरुद्धप्पटिविरुद्धस्सा'ति। 


““सा पनावुसो, निट्ठा पपञ्चारामस्स पपञ्चरतिनो उदाहु निप्पपञ्चारामस्स निप्पपञ्चरतिनो'ति? सम्मा ब्याकरमाना, 
भिक्खवे, अञ्जतित्थिया परिब्बाजका एवं ब्याकरेय्युं - 'निप्पपञ्चारामस्सावुसो, सा निट्ठा निप्पपञ्चरतिनो, न सा निट्ठा 
पपञ्चारामस्स पपञ्चरतिनो'ति। 


१४२. “द्रेमा, भिक्खवे, दिड्रियो - भवदिद्ठि च विभवदिट्वि च। ये हि केचि, भिक्खवे, समणा वा ब्राह्मणा वा भवदिड्िं 

अल्लीना भवदिड्टिं उपगता भवदिडिं अज्झोसिता, विभवदिट्टिया ते पटिविरुद्धा । ये हि केचि, भिक्खवे, समणा वा 
ब्राह्मणा वा विभवदिट्टि अल्लीना विभवदिट्टिं उपगता विभवदिट्टि अज्झोसिता, भवदिड्टिया ते पटिविरुद्धा । ये हि केचि, 
भिक्खवे, समणा वा ब्राह्मणा वा इमासं ट्विन्नं दिट्टीनं समृदयञ्च अत्थङ्गमञ्च अस्सादञ्च आदीनवञ्च निस्सरणञ्च 
यथाभूतं नप्पजानन्ति, `ते सरागा ते सदोसा ते समोहा ते सतण्हा ते सउपादाना ते अविद्दसुनो ते अनुरुद्भप्पटिविरुद्धा ते 
पपञ्चारामा पपञ्चरतिनो; ते न परिमुच्चन्ति जातिया जराय मरणेन सोकेहि परिदेवेहि दुक्खेहि दोमनस्सेहि उपायासेहि; न 
परिमुच्चन्ति दुक्खस्मा ति वदामि। ये च खो केचि, भिकखवे, समणा वा ब्राह्मणा वा इमासं द्विन्नं दिट्ठीनं समुदयञ्च 
अत्थङ्गमञ्च अस्सादञ्च आदीनवञ्च निस्सरणञ्च यथाभूतं पजानन्ति, `ते वीतरागा ते वीतदोसा ते वीतमोहा ते वीततण्हा 
ते अनुपादाना ते विद्दसुनो ते अननुरुद्धअप्पटिविरुद्धा ते निप्पपञ्चारामा निप्पपञ्चरतिनो; ते परिमुच्चन्ति जातिया जराय 
मरणेन सोकेहि परिदेवेहि दुक्खेहि दोमनस्सेहि उपायासेहि; परिमुच्चन्ति दुकखस्मा'ति वदामि। 


९४३. “चत्तारिमानि, भिक्खवे, उपादानानि। कतमानि चत्तारि? कामुपादानं, दिट्दुपादानं, सीलब्बतुपादानं, 
अत्तवादुपादानं । सन्ति, भिक्खवे, एके समणब्राह्मणा सब्बुपादानपरिञ्ञावादा पटिजानमाना । ते न सम्मा सब्बुपादानपरिञ्ञं 
पञ्ञपेन्ति - कामुपादानस्स परिञ्जं पञ्जपेन्ति, न दिटद्ुपादानस्स परिञ्ञं पञ्जपेन्ति, न सीलब्बतुपादानस्स परिञ्ञं 
पञ्जपेन्ति, न अत्तवादुपादानस्स परिञ्ञं पञ्ञपेन्ति । तं किस्स हेतु? इमानि हि ते भोन्तो समणब्राह्मणा तीणि ठानानि 
यथाभूतं नप्पजानन्ति । तस्मा ते भोन्तो समणब्राह्मणा सब्बुपादानपरिञ्ञावादा पटिजानमाना; ते न सम्मा सब्बुपादानपरिञ्ञं 
पञ्ञपेन्ति - कामुपादानस्स परिञ्जं पञ्जपेन्ति, न दिट्ुपादानस्स परिञ्ञं पञ्जपेन्ति, न सीलब्बतुपादानस्स परिञ्ञं 
पञ्जपेन्ति, न अत्तवादुपादानस्स परिञ्ञं पञ्ञपेन्ति । 


“सन्ति, भिक्खवे, एके समणब्राह्मणा सब्बुपादानपरिञ्ञावादा पटिजानमाना । ते न सम्मा सब्बुपादानपरिञ्ञं 
पञ्ञपेन्ति - कामुपादानस्स परिञ्जं पञ्जपेन्ति, दिद्ुपादानस्स परिञ्जं पञ्जपेन्ति, न सीलब्बतुपादानस्स परिञ्जं 
पञ्जपेन्ति, न अत्तवादुपादानस्स परिञ्ञं पञ्जपेन्ति । तं किस्स हेतु? इमानि हि ते भोन्तो समणब्राह्मणा द्वे ठानानि यथाभूतं 
नप्पजानन्ति। तस्मा ते भोन्तो समणब्राह्मणा सब्बुपादानपरिञ्ञावादा पटिजानमाना; ते न सम्मा [पटिजानमाना न सम्मा 
(?)] सब्बुपादानपरिञ्ञं पञ्जपेन्ति - कामुपादानस्स परिञ्ञं पञ्जपेन्ति, दिठ्ठुपादानस्स परिञ्ञं पञ्जपेन्ति, न 
सीलब्बतुपादानस्स परिञ्ञं पञ्ञपेन्ति, न अत्तवादुपादानस्स परिञ्जं पञ्ञपेन्ति। 


“सन्ति, भिक्खवे, एके समणब्राह्मणा सब्बुपादानपरिञ्ञाबादा पटिजानमाना । ते न सम्मा सब्बुपादानपरिञ्ञं 
पञ्ञपेन्ति - कामुपादानस्स परिञ्जं पञ्जपेन्ति, दिठ्ठुपादानस्स परिञ्ञं पञ्ञपेन्ति, सीलब्बतुपादानस्स परिञ्ञं पञ्जपेन्ति, 
न अत्तवादुपादानस्स परिञ्ञं पञ्जपेन्ति। तं किस्स हेतु? इमञ्हि ते भोन्तो समणब्राह्मणा एकं ठानं यथाभूतं नप्पजानन्ति। 
तस्मा ते भोन्तो समणब्राह्मणा सब्बुपादानपरिञ्ञावादा पटिजानमाना; ते न सम्मा [पटिजानमाना न सम्मा (?)] 
सब्बुपादानपरिञ्ञं पञ्ञपेन्ति - कामुपादानस्स परिञ्जं पञ्जपेन्ति, दिद्ुपादानस्स परिज्ञं पञ्जपेन्ति, सीलब्बतुपादानस्स 
परिञ्जं पञ्ञपेन्ति, न अत्तवादुपादानस्स परिञ्ञं पञ्जपेन्ति। 


““एवरूपे खो, भिक्खवे, धम्मविनये यो सत्थरि पसादो सो न सम्मग्गतो अक्खायति; यो धम्मे पसादो सो न सम्मग्गतो 
अक्खायति; या सीलेसु परिपूरकारिता सा न सम्मग्गता अवखायति; या सहधम्मिकेसु पियमनापता सा न सम्मग्गता 
अक्खायति। तं किस्स हेतु? एवज्हेतं, भिक्खवे, होति यथा तं दुरक्खाते धम्मविनये दुप्पवेदिते अनिय्यानिके 
अनुपसमसंवत्तनिके असम्मासम्बुद्भप्पवेदिते । 

९४४. “तथागतो च खो, भिक्खवे, अरहं सम्मासम्बुद्धो सब्बुपादानपरिञ्ञावादो पटिजानमानो सम्मा 
सब्बुपादानपरिञ्ञं पञ्जपेति -- कामुपादानस्स परिञ्ञं पञ्जपेति, दिट्टुपादानस्स परिञ्ञं पञ्जपेति, सीलब्बतुपादानस्स 
परिञ्ञं पञ्ञपेति, अत्तवादुपादानस्स परिञ्ञं पञ्जपेति। एवरूपे खो, भिक्खवे, धम्मविनये यो सत्थरि पसादो सो सम्मग्गतो 
अक्खायति; यो धम्मे पसादो सो सम्मग्गतो अवखायति; या सीलेसु परिपूरकारिता सा सम्मग्गता अक्खायति; या 
सहधम्मिकेसु पियमनापता सा सम्मग्गता अक्खायति। तं किस्स हेतु? एवज्हेतं, भिक्खवे, होति यथा तं स्वाक्खाते 
धम्मविनये सुप्पवेदिते निय्यानिके उपसमसंवत्तनिके सम्मासम्बुद्भप्पवेदिते । 


९४५. “इमे च, भिक्खवे, चत्तारो उपादाना। किनिदाना किसमुदया किंजातिका किंपभवा? इमे चत्तारो उपादाना 
तण्हानिदाना तण्हासमुदया तण्हाजातिका तण्हापभवा। तण्हा चायं, भिक्खवे, किनिदाना किंसमुदया किजातिका 
किपभवा? तण्हा वेदनानिदाना वेदनासमुदया वेदनाजातिका वेदनापभवा। वेदना चायं, भिकखवे, किनिदाना किंसमुदया 
किंजातिका किंपभवा? वेदना फस्सनिदाना फस्ससमुदया फस्सजातिका फस्सपभवा। फस्सो चायं, भिक्खवे, किनिदानो 
किंसमुदयो किंजातिको किंपभवो? फस्सो सळायतननिदानो सळायतनसमुदयो सळायतनजातिको सळायतनपभवो। 
सळायतनञ्चिदं, भिक्खवे, किंनिदानं किंसमुदयं किंजातिकं किंपभवं? सळायतनं नामरूपनिदानं नामरूपसमुदयं 
नामरूपजातिकं नामरूपपभवं | नामरूपञ्चिदं, भिकखवे, किंनिदानं किंसमुदयं किंजातिकं किपभवं? नामरूपं 
विञ्जाणनिदानं विञ्जाणसमुदयं विञ्ञाणजातिकं विञ्जाणपभवं । विञ्जाणञ्चिदं, भिक्खवे, किंनिदानं किंसमुदयं 
किंजातिकं किंपभवं? विञ्ञाणं सङ्घारनिदानं सङ्घारसमुदयं सङ्घारजातिकं सङ्कारपभवं। सङ्कारा चिमे, भिक्खवे, किनिदाना 
किंसमुदया किंजातिका किंपभवा? सङ्घारा अविज्जानिदाना अविज्जासमुदया अविज्जाजातिका अविज्जापभवा। 


“यतो च खो, भिक्खवे, भिक्खुनो अविज्जा पहीना होति विज्जा उप्पन्ना, सो अविज्जाविरागा विज्जुप्पादा नेव 
कामुपादानं उपादियति, न दिट्ुपादानं उपादियति, न सौलब्बतुपादानं उपादियति, न अत्तवादुपादानं उपादियति। अनुपादियं 
न परितस्सति, अपरितस्सं पच्चत्तञ्जेव परिनिब्बायति। 'खीणा जाति, वुसितं ब्रह्मचरियं, कतं करणीयं, नापरं इत्थत्ताया'ति 
पजानाती"ति। 


इदमवोच भगवा । अत्तमना ते भिक्खू भगवतो भासितं अभिनन्दुन्ति। 
चूळसीहनादसूत्तं निट्टितं पठमं । 
२. महासीहनादसुत्तं 


९४६. एवं मे सुतं - एकं समयं भगवा वेसालियं विहरति बहिनगरे अपरपुरे वनसण्डे। तेन खो पन समयेन 
सुनकखत्तो लिच्छविपृत्तो अचिरपक्कन्तो होति इमस्मा धम्मविनया। सो वेसालियं परिसति [परिसति (सी० पी०)] एवं [एतं 
(पी० क०)] वाचं भासति - “नत्थि समणस्स गोतमस्स उत्तरि [उत्तरिं (पी०)] मनुस्सधम्मा अलमरियजाणदस्सनविसेसो। 
तक्कपरियाहतं समणो गोतमो धम्मं देसेति वीमंसानुचरितं सयंपटिभानं । यस्स च ख्वास्स अत्थाय धम्मो देसितो सो 
निय्याति तक्करस्स सम्मा दुक्खक्खयाया”ति। 


अथ खो आयस्मा सारिपृत्तो पुब्बण्हसमयं निवासेत्वा पत्तचीवरमादाय वेसालि पिण्डाय पाविसि। अस्सोसि खो 
आयस्मा सारिपुत्तो सुनक्खत्तस्स लिच्छविपृत्तस्स वेसालियं परिसति एवं वाचं भासमानस्स - “नत्थि समणस्स गोतमस्स 

उत्तरिमनुस्सधम्मा अलमरियजाणदस्सनविसेसो । तक्कपरियाहतं समणो गोतमो धम्मं देसेति वीमंसानुचरितं 
सयंपटिभानं । यस्स च ख्तास्स अत्थाय धम्मो देसितो सो निय्याति तक्करस्स सम्मा दुक्खक्खयाया ति । 


अथ खो आयस्मा सारिपृत्तो वेसालियं पिण्डाय चरित्वा पच्छाभत्तं पिण्डपातपटिक्कन्तो येन भगवा तेनुपसङ्कमि; 
उपसङ्कमित्वा भगवन्तं अभिवादेत्वा एकमन्तं निसीदि। एकमन्तं निसिन्नो खो आयस्मा सारिपुत्तो भगवन्तं एतदवोच - 
““सुनक्खत्तो, भन्ते, लिच्छविपृत्तो अचिरपक्कन्तो इमस्मा धम्मविनया। सो वेसालियं परिसति एवं वाचं भासति -- 'नत्थि 
समणस्स गोतमस्स उत्तरिमनुस्सधम्मा अलमरियजाणदस्सनविसेसो। तक्कपरियाहतं समणो गोतमो धम्मं देसेति 
बीमंसानुचरितं सयंपटिभानं । यस्स च ख्वास्स अत्थाय धम्मो देसितो सो निय्याति तक्करस्स सम्मा दुक्खवखयाया'”ति। 


१४७. “कोधनो हेसो, सारिपुत्त, सुनक्खत्तो मोघपुरिसो। कोधा च पनस्स एसा वाचा भासिता। 'अवण्णं 
भासिस्सामी'ति खो, सारिपुत्त, सुनक्खत्तो मोघपुरिसो वण्णंयेव तथागतस्स भासति। वण्णो हेसो, सारिपृत्त, तथागतस्स यो 
एवं वदेय्य - यस्स च ख्वास्स अत्थाय धम्मो देसितो सो निय्याति तक्करस्स सम्मा दुक्खक्खयाया'ति। 


“अयम्पि हि नाम, सारिपुत्त, सुनक्खत्तस्स मोघपुरिसस्स मयि धम्मन्वयो न भविस्सति - 'इतिपि सो भगवा अरहं 
सम्मासम्बुद्धो विज्जाचरणसम्पन्नो सुगतो लोकविदू अनुत्तरो पुरिसदम्मसारथि, सत्था देवमनुस्सानं, बुद्धो भगवा'ति। 


“अयम्पि हि नाम, सारिपृत्त, सुनक्खत्तस्स मोघपुरिसस्स मयि धम्मन्वयो न भविस्सति - 'इतिपि सो भगवा 
अनेकविहितं इद्धिविधं पच्चनुभोति -- एकोपि हुत्वा बहुधा होति, बहुधापि हुत्वा एको होति; आविभावं, तिरोभावं; 
तिरोकुट्टं तिरोपाकारं तिरोपब्बतं असज्जमानो गच्छति, सेय्यथापि आकासे; पथवियापि उम्मुज्जनिमुज्जं करोति, सेय्यथापि 
उदके; उदकेपि अभिज्जमानो गच्छति, सेय्यथापि पथवियं; आकासेपि पल्लङ्केन कर्मात, सेय्यथापि पक्खी सकुणो; इमेपि 
चन्दिमसूरिये एवंमहिद्भिके एवंमहानुभावे पाणिना परिमसति परिमज्जति; याव ब्रह्मलोकापि कायेन वसं वत्तेती'ति। 


“अयम्पि हि नाम, सारिपुत्त, सुनकखत्तस्स मोघपुरिसस्स मयि धम्मन्वयो न भविस्सति -- “इतिपि सो भगवा दिब्बाय 
सोतधातुया विसुद्धाय अतिक्कन्तमानुसिकाय उभो सद्दे सुणाति - दिब्बे च मानुसे च, ये दूरे सन्तिके चा'ति। 


“अयम्पि हि नाम, सारिपुत्त, सुनक्खत्तस्स मोघपुरिसस्स मयि धम्मन्वयो न भविस्सति - 'इतिपि सो भगवा परसत्तानं 
परपुग्गलानं चेतसा चेतो परिच्च पजानाति - सरागं वा चित्तं सरागं चित्तन्ति पजानाति, वीतरागं वा चित्तं वीतरागं चित्तन्ति 
पजानाति; सदोसं वा चित्तं सदोसं चित्तन्ति पजानाति, वीतदोसं वा चित्तं वीतदोसं चित्तन्ति पजानाति; समोहं वा चित्तं समोहं 
चित्तन्ति पजानाति, वीतमोहं वा चित्तं वीतमोहं चित्तन्ति पजानाति; संखित्तं वा चित्तं संखित्तं चित्तन्ति पजानाति, विक्खित्तं 
वा चित्तं विक्खित्तं चित्तन्ति पजानाति; महग्गतं वा चित्तं महग्गतं चित्तन्ति पजानाति, अमहग्गतं वा चित्तं अमहग्गतं 
चित्तन्ति पजानाति; सउत्तरं वा चित्तं सउत्तरं चित्तन्ति पजानाति, अनुत्तरं वा चित्तं अनुत्तरं चित्तन्ति पजानाति; समाहितं वा 
चित्तं समाहितं चित्तन्ति पजानाति, असमाहितं वा चित्तं असमाहितं चित्तन्ति पजानाति; विमुत्त वा चित्तं विमृत्तं चित्तन्ति 
पजानाति, अविमुत्तं वा चित्तं अविमुत्तं चित्तन्ति पजानाती'ति। 


९४८. “दस खो पनिमानि, सारिपुत्त, तथागतस्स तथागतबलानि येहि बलेहि समन्नागतो तथागतो आसभं ठानं 
पटिजानाति, परिसासु सीहनादं नदति, ब्रह्मचक्कं पवत्तेति। कतमानि दस? 

“इध, सारिपुत्त, तथागतो ठानञ्च ठानतो अट्टानञ्च अट्टानतो यथाभूतं पजानाति। यम्पि, सारिपुत्त, तथागतो ठानञ्च 
ठानतो अट्ठानञ्च अट्टानतो यथाभूतं पजानाति, इदम्पि, सारिपृत्त, तथागतस्स तथागतबलं होति यं बलं आगम्म तथागतो 
आसभ॑ ठानं पटिजानाति, परिसासु सीहनादं नदति, ब्रह्मचक्कं पवत्तेति । 


“पुन चपरं, सारिपृत्त, तथागतो अतीतानागतपच्चुप्पन्नानं कम्मसमादानानं ठानसो हेतुसो विपाकं यथाभूतं पजानाति । 
यम्पि, सारिपुत्त, तथागतो अतीतानागतपच्चुप्पन्नानं कम्मसमादानानं ठानसो हेतुसो विपाकं यथाभूतं पजानाति, इदम्पि, 
सारिपृत्त, तथागतस्स तथागतबलं होति यं बलं आगम्म तथागतो आसभं ठानं पटिजानाति, परिसासु सीहनादं नदति, 
ब्रह्मचक्कं पवत्तेति । 


“पुन चपरं, सारिपुत्त, तथागतो सब्बत्थगामिनि पटिपदं यथाभूतं पजानाति। यम्पि, सारिपुत्त, तथागतो सब्बत्थगामिनि 
पटिपदं यथाभूतं पजानाति, इदम्पि, सारिपुत्त, तथागतस्स तथागतबलं होति यं बलं आगम्म तथागतो आसभं ठानं 
पटिजानाति, परिसासु सीहनादं नदति, ब्रह्मचक्कं पवत्तेति । 


“पुन चपरं, सारिपुत्त, तथागतो अनेकधातुनानाधातुलोकं यथाभूतं पजानाति। यम्पि, सारिपुत्त, तथागतो 
अनेकधातुनानाधातुलोकं यथाभूतं पजानाति, इदम्पि, सारिपुत्त, तथागतस्स तथागतबलं होति यं बलं आगम्म तथागतो 
आसभ॑ ठानं पटिजानाति, परिसासु सीहनादं नदति, ब्रह्मचक्कं पवत्तेति । 


“पुन चपरं, सारिपुत्त, तथागतो सत्तानं नानाधिमृत्तिकतं यथाभूतं पजानाति। यम्पि, सारिपृत्त, तथागतो सत्तानं 
नानाधिमुत्तिकतं यथाभूतं पजानाति, इदम्पि, सारिपुत्त, तथागतस्स तथागतबलं होति यं बलं आगम्म तथागतो आसभं ठानं 
पटिजानाति, परिसासु सीहनादं नदति, ब्रह्मचक्कं पवत्तेति । 


“पुन चपरं, सारिपुत्त, तथागतो परसत्तानं परपुग्गलानं इन्द्रियपरोपरियत्तं यथाभूतं पजानाति। यम्पि, सारिपुत्त, 
तथागतो परसत्तानं परपुग्गलानं इन्द्रियपरोपरियत्तं यथाभूतं पजानाति, इदम्पि, सारिपृत्त, तथागतस्स तथागतबलं होति यं 
बलं आगम्म तथागतो आसभं ठानं पटिजानाति, परिसासु सीहनादं नदति, ब्रह्मचक्कं पवत्तेति। 


“पुन चपरं, सारिपुत्त, तथागतो झानविमोक्खसमाधिसमापत्तीनं संकिलेसं वोदानं बुद्ठानं यथाभूतं पजानाति । यम्पि, 
सारिपृत्त, तथागतो झानविमोक्खसमाधिसमापत्तीनं संकिलेसं वोदानं बुद्ठानं यथाभूतं पजानाति, इदम्पि, सारिपुत्त, 
तथागतस्स तथागतबलं होति यं बलं आगम्म तथागतो आसभं ठानं पटिजानाति, परिसासु सीहनादं नदति, ब्रह्मचक्कं 
पवत्तेति। 


“पुन चपरं, सारिपुत्त, तथागतो अनेकविहितं पुब्बेनिवासं अनुस्सरति, सेय्यथिदं -- एकम्पि जाति द्वेपि जातियो 
तिस्सोपि जातियो चतस्सोपि जातियो पञ्चपि जातियो दसपि जातियो वीसम्पि जातियो तिसम्पि जातियो चत्तालीसम्पि 
जातियो पञ्जासम्पि जातियो जातिसतम्पि जातिसहस्सम्पि जातिसतसहस्सम्पि अनेकेपि संबट्टकप्पे अनेकेपि विवट्टकप्पे 
अनेकेपि संबट्टविबट्टकप्पे - “अमुत्रासि एवंनामो एवंगोत्तो एवंवण्णो एवमाहारो एवंसुखदुक्खप्पटिसंवेदी एवमायुपरियन्तो, 
सो ततो चुतो अमुत्र उदपादि; तत्रापासिं एवंनामो एवंगोत्तो एवंवण्णो एवमाहारो एवंसुखदुक्खप्पटिसंवेदी एवमायुपरियन्तो, 
सो ततो चुतो इधूपपन्नो'ति। इति साकारं सउद्देसं अनेकविहितं पुब्बेनिवासं अनुस्सरति। यम्पि, सारिपृत्त, तथागतो 
अनेकविहितं पुब्बेनिवासं अनुस्सरति, सेय्यथिदं - एकम्पि जाति द्वेपि जातियो...पे०... इति साकारं सउद्देसं अनेकविहितं 

पुब्बेनिवासं अनुस्सरति, इदम्पि, सारिपृत्त, तथागतस्स तथागतबलं होति यं बलं आगम्म तथागतो आसभं ठानं 
पटिजानाति, परिसासु सीहनादं नदति, ब्रह्मचक्कं पवत्तेति । 


“पुन चपरं, सारिपुत्त, तथागतो दिब्बेन चक्खुना विसुद्धेन अतिक्कन्तमानुसकेन सत्ते पस्सति चवमाने उपपज्जमाने 
हीने पणीते सुवण्णे दुब्बण्णे सुगते दुग्गते यथाकम्मूपगे सत्ते पजानाति -- “इमे वत भोन्तो सत्ता कायदुच्चरितेन समन्नागता 
वचीदुच्चरितेन समन्नागता मनोदुच्चरितेन समन्नागता अरियानं उपवादका मिच्छादिड्िका मिच्छादिड्टिकम्मसमादाना, ते 
कायस्स भेदा परं मरणा अपायं दुग्गतिं विनिपातं निरयं उपपन्ना। इमे वा पन भोन्तो सत्ता कायसुचरितेन समन्नागता 
वचीसुचरितेन समन्नागता मनोसुचरितेन समन्नागता अरियानं अनुपवादका सम्मादिट्टिका सम्मादिड्रिकम्मसमादाना, ते 
कायस्स भेदा परं मरणा सुगति सग्गं लोकं उपपन्ना'ति। इति दिब्बेन चक्खुना विसुद्धेन अतिक्कन्तमानुसकेन सत्ते पस्सति 
चवमाने उपपज्जमाने हीने पणीते सुवण्णे दुब्बण्णे सुगते दुग्गते यथाकम्मूपगे सत्ते पजानाति। यम्पि, सारिपुत्त, तथागतो 
दिब्बेन चक्खुना विसुद्धेन अतिक्कन्तमानुसकेन सत्ते पस्सति चवमाने उपपज्जमाने हीने पणीते सुवण्णे दुब्बण्णे सुगते 
दुग्गते यथाकम्मूपगे सत्ते पजानाति -- “इमे वत भोन्तो सत्ता कायदुच्चरितेन समन्नागता वचीदुच्चरितेन समन्नागता 
मनोदुच्चरितेन समन्नागता अरियानं उपवादका मिच्छादिड्रिका मिच्छादिट्टिकम्मसमादाना, ते कायस्स भेदा परं मरणा 
अपायं दुग्गतिं विनिपातं निरयं उपपन्ना । इमे वा पन भोन्तो सत्ता कायसुचरितेन समन्नागता वचीसुचरितेन समन्नागता 
मनोसुचरितेन समन्नागता अरियानं अनुपवादका सम्मादिट्टिका सम्मादिट्टिकम्मसमादाना, ते कायस्स भेदा परं मरणा 
सुगति सग्गं लोकं उपपन्ना'ति। इति दिब्बेन चक्खुना विसुद्धेन अतिक्कन्तमानुसकेन सत्ते पस्सति चवमाने उपपज्जमाने 
हीने पणीते सुवण्णे दुब्बण्णे सुगते दुग्गते यथाकम्मूपगे सत्ते पजानाति। इदम्पि, सारिपुत्त, तथागतस्स तथागतबलं होति यं 
बलं आगम्म तथागतो आसभं ठानं पटिजानाति, परिसासु सीहनादं नदति, ब्रह्मचक्कं पवत्तेति। 


“पुन चपरं, सारिपुत्त, तथागतो आसवानं खया अनासवं चेतोविमुत्ति पञ्जाविमुत्ति दिट्टेव धम्मे सयं अभिज्ञा 
सच्छिकत्वा उपसम्पज्ज विहरति। यम्पि, सारिपुत्त, तथागतो आसवानं खया अनासवं चेतोविमृत्ति पञ्जाविमृत्ति दिद्ठेव 
धम्मे सयं अभिञ्ञा सच्छिकत्वा उपसम्पज्ज विहरति, इदम्पि, सारिपृत्त, तथागतस्स तथागतबलं होति यं बलं आगम्म 
तथागतो आसभं ठानं पटिजानाति, परिसासु सीहनादं नदति, ब्रह्मचक्कं पवत्तेति। 


“इमानि खो, सारिपुत्त, दस तथागतस्स तथागतबलानि येहि बलेहि समन्नागतो तथागतो आसभं ठानं पटिजानाति, 
परिसासु सीहनादं नदति, ब्रह्मचक्कं पवत्तेति । 


१४९. “यो खो मं, सारिपृत्त, एवं जानन्तं एवं पस्सन्तं एवं वदेय्य - 'नत्थि समणस्स गोतमस्स उत्तरिमनुस्सधम्मा 
अलमरियजाणदस्सनविसेसो; तक्कपरियाहतं समणो गोतमो धम्मं देसेति वीमंसानुचरितं सयंपटिभान न्ति, तं, सारिपृत्त, 
वाचं अप्पहाय तं चित्तं अप्पहाय तं दिट्टि अप्पटिनिस्सज्जित्वा यथाभतं निक्खित्तो एवं निरये। सेय्यथापि, सारिपुत्त, भिक्खु 
सीलसम्पन्नो समाधिसम्पन्नो पञ्जासम्पन्नो दिड्रेव धम्मे अञ्ञं आराधेय्य, एवं सम्पदमिदं, सारिपुत्त, वदामि। तं वाचं 
अप्पहाय, तं चित्तं अप्पहाय तं दिट्टिं अप्पटिनिस्सञ्जित्वा यथाभतं निक्खित्तो एवं निरये। 


९५०. “'चत्तारिमानि, सारिपुत्त, तथागतस्स वेसारज्जानि येहि वेसारज्जेहि समन्नागतो तथागतो आसभ॑ ठानं 
पटिजानाति, परिसासु सीहनादं नदति, ब्रह्मचक्कं पवत्तेति। कतमानि चत्तारि? 


“““सम्मासम्बुद्धस्स ते पटिजानतो इमे धम्मा अनभिसम्बुद्धा ति। तत्र बत मं समणो वा ब्राह्मणो वा देवो वा मारो वा 

ब्रह्मा वा कोचि वा लोकस्मिं सहधम्मेन पटिचोदेस्सतीति निमित्तमेतं, सारिपृत्त, न समनुपस्सामि | एतमहं [एतम्पहं 
(सी० पी०)], सारिपृत्त, निमित्तं असमनुपस्सन्तो खेमप्पत्तो अभयप्पत्तो वेसारज्जप्पत्तो विहरामि । 


““खीणासवस्स ते पटिजानतो इमे आसवा अपरिक्खीणा'ति। तत्र वत मं समणो वा ब्राह्मणो वा देवो वा मारो वा 
ब्रह्मा वा कोचि वा लोकस्मिं सहधम्मेन पटिचोदेस्सतीति निमित्तमेतं, सारिपुत्त, न समनुपस्सामि। एतमहं, सारिपुत्त, निमित्तं 
असमनुपस्सन्तो खेमप्पत्तो अभयप्पत्तो वेसारज्जप्पत्तो विहरामि । 


“नये खो पन ते अन्तरायिका धम्मा वुत्ता, ते पटिसेवतो नालं अन्तरायाया'ति। तत्र बत मं समणो वा ब्राह्मणो वा देवो 
वा मारो वा ब्रह्मा वा कोचि वा लोकस्मिं सहधम्मेन पटिचोदेस्सतीति निमित्तमेतं, सारिपुत्त, न समनुपस्सामि। एतमहं, 
सारिपृत्त, निमित्तं असमनुपस्सन्तो खेमप्पत्तो अभयप्पत्तो वेसारज्जप्पत्तो विहरामि । 


““यस्स खो पन ते अत्थाय धम्मो देसितो, सो न निय्याति तक्करस्स सम्मा दुक्खकखयाया'ति । तत्र बत मं समणो वा 
ब्राह्मणो वा देवो वा मारो वा ब्रह्मा वा कोचि वा लोकस्मिं सहधम्मेन पटिचोदेस्सती'ति निमित्तमेतं, सारिपुत्त, न 
समनुपस्सामि । एतमहं, सारिपृत्त, निमित्तं असमनुपस्सन्तो खेमप्पत्तो अभयप्पत्तो वेसारज्जप्पत्तो विहरामि। 


“इमानि खो, सारिपुत्त, चत्तारि तथागतस्स वेसारज्जानि येहि वेसारज्जेहि समन्नागतो तथागतो आसभ॑ ठानं 
पटिजानाति, परिसासु सीहनादं नदति, ब्रह्मचक्कं पवत्तेति। 


“यो खो मं, सारिपृत्त, एवं जानन्तं एवं पस्सन्तं एवं वदेय्य - 'नत्थि समणस्स गोतमस्स उत्तरिमनुस्सधम्मा 
अलमरियजाणदस्सनविसेसो, तक्कपरियाहतं समणो गोतमो धम्मं देसेति वीमंसानुचरितं सयंपटिभान' न्ति, तं, सारिपृत्त, 
वाचं अप्पहाय तं चित्तं अप्पहाय तं दिड्टिं अप्पटिनिस्सज्जित्वा यथाभतं निक्खित्तो एवं निरये। सेय्यथापि, सारिपुत्त, भिक्खु 
सीलसम्पन्नो समाधिसम्पन्नो पञ्ञासम्पन्नो दिट्टेव धम्मे अञ्ञं आराधेय्य, एवं सम्पदमिदं, सारिपृत्त, वदामि। तं वाचं 
अप्पहाय तं चित्तं अप्पहाय तं दिड्टि अप्पटिनिस्सज्जित्वा यथाभतं निक्खित्तो एवं निरये। 


१५१. “अट्टु खो इमा, सारिपृत्त, परिसा। कतमा अट्ट? खत्तियपरिसा, ब्राह्मणपरिसा, गहपतिपरिसा, समणपरिसा, 
चातुमहाराजिकपरिसा [चातुम्महाराजिका (सी० स्या० पी०)], तावतिसपरिसा, मारपरिसा, ब्रह्मपरिसा -- इमा खो, 
सारिपृत्त, अट्ट परिसा। इमेहि खो, सारिपृत्त, चतूहि वेसारज्जेहि समन्नागतो तथागतो इमा अट्टु परिसा उपसङ्कमति 
अज्झोगाहति। अभिजानामि खो पनाहं, सारिपुत्त, अनेकसतं खत्तियपरिसं उपसङ्कमिता। तत्रपि मया सन्निसिन्नपुब्बञ्चेव, 
सल्लपितपुब्बञ्च, साकच्छा च समापज्जितपुब्बा । तत्र वत मं भयं वा सारज्जं वा ओक्कमिस्सतीति निमित्तमेतं, सारिपृत्त, 
न समनुपस्सामि। एतमहं, सारिपृत्त, निमित्तं असमनुपस्सन्तो खेमप्पत्तो अभयप्पत्तो वेसारज्जप्पत्तो विहरामि । 


“अभिजानामि खो पनाहं, सारिपृत्त, अनेकसतं ब्राह्मणपरिसं...पे०... गहपतिपरिसं... समणपरिसं... 
चातुमहाराजिकपरिसं... तावतिंसपरिसं... मारपरिसं...ब्रह्मपरिसं उपसङ्कमिता । तत्रपि मया सन्निसिन्नपुब्बञ्चेव, 
सल्लपितपुब्बञ्च, साकच्छा च समापज्जितपुब्बा । तत्र वत मं भयं वा सारज्जं वा ओक्कमिस्सतीति निमित्तमेतं, सारिपुत्त, 
न समनुपस्सामि। एतमहं, सारिपृत्त, निमित्तं असमनुपस्सन्तो खेमप्पत्तो अभयप्पत्तो वेसारज्जप्पत्तो विहरामि । 


“यो खो मं, सारिपृत्त, एवं जानन्तं एवं पस्सन्तं एवं वदेय्य -- 'नत्थि समणस्स गोतमस्स उत्तरिमनुस्सधम्मा 

अलमरियञाणदस्सनविसेसो, तक्कपरियाहतं समणो गोतमो धम्मं देसेति वीमंसानुचरितं सयंपटिभानः न्ति, तं, 
सारिपुत्त, वाचं अप्पहाय तं चित्तं अप्पहाय तं दिट्ठि अप्पटिनिस्सज्जित्वा यथाभतं निक्खित्तो एवं निरये। सेय्यथापि, 
सारिपृत्त, भिक्खु सीलसम्पन्नो समाधिसम्पन्नो पञ्ञासम्पन्नो दिड्ठेव धम्मे अञ्ञं आराधेय्य, एवं सम्पदमिदं, सारिपुत्त, 
वदामि। तं वाचं अप्पहाय तं चित्तं अप्पहाय तं दिट्ठि अप्पटिनिस्सज्जित्वा यथाभतं निक्खित्तो एवं निरये। 


१५२. “चतस्सो खो इमा, सारिपुत्त, योनियो। कतमा चतस्सो? अण्डजा योनि, जलाबुजा योनि, संसेदजा योनि, 
ओपपातिका योनि। कतमा च, सारिपुत्त, अण्डजा योनि? ये खो ते, सारिपुत्त, सत्ता अण्डकोसं अभिनिब्मिज्ज जायन्ति - 
अयं वुच्चति, सारिपुत्त, अण्डजा योनि । कतमा च, सारिपुत्त, जलाबुजा योनि? ये खो ते, सारिपुत्त, सत्ता वत्थिकोसं 
अभिनिब्मिज्ज जायन्ति - अयं वुच्चति, सारिपुत्त, जलाबुजा योनि । कतमा च, सारिपुत्त, संसेदजा योनि? ये खो ते, 
सारिपुत्त, सत्ता पूतिमच्छे बा जायन्ति पूतिकुणपे वा पूतिकुम्मासे वा चन्दनिकाये वा ओळिगल्ले वा जायन्ति - अयं 
वुच्चति, सारिपुत्त, संसेदजा योनि । कतमा च, सारिपुत्त, ओपपातिका योनि? देवा, नेरयिका, एकच्चे च मनुस्सा, एकच्चे च 
विनिपातिका - अयं वुच्चति, सारिपुत्त, ओपपातिका योनि । इमा खो, सारिपृत्त, चतस्सो योनियो। 


“यो खो मं, सारिपुत्त, एवं जानन्तं एवं पस्सन्तं एवं वदेय्य -- 'नत्थि समणस्स गोतमस्स उत्तरिमनुस्सधम्मा 
अलमरियजाणदस्सनविसेसो, तक्कपरियाहतं समणो गोतमो धम्मं देसेति वीमंसानुचरितं सयंपटिभान न्ति, तं, सारिपृत्त, 
वाचं अप्पहाय तं चित्तं अप्पहाय तं दिट्टि अप्पटिनिस्सञ्जित्वा यथाभतं निक्खित्तो एवं निरये। सेय्यथापि, सारिपुत्त, भिक्खु 
सीलसम्पन्नो समाधिसम्पन्नो पञ्ञासम्पन्नो दिट्टेव धम्मे अञ्ञं आराधेय्य, एवं सम्पदमिदं, सारिपृत्त, वदामि। तं वाचं 
अप्पहाय तं चित्तं अप्पहाय तं दिट्टिं अप्पटिनिस्सज्जित्वा यथाभतं निक्खित्तो एवं निरये । 


१५३. “पञ्च खो इमा, सारिपुत्त, गतियो। कतमा पञ्च? निरयो, तिरच्छानयोनि, पेत्तिविसयो, मनुस्सा, देवा । 
निरयञ्चाहं, सारिपुत्त, पजानामि, निरयगामिञ्च मग्गं, निरयगामिनिञ्च पटिपदं; यथा पटिपन्नो च कायस्स भेदा परं मरणा 
अपायं दुग्गतिं विनिपातं निरयं उपपज्जति तञ्च पजानामि । तिरच्छानयोनिञ्चाहं, सारिपुत्त, पजानामि, 
तिरच्छानयोनिगामिञ्च मग्गं, तिरच्छानयोनिगामिनिञ्च पटिपदं; यथा पटिपन्नो च कायस्स भेदा परं मरणा तिरच्छानयोनि 
उपपज्जति तञ्च पजानामि। पेत्तिविसयं चाहं, सारिपुत्त, पजानामि, पेत्तिविसयगामिञ्च मग्गं, पेत्तिविसयगामिनिञ्च 
पटिपदं; यथा पटिपन्नो च कायस्स भेदा परं मरणा पेत्तिविसयं उपपज्जति तञ्च पजानामि। मनुस्से चाहं, सारिपृत्त, 
पजानामि, मनुस्सलोकगामिञ्च मग्ग, मनुस्सलोकगामिनिञ्च पटिपदं; यथा पटिपन्नो च कायस्स भेदा परं मरणा मनुस्सेसु 
उपपज्जति तञ्च पजानामि। देवे चाहं, सारिपुत्त, पजानामि, देवलोकगामिञ्च मग्गं, देवलोकगामिनिञ्च पटिपदं; यथा 
पटिपन्नो च कायस्स भेदा परं मरणा सुगतिं सग्गं लोकं उपपज्जति तञ्च पजानामि। निब्बानञ्चाहं, सारिपृत्त, पजानामि, 
निब्बानगामिञ्च मग्गं, निब्बानगामिनिञ्च पटिपदं; यथा पटिपन्नो च आसवानं खया अनासवं चेतोविमुत्ति पञ्ञाविमुत्ति 
दिट्देव धम्मे सयं अभिज्ञा सच्छिकत्वा उपसम्पज्ज विहरति तञ्च पजानामि। 


१५४. “इधाहं, सारिपृत्त, एकच्चं पुग्गलं एवं चेतसा चेतो परिच्च पजानामि - तथायं पुग्गलो पटिपन्नो तथा च 
इरियति तञ्च मग्गं समारूळहो, यथा कायस्स भेदा परं मरणा अपायं दुग्गति विनिपातं निरयं उपपज्जिस्सतीति । तमेनं 
पस्सामि अपरेन समयेन दिब्बेन चक्खुना विसुद्धेन अतिक्कन्तमानुसकेन कायस्स भेदा परं मरणा अपायं दुग्गतिं विनिपातं 
निरयं उपपन्नं, एकन्तदुक्खा तिब्बा कटुका वेदना वेदयमानं । सेय्यथापि, सारिपुत्त, अङ्गारकासु साधिकपोरिसा पूरा 
अङ्गारानं बीतच्चिकानं वीतधूमानं । अथ पुरिसो आगच्छेय्य घम्माभितत्तो घम्मपरेतो किलन्तो तसितो पिपासितो एकायनेन 

मग्गेन तमेव अङ्गारकासुं पणिधाय | तमेनं चक्खुमा पुरिसो दिस्वा एवं वदेय्य -- "तथायं भवं पुरिसो पटिपन्नो तथा च 
इरियति तञ्च मग्गं समारूळहो, यथा इमंयेव अङ्गारकासुं आगमिस्सती'ति। तमेनं पस्सेय्य अपरेन समयेन तस्सा 
अङ्गारकासुया पतितं, एकन्तदुक्खा तिब्बा कटुका वेदना वेदयमानं। एवमेव खो अहं, सारिपुत्त, इधेकच्चं पुग्गलं एवं 
चेतसा चेतो परिच्च पजानामि - तथायं पुग्गलो पटिपन्नो तथा च इरियति तञ्च मग्गं समारूळहो यथा कायस्स भेदा परं 
मरणा अपायं दुग्गति विनिपातं निरयं उपपज्जिस्सतीति । तमेनं पस्सामि अपरेन समयेन दिब्बेन चक्खुना विसुद्धेन 
अतिक्कन्तमानुसकेन कायस्स भेदा परं मरणा अपायं दुग्गति विनिपातं निरयं उपपन्नं, एकन्तदुक्खा तिब्बा कटुका वेदना 
वेदयमानं । 


“इध पनाहं, सारिपृत्त, एकच्चं पुग्गलं एवं चेतसा चेतो परिच्च पजानामि - तथायं पुग्गलो पटिपन्नो तथा च इरियति 
तञ्च मग्गं समारूळहो, यथा कायस्स भेदा परं मरणा तिरच्छानयोनि उपपज्जिस्सतीति। तमेनं पस्सामि अपरेन समयेन 
दिब्बेन चक्खुना विसुद्धेन अतिक्कन्तमानुसकेन कायस्स भेदा परं मरणा तिरच्छानयोनिं उपपन्नं, दुक्खा तिब्बा कटुका 
वेदना वेदयमानं। सेय्यथापि, सारिपुत्त, गूथकूपो साधिकपोरिसो, पूरो गूथस्स। अथ पुरिसो आगच्छेय्य घम्माभितत्तो 
घम्मपरेतो किलन्तो तसितो पिपासितो एकायनेन मग्गेन तमेव गूथकूपं पणिधाय । तमेनं चक्खुमा पुरिसो दिस्वा एवं वदेय्य 
-- 'तथायं भवं पुरिसो पटिपन्नो तथा च इरियति तञ्च मग्गं समारूळहो यथा इमंयेव गूथकूपं आगमिस्सती'ति। तमेनं 
पस्सेय्य अपरेन समयेन तस्मिं गूथकूपे पतितं, दुक्खा तिब्बा कटुका वेदना वेदयमानं। एवमेव खो अहं, सारिपुत्त, इधेकच्चं 
पुग्गलं एवं चेतसा चेतो परिच्च पजानामि - तथायं पुग्गलो पटिपन्नो तथा च इरियति तञ्च मग्गं समारूळहो, यथा 
कायस्स भेदा परं मरणा तिरच्छानयोनिं उपपज्जिस्सतीति। तमेनं पस्सामि अपरेन समयेन दिब्बेन चकखुना विसुद्भेन 
अतिक्कन्तमानुसकेन कायस्स भेदा परं मरणा तिरच्छानयोनिं उपपन्नं, दुक्खा तिब्बा कटुका वेदना वेदयमानं । 


“इध पनाहं, सारिपृत्त, एकच्चं पुग्गलं एवं चेतसा चेतो परिच्च पजानामि - तथायं पुग्गलो पटिपन्नो तथा च इरियति 
तञ्च मग्गं समारूळहो, यथा कायस्स भेदा परं मरणा पेत्तिविसयं उपपज्जिस्सतीति । तमेनं पस्सामि अपरेन समयेन दिब्बेन 
चक्खुना विसुद्धेन अतिक्कन्तमानुसकेन कायस्स भेदा परं मरणा पेत्तिविसयं उपपन्नं, दुक्खबहुला वेदना वेदयमानं । 
सेय्यथापि, सारिपुत्त, रुक्खो विसमे भूमिभागे जातो तनुपत्तपलासो कबरच्छायो। अथ पुरिसो आगच्छेय्य घम्माभितत्तो 
घम्मपरेतो किलन्तो तसितो पिपासितो एकायनेन मग्गेन तमेव रुक्खं पणिधाय। तमेनं चकखुमा पुरिसो दिस्वा एवं वदेय्य - 
"तथायं भवं पुरिसो पटिपन्नो तथा च इरियति तञ्च मग्गं समारूळहो, यथा इमंयेव रुक्खं आगमिस्सती'ति । तमेनं पस्सेय्य, 
अपरेन समयेन तस्स रुक्खस्स छायाय निसिन्नं वा निपन्नं वा दुक्खबहुला वेदना वेदयमानं । एवमेव खो अहं, सारिपृत्त, 
इधेकच्चं पुग्गलं एवं चेतसा चेतो परिच्च पजानामि - तथायं पुग्गलो पटिपन्नो तथा च इरियति तञ्च मग्गं समारूळहो, 
यथा कायस्स भेदा परं मरणा पेत्तिविसयं उपपज्जिस्सतीति । तमेनं पस्सामि अपरेन समयेन दिब्बेन चक्खुना विसुद्धेन 
अतिक्कन्तमानुसकेन कायस्स भेदा परं मरणा पेत्तिविसयं उपपन्नं, दुकखबहुला वेदना वेदयमानं । 


“इध पनाहं, सारिपृत्त, एकच्चं पुग्गलं एवं चेतसा चेतो परिच्च पजानामि - तथायं पुग्गलो पटिपन्नो तथा च इरियति 
तञ्च मग्गं समारूळहो यथा कायस्स भेदा परं मरणा मनुस्सेसु उपपज्जिस्सतीति । तमेनं पस्सामि अपरेन समयेन दिब्बेन 
चक्खुना विसुद्धेन अतिक्कन्तमानुसकेन कायस्स भेदा परं मरणा मनुस्सेसु उपपन्नं, सुखबहुला वेदना वेदयमानं । 
सेय्यथापि, सारिपुत्त, रुक्खो समे भूमिभागे जातो बहलपत्तपलासो सन्दच्छायो [सण्डच्छायो (स्या०), सन्तच्छायो (क०)]। 
अथ पुरिसो आगच्छेय्य घम्माभितत्तो घम्मपरेतो किलन्तो तसितो पिपासितो एकायनेन मग्गेन तमेव रुक्खं पणिधाय। तमेनं 
चक्खुमा पुरिसो दिस्वा एवं वदेय्य - 'तथायं भवं पुरिसो पटिपन्नो तथा च इरियति तञ्च मग्गं समारूळहो, यथा इममेव 

रुक्खं आगमिस्सती'ति। तमेनं पस्सेय्य अपरेन समयेन तस्स रुक्खस्स छायाय निसिन्नं वा निपन्नं वा सुखबहुला 
वेदना वेदयमानं । एवमेव खो अहं, सारिपृत्त, इधेकच्चं पुग्गलं एवं चेतसा चेतो परिच्च पजानामि - तथायं पुग्गलो 
पटिपन्नो तथा च इरियति तञ्च मग्गं समारूळहो यथा कायस्स भेदा परं मरणा मनुस्सेसु उपपज्जिस्सतीति। तमेनं पस्सामि 
अपरेन समयेन दिब्बेन चकखुना विसुद्रेन अतिक्कन्तमानुसकेन कायस्स भेदा परं मरणा मनुस्सेसु उपपन्नं, सुखबहुला 
वेदना वेदयमानं । 


“इध पनाहं, सारिपृत्त, एकच्चं पुग्गलं एवं चेतसा चेतो परिच्च पजानामि - तथायं पुग्गलो पटिपन्नो तथा च इरियति 
तञ्च मग्गं समारूळहो, यथा कायस्स भेदा परं मरणा सुगति सग्गं लोकं उपपज्जिस्सती'ति। तमेनं पस्सामि अपरेन समयेन 
दिब्बेन चक्खुना विसुद्धेन अतिक्कन्तमानुसकेन कायस्स भेदा परं मरणा सुगति सग्गं लोकं उपपन्नं, एकन्तसुखा वेदना 
वेदयमानं । सेय्यथापि, सारिपृत्त, पासादो, तत्रास्स कूटागारं उल्लित्तावलित्तं निवातं फुसितग्गळं पिहितवातपानं । तत्रास्स 
पल्लङ्को गोनकत्थतो पटिकत्थतो पटलिकत्थतो कदलिमिगपवरपच्चत्थरणो सउत्तरच्छदो उभतोलोहितकूपधानो। अथ 
पुरिसो आगच्छेय्य घम्माभितत्तो घम्मपरेतो किलन्तो तसितो पिपासितो एकायनेन मग्गेन तमेव पासादं पणिधाय । तमेनं 
चकखुमा पुरिसो दिस्वा एवं वदेय्य - "तथायं भवं पुरिसो पटिपन्नो तथा च इरियति तञ्च मग्गं समारूळहो, यथा इमंयेव 
पासादं आगमिस्सती'ति। तमेनं पस्सेय्य अपरेन समयेन तस्मिं पासादे तस्मिं कूटागारे तस्मिं पल्लङ्के निसिन्नं वा निपन्नं वा 
एकन्तसुखा वेदना वेदयमानं। एवमेव खो अहं, सारिपृत्त, इधेकच्चं पुग्गलं एवं चेतसा चेतो परिच्च पजानामि - तथायं 
पुग्गलो पटिपन्नो तथा च इरियति तञ्च मग्गं समारूळहो यथा कायस्स भेदा परं मरणा सुगति सग्गं लोकं 
उपपज्जिस्सतीति । तमेनं पस्सामि अपरेन समयेन दिब्बेन चक्खुना विसुद्धेन अतिक्कन्तमानुसकेन कायस्स भेदा परं मरणा 
सुगतिं सग्गं लोकं उपपन्नं, एकन्तसुखा वेदना वेदयमानं । 


“इध पनाहं, सारिपुत्त, एकच्चं पुग्गलं चेतसा चेतो परिच्च पजानामि - तथायं पुग्गलो पटिपन्नो तथा च इरियति 
तञ्च मग्गं समारूळहो, यथा आसवानं खया अनासं चेतोविमृत्ति पञ्जाविमुत्ति दिड्रेव धम्मे सयं अभिज्ञा सच्छिकत्वा 
उपसम्पज्ज विहरिस्सतीति। तमेनं पस्सामि अपरेन समयेन आसवानं खया अनासवं चेतोविमृत्ति पञ्ञाविमुत्ति दिट्टेव धम्मे 
सयं अभिञ्ञा सच्छिकत्वा उपसम्पज्ज विहरन्तं, एकन्तसुखा वेदना वेदयमानं। सय्यथापि, सारिपृत्त, पोक्खरणी 
अच्छोदका सातोदका सीतोदका सेतका सुपतित्था रमणीया। अविदूरे चस्सा तिब्बो वनसण्डो। अथ पुरिसो आगच्छेय्य 
घम्माभितत्तो घम्मपरेतो किलन्तो तसितो पिपासितो एकायनेन मग्गेन तमेव पोक्खरणि पणिधाय | तमेनं चक्खुमा पुरिसो 
दिस्वा एवं वदेय्य - “तथा भवं पुरिसो पटिपन्नो तथा च इरियति तञ्च मग्गं समारूळहो, यथा इमंयेव पोक्खरणि 
आगमिस्सती'ति। तमेनं पस्सेय्य अपरेन समयेन तं पोक्खरणिं ओगाहेत्वा न्हायित्वा च पिवित्वा च 
सब्बदरथकिलमथपरिळाहं पटिप्पस्सम्भेत्वा पच्चृत्तरित्वा तस्मि वनसण्डे निसिन्नं वा निपन्नं वा, एकन्तसुखा वेदना 
वेदयमानं। एवमेव खो अहं, सारिपुत्त, इधेकच्चं पुग्गलं एवं चेतसा चेतो परिच्च पजानामि - तथायं पुग्गलो पटिपन्नो तथा 
च इरियति तञ्च मग्गं समारूळहो, यथा आसवानं खया अनासवं चेतोविमृत्ति पञ्जाविमृत्ति दिट्टेव धम्मे सयं अभिञ्ञा 
सच्छिकत्वा उपसम्पज्ज विहरिस्सती'ति। तमेनं पस्सामि अपरेन समयेन आसवानं खया अनासवं चेतोविमृत्ति 
पञ्ञाविमृत्ति दिड्रेव धम्मे सयं अभिञ्ञा सच्छिकत्वा उपसम्पज्ज विहरन्तं, एकन्तसुखा वेदना वेदयमानं । इमा खो, 
सारिपुत्त, पञ्च गतियो। 


“यो खो मं, सारिपुत्त, एवं जानन्तं एवं पस्सन्तं एवं वदेय्य -- 'नत्थि समणस्स गोतमस्स उत्तरिमनुस्सधम्मा 
अलमरियजाणदस्सनविसेसो; तक्कपरियाहतं समणो गोतमो धम्मं देसेति वीमंसानुचरितं सयंपटिभानःन्ति तं, सारिपृत्त, 

वाचं अप्पहाय तं चित्तं अप्पहाय तं दिट्टिं अप्पटिनिस्सज्जित्वा यथाभतं निक्खित्तो एवं निरये। सेय्यथापि, सारिपुत्त, 
भिक्खु सीलसम्पन्नो समाधिसम्पन्नो पञ्ञासम्पन्नो दिट्टेव धम्मे अञ्ञं आराधेय्य, एवं सम्पदमिदं, सारिपृत्त, वदामि “तं 
वाचं अप्पहाय तं चित्तं अप्पहाय तं दिट्टि अप्पटिनिस्सञ्जित्वा यथाभतं निक्खित्तो एवं निरये'। 


१५५. “अभिजानामि खो पनाहं, सारिपुत्त, चतुरङ्गसमन्नागतं ब्रह्मचरियं चरिता [चरित्वा (क०)] -- तपस्सी सुदं 
होमि परमतपस्सी, लूखो सुदं [लूखस्सुदं (सी० पी०)] होमि परमलूखो, जेगुच्छी सुदं होमि परमजेगुच्छी, पविवित्तो सुदं 
[पविवित्तस्सुदं (सी? पी०)] होमि परमपविवित्तो । तत्रास्सु मे इदं, सारिपुत्त, तपस्सिताय होति -- अचेलको होमि मुत्ताचारो 
हत्थापलेखनो [हत्थावलेखनो (स्या०)], न एहिभहन्तिको न तिट्ठभद्दन्तिको; नाभिहटं न उद्दिस्सकतं न निमन्तनं सादियामि। 
सो न कुम्भिमुखा पटिग्गण्हामि, न कळोपिमुखा पटिग्गण्हामि, न एळकमन्तरं, न दण्डमन्तरं, न मुसलमन्तरं, न द्विन्नं 
भुञ्जमानानं, न गब्मिनिया, न पायमानाय [पायन्तिया (क०)], न पुरिसन्तरगताय, न सङ्कित्तीसु, न यत्थ सा उपट्टितो होति, 
न यत्थ मक्खिका सण्डसण्डचारिनी; न मच्छं न मंसं न सुरं न मेरयं न थुसोदकं पिवामि; सो एकागारिको वा होमि 
एकालोपिको, द्वागारिको वा होमि द्वालोपिको...पे०... सत्तागारिको वा होमि सत्तालोपिको; एकिस्सापि दत्तिया यापेमि, 
द्वीहिपि दत्तीहि यापेमि...पे०... सत्तहिपि दत्तीहि यापेमि; एकाहिकम्पि आहारं आहारेमि, द्वीहिकम्पि आहारं आहारेमि...पे०... 
सत्ताहिकम्पि आहारं आहारेमि; इति एवरूपं अद्भमासिकम्पि परियायभत्तभोजनानुयोगमनुयुत्तो विहरामि । 


“सो साकभक्खो वा होमि, सामाकभक्खो वा होमि, नीवारभक्खो वा होमि, दहुलभक्खो वा होमि, हटभक्खो वा 
होमि, कणभक्खो वा होमि, आचामभकखो वा होमि, पिञ्जाकभक्खो वा होमि, तिणभक्खो वा होमि, गोमयभक्खो वा 
होमि, बनमूलफलाहारो यापेमि पवत्तफलभोजी। 


“सो साणानिपि धारेमि, मसाणानिपि धारेमि, छवदुस्सानिपि धारेमि, पंसुकूलानिपि धारेमि, तिरीटानिपि धारेमि, 
अजिनम्पि धारेमि, अजिनक्खिपम्पि धारेमि, कुसचीरम्पि धारेमि, वाकचीरम्पि धारेमि, फलकचीरम्पि धारेमि, 
केसकम्बलम्पि धारेमि, वाळकम्बलम्पि धारेमि, उलूकपक्खम्पि धारेमि; केसमस्सुलोचकोपि होमि 
केसमस्सुलोचनानुयोगमनुयुत्तो; उब्भट्टकोपि होमि आसनपटिक्खित्तो; उक्कुटिकोपि होमि उक्कुटिकप्पधानमनुयुत्तो; 
कण्टकापस्सयिकोपि होमि कण्टकापस्सये सेय्यं कप्पेमि [इमस्सानन्तरे अञ्जोपि कोचि पाठपदेसो अञ्ञेसु 
आजीवकवतवदीपकसृत्तेसु दिस्सति]; सायततियकम्पि उदकोरोहनानुयोगमनुयुत्तो विहरामि - इति एवरूपं अनेकविहितं 
कायस्स आतापनपरितापनानुयोगमनुयुत्तो विहरामि । इदंसु मे, सारिपुत्त, तपस्सिताय होति। 


१५६. “तत्रास्सु मे इदं, सारिपृत्त, लूखस्मिं होति - नेकवस्सगणिकं रजोजल्लं काये सन्निचितं होति पपटिकजातं । 
सेय्यथापि, सारिपुत्त, तिन्दुकखाणु नेकवस्सगणिको सन्निचितो होति पपटिकजातो, एवमेवास्सु मे, सारिपुत्त, 
नेकवस्सगणिकं रजोजल्लं काये सन्निचितं होति पपटिकजातं । तस्स मय्हं, सारिपुत्त, न एवं होति - “अहो वताहं इमं 
रजोजल्लं पाणिना परिमज्जेय्यं, अञ्जे वा पन मे इमं रजोजल्लं पाणिना परिमज्जेय्यु'न्ति। एवम्मि मे, सारिपृत्त, न होति। 
इदंसु मे, सारिपृत्त, लूखस्मिं होति । 


“नतत्रास्सु मे इदं, सारिपुत्त, जेगुच्छिस्मिं होति - सो खो अहं, सारिपुत्त, सतोब अभिक्कमामि, सतोव पटिक्कमामि, 
याव उदकबिन्दुम्हिपि मे दया पच्चुपड़िता होति - “माहं खुद्दके पाणे विसमगते सङ्घातं आपादेसि'न्ति। इदंसु मे, सारिपृत्त, 
जेगुच्छिस्मिं होति । 


www.tipitaka.org Vipassana Research Institute 


Page 65 sur 244 


““तत्रास्सु मे इदं, सारिपृत्त, पविवित्तस्मिं होति - सो खो अहं, सारिपृत्त, अञ्ञतरं अरज्ञायतनं अज्झोगाहेत्वा 
विहरामि। यदा पस्सामि गोपालकं वा पसृपालकं वा तिणहारकं वा कट्टुहारकं वा वनकम्मिकं वा, वनेन वनं गहनेन गहनं 
निन्नेन निन्नं थलेन थलं संपतामि [पपतामि (सी० स्या० पी०)]। तं किस्स हेतु? मा मं ते अद्दसंसु अहञ्च मा ते अद्दसन्ति। 
सेय्यथापि, सारिपुत्त, आरञ्जको मगो मनुस्से दिस्वा बनेन बनं गहनेन गहनं निन्नेन निन्नं थलेन थलं संपतति, एवमेव खो 
अहं, सारिपुत्त, यदा पस्सामि गोपालकं वा पसुपालकं वा तिणहारकं वा कट्ठहारकं वा वनकम्मिकं वा वनेन वनं गहनेन 
गहनं निन्नेन निन्नं थलेन थलं संपतामि। तं किस्स हेतु? मा मं ते अद्दसंसु अहञ्च मा ते अद्दसन्ति। इदंसु मे, सारिपृत्त, 
पविवित्तस्मिं होति । 


“सो खो अहं, सारिपुत्त, ये ते गोट्ठा पठ्ठितगावो अपगतगोपालका, तत्थ चतुक्कुण्डिको उपसङ्कमित्वा यानि तानि 
वच्छकानं तरुणकानं धेनुपकानं गोमयानि तानि सुदं आहारेमि । यावकीवज्च मे, सारिपुत्त, सकं मुत्तकरीसं अपरियादिन्नं 
होति, सकंयेव सुदं मुत्तकरीसं आहारेमि । इदंसु मे, सारिपुत्त, महाविकटभोजनस्मि होति । 


१५७. “सो खो अहं, सारिपुत्त, अञ्ञतरं भिसनकं वनसण्डं अज्झोगाहेत्वा विहरामि । तत्रास्सुदं, सारिपृत्त, 
भिसनकस्स वनसण्डस्स भिसनकतस्मिं होति - यो कोचि अवीतरागो तं वनसण्डं पविसति, येभुय्येन लोमानि हंसन्ति। 
सो खो अहं, सारिपुत्त, या ता रत्तियो सीता हेमन्तिका अन्तरडुका हिमपातसमया [अन्तरट्ुके हिमपातसमये (सी० पी०)] 
तथारूपासु रत्तीसु रत्ति अब्भोकासे विहरामि, दिवा वनसण्डे; गिम्हानं पच्छिमे मासे दिवा अब्भोकासे विहरामि, रत्ति 
वनसण्डे। अपिस्सु मं, सारिपुत्त, अयं अनच्छरियगाथा पटिभासि पुब्बे अस्सुतपुब्बा - 


“सोतत्तो सोसिन्नो [सोसीनो (सी० पी० क०), सोसिनो (स्या०), सोसिन्दो (सद्दनीति)] चेव, एको भिंसनके 
वने। 
नग्गो न चग्गिमासीनो, एसनापसुतो मुनी*ति॥ 


“सो खो अहं, सारिपुत्त, सुसाने सेय्यं कप्पेमि छवट्ठिकानि उपधाय। अपिस्सु मं, सारिपुत्त, गामण्डला [गोमण्डला 
(बहूसु) चरियापिटकअट्टुकथा ओलोकेतब्बा] उपसङ्कमित्वा ओटुभन्तिपि, ओमृत्तेन्तिपि, पंसुकेनपि ओकिरन्ति, 
कण्णसोतेसुपि सलाकं पवेसेन्ति। न खो पनाहं, सारिपुत्त, अभिजानामि तेसु पापकं चित्तं उप्पादेता। इदंसु मे, सारिपुत्त, 
उपेक्खाविहारस्मि होति। 


१५८. “सन्ति खो पन, सारिपुत्त, एके समणब्राह्मणा एवंवादिनो एवंदिट्विनो -- “आहारेन सुद्धी ति। ते एवमाहंसु - 
“कोलेहि यापेमा'ति । ते कोलम्पि खादन्ति, कोलचुण्णम्पि खादन्ति, कोलोदकम्पि पिवन्ति - अनेकविहितम्पि 
कोलविकति परिभुञ्जन्ति। अभिजानामि खो पनाहं, सारिपुत्त, एकंयेव कोलं आहारं आहारिता। सिया खो पन ते, 
सारिपुत्त, एवमस्स - “महा नून तेन समयेन कोलो अहोसी'ति। न खो पनेतं, सारिपुत्त, एवं दट्टुब्बं। तदापि एतपरमोयेव 
कोलो अहोसि सेय्यथापि एतरहि । तस्स मग्हं, सारिपुत्त, एकंयेब कोलं आहारं आहारयतो अधिमत्तकसिमानं पत्तो कायो 
होति । सेय्यथापि नाम आसीतिकपब्बानि वा काळपब्बानि वा, एवमेवस्सु मे अङ्गपच्चङ्गानि भवन्ति तायेबप्पाहारताय । 
सेय्यथापि नाम ओट्टपदं, एवमेवस्सु मे आनिसदं होति तायेवप्पाहारताय | सेय्यथापि नाम वट्टनावव्टी, एवमेवस्सु मे 
पिट्टिकण्टको उन्नतावनतो होति तायेवप्पाहारताय । सेय्यथापि नाम जरसालाय गोपानसियो ओलुग्गविलुग्गा भवन्ति, 
एवमेवस्सु मे फासुळियो ओलुग्गविलुग्गा भवन्ति तायेवप्पाहारताय । सेय्यथापि नाम गम्भीरे उदपाने उदकतारका 
गम्भीरगता ओक्खायिका दिस्सन्ति, एवमेवस्सु मे अक्खिकूपेसु अक्खितारका गम्भीरगता ओक्खायिका दिस्सन्ति 

तायेवप्पाहारताय। सेय्यथापि नाम तित्तकालाबुआमकच्छिन्नो वातातपेन संफुटितो [सम्फुसितो (स्या०), संपुटितो 
(पी० क०) एत्थ संफुटितोति सङ्कचितोति अत्थो] होति सम्मिलातो, एवमेवस्सु मे सीसच्छवि संफुटिता होति सम्मिलाता 
तायेवप्पाहारताय। सो खो अहं, सारिपृत्त, -उदरच्छवि परिमसिस्सामी'ति पिड्टिकण्टकंयेव परिग्गण्हामि, 'पिट्टिकण्टकं 
परिमसिस्सामी'ति उदरच्छवियेव परिग्गण्हामि, यावस्सु मे, सारिपृत्त, उदरच्छवि पिट्टिकण्टकं अल्लीना होति 
तायेवप्पाहारताय। सो खो अहं, सारिपुत्त, 'वच्चं वा मुत्तं वा करिस्सामी'ति तत्थेव अवकुज्जो पपतामि तायेवप्पाहारताय । 
सो खो अहं, सारिपृत्त, तमेव कायं अस्सासेन्तो पाणिना गत्तानि अनोमज्जामि। तस्स मय्हं, सारिपुत्त, पाणिना गत्तानि 
अनोमज्जतो पूतिमूलानि लोमानि कायस्मा पतन्ति तायेवप्पाहारताय । 


१५९. “सन्ति खो पन, सारिपृत्त, एके समणब्राह्मणा एवंवादिनो एवंदिड्टिनो -- 'आहारेन सुद्धी ति। ते एवमाहंसु - 


तण्डुलोदकम्पि पिवन्ति - अनेकविहितम्पि तण्डुलविकतिं परिभुञ्जन्ति। अभिजानामि खो पनाहं, सारिपृत्त, एकंयेव 
तण्डुलं आहारं आहारिता । सिया खो पन ते, सारिपुत्त, एवमस्स - “महा नून तेन समयेन तण्डुलो अहोसी'ति। न खो 
पनेतं, सारिपुत्त, एवं दटुब्बं । तदापि एतपरमोयेव तण्डुलो अहोसि, सेय्यथापि एतरहि । तस्स मय्हं, सारिपृत्त, एकंयेव तण्डुलं 
आहारं आहारयतो अधिमत्तकसिमानं पत्तो कायो होति। सेय्यथापि नाम आसीतिकपब्बानि वा काळपब्बानि वा, एवमेवस्सु 
मे अङ्गपच्चङ्गानि भवन्ति तायेवप्पाहारताय। सेय्यथापि नाम ओट्टपदं, एवमेवस्सु मे आनिसदं होति तायेवप्पाहारताय । 
सेय्यथापि नाम बट्टनावळी, एवमेवस्सु मे पिट्ठिकण्टको उन्नतावनतो होति तायेवप्पाहारताय। सेय्यथापि नाम जरसालाय 
गोपानसियो ओलुग्गविलुग्गा भवन्ति, एवमेवस्सु मे फासुळियो ओलुग्गविलुग्गा भवन्ति तायेवप्पाहारताय। सेय्यथापि नाम 
गम्भीरे उदपाने उदकतारका गम्भीरगता ओक्खायिका दिस्सन्ति, एवमेवस्सु मे अक्खिकूपेसु अक्खितारका गम्भीरगता 
ओक्खायिका दिस्सन्ति तायेवप्पाहारताय। सेय्यथापि नाम तित्तकालाबु आमकच्छिन्नो वातातपेन संफुटितो होति 
सम्मिलातो, एवमेवस्सु मे सीसच्छवि संफुटिता होति सम्मिलाता तायेवप्पाहारताय। सो खो अहं, सारिपुत्त, 'उदरच्छवि 
परिमसिस्सामी'ति पिट्टिकण्टकंयेव परिग्गण्हामि, 'पिट्टिकण्टकं परिमसिस्सामी'ति उदरच्छवियेव परिग्गण्हामि। यावस्सु मे, 
सारिपृत्त, उदरच्छवि पिटठ्ठिकण्टकं अल्लीना होति तायेवप्पाहारताय। सो खो अहं, सारिपुत्त, 'वच्चं वा मुत्तं वा 
करिस्सामी'ति तत्थेव अवकुज्जो पपतामि तायेवप्पाहारताय। सो खो अहं, सारिपृत्त, तमेव कायं अस्सासेन्तो पाणिना 
गत्तानि अनोमज्जामि। तस्स मय्हं, सारिपुत्त, पाणिना गत्तानि अनोमज्जतो पूतिमूलानि लोमानि कायस्मा पतन्ति 
तायेवप्पाहारताय। 


““तायपि खो अहं, सारिपुत्त, इरियाय ताय पटिपदाय ताय दुक्करकारिकाय नाज्झगमं उत्तरिं मनुस्सधम्मा 
अलमरियजाणदस्सनविसेसं। तं किस्स हेतु? इमिस्सायेव अरियाय पञ्जाय अनधिगमा, यायं अरिया पञ्जा अधिगता 
अरिया निय्यानिका, निय्याति तक्करस्स सम्मा दुक्खक्खयाय । 


१६०. “सन्ति खो पन, सारिपुत्त, एके समणब्राह्मणा एवंवादिनो एवंदिड्टिनो -- 'संसारेन सुद्भी'ति। न खो पन सो [न 
खो पनेसो (सी० स्या०)], सारिपुत्त, संसारो सुलभरूपो यो मया असंसरितपुब्बो इमिना दीघेन अद्भुना, अञ्ञत्र सुद्धावासेहि 
देवेहि। सुद्भावासे चाहं, सारिपृत्त, देवे संसरेय्यं, नयिमं लोकं पुनरागच्छेय्यं । 


“सन्ति खो पन, सारिपुत्त, एके समणब्राह्मणा एवंवादिनो एवंदिड्टिनो -- “उपपत्तिया सुद्धी'ति। न खो पन सा, 
सारिपुत्त, उपपत्ति सुलभरूपा या मया अनुपपन्नपुब्बा इमिना दीघेन अद्धुना, अञ्जत्र सुद्धावासेहि देवेहि । सुद्धावासे चाहं, 

सारिपुत्त, देवे उपपज्जेय्यं, नयिमं लोकं पुनरागच्छेस्यं । 


“सन्ति खो पन, सारिपुत्त, एके समणब्राह्मणा एवंवादिनो एवंदिड्टिनो - “आवासेन सुद्धी'ति। न खो पन सो, सारिपृत्त, 
आवासो सुलभरूपो यो मया अनावुटुपुब्बो [अनावुत्थपुब्बो (सी० पी०)] इमिना दीघेन अद्भुना, अञ्जत्र सुद्धावासेहि 
देवेहि । सुद्धावासे चाहं, सारिपुत्त, देवे आवसेय्यं, नयिमं लोकं पुनरागच्छेय्यं । 


“सन्ति खो पन, सारिपुत्त, एके समणब्राह्मणा एवंवादिनो एवंदिट्टिनो - 'यञ्जेन सुद्धी'ति। न खो पन सो, सारिपृत्त, 
यञ्जो सुलभरूपो यो मया अयिट्टपुब्बो इमिना दीघेन अद्धुना, तञ्च खो रञ्ञा वा सता खत्तियेन मुद्धावसित्तेन ब्राह्मणेन वा 
महासालेन। 


““सन्ति खो पन, सारिपुत्त, एके समणब्राह्मणा एवंवादिनो एवंदिड्रिनो - *अग्गिपरिचरियाय सुद्धी ति। न खो पन सो, 
सारिपृत्त, अग्गि सुलभरूपो यो मया अपरिचिण्णपुब्बो इमिना दीघेन अद्भुना, तञ्च खो रञ्ञा वा सता खत्तियेन 
मुद्धावसित्तेन ब्राह्मणेन वा महासालेन। 


१६१. “सन्ति खो पन, सारिपुत्त, एके समणब्राह्मणा एवंवादिनो एवंदिद्विनो - 'यावदेवायं भवं पुरिसो दहरो होति युवा 
सुसुकाळकेसो भद्रेन योब्बनेन समन्नागतो पठमेन वयसा तावदेव परमेन पञ्ञावेय्यत्तियेन समन्नागतो होति। यतो च खो 
अयं भवं पुरिसो जिण्णो होति वुद्धो महल्लको अद्धगतो वयोअनुप्पत्तो, आसीतिको वा नावुतिको वा वस्ससतिको वा 
जातिया, अथ तम्हा पञ्ञावेस्यत्तिया, परिहायती'ति। न खो पनेतं, सारिपृत्त, एवं दटुब्बं । अहं खो पन, सारिपुत्त, एतरहि 
जिण्णो वुद्धो महल्लको अद्धगतो वयोअनुप्पत्तो, आसीतिको मे वयो वत्तति। इध मे अस्सु, सारिपृत्त, चत्तारो सावका 
वस्ससतायुका वस्ससतजीविनो, परमाय सतिया च गतिया च धितिया च समन्नागता परमेन च पञ्जावेय्यत्तियेन । 
सेय्यथापि, सारिपृत्त, दळहधम्मा [दळहधम्मो (बहुसु) टीका च मोग्गल्लानब्याकरणं च ओलोकेतब्बं] धनुग्गहो सिक्खितो 
कतहत्थो कतूपासनो लहुकेन असनेन अप्पकसिरेनेव तिरियं तालच्छायं अतिपातेय्य, एवं अधिमत्तसतिमन्तो एवं 
अधिमत्तगतिमन्तो एवं अधिमत्तधितिमन्तो एवं परमेन पञ्ञावेस्यत्तियेन समन्नागता। ते मं चतुन्नं सतिपड्ठानानं 
उपादायृपादाय पञ्हं पुच्छेय्युं, पुटटी पुड्डो चाहं तेसं ब्याकरेय्यं, ब्याकतञ्च मे ब्याकततो धारेय्युं, न च मं दुतियकं उत्तरि 
पटिपुच्छेय्युं । अञ्ञत्र असितपीतखायितसायिता अञ्जत्र उच्चारपस्सावकम्मा, अञ्जत्र निद्दाकिलमथपटिविनोदना 
अपरियादिन्नायेवस्स, सारिपृत्त, तथागतस्स धम्मदेसना, अपरियादिन्नंयेवस्स तथागतस्स धम्मपदब्यञ्जनं, 
अपरियादिन्नंयेबस्स तथागतस्स पञ्हपटिभानं। अथ मे ते चत्तारो सावका वस्ससतायुका वस्ससतजीविनो वस्ससतस्स 
अच्चयेन कालं करेय्युं। मञ्चकेन चेपि मं, सारिपृत्त, परिहरिस्सथ, नेवत्थि तथागतस्स पञ्ञावेय्यत्तियस्स अञ्जथत्तं । यं 
खो तं [यं खो पनेतं (सी०)], सारिपुत्त, सम्मा वदमानो वदेय्य - *असम्मोहधम्मो सत्तो लोके उप्पन्नो बहुजनहिताय 
बहुजनसुखाय लोकानुकम्पाय अत्थाय हिताय सुखाय देवमनुस्सान'न्ति, ममेव तं सम्मा वदमानो वदेय्य “असम्मोहधम्मो 
सत्तो लोके उप्पन्नो बहुजनहिताय बहुजनसुखाय लोकानुकम्पाय अत्थाय हिताय सुखाय देवमनुस्सान'”न्ति। 


९६२. तेन खो पन समयेन आयस्मा नागसमालो भगवतो पिट्टितो ठितो होति भगवन्तं बीजयमानो। अथ खो 
आयस्मा नागसमालो भगवन्तं एतदवोच - “अच्छरियं, भन्ते, अब्भुतं, भन्ते! अपि हि मे, भन्ते, इमं धम्मपरियायं सुत्वा 
लोमानि हट्टानि । कोनामो अयं, भन्ते, धम्मपरियायो' "ति? “तस्मातिह त्वं, नागसमाल, इमं धम्मपरियायं लोमहंसनपरियायो 
त्वेव नं धारेही”ति । 

इदमवोच भगवा । अत्तमनो आयस्मा नागसमालो भगवतो भासितं अभिनन्दीति। 
महासीहनादसुत्तं निट्टितं दृतियं । 
३. महादुक्खक्खन्धसुत्त 


९६३. एवं मे सुतं - एकं समयं भगवा सावत्थियं विहरति जेतवने अनाथपिण्डिकस्स आरामे। अथ खो सम्बहुला 
भिक्खू पुब्बण्हसमयं निवासेत्वा पत्तचीवरमादाय सावत्थिं पिण्डाय पाविसिंसु। अथ खो तेसं भिकखूनं एतदहोसि - 
“अतिप्पगो खो ताव सावत्थियं पिण्डाय चरितुं, यं नून मयं येन अञ्ञतित्थियानं परिब्बाजकानं आरामो 
तेनुपसङ्कमेय्यामा'ति। अथ खो ते भिक्खू येन अञ्ञतित्थियानं परिब्बाजकानं आरामो तेनुपसङ्कमिंसु; उपसङ्कमित्वा तेहि 
अञ्जतित्थियेहि परिब्बाजकेहि सद्धि सम्मोदिंसु; सम्मोदनीयं कथं सारणीयं वीतिसारेत्वा एकमन्तं निसीदिंसु। एकमन्तं 
निसिन्ने खो ते भिक्खू ते अञ्जतित्थिया परिब्बाजका एतदवोचुं - “समणो, आवुसो, गोतमो कामानं परिञ्ञं पञ्जपेति, 
मयम्पि कामानं परिञ्ञं पञ्जपेम; समणो, आवुसो, गोतमो रूपानं परिञ्ञं पञ्जपेति, मयम्पि रूपानं परिञ्ञं पञ्जपेम; 
समणो, आवुसो, गोतमो वेदनानं परिञ्ञं पञ्ञपेति, मयम्पि वेदनानं परिञ्ञं पञ्जपेम; इध नो, आवुसो, को विसेसो, को 
अधिप्पयासो, कि नानाकरणं समणस्स वा गोतमस्स अम्हाकं वा - यदिदं धम्मदेसनाय वा धम्मदेसनं, अनुसासनिया वा 
अनुसासनि' न्ति? अथ खो ते भिक्खू तेसं अञ्जतित्थियानं परिब्बाजकानं भासितं नेव अभिनन्दिंसु, नप्पटिक्कोसिंसुः 
अनभिनन्दित्वा अप्पटिक्कोसित्वा उट्ठायासना पक्कमिंसु - “भगवतो सन्तिके एतस्स भासितस्स अत्थं 
आजानिस्सामा”ति। 


१६४. अथ खो ते भिक्खू सावत्थियं पिण्डाय चरित्वा पच्छाभत्तं पिण्डपातपटिक्कन्ता येन भगवा तेनुपसङ्कमिंसु; 
उपसङ्कमित्वा भगवन्तं अभिवादेत्वा एकमन्तं निसीदिंसु । एकमन्तं निसिन्ना खो ते भिक्खू भगवन्तं एतदवोचुं - “इध मयं, 
भन्ते, पुब्बण्हसमयं निवासेत्वा पत्तचीवरमादाय सावत्थिं पिण्डाय पाविसिम्ह । तेसं नो, भन्ते, अम्हाकं एतदहोसि - 
'अतिप्पगो खो ताव सावत्थियं पिण्डाय चरितुं, यं नून मयं येन अञ्ञतित्थियानं परिब्बाजकानं आरामो 
तेनुपसङ्कमेय्यामा'ति। अथ खो मयं, भन्ते, येन अञ्जतित्थियानं परिब्बाजकानं आरामो तेनुपसङ्कमिम्ह; उपसङ्कमित्वा तेहि 
अञ्जतित्थियेहि परिब्बाजकेहि सद्भि सम्मोदिम्ह; सम्मोदनीयं कथं सारणीयं वीतिसारेत्वा एकमन्तं निसीदिम्ह । एकमन्तं 
निसिन्ने खो अम्हे, भन्ते, ते अञ्जतित्थिया परिब्बाजका एतदवोचुं - समणो, आवुसो, गोतमो कामानं परिञ्ञं पञ्जपेति, 
मयम्पि कामानं परिञ्ञं पञ्जपेम। समणो, आवुसो, गोतमो रूपानं परिञ्ञं पञ्ञपेति, मयम्पि रूपानं परिञ्ञं पञ्जपेम। 
समणो, आवुसो, गोतमो वेदनानं परिञ्ञं पञ्ञपेति, मयम्पि वेदनानं परिञ्ञं पञ्जपेम। इध नो, आवुसो, को विसेसो, को 
अधिप्पयासो, कि नानाकरणं समणस्स वा गोतमस्स अम्हाकं वा, यदिदं धम्मदेसनाय वा धम्मदेसनं अनुसासनिया वा 
अनुसासनि'न्ति। अथ खो मयं, भन्ते, तेसं अञ्ञजतित्थियानं परिब्बाजकानं भासितं नेव अभिनन्दिम्ह, नप्पटिक्कोसिम्ह; 
अनभिनन्दित्वा अप्पटिक्कोसित्वा उट्ठायासना पक्कमिम्ह - "भगवतो सन्तिके एतस्स भासितस्स अत्थं 
आजानिस्सामा'”ति। 


१६५. “एवंवादिनो, भिक्खवे, अञ्जतित्थिया परिब्बाजका एवमस्सु वचनीया -- “को पनावुसो, कामानं अस्सादो, 
को आवीनवो, कि निस्सरणं? को रूपानं अस्सादो, को आदीनवो, कि निस्सरणं? को वेदनानं अस्सादो, को आदीनवो, कि 
निस्सरण'न्ति? एवं पुड, भिक्खवे, अञ्ञतित्थिया परिब्बाजका न चेव सम्पायिस्सन्ति, उत्तरिञ्च विघातं आपज्जिस्सन्ति । 
तं किस्स हेतु? यथा तं, भिक्खवे, अविसयस्मिं। नाहं तं, भिक्खवे, पस्सामि सदेवके लोके समारके सब्रह्मके 

सस्समणब्राह्मणिया पजाय सदेवमनुस्साय यो इमेसं पज्हानं वेय्याकरणेन चित्तं आराधेय्य, अञ्जत्र तथागतेन वा 
तथागतसावकेन वा, इतो वा पन सुत्वा । 


१६६. “को च, भिक्खवे, कामानं अस्सादो? पञ्चिमे, भिकखवे, कामगुणा । कतमे पञ्च? चक्खुविञ्जेय्या रूपा इट्टा 


कायविञ्जेय्या फोटुब्बा इड्ठा कन्ता मनापा पियरूपा कामूपसंहिता रजनीया - इमे खो, भिकखवे, पञ्च कामगुणा । यं खो, 
भिक्खवे, इमे पञ्च कामगुणे पटिच्च उप्पज्जति सुखं सोमनस्सं - अयं कामानं अस्सादो। 


१६७. “को च, भिक्खवे, कामानं आदीनवो? इध, भिकखवे, कुलपृत्तो येन सिप्पट्ठानेन जीविकं कप्पेति - यदि मुद्दाय 
यदि गणनाय यदि सङ्कानेन [सङ्घाय (क०)] यदि कसिया यदि वणिज्जाय यदि गोरक्खेन यदि इस्सत्थेन यदि राजपोरिसेन 
यदि सिप्पञ्जतरेन - सीतस्स पुरक्खतो उण्हस्स पुरक्खतो डंसमकसवातातपसरीसपसम्फस्सेहि रिस्समानो [ईरयमानो 
(क०), सम्फस्समानो (चूळनि० खग्गविसाणसुत्त १३६)] खुप्मिपासाय मीयमानो; अयम्पि, भिक्खवे, कामानं आदीनवो 
सन्दिड्िको, दुकखकखन्धो कामहेतु कामनिदानं कामाधिकरणं कामानमेव हेतु । 


“तस्स चे, भिक्खवे, कुलपुत्तस्स एवं उट्टहतो घटतो वायमतो ते भोगा नाभिनिप्फज्जन्ति। सो सोचति किलमति 
परिदेवति उरत्ताळि कन्दति, सम्मोहं आपज्जति - “मोघं वत मे उट्ठानं, अफलो वत मे वायामो'ति। अयम्पि, भिक्खवे, 
कामानं आदीनवो सन्दिट्टिको दुक्खक्खन्धो कामहेतु कामनिदानं कामाधिकरणं कामानमेव हेतु । 


“तस्स चे, भिक्खवे, कुलपृत्तस्स एवं उड्टहतो घटतो वायमतो ते भोगा अभिनिप्फज्जन्ति । सो तेसं भोगानं 
आरक्खाधिकरणं दुक्खं दोमनस्सं पटिसंवेदेति -- 'किन्ति मे भोगे नेव राजानो हरेय्युं, न चोरा हरेय्युं, न अग्गि दहेय्य, न 
उदकं बहेय्य [बाहेय्य (क०)], न अप्पिया दायादा हरेय्यु'न्ति। तस्स एवं आरक्खतो गोपयतो ते भोगे राजानो वा हरन्ति, 
चोरा वा हरन्ति, अग्गि वा दहति, उदकं वा बहति, अप्पिया वा दायादा हरन्ति। सो सोचति किलमति परिदेवति उरत्ताळि 
कन्दति, सम्मोहं आपज्जति - 'यम्पि मे अहोसि तम्पि नो नत्थीति। अयम्पि, भिक्खवे, कामानं आदीनवो सन्दिड्टिको, 
दुक्खक्खन्धो कामहेतु कामनिदानं कामाधिकरणं कामानमेव हेतु। 


१६८. “पुन चपरं, भिक्खवे, कामहेतु कामनिदानं कामाधिकरणं कामानमेव हेतु राजानोपि राजूहि विवदन्ति, 
खत्तियापि खत्तियेहि विवदन्ति, ब्राह्मणापि ब्राह्मणेहि विवदन्ति, गहपतीपि गहपतीहि विवदन्ति, मातापि पुत्तेन विवदति, 
पुत्तोपि मातरा विवदति, पितापि पृत्तेन विवदति, पुत्तोपि पितरा विवदति, भातापि भातरा विवदति, भातापि भगिनिया 
विवदति, भगिनीपि भातरा विवदति, सहायोपि सहायेन विवदति । ते तत्थ कलहविग्गहविवादापन्ना अञ्ञमञ्ञं पाणीहिपि 
उपक्कमन्ति, लेडूहिपि उपक्कमन्ति, दण्डेहिपि उपक्कमन्ति, सत्थेहिपि उपक्कमन्ति। ते तत्थ मरणम्पि निगच्छन्ति, 
मरणमत्तम्पि दुक्खं । अयम्पि, भिक्खवे, कामानं आदीनवो सन्दिट्रिको, दुक्खक्खन्धो कामहेतु कामनिदानं कामाधिकरणं 
कामानमेव हेतु । 


“पुन चपरं, भिक्खवे, कामहेतु कामनिदानं कामाधिकरणं कामानमेव हेतु असिचम्मं गहेत्वा, धनुकलापं सन्नस्हित्वा, 
उभतोब्यूळहं सङ्गामं पकखन्दन्ति उसूसुपि खिप्पमानेसु, सत्तीसुपि खिप्पमानासु, असीसुपि विज्जोतलन्तेसु । ते तत्थ 
उसूहिपि विज्झन्ति, सत्तियापि विज्झन्ति, असिनापि सीसं छिन्दन्ति। ते तत्थ मरणम्पि निगच्छन्ति, मरणमत्तम्पि दुक्खं । 
अयम्पि, भिक्खवे, कामानं आदीनवो सन्दिड्टिको, दुक्खक्खन्धो कामहेतु कामनिदानं कामाधिकरणं कामानमेव हेतु । 

“पुन चपरं, भिक्खवे, कामहेतु कामनिदानं कामाधिकरणं कामानमेव हेतु असिचम्मं गहेत्वा, धनुकलापं सन्नस्हित्वा, 
अद्दावलेपना [अट्टावलेपना (स्या क०)] उपकारियो पक्खन्दन्ति उसूसुपि खिप्पमानेसु, सत्तीसुपि खिप्पमानासु, असीसुपि 
विज्जोतलन्तेसु। ते तत्थ उसूहिपि विञ्झन्ति, सत्तियापि विज्झन्ति, छकणकायपि [पकट्टियापि (सी०)] ओसिञ्चन्ति, 
अभिवग्गेनपि ओमहन्ति, असिनापि सीसं छिन्दन्ति । ते तत्थ मरणम्पि निगच्छन्ति, मरणमत्तम्पि दुक्खं । अयम्पि, भिकखवे, 
कामानं आदीनवो सन्दिट्टिको, दुक्खक्खन्धो कामहेतु कामनिदानं कामाधिकरणं कामानमेव हेतु । 


९६९. “पुन चपरं, भिक्खवे, कामहेतु कामनिदानं कामाधिकरणं कामानमेव हेतु सन्धिमपि छिन्दन्ति, निल्लोपम्पि 
हरन्ति, एकागारिकम्पि करोन्ति, परिपन्थेपि तिट्ठन्ति, परदारम्पि गच्छन्ति । तमेनं राजानो गहेत्वा विविधा कम्मकारणा 
कारेन्ति - कसाहिपि ताळेन्ति, वेत्तेहिपि ताळेन्ति, अड्डदण्डकेहिपि ताळेन्ति; हत्थम्पि छिन्दन्ति, पादम्पि छिन्दन्ति, 
हत्थपादम्पि छिन्दन्ति, कण्णम्पि छिन्दन्ति, नासम्पि छिन्दन्ति, कण्णनासम्पि छिन्दन्ति; बिलङ्गथालिकम्पि करोन्ति, 
सङ्घमुण्डिकम्पि करोन्ति, राहमुखम्पि करोन्ति, जोतिमालिकम्पि करोन्ति, हत्थपज्जोतिकम्पि करोन्ति, एरकवत्तिकम्पि 
करोन्ति, चीरकवासिकम्पि करोन्ति, एणेय्यकम्पि करोन्ति, बळिसमंसिकम्पि करोन्ति, कहापणिकम्पि करोन्ति, 
खारापतच्छिकम्पि करोन्ति, पलिघपरिवत्तिकम्पि करोन्ति, पलालपीठकम्पि करोन्ति, तत्तेनपि तेलेन ओसिञ्चन्ति, 
सुनखेहिपि खादापेन्ति, जीवन्तम्पि सूले उत्तासेन्ति, असिनापि सीसं छिन्दन्ति । ते तत्थ मरणम्पि निगच्छन्ति, मरणमत्तम्पि 
दुक्खं । अयम्पि, भिकखवे, कामानं आदीनवो सन्दिड्टिको, दुकखवखन्धो कामहेतु कामनिदानं कामाधिकरणं कामानमेव 
हेतु। 


“पुन चपरं, भिक्खवे, कामहेतु कामनिदानं कामाधिकरणं कामानमेव हेतु कायेन दुच्चरितं चरन्ति, वाचाय दुच्चरितं 
चरन्ति, मनसा दुच्चरितं चरन्ति। ते कायेन दुच्चरितं चरित्वा, वाचाय दुच्चरितं चरित्वा, मनसा दुच्चरितं चरित्वा, कायस्स 
भेदा परं मरणा अपायं दुग्गतिं विनिपातं निरयं उपपज्जन्ति। अयम्पि, भिक्खवे, कामानं आदीनवो सम्परायिको, 
दुक्खक्खन्धो कामहेतु कामनिदानं कामाधिकरणं कामानमेव हेतु। 


१७०. “किञ्च, भिक्खवे, कामानं निस्सरण? यो खो, भिक्खवे, कामेसु छन्दरागविनयो छन्दरागप्पहानं - इदं 
कामानं निस्सरणं । 


“ये हि केचि, भिक्खवे, समणा वा ब्राह्मणा वा एवं कामानं अस्सादञ्च अस्सादतो आदीनवञ्च आदीनवतो 
निस्सरणञ्च निस्सरणतो यथाभूतं नप्पजानन्ति ते वत सामं वा कामे परिजानिस्सन्ति, परं वा तथत्ताय समादपेस्सन्ति यथा 
पटिपन्नो कामे परिजानिस्सतीति - नेतं ठानं विज्जति। ये च खो केचि, भिक्खवे, समणा वा ब्राह्मणा वा एवं कामानं 
अस्सादञ्च अस्सादतो आदीनवञ्च आदीनवतो निस्सरणञ्च निस्सरणतो यथाभूतं पजानन्ति, ते वत सामं वा कामे 
परिजानिस्सन्ति परं वा तथत्ताय समादपेस्सन्ह्रित यथा पटिपन्नो कामे परिजानिस्सतीति - ठानमेतं विज्जति। 


९७९. “को च, भिक्खवे, रूपानं अस्सादो? सेय्यथापि, भिक्खवे, खत्तियकञ्ञा वा ब्राह्मणकञ्जा वा गहपतिकञ्ञा 
वा पन्नरसवस्सुद्देसिका वा सोळसवस्सुद्देसिका वा, नातिदीघा नातिरस्सा नातिकिसा नातिथूला नातिकाळी नाच्चोदाता 
परमा सा, भिकखवे, तस्मिं समये सुभा बण्णनिभाति? “एवं, भन्ते'। यं खो, भिक्खवे, सुभं वण्णनिभं पटिच्च उप्पज्जति 
सुखं सोमनस्सं - अयं रूपानं अस्सादो। 


“को च, भिक्खवे, रूपानं आदीनवो? इध, भिकखवे, तमेव भगिनि पस्सेय्य अपरेन समयेन आसीतिकं वा नावुतिकं 


www.tipitaka.org Vipassana Research Institute 


Page 7] sur 244 


वा वस्ससतिकं वा जातिया, जिण्णं गोपानसिवडूं भोग्गं दण्डपरायनं पवेधमानं गच्छन्तिं आतुरं गतयोब्बनं खण्डदन्तं 
[खण्डदन्तिं (सी० पी०)] पलितकेसं [पलितकेसि], विलूनं खलितसिरं बलिनं तिलकाहतगत्तं [तिलकाहतगत्ति (बहुसु) 
अट्ठकथा टीका ओलोकेतब्बा]। तं कि मञ्जथ, भिकखवे, या पुरिमा सुभा वण्णनिभा सा अन्तरहिता, आदीनवो 
पातुभूतोति? “एवं, भन्ते । अयम्पि, भिक्खवे, रूपानं आदीनवो। 


“पुन चपरं, भिक्खवे, तमेव भगिनि पस्सेय्य आबाधिकं दुक्खितं बाळहगिलानं, सके मुत्तकरीसे पलिपन्नं सेमानं 
[सेय्यमानं (क०)], अञ्ञेहि बुड्ापियमानं, अञ्जेहि संवेसियमानं । तं कि मञ्जथ, भिक्खवे, या पुरिमा सुभा वण्णनिभा सा 
अन्तरहिता, आदीनवो पातुभूतोति? “एवं, भन्ते'। अयम्पि, भिक्खवे, रूपानं आदीनवो। 


१७२. “पुन चपरं, भिक्खवे, तमेव भगिनि पस्सेय्य सरीरं सिवथिकाय छट्टितं - एकाहमतं वा द्रीहमतं वा तीहमतं 
वा, उद्धुमातकं विनीलकं विपुब्बकजातं। तं कि मञ्जथ, भिक्खवे, या पुरिमा सुभा वण्णनिभा सा अन्तरहिता, आदीनवो 
पातुभूतोति? “एवं, भन्ते' । अयम्पि, भिक्खवे, रूपानं आदीनवो। 


“पुन चपरं, भिक्खवे, तमेव भगिनि पस्सेय्य सरीरं सिवथिकाय छट्टितं - काकेहि वा खज्जमानं, कुललेहि वा 
खज्जमानं, गिज्झेहि वा खज्जमानं, कङ्केहि वा खज्जमानं, सुनखेहि वा खज्जमानं, ब्यग्घेहि वा खज्जमानं, दीपीहि वा 
खज्जमानं, सिङ्गालेहि वा खज्जमानं, विविधेहि वा पाणकजातेहि खज्जमानं । तं कि मञ्जथ, भिक्खवे, या पुरिमा सुभा 
वण्णनिभा सा अन्तरहिता, आदीनवो पातुभूतोति? “एवं, भन्ते'। अयम्पि, भिक्खवे, रूपानं आदीनवो । 


“पुन चपरं, भिक्खवे, तमेव भगिनि पस्सेय्य सरीरं सिवथिकाय छड्डितं - अड्टिकसङ्कलिकं समंसलोहितं 
न्हारुसम्बन्धं, अद्रिकसङ्कलिकं निमंसलोहितमक्खितं न्हारुसम्बन्धं, अट्टिकसद्वलिकं अपगतमंसलोहितं न्हारुसम्बन्धं, 
अड्डिकानि अपगतसम्बन्धानि दिसाविदिसाविकिखित्तानि - अञ्जेन हत्थड्टिकं, अञ्जेन पादड्टिकं, अज्जेन गोप्फकट्टिकं, 
अज्जेन जक्वट्रिकं, अञ्जेन ऊरुट्टिकं, अञ्ञेन कटिट्रिकं, अञ्ञेन फासुकड्टिकं, अञ्जेन पिट्ठिट्डिके, अञ्जेन खन्धट्टिकं, 
अञ्जेन गीबट्टिकं, अञ्ञेन हनुकड्टिकं, अञ्जेन दन्तड्टिं, अञ्जेन सीसकटाहं । तं कि मञ्ञथ, भिक्खवे, या पुरिमा सुभा 
वण्णनिभा सा अन्तरहिता, आदीनवो पातुभूतोति? “एवं, भन्ते' । अयम्पि, भिकखवे, रूपानं आदीनवो। 


“पुन चपरं, भिक्खवे, तमेव भगिनि पस्सेय्य सरीरं सिवथिकाय छट्टितं - अट्टिकानि सेतानि सङ्घवण्णपटिभागानि, 
अट्टिकानि पुञ्जकितानि तेरोवस्सिकानि, अट्टिकानि पूतीनि चुण्णकजातानि। तं कि मञ्जथ, भिक्खवे, या पुरिमा सुभा 
वण्णनिभा सा अन्तरहिता, आदीनवो पातुभूतोति? “एवं, भन्ते' । अयम्पि, भिकखवे, रूपानं आदीनवो। 


“किञ्च, भिक्खवे, रूपानं निस्सरणं? यो, भिक्खवे, रूपेसु छन्दरागविनयो छन्दरागप्पहानं -- इदं रूपानं निस्सरणं । 


“ये हि केचि, भिक्खवे, समणा वा ब्राह्मणा वा एवं रूपानं अस्सादञ्च अस्सादतो आदीनवञ्च आदीनवतो 
निस्सरणञ्च निस्सरणतो यथाभूतं नप्पजानन्ति ते वत सामं वा रूपे परिजानिस्सन्ति, परं वा तथत्ताय समादपेस्सन्ति यथा 
पटिपन्नो रूपे परिजानिस्सतीति - नेतं ठानं विज्जति। ये च खो केचि, भिक्खवे, समणा वा ब्राह्मणा वा एवं रूपानं 
अस्सादञ्च अस्सादतो आदीनवञ्च आदीनवतो निस्सरणञ्च निस्सरणतो यथाभूतं पजानन्ति ते वत सामं वा रूपे 
परिजानिस्सन्ति परं वा तथत्ताय समादपेस्सन्ति यथा पटिपन्नो रूपे परिजानिस्सतीति - ठानमेतं विज्जति। 

१७३. “को च, भिक्खवे, वेदनानं अस्सादो? इध, भिक्खवे, भिक्खु विविच्चेव कामेहि विविच्च अकुसलेहि धम्मेहि 
सवितक्कं सविचारं विवेकजं पीतिसुखं पठमं झानं उपसम्पज्ज विहरति । यस्मिं समये, भिक्खवे, भिक्खु विविच्चेव कामेहि 
विविच्च अकुसलेहि धम्मेहि सवितक्कं सविचारं विवेकजं पीतिसुखं पठमं झानं उपसम्पज्ज विहरति, नेव तस्मिं समये 
अत्तब्याबाधायपि चेतेति, न परब्याबाधायपि चेतेति, न उभयब्याबाधायपि चेतेति; अब्याबज्झंयेव तस्मिं समये वेदनं वेदेति । 
अब्याबज्झपरमाहं, भिक्खवे, वेदनानं अस्सादं वदामि। 


“पुन चपरं, भिक्खवे, भिक्खु वितक्कविचारानं वूपसमा अज्झत्तं सम्पसादनं चेतसो एकोदिभावं अवितक्कं अविचारं 
समाधिजं पीतिसुखं दुतियं झानं उपसम्पज्ज विहरति...पे०... यस्मिं समये, भिकखवे, भिक्खु पीतिया च विरागा, उपेक्खको 
च विहरति, सतो च सम्पजानो सुखञ्च कायेन पटिसंवेदेति यं तं अरिया आचिक्खन्ति -- 'उपेक्खको सतिमा 
सुखविहारी'ति ततियं झानं उपसम्पज्ज विहरति...पे०... यस्मिं समये, भिक्खवे, भिक्खु सुखस्स च पहाना दुक्खस्स च 
पहाना पुब्बेब सोमनस्सदोमनस्सानं अत्थङ्गमा अदुक्खमसुखं उपेक्खासतिपारिसुद्धि चतुत्थं झानं उपसम्पज्ज विहरति, नेव 
तस्मिं समये अत्तब्याबाधायपि चेतेति, न परब्याबाधायपि चेतेति, न उभयब्याबाधायपि चेतेति; अब्याबज्झंयेव तस्मिं समये 
वेदनं वेदेति। अब्याबज्झपरमाहं, भिक्खवे, वेदनानं अस्सादं वदामि। 


१७४. “को च, भिकखवे, वेदनानं आदीनवो? यं, भिक्खवे, वेदना अनिच्चा दुक्खा विपरिणामधम्मा - अयं वेदनानं 
आदीनवो। 


“किञ्च, भिक्खवे, वेदनानं निस्सरणं? यो, भिक्खवे, वेदनासु छन्दरागविनयो, छन्दरागप्पहानं -- इदं वेदनानं 
निस्सरणं । 


“ये हि केचि, भिक्खवे, समणा वा ब्राह्मणा वा एवं वेदनानं अस्सादञ्च अस्सादतो आदीनवञ्च आदीनवतो 
निस्सरणञ्च निस्सरणतो यथाभूतं नप्पजानन्ति, ते वत सामं वा वेदनं परिजानिस्सन्ति, परं वा तथत्ताय समादपेस्सन्ति यथा 
पटिपन्नो वेदनं परिजानिस्सतीति - नेतं ठानं विज्जति ये च खो केचि, भिकखवे, समणा वा ब्राह्मणा वा एवं वेदनानं 
अस्सादञ्च अस्सादतो आदीनवञ्च आदीनवतो निस्सरणञ्च निस्सरणतो यथाभूतं पजानन्ति ते वत सामं वा वेदनं 
परिजानिस्सन्ति, परं वा तथत्ताय समादपेस्सन्ति यथा पटिपन्नो वेदनं परिजानिस्सतीति - ठानमेतं विज्जती 'ति। 


इदमवोच भगवा। अत्तमना ते भिक्खू भगवतो भासितं अभिनन्दुन्ति। 
महादुक्खक्खन्धसुत्तं निट्टितं ततियं । 
४. चूळदुक्खक्खन्धसुत्त 


१७५. एवं मे सुतं - एकं समयं भगवा सक्केसु विहरति कपिलवत्थुस्मिं निग्रोधारामे। अथ खो महानामो सक्को येन 
भगवा तेनुपसङ्कमि; उपसङ्कमित्वा भगवन्तं अभिवादेत्वा एकमन्तं निसीदि । एकमन्तं निसिन्नो खो महानामो सक्को 
भगवन्तं एतदवोच - “दीघरत्ताहं, भन्ते, भगवता एवं धम्मं देसितं आजानामि - "लोभो चित्तस्स उपक्किलेसो, दोसो 
चित्तस्स उपक्किलेसो, मोहो चित्तस्स उपक्किलेसो'ति। एवञ्चाहं [एवंपाहं (क०)], भन्ते, भगवता धम्मं देसितं आजानामि 
-- "लोभो चित्तस्स उपक्किलेसो, दोसो चित्तस्स उपक्किलेसो, मोहो चित्तस्स उपक्किलेसो'ति। अथ च पन मे एकदा 
लोभधम्मापि चित्तं परियादाय तिट्ठन्ति, दोसधम्मापि चित्तं परियादाय तिट्ठन्ति, मोहधम्मापि चित्तं परियादाय तिटुन्ति तस्स 

मय्हं, भन्ते, एवं होति -- “कोसु नाम मे धम्मो अज्झत्तं अप्पहीनो येन मे एकदा लोभधम्मापि चित्तं परियादाय तिइन्ति, 
दोसधम्मापि चित्तं परियादाय तिद्रुन्ति, मोहधम्मापि चित्तं परियादाय तिट्ठुन्ती 'ति। 


९७६. “सो एव खो ते, महानाम, धम्मो अज्झत्तं अप्पहीनो येन ते एकदा लोभधम्मापि चित्तं परियादाय तिट्ठन्ति, 
दोसधम्मापि चित्तं परियादाय तिट्ठन्ति, मोहधम्मापि चित्तं परियादाय तिट्ठन्ति सो च हि ते, महानाम, धम्मो अज्झत्तं पहीनो 
अभविस्स, न त्वं अगारं अज्झावसेय्यासि, न कामे परिभुञ्जेय्यासि। यस्मा च खो ते, महानाम, सो एव धम्मो अज्झत्तं 
अप्पहीनो तस्मा त्वं अगारं अज्झावससि, कामे परिभुञ्जसि । 


१७७. ““अप्पस्सादा कामा बहुदुक्खा बहुपायासा, आदीनवो [बहूपायासा (सी० स्या० पी०)] एत्थ भिय्यो'ति - इति 
चेपि, महानाम, अरियसावकस्स यथाभूतं सम्मप्पञ्ञाय सुदिटुं होति, सो च [सोव (क०)] अञ्ञत्रेव कामेहि अञ्ञत्र 
अकुसलेहि धम्मेहि पीतिसुखं नाधिगच्छति, अञ्ञं वा ततो सन्ततरं; अथ खो सो नेव ताव अनावट्टी कामेसु होति। यतो च 
खो, महानाम, अरियसावकस्स 'अप्पस्सादा कामा बहुदुक्खा बहुपायासा, आदीनवो एत्थ भिय्यो'ति - एवमेतं यथाभूतं 
सम्मप्पञ्ञाय सुदिट्ठं होति, सो च अञ्ञत्रेव कामेहि अञ्ञत्र अकुसलेहि धम्मेहि पीतिसुखं अधिगच्छति अञ्ञं वा ततो 
सन्ततरं; अथ खो सो अनावट्टी कामेसु होति। 


““मय्हम्पि खो, महानाम, पुब्बेव सम्बोधा, अनभिसम्बुद्धस्स बोधिसत्तस्सेव सतो, “अप्पस्सादा कामा बहुदुक्खा 
बहुपायासा, आदीनवो एत्थ भिय्यो'ति - एवमेतं यथाभूतं सम्मप्पञ्जाय सुदिट्ठं होति, सो च अञ्ञत्रेव कामेहि अञ्ञत्र 
अकुसलेहि धम्मेहि पीतिसुखं नाज्झगमं, अञ्जं वा ततो सन्ततरं; अथ ख्वाहं नेव ताव अनावट्टी कामेसु पच्चञ्ञासि । यतो 
च खो मे, महानाम, “अप्पस्सादा कामा बहुदुक्खा बहुपायासा, आदीनवो एत्थ भिय्यो ति - एवमेतं यथाभूतं सम्मप्पञ्जाय 
सुदिटुं अहोसि, सो च [सोव (क०)] अञ्जत्रेव कामेहि अञ्जत्र अकुसलेहि धम्मेहि पीतिसुखं अज्झगमं, अञ्जं वा ततो 
सन्ततरं; अथाहं अनावट्टी कामेसु पच्चञ्जासिं। 


९७८. “को च, महानाम, कामानं अस्सादो? पञ्चिमे, महानाम, कामगुणा । कतमे पञ्च? चक्खुविञ्जेय्या रूपा इट्टा 
कन्ता मनापा पियरूपा कामूपसंहिता रजनीया; सोतविञ्जेय्या सद्दा...पे०... घानविञ्जेय्या गन्धा... जिव्हाविज्जेय्या रसा... 
कायविञ्ञेय्या फोड्ब्बा इट्टा कन्ता मनापा पियरूपा कामूपसंहिता रजनीया - इमे खो, महानाम, पञ्च कामगुणा । यं खो, 
महानाम, इमे पञ्च कामगुणे पटिच्च उप्पज्जति सुखं सोमनस्सं - अयं कामानं अस्सादो। 


“को च, महानाम, कामानं आदीनवो? इध, महानाम, कुलपृत्तो येन सिप्पट्ठानेन जीविकं कप्पेति - यदि मुद्दाय यदि 
गणनाय यदि सङ्घानेन यदि कसिया यदि वणिज्जाय यदि गोरक्खेन यदि इस्सत्थेन यदि राजपोरिसेन यदि सिप्पञ्जतरेन, 
सीतस्स पुरक्खतो उण्हस्स पुरक्खतो डंसमकसवातातपसरीसपसम्फस्सेहि रिस्समानो खुप्पिपासाय मीयमानो; अयम्पि, 
महानाम, कामानं आदीनवो सन्दिड्टिको दुक्खक्खन्धो कामहेतु कामनिदानं कामाधिकरणं कामानमेव हेतु। 


“तस्स चे महानाम कुलपुत्तस्स एवं उट्टहतो घटतो वायमतो ते भोगा नाभिनिप्फज्जन्ति, सो सोचति किलमति 
परिदेवति उरत्ताळि कन्दति सम्मोहं आपज्जति 'मोघं वत मे उट्ठानं, अफलो वत मे वायामो'ति। अयम्पि, महानाम, कामानं 
आदीनवो सन्दिट्टिको दुक्खक्खन्धो कामहेतु कामनिदानं कामाधिकरणं कामानमेव हेतु । 


“तस्स चे, महानाम, कुलपुत्तस्स एवं उदुहतो घटतो वायमतो ते भोगा अभिनिप्फज्जन्ति। सो तेसं भोगानं 

आरक्खाधिकरणं दुक्खं दोमनस्सं पटिसंवेदेति -- किन्ति मे भोगे नेव राजानो हरेय्युं, न चोरा हरेय्युं, न अग्गि दहेय्य, 
न उदकं वहेय्य, न अप्पिया वा दायादा हरेय्यु'न्ति। तस्स एवं आरक्खतो गोपयतो ते भोगे राजानो वा हरन्ति, चोरा वा 
हरन्ति, अग्गि वा दहति, उदकं वा वहति, अप्पिया वा दायादा हरन्ति। सो सोचति किलमति परिदेवति उरत्ताळि कन्दति 
सम्मोहं आपज्जति - 'यम्पि मे अहोसि तम्पि नो नत्थी'ति। अयम्पि, महानाम, कामानं आदीनवो सन्दिट्टिको दुक्खक्खन्धो 
कामहेतु कामनिदानं कामाधिकरणं कामानमेव हेतु। 


“पुन चपरं, महानाम, कामहेतु कामनिदानं कामाधिकरणं कामानमेव हेतु राजानोपि राजूहि विवदन्ति, खत्तियापि 
खत्तियेहि विवदन्ति, ब्राह्मणापि ब्राह्मणेहि विवदन्ति, गहपतीपि गहपतीहि विवदन्ति, मातापि पृत्तेन विवदति, पृत्तोपि मातरा 
विवदति, पितापि पुत्तेन विवदति, पुत्तोपि पितरा विवदति, भातापि भातरा विवदति, भातापि भगिनिया विवदति, भगिनीपि 
भातरा विवदति, सहायोपि सहायेन विवदति। ते तत्थ कलहविग्गहविवादापन्ना अञ्ञमञ्ञं पाणीहिपि उपक्कमन्ति, 
लेडूहिपि उपक्कमन्ति, दण्डेहिपि उपक्कमन्ति, सत्थेहिपि उपक्कमन्ति। ते तत्थ मरणम्पि निगच्छन्ति, मरणमत्तम्पि दुक्खं । 
अयम्पि, महानाम, कामानं आदीनवो सन्दिड्टिको दुक्खक्खन्धो कामहेतु कामनिदानं कामाधिकरणं कामानमेव हेतु। 


“पुन चपरं, महानाम, कामहेतु कामनिदानं कामाधिकरणं कामानमेव हेतु असिचम्मं गहेत्वा, धनुकलापं सन्नस्हित्वा, 
उभतोब्यूळहं सङ्गामं पकखन्दन्ति उसूसुपि खिप्पमानेसु, सत्तीसुपि खिप्पमानासु, असीसुपि विज्जोतलन्तेसु । ते तत्थ 
उसूहिपि विज्झन्ति, सत्तियापि विज्झन्ति, असिनापि सीसं छिन्दन्ति। ते तत्थ मरणम्पि निगच्छन्ति, मरणमत्तम्पि दुक्खं । 
अयम्पि, महानाम, कामानं आदीनवो सन्दिड्िको दुक्खक्खन्धो कामहेतु कामनिदानं कामाधिकरणं कामानमेव हेतु। 


“पुन चपरं, महानाम, कामहेतु कामनिदानं कामाधिकरणं कामानमेव हेतु असिचम्मं गहेत्वा, धनुकलापं सन्नस्हित्वा, 
अद्दावलेपना उपकारियो पक्खन्दन्ति उसूसुपि खिप्पमानेसु, सत्तीसुपि खिप्पमानासु, असीसुपि विज्जोतलन्तेसु । ते तत्थ 
उसूहिपि विज्झन्ति, सत्तियापि विज्झन्ति, छकणकायपि ओसिञ्चन्ति, अभिवग्गेनपि ओमहन्ति, असिनापि सीसं छिन्दन्ति । 
ते तत्थ मरणम्पि निगच्छन्ति, मरणमत्तम्मि दुक्खं । अयम्पि, महानाम, कामानं आदीनवो सन्दिद्विको दुक्खक्खन्धो कामहेतु 
कामनिदानं कामाधिकरणं कामानमेव हेतु । 


“पुन चपरं, महानाम, कामहेतु कामनिदानं कामाधिकरणं कामानमेव हेतु सन्धिमपि छिन्दन्ति, निल्लोपम्पि हरन्ति, 
एकागारिकम्पि करोन्ति, परिपन्थेपि तिइन्ति, परदारम्पि गच्छन्ति । तमेनं राजानो गहेत्वा विविधा कम्मकारणा कारेन्ति - 
कसाहिपि ताळेन्ति, वेत्तेहिपि ताळेन्ति, अड्टदण्डकेहिपि ताळेन्ति; हत्थम्पि छिन्दन्ति, पादम्पि छिन्दन्ति, हत्थपादम्पि 
छिन्दन्ति, कण्णम्पि छिन्दन्ति, नासम्पि छिन्दन्ति, कण्णनासम्पि छिन्दन्ति; बिलङ्गथालिकम्पि करोन्ति, सङ्क मुण्डिकम्पि 
करोन्ति, राहुमुखम्पि करोन्ति, जोतिमालिकम्पि करोन्ति, हत्थपज्जोतिकम्पि करोन्ति, एरकवत्तिकम्पि करोन्ति, 
चीरकवासिकम्पि करोन्ति, एणेय्यकम्पि करोन्ति, बळिसमंसिकम्पि करोन्ति, कहापणिकम्पि करोन्ति, खारापतच्छिकम्पि 
करोन्ति, पलिघपरिवत्तिकम्पि करोन्ति, पलालपीठकम्पि करोन्ति, तत्तेनपि तेलेन ओसिञ्चन्ति, सुनखेहिपि खादापेन्ति, 
जीवन्तम्पि सूले उत्तासेन्ति, असिनापि सीसं छिन्दन्ति। ते तत्थ मरणम्पि निगच्छन्ति, मरणमत्तम्पि दुक्खं । अयम्पि, 
महानाम, कामानं आदीनवो सन्दिड्िको दुक्खक्खन्धो कामहेतु कामनिदानं कामाधिकरणं कामानमेव हेतु । 


“पुन चपरं, महानाम, कामहेतु कामनिदानं कामाधिकरणं कामानमेव हेतु कायेन दुच्चरितं चरन्ति, वाचाय दुच्चरितं 
चरन्ति, मनसा दुच्चरितं चरन्ति। ते कायेन दुच्चरितं चरित्वा, वाचाय दुच्चरितं चरित्वा, मनसा दुच्चरितं चरित्वा, कायस्स 
भेदा परं मरणा, अपायं दुग्गति विनिपातं निरयं उपपज्जन्ति। अयम्पि, महानाम, कामानं आदीनवो सम्परायिको, 

दुक्खक्खन्धो कामहेतु कामनिदानं कामाधिकरणं कामानमेव हेतु । 


९७९. “एकमिदाहं, महानाम, समयं राजगहे विहरामि गिज्झकूटे पब्बते। तेन खो पन समयेन सम्बहुला निगण्ठा 
[निगन्था (स्या० क०)] इसिगिलिपस्से काळसिलायं उब्भट्टका होन्ति आसनपटिक्खित्ता, ओपक्कमिका दुक्खा तिब्बा खरा 
कटुका वेदना वेदयन्ति। अथ ख्वाहं, महानाम, सायन्हसमयं पटिसल्लाना बुद्धितो येन इसिगिलिपस्से काळसिला येन ते 
निगण्ठा तेनुपसङ्कमि; उपसङ्कमित्वा ते निगण्ठे एतदवोचं - किन्नु तुम्हे, आवुसो, निगण्ठा उब्भट्टुका आसनपटिक्खित्ता, 
ओपक्कमिका दुक्खा तिब्बा खरा कटुका वेदना वेदयथा'ति? एवं वृत्ते, महानाम, ते निगण्ठा मं एतदवोचुं - “निगण्ठो, 
आवुसो, नाटपुत्तो [नाथपृत्तो (सी० पी०)] सब्बञ्ञू सब्बदस्सावी अपरिसेसं आणदस्सनं पटिजानाति - “चरतो च मे 
तिट्ठतो च सुत्तस्स च जागरस्स च सततं समितं जाणदस्सनं पच्चुपड्ठितन्ति। सो एवमाह - “अत्थि खो वो [अत्थि खो भो 
(स्या० क०)], निगण्ठा, पुब्बे पापकम्मं कतं, तं इमाय कटुकाय दुक्करकारिकाय निज्जीरेथ [निज्जरेथ (सी० स्या० पी०)]; 
यं पनेत्थ [मयं पनेत्थ (क०)] एतरहि कायेन संवुता वाचाय संबुता मनसा संवुता तं आयतिं पापस्स कम्मस्स अकरणं; इति 
पुराणानं कम्मानं तपसा ब्यन्तिभावा, नवानं कम्मानं अकरणा, आयतिं अनवस्सवो; आयति अनवस्सवा कम्मक्खयो, 
कम्मक्खया दुक्खक्खयो, दुक्खक्खया वेदनाक्खयो, वेदनाक्खया सब्बं दुखं निज्जिण्णं भविस्सती"ति। तञ्च पनम्हाकं 
रुच्चति चेव खमति च, तेन चम्ह अत्तमना'ति। 


१८०. “एवं वृत्ते, अहं, महानाम, ते निगण्ठे एतदवोचं -- “कि पन तुम्हे, आवुसो निगण्ठा, जानाथ -- अहुवम्हेब मयं 
पुब्बे न नाहुवम्हा ति? “नो हिरदै, आवुसो'। "किं पन तुम्हे, आवुसो निगण्ठा, जानाथ - अकरम्हेव मयं पुब्बे पापकम्मं न 
नाकरम्हा'ति? “नो हिरदै, आवुसो' । “कि पन तुम्हे, आवुसो निगण्ठा, जानाथ -- एवरूपं वा एवरूपं वा पापकम्मं 
अकरम्हा'ति? “नो हिदं, आवुसो'। “कि पन तुम्हे, आवुसो निगण्ठा, जानाथ - एत्तकं वा दुक्खं निज्जिण्णं, एत्तकं वा दुक्खं 
निज्जीरेतब्बं, एत्तकम्हि वा दुक्खे निज्जिण्णे सब्बं दुक्खं निज्जिण्णं भविस्सती'ति? “नो हिरदै, आवुसो'। “कि पन तुम्हे, 
आवुसो निगण्ठा, जानाथ - दिड्टेव धम्मे अकुसलानं धम्मानं पहानं, कुसलानं धम्मानं उपसम्पद' न्ति? “नो हिदं, आवुसो'। 


“+इति किर तुम्हे, आवुसो निगण्ठा, न जानाथ - अहुवम्हेव मयं पुब्बे न नाहुवम्हाति, न जानाथ - अकरम्हेव मयं 
पुब्बे पापकम्मं न नाकरम्हाति, न जानाथ -- एवरूपं वा एवरूपं वा पापकम्मं अकरम्हाति, न जानाथ - एत्तकं वा दुक्खं 
निज्जिण्णं, एत्तकं वा दुक्खं निज्जीरेतब्बं, एत्तकम्हि वा दुक्खे निज्जिण्णे सब्बं दुकखं निज्जिण्णं भविस्सतीति। न जानाथ - 
दिट्ठेव धम्मे अकुसलानं धम्मानं पहानं, कुसलानं धम्मानं उपसम्पदं | एवं सन्ते, आवुसो निगण्ठा, ये लोके लुद्दा 
लोहितपाणिनो कुरूरकम्मन्ता मनुस्सेसु पच्चाजाता ते निगण्ठेसु पब्बजन्ती'ति? “न खो, आवुसो गोतम, सुखेन सुखं 
अधिगन्तब्बं, दुक्खेन खो सुखं अधिगन्तब्बं; सुखेन चावुसो गोतम, सुखं अधिगन्तब्बं अभविस्स, राजा मागधो सेनियो 
बिम्बिसारो सुखं अधिगच्छेय्य, राजा मागधो सेनियो बिम्बिसारो सुखविहारितरो आयस्मता गोतमेना'ति। 


““अद्धायस्मन्तेहि निगण्ठेहि सहसा अप्पटिसङ्का वाचा भासिता - न खो, आवुसो गोतम, सुखेन सुखं अधिगन्तब्बं, 
दुक्खेन खो सुखं अधिगन्तब्बं; सुखेन चावुसो गोतम, सुखं अधिगन्तब्बं अभविस्स, राजा मागधो सेनियो बिम्बिसारो सुखं 
अधिगच्छेय्य, राजा मागधो सेनियो बिम्बिसारो सुखविहारितरो आयस्मता गोतमेना"ति। अपि च अहमेव तत्थ 
पटिपुच्छितब्बो - को नु खो आयस्मन्तानं सुखविहारितरो राजा वा मागधो सेनियो बिम्बिसारो आयस्मा वा गोतमो'ति? 
अद्धावुसो गोतम, अम्हेहि सहसा अप्पटिसङ्घा वाचा भासिता, न खो, आवुसो गोतम, सुखेन सुखं अधिगन्तब्बं, दुखेन खो 
सुखं अधिगन्तब्बं; सुखेन चावुसो गोतम, सुखं अधिगन्तब्बं अभविस्स, राजा मागधो सेनियो बिम्बिसारो सुखं 

अधिगच्छेय्य, राजा मागधो सेनियो बिम्बिसारो सुखविहारितरो आयस्मता गोतमेनाति । अपि च तिट्ठतेतं, इदानिपि 
मयं आयस्मन्तं गोतमं पुच्छाम - को नु खो आयस्मन्तानं सुखविहारितरो राजा वा मागधो सेनियो बिम्बिसारो आयस्मा वा 
गोतमो ति? 


“नतेन हावुसो निगण्ठा, तुम्हेव तत्थ पटिपुच्छिस्सामि, यथा बो खमेय्य तथा नं ब्याकरेय्याथ। तं कि मञ्ञथाबुसो 
निगण्ठा, पहोति राजा मागधो सेनियो बिम्बिसारो, अनिञ्जमानो कायेन, अभासमानो वाचं, सत्त रत्तिन्दिवानि एकन्तसुखं 
पटिसंवेदी विहरितु"न्ति? “नो हिदं, आवुसो' । 


“नतं कि मञ्ञथावुसो निगण्ठा, पहोति राजा मागधो सेनियो बिम्बिसारो, अनिञ्जमानो कायेन, अभासमानो वाचं, छ 
रत्तिन्दिवानि...पे०... पञ्च रत्तिन्दिवानि... चत्तारि रत्तिन्दिवानि... तीणि रत्तिन्दिवानि... द्वे रत्तिन्दिवानि... एकं रत्तिन्दिवं 
एकन्तसुखं पटिसंवेदी विहरितु'न्ति? “नो हिदं, आवुसो' । 


““अहं खो, आवुसो निगण्ठा, पहोमि अनिञ्जमानो कायेन, अभासमानो वाचं, एकं रत्तिन्दिवं एकन्तसुखं पटिसंवेदी 
विहरितुँ। अहं खो, आवुसो निगण्ठा, पहोमि अनिञ्जमानो कायेन, अभासमानो वाचं, द्वे रत्तिन्दिवानि... तीणि 
रत्तिन्दिवानि... चत्तारि रत्तिन्दिवानि... पञ्च रत्तिन्दिवानि... छ रत्तिन्दिवानि... सत्त रत्तिन्दिवानि एकन्तसुखं पटिसंवेदी 
विहरितुं। तं कि मञ्जथावुसो निगण्ठा, एवं सन्ते को सुखविहारितरो राजा वा मागधो सेनियो बिम्बिसारो अहं वाति? “एवं 
सन्ते आयस्माव गोतमो सुखविहारितरो रञ्ञा मागधेन सेनियेन बिम्बिसारेना'”ति। 


इदमवोच भगवा। अत्तमनो महानामो सक्को भगवतो भासितं अभिनन्दीति। 
चूळदुक्खक्खन्धसुत्तं निट्टितं चतुत्थं । 
५. अनुमानसुत्त 


१८१. एवं मे सुतं - एकं समयं आयस्मा महामोग्गल्लानो भग्गेसु विहरति सुसुमारगिरे [सुंसुमारगिरे (सी० स्या 
पी०)] भेसकळावने मिगदाये । तत्र खो आयस्मा महामोग्गल्लानो भिक्खू आमन्तेसि - “आवुसो, भिक्खबो"ति। 
“आवुसो ति खो ते भिक्खू आयस्मतो महामोग्गल्लानस्स पच्चस्सोसुं। आयस्मा महामोग्गल्लानो एतदबोच - 


“पवारेति चेपि, आवुसो, भिक्खु -- वदन्तु मं आयस्मन्तो, वचनीयोम्हि आयस्मन्तेही'ति, सो च होति दुब्बचो, 
दोवचस्सकरणेहि धम्मेहि समन्नागतो, अक्खमो अप्पदक्खिणग्गाही अनुसासनि, अथ खो नं सब्रह्मचारी न चेव वत्तब्बं 
मञ्जन्ति, न च अनुसासितब्बं मञ्जन्ति, न च तस्मिं पुग्गले विस्सासं आपज्जितब्बं मञ्जन्ति । 


“कतमे चावुसो, दोबचस्सकरणा धम्मा? इधावुसो, भिक्खु पापिच्छो होति, पापिकानं इच्छानं बसं गतो। यम्पाबुसो, 
भिक्खु पापिच्छो होति, पापिकानं इच्छानं वसं गतो -- अयम्पि धम्मो दोवचस्सकरणो। 


“पुन चपरं, आवुसो, भिक्खु अत्तुक्कंसको होति परवम्भी। यम्पावुसो, भिक्खु अत्तुक्कंसको होति परवम्भी - 
अयम्पि धम्मो दोबचस्सकरणो। 

“पुन चपरं, आवुसो, भिक्खु कोधनो होति कोधाभिभूतो । यम्पाबुसो, भिक्खु कोधनो होति कोधाभिभूतो - अयम्पि 
धम्मो दोवचस्सकरणो । 


“पुन चपरं, आवुसो, भिक्खु कोधनो होति कोधहेतु उपनाही। यम्पाबुसो, भिक्खु कोधनो होति कोधहेतु उपनाही - 
अयम्पि धम्मो दोवचस्सकरणो। 


“पुन चपरं, आवुसो, भिक्खु कोधनो होति कोधहेतु अभिसङ्गी। यम्पावुसो, भिक्खु कोधनो होति कोधहेतु अभिसङ्गी 
- अयम्पि धम्मो दोबचस्सकरणो। 


“पुन चपरं, आवुसो, भिक्खु कोधनो होति कोधसामन्ता [कोधसामन्तं (स्या० पी० क०)] वाचं निच्छारेता। 
यम्पावुसो, भिक्खु कोधनो होति कोधसामन्ता वाचं निच्छारेता - अयम्पि धम्मो दोवचस्सकरणो। 


“पुन चपरं, आवुसो, भिक्खु चोदितो [चुदितो (सी० स्या० पी०)] चोदकेन चोदकं पटिप्फरति। यम्पावुसो, भिक्खु 
चोदितो चोदकेन चोदकं पटिप्फरति - अयम्पि धम्मो दोवचस्सकरणो । 


“पुन चपरं, आवुसो, भिक्खु चोदितो चोदकेन चोदकं अपसादेति। यम्पावुसो, भिक्खु चोदितो चोदकेन चोदकं 
अपसादेति - अयम्पि धम्मो दोवचस्सकरणो। 


“पुन चपरं, आवुसो, भिक्खु चोदितो चोदकेन चोदकस्स पच्चारोपेति। यम्पावुसो, भिक्खु चोदितो चोदकेन 
चोदकस्स पच्चारोपेति - अयम्पि धम्मो दोबचस्सकरणो। 


“पुन चपरं, आवुसो, भिक्खु चोदितो चोदकेन अञ्जेनञ्जं पटिचरति, बहिद्धा कथं अपनामेति, कोपञ्च दोसञ्च 
अप्पच्चयञ्च पातुकरोति | यम्पावुसो, भिक्खु चोदितो चोदकेन अञ्ञेनञ्ञं पटिचरति, बहिद्धा कथं अपनामेति, कोपञ्च 
दोसञ्च अप्पच्चयञ्च पातुकरोति -- अयम्पि धम्मो दोवचस्सकरणो । 


“पुन चपरं, आवुसो, भिक्खु चोदितो चोदकेन अपदाने न सम्पायति। यम्पाबुसो, भिक्खु चोदितो चोदकेन अपदाने न 
सम्पायति - अयम्पि धम्मो दोवचस्सकरणो। 


“पुन चपरं, आवुसो, भिक्खु मक्खी होति पळासी। यम्पावुसो, भिक्खु मक्खी होति पळासी - अयम्पि धम्मो 
दोवचस्सकरणो। 


“पुन चपरं, आवुसो, भिक्खु इस्सुको होति मच्छरी। यम्पावुसो, भिक्खु इस्सुको होति मच्छरी - अयम्पि धम्मो 
दोवचस्सकरणो। 


“पुन चपरं, आवुसो, भिक्खु सठो होति मायावी। यम्पावुसो, भिक्खु सठो होति मायावी - अयम्पि धम्मो 
दोवचस्सकरणो। 


“पुन चपरं, आवुसो, भिक्खु थद्धो होति अतिमानी। यम्पावुसो, भिक्खु थद्धो होति अतिमानी - अयम्पि धम्मो 

दोवचस्सकरणो। 


“पुन चपरं, आवुसो, भिक्खु सन्दिड्टिपरामासी होति आधानग्गाही दुप्पटिनिस्सग्गी। यम्पावुसो, भिक्खु 
सन्दिड्रिपरामासी होति आधानग्गाही दुप्पटिनिस्सग्गी - अयम्पि धम्मो दोवचस्सकरणो। इमे वुच्चन्तावुसो, 
दोवचस्सकरणा धम्मा। 


९८२. “नो चेपि, आवुसो, भिक्खु पवारेति - वदन्तु मं आयस्मन्तो, वचनीयोम्हि आयस्मन्तेही'ति, सो च होति 
सुवचो, सोबचस्सकरणेहि धम्मेहि समन्नागतो, खमो पदक्खिणग्गाही अनुसासनि, अथ खो नं सब्रह्मचारी वत्तब्बञ्चेव 
मञ्जन्ति, अनुसासितब्बञ्च मञ्जन्ति, तस्मिञ्च पुग्गले विस्सासं आपञज्जितब्बं मञ्जन्ति। 


“कतमे चाबुसो, सोबचस्सकरणा धम्मा? इधावुसो, भिक्खु न पापिच्छो होति, न पापिकानं इच्छानं वसं गतो। 
यम्पाबुसो, भिक्खु न पापिच्छो होति न पापिकानं इच्छानं वसं गतो - अयम्पि धम्मो सोबचस्सकरणो। 


“पुन चपरं, आवुसो, भिक्खु अनत्तुक्कंसको होति अपरवम्भी। यम्पाबुसो, भिक्खु अनत्तुक्कंसको होति अपरवम्भी 
- अयम्पि धम्मो सोबचस्सकरणो। 


“पुन चपरं, आवुसो, भिक्खु न कोधनो होति न कोधाभिभूतो । यम्पावुसो, भिक्खु न कोधनो होति न कोधाभिभूतो - 
अयम्पि धम्मो सोवचस्सकरणो । 


“पुन चपरं, आवुसो, भिक्खु न कोधनो होति न कोधहेतु उपनाही। यम्पावुसो, भिक्खु न कोधनो होति न कोधहेतु 
उपनाही - अयम्पि धम्मो सोवचस्सकरणो । 


“पुन चपरं, आवुसो, भिक्खु न कोधनो होति न कोधहेतु अभिसङ्गी। यम्पावुसो, भिक्खु न कोधनो होति न कोधहेतु 
अभिसङ्गो - अयम्पि धम्मो सोवचस्सकरणो । 


“पुन चपरं, आवुसो, भिक्खु न कोधनो होति न कोधसामन्ता वाचं निच्छारेता । यम्पाबुसो, भिक्खु न कोधनो होति न 
कोधसामन्ता वाचं निच्छारेता - अयम्पि धम्मो सोवचस्सकरणो। 


“पुन चपरं, आवुसो, भिक्खु चोदितो चोदकेन चोदकं नप्पटिप्फरति। यम्पावुसो, भिक्खु चोदितो चोदकेन चोदकं 
नप्पटिप्फरति - अयम्पि धम्मो सोवचस्सकरणो। 


“पुन चपरं, आवुसो, भिक्खु चोदितो चोदकेन चोदकं न अपसादेति। यम्पावुसो, भिक्खु चोदितो चोदकेन चोदकं न 
अपसादेति - अयम्पि धम्मो सोबचस्सकरणो। 


“पुन चपरं, आवुसो, भिक्खु चोदितो चोदकेन चोदकस्स न पच्चारोपेति। यम्पावुसो, भिक्खु चोदितो चोदकेन 
चोदकस्स न पच्चारोपेति - अयम्पि धम्मो सोबचस्सकरणो। 


“पुन चपरं, आवुसो, भिक्खु चोदितो चोदकेन न अञ्ञेनञ्ञं पटिचरति, न बहिद्धा कथं अपनामेति, न कोपञ्च 

दोसञ्च अप्पच्चयञ्च पातुकरोति। यम्पावुसो, भिक्खु चोदितो चोदकेन न अञ्चेनञ्ञं पटिचरति, न बहिद्धा कथं 
अपनामेति, न कोपञ्च दोसञ्च अप्पच्चयञ्च पातुकरोति -- अयम्पि धम्मो सोबचस्सकरणो। 


“पुन चपरं, आवुसो, भिक्खु चोदितो चोदकेन अपदाने सम्पायति। यम्पाबुसो, भिक्खु चोदितो चोदकेन अपदाने 
सम्पायति -- अयम्पि धम्मो सोवचस्सकरणो । 


“पुन चपरं, आवुसो, भिक्खु अमक्खी होति अपळासी। यम्पावुसो, भिक्खु अमक्खी होति अपळासी -- अयम्पि 
धम्मो सोबचस्सकरणो। 


“पुन चपरं, आवुसो, भिक्खु अनिस्सुको होति अमच्छरी। यम्पावुसो, भिक्खु अनिस्सुको होति अमच्छरी - अयम्पि 
धम्मो सोवचस्सकरणो । 


“पुन चपरं, आवुसो, भिक्खु असठो होति अमायावी। यम्पावुसो, भिक्खु असठो होति अमायावी - अयम्पि धम्मो 
सोवचस्सकरणो । 


“पुन चपरं, आवुसो, भिक्खु अत्थद्धो होति अनतिमानी। यम्पावुसो, भिक्खु अत्थद्धो होति अनतिमानी - अयम्पि 
धम्मो सोबचस्सकरणो। 


“पुन चपरं, आवुसो, भिक्खु असन्दिद्विपरामासी होति अनाधानग्गाही सुप्पटिनिस्सग्गी। यम्पावुसो, भिक्खु 
असन्दिद्िपरामासी होति, अनाधानग्गाही सुप्पटिनिस्सग्गी - अयम्पि धम्मो सोवचस्सकरणो । इमे वुच्चन्तावुसो, 
सोबचस्सकरणा धम्मा। 


९८३. “तत्राबुसो, भिक्खुना अत्तनाव अत्तानं एवं अनुमिनितब्बं [अनुमानितब्बं (सी०)] - “यो ख्वायं पुग्गलो 
पापिच्छो, पापिकानं इच्छानं वसं गतो, अयं मे पुग्गलो अप्पियो अमनापो; अहञ्चेव खो पनस्सं पापिच्छो पापिकानं इच्छानं 
बसं गतो, अहंपास्सं परेसं अप्पियो अमनापो'ति। एवं जानन्तेनावुसो, भिकखुना “न पापिच्छो भविस्सामि, न पापिकानं 
इच्छानं वसं गतो'ति चित्तं उप्पादेतब्बं । 


“यो ख्वायं पुग्गलो अत्तुक्कंसको परवम्भी, अयं मे पुग्गलो अप्पियो अमनापो; अहञ्चेब खो पनस्सं अत्तुक्कंसको 
परवम्भी, अहंपास्सं परेसं अप्पियो अमनापो'ति। एवं जानन्तेनावुसो, भिक्खुना 'अनत्तुक्कंसको भविस्सामि अपरवम्भी'ति 
चित्तं उप्पादेतब्बं । 


“यो ख्वायं पुग्गलो कोधनो कोधाभिभूतो, अयं मे पुग्गलो अप्पियो अमनापो। अहञ्चेव खो पनस्सं कोधनो 
कोधाभिभूतो, अहंपास्सं परेसं अप्पियो अमनापो'ति। एवं जानन्तेनावुसो, भिक्खुना “न कोधनो भविस्सामि न 
कोधाभिभूतो'ति चित्तं उप्पादेतब्बं । 


“नयो ख्वायं पुग्गलो कोधनो कोधहेतु उपनाही, अयं मे पुग्गलो अप्पियो अमनापो; अहञ्चेव खो पनस्सं कोधनो 
कोधहेतु उपनाही, अहंपास्सं परेसं अप्पियो अमनापो'ति। एवं जानन्तेनावुसो, भिक्खुना “न कोधनो भविस्सामि न कोधहेतु 
उपनाही'ति चित्तं उप्पादेतब्बं । 

“यो ख्वायं पुग्गलो कोधनो कोधहेतु अभिसङ्गो, अयं मे पुग्गलो अप्पियो अमनापो; अहञ्चेव खो पनस्सं कोधनो 
कोधहेतु अभिसङ्गी, अहंपास्सं परेसं अप्पियो अमनापो'ति। एवं जानन्तेनावुसो, भिक्खुना “न कोधनो भविस्सामि न 
कोधहेतु अभिसङ्गी ति चित्तं उप्पादेतब्बं । 


“नयो ख्वायं पुग्गलो कोधनो कोधसामन्ता वाचं निच्छारेता, अयं मे पुग्गलो अप्पियो अमनापो; अहञ्चेब खो पनस्सं 
कोधनो कोधसामन्ता वाचं निच्छारेता, अहंपास्सं परेसं अप्पियो अमनापो'ति। एवं जानन्तेनावुसो, भिक्खुना “न कोधनो 
भविस्सामि न कोधसामन्ता वाचं निच्छारेस्सामी'ति चित्तं उप्पादेतब्बं । 


“नयो ख्वायं पुग्गलो चोदितो चोदकेन चोदकं पटिप्फरति, अयं मे पुग्गलो अप्पियो अमनापो; अहञ्चेव खो पन 
चोदितो चोदकेन चोदकं पटिप्फरेय्यं, अहंपास्सं परेसं अप्पियो अमनापो'ति। एवं जानन्तेनावुसो, भिक्खुना "चोदितो 
चोदकेन चोदकं नप्पटिप्फरिस्सामी'ति चित्तं उप्पादेतब्बं | 


“यो ख्वायं पुग्गलो चोदितो चोदकेन चोदकं अपसादेति, अयं मे पुग्गलो अप्पियो अमनापो; अहञ्चेव खो पन 
चोदितो चोदकेन चोदकं अपसादेय्यं, अहंपास्सं परेसं अप्पियो अमनापो'ति। एवं जानन्तेनावुसो, भिक्खुना "चोदितो 
चोदकेन चोदकं न अपसादेस्सामी'ति चित्तं उप्पादेतब्बं । 


“यो ख्वायं पुग्गलो चोदितो चोदकेन चोदकस्स पच्चारोपेति, अयं मे पुग्गलो अप्पियो अमनापो; अहञ्चेव खो पन 
चोदितो चोदकेन चोदकस्स पच्चारोपेय्यं, अहंपास्सं परेसं अप्पियो अमनापो'ति। एवं जानन्तेनावुसो, भिक्खुना "चोदितो 
चोदकेन चोदकस्स न पच्चारोपेस्सामी'ति चित्तं उप्पादेतन्बं । 


“यो ख्वायं पुग्गलो चोदितो चोदकेन अञ्जेनञ्ञं पटिचरति, बहिद्भा कथं अपनामेति, कोपञ्च दोसञ्च अप्पच्चयञ्च 
पातुकरोति, अयं मे पुग्गलो अप्पियो अमनापो; अहञ्चेव खो पन चोदितो चोदकेन अञ्जेनञ्जं पटिचरेय्यं, बहिद्धा कथं 
अपनामेय्यं, कोपञ्च दोसञ्च अप्पच्चयञ्च पातुकरेय्यं, अहंपास्सं परेसं अप्पियो अमनापो' ति । एवं जानन्तेनावुसो, 
भिक्खुना “चोदितो चोदकेन न अञ्जेनञ्ञं पटिचरिस्सामि, न बहिद्धा कथं अपनामेस्सामि, न कोपञ्च दोसञ्च 
अप्पच्चयञ्च पातुकरिस्सामी'ति चित्तं उप्पादेतब्बं । 


“नयो ख्वायं पुग्गलो चोदितो चोदकेन अपदाने न सम्पायति, अयं मे पुग्गलो अप्पियो अमनापो; अहञ्चेव खो पन 
चोदितो चोदकेन अपदाने न सम्यायेय्यं, अहंपास्सं परेसं अप्पियो अमनापो'ति । एवं जानन्तेनावुसो, भिक्खुना चोदितो 
चोदकेन अपदाने सम्पायिस्सामी'ति चित्तं उप्पादेतब्बं | 


“यो ख्वायं पुग्गलो मक्खी पळासी, अयं मे पुग्गलो अप्पियो अमनापो; अहञ्चेव खो पनस्सं मकखी पळासी, 
अहंपास्सं परेसं अप्पियो अमनापो'ति। एवं जानन्तेनावुसो, भिक्खुना “अमक्खी भविस्सामि अपळासी'ति चित्तं 
उप्पादेतब्बं । 


“यो ख्वायं पुग्गलो इस्सुको मच्छरी, अयं मे पुग्गलो अप्पियो अमनापो; अहञ्चेब खो पनस्सं इस्सुको मच्छरी, 
अहंपास्सं परेसं अप्पियो अमनापो'ति। एवं जानन्तेनावुसो, भिकखुना “अनिस्सुको भविस्सामि अमच्छरी'ति चित्तं 
उप्पादेतब्बं । 

“यो ख्वायं पुग्गलो सठो मायावी, अयं मे पुग्गलो अप्पियो अमनापो; अहञ्चेव खो पनस्सं सठो मायावी, अहंपास्सं 
परेसं अप्पियो अमनापो'ति । एवं जानन्तेनावुसो, भिक्खुना “असठो भविस्सामि अमायावी'ति चित्तं उप्पादेतब्बं । 


“यो ख्वायं पुग्गलो थद्धो अतिमानी, अयं मे पुग्गलो अप्पियो अमनापो; अहञ्चेव खो पनस्सं थद्धो अतिमानी, 
अहंपास्सं परेसं अप्पियो अमनापो'ति । एवं जानन्तेनावुसो, भिक्खुना “अत्थद्धो भविस्सामि अनतिमानी'ति चित्तं 
उप्पादेतब्बं । 


“यो ख्वायं पुग्गलो सन्दिद्विपरामासी आधानग्गाही दुप्पटिनिस्सग्गी, अयं मे पुग्गलो अप्पियो अमनापो; अहञ्चेव खो 
पनस्सं सन्दिठ्ठिपरामासी आधानग्गाही दुप्पटिनिस्सग्गी, अहंपास्सं परेसं अप्पियो अमनापो'ति। एवं जानन्तेनावुसो, 
भिकखुना “असन्दिद्विपरामासी भविस्सामि अनाधानग्गाही सुप्पटिनिस्सग्गी'ति चित्तं उप्पादेतब्बं । 


१८४. “तत्रावुसो, भिक्खुना अत्तनाव अत्तानं एवं पच्चवेक्खितब्बं - “कि नु खोम्हि पापिच्छो, पापिकानं इच्छानं वसं 
गतो'ति? सचे, आवुसो, भिक्खु पच्चवेक्खमानो एवं जानाति - 'पापिच्छो खोम्हि, पापिकानं इच्छानं वसं गतो'ति, 
तेनावुसो, भिक्खुना तेसंयेव पापकानं अकुसलानं धम्मानं पहानाय वायमितब्बं । सचे पनावुसो, भिक्खु पच्चवेक्खमानो एवं 
जानाति - “न खोम्हि पापिच्छो, न पापिकानं इच्छानं वसं गतो'ति, तेनावुसो, भिकखुना तेनेव पीतिपामोज्जेन विहातब्बं 
अहोरत्तानुसिक्खिना कुसलेसु धम्मेसु। 


“पुन चपरं, आवुसो, भिक्खुना अत्तनाव अत्तानं एवं पच्चवेक्खितब्बं - “कि नु खोम्हि अत्तुक्कंसको परवम्भी ति? 
सचे, आवुसो, भिक्खु पच्चवेक्खमानो एवं जानाति -- 'अत्तुक्कंसको खोम्हि परवम्भी'ति, तेनावुसो, भिक्खुना तेसंयेव 
पापकानं अकुसलानं धम्मानं पहानाय वायमितब्बं। सचे पनावुसो, भिक्खु पच्चवेक्खमानो एवं जानाति - 'अनत्तुक्कंसको 
खोम्हि अपरवम्भी'ति, तेनावुसो, भिकखुना तेनेव पीतिपामोज्जेन विहातब्बं अहोरत्तानुसिक्खिना कुसलेसु धम्मेसु। 


“पुन चपरं, आवुसो, भिक्खुना अत्तनाव अत्तानं एवं पच्चवेक्खितब्बं - “कि नु खोम्हि कोधनो कोधाभिभूतो ति? 
सचे, आवुसो, भिक्खु पच्चवेकखमानो एवं जानाति - 'कोधनो खोम्हि कोधाभिभूतो'ति, तेनावुसो, भिकखुना तेसंयेव 
पापकानं अकुसलानं धम्मानं पहानाय वायमितब्बं। सचे पनावुसो, भिक्खु पच्चवेकखमानो एवं जानाति - “न खोम्हि 
कोधनो कोधाभिभूतो'ति, तेनाबुसो, भिक्खुना तेनेव पीतिपामोज्जेन विहातब्बं अहोरत्तानुसिक्खिना कुसलेसु धम्मेसु । 


“पुन चपरं, आवुसो, भिक्खुना अत्तनाव अत्तानं एवं पच्चवेक्खितब्बं - “कि नु खोम्हि कोधनो कोधहेतु उपनाही'ति? 
सचे, आवुसो, भिक्खु पच्चवेक्खमानो एवं जानाति 'कोधनो खोम्हि कोधहेतु उपनाही'ति, तेनावुसो, भिकखुना तेसंयेव 
पापकानं अकुसलानं धम्मानं पहानाय वायमितब्बं। सचे पनावुसो, भिक्खु पच्चवेक्खमानो एवं जानाति “न खोम्हि कोधनो 
कोधहेतु उपनाही'ति, तेनावुसो, भिकखुना तेनेव पीतिपामोज्जेन विहातब्बं अहोरत्तानुसिकिखिना कुसलेसु धम्मेसु। 


“पुन चपरं, आवुसो, भिक्खुना अत्तनाव अत्तानं एवं पच्चवेक्खितब्बं - “कि नु खोम्हि कोधनो कोधहेतु 
अभिसङ्गी ति? सचे, आवुसो, भिक्खु पच्चवेक्खमानो एवं जानाति -- 'कोधनो खोम्हि कोधहेतु अभिसङ्गी ति, तेनावुसो, 
भिक्खुना तेसंयेव पापकानं अकुसलानं धम्मानं पहानाय वायमितब्बं । सचे पनावुसो, भिक्खु पच्चवेक्खमानो एवं जानाति 
-- “न खोम्हि कोधनो कोधहेतु अभिसङ्गी ति, तेनाबुसो, भिकखुना तेनेव पीतिपामोज्जेन विहातब्बं अहोरत्तानुसिक्खिना 
कुसलेसु धम्मेसु। 

“पुन चपरं, आवुसो, भिक्खुना अत्तनाव अत्तानं एवं पच्चवेक्खितब्बं - “कि नु खोम्हि कोधनो कोधसामन्ता वाचं 
निच्छारेता'ति? सचे, आवुसो, भिक्खु पच्चवेक्खमानो एवं जानाति - 'कोधनो खोम्हि कोधसामन्ता वाचं निच्छारेता'ति, 
तेनावुसो, भिक्खुना तेसंयेव पापकानं अकुसलानं धम्मानं पहानाय वायमितब्बं । सचे पनावुसो, भिक्खु पच्चवेक्खमानो एवं 
जानाति - `न खोम्हि कोधनो कोधसामन्ता वाचं निच्छारेता'ति, तेनावुसो, भिकखुना तेनेव पीतिपामोज्जेन विहातब्बं 
अहोरत्तानुसिक्खिना कुसलेसु धम्मेसु। 


“पुन चपरं, आवुसो, भिक्खुना अत्तनाव अत्तानं एवं पच्चवेक्खितब्बं - “कि नु खोम्हि चोदितो चोदकेन चोदकं 
पटिप्फरामी'ति? सचे, आवुसो, भिक्खु पच्चवेक्खमानो एवं जानाति "चोदितो खोम्हि चोदकेन चोदकं पटिप्फरामी'ति, 
तेनावुसो, भिक्खुना तेसंयेव पापकानं अकुसलानं धम्मानं पहानाय वायमितब्बं । सचे पनावुसो, भिक्खु पच्चवेक्खमानो एवं 
जानाति - "चोदितो खोम्हि चोदकेन चोदकं नप्पटिप्फरामी'ति, तेनावुसो, भिकखुना तेनेव पीतिपामोज्जेन विहातब्बं 
अहोरत्तानुसिक्खिना कुसलेसु धम्मेसु। 


“पुन चपरं, आवुसो, भिक्खुना अत्तनाव अत्तानं एवं पच्चवेक्खितब्बं - “कि नु खोम्हि चोदितो चोदकेन चोदकं 
अपसादेमी ति? सचे, आवुसो, भिक्खु पच्चवेक्खमानो एवं जानाति "चोदितो खोम्हि चोदकेन चोदकं अपसादेमी'ति, 
तेनावुसो, भिक्खुना तेसंयेव पापकानं अकुसलानं धम्मानं पहानाय वायमितब्बं। सचे पनावुसो, भिक्खु पच्चवेक्खमानो एवं 
जानाति - “चोदितो खोम्हि चोदकेन चोदकं न अपसादेमी'ति, तेनावुसो, भिकखुना तेनेव पीतिपामोज्जेन विहातब्बं 
अहोरत्तानुसिक्खिना कुसलेसु धम्मेसु। 


“पुन चपरं, आवुसो, भिक्खुना अत्तनाव अत्तानं एवं पच्चवेक्खितब्बं - “कि नु खोम्हि चोदितो चोदकेन चोदकस्स 
पच्चारोपेमी'ति? सचे, आवुसो, भिक्खु पच्चवेक्खमानो एवं जानाति - “चोदितो खोम्हि चोदकेन चोदकस्स 
पच्चारोपेमी'ति, तेनावुसो, भिकखुना तेसंयेव पापकानं अकुसलानं धम्मानं पहानाय वायमितब्बं । सचे पनावुसो, भिक्खु 
पच्चवेक्खमानो एवं जानाति - "चोदितो खोम्हि चोदकेन चोदकस्स न पच्चारोपेमी'ति, तेनाबुसो, भिक्खुना तेनेव 
पीतिपामोज्जेन विहातब्बं अहोरत्तानुसिक्खिना कुसलेसु धम्मेसु । 


“पुन चपरं, आवुसो, भिक्खुना अत्तनाव अत्तानं एवं पच्चवेक्खितब्बं - “कि नु खोम्हि चोदितो चोदकेन अञ्ञेनञ्ञं 
पटिचरामि, बहिद्धा कथं अपनामेमि, कोपञ्च दोसञ्च अप्पच्चयञ्च पातुकरोमी'ति? सचे, आवुसो, भिक्खु 
पच्चवेक्खमानो एवं जानाति -- "चोदितो खोम्हि चोदकेन अञ्जेनञ्ञं पटिचरामि, बहिद्धा कथं अपनामेमि, कोपञ्च 
दोसञ्च अप्पच्चयञ्च पातुकरोमी'ति, तेनावुसो, भिक्खुना तेसंयेव पापकानं अकुसलानं धम्मानं पहानाय वायमितनब्बं । सचे 
पनावुसो, भिक्खु पच्चवेक्खमानो एवं जानाति -- "चोदितो खोम्हि चोदकेन न अञ्ञेनञ्जं पटिचरामि, न बहिद्धा कथं 
अपनामेमि, न कोपञ्च दोसञ्च अप्पच्चयञ्च पातुकरोमी'ति, तेनावुसो, भिक्खुना तेनेव पीतिपामोज्जेन विहातब्बं 
अहोरत्तानुसिक्खिना कुसलेसु धम्मेसु। 


“पुन चपरं, आवुसो, भिक्खुना अत्तनाव अत्तानं एवं पच्चवेक्खितब्बं - “कि नु खोम्हि चोदितो चोदकेन अपदाने न 
सम्पायामी'ति? सचे, आवुसो, भिक्खु पच्चवेकखमानो एवं जानाति -- "चोदितो खोम्हि चोदकेन अपदाने न सम्पायामी'ति, 
तेनावुसो, भिक्खुना तेसंयेव पापकानं अकुसलानं धम्मानं पहानाय वायमितब्बं । सचे पनावुसो, भिक्खु पच्चवेक्खमानो एवं 
जानाति -- "चोदितो खोम्हि चोदकेन अपदाने सम्पायामी'ति, तेनाबुसो, भिक्खुना तेनेव पीतिपामोज्जेन विहातब्बं 
अहोरत्तानुसिक्खिना कुसलेसु धम्मेसु। 

“पुन चपरं, आवुसो, भिक्खुना अत्तनाव अत्तानं एवं पच्चवेक्खितब्बं - “कि नु खोम्हि मकखी पळासी'ति? सचे, 
आवुसो, भिक्खु पच्चवेक्खमानो एवं जानाति -- “मक्खी खोम्हि पळासी'ति, तेनावुसो, भिक्खुना तेसंयेव पापकानं 
अकुसलानं धम्मानं पहानाय वायमितब्बं । सचे पनावुसो, भिक्खु पच्चवेकखमानो एवं जानाति -- 'अमक्खी खोम्हि 
अपळासी'ति, तेनावुसो, भिकखुना तेनेव पीतिपामोज्जेन विहातब्बं अहोरत्तानुसिक्खिना कुसलेसु धम्मेसु । 


“पुन चपरं, आवुसो, भिक्खुना अत्तनाव अत्तानं एवं पच्चवेक्खितब्बं - “कि नु खोम्हि इस्सुको मच्छरी'ति? सचे, 
आवुसो, भिक्खु पच्चवेक्खमानो एवं जानाति -- “इस्सुकी खोम्हि मच्छरी'ति, तेनावुसो, भिक्खुना तेसंयेव पापकानं 
अकुसलानं धम्मानं पहानाय वायमितब्बं । सचे पनावुसो, भिक्खु पच्चवेक्खमानो एवं जानाति -- 'अनिस्सुको खोम्हि 
अमच्छरी'ति, तेनाबुसो, भिक्खुना तेनेव पीतिपामोज्जेन विहातब्बं अहोरत्तानुसिक्खिना कुसलेसु धम्मेसु। 


“पुन चपरं, आवुसो, भिक्खुना अत्तनाव अत्तानं एवं पच्चवेक्खितब्बं - “कि नु खोम्हि सठो मायावी ति? सचे, 
आवुसो, भिक्खु पच्चवेक्खमानो एवं जानाति -- “सठो खोम्हि मायावी'ति, तेनावुसो, भिकखुना तेसंयेव पापकानं 
अकुसलानं धम्मानं पहानाय वायमितब्बं । सचे पनावुसो, भिक्खु पच्चवेकखमानो एवं जानाति - “असठो खोम्हि 
अमायावी'ति, तेनावुसो, भिकखुना तेनेव पीतिपामोज्जेन विहातब्बं अहोरत्तानुसिक्खिना कुसलेसु धम्मेसु। 


“पुन चपरं, आवुसो, भिक्खुना अत्तनाव अत्तानं एवं पच्चवेक्खितब्बं - “कि नु खोम्हि थद्धो अतिमानी'ति? सचे, 
आवुसो, भिक्खु पच्चवेक्खमानो एवं जानाति - थद्धो खोम्हि अतिमानी'ति, तेनावुसो, भिक्खुना तेसंयेव पापकानं 
अकुसलानं धम्मानं पहानाय वायमितब्बं । सचे पनावुसो, भिक्खु पच्चवेकखमानो एवं जानाति -- `अत्थद्भो खोम्हि 
अनतिमानी'ति, तेनावुसो, भिकखुना तेनेव पीतिपामोज्जेन विहातब्बं अहोरत्तानुसिक्खिना कुसलेसु धम्मेसु । 


“पुन चपरं, आवुसो, भिक्खुना अत्तनाव अत्तानं एवं पच्चवेक्खितब्बं - “कि नु खोम्हि सन्दिट्विपरामासी 
आधानग्गाही दुप्पटिनिस्सग्गी ति? सचे, आवुसो, भिक्खु पच्चवेक्खमानो एवं जानाति - 'सन्दिट्टिपरामासी खोम्हि 
आधानग्गाही दुप्पटिनिस्सग्गी'ति, तेनाबुसो, भिकखुना तेसंयेब पापकानं अकुसलानं धम्मानं पहानाय वायमितब्बं। सचे 
पनाबुसो, भिक्खु पच्चवेक्खमानो एवं जानाति -- 'असन्दिद्विपरामासी खोम्हि अनाधानग्गाही सुप्पटिनिस्सग्गी'ति, 
तेनाबुसो, भिक्खुना तेनेव पीतिपामोज्जेन विहातब्बं अहोरत्तानुसिक्खिना कुसलेसु धम्मेसु । 


“सचे, आवुसो, भिक्खु पच्चवेकखमानो सब्बेपिमे पापके अकुसले धम्मे अप्पहीने अत्तनि समनुपस्सति, तेनावुसो, 
भिक्खुना सब्बेसंयेव इमेसं पापकानं अकुसलानं धम्मानं पहानाय वायमितब्बं । सचे पनावुसो, भिक्खु पच्चवेक्खमानो 
सब्बेपिमे पापके अकुसले धम्मे पहीने अत्तनि समनुपस्सति, तेनाबुसो, भिक्खुना तेनेव पीतिपामोज्जेन विहातब्बं, 
अहोरत्तानुसिक्खिना कुसलेसु धम्मेसु। 


“सेय्यथापि, आवुसो, इत्थो वा पुरिसो वा, दहरो युवा मण्डनजातिको, आदासे वा परिसुद्धे परियोदाते, अच्छे वा 
उदक पत्ते, सकं मुखनिमित्तं पच्चवेक्खमानो, सचे तत्थ पस्सति रजं वा अङ्गणं वा, तस्सेव रजस्स वा अङ्गणस्स वा पहानाय 
वायमति; नो चे तत्थ पस्सति रजं वा अङ्गणं वा, तेनेव अत्तमनो होति -- “लाभा वत मे, परिसुद्धं बत मे'ति। एवमेव खो, 
आवुसो, सचे भिक्खु पच्चवेक्खमानो सब्बेपिमे पापके अकुसले धम्मे अप्पहीने अत्तनि समनुपस्सति, तेनावुसो, भिक्खुना 
सब्बेसंयेव इमेसं पापकानं अकुसलानं धम्मानं पहानाय वायमितब्बं। सचे पनावुसो, भिक्खु पच्चवेकखमानो सब्बेपिमे 
पापके अकुसले धम्मे पहीने अत्तनि समनुपस्सति, तेनाबुसो, भिकखुना तेनेव पीतिपामोज्जेन विहातब्बं, 

अहोरत्तानुसिक्खिना कुसलेसु धम्मेसू"ति। 
इदमवोचायस्मा महामोग्गल्लानो। अत्तमना ते भिक्खू आयस्मतो महामोग्गल्लानस्स भासितं अभिनन्दुन्ति । 
अनुमानसुत्तं निट्टितं पञ्चमं । 
६. चेतोखिलसृत्तं 


१८५. एवं मे सुतं - एकं समयं भगवा सावत्थियं विहरति जेतवने अनाथपिण्डिकस्स आरामे । तत्र खो भगवा 
भिक्खू आमन्तेसि - “भिक्खवो"ति। “भदन्ते”ति ते भिक्खू भगवतो पच्चस्सोसुं। भगवा एतदवोच - 


“यस्स कस्सचि, भिक्खवे, भिक्खुनो पञ्च चेतोखिला अप्पहीना, पञ्च चेतसोविनिबन्धा [चेतसोविनिबद्भा (सी०), 
चेतोविनिबद्भा (सारत्थदीपनीटीका)] असमुच्छिन्ना, सो वतिमस्मिं धम्मविनये वुद्धि विरूळिह वेपुल्लं आपञ्जिस्सतीति - 
नेतं ठानं विज्जति। 


““कतमास्स पञ्च चेतोखिला अप्पहीना होन्ति? इध, भिक्खवे, भिक्खु सत्थरि क्ति विचिकिच्छति नाधिमुच्चति न 
सम्पसीदति। यो सो, भिकखवे, भिक्खु स्थरि क्ति विचिकिच्छति नाधिमुच्चति न सम्पसीदति तस्स चित्तं न नमति 
आतप्पाय अनुयोगाय सातच्चाय पधानाय। यस्स चित्तं न नमति आतप्पाय अनुयोगाय सातच्चाय पधानाय, एवमस्सायं 
पठमो चेतोखिलो अप्पहीनो होति। 


चेतोखिलो अप्पहीनो होति। 


“पुन चपरं, भिक्खवे, भिक्खु सिकखाय कङ्कति विचिकिच्छति नाधिमुच्चति न सम्पसीदति। यो सो, भिक्खवे, भिक्खु 
सिक्खाय क्ति विचिकिच्छति नाधिमुच्चति न सम्पसीदति, तस्स चित्तं न नमति आतप्पाय अनुयोगाय सातच्चाय 
पधानाय। यस्स चित्तं न नमति आतप्पाय अनुयोगाय सातच्चाय पधानाय, एवमस्सायं चतुत्थो चेतोखिलो अप्पहीनो होति। 


“पुन चपरं, भिक्खवे, भिक्खु सब्रह्मचारीसु कुपितो होति अनत्तमनो आहतचित्तो खिलजातो। यो सो, भिक्खवे, 
भिक्खु सब्रह्मचारीसु कुपितो होति अनत्तमनो आहतचित्तो खिलजातो, तस्स चित्तं न नमति आतप्पाय अनुयोगाय 
सातच्चाय पधानाय। यस्स चित्तं न नमति आतप्पाय अनुयोगाय सातच्चाय पधानाय, एवमस्सायं पञ्चमो चेतोखिलो 
अप्पहीनो होति | इमास्स पञ्च चेतोखिला अप्पहीना होन्ति। 


१८६. “कतमास्स पञ्च चेतसोविनिबन्धा असमुच्छिन्ना होन्ति? इध, भिक्खवे, भिक्खु कामे अवीतरागो 
[अविगतरागो (कत्थचि)] होति अविगतच्छन्दो अविगतपेमो अविगतपिपासो अविगतपरिळाहो अविगततण्हो। यो सो, 
भिक्खवे, भिक्खु कामे अवीतरागो होति अविगतच्छन्दो अविगतपेमो अविगतपिपासो अविगतपरिळाहो अविगततण्हो, 

तस्स चित्तं न नमति आतप्पाय अनुयोगाय सातच्चाय पधानाय। यस्स चित्तं न नमति आतप्पाय अनुयोगाय 
सातच्चाय पधानाय, एवमस्सायं पठमो चेतसोविनिबन्धो असमुच्छिन्नो होति। 


“पुन चपरं, भिक्खवे, भिक्खु यावदत्थं उदरावदेहकं भुञ्जित्वा सेय्यसुखं पस्ससुखं मिद्धसुखं अनुयुत्तो विहरति। यो 
सो, भिक्खवे, भिक्खु यावदत्थं उदरावदेहकं भुञ्जित्वा सेय्यसुखं पस्ससुखं मिद्धसुखं अनुयृत्तो विहरति, तस्स चित्तं न 
नमति आतप्पाय अनुयोगाय सातच्चाय पधानाय । यस्स चित्तं न नमति आतप्पाय अनुयोगाय सातच्चाय पधानाय, 
एवमस्सायं चतुत्थो चेतसोविनिबन्धो असमुच्छिन्नो होति । 


“पुन चपरं, भिक्खवे, भिक्खु अञ्ञतरं देवनिकायं पणिधाय ब्रह्मचरियं चरति - 'इमिनाहं सीलेन वा वतेन वा तपेन 
वा ब्रह्मचरियेन वा देवो वा भविस्सामि देवञ्जतरो वा'ति। यो सो, भिकखवे, भिक्खु अञ्जतरं देवनिकायं पणिधाय 
ब्रह्मचरियं चरति -- 'इमिनाहं सीलेन वा वतेन वा तपेन वा ब्रह्मचरियेन वा देवो वा भविस्सामि देवञ्जतरो वा'ति, तस्स 
चित्तं न नमति आतप्पाय अनुयोगाय सातच्चाय पधानाय। यस्स चित्तं न नमति आतप्पाय अनुयोगाय सातच्चाय पधानाय, 
एवमस्सायं पञ्चमो चेतसोविनिबन्धो असमुच्छिन्नो होति । इमास्स पञ्च चेतसोविनिबन्धा असमुच्छिन्ना होन्ति। 


“यस्स कस्सचि, भिक्खवे, भिकखुनो इमे पञ्च चेतोखिला अप्पहीना, इमे पञ्च चेतसोविनिबन्धा असमुच्छिन्ना, सो 
बतिमस्मिं धम्मविनये वुद्धि विरूळिह वेपुल्लं आपञ्जिस्सतीति - नेतं ठानं विज्जति । 


१८७. “यस्स कस्सचि, भिक्खवे, भिक्खुनो पञ्च चेतोखिला पहीना, पञ्च चेतसोविनिबन्धा सुसमुच्छिन्ना, सो 
बतिमस्मिं धम्मविनये वुद्धि विरूळिंह वेपुल्लं आपज्जिस्सतीति - ठानमेतं विज्जति। 


““कतमास्स पञ्च चेतोखिला पहीना होन्ति? इध, भिक्खवे, भिक्खु सत्थरि न कङ्कति न विचिकिच्छति अधिमुच्चति 
सम्पसीदति। यो सो, भिक्खवे, भिक्खु सत्थरि न कङ्कति न विचिकिच्छति अधिमुच्चति सम्पसीदति, तस्स चित्तं नमति 
आतप्पाय अनुयोगाय सातच्चाय पधानाय। यस्स चित्तं नमति आतप्पाय अनुयोगाय सातच्चाय पधानाय, एवमस्सायं 
पठमो चेतोखिलो पहीनो होति । 


चतुत्थो चेतोखिलो पहीनो होति। 

“पुन चपरं, भिक्खवे, भिक्खु सब्रह्मचारीसु न कुपितो होति न अनत्तमनो [अत्तमनो (सी० पी०)] अनाहतचित्तो 
अखिलजातो। यो सो, भिकखवे, भिक्खु सब्रह्मचारीसु न कुपितो होति न अनत्तमनो अनाहतचित्तो अखिलजातो, तस्स चित्तं 
नमति आतप्पाय अनुयोगाय सातच्चाय पधानाय। यस्स चित्तं नमति आतप्पाय अनुयोगाय सातच्चाय पधानाय, 
एवमस्सायं पञ्चमो चेतोखिलो पहीनो होति। इमास्स पञ्च चेतोखिला पहीना होन्ति। 


१८८. “कतमास्स पञ्च चेतसोविनिबन्धा सुसमुच्छिन्ना होन्ति? इध, भिक्खवे, भिक्खु कामे वीतरागो होति 
विगतच्छन्दो विगतपेमो विगतपिपासो विगतपरिळाहो विगततण्हो। यो सो, भिकखवे, भिक्खु कामे वीतरागो होति 
विगतच्छन्दो विगतपेमो विगतपिपासो विगतपरिळाहो विगततण्हो, तस्स चित्तं नमति आतप्पाय अनुयोगाय सातच्चाय 
पधानाय। यस्स चित्तं नमति आतप्पाय अनुयोगाय सातच्चाय पधानाय, एवमस्सायं पठमो चेतसोविनिबन्धो सुसमुच्छिन्नो 
होति। 


भुञ्जित्वा सेय्यसुखं पस्ससुखं मिद्धसुखं अनुयृत्तो विहरति । यो सो, भिक्खवे, भिक्खु न यावदत्थं उदरावदेहकं भुञ्जित्वा 
सेय्यसुखं पस्ससुखं मिद्भसुखं अनुयुत्तो विहरति, तस्स चित्तं नमति आतप्पाय अनुयोगाय सातच्चाय पधानाय। यस्स चित्तं 
नमति आतप्पाय अनुयोगाय सातच्चाय पधानाय, एवमस्सायं चतुत्थो चेतसोविनिबन्धो सुसमुच्छिन्नो होति। 


“पुन चपरं, भिक्खवे, भिक्खु न अञ्ञतरं देवनिकायं पणिधाय ब्रह्मचरियं चरति -- 'इमिनाहं सीलेन वा वतेन वा 
तपेन वा ब्रह्मचरियेन वा देवो वा भविस्सामि देवञ्जतरो वा'ति। यो सो, भिकखवे, भिक्खु न अञ्ञतरं देवनिकायं पणिधाय 
ब्रह्मचरियं चरति -- 'इमिनाहं सीलेन वा वतेन वा तपेन वा ब्रह्मचरियेन वा देवो वा भविस्सामि देवञ्ञतरो वात, तस्स 
चित्तं नमति आतप्पाय अनुयोगाय सातच्चाय पधानाय। यस्स चित्तं नमति आतप्पाय अनुयोगाय सातच्चाय पधानाय, 
एवमस्सायं पञ्चमो चेतसोविनिबन्धो सुसमुच्छिन्नो होति । इमास्स पञ्च चेतसोविनिबन्धा सुसमुच्छिन्ना होन्ति। 


“यस्स कस्सचि, भिक्खवे, भिक्खुनो इमे पञ्च चेतोखिला पहीना, इमे पञ्च चेतसोविनिबन्धा सुसमुच्छिन्ना, सो 
बतिमस्मिं धम्मविनये वुद्धि विरूळिह वेपुल्लं आपज्जिस्सतीति - ठानमेतं विज्जति। 


९८९. “सो छन्दसमाधिपधानसङ्घारसमन्नागतं इद्धिपादं भावेति, वीरियसमाधिपधानसङ्घारसमन्नागतं इद्धिपादं 
भावेति, चित्तसमाधिपधानसङ्घारसमन्नागतं इद्धिपादं भावेति, वीमंसासमाधिपधानसङ्कारसमन्नागतं इद्धिपादं भावेति, 
उस्सोळहीयेव पञ्चमी । स खो सो, भिक्खवे, एवं उस्सोळहीपन्नरसङ्गसमन्नागतो भिक्खु भब्बो अभिनिब्बिदाय, भब्बो 
सम्बोधाय, भब्बो अनुत्तरस्स योगकखेमस्स अधिगमाय। सेय्यथापि, भिक्खवे, कुक्कुटिया अण्डानि अट्ट वा दस वा द्वादस 
वा। तानस्सु कुक्कुटिया सम्मा अधिसयितानि सम्मा परिसेदितानि सम्मा परिभावितानि। किञ्चापि तस्सा कुक्कुटिया न 
एवं इच्छा उप्पज्जेय्य - “अहो वतिमे कुक्कुटपोतका पादनखसिखाय वा मुखतुण्डकेन वा अण्डकोसं पदालेत्वा सोत्थिना 
अभिनिम्भिज्जेय्युःन्ति। अथ खो भब्बाव ते कुक्कुटपोतका पादनखसिखाय वा मुखतुण्डकेन वा अण्डकोसं पदालेत्वा 
सोत्थिना अभिनिब्मिज्जितुं । एवमेव खो, भिक्खवे, एवं उस्सोळिहपन्नरसङ्गसमन्नागतो भिक्खु भब्बो अभिनिब्बिदाय, 
भब्बो सम्बोधाय, भब्बो अनुत्तरस्स योगक्खेमस्स अधिगमाया ति । 


इदमवोच भगवा । अत्तमना ते भिक्खू भगवतो भासितं अभिनन्दुन्ति । 


www.tipitaka.org Vipassana Research Institute 


Page 87 sur 244 


चेतोखिलसुत्तं निट्टितं छट्टं । 
७. वनपत्थसुत्त 


१९०. एवं मे सुतं - एकं समयं भगवा सावत्थियं विहरति जेतवने अनाथपिण्डिकस्स आरामे । तत्र खो भगवा 
भिक्खू आमन्तेसि -- “भिक्खवो'ति। “भदन्ते”ति ते भिक्खू भगवतो पच्चस्सोसुं। भगवा एतदवोच -- “वनपत्थपरियायं 
वो, भिक्खवे, देसेस्सामि, तं सुणाथ, साधुकं मनसिकरोथ, भासिस्सामी”ति। “एवं, भन्ते "ति खो ते भिक्खू भगवतो 
पच्चस्सोसुं। भगवा एतदवोच - 


१९१. “इध, भिकखवे, भिक्खु अञ्ञतरं वनपत्थं उपनिस्साय विहरति। तस्स तं बनपत्थं उपनिस्साय विहरतो 
अनुपड्टिता चेव सति न उपट्ठाति, असमाहितञ्च चित्तं न समाधियति, अपरिकखीणा च आसवा न परिक्खयं गच्छन्ति, 
अननुप्पत्तञ्च अनुत्तरं योगक्खेमं नानुपापुणाति। ये च खो इमे पब्बजितेन जीवितपरिकखारा समुदानेतब्बा - 
चीवरपिण्डपातसेनासनगिलानप्पच्चयभेसज्जपरिक्खारा - ते कसिरेन समुदागच्छन्ति। तेन, भिक्खवे, भिक्खुना इति 
पटिसञ्चिक्खितब्बं - `अहं खो इमं वनपत्थं उपनिस्साय विहरामि, तस्स मे इमं वनपत्थं उपनिस्साय विहरतो अनुपट्टिता 
चेव सति न उपड्डाति, असमाहितञ्च चित्तं न समाधियति, अपरिकखीणा च आसवा न परिकखयं गच्छन्ति, अननुप्पत्तञ्च 
अनुत्तरं योगकखेमं नानुपापुणामि। ये च खो इमे पब्बजितेन जीवितपरिक्खारा समुदानेतब्बा - 
चीवरपिण्डपातसेनासनगिलानप्पच्चयभेसज्जपरिक्खारा - ते कसिरेन समुदागच्छन्ती'ति। तेन, भिक्खवे, भिकखुना 
रत्तिभागं वा दिवसभागं वा तम्हा वनपत्था पक्कमितब्बं, न वत्थब्बं । 


१९२. “इध पन, भिक्खवे, भिक्खु अञ्ञतरं बनपत्थं उपनिस्साय विहरति । तस्स तं बनपत्थं उपनिस्साय विहरतो 
अनुपड्डिता चेव सति न उपट्ठाति, असमाहितञ्च चित्तं न समाधियति, अपरिक्खीणा च आसवा न परिक्खयं गच्छन्ति, 
अननुप्पत्तञ्च अनुत्तरं योगक्खेमं नानुपापुणाति। ये च खो इमे पब्बजितेन जीवितपरिक्खारा समुदानेतब्बा - 
चीवरपिण्डपातसेनासनगिलानप्पच्चयभेसज्जपरिक्खारा - ते अप्पकसिरेन समुदागच्छन्ति। तेन, भिकखवे, भिक्खुना इति 
पटिसञ्चिक्खितब्बं - `अहं खो इमं वनपत्थं उपनिस्साय विहरामि । तस्स मे इमं वनपत्थं उपनिस्साय विहरतो अनुपट्टिता 
चेव सति न उपट्ठाति असमाहितञ्च चित्तं न समाधियति, अपरिकखीणा च आसवा न परिक्खयं गच्छन्ति, अननुप्पत्तञ्च 
अनुत्तरं योगकखेमं नानुपापुणामि। ये च खो इमे पब्बजितेन जीवितपरिक्खारा समुदानेतब्बा - 
चीवरपिण्डपातसेनासनगिलानप्पच्चयभेसज्जपरिक्खारा - ते अप्पकसिरेन समुदागच्छन्ति । न खो पनाहं चीवरहेतु 
अगारस्मा अनगारियं पब्बजितो न पिण्डपातहेतु...पे०... न सेनासनहेतु...पे०... न गिलानप्पच्चयभेसज्जपरिक्खारहेतु 
अगारस्मा अनगारियं पब्बजितो। अथ च पन मे इमं बनपत्थं उपनिस्साय विहरतो अनुपट्टिता चेव सति न उपट्टाति, 
असमाहितञ्च चित्तं न समाधियति, अपरिकखीणा च आसवा न परिक्खयं गच्छन्ति, अननुप्पत्तञ्च अनुत्तरं योगकखेमं 
नानुपापुणामी'ति। तेन, भिक्खवे, भिक्खुना सङ्घापि तम्हा वनपत्था पक्कमितब्बं, न वत्थब्बं । 


१९३. “इध पन, भिक्खवे, भिक्खु अञ्ञतरं बनपत्थं उपनिस्साय विहरति । तस्स तं बनपत्थं उपनिस्साय विहरतो 
अनुपड्टिता चेव सति उपट्ठाति, असमाहितञ्च चित्तं समाधियति, अपरिक्खीणा च आसवा परिक्खयं गच्छन्ति, 
अननुप्पत्तञ्च अनुत्तरं योगक्खेमं अनुपापुणाति। ये च खो इमे पब्बजितेन जीवितपरिक्खारा समुदानेतब्बा - 
चीवरपिण्डपातसेनासनगिलानप्पच्चयभेसज्जपरिक्खारा, ते कसिरेन समुदागच्छन्ति । तेन, भिक्खवे, भिक्खुना इति 
पटिसञ्चिक्खितब्बं - “अहं खो इमं वनपत्थं उपनिस्साय विहरामि । तस्स मे इमं वनपत्थं उपनिस्साय विहरतो अनुपद्ठिता 

चेव सति उपट्टाति असमाहितञ्च चित्तं समाधियति, अपरिकखीणा च आसवा परिक्खयं गच्छन्ति, अननुप्पत्तञ्च 
अनुत्तरं योगकखेमं अनुपापुणामि। ये च खो इमे पब्बजितेन जीवितपरिक्खारा समुदानेतब्बा - 
चीवरपिण्डपातसेनासनगिलानप्पच्चयभेसज्जपरिक्खारा - ते कसिरेन समुदागच्छन्ति। न खो पनाहं चीवरहेतु अगारस्मा 
अनगारियं पब्बजितो, न पिण्डपातहेतु...पे०... न सेनासनहेतु...पे०... न गिलानप्पच्चयभेसज्जपरिक्खारहेतु अगारस्मा 
अनगारियं पब्बजितो। अथ च पन मे इमं वनपत्थं उपनिस्साय विहरतो अनुपट्ठिता चेव सति उपद्ठाति, असमाहितञ्च चित्तं 
समाधियति, अपरिकखीणा च आसवा परिक्खयं गच्छन्ति, अननुप्पत्तञ्च अनुत्तरं योगक्खेमं अनुपापुणामी'ति। तेन, 
भिक्खवे, भिक्खुना सङ्घापि तस्मिं बनपत्थे वत्थब्बं, न पक्कमितब्बं । 


१९४. “इध पन, भिक्खवे, भिक्खु अञ्ञतरं वनपत्थं उपनिस्साय विहरति। तस्स तं बनपत्थं उपनिस्साय विहरतो 
अनुपड्टिता चेव सति उपट्ठाति, असमाहितञ्च चित्तं समाधियति, अपरिक्खीणा च आसवा परिक्खयं गच्छन्ति, 
अननुप्पत्तञ्च अनुत्तरं योगक्खेमं अनुपापुणाति। ये च खो इमे पब्बजितेन जीवितपरिक्खारा समुदानेतब्बा - 
चीवरपिण्डपातसेनासनगिलानप्पच्चयभेसज्जपरिक्खारा - ते अप्पकसिरेन समुदागच्छन्ति। तेन, भिक्खवे, भिक्खुना इति 
पटिसञ्चिक्खितब्बं - `अहं खो इमं वनपत्थं उपनिस्साय विहरामि । तस्स मे इमं वनपत्थं उपनिस्साय विहरतो अनुपट्टिता 
चेव सति उपट्टाति असमाहितञ्च चित्तं समाधियति, अपरिक्खीणा च आसवा परिक्खयं गच्छन्ति, अननुप्पत्तञ्च अनुत्तरं 
योगक्खेमं अनुपापुणामि । ये च खो इमे पब्बजितेन जीवितपरिक्खारा समुदानेतब्बा - 
चीवरपिण्डपातसेनासनगिलानप्पच्चयभेसज्जपरिक्खारा - ते अप्पकसिरेन समुदागच्छन्ती'ति। तेन, भिक्खवे, भिक्खुना 
यावजीवम्पि तस्मिं वनपत्थे वत्थब्बं, न पक्कमितब्बं । 


१९५. “इध, भिक्खवे, भिक्खु अञ्ञतरं गामं उपनिस्साय विहरति ...पे०... अञ्ञतरं निगमं उपनिस्साय विहरति... 
पे०... अञ्जतरं नगरं उपनिस्साय विहरति...पे०... अञ्जतरं जनपदं उपनिस्साय विहरति...पे०... अञ्ञतरं पुग्गलं उपनिस्साय 
विहरति । तस्स तं पुग्गलं उपनिस्साय विहरतो अनुपट्टिता चेव सति न उपड्डाति, असमाहितञ्च चित्तं न समाधियति, 
अपरिक्खीणा च आसवा न परिकखयं गच्छन्ति, अननुप्पत्तञ्च अनुत्तरं योगकखेमं नानुपापुणाति । ये च खो इमे पब्बजितेन 
जीवितपरिकखारा समुदानेतब्बा - चीवरपिण्डपातसेनासनगिलानप्पच्चयभेसज्जपरिक्खारा - ते कसिरेन समुदागच्छन्ति। 
तेन, भिक्खवे, भिकखुना इति पटिसञ्चिक्खितब्बं - “अहं खो इमं पुग्गलं उपनिस्साय विहरामि । तस्स मे इमं पुग्गलं 
उपनिस्साय विहरतो अनुपट्टिता चेब सति न उपट्ठाति, असमाहितञ्च चित्तं न समाधियति, अपरिकखीणा च आसवा न 
परिक्खयं गच्छन्ति, अननुप्पत्तञ्च अनुत्तरं योगकखेमं नानुपापुणामि। ये च खो इमे पब्बजितेन जीवितपरिक्खारा 
समुदानेतब्बा - चीवरपिण्डपातसेनासनगिलानप्पच्चयभेसज्जपरिक्खारा - ते कसिरेन समुदागच्छन्ती'ति। तेन, भिक्खवे, 
भिक्खुना रत्तिभागं वा दिवसभागं वा सो पुग्गलो अनापुच्छा पक्कमितनब्बं, नानुबन्धितब्बो । 


१९६. “इध पन, भिक्खवे, भिक्खु अञ्ञतरं पुग्गलं उपनिस्साय विहरति । तस्स तं पुग्गलं उपनिस्साय विहरतो 
अनुपड्डिता चेव सति न उपट्ठाति, असमाहितञ्च चित्तं न समाधियति, अपरिक्खीणा च आसवा न परिक्खयं गच्छन्ति, 
अननुप्पत्तञ्च अनुत्तरं योगकखेमं नानुपापुणाति। ये च खो इमे पब्बजितेन जीवितपरिक्खारा समुदानेतब्बा - 
चीवरपिण्डपातसेनासनगिलानप्पच्चयभेसज्जपरिक्खारा, ते अप्पकसिरेन समुदागच्छन्ति। तेन, भिकखवे, भिक्खुना इति 
पटिसञ्चिक्खितब्बं - `अहं खो इमं पुग्गलं उपनिस्साय विहरामि । तस्स मे इमं पुग्गलं उपनिस्साय विहरतो अनुपट्टिता चेव 
सति न उपट्टातिे, असमाहितञ्च चित्तं न समाधियति, अपरिक्खीणा च आसवा न परिक्खयं गच्छन्ति, अननुप्पत्तञ्च 
अनुत्तरं योगकखेमं नानुपापुणामि। ये च खो इमे पब्बजितेन जीवितपरिक्खारा समुदानेतब्बा - 

चीवरपिण्डपातसेनासनगिलानप्पच्चयभेसज्जपरिक्खारा - ते अप्पकसिरेन समुदागच्छन्ति । न खो पनाहं चीवरहेतु 


अगारस्मा अनगारियं पब्बजितो। अथ च पन मे इमं पुग्गलं उपनिस्साय विहरतो अनुपट्टिता चेव सति न उपट्ठाति, 
असमाहितञ्च चित्तं न समाधियति, अपरिकखीणा च आसवा न परिक्खयं गच्छन्ति, अननुप्पत्तञ्च अनुत्तरं योगकखेमं 
नानुपापुणामी'ति। तेन, भिक्खवे, भिक्खुना सङ्घापि सो पुग्गलो आपुच्छा पक्कमितब्बं, नानुबन्धितब्बो। 


१९७. “इध पन, भिक्खवे, भिक्खु अञ्ञतरं पुग्गलं उपनिस्साय विहरति । तस्स तं पुग्गलं उपनिस्साय विहरतो 
अनुपड्टिता चेव सति उपट्ठाति, असमाहितञ्च चित्तं समाधियति, अपरिकखीणा च आसवा परिक्खयं गच्छन्ति, 
अननुप्पत्तञ्च अनुत्तरं योगक्खेमं अनुपापुणाति । ये च खो इमे पब्बजितेन जीवितपरिक्खारा समुदानेतब्बा - 
चीवरपिण्डपातसेनासनगिलानप्पच्चयभेसज्जपरिक्खारा - ते कसिरेन समुदागच्छन्ति। तेन, भिक्खवे, भिक्खुना इति 
पटिसञ्चिक्खितब्बं -- `अहं खो इमं पुग्गलं उपनिस्साय विहरामि । तस्स मे इमं पुग्गलं उपनिस्साय विहरतो अनुपट्ठिता चेव 
सति उपट्ठाति, असमाहितञ्च चित्तं समाधियति, अपरिकखीणा च आसवा परिक्खयं गच्छन्ति, अननुप्पत्तञ्च अनुत्तरं 
योगक्खेमं अनुपापुणामि। ये च खो इमे पब्बजितेन जीवितपरिक्खारा समुदानेतब्बा - 
चीवरपिण्डपातसेनासनगिलानप्पच्चयभेसज्जपरिक्खारा - ते कसिरेन समुदागच्छन्ति। न खो पनाहं चीवरहेतु अगारस्मा 


अनगारियं पब्बजितो। अथ च पन मे इमं पुग्गलं उपनिस्साय विहरतो अनुपट्ठिता चेव सति उपट्ठाति, असमाहितञ्च चित्तं 
समाधियति, अपरिक्खीणा च आसवा परिक्खयं गच्छन्ति, अननुप्पत्तञ्च अनुत्तरं योगकखेमं अनुपापुणामी'ति। तेन, 
भिक्खवे, भिक्खुना सङ्घापि सो पुग्गलो अनुबन्धितब्बो, न पक्कमितब्बं । 


१९८. “इध पन, भिक्खवे, भिक्खु अञ्ञतरं पुग्गलं उपनिस्साय विहरति । तस्स तं पुग्गलं उपनिस्साय विहरतो 
अनुपड्टिता चेव सति उपट्ठाति, असमाहितञ्च चित्तं समाधियति, अपरिकखीणा च आसवा परिक्खयं गच्छन्ति, 
अननुप्पत्तञ्च अनुत्तरं योगक्खेमं अनुपापुणाति। ये च खो इमे पब्बजितेन जीवितपरिक्खारा समुदानेतब्बा - 
चीवरपिण्डपातसेनासनगिलानप्पच्चयभेसज्जपरिक्खारा - ते अप्पकसिरेन समुदागच्छन्ति। तेन, भिकखवे, भिक्खुना इति 
पटिसञ्चिक्खितब्बं - `अहं खो इमं पुग्गलं उपनिस्साय विहरामि । तस्स मे इमं पुग्गलं उपनिस्साय विहरतो अनुपट्ठिता चेव 
सति उपट्ठाति, असमाहितञ्च चित्तं समाधियति, अपरिकखीणा च आसवा परिक्खयं गच्छन्ति, अननुप्पत्तञ्च अनुत्तरं 
योगक्खेमं अनुपापुणामि। ये च खो इमे पब्बजितेन जीवितपरिक्खारा समुदानेतब्बा - 
चीवरपिण्डपातसेनासनगिलानप्पच्चयभेसज्जपरिक्खारा - ते अप्पकसिरेन समुदागच्छन्ती'ति। तेन, भिक्खवे, भिकखुना 
यावजीवम्पि सो पुग्गलो अनुबन्धितब्बो, न पक्कमितब्बं, अपि पनुज्जमानेनपी 'ति [अपि पणुज्जमानेनाति (?)]। 


इदमवोच भगवा । अत्तमना ते भिक्खू भगवतो भासितं अभिनन्दुन्ति। 
वनपत्थसुत्तं निद्धितं सत्तमं । 
८. मधुपिण्डिकसृत्तं 


१९९. एवं मे सुतं - एकं समयं भगवा सक्केसु विहरति कपिलवत्थुस्मिं निग्रोधारामे । अथ खो भगवा पुब्बण्हसमयं 
निवासेत्वा पत्तचीवरमादाय कपिलवत्थुं पिण्डाय पाविसि। कपिलवत्थुस्मिं पिण्डाय चरित्वा पच्छाभत्तं 

पिण्डपातपटिक्कन्तो येन महावनं तेनुपसङ्कमि दिवाविहाराय । महावनं अज्झोगाहेत्वा बेलुवलट्टिकाय मूले 
दिवाविहारं निसीदि। दण्डपाणिपि खो सक्को जङ्घाविहारं [जङ्कविहारं (क०)] अनुचङ्कममानो अनुविचरमानो येन महावनं 
तेनुपसङ्कमि। महावनं अज्झोगाहेत्वा येन बेलुबलट्टिका येन भगवा तेनुपसङ्कमि; उपसङ्कमित्वा भगवता सद्भि सम्मोदि । 
सम्मोदनीयं कथं सारणीयं वीतिसारेत्वा दण्डमोलुब्भ एकमन्तं अट्टासि । एकमन्तं ठितो खो दण्डपाणि सक्को भगवन्तं 
एतदवोच - “किंवादी समणो किमक्खायी”ति? “यथावादी खो, आवुसो, सदेवके लोके समारके सब्रह्मके 
सस्समणब्राह्मणिया पजाय सदेवमनुस्साय न केनचि लोके विग्गय्ह तिट्टति, यथा च पन कामेहि विसंयृत्तं विहरन्तं तं ब्राह्मणं 
अकथंकर्थि छिन्नकुक्कुच्चं भवाभवे वीततण्हं सञ्ञा नानुसेन्ति - एवंवादी खो अहं, आवुसो, एवमक्खायी 'ति। 


“एवं वुत्ते दण्डपाणि सक्को सीसं ओकम्पेत्वा, जिव्हं निल्लाळेत्वा, तिविसाखं नलाटिकं नलाटे वुद्ठापेत्वा 
दण्डमोलुब्भ पक्कामि । 


२००. अथ खो भगवा सायन्हसमयं पटिसल्लाना बुट्टितो येन निग्रोधारामो तेनुपसङ्कमि; उपसङ्कमित्वा पञ्ञत्ते आसने 
निसीदि । निसज्ज खो भगवा भिक्खू आमन्तेसि - “इधाहं, भिक्खवे, पुब्बण्हसमयं निवासेत्वा पत्तचीवरमादाय 
कपिलवत्थुं पिण्डाय पाविसि | कपिलवत्थुस्मिं पिण्डाय चरित्वा पच्छाभत्तं पिण्डपातपटिक्कन्तो येन महावनं तेनुपसङ्कमि 
दिवाविहाराय। महावनं अज्झोगाहेत्वा बेलुवलड्टिकाय मूले दिवाविहारं निसीदिं। दण्डपाणिपि खो, भिकखवे, सक्को 
जङ्घाविहारं अनुचङ्कममानो अनुविचरमानो येन महावनं तेनुपसङ्कमि। महावनं अज्झोगाहेत्वा येन बेलुवलट्टिका येनाहं 
तेनुपसङ्कमि; उपसङ्कमित्वा मया सद्भि सम्मोदि | सम्मोदनीयं कथं सारणीयं वीतिसारेत्वा दण्डमोलुब्भ एकमन्तं अट्टासि। 
एकमन्तं ठितो खो, भिक्खवे, दण्डपाणि सक्को मं एतदवोच -- 'किंवादी समणो किमक्खायी'ति? 


“एवं वृत्ते अहं, भिक्खवे, दण्डपाणि सक्कं एतदवोचं - यथावादी खो, आवुसो, सदेवके लोके समारके सब्रह्मके 
सस्समणब्राह्मणिया पजाय सदेवमनुस्साय न केनचि लोके विग्गय्ह तिट्ठति, यथा च पन कामेहि विसंयुत्तं विहरन्तं तं ब्राह्मणं 
अकथंकथिं छिन्नकुक्कुच्चं भवाभवे वीततण्हं सञ्ञा नानुसेन्ति - एवंवादी खो अहं, आवुसो, एवमक्खायी”ति। “एवं 
वृत्ते भिक्खवे, दण्डपाणि सक्को सीसं ओकम्पेत्वा, जिव्हं निल्लाळेत्वा, तिविसाखं नलाटिकं नलाटे बुट्टापेत्वा दण्डमोलुब्म 
पक्कामी”ति। 


२०१. एवं वृत्ते अञ्ञतरो भिक्खु भगवन्तं एतदवोच - “किवादी पन, भन्ते, भगवा सदेवके लोके समारके सब्रह्मके 
सस्समणब्राह्मणिया पजाय सदेवमनुस्साय न केनचि लोके विग्गय्ह तिट्ठति? कथञ्च पन, भन्ते, भगवन्तं कामेहि विसंयुत्तं 
विहरन्तं तं ब्राह्मणं अकथंकथिं छिन्नकुक्कुच्चं भवाभवे वीततण्हं सञ्ञा नानुसेन्ती"ति? ““यतोनिदानं, भिक्खु, पुरिसं 
पपञ्चसञ्ञासङ्घा समुदाचरन्ति । एत्थ चे नत्थि अभिनन्दितब्बं अभिवदितब्बं अज्झोसितब्बं | एसेवन्तो रागानुसयानं, 
एसेवन्तो पटिघानुसयानं, एसेवन्तो दिड्ठानुसयानं, एसेवन्तो विचिकिच्छानुसयानं, एसेवन्तो मानानुसयानं, एसेवन्तो 
भवरागानुसयानं, एसेवन्तो अविज्जानुसयानं, एसेवन्तो दण्डादान-सत्थादान-कलह-विग्गह-विवाद-तुबंतुवं-पेसुञ्ज- 
मुसावादानं। एत्थेते पापका अकुसला धम्मा अपरिसेसा निरुज्झन्ती'ति। इदमवोच भगवा। इदं वत्वान सुगतो उट्टायासना 
विहारं पाविसि। 


२०२. अथ खो तेसं भिक्खूनं अचिरपक्कन्तस्स भगवतो एतदहोसि - “इदं खो नो, आवुसो, भगवा संखित्तेन उद्देसं 


उद्दिसित्वा, वित्थारेन अत्थं अविभजित्वा, उद्डायासना विहारं पविट्ठी -- 'यतोनिदानं, भिक्खु, पुरिसं पपञ्चसञ्जासङ्घा 
समुदाचरन्ति। एत्थ चे नत्थ्त्थ्य अभिनन्दितब्बं अभिवदितब्बं अज्झोसितब्बं । एसेवन्तो रागानुसयानं...पे०... एत्थेते पापका 

अकुसला धम्मा अपरिसेसा निरुज्झन्ती'ति। को नु खो इमस्स भगवता संखित्तेन उद्देसस्स उद्दिट्टस्स वित्थारेन अत्थं 
अविभत्तस्स वित्थारेन अत्थं विभजेय्या'ति? अथ खो तेसं भिक्खूनं एतदहोसि - “अयं खो आयस्मा महाकच्चानो सत्थु 
चेव संबण्णितो सम्भावितो च विञ्ञूनं सब्रह्मचारीनं। पहोति चायस्मा महाकच्चानो इमस्स भगवता संखित्तेन उद्देसस्स 
उद्दिटटस्स वित्थारेन अत्थं अविभत्तस्स वित्थारेन अत्थं विभजितुं। यंनून मयं येनायस्मा महाकच्चानो तेनुपसङ्कमेय्याम; 
उपसङ्कमित्वा आयस्मन्तं महाकच्चानं एतमत्थं पटिपुच्छेय्यामा^ति। 


अथ खो ते भिक्खू येनायस्मा महाकच्चानो तेनुपसङ्कमिंसु; उपसङ्कमित्वा आयस्मता महाकच्चानेन सद्भि सम्मोदिंसु । 
सम्मोदनीयं कथं सारणीयं वीतिसारेत्वा एकमन्तं निसीदिंसु। एकमन्तं निसिन्ना खो ते भिक्खू आयस्मन्तं महाकच्चानं 
एतदवोचुं - “इदं खो नो, आवुसो कच्चान, भगवा संखित्तेन उद्देसं उद्दिसित्वा वित्थारेन अत्थं अविभजित्वा उट्ठायासना 
विहारं पविट्टो - 'यतोनिदानं, भिक्खु, पुरिसं पपञ्चसञ्ञजासङ्घा समुदाचरन्ति। एत्थ चे नत्थि अभिनन्दितब्बं अभिवदितनब्बं 
अज्झोसितब्बं । एसेवन्तो रागानुसयानं...पे०... एत्थेते पापका अकुसला धम्मा अपरिसेसा निरुज्झन्ती'ति। तेसं नो, आवुसो 
कच्चान, अम्हाकं अचिरपक्कन्तस्स भगवतो एतदहोसि - “इदं खो नो, आवुसो, भगवा संखित्तेन उद्देसं उद्दिसित्वा 
वित्थारेन अत्थं अविभजित्वा उट्ठायासना विहारं पविट्टो - “यतोनिदानं, भिक्खु, पुरिसं पपञ्चसञ्ञजासङ्घा समुदाचरन्ति । 
एत्थ चे नत्थि अभिनन्दितब्बं अभिवदितब्बं अज्झोसितब्बं । एसेवन्तो रागानुसयानं..पे०... एत्थेते पापका अकुसला धम्मा 
अपरिसेसा निरुज्झन्ती”ति। को नु खो इमस्स भगवता संखित्तेन उद्देसस्स उद्दिडुस्स वित्थारेन अत्थं अविभत्तस्स वित्थारेन 
अत्थं विभजेय्याति? तेसं नो, आवुसो कच्चान, अम्हाकं एतदहोसि -- अयं खो आयस्मा महाकच्चानो सत्थु चेव 
संवण्णितो सम्भावितो च विञ्जूनं सब्रह्मचारीनं, पहोति चायस्मा महाकच्चानो इमस्स भगवता संखित्तेन उद्देसस्स उद्दिट्ठस्स 
वित्थारेन अत्थं अविभत्तस्स वित्थारेन अत्थं विभजितुं । यंनून मयं येनायस्मा महाकच्चानो तेनुपसङ्कमेय्याम; उपसङ्कमित्वा 
आयस्मन्तं महाकच्चानं एतमत्थं पटिपुच्छेय्यामा'ति। विभजतायस्मा महाकच्चानो"ति। 


२०३. “सेय्यथापि, आवुसो, पुरिसो सारत्थिको सारगवेसी सारपरियेसनं चरमानो महतो रुक्खस्स तिट्टतो सारवतो 
अतिक्कम्मेव मूलं, अतिक्कम्म खन्धं, साखापलासे सारं परियेसितब्बं मञ्जेय्य; एवंसम्पदमिदं आयस्मन्तानं सत्थरि 
सम्मुखीभूते, तं भगवन्तं अतिसित्वा, अम्हे एतमत्थं पटिपुच्छितब्बं मञ्ञथ । सो हावुसो, भगवा जानं जानाति, पस्सं 
पस्सति, चकखुभूतो जाणभूतो धम्मभूतो ब्रह्मभूतो, वत्ता पवत्ता, अत्थस्स निन्नेता, अमतस्स दाता, धम्मस्सामी तथागतो । 
सो चेव पनेतस्स कालो अहोसि, यं भगवन्तंयेब एतमत्थं पटिपुच्छेय्याथ । यथा वो भगवा ब्याकरेय्य तथा नं धारेय्याथा”ति। 
“अद्भावुसो कच्चान, भगवा जानं जानाति, पस्सं पस्सति, चक्खुभूतो जाणभूतो धम्मभूतो ब्रह्मभूतो, वत्ता पवत्ता, अत्थस्स 
निन्नेता, अमतस्स दाता, धम्मस्सामी तथागतो। सो चेव पनेतस्स कालो अहोसि, यं भगवन्तंयेब एतमत्थं पटिपुच्छेय्याम । 
यथा नो भगवा ब्याकरेय्य तथा नं धारेय्याम । अपि चायस्मा महाकच्चानो सत्थु चेव संबण्णितो सम्भावितो च विञ्ञूनं 
सब्रह्मचारीनं, पहोति चायस्मा महाकच्चानो इमस्स भगवता संखित्तेन उद्देसस्स उद्दिट्ठस्स वित्थारेन अत्थं अविभत्तस्स 
वित्थारेन अत्थं विभजितुं। विभजतायस्मा महाकच्चानो अगरुं कत्वा ति [अगरुकत्वा (सी०), अगरुकरित्वा (स्या० 
पी०)]। “तेन हावुसो, सुणाथ, साधुकं मनसिकरोथ, भासिस्सामी”ति। “एवमावुसो "ति खो ते भिक्खू आयस्मतो 
महाकच्चानस्स पच्चस्सोसुं। आयस्मा महाकच्चानो एतदवोच - 


२०४. “यं खो नो, आवुसो, भगवा संखित्तेन उद्देसं उद्दिसित्वा वित्थारेन अत्थं अविभजित्वा उट्ठायासना विहारं 
पविट्टो - 'यतोनिदानं, भिक्खु, पुरिसं पपञ्चसञ्ञासङ्घा समुदाचरन्ति। एत्थ चे नत्थि अभिनन्दितब्बं अभिवदितब्बं 
अज्झोसितब्बं, एसेवन्तो रागानुसयानं...पे०... एत्थेते पापका अकुसला धम्मा अपरिसेसा निरुज्झन्ती'ति, इमस्स खो अहं, 

आवुसो, भगवता संखित्तेन उद्देसस्स उद्दिट्टस्स वित्थारेन अत्थं अविभत्तस्स एवं वित्थारेन अत्थं आजानामि - 


“-चक्खुञ्चावुसो, पटिच्च रूपे च उप्पज्जति चक्खुविञ्ञाणं, तिण्णं सङ्गति फस्सो, फस्सपच्चया वेदना, यं वेदेति तं 
सञ्जानाति, यं सञ्जानाति तं वितक्केति, यं वितक्केति तं पपञ्चेति, यं पपञ्चेति ततोनिदानं पुरिसं पपञ्चसञ्ञासङ्का 
समुदाचरन्ति अतीतानागतपच्चुप्पन्नेसु चक्खुविञ्जेय्येसु रूपेसु । सोतञ्चावुसो, पटिच्च सद्दे च उप्पज्जति सोतविञ्ञाणं... 


उप्पज्जति मनोविञ्ञाणं, तिण्णं सङ्गति फस्सो, फस्सपच्चया वेदना, यं वेदेति तं सञ्जानाति, यं सञ्जानाति तं वितक्केति, 
यं बितक्केति तं पपञ्चेति, यं पपञ्चेति ततोनिदानं पुरिसं पपञ्चसञ्ञासङ्घा समुदाचरन्ति अतीतानागतपच्चुप्पन्नेसु 
मनोविञ्ञेस्येसु धम्मेसु । 


“सो वतावुसो, चक्खुस्मि सति रूपे सति चक्खुविञ्जाणे सति फस्सपञ्जत्ति पञ्जापेस्सतीति - ठानमेतं विज्जति। 
फस्सपञ्जत्तिया सति वेदनापञ्ञत्ति पञ्ञापेस्सतीति - ठानमेतं विज्जति। वेदनापञ्जत्तिया सति सञ्जापञ्जत्ति 
पञ्ञापेस्सतीति - ठानमेतं विज्जति। सञ्ञापञ्ञत्तिया सति वितक्कपञ्ञत्ति पञ्ञापेस्सतीति - ठानमेतं विज्जति। 
वितक्कपञ्जत्तिया सति पपञ्चसञ्ञजासङ्घासमुदाचरणपञ्जत्ति पञ्जापेस्सतीति - ठानमेतं विज्जति। सो वतावुसो, 
सोतस्मिं सति सद्दे सति...पे०... घानस्मिं सति गन्धे सति...पे०... जिव्हाय सति रसे सति...पे०... कायस्मिं सति फोट्ुब्बे सति... 
पे०... मनस्मिं सति धम्मे सति मनोविञ्जाणे सति फस्सपञ्जत्ति पञ्जापेस्सतीति - ठानमेतं विज्जति। फस्सपञ्ञत्तिया 
सति वेदनापञ्जत्ति पञ्जापेस्सतीति - ठानमेतं विज्जति। वेदनापञ्ञत्तिया सति सञ्ञापञ्ञत्ति पञ्ञापेस्सतीति -- ठानमेतं 
विज्जति। सञ्जापञ्जत्तिया सति वितक्कपञ्जत्ति पञ्जापेस्सतीति - ठानमेतं विज्जति। वितक्कपञ्जत्तिया सति 
पपञ्चसञ्ञासङ्घासमुदाचरणपञ्जत्ति पञ्जापेस्सतीति -- ठानमेतं विज्जति। 


“सो वतावुसो, चक्खुस्मिं असति रूपे असति चक्खुविञ्ञजाणे असति फस्सपञ्जत्ति पञ्ञापेस्सतीति - नेतं ठानं 
विज्जति। फस्सपञ्जत्तिया असति वेदनापञ्जत्ति पञ्ञजापेस्सतीति - नेतं ठानं विज्जति। वेदनापञ्जत्तिया असति 
सञ्ञजापञ्जत्ति पञ्जापेस्सतीति - नेतं ठानं विज्जति। सञ्जापञ्जत्तिया असति वितक्कपञ्जत्ति पञ्जापेस्सतीति - नेतं 
ठानं विज्जति । वितक्कपञ्जत्तिया असति पपञ्चसञ्ञासङ्घासमुदाचरणपञ्जत्ति पञ्ञापेस्सतीति - नेतं ठानं विज्जति। सो 


- नेतं ठानं विज्जति। फस्सपञ्जत्तिया असति वेदनापञ्जत्ति पञ्जापेस्सतीति - नेतं ठानं विज्जति। वेदनापञ्जत्तिया 
असति सञ्ञापञ्जत्ति पञ्ञजापेस्सतीति - नेतं ठानं विज्जति । सञ्ञजापञ्जत्तिया असति वितक्कपञ्ञत्ति पञ्ञापेस्सतीति - 
नेतं ठानं विज्जति वितक्कपञ्जत्तिया असति पपञ्चसञ्ञासङ्घासमुदाचरणपञ्जत्ति पञ्जापेस्सतीति - नेतं ठानं 
विज्जति। 


“यं खो नो, आवुसो, भगवा संखित्तेन उद्देसं उद्दिसित्वा वित्थारेन अत्थं अविभजित्वा उट्ठायासना विहारं पविट्ठो - 
“यतोनिदानं, भिक्खु, पुरिसं पपञ्चसञ्ञासङ्घा समुदाचरन्ति एत्थ चे नत्थि अभिनन्दितब्बं अभिवदितब्बं अज्झोसितब्बं 


संखित्तेन उद्देसस्स उदिट्ठस्स वित्थारेन अत्थं अविभत्तस्स एवं वित्थारेन अत्थं आजानामि। आकङ्कमाना च पन तुम्हे 

आयस्मन्तो भगवन्तंयेव उपसङ्कमित्वा एतमत्थं पटिपुच्छेय्याथ । यथा नो भगवा ब्याकरोति तथा नं धारेय्याथा"ति। 


२०५. अथ खो ते भिक्खू आयस्मतो महाकच्चानस्स भासितं अभिनन्दित्वा अनुमोदित्वा उड्ठायासना येन भगवा 
तेनुपसङ्कमिसु; उपसङ्कमित्वा भगवन्तं अभिवादेत्वा एकमन्तं निसीदिंसु । एकमन्तं निसिन्ना खो ते भिक्खू भगवन्तं 
एतदवोचुं - “यं खो नो, भन्ते, भगवा संखित्तेन उद्देसं उद्दिसित्वा वित्थारेन अत्थं अविभजित्वा उद्भायासना विहारं पविट्ठो 
-- 'यतोनिदानं, भिक्खु, पुरिसं पपञ्चसञ्जासङ्घा समुदाचरन्ति । एत्थ चे नत्थि अभिनन्दितब्बं अभिवदितब्बं 
अज्झोसितब्बं । एसेवन्तो रागानुसयानं...पे०... एत्थेते पापका अकुसला धम्मा अपरिसेसा निरुज्झन्ती'ति। तेसं नो, भन्ते, 
अम्हाकं अचिरपक्कन्तस्स भगवतो एतदहोसि - “इदं खो नो, आवुसो, भगवा संखित्तेन उद्देसं उद्दिसित्वा वित्थारेन अत्थं 
अविभजित्वा उट्टायासना विहारं पविट्टो - “यतोनिदानं, भिक्खु, पुरिसं पपञ्चसञ्ञजासङ्घा समुदाचरन्ति । एत्थ चे नत्थि 
अभिनन्दितब्बं अभिवदितब्बं अज्झोसितब्बं। एसेवन्तो रागानुसयानं, एसेवन्तो पटिघानुसयानं, एसेवन्तो दिट्ठानुसयानं, 
एसेवन्तो विचिकिच्छानुसयानं, एसेवन्तो मानानुसयानं, एसेवन्तो भवरागानुसयानं, एसेवन्तो अविज्जानुसयानं, एसेवन्तो 
दण्डादान-सत्थादान-कलह-विग्गह-विवादतुवंतुवं-पेसुञ्ज-मुसावादानं । एत्थेते पापका अकुसला धम्मा अपरिसेसा 
निरुज्झन्ती”ति। को नु खो इमस्स भगवता संखित्तेन उद्देसस्स उद्दिटुस्स वित्थारेन अत्थं अविभत्तस्स वित्थारेन अत्थं 
विभजेय्या'ति? तेसं नो, भन्ते, अम्हाकं एतदहोसि -- `अयं खो आयस्मा महाकच्चानो सत्थु चेव संबण्णितो सम्भावितो च 
विञ्जूनं सब्रह्मचारीनं, पहोति चायस्मा महाकच्चानो इमस्स भगवता संखित्तेन उद्देसस्स उहिट्ठस्स वित्थारेन अत्थं 
अविभत्तस्स वित्थारेन अत्थं विभजितुं, यंनून मयं येनायस्मा महाकच्चानो तेनुपसङ्कमेय्याम; उपसङ्कमित्वा आयस्मन्तं 
महाकच्चानं एतमत्थं पटिपुच्छेय्यामा'ति। अथ खो मयं, भन्ते, येनायस्मा महाकच्चानो तेनुपसङ्कमिम्ह; उपसङ्कमित्वा 
आयस्मन्तं महाकच्चानं एतमत्थं पटिपुच्छिम्ह तेसं नो, भन्ते, आयस्मता महाकच्चानेन इमेहि आकारेहि इमेहि पदेहि 
इमेहि ब्यञ्जनेहि अत्थो विभत्तो"ति। “पण्डितो, भिक्खवे, महाकच्चानो; महापञ्जो, भिक्खवे, महाकच्चानो । मं चेपि तुम्हे, 
भिक्खवे, एतमत्थं पटिपुच्छेय्याथ, अहम्पि तं एवमेवं ब्याकरेय्यं यथा तं महाकच्चानेन ब्याकतं । एसो चेवेतस्स अत्थो। 
एवञ्च [एवेमेव च (क०)] नं धारेथा”ति। 


एवं वृत्ते आयस्मा आनन्दो भगवन्तं एतदवोच - “सेय्यथापि, भन्ते, पुरिसो जिघच्छादुब्बल्यपरेतो मधुपिण्डिकं 
अधिगच्छेय्य, सो यतो यतो सायेय्य, लभेथेव सादुरसं असेचनकं | एवमेव खो, भन्ते, चेतसो भिक्खु दब्बजातिको, यतो 
यतो इमस्स धम्मपरियायस्स पञ्ञाय अत्थं उपपरिकखेय्य, लभेथेव अत्तमनतं, लभेथेव चेतसो पसादं । को नामो अयं [को 
नामायं (स्या०)], भन्ते, धम्मपरियायो "ति? “तस्मातिह त्वं, आनन्द, इमं धम्मपरियायं मधुपिण्डिकिपरियायो त्वेव नं 
धारेही”ति। 


इदमवोच भगवा। अत्तमनो आयस्मा आनन्दो भगवतो भासितं अभिनन्दीति। 
मधुपिण्डिकसुत्तं निद्धितं अमं । 
९. दवेधावितक्कसुत्तं 


२०६. एवं मे सुतं - एकं समयं भगवा सावत्थियं विहरति जेतवने अनाथपिण्डिकस्स आरामे। तत्र खो भगवा 
भिक्खू आमन्तेसि - “भिक्खवो"ति। “भदन्ते”ति ते भिक्खू भगवतो पच्चस्सोसुं। भगवा एतदवोच - 

“'पुब्बेव मे, भिक्खवे, सम्बोधा अनभिसम्बुद्भस्स बोधिसत्तस्सेब सतो एतदहोसि - 'यंनूनाहं द्विधा कत्वा द्विधा कत्वा 
वितक्के विहरेय्य'न्ति। सो खो अहं, भिक्खवे, यो चायं कामवितक्को यो च ब्यापादबितक्को यो च विहिंसावितक्को - इमं 
एकं भागमकासि; यो चायं नेक्खम्मवितक्को यो च अब्यापादवितक्को यो च अविहिंसावितक्को - इमं दुतियं 
भागमकासिं । 


२०७. “तस्स मय्हं, भिक्खवे, एवं अप्पमत्तस्स आतापिनो पहितत्तस्स विहरतो उप्पज्जति कामवितक्को। सो एवं 
पजानामि - 'उप्पन्नो खो मे अयं कामवितक्को। सो च खो अत्तब्याबाधायपि संवत्तति, परब्याबाधायपि संवत्तति, 
उभयब्याबाधायपि संवत्तति, पञ्ञानिरोधिको विघातपक्खिको अनिब्बानसंवत्तनिको' [अनिब्बानसंवत्तनिको ति (?)]। 
'अत्तब्याबाधाय संवत्तती'तिपि मे, भिक्खवे, पटिसञ्चिक्खतो अब्भत्थं गच्छति; 'परब्याबाधाय संवत्तती'तिपि मे, भिक्खवे, 
पटिसञ्चिक्खतो अब्भत्थं गच्छति; 'उभयब्याबाधाय संवत्तती'तिपि मे, भिक्खवे, पटिसञ्चिक्खतो अब्मत्थं गच्छति; 
"पञ्जानिरोधिको विघातपक्खिको अनिब्बानसंवत्तनिको'तिपि मे, भिक्खवे, पटिसञ्चिक्खतो अब्भत्थं गच्छति। सो खो 
अहं, भिक्खवे, उप्पन्नुप्पन्नं कामवितक्कं पजहमेव [अतीतकालिककिरियापदानियेब] विनोदमेव 
[अतीतकालिककिरियापदानियेव] ब्यन्तमेव [ब्यन्तेव (सी० स्या० पी०)] नं अकासिं। 


२०८. “तस्स मय्हं, भिवखवे, एवं अप्पमत्तस्स आतापिनो पहितत्तस्स विहरतो उप्पज्जति ब्यापादवितकको...पे०... 
उप्पज्जति विहिसावितक्को। सो एवं पजानामि - 'उप्पन्नो खो मे अयं विहिसावितक्को। सो च खो अत्तब्याबाधायपि 
संवत्तति, परब्याबाधायपि संवत्तति, उभयब्याबाधायपि संवत्तति, पञ्जानिरोधिको विघातपक्खिको अनिब्बानसंवत्तनिको'। 
'अत्तब्याबाधाय संवत्तती'तिपि मे, भिक्खवे, पटिसञ्चिक्खतो अब्भत्थं गच्छति; 'परब्याबाधाय संवत्तती'तिपि मे, भिक्खवे, 
पटिसञ्चिक्खतो अब्भत्थं गच्छति; 'उभयब्याबाधाय संवत्तती'तिपि मे, भिक्खवे, पटिसञ्चिक्खतो अब्मत्थं गच्छति; 
"पञ्जानिरोधिको विघातपक्खिको अनिब्बानसंवत्तनिको'तिपि मे, भिक्खवे, पटिसञ्चिक्खतो अब्भत्थं गच्छति। सो खो 
अहं, भिक्खवे, उप्णन्नुप्पन्नं विहिंसावितक्कं पजहमेव विनोदमेव ब्यन्तमेव नं अकासिं। 


““यञ्ञदेव, भिक्खवे, भिक्खु बहुलमनुवितक्केति अनुविचारेति, तथा तथा नति होति चेतसो। कामवितक्क चे, 
भिक्खवे, भिक्खु बहुलमनुवितक्केति अनुविचारेति, पहासि नेक्खम्मवितक्कं, कामवितक्कं बहुलमकासि, तस्स तं 


बहुलमनुवितक्केति अनुविचारेति, पहासि अविहिंसावितक्कं, विहिंसावितक्कं बहुलमकासि, तस्स तं विहिंसावितक्काय 
चित्तं नमति। सेय्यथापि, भिक्खवे, वस्सानं पच्छिमे मासे सरदसमये किट्टसम्बाधे गोपालको गावो रक्खेय्य। सो ता गावो 
ततो ततो दण्डेन आकोटेय्य पटिकोटेय्य सन्निरुन्धेय्य सन्निवारेय्य। तं किस्स हेतु? पस्सति हि सो, भिकखवे, गोपालको 
ततोनिदानं वधं वा बन्धनं वा जानि वा गरहं वा। एवमेव खो अहं, भिक्खवे, असं अकुसलानं धम्मानं आदीनवं ओकारं 
संकिलेसं, कुसलानं धम्मानं नेक्खम्मे आनिसंसं वोदानपकखं । 


२०९. “तस्स मय्हं, भिक्खवे, एवं अप्पमत्तस्स आतापिनो पहितत्तस्स विहरतो उप्पज्जति नेक्खम्मवितक्को । सो एवं 
पजानामि - “उप्पन्नो खो मे अयं नेक्खम्मवितक्को। सो च खो नेवत्तब्याबाधाय संवत्तति, न परब्याबाधाय संवत्तति, न 
उभयब्याबाधाय संवत्तति, पञ्ञावुद्धिको अविघातपक्खिको निब्बानसंवत्तनिको'। रत्ति चेपि नं, भिक्खवे, अनुवितक्केय्यं 
अनुविचारेय्यं, नेव ततोनिदानं भयं समनुपस्सामि। दिवसं चेपि नं, भिक्खवे, अनुवितक्केय्यं अनुविचारेय्यं, नेव ततोनिदानं 
भयं समनुपस्सामि । रत्तिन्दिवं चेपि नं, भिक्खवे, अनुवितक्केय्यं अनुविचारेय्यं, नेव ततोनिदानं भयं समनुपस्सामि। अपि 

च खो मे अतिचिरं अनुवितक्कयतो अनुविचारयतो कायो किलमेय्य। काये किलन्ते [किलमन्ते (क०)] चित्तं 
ऊहञ्जेय्य। ऊहते चित्ते आरा चित्तं समाधिम्हाति। सो खो अहं, भिकखवे, अज्झत्तमेव चित्तं सण्ठपेमि सन्निसादेमि एकोदिं 
करोमि [एकोदि करोमि (पी०)] समादहामि। तं किस्स हेतु? “मा मे चित्तं ऊहञ्जी'ति [उग्घाटीति (स्या० क०), ऊहनीति 
(पी०)]। 


२१०. “तस्स मय्हं, भिक्खवे, एवं अप्पमत्तस्स आतापिनो पहितत्तस्स विहरतो उप्पज्जति अब्यापादवितक्को...पे०... 
उप्पज्जति अवरिहिंसावितक्को । सो एवं पजानामि -- “उप्पन्नो खो मे अयं अविहिंसावितक्को । सो च खो नेवत्तब्याबाधाय 
संवत्तति, न परब्याबाधाय संवत्तति, न उभयब्याबाधाय संवत्तति, पञ्ञावुद्धिको अविघातपक्खिको निब्बानसंवत्तनिको'। 
रत्ति चेपि नं, भिक्खवे, अनुवितक्केय्यं अनुविचारेय्यं, नेव ततोनिदानं भयं समनुपस्सामि। दिवसं चेपि नं, भिक्खवे, 
अनुवितक्केय्यं अनुविचारेय्यं, नेव ततोनिदानं भयं समनुपस्सामि। रत्तिन्दिवं चेपि नं, भिक्खवे, अनुवितक्केय्यं 
अनुविचारेय्यं, नेव ततोनिदानं भयं समनुपस्सामि। अपि च खो मे अतिचिरं अनुवितक्कयतो अनुविचारयतो कायो 
किलमेय्य। काये किलन्ते चित्तं ऊहञ्जेय्य। ऊहते चित्ते आरा चित्तं समाधिम्हाति। सो खो अहं, भिक्खवे, अज्झत्तमेव 
चित्तं सण्ठपेमि, सन्निसादेमि, एकोदि करोमि समादहामि। तं किस्स हेतु? “मा मे चित्तं ऊहञ्जी'ति। 


“यज्जदेव, भिक्खवे, भिक्खु बहुलमनुवितक्केति अनुविचारेति, तथा तथा नति होति चेतसो। नेक्खम्मवितक्कञ्चे, 
भिक्खवे, भिक्खु बहुलमनुवितक्केति अनुविचारेति, पहासि कामवितक्कं, नेकखम्मवितक्कं बहुलमकासि, तस्सं तं 


बहुलमनुवितक्केति अनुविचारेति, पहासि विहिंसावितक्कं, अविहिंसावितक्कं बहुलमकासि, तस्स तं अविहिंसावितक्काय 
चित्तं नमति। सेय्यथापि, भिक्खवे, गिम्हानं पच्छिमे मासे सब्बसस्सेसु गामन्तसम्भतेसु गोपालको गावो रक्खेय्य, तस्स 
रुक्खमूलगतस्स वा अब्भोकासगतस्स वा सतिकरणीयमेव होति -- “एता [एते (क०)] गावो'ति। एवमेवं खो, भिक्खवे, 
सतिकरणीयमेव अहोसि - “एते धम्मा'ति। 


२१९. “आरद्ध खो पन मे, भिकखवे, वीरियं अहोसि असल्लीनं, उपड़िता सति असम्मुद्ठा, पस्सद्भो कायो असारद्धो, 
समाहितं चित्तं एकग्गं। सो खो अहं, भिक्खवे, विविच्चेव कामेहि विविच्च अकुसलेहि धम्मेहि सवितक्कं सविचारं 
विवेकजं पीतिसुखं पठमं झानं उपसम्पज्ज विहासिं। वितक्कविचारानं वूपसमा अज्झत्तं सम्पसादनं चेतसो एकोदिभावं 
अवितक्कं अविचारं समाधिजं पीतिसुखं दुतियं झानं उपसम्पज्ज विहासिं। पीतिया च विरागा उपेक्खको च विहासि सतो 
च सम्पजानो, सुखञ्च कायेन पटिसंवेदेसि, यं तं अरिया आचिकखन्ति 'उपेक्खको सतिमा सुखविहारी'ति, ततियं झानं 
उपसम्पज्ज विहासि। सुखस्स च पहाना दुक्खस्स च पहाना पुब्बेब सोमनस्सदोमनस्सानं अत्थङ्गमा अदुक्खमसुखं 
उपेक्खासतिपारिसुद्धि चतुत्थं झानं उपसम्पज्ज विहासिं। 


२१२. “सो एवं समाहिते चित्ते परिसुद्भे परियोदाते अनङ्गणे विगतूपक्किलेसे मुदुभूते कम्मनिये ठिते आनेञ्जप्पत्ते 
पुब्बेनिवासानुस्सतिजाणाय चित्तं अभिनिन्नामेसिं। सो अनेकविहितं पुब्बेनिवासं अनुस्सरामि। सेय्यथिदं, एकम्पि जाति... 
पे०... इति साकारं सउद्देसं अनेकविहितं पुब्बेनिवासं अनुस्सरामि। अयं खो मे, भिकखवे, रत्तिया पठमे यामे पठमा विज्जा 
अधिगता; अविज्जा विहता विज्जा उप्पन्ना; तमो विहतो आलोको उप्पन्नो; यथा तं अप्पमत्तस्स आतापिनो पहितत्तस्स 
विहरतो। 


२९३. “सो एवं समाहिते चित्ते परिसुद्धे परियोदाते अनङ्गणे विगतूपक्किलेसे मुदुभूते कम्मनिये ठिते आनेञ्जप्पत्ते 

सत्तानं चुतूपपातजाणाय चित्तं अभिनिन्नामेसिं। सो दिब्बेन चकखुना विसुद्धेन अतिक्कन्तमानुसकेन सत्ते पस्सामि 


अतिक्कन्तमानुसकेन सत्ते पस्सामि चवमाने उपपज्जमाने हीने पणीते सुवण्णे दुब्बण्णे सुगते दुग्गते, यथाकम्मूपगे सत्ते 
पजानामि। अयं खो मे, भिक्खवे, रत्तिया मञ्झिमे यामे दुतिया विज्जा अधिगता; अविज्जा विहता विज्जा उप्पन्ना; तमो 
विहतो आलोको उप्पन्नो; यथा तं अप्पमत्तस्स आतापिनो पहितत्तस्स विहरतो। 


२१४. “सो एवं समाहिते चित्ते परिसुद्रे परियोदाते अनङ्गणे विगतूपक्किलेसे मुद॒भूते कम्मनिये ठिते आनेञ्जप्पत्ते 
आसवानं खयजाणाय चित्तं अभिनिन्नामेसि । सो “इदं दुक्ख'न्ति यथाभूतं अब्भज्ञासिं, `अयं दुक्खसमुदयो'ति यथाभूतं 
अब्भज्ञासिं, `अयं दुक्खनिरोधो'ति यथाभूतं अब्भञ्जासि, `अयं दुक्खनिरोधगामिनी पटिपदा ति यथाभूतं अब्भज्ञासिं। 
“इमे आसवा'ति यथाभूतं अब्मञ्जासि, “अयं आसवसमुदयो'ति यथाभूतं अब्भज्ञासिं, “अयं आसवनिरोधो'ति यथाभूतं 
अब्भञ्ञासिं, “अयं आसवनिरोधगामिनी पटिपदाःति यथाभूतं अब्भञ्जासि। तस्स मे एवं जानतो एवं पस्सतो कामासवापि 
चित्तं विमुच्चित्थ, भवासवापि चित्तं विमुच्चित्थ, अविज्जासवापि चित्तं विमुच्चित्थ, विमृत्तस्मिं विमृत्तमिति जाणं अहोसि 
- खीणा जाति, बुसितं ब्रह्मचरियं, कतं करणीयं, नापरं इत्थत्तायाःति अब्भज्ञासिं। अयं खो मे, भिक्खवे, रत्तिया पच्छिमे 
यामे ततिया विज्जा अधिगता; अविज्जा विहता विज्जा उप्पन्ना; तमो विहतो आलोको उप्पन्नो; यथा तं अप्पमत्तस्स 
आतापिनो पहितत्तस्स विहरतो। 


२९५. “सेय्यथापि, भिक्खवे, अरञ्ञे पवने महन्तं निन्नं पल्ललं । तमेनं महामिगसङ्घो उपनिस्साय विहरेय्य। तस्स 
कोचिदेव पुरिसो उप्पज्जेय्य अनत्थकामो अहितकामो अयोगक्खेमकामो सो य्वास्स मग्गो खेमो सोवत्थिको 
पीतिगमनीयो तं मग्गं पिदहेय्य, विवरेय्य कुम्मग्गं, ओदहेय्य ओकचरं, ठपेय्य ओकचारिकं | एवञ्हि सो, भिकखवे, 
महामिगसङ्घो अपरेन समयेन अनयब्यसनं [अनयब्यसनं तनुत्तं (सी० स्या० पी०)] आपज्जेय्य। तस्सेव खो पन, भिक्खवे, 
महतो मिगसङ्घस्स कोचिदेव पुरिसो उप्पज्जेय्य अत्थकामो हितकामो योगक्खेमकामो । सो य्वास्स मग्गो खेमो सोवत्थिको 
पीतिगमनीयो तं मग्गं विवरेय्य, पिदहेय्य कुम्मग्गं, ऊहनेय्य ओकचरं, नासेय्य ओकचारिकं । एवज्हि सो, भिक्खवे, 
महामिगसङ्घो अपरेन समयेन वुद्धि विरूळिह वेपुल्लं आपज्जेय्य । 


“उपमा खो मे अयं, भिक्खवे, कता अत्थस्स विञ्ञापनाय। अयं चेवेत्थ अत्थो - महन्तं निन्नं पल्ललन्ति खो, 
भिक्खवे, कामानमेतं अधिवचनं । महामिगसङ्घोति खो, भिक्खवे, सत्तानमेतं अधिवचनं । पुरिसो अनत्थकामो अहितकामो 
अयोगक्खेमकामोति खो, भिक्खवे, मारस्सेतं पापिमतो अधिवचनं। कुम्मग्गोति खो, भिक्खवे, अटुङ्गिकस्सेतं 
मिच्छामग्गस्स अधिवचनं, सेय्यथिदं - मिच्छादिडिया मिच्छासङ्कप्पस्स मिच्छावाचाय मिच्छाकम्मन्तस्स 
मिच्छाआजीवस्स मिच्छावायामस्स मिच्छासतिया मिच्छासमाधिस्स। ओकचरोति खो, भिक्खवे, नन्दीरागस्सेतं 
अधिवचनं । ओकचारिकाति खो, भिक्खवे, अविज्जायेतं अधिवचनं । पुरिसो अत्थकामो हितकामो योगवखेमकामोति खो, 
भिक्खवे, तथागतस्सेतं अधिवचनं अरहतो सम्मासम्बुद्धस्स। खेमो मग्गो सोबत्थिको पीतिगमनीयोति खो, भिक्खवे, 
अरियस्सेतं अद्रङ्गिकस्स मग्गस्स अधिवचनं, सेय्यथिदं - सम्मादिड्रिया सम्मासङ्कप्पस्स सम्मावाचाय सम्माकम्मन्तस्स 
सम्माआजीवस्स सम्मावायामस्स सम्मासतिया सम्मासमाधिस्स। 


“इति खो, भिक्खवे, विवटो मया खेमो मग्गो सोवत्थिको पीतिगमनीयो, पिहितो कुम्मग्गो, ऊहतो ओकचरो, नासिता 
ओकचारिका। यं, भिक्खवे, सत्थारा करणीयं सावकानं हितेसिना अनुकम्पकेन अनुकम्पं उपादाय, कतं वो तं मया। 

एतानि, भिक्खवे, रुक्खमूलानि, एतानि सुञ्जागारानि; झायथ, भिकखवे, मा पमादत्थ; मा पच्छा विप्पटिसारिनो 
अहुवत्थ। अयं वो अम्हाकं अनुसासनी 'ति। 


इदमवोच भगवा। अत्तमना ते भिक्खू भगवतो भासितं अभिनन्दुन्ति। 
द्वेावितक्कसुत्तं निट्टितं नवमं । 
१०. वितक्कसण्ठानसृत्तं 


२९६. एवं मे सुतं - एकं समयं भगवा सावत्थियं विहरति जेतवने अनाथपिण्डिकस्स आरामे । तत्र खो भगवा 
भिक्खू आमन्तेसि - “भिक्खवो"ति। “भदन्ते”ति ते भिक्खू भगवतो पच्चस्सोसुं। भगवा एतदवोच - 


“अधिचित्तमनुयुत्तेन, भिक्खवे, भिक्खुना पञ्च निमित्तानि कालेन कालं मनसि कातब्बानि। कतमानि पञ्च? इध, 
भिक्खवे, भिकखुनो यं निमित्तं आगम्म यं निमित्तं मनसिकरोतो उप्पज्जन्ति पापका अकुसला वितक्का छन्दूपसंहितापि 
दोसूपसंहितापि मोहूपसंहितापि, तेन, भिकखवे, भिकखुना तम्हा निमित्ता अज्जं निमित्तं मनसि कातब्बं कुसलूपसंहितं । तस्स 
तम्हा निमित्ता अञ्जं निमित्तं मनसिकरोतो कुसलूपसंहितं ये पापका अकुसला वितक्का छन्दूपसंहितापि दोसूपसंहितापि 
मोहूपसंहितापि ते पहीयन्ति ते अब्भत्थं गच्छन्ति। तेसं पहाना अज्झत्तमेव चित्तं सन्ति्ुति सन्निसीदति एकोदि होति 
[एकोदिभोति (स्या० क०)] समाधियति। सेय्यथापि, भिक्खवे, दक्खो पलगण्डो वा पलगण्डन्तेबासी वा सुखुमाय आणिया 
ओळारिकं आणिं अभिनिहनेय्य अभिनीहरेय्य अभिनिवत्तेय्य [अभिनिवज्जेय्य (सी० पी०)]; एवमेव खो, भिक्खवे, 
भिक्खुनो यं निमित्तं आगम्म यं निमित्तं मनसिकरोतो उप्पज्जन्ति पापका अकुसला वितक्का छन्दूपसंहितापि 
दोसूपसंहितापि मोहूपसंहितापि, तेन, भिक्खवे, भिक्खुना तम्हा निमित्ता अञ्ञं निमित्तं मनसि कातब्बं कुसलूपसंहितं । तस्स 
तम्हा निमित्ता अञ्जं निमित्तं मनसिकरोतो कुसलूपसंहितं ये पापका अकुसला वितक्का छन्दूपसंहितापि दोसूपसंहितापि 
मोहूपसंहितापि ते पहीयन्ति ते अब्भत्थं गच्छन्ति । तेसं पहाना अज्झत्तमेव चित्तं सन्तिइ॒ति सन्निसीदति एकोदि होति 
समाधियति। 


२१७. “तस्स चे, भिकखवे, भिक्खुनो तम्हा निमित्ता अञ्ञ निमित्तं मनसिकरोतो कुसलूपसंहितं उप्पज्जन्तेब पापका 
अकुसला वितक्का छन्दूपसंहितापि दोसूपसंहितापि मोहूपसंहितापि, तेन, भिक्खवे, भिक्खुना तेसं वितक्कानं आदीनवो 
उपपरिक्खितब्बो -- “इतिपिमे वितक्का अकुसला, इतिपिमे वितक्का सावज्जा, इतिपिमे वितक्का दुक्खविपाका'ति। तस्स 
तेसं वितक्कानं आदीनवं उपपरिक्खतो ये पापका अकुसला वितक्का छन्दूपसंहितापि दोसूपसंहितापि मोहूपसंहितापि ते 
पहीयन्ति ते अब्भत्थं गच्छन्ति । तेसं पहाना अज्झत्तमेव चित्तं सन्तिट्टुति सन्निसीदति एकोदि होति समाधियति। सेय्यथापि, 
भिक्खवे, इत्थी वा पुरिसो वा दहरो युवा मण्डनकजातिको अहिकुणपेन वा कुक्कुरकुणपेन वा मनुस्सकुणपेन वा कण्ठे 
आसत्तेन अट्टियेय्य हरायेय्य जिगुच्छेय्य; एवमेव खो, भिक्खवे, तस्स चे भिकखुनो तम्हापि निमित्ता अञ्ञं निमित्तं 
मनसिकरोतो कुसलूपसंहितं उप्पज्जन्तेव पापका अकुसला वितक्का छन्दूपसंहितापि दोसूपसंहितापि मोहूपसंहितापि, तेन, 
भिक्खवे, भिकखुना तेसं वितक्कानं आदीनवो उपपरिविखितब्बो - 'इतिपिमे वितक्का अकुसला, इतिपिमे वितक्का 
सावज्जा, इतिपिमे वितक्का दुक्खविपाका'ति। तस्स तेसं वितक्कानं आदीनवं उपपरिक्खतो ये पापका अकुसला 
वितक्का छन्दूपसंहितापि दोसूपसंहितापि मोहूपसंहितापि ते पहीयन्ति ते अब्भत्थं गच्छन्ति । तेसं पहाना अज्झत्तमेव चित्तं 
सन्तिट्ठति सन्निसीदति एकोदि होति समाधियति। 

२१८. “तस्स चे, भिक्खवे, भिक्खुनो तेसम्पि वितक्कानं आदीनवं उपपरिक्खतो उप्पज्जन्तेव पापका अकुसला 
वितक्का छन्दूपसंहितापि दोसूपसंहितापि मोहूपसंहितापि, तेन, भिक्खवे, भिक्खुना तेसं वितक्कानं असतिअमनसिकारो 
आपज्जितब्बो। तस्स तेसं वितक्कानं असतिअमनसिकारं आपज्जतो ये पापका अकुसला वितक्का छन्दूपसंहितापि 
दोसूपसंहितापि मोहूपसंहितापि ते पहीयन्ति ते अब्भत्थं गच्छन्ति । तेसं पहाना अज्झत्तमेव चित्तं सन्तिट्ुति सन्निसीदति 
एकोदि होति समाधियति। सेय्यथापि, भिक्खवे, चक्खुमा पुरिसो आपाथगतानं रूपानं अदस्सनकामो अस्स; सो निमीलेय्य 
वा अञ्जेन वा अपलोकेय्य। एवमेव खो, भिक्खवे, तस्स चे भिक्खुनो तेसम्पि वितक्कानं आदीनवं उपपरिक्खतो 
उप्पज्जन्तेव पापका अकुसला वितक्का छन्दूपसंहितापि दोसूपसंहितापि मोहूपसंहितापि, ते पहीयन्ति ते अब्भत्थं गच्छन्ति । 
तेसं पहाना अज्झत्तमेव चित्तं सन्तिट्ठति सन्निसीदति एकोदि होति समाधियति। 


२१९. “तस्स चे, भिक्खवे, भिकखुनो तेसम्पि वितक्कानं असतिअमनसिकारं आपज्जतो उप्पज्जन्तेव पापका 
अकुसला वितक्का छन्दूपसंहितापि दोसूपसंहितापि मोहूपसंहितापि, तेन, भिक्खवे, भिक्खुना तेसं वितक्कानं 
वितक्कसङ्कारसण्ठानं मनसिकातब्बं । तस्स तेसं वितक्कानं वितक्कसङ्घारसण्ठानं मनसिकरोतो ये पापका अकुसला 
वितक्का छन्दूपसंहितापि दोसूपसंहितापि मोहूपसंहितापि ते पहीयन्ति ते अब्भत्थं गच्छन्ति। तेसं पहाना अज्झत्तमेव चित्तं 
सन्तिट्ठति सन्निसीदति एकोदि होति समाधियति। सेय्यथापि, भिक्खवे, पुरिसो सीघं गच्छेय्य। तस्स एवमस्स - “कि नु खो 
अहं सीघं गच्छामि? यंनूनाहं सणिकं गच्छेय्य'न्ति। सो सणिकं गच्छेय्य। तस्स एवमस्स - “कि नु खो अहं सणिकं 
गच्छामि? यंनूनाहं तिड्ेय्य'न्ति। सो तिट्ठेग्य । तस्स एवमस्स - “कि नु खो अहं ठितो? यंनूनाहं निसीदेय्य'न्ति। सो 
निसीदेय्य। तस्स एवमस्स - “कि नु खो अहं निसिन्नो? यंनूनाहं निपज्जेय्य'न्ति। सो निपज्जेय्य। एवञ्हि सो, भिकखवे, 
पुरिसो ओळारिकं ओळारिकं इरियापथं अभिनिवज्जेत्वा [अभिनिस्सज्जेत्वा (स्या०)] सुखुमं सुखुमं इरियापथं कप्पेय्य । 
एवमेव खो, भिक्खवे, तस्स चे भिक्खुनो तेसम्पि वितक्कानं असतिअमनसिकारं आपज्जतो उप्पज्जन्तेव पापका 
अकुसला वितक्का छन्दूपसंहितापि दोसूपसंहितापि मोहूपसंहितापि ते पहीयन्ति ते अब्भत्थं गच्छन्ति। तेसं पहाना 
अज्झत्तमेव चित्तं सन्तिट्टुति सन्निसीदति एकोदि होति समाधियति। 


२२०. “तस्स चे, भिकखवे, भिकखुनो तेसम्पि वितक्कानं वितक्कसङ्कारसण्ठानं मनसिकरोतो उप्पज्जन्तेव पापका 
अकुसला वितक्का छन्दूपसंहितापि दोसूपसंहितापि मोहृपसंहितापि । तेन, भिक्खवे, भिकखुना दन्तेभिदन्तमाधाय [दन्ते + 
अभिदन्तं + आधायाति टीकायं पदच्छेदो, दन्तेभीति पनेत्थ करणत्थो युत्तो विय दिस्सति] जिव्हाय तालुं आहच्च चेतसा 
चित्तं अभिनिग्गण्हितब्बं अभिनिप्पीळेतब्बं अभिसन्तापेतब्बं । तस्स दन्तेभिदन्तमाधाय जिव्हाय तालुं आहच्च चेतसा चित्तं 
अभिनिग्गण्हतो अभिनिप्पीळयतो अभिसन्तापयतो ये पापका अकुसला वितक्का छन्दूपसंहितापि दोसूपसंहितापि 
मोहूपसंहितापि ते पहीयन्ति ते अब्भत्थं गच्छन्ति । तेसं पहाना अज्झत्तमेव चित्तं सन्तिइ॒ति सन्निसीदति एकोदि होति 
समाधियति। सेय्यथापि, भिक्खवे, बलवा पुरिसो दुब्बलतरं पुरिसं सीसे वा गले वा खन्धे वा गहेत्वा अभिनिग्गण्हेय्य 
अभिनिप्पीळेय्य अभिसन्तापेय्य; एवमेव खो, भिक्खवे, तस्स चे भिक्खुनो तेसम्पि वितक्कानं वितक्कसङ्घारसण्ठानं 
मनसिकरोतो उप्पज्जन्तेव पापका अकुसला वितक्का छन्दूपसंहितापि दोसूपसंहितापि मोहूपसंहितापि। तेन, भिक्खवे, 
भिकखुना दन्तेभिदन्तमाधाय जिव्हाय तालुं आहच्च चेतसा चित्तं अभिनिग्गण्हितब्बं अभिनिप्पीळेतब्बं अभिसन्तापेतब्बं । 
तस्स दन्तेभिदन्तमाधाय जिव्हाय तालुं आहच्च चेतसा चित्तं अभिनिग्गण्हतो अभिनिप्पीळयतो अभिसन्तापयतो ये पापका 
अकुसला वितक्का छन्दूपसंहितापि दोसृपसंहितापि मोहूपसंहितापि ते पहीयन्ति ते अब्भत्थं गच्छन्ति । तेसं पहाना 
अज्झत्तमेव चित्तं सन्ति्ठति सन्निसीदति एकोदि होति समाधियति। 

२२९. “यतो खो [यतो च खो (स्या० क०)], भिक्खवे, भिकखुनो यं निमित्तं आगम्म यं निमित्तं मनसिकरोतो 
उप्पज्जन्ति पापका अकुसला वितक्का छन्दूपसंहितापि दोसूपसंहितापि मोहूपसंहितापि, तस्स तम्हा निमित्ता अञ्जं निमित्तं 
मनसिकरोतो कुसलूपसंहितं ये पापका अकुसला वितक्का छन्दूपसंहितापि दोसूपसंहितापि मोहपसंहितापि ते पहीयन्ति ते 
अब्मत्थं गच्छन्ति । तेसं पहाना अज्झत्तमेव चित्तं सन्तिट्टति सन्निसीदति एकोदि होति समाधियति। तेसम्पि वितक्कानं 
आदीनवं उपपरिक्खतो ये पापका अकुसला वितक्का छन्दूपसंहितापि दोसूपसंहितापि मोहूपसंहितापि ते पहीयन्ति ते 
अब्मत्थं गच्छन्ति । तेसं पहाना अज्झत्तमेव चित्तं सन्तिट्ति सन्निसीदति एकोदि होति समाधियति। तेसम्पि वितक्कानं 
असतिअमनसिकारं आपज्जतो ये पापका अकुसला वितक्का छन्दूपसंहितापि दोसूपसंहितापि मोहूपसंहितापि ते पहीयन्ति 
ते अब्भत्थं गच्छन्ति। तेसं पहाना अज्झत्तमेव चित्तं सन्ति्ुति सन्निसीदति एकोदि होति समाधियति। तेसम्पि वितक्कानं 
वितक्कसङ्घारसण्ठानं मनसिकरोतो ये पापका अकुसला वितक्का छन्दूपसंहितापि दोसूपसंहितापि मोहूपसंहितापि ते 
पहीयन्ति ते अब्भत्थं गच्छन्ति । तेसं पहाना अज्झत्तमेव चित्तं सन्ति्ुति सन्निसीदति एकोदि होति समाधियति। 
दन्तेभिदन्तमाधाय जिव्हाय तालुं आहच्च चेतसा चित्तं अभिनिग्गण्हतो अभिनिप्पीळयतो अभिसन्तापयतो ये पापका 
अकुसला वितक्का छन्दूपसंहितापि दोसृपसंहितापि मोहूपसंहितापि ते पहीयन्ति ते अब्भत्थं गच्छन्ति। तेसं पहाना 
अज्झत्तमेव चित्तं सन्तिट्ठति सन्निसीदति एकोदि होति समाधियति। अयं वुच्चति, भिक्खवे, भिक्खु वसी 
वितक्कपरियायपथेसु। यं वितक्कं आकङ्किस्सति तं वितक्कं वितक्केस्सति, यं वितक्कं नाकङ्किस्सति न तं वितक्कं 
वितक्केस्सति। अच्छेच्छि तण्हं, विवत्तयि [वावत्तयि (सी० पी०)] संयोजनं, सम्मा मानाभिसमया अन्तमकासि 
दुक्खस्सा ति । 


इदमवोच भगवा । अत्तमना ते भिक्खू भगवतो भासितं अभिनन्दुन्ति । 
वितक्कसण्ठानसुत्तै निड्टितं दसमं । 
सीहनादवग्गो निट्टितो दुतियो। 
तस्सुद्दानं - 


चूळसीहनादलोमहंसवरो, महाचूव्ददुक्खक्खन्धअनुमानिकसुत्तं । 
खिलपत्थमधुपिण्डिकद्विधावितक्क, पञ्चनिमित्तकथा पुन वग्गो॥ 


३. ओपम्मवग्गो 
१. ककचूपमसुत्तं 


२२२. एवं मे सुतं - एकं समयं भगवा सावत्थियं विहरति जेतवने अनाथपिण्डिकस्स आरामे। तेन खो पन समयेन 
आयस्मा मोळियफग्गुनो भिक्खुनीहि सद्भि अतिवेलं संसट्टो विहरति। एवं संसट्ठो आयस्मा मोळियफग्गुनो भिक्खुनीहि 
सद्भि विहरति - सचे कोचि भिक्खु आयस्मतो मोळियफग्गुनस्स सम्मुखा तासं भिकखुनीनं अवण्णं भासति, तेनायस्मा 
मोळियफग्गुनो कुपितो अनत्तमनो अधिकरणम्पि करोति। सचे पन कोचि भिक्खु तासं भिकखुनीनं सम्मुखा आयस्मतो 
मोळियफग्गुनस्स अवण्णं भासति, तेन ता भिक्खुनियो कुपिता अनत्तमना अधिकरणम्पि करोन्ति । एवं संसट्टो आयस्मा 

मोळियफग्गुनो भिक्खुनीहि सद्भि विहरति । अथ खो अञ्जतरो भिक्खु येन भगवा तेनुपसङ्कमि; उपसङ्कमित्वा 
भगवन्तं अभिवादेत्वा एकमन्तं निसीदि। एकमन्तं निसिन्नो खो सो भिक्खु भगवन्तं एतदवोच -- “आयस्मा, भन्ते, 
मोळियफग्गुनो भिक्खुनीहि सदधि अतिवेलं संसट्टो विहरति। एवं संसट्टो, भन्ते, आयस्मा मोळियफग्गुनो भिकखुनीहि सद्भि 
विहरति -- सचे कोचि भिक्खु आयस्मतो मोळियफग्गुनस्स सम्मुखा तासं भिक्खुनीनं अवण्णं भासति, तेनायस्मा 
मोळियफग्गुनो कुपितो अनत्तमनो अधिकरणम्पि करोति। सचे पन कोचि भिक्खु तासं भिकखुनीनं सम्मुखा आयस्मतो 
मोळियफग्गुनस्स अवण्णं भासति, तेन ता भिकखुनियो कुपिता अनत्तमना अधिकरणम्पि करोन्ति। एवं संसट्टो, भन्ते, 
आयस्मा मोळियफग्गुनो भिक्खुनीहि सद्भि विहरती”ति। 


२२३. अथ खो भगवा अञ्जतरं भिकखुं आमन्तेसि -- “एहि त्वं, भिक्खु, मम वचनेन मोळियफग्गुनं भिक्खु 
आमन्तेहि - “सत्था तं, आवुसो फग्गुन, आमन्तेती”ति। “एवं, भन्ते "ति खो सो भिक्खु भगवतो पटिस्सुत्वा येनायस्मा 
मोळियफग्गुनो तेनुपसङ्कमि; उपसङ्कमित्वा आयस्मन्तं मोळियफग्गुनं एतदवोच - “सत्था तं, आवुसो फग्गुन, 
आमन्तेती”ति। “एवमावुसो'ति खो आयस्मा मोळियफग्गुनो तस्स भिकखुनो पटिस्सुत्वा येन भगवा तेनुपसङ्कमि; 
उपसङ्कमित्वा भगवन्तं अभिवादेत्वा एकमन्तं निसीदि। एकमन्तं निसिन्नं खो आयस्मन्तं मोळियफग्गुनं भगवा एतदवोच 


“सच्चं किर त्वं, फग्गुन, भिक्खुनीहि सद्भि अतिवेलं संसट्ठो विहरसि? एवं संसट्टो किर त्वं, फग्गुन, भिकखुनीहि सद्भि 
विहरसि - सचे कोचि भिक्खु तुय्हं सम्मुखा तासं भिकखुनीनं अवण्णं भासति, तेन त्वं कुपितो अनत्तमनो अधिकरणम्पि 
करोसि। सचे पन कोचि भिक्खु तासं भिक्खुनीनं सम्मुखा तुय्हं अवण्णं भासति, तेन ता भिक्खुनियो कुपिता अनत्तमना 
अधिकरणम्पि करोन्ति। एवं संसट्टी किर त्वं, फग्गुन, भिकखुनीहि सद्भि विहरसी 'ति? “एवं, भन्ते"ति। “ननु त्वं, फग्गुन, 
कुलपृत्तो सद्धा अगारस्मा अनगारियं पब्बजितो”ति? “एवं, भन्ते^ति। 


२२४. “न खो ते एतं, फग्गुन, पतिरूपं कुलपुत्तस्स सद्धा अगारस्मा अनगारियं पब्बजितस्स, यं त्वं भिक्खुनीहि सद्भि 
अतिवेलं संसट्टी विहरेय्यासि। तस्मातिह, फग्गुन, तव चेपि कोचि सम्मुखा तासं भिकखुनीनं अवण्णं भासेय्य, तत्रापि त्वं, 
फग्गुन, ये गेहसिता [गेहस्सिता (?)] छन्दा ये गेहसिता वितक्का ते पजहेय्यासि । तत्रापि ते, फग्गुन, एवं सिक्खितब्बं - “न 
चेव मे चित्तं विपरिणतं भविस्सति, न च पापिकं वाचं निच्छारेस्सामि, हितानुकम्पी च विहरिस्सामि मेत्तचित्तो, न 
दोसन्तरो'ति। एवञ्हि ते, फग्गुन, सिक्खितब्बं । 


“तस्मातिह, फग्गुन, तव चेपि कोचि सम्मुखा तासं भिकखुनीनं पाणिना पहारं ददेय्य, लेडुना पहारं ददेय्य, दण्डेन पहार 
ददेय्य, सत्थेन पहारं ददेय्य। तत्रापि त्वं, फग्गुन, ये गेहसिता छन्दा ये गेहसिता वितक्का ते पजहेय्यासि। तत्रापि ते, फग्गुन, 
एवं सिक्खितब्बं “न चेव मे चित्तं विपरिणतं भविस्सति, न च पापिकं वाचं निच्छारेस्सामि, हितानुकम्पी च विहरिस्सामि 
मेत्तचित्तो, न दोसन्तरो'ति। एवञ्हि ते, फग्गुन, सिक्खितब्बं । 


“नतस्मातिह, फग्गुन, तव चेपि कोचि सम्मुखा अवण्णं भासेय्य, तत्रापि त्वं, फग्गुन, ये गेहसिता छन्दा ये गेहसिता 
वितक्का ते पजहेय्यासि। तत्रापि ते, फग्गुन, एवं सिक्खितब्बं “न चेव मे चित्तं विपरिणतं भविस्सति, न च पापिकं वाचं 
निच्छारेस्सामि, हितानुकम्पी च विहरिस्सामि मेत्तचित्तो, न दोसन्तरो'ति। एवञ्हि ते, फग्गुन, सिक्खितब्बं । 


“तस्मातिह, फग्गुन, तव चेपि कोचि पाणिना पहारं ददेय्य, लेडुना पहारं ददेय्य, दण्डेन पहारं ददेय्य, सत्थेन पहारं 

ददेय्य, तत्रापि त्वं, फग्गुन, ये गेहसिता छन्दा ये गेहसिता वितक्का ते पजहेय्यासि। तत्रापि ते, फग्गुन, एवं 
सिक्खितब्बं “न चेव मे चित्तं विपरिणतं भविस्सति, न च पापिकं वाचं निच्छारेस्सामि, हितानुकम्पी च विहरिस्सामि 
मेत्तचित्तो, न दोसन्तरो'ति। एवञ्हि ते, फग्गुन, सिक्खितब्ब”न्ति। 


२२५. अथ खो भगवा भिक्खू आमन्तेसि - “आराधयिसु वत मे, भिक्खवे, भिक्खू एकं समयं चित्तं। इधाहं, 
भिक्खवे, भिक्खू आमन्तेसिं - अहं खो, भिक्खवे, एकासनभोजनं भुञ्जामि । एकासनभोजनं खो अहं, भिक्खवे, 
भुञ्जमानो अप्पाबाधतञ्च सञ्जानामि अप्पातङ्कतञ्च लहुट्ठानञ्च बलञ्च फासुनिहारञ्च। एथ तुम्हेपि, भिक्खवे, 
एकासनभोजनं भुञ्जथ। एकासनभोजनं खो, भिक्खवे, तुम्हेपि भुञ्जमाना अप्पाबाधतञ्च सञ्जानिस्सथ अप्पातङ्कतञ्च 
लहुड्ठानञ्च बलञ्च फासुविहारञ्चाति । न मे, भिक्खवे, तेसु भिक्खूसु अनुसासनी करणीया अहोसि; सतुप्पादकरणीयमेव 
मे, भिक्खवे, तेसु भिक्खूसु अहोसि। 


“सेय्यथापि, भिक्खवे, सुभूमियं चतुमहापथे आजञ्ञरथो यृत्तो अस्स ठितो ओधस्तपतोदो। तमेनं दक्खो 
योग्गाचरियो अस्सदम्मसारथि अभिरुहित्वा, वामेन हत्थेन रस्मियो गहेत्वा, दक्खिणेन हत्थेन पतोदं गहेत्वा, येनिच्छकं 
यदिच्छकं सारेय्यपि पच्चासारेय्यपि। एवमेव खो, भिकखवे, न मे तेसु भिक्खूसु अनुसासनी करणीया अहोसि, 
सतुप्पादकरणीयमेव मे, भिक्खवे, तेसु भिक्खूसु अहोसि। तस्मातिह, भिक्खवे, तुम्हेपि अकुसलं पजहथ, कुसलेसु धम्मेसु 
आयोगं करोथ। एवञ्हि तुम्हेपि इमस्मिं धम्मविनये वुद्धि विरूळिह वेपुल्लं आपज्जिस्सथ। 


““सेय्यथापि, भिक्खवे, गामस्स वा निगमस्स वा अविदूरे महन्तं सालवनं । तञ्चस्स एळण्डेहि सञ्छन्नं । तस्स 
कोचिदेव पुरिसो उप्पज्जेय्य अत्थकामो हितकामो योगक्खेमकामो। सो या ता साललट्टियो कुटिला ओजापहरणियो 
[ओजहरणियो (क०)] ता छेत्वा [तच्छेत्वा (सी० स्या० पी०)] बहिद्भा नीहरेय्य, अन्तोबनं सुविसोधितं विसोधेय्य। या पन 
ता साललड्टियो उजुका सुजाता ता सम्मा परिहरेय्य। एवउ्हेतं, भिकखवे, सालवनं अपरेन समयेन वुद्धि विरूळिह वेपुल्लं 
आपज्जेय्य। एवमेव खो, भिकखवे, तुम्हेपि अकुसलं पजहथ, कुसलेसु धम्मेसु आयोगं करोथ। एवञ्हि तुम्हेपि इमस्मिं 
धम्मविनये वुद्धि विरूळिह वेपुल्लं आपज्जिस्सथ। 


२२६. “भूतपुब्बं, भिकखवे, इमिस्सायेव सावत्थिया वेदेहिका नाम गहपतानी अहोसि। वेदेहिकाय, भिक्खवे, 
गहपतानिया एवं कल्याणो कित्तिसद्दो अब्भुग्गतो - “सोरता वेदेहिका गहपतानी, निवाता वेदेहिका गहपतानी, उपसन्ता 
वेदेहिका गहपतानी'ति। वेदेहिकाय खो पन, भिकखवे, गहपतानिया काळी नाम दासी अहोसि दक्खा अनलसा 
सुसंविहितकम्मन्ता। 


“अथ खो, भिक्खवे, काळिया दासिया एतदहोसि - “मय्हं खो अय्याय एवं कल्याणो कित्तिसहो अब्भुग्गतो - 
“सोरता वेदेहिका गहपतानी, निवाता वेदेहिका गहपतानी, उपसन्ता वेदेहिका गहपतानी”ति। कि नु खो मे अय्या सन्तंयेब 
नु खो अज्झत्तं कोपं न पातुकरोति उदाहृ असन्तं उदाहु मस्हमेवेते [मय्हेवेते (सी० पी०)] कम्मन्ता सुसंविहिता येन मे अय्या 
सन्तंयेब अज्झत्तं कोपं न पातुकरोति, नो असन्तं? यंनूनाहं अय्यं वीमंसेय्य'न्ति। अथ खो, भिक्खवे, काळी दासी दिवा 
उड्डासि। अथ खो, भिकखवे, वेदेहिका गहपतानी काळि दासिं एतदवोच - हे जे काळी'ति। “कि, अय्ये'ति? “कि, जे, दिवा 
उट्ठासी ति? “न ख्वय्ये [न खो अय्ये (सी० पी०)], किञ्ची'ति। “नो वत रे किञ्चि, पापि दासि [पापदासि (स्या? क०)], दिवा 
उट्ठासी ति कुपिता अनत्तमना भाकुटिं [भूकुटिं (सी० पी०), भकुटी (स्या०)] अकासि। अथ खो, भिक्खवे, काळिया 
दासिया एतदहोसि -- 'सन्तंयेव खो मे अय्या अज्झत्तं कोपं न पातुकरोति, नो असन्तं; मय्हमेवेते कम्मन्ता सुसंविहिता, येन 

मे अय्या सन्तंयेब अज्झत्तं कोपं न पातुकरोति, नो असन्तं। यंनूनाहं भिय्योसोमत्ताय अय्यं वीमंसेय्य''न्ति। 


“अथ खो, भिक्खवे, काळी दासी दिवातरंयेव उद्ठासि । अथ खो, भिक्खवे, वेदेहिका गहपतानी काळिं दासि 
एतदवोच - हे जे, काळी'ति। “कि, अय्ये ति? “कि, जे, दिवातरं उद्डासी'ति? “न ख्वय्ये, किञ्ची'ति। “नो वत रे किञ्चि, 
पापि दासि, दिवातरं उट्ठासी ति कुपिता अनत्तमना अनत्तमनवाचं निच्छारेसि। अथ खो, भिक्खवे, काळिया दासिया 
एतदहोसि - “सन्तंयेव खो मे अय्या अज्झत्तं कोपं न पातुकरोति, नो असन्तं । मय्हमेवेते कम्मन्ता सुसंविहिता, येन मे 
अय्या सन्तंयेव अज्झत्तं कोपं न पातुकरोति, नो असन्तं। यंनूनाहं भिय्योसोमत्ताय अय्यं वीमंसेय्य'न्ति। 


“अथ खो, भिक्खवे, काळी दासी दिवातरंयेव उद्ठासि। अथ खो, भिक्खवे, वेदेहिका गहपतानी काळिं दासि 
एतदवोच - हे जे, काळी'ति। “कि, अय्ये'ति? “कि, जे, दिवा उट्टासी'ति? “न ख्ञय्ये, किञ्ची'ति। “नो वत रे किञ्चि, पापि 
दासि, दिवा उट्टासी'ति कुपिता अनत्तमना अग्गळसूचि गहेत्वा सीसे पहारं अदासि, सीसं वोभिन्दि [वि + अव + भिन्दि = 
वोभिन्दि]। अथ खो, भिक्खवे, काळी दासी भिन्नेन सीसेन लोहितेन गलन्तेन पटिविस्सकानं उज्झापेसि - 'पस्सथय्ये, 
सोरताय कम्मं; पस्सथय्ये, निवाताय कम्मं, पस्सथय्ये, उपसन्ताय कम्मं! कथज्हि नाम एकदासिकाय दिवा उट्टासीति 
कुपिता अनत्तमना अग्गळसूचि गहेत्वा सीसे पहारं दस्सति, सीसं वोभिन्दिस्सती'ति। 


“अथ खो, भिक्खवे, वेदेहिकाय गहपतानिया अपरेन समयेन एवं पापको कित्तिसद्दो अब्भुग्गच्छि - “चण्डी वेदेहिका 
गहपतानी, अनिवाता वेदेहिका गहपतानी, अनुपसन्ता वेदेहिका गहपतानी'ति । 


“एवमेव खो, भिक्खवे, इधेकच्चो भिक्खु तावदेव सोरतसोरतो होति निवातनिवातो होति उपसन्तूपसन्तो होति याव 
न अमनापा वचनपथा फुसन्ति। यतो च, भिक्खवे, भिकखुं अमनापा वचनपथा फुसन्ति, अथ भिक्खु “सोरतो'ति वेदितब्बो, 
“निवातो' ति वेदितब्बो, “उपसन्तो'ति वेदितब्बो। नाहं तं, भिकखवे, भिक्खु 'सुबचो'ति वदामि यो 
चीवरपिण्डपातसेनासनगिलानप्पच्चयभेसज्जपरिक्खारहेतु सुवचो होति, सोबचस्सतं आपज्जति। तं किस्स हेतु? तञ्हि 
सो, भिक्खवे, भिक्खु चीवरपिण्डपातसेनासनगिलानप्पच्चयभेसज्जपरिक्खारं अलभमानो न सुवचो होति, न सोवचस्सतं 
आपज्जति। यो च खो, भिक्खवे, भिक्खु धम्मंयेव सक्करोन्तो, धम्मं गरुं करोन्तो, धम्मं मानेन्तो, धम्मं पूजेन्तो, धम्मं 
अपचायमानो [धम्मं येव सक्करोन्तो धम्मं गरुकरोन्तो धम्मं अपचायमानो (सी० स्या० पी०)] सुवचो होति, सोवचस्सतं 
आपज्जति, तमहं 'सुवचो'ति वदामि। तस्मातिह, भिक्खवे, “धम्मंयेव सक्करोन्ता, धम्मं गरु करोन्ता, धम्मं मानेन्ता, धम्मं 
पूजेन्ता, धम्मं अपचायमाना सुवचा भविस्साम, सोबचस्सतं आपज्जिस्सामा'ति। एवञ्हि वो, भिक्खवे, सिक्खितब्बं । 


२२७. “पञ्चिमे, भिक्खवे, वचनपथा येहि वो परे वदमाना वदेय्युं - कालेन वा अकालेन वा; भूतेन वा अभूतेन वा; 
सण्हेन वा फरुसेन वा; अत्थसंहितेन वा अनत्थसंहितेन वा; मेत्तचित्ता वा दोसन्तरा वा। कालेन वा, भिक्खवे, परे बदमाना 
वदेय्युं अकालेन वा; भूतेन वा, भिक्खवे, परे वदमाना वदेय्युं अभूतेन वा; सण्हेन वा, भिक्खवे, परे बदमाना वदेय्यं 
फरुसेन वा; अत्थसंहितेन वा, भिक्खवे, परे वदमाना वदेय्युं अनत्थसंहितेन वा; मेत्तचित्ता वा, भिक्खवे, परे वदमाना वदेय्युं 
दोसन्तरा वा । तत्रापि वो, भिक्खवे, एवं सिक्खितब्बं - “न चेव नो चित्तं विपरिणतं भविस्सति, न च पापिकं वाचं 
निच्छारेस्साम, हितानुकम्पी च विहरिस्साम मेत्तचित्ता, न दोसन्तरा। तञ्च पुग्गलं मेत्तासहगतेन चेतसा फरित्वा 
विहरिस्साम, तदारम्मणञ्च सब्बावन्तं लोकं मेत्तासहगतेन चित्तेन विपुलेन महग्गतेन अप्पमाणेन अवेरेन अब्याबज्झेन 
[अब्यापज्झेन (सी० स्या० पी०), अब्यापज्जेन (क०) अङ्गुत्तरतिकनिपातटीका ओलोकेतब्बा] फरित्वा विहरिस्सामा'ति। 
एवज्हि वो, भिक्खवे, सिक्खितब्बं । 

२२८. “सेय्यथापि, भिकखवे, पुरिसो आगच्छेय्य कुदालपिटकं [कुद्दालपिटकं (सी० स्या० पी०)] आदाय। सो एवं 
वदेय्य - “अहं इमं महापथवि अपथविं करिस्सामी ति । सो तत्र तत्र विखणेय्य [खणेय्य (सी० स्या० पी०)], तत्र तत्र 
विकिरेय्य, तत्र तत्र ओटुभेय्य, तत्र तत्र ओमुत्तेय्य - 'अपथवी भवसि, अपथवी भवसी'ति। तं कि मञ्जथ, भिक्खवे, अपि 
नु सो पुरिसो इमं महापथवि अपथवि करेय्या''ति? “नो हेतं, भन्ते” । “तं किस्स हेतु? “अयज्हि, भन्ते, महापथवी 
गम्भीरा अप्पमेय्या। सा न सुकरा अपथवी कातुं; यावदेव च पन सो पुरिसो किलमथस्स विघातस्स भागी अस्सा”ति। 
“एवमेव खो, भिक्खवे, पञ्चिमे वचनपथा येहि वो परे वदमाना वदेय्युं - कालेन वा अकालेन वा; भूतेन वा अभूतेन वा; 
सण्हेन वा फरुसेन वा; अत्थसंहितेन वा अनत्थसंहितेन वा; मेत्तचित्ता वा दोसन्तरा वा। कालेन वा, भिक्खवे, परे वदमाना 
वदेय्युं अकालेन वा; भूतेन वा भिक्खवे, परे बदमाना वदेय्युं अभूतेन वा; सण्हेन वा, भिक्खवे, परे वदमाना वदेय्युं फरुसेन 
वा; अत्थसंहितेन वा, भिक्खवे, परे वदमाना वदेय्युं अनत्थसंहितेन वा; मेत्तचित्ता वा, भिक्खवे, परे वदमाना बदेय्युं 
दोसन्तरा वा। तत्रापि वो, भिक्खवे, एवं सिक्खितब्बं -- “न चेव नो चित्तं विपरिणतं भविस्सति, न च पापिकं वाचं 
निच्छारेस्साम, हितानुकम्पी च विहरिस्साम मेत्तचित्ता न दोसन्तरा। तञ्च पुग्गलं मेत्तासहगतेन चेतसा फरित्वा 
विहरिस्साम, तदारम्मणञ्च सब्बावन्तं लोकं पथविसमेन चेतसा विपुलेन महग्गतेन अप्पमाणेन अवेरेन अब्याबज्झेन 
फरित्वा विहरिस्सामा ति । एवञ्हि वो, भिक्खवे, सिक्खितब्बं । 


२२९. “सेय्यथापि, भिक्खवे, पुरिसो आगच्छेय्य लाखं वा हलिद्दि वा नीलं वा मञ्जिट्टं वा आदाय। सो एवं वदेय्य - 
“अहं इमस्मिं आकासे रूपं लिखिस्सामि, रूपपातुभावं करिस्सामी'ति। तं कि मञ्जथ, भिकखवे, अपि नु सो पुरिसो इमस्मिं 
आकासे रूपं लिखेय्य, रूपपातुभावं करेय्या”ति? “नो हेतं, भन्ते” । “तं किस्स हेतु? “अयञ्हि, भन्ते, आकासो अरूपी 
अनिदस्सनो। तत्थ न सुकरं रूपं लिखितुं, रूपपातुभावं कातुं; यावदेव च पन सो पुरिसो किलमथस्स विघातस्स भागी 
अस्सा ति। “एवमेव खो, भिक्खवे, पञ्चिमे वचनपथा येहि वो परे वदमाना वदेय्युं कालेन वा अकालेन वा ...पे०... “न 
चेव... तदारम्मणञ्च सब्बावन्तं लोकं आकाससमेन चेतसा विपुलेन महग्गतेन अप्पमाणेन अवेरेन अब्याबज्झेन फरित्वा 
विहरिस्सामा'ति। एवञ्हि वो, भिक्खवे, सिक्खितब्बं । 


२३०. “सेय्यथापि, भिक्खवे, पुरिसो आगच्छेय्य आदित्तं तिणुक्कं आदाय। सो एवं वदेय्य - “अहं इमाय आदित्ताय 
तिणुक्काय गङ्ग नदिं सन्तापेस्सामि संपरितापेस्सामी'ति। तं कि मञ्जथ, भिकखवे, अपि नु सो पुरिसो आदित्ताय 
तिणुक्काय गङ्ग नदिं सन्तापेय्य संपरितापेय्या^ति? “नो हेतं, भन्ते” । “तं किस्स हेतु"? “गङ्गा हि, भन्ते, नदी गम्भीरा 
अप्पमेय्या। सा न सुकरा आदित्ताय तिणुक्काय सन्तापेतुं संपरितापेतुं; यावदेव च पन सो पुरिसो किलमथस्स विघातस्स 


“न चेव... तदारम्मणञ्च सब्बावन्तं लोकं गङ्गासमेन चेतसा विपुलेन महग्गतेन अप्पमाणेन अवेरेन अब्याबज्झेन फरित्वा 
विहरिस्सामा"ति। एवञ्हि वो, भिकखवे, सिक्खितब्बं । 


२३१. “सेय्यथापि, भिक्खवे, बिळारभस्ता मद्दिता सुमद्दिता सुपरिमददिता, मुदुका तूलिनी छिन्नसस्सरा छिन्नभब्भरा । 
अथ पुरिसो आगच्छेय्य कटु वा कथलं [कठलं (सी० स्या० पी०)] वा आदाय। सो एवं वदेय्य - “अहँ इमं बिळारभस्तं 
मद्दितं सुमहितं सुपरिमद्दितं, मुदुकं तूलिनि, छिन्नसस्सरं छिन्नभब्भरं कड्रेन वा कथलेन वा सरसरं करिस्सामि भरभरं 
करिस्सामी'ति। तं कि मञ्जथ, भिक्खवे, अपि नु सो पुरिसो अमुं बिळारभस्तं मद्दितं सुमद्दितं सृपरिमद्दितं, मुदुकं तूलिनि, 
छिन्नसस्सरं छिन्नभब्भरं कट्टेन वा कथलेन वा सरसरं करेय्य, भरभरं करेय्या"ति? “नो हेतं, भन्ते”। “तं किस्स हेतु”? 
“अमु हि, भन्ते, बिळारभस्ता मद्दिता सुमद्विता सुपरिमददिता, मुदुका तूलिनी, छिन्नसस्सरा छिन्नभब्भरा । सा न सुकरा 

कट्ठेन वा कथलेन वा सरसरं कातुं भरभरं कातुं; यावदेव च पन सो पुरिसो किलमथस्स विघातस्स भागी अस्सा"ति। 
“एवमेव खो, भिक्खवे, पञ्चिमे वचनपथा येहि वो परे वदमाना वदेय्युं कालेन वा अकालेन वा; भूतेन वा अभूतेन वा; 
सण्हेन वा फरुसेन वा; अत्थसंहितेन वा अनत्थसंहितेन वा; मेत्तचित्ता वा दोसन्तरा वा। कालेन वा भिक्खवे परे वदमाना 
वदेय्युं अकालेन वा; भूतेन वा, भिक्खवे, परे वदमाना वदेय्युं अभूतेन वा; सण्हेन वा, भिक्खवे, परे बदमाना वदेय्यं 
फरुसेन वा; अत्थसंहितेन वा, भिक्खवे, परे वदमाना वदेय्युं अनत्थसंहितेन वा; मेत्तचित्ता वा, भिक्खवे, परे वदमाना वदेय्युं 
दोसन्तरा वा। तत्रापि वो, भिक्खवे, एवं सिक्खितब्बं -- “न चेव नो चित्तं विपरिणतं भविस्सति, न च पापिकं वाचं 
निच्छारेस्साम हितानुकम्पी च विहरिस्साम मेत्तचित्ता न दोसन्तरा। तञ्च पुग्गलं मेत्तासहगतेन चेतसा फरित्वा विहरिस्साम, 
तदारम्मणञ्च सब्बावन्तं लोकं बिळारभस्तासमेन चेतसा विपुलेन महग्गतेन अप्पमाणेन अवेरेन अब्याबज्झेन फरित्वा 
विहरिस्सामा'ति। एवञ्हि वो, भिक्खवे, सिक्खितब्बं । 


२३२. “उभतोदण्डकेन चेपि, भिक्खवे, ककचेन चोरा ओचरका अङ्गमङ्गानि ओकन्तेय्युं, तत्रापि यो मनो पदूसेय्य, 
न मे सो तेन सासनकरो। तत्रापि वो, भिक्खवे, एवं सिक्खितब्बं -- “न चेव नो चित्तं विपरिणतं भविस्सति, न च पापिकं 
वाचं निच्छारेस्साम, हितानुकम्पी च विहरिस्साम मेत्तचित्ता न दोसन्तरा। तञ्च पुग्गलं मेत्तासहगतेन चेतसा फरित्वा 
विहरिस्साम तदारम्मणञ्च सब्बावन्तं लोकं मेत्तासहगतेन चेतसा विपुलेन महग्गतेन अप्पमाणेन अवेरेन अब्याबज्झेन 
फरित्वा विहरिस्सामा'ति। एवञ्हि वो, भिक्खवे, सिक्खितब्बं । 


२३३. “इमञ्च [इमञ्चे (?)] तुम्हे, भिक्खवे, ककचूपमं ओवादं अभिक्खणं मनसि करेय्याथ। पस्सथ नो तुम्हे, 
भिक्खवे, तं बचनपथं, अणुं वा थूलं वा, यं तुम्हे नाधिवासेय्याथा'ति? “नो हेतं, भन्ते” । “तस्मातिह, भिक्खवे, इमं 
ककचूपमं ओवादं अभिकखणं मनसिकरोथ । तं वो भविस्सति दीघरत्तं हिताय सुखाया"ति। 


इदमवोच भगवा। अत्तमना ते भिक्खू भगवतो भासितं अभिनन्दुन्ति । 
ककचूपमसुत्तं निट्टितं पठमं । 
२. अलगद्दूपमसुत्त 


२३४. एवं मे सुतं - एकं समयं भगवा सावत्थियं विहरति जेतवने अनाथपिण्डिकस्स आरामे । तेन खो पन समयेन 
अरिइस्स नाम भिक्खुनो गद्धबाधिपुब्बस्स [गन्धबाधिपुब्बस्स (क०)] एवरूपं पापकं दिड्टिगतं उप्पन्नं होति - “तथाहं 
भगवता धम्मं देसितं आजानामि यथा येमे अन्तरायिका धम्मा वुत्ता भगवता ते पटिसेवतो नालं अन्तरायाया”ति। अस्सोसुं 
खो सम्बहुला भिक्खू - “अरिटुस्स किर नाम भिकखुनो गद्धबाधिपुब्बस्स एवरूपं पापकं दिट्टिगतं उप्पन्नं - "तथाहं 
भगवता धम्मं देसितं आजानामि यथा येमे अन्तरायिका धम्मा वुत्ता भगवता ते पटिसेवतो नालं अन्तरायाया'”'ति। अथ खो 
ते भिक्खू येन अरिट्टो भिक्खु गद्भबाधिपुब्बो तेनुपसङ्कमिसु; उपसङ्कमित्वा अरिटुं भिक्खु गद्धबाधिपुब्बं एतदवोचुं - 

“सच्चं किर ते, आवुसो अरिडु, एवरूपं पापकं दिड्टिगतं उप्पन्नं -- "तथाहं भगवता धम्मं देसितं आजानामि यथा येमे 
अन्तरायिका धम्मा वुत्ता भगवता ते पटिसेवतो नालं अन्तरायाया'”ति। “एवंब्याखो [एवं खो (?) भगवतो सम्मुखायेवस्स 
““एवंब्याखो ति] अहं, आवुसो, भगवता धम्मं देसितं आजानामि यथा येमे अन्तरायिका म्मा वुत्ता भगवता ते पटिसेवतो 
नालं अन्तरायाया”ति। 


www.tipitaka.org Vipassana Research Institute 


Page ]05 sur 244 


अथ खो तेपि भिक्खू अरिटुं भिक्खु गद्धबाधिपुब्बं एतस्मा पापका दिट्टिगता विवेचेतुकामा समनुयुञ्जन्ति 
समनुगाहन्ति [समनुग्गाहन्ति (स्या०)] समनुभासन्ति - “मा हेवं, आवुसो अरिट्ट, अवच, मा भगवन्तं अब्भाचिक्खि; न 
हि साधु भगवतो अब्भक्खानं [अब्भाचिक्खनं (क०)], न हि भगवा एवं वदेय्य। अनेकपरियायेनावुसो अरिट्ट, अन्तरायिका 
धम्मा अन्तरायिका वुत्ता भगवता, अलञ्च पन ते पटिसेवतो अन्तरायाय। अप्पस्सादा कामा वुत्ता भगवता बहुदुक्खा 
बहुपायासा,आदीनवो एत्थ भिय्यो। अट्टिकडूलूपमा कामा वुत्ता भगवता...पे०... मंसपेसूपमा कामा वुत्ता भगवता... 
तिणुक्कूपमा कामा वुत्ता भगवता... अङ्गारकासूपमा कामा वुत्ता भगवता... सुपिनकूपमा कामा वुत्ता भगवता... 
याचितकूपमा कामा वुत्ता भगवता... रुकखफलूपमा कामा वुत्ता भगवता... असिसूनूपमा कामा वुत्ता भगवता... 
सत्तिसूलूपमा कामा वुत्ता भगवता... सप्पसिरूपमा कामा वुत्ता भगवता बहुदुक्खा बहुपायासा, आदीनवो एत्थ भिय्यो”ति। 
एवम्पि खो अरिट्ठो भिक्खु गद्धबाधिपुब्बो तेहि भिक्खूहि समनुयुञ्जियमानो समनुगाहियमानो [समनुग्गाहियमानो (स्या० 
विनयेपि)] समनुभासियमानो तदेव [तथेव तं (विनये)] पापकं दिड्िगतं थामसा परामासा अभिनिविस्स बोहरति - 
“एवंब्याखो अहं, आवुसो, भगवता धम्मं देसितं आजानामि यथा येमे अन्तरायिका धम्मा वृत्ता भगवता ते पटिसेवतो नालं 
अन्तरायाया ति। 


२३५. यतो खो ते भिक्खू नासक्खिसु अरिटुं भिक्खु गद्धबाधिपुब्बं एतस्मा पापका दिट्टिगता विवेचेतुं, अथ खो ते 
भिक्खू येन भगवा तेनुपसङ्कमिसु; उपसङ्कमित्वा भगवन्तं अभिवादेत्वा एकमन्तं निसीदिसु । एकमन्तं निसिन्ना खो ते 
भिक्खू भगवन्तं एतदवोचुं - “अरिट्स्स नाम, भन्ते, भिक्खुनो गद्धबाधिपुब्बस्स एवरूपं पापकं दिट्टिगतं उप्पन्नं - “तथाहं 
भगवता धम्मं देसितं आजानामि यथा येमे अन्तरायिका धम्मा वृत्ता भगवता ते पटिसेवतो नालं अन्तरायाया'ति। अस्सुम्ह 
खो मयं, भन्ते -- “अरिट्ठस्स किर नाम भिकखुनो गद्धबाधिपुब्बस्स एवरूपं पापकं दिट्टिंगतं उप्पन्नं - तथाहं भगवता धम्मं 
देसितं आजानामि यथा येमे अन्तरायिका धम्मा वृत्ता भगवता ते पटिसेवतो नालं अन्तरायाया'ति। अथ खो मयं, भन्ते, येन 
अरिट्ठो भिक्खु गद्भबाधिपुन्बो तेनुपसङ्कमिम्ह; उपसङ्कमित्वा अरिं भिकखुं गदद्भबाधिपुब्बं एतदवोचुम्ह -- “सच्चं किर ते, 
आवुसो अरिट्ट, एवरूपं पापकं दिठ्ठिगतं उप्पन्नं - तथाहं भगवता धम्मं देसितं आजानामि यथा येमे अन्तरायिका धम्मा 
बुत्ता भगवता ते पटिसेवतो नालं अन्तरायाया'ति? 


“एवं वृत्ते, भन्ते, अरिट्ठो भिक्खु गद्धबाधिपुब्बो अम्हे एतदवोच - 'एवंब्याखो अहं, आवुसो, भगवता धम्मं देसितं 
आजानामि यथा येमे अन्तरायिका धम्मा वृत्ता भगवता ते पटिसेवतो नालं अन्तरायाया'ति। अथ खो मयं, भन्ते, अरिटु 
भिक्खु गद्भबाधिपुब्बं एतस्मा पापका दिड्टिगता विवेचेतुकामा समनुयुञ्जिम्ह समनुगाहिम्ह समनुभासिम्ह - मा हेवं, 
आवुसो अरिटु, अवच, मा भगवन्तं अब्माचिक्खि; न हि साधु भगवतो अब्भक्खानं, न हि भगवा एवं वदेय्य । 
अनेकपरियायेनावुसो अरिटु, अन्तरायिका धम्मा अन्तरायिका वुत्ता भगवता, अलञ्च पन ते पटिसेबतो अन्तरायाय। 
अण्पस्सादा कामा वृत्ता भगवता बहुदुक्खा बहुपायासा, आदीनवो एत्थ भिय्यो। अट्टिकङ्कलूपमा कामा वृत्ता भगवता...पे०.. 
सप्पसिरूपमा कामा वृत्ता भगवता बहुदुक्खा बहुपायासा, आदीनवो एत्थ भिय्यो ति । एवम्पि खो, भन्ते, अरिट्ठो भिक्खु 
गद्धबाधिपुब्बो अम्हेहि समनुयुञ्जियमानो समनुगाहियमानो समनुभासियमानो तदेव पापकं दिद्विगतं थामसा परामासा 
अभिनिविस्स वोहरति - 'एवंब्याखो अहं, आवुसो, भगवता धम्मं देसितं आजानामि यथा येमे अन्तरायिका धम्मा वुत्ता 
भगवता ते पटिसेवतो नालं अन्तरायाया'ति। यतो खो मयं, भन्ते, नासक्खिम्ह अरिटुँ भिकखुं गद्भबाधिपुब्बं एतस्मा पापका 
दिट्विगता विवेचेतुं, अथ मयं एतमत्थं भगवतो आरोचेमा”ति। 


२३६. अथ खो भगवा अञ्जतरं भिक्खुं आमन्तेसि - “एहि त्वं, भिक्खु, मम वचनेन अरिं भिक्खु गद्धबाधिपुब्बं 

आमन्तेहि - सत्था तं, आवुसो अरिट्ट, आमन्तेती””ति। “एवं, भन्ते "ति खो सो भिक्खु भगवतो पटिस्सुत्वा, येन 
अरिट्ठो भिक्खु गद्भबाधिपुन्बो तेनुपसङ्कमि; उपसङ्कमित्वा अरिटं भिक्खु गद्धबाधिपुब्बं एतदवोच - “सत्था तं, आवुसो 
अरिटु, आमन्तेती”ति। “एवमावुसो "ति खो अरिट्ठो भिक्खु गद्धबाधिपुब्बो तस्स भिकखुनो पटिस्सुत्वा येन भगवा 
तेनुपसङ्कमि; उपसङ्कमित्वा भगवन्तं अभिवादेत्वा एकमन्तं निसीदि। एकमन्तं निसिन्नं खो अरिटं भिक्खु गद्धबाधिपुब्बं 
भगवा एतदवोच - “सच्चं किर ते, अरिड्ु, एवरूपं पापकं दिद्ठिगतं उप्पन्नं - "तथाहं भगवता धम्मं देसितं आजानामि 
यथा येमे अन्तरायिका धम्मा वुत्ता भगवता ते पटिसेवतो नालं अन्तरायाया'”ति? 


“एवंब्याखो अहं, भन्ते, भगवता धम्मं देसितं आजानामि - “यथा येमे अन्तरायिका म्मा वुत्ता भगवता ते 
पटिसेबतो नालं अन्तरायाया'”'ति। “कस्स खो नाम त्वं, मोघपुरिस, मया एवं धम्मं देसितं आजानासि? ननु मया, 
मोघपुरिस, अनेकपरियायेन अन्तरायिका धम्मा अन्तरायिका वुत्ता? अलञ्च पन ते पटिसेबतो अन्तरायाय। अप्पस्सादा 
कामा वृत्ता मया, बहुदुक्खा बहुपायासा, आदीनवो एत्थ भिय्यो। अट्टिकङ्कलूपमा कामा वृत्ता मया... मंसपेसूपमा कामा वृत्ता 
मया... तिणुक्कूपमा कामा वुत्ता मया... अङ्गारकासूपमा कामा वुत्ता मया... सुपिनकूपमा कामा वुत्ता मया... याचितकूपमा 
कामा वृत्ता मया... रुक्खफलूपमा कामा वुत्ता मया... असिसूनूपमा कामा वुत्ता मया... सत्तिसूलूपमा कामा वुत्ता मया... 
सप्पसिरूपमा कामा वृत्ता मया, बहुदुक्खा बहुपायासा, आदीनवो एत्थ भिय्यो। अथ च पन त्वं, मोघपुरिस, अत्तना 
दुग्गहितेन अम्हे चेव अब्भाचिक्खसि, अत्तानञ्च खनसि, बहुञ्च अपुञ्ञं पसवसि । तव्हि ते, मोघपुरिस, भविस्सति 
दीघरत्तं अहिताय दुक्खाया”ति। 


अथ खो भगवा भिक्खू आमन्तेसि - “तं कि मञ्ञथ, भिक्खवे, अपि नायं अरिट्ठो भिक्खु गद्धबाधिपुब्बो 
उस्मीकतोपि इमस्मिं धम्मविनये "ति? “किञ्हि [किति (क०)] सिया, भन्ते; नो हेतं, भन्ते ति। एवं वृत्ते, अरिट्ठो भिक्खु 
गद्धबाधिपुब्बो तुण्हीभूतो मङ्कभूतो पत्तकखन्धो अधोमुखो पज्झायन्तो अप्पटिभानो निसीदि। अथ खो भगवा अरिटुँ भिकखुं 
गद्धबाधिपुब्बं तुण्हीभूतं मङ्कभूतं पत्तक्खन्धं अधोमुखं पज्झायन्तं अप्पटिभानं विदित्वा अरिटं भिक्खु गद्धबाधिपुब्बं 
एतदवोच - “पञ्जायिस्ससि खो त्वं, मोघपुरिस, एतेन सकेन पापकेन दिट्टिगतेन । इधाहं भिक्खू पटिपुच्छिस्सामी"ति। 


२३७. अथ खो भगवा भिक्खू आमन्तेसि -- “तुम्हेपि मे, भिक्खवे, एवं धम्मं देसितं आजानाथ यथायं अरिट्ठो भिक्खु 
गद्धबाधिपुब्बो अत्तना दुग्गहितेन अम्हे चेव अब्भाचिक्खति, अत्तानञ्च खनति, बहुञ्च अपुञ्ञं पसवती ति? “नो हेतं, 
भन्ते । अनेकपरियायेन हि नो, भन्ते, अन्तरायिका धम्मा अन्तरायिका वृत्ता भगवता; अलञ्च पन ते पटिसेबतो 
अन्तरायाय। अप्पस्सादा कामा वुत्ता भगवता बहुदुक्खा बहुपायासा, आदीनवो एत्थ भिय्यो। अट्टिकडूलूपमा कामा वुत्ता 
भगवता...पे०... सप्पसिरूपमा कामा वुत्ता भगवता बहुदुक्खा बहुपायासा, आदीनवो एत्थ भिय्यो”ति। “साधु साधु, 
भिक्खवे, साधु, खो मे तुम्हे, भिक्खवे, एवं धम्मं देसितं आजानाथ। अनेकपरियायेन हि खो, भिक्खवे, अन्तरायिका धम्मा 
वुत्ता मया, अलञ्च पन ते पटिसेवतो अन्तरायाय। अप्पस्सादा कामा वुत्ता मया, बहुदुक्खा बहुपायासा, आदीनवो एत्थ 
भिय्यो। अट्टिकङ्कलूपमा कामा वुत्ता मया...पे०... सप्पसिरूपमा कामा वृत्ता मया, बहुदुक्खा बहुपायासा, आदीनवो एत्थ 
भिय्यो। अथ च पनायं अरिट्ठो भिक्खु गद्धबाधिपुब्बो अत्तना दुग्गहितेन अम्हे चेव अब्भाचिक्खति, अत्तानञ्च खनति, 
बहुञ्च अपुञ्ञं पसवति। तञ्हि तस्स मोघपुरिसस्स भविस्सति दीघरत्तं अहिताय दुक्खाय । सो वत, भिक्खवे, अञ्ञत्रेव 
कामेहि अञ्ञत्र कामसञ्जाय अञ्ञत्र कामवितक्केहि कामे पटिसेविस्सतीति - नेतं ठानं विज्जति” । 


२३८. “इध, भिक्खवे, एकच्चे मोघपुरिसा धम्मं परियापुणन्ति ~ सुत्तं, गेय्यं, वेय्याकरणं, गाथं, उदानं, इतिवुत्तकं, 

जातकं, अब्भुतधम्मं, वेदल्लं । ते तं धम्मं परियापुणित्वा तेसं धम्मानं पञ्ञाय अत्थं न उपपरिक्खन्ति । तेसं ते धम्मा 
पञ्ञाय अत्थं अनुपपरिक्खतं न निज्झानं खमन्ति। ते उपारम्भानिसंसा चेव धम्मं परियापुणन्ति इतिवादप्पमोक्खानिसंसा 
च। यस्स चत्थाय धम्मं परियापुणन्ति तञ्चस्स अत्थं नानुभोन्ति। तेसं ते धम्मा दुग्गहिता दीघरत्तं अहिताय दुक्खाय 
संवत्तन्ति। तं किस्स हेतु? दुग्गहितत्ता, भिकखवे, धम्मानं । 


“सय्यथापि, भिकखवे, पुरिसो अलगद्दत्थिको अलगद्दगवेसी अलगद्दपरियेसनं चरमानो। सो पस्सेय्य महन्तं अलगहं । 
तमेनं भोगे वा नङ्गुट्ठे वा गण्हेय्य । तस्स सो अलगहो पटिपरिवत्तित्वा [पटिनिवत्तित्वा (स्या० क°)] हत्थे वा बाहाय वा 
अञ्जतरस्मिं वा अङ्गपच्चङ्गे डंसेय्य [डसेय्य (सी० पी०)]। सो ततोनिदानं मरणं वा निगच्छेय्य मरणमत्तं वा दुक्खं । तं 
किस्स हेतु? दुग्गहितत्ता, भिकखवे, अलगद्दस्स। एवमेव खो, भिकखवे, इधेकच्चे मोघपुरिसा धम्मं परियापुणन्ति -- सुत्त, 
गेय्यं, वेय्याकरणं, गाथं, उदानं, इतिवुत्तकं, जातकं, अब्भुतधम्मं, वेदल्लं । ते तं धम्मं परियापुणित्वा तेसं धम्मानं पञ्ञाय 
अत्थं न उपपरिक्खन्ति। तेसं ते धम्मा पञ्ञाय अत्थं अनुपपरिक्खतं न निज्झानं खमन्ति। ते उपारम्भानिसंसा चेव धम्मं 
परियापुणन्ति इतिवादप्पमोक्खानिसंसा च । यस्स चत्थाय धम्मं परियापुणन्ति तञ्चस्स अत्थं नानुभोन्ति। तेसं ते धम्मा 
दुग्गहिता दीघरत्तं अहिताय दुक्खाय संवत्तन्ति। तं किस्स हेतु? दुग्गहितत्ता भिक्खवे धम्मानं । 


२३९. “इध पन, भिकखवे, एकच्चे कुलपृत्ता धम्मं परियापुणन्ति - सुत्तं, गेय्यं, वेय्याकरणं, गाथं, उदानं, इतिवृत्तकं, 
जातकं, अब्भृतधम्मं, वेदल्लं । ते तं धम्मं परियापुणित्वा तेसं धम्मानं पञ्ञाय अत्थं उपपरिक्खन्ति । तेसं ते धम्मा पञ्ञाय 
अत्थं उपपरिक्खतं निज्झानं खमन्ति। ते न चेव उपारम्भानिसंसा धम्मं परियापुणन्ति न इतिवादप्पमोक्खानिसंसा च [न च 
इतिवादप्पमोक्खानिसंसा (?)]। यस्स चत्थाय धम्मं परियापुणन्ति तञ्चस्स अत्थं अनुभोन्ति । तेसं ते धम्मा सुग्गहिता 
दीघरत्तं हिताय सुखाय संवत्तन्ति। तं किस्स हेतु? सुग्गहितत्ता भिक्खवे धम्मानं । 


“सेय्यथापि, भिक्खवे, पुरिसो अलगइत्थिको अलगद्दगवेसी अलगह्दपरियेसनं चरमानो । सो पस्सेय्य महन्तं अलगई । 
तमेनं अजपदेन दण्डेन सुनिग्गहितं निग्गण्हेय्य। अजपदेन दण्डेन सुनिग्गहितं निग्गहित्वा, गीवाय सुग्गहितं गण्हेय्य । 
किञ्चापि सो, भिक्खवे, अलगहो तस्स पुरिसस्स हत्थं वा बाहं वा अञ्ञतरं वा अङ्गपच्चङ्गं भोगेहि पलिवेठेय्य, अथ खो 
सो नेव ततोनिदानं मरणं वा निगच्छेय्य मरणमत्तं वा दुक्खं । तं किस्स हेतु? सुग्गहितत्ता, भिक्खवे, अलगहस्स। एवमेव 
खो, भिक्खवे, इधेकच्चे कुलपृत्ता धम्मं परियापुणन्ति - सुत्तं, गेय्यं, वेय्याकरणं, गाथं, उदानं, इतिवुत्तकं, जातकं, 
अब्भुतधम्मं, वेदल्लं । ते तं धम्मं परियापुणित्वा तेसं धम्मानं पञ्ञाय अत्थं उपपरिक्खन्ति । तेसं ते धम्मा पञ्ञाय अत्थं 
उपपरिक्खतं निज्झानं खमन्ति। ते न चेव उपारम्भानिसंसा धम्मं परियापुणन्ति, न इतिवादप्पमोकखानिसंसा च | यस्स 
चत्थाय धम्मं परियापुणन्ति, तञ्चस्स अत्थं अनुभोन्ति। तेसं ते धम्मा सुग्गहिता दीघरत्तं अत्थाय हिताय सुखाय संवत्तन्ति । 
तं किस्स हेतु? सुग्गहितत्ता, भिक्खवे, धम्मानं । तस्मातिह, भिक्खवे, यस्स मे भासितस्स अत्थं आजानेय्याथ, तथा नं 
धारेय्याथ। यस्स च पन मे भासितस्स अत्थं न आजानेय्याथ, अहं वो तत्थ पटिपुच्छितब्बो, ये वा पनास्सु वियत्ता भिक्खू । 


२४०. “कुल्लूपमं वो, भिक्खवे, धम्मं देसेस्सामि नित्थरणत्थाय, नो गहणत्थाय। तं सुणाथ, साधुकं मनसिकरोथ, 
भासिस्सामी 'ति। “एवं, भन्ते "ति खो ते भिक्खू भगवतो पच्चस्सोसुं। भगवा एतदवोच - “सेय्यथापि, भिक्खवे, पुरिसो 
अद्धानमग्गप्पटिपन्नो। सो पस्सेय्य महन्तं उदकण्णवं, ओरिमं तीरं सासङ्कं सप्पटिभयं, पारिमं तीरं खेमं अप्पटिभयं; न 
चस्स नावा सन्तारणी उत्तरसेतु वा अपारा पारं गमनाय। तस्स एवमस्स -- 'अयं खो महाउदकण्णवो, ओरिमं तीरं सासङ्कं 
सप्पटिभयं, पारिमं तीरं खेमं अप्पटिभयं; नत्थि च नावा सन्तारणी उत्तरसेतु वा अपारा पारं गमनाय। यंनूनाहं 


www.tipitaka.org Vipassana Research Institute 


Page ]08 sur 244 


तिणकट्टसाखापलासं संकड्टित्वा, कुल्लं बन्धित्वा, तं कुल्लं निस्साय हत्थेहि च पादेहि च वायममानो सोत्थिना पारं 
उत्तरेय्य'न्ति। अथ खो सो, भिक्खवे, पुरिसो तिणकड्साखापलासं संकडित्वा, कुल्लं बन्धित्वा तं कुल्लं निस्साय हत्थेहि च 
पादेहि च वायममानो सोत्थिना पारं उत्तरेय्य। तस्स पुरिसस्स उत्तिण्णस्स [तिण्णस्स (पी० क०)] पारङ्गतस्स एवमस्स - 
'बहुकारो खो मे अयं कुल्लो; इमाहं कुल्लं निस्साय हत्थेहि च पादेहि च वायममानो सोत्थिना पारं उत्तिण्णो। यंनूनाहं इमं 
कुल्लं सीसे वा आरोपेत्वा खन्धे वा उच्चारेत्वा [उच्चोपेत्वा (क०)] येन कामं पक्कमेय्य'न्ति तं किं मञ्जथ, भिक्खवे, 
अपि नु सो पुरिसो एवंकारी तस्मिं कुल्ले किच्चकारी अस्सा"ति? “नो हेतं, भन्ते” । “कथंकारी च सो, भिकखवे, पुरिसो 
तस्मिं कुल्ले किच्चकारी अस्स? इध, भिकखवे, तस्स पुरिसस्स उत्तिण्णस्स पारङ्गतस्स एवमस्स - 'बहुकारो खो मे अयं 
कुल्लो; इमाहं कुल्लं निस्साय हत्थेहि च पादेहि च वायममानो सोत्थिना पारं उत्तिण्णो। यंनूनाहं इमं कुल्लं थले वा 
उस्सादेत्वा [उस्सारेत्वा (क०)] उदके वा ओपिलापेत्वा येन कामं पक्कमेय्य'न्ति। एवंकारी खो सो, भिक्खवे, पुरिसो तस्मिं 
कुल्ले किच्चकारी अस्स। एवमेव खो, भिक्खवे, कुल्लूपमो मया धम्मो देसितो नित्थरणत्थाय, नो गहणत्थाय। कुल्लूपमं 
वो, भिक्खवे, धम्मं देसितं, आजानन्तेहि धम्मापि वो पहातब्बा पगेव अधम्मा। 


२४१. “छयिमानि, भिक्खवे, दिडिड्ानानि। कतमानि छ? इध, भिक्खवे, अस्सुतवा पुथुज्जनो अरियानं अदस्सावी 
अरियधम्मस्स अकोविदो अरियधम्मे अविनीतो, सप्पुरिसानं अदस्सावी सप्पुरिसधम्मस्स अकोविदो सप्पुरिसधम्मे 
अविनीतो, रूपं एतं मम, एसोहमस्मि, एसो मे अत्ताति समनुपस्सति; वेदनं 'एतं मम, एसोहमस्मि, एसो मे अत्ता'ति 
समनुपस्सति; सञ्जं 'एतं मम, एसोहमस्मि, एसो मे अत्ता'ति समनुपस्सति; सङ्कारे 'एतं मम, एसोहमस्मि, एसो मे अत्ता'ति 
समनुपस्सति; यम्पि तं दिं सुतं मुतं विञ्जातं पत्तं परियेसितं, अनुविचरितं मनसा तम्पि एतं मम, एसोहमस्मि, एसो मे 
अत्ता'ति समनुपस्सति; यम्पि तं दिट्टिद्ठानं - सो लोको सो अत्ता, सो पेच्च भविस्सामि निच्चो धुवो सस्सतो 
अविपरिणामधम्मो, सस्सतिसमं तथेव ठस्सामीति -- तम्पि एतं मम, एसोहमस्मि, एसो मे अत्ता'ति समनुपस्सति। सुतवा 
च खो, भिक्खवे, अरियसावको अरियानं दस्सावी अरियधम्मस्स कोविदो अरियधम्मे सुविनीतो, सप्पुरिसानं दस्सावी 
सप्पुरिसधम्मस्स कोविदो सप्पुरिसधम्मे सुविनीतो, रूपं 'नेतं मम, नेसोहमस्मि, न मेसो अत्ता ति समनुपस्सति; वेदनं 'नेतं 
मम, नेसोहमस्मि, न मेसो अत्ता'ति समनुपस्सति; सञ्जं नेतं मम, नेसोहमस्मि, न मेसो अत्ता'ति समनुपस्सति; सङ्कारे “नेत 
मम, नेसोहमस्मि, न मेसो अत्ता'ति समनुपस्सति; यम्पि तं दिटुँ सुतं मुतं विञ्ञातं पत्तं परियेसितं, अनुविचरितं मनसा, 
तम्पि 'नेतं मम, नेसोहमस्मि, न मेसो अत्ताति समनुपस्सति; यम्पि तं दिट्ठिट्ठानं - सो लोको सो अत्ता, सो पेच्च 
भविस्सामि निच्चो धुवो सस्सतो अविपरिणामधम्मो, सस्सतिसमं तथेव ठस्सामीति - तम्पि 'नेतं मम, नेसोहमस्मि, न 
मेसो अत्ता ति समनुपस्सति। सो एवं समनुपस्सन्तो असति न परितस्सती"ति। 


२४२. एवं वृत्ते, अञ्ञतरो भिक्खु भगवन्तं एतदवोच - “सिया नु खो, भन्ते, बहिद्धा असति परितस्सना^ति? 
“सिया, भिक्खू "ति - भगवा अवोच। “इध भिक्खु एकच्चस्स एवं होति -- “अहु वत मे, तं वत मे नत्थि; सिया वत मे, तं 
बताहं न लभामी'ति। सो सोचति किलमति परिदेवति उरत्ताळि कन्दति सम्मोहं आपज्जति। एवं खो, भिक्खु, बहिद्धा 
असति परितस्सना होती 'ति। 


“सिया पन, भन्ते, बहिद्धा असति अपरितस्सना"ति? “सिया, भिक्खू "ति - भगवा अवोच। “इध भिक्खु 
एकच्चस्स न एवं होति -- 'अहु वत मे, तं वत मे नत्थि; सिया वत मे, तं बताहं न लभामी'ति। सो न सोचति न किलमति 
न परिदेवति न उरत्ताळि कन्दति न सम्मोहं आपज्जति। एवं खो, भिक्खु, बहिद्धा असति अपरितस्सना होती 'ति। 


www.tipitaka.org Vipassana Research Institute 


Page ]09 sur 244 


“सिया नु खो, भन्ते, अज्झत्तं असति परितस्सना”ति? “सिया, भिक्खू'ति - भगवा अवोच । “इध, भिक्खु, 
एकच्चस्स एवं दिट्ठि होति - “सो लोको सो अत्ता, सो पेच्च भविस्सामि निच्चो धुवो सस्सतो अविपरिणामधम्मो, 
सस्सतिसमं तथेव ठस्सामी'ति। सो सुणाति तथागतस्स वा तथागतसावकस्स वा सब्बेसं 
दिडिड्ञानाधिड्ठानपरियुड्ानाभिनिवेसानुसयानं समुग्घाताय सब्बसङ्घारसमथाय सब्बूपधिपटिनिस्सग्गाय तण्हाकखयाय 
विरागाय निरोधाय निब्बानाय धम्मं देसेन्तस्स। तस्स एवं होति - 'उच्छिज्जिस्सामि नामस्सु, विनस्सिस्सामि नामस्सु, 
नस्सु नाम भविस्सामी'ति। सो सोचति किलमति परिदेवति उरत्ताळि कन्दति सम्मोहं आपज्जति। एवं खो, भिक्खु, 
अञ्झत्तं असति परितस्सना होती 'ति। 


“सिया पन, भन्ते, अज्झत्तं असति अपरितस्सना ति? “सिया, भिक्खू'ति भगवा अवोच। “इध, भिक्खु, एकच्चस्स 
न एवं दिट्टि होति - “सो लोको सो अत्ता, सो पेच्च भविस्सामि निच्चो धुवो सस्सतो अविपरिणामधम्मो, सस्सतिसमं तथेव 
ठस्सामी'ति। सो सुणाति तथागतस्स वा तथागतसावकस्स वा सब्बेसं दिद्टिड्ानाधिट्ठानपरियुड्ानाभिनिवेसानुसयानं 
समुग्घाताय सब्बसङ्घारसमथाय सब्बूपधिपटिनिस्सग्गाय तण्हाकखयाय विरागाय निरोधाय निब्बानाय धम्मं देसेन्तस्स । 
तस्स न एवं होति -- 'उच्छिज्जिस्सामि नामस्सु, विनस्सिस्सामि नामस्सु, नस्सु नाम भविस्सामीति। सो न सोचति न 
किलमति न परिदेवति न उरत्ताळि कन्दति न सम्मोहं आपज्जति। एवं खो, भिक्खु, अज्झत्तं असति अपरितस्सना होति । 


२४३. “तं [तञ्च (क०)], भिक्खवे, परिग्गहं परिग्गण्हेय्याथ, य्वास्स [य्वास्सु (क०)] परिग्गहो निच्चो धुवो सस्सतो 
अविपरिणामधम्मो, सस्सतिसमं तथेव तिड्टेय्य। पस्सथ नो तुम्हे, भिक्खवे, तं परिग्गहं य्वास्स परिग्गहो निच्चो धुवो 
सस्सतो अविपरिणामधम्मो, सस्सतिसमं तथेव तिट्टेय्या"ति? “नो हेतं, भन्ते” । “साधु, भिक्खवे। अहम्पि खो तं, भिक्खवे, 
परिग्गहं न समनुपस्सामि य्वास्स परिग्गहो निच्चो धुवो सस्सतो अविपरिणामधम्मो सस्सतिसमं तथेव तिट्ठेय्य । 


““तं, भिक्खवे, अत्तवादुपादानं उपादियेथ, यंस [यस्स (स्या० क०)] अत्तवादुपादानं उपादियतो न उप्पज्जेय्युं 
सोकपरिदेवदुक्खदोमनस्सुपायासा। पस्सथ नो तुम्हे, भिक्खवे, तं अत्तवादुपादानं यंस अत्तवादुपादानं उपादियतो न 
उणज्जेय्युं सोकपरिदेवदुक्खदोमनस्सुपायासा "ति? “नो हेतं, भन्ते” । “साधु, भिकखवे। अहम्पि खो तं, भिकखवे, 
अत्तवादुपादानं न समनुपस्सामि यंस अत्तवादुपादानं उपादियतो न उप्पज्जेय्युं सोकपरिदेवदुक्खदोमनस्सुपायासा। 


“नतं, भिक्खवे, दिट्टिनिस्सयं निस्सयेथ यंस दिट्टिनिस्सयं निस्सयतो न उप्पज्जेय्युं सोकपरिदेवदुक्खदोमनस्सुपायासा। 
पस्सथ नो तुम्हे, भिक्खवे, तं दिट्टिनिस्सयं यंस दिट्टिनिस्सयं निस्सयतो न उप्पज्जेय्यु 
सोकपरिदेवदुक्खदोमनस्सृपायासा ति? “नो हेतं, भन्ते” । “साधु, भिक्खवे। अहम्पि खो तं, भिक्खवे, दिड्रिनिस्सयं न 
समनुपस्सामि यंस दिट्टिनिस्सयं निस्सयतो न उप्पज्जेय्युं सोकपरिदेवदुक्खदोमनस्सुपायासा” । 


२४४. “अत्तनि वा, भिक्खवे, सति अत्तनियं मे ति अस्सा”ति? 
“एवं, भन्ते” । 
“अत्तनिये वा, भिक्खवे, सति अत्ता मे ति अस्सा ति? “एवं, भन्ते” । 


“अत्तनि च, भिक्खवे, अत्तनिये च सच्चतो थेततो अनुपलब्भमाने, यम्पि तं दिट्िट्ठानं - “सो लोको सो अत्ता, सो 

पेच्च भविस्सामि निच्चो धुवो सस्सतो अविपरिणामधम्मो, सस्सतिसमं तथेव ठस्सामी'ति - ननायं [न च खोयं 
(क०)], भिक्खवे, केवलो परिपूरो बालधम्मो ति? 


““किञ्हि नो सिया, भन्ते, केवलो हि, भन्ते, परिपूरो [केबलो परिपूरो (सी० पी०)] बालधम्मो”ति। 

“तं कि मञ्जथ, भिक्खवे, रूपं निच्चं वा अनिच्चं वा“ ति? 

“अनिच्चं, भन्ते । 

“यं पनानिच्चं, दुक्खं वा तं सुखं वाति? 

“दुक्खं, भन्ते" । 

“यं पनानिच्चं दुक्खं विपरिणामधम्मं, कल्लं नु तं समनुपस्सितुं - एतं मम, एसोहमस्मि, एसो मे अत्ता^ति? 
“नो हेतं, भन्ते” । 

“तं कि मज्जथ, भिक्खवे, वेदना...पे०... सञ्ञा... सङ्घारा... विञ्ञाणं निच्चं वा अनिच्चं वा”ति? 

“अनिच्चं, भन्ते" । 

“यं पनानिच्चं, दुक्खं वा तं सुखं वाति? 

“दुक्खं, भन्ते” । 

“यं पनानिच्चं दुक्खं विपरिणामधम्मं, कल्लं नु तं समनुपस्सितुं - एतं मम, एसोहमस्मि, एसो मे अत्ता^ति? 
“नो हेतं, भन्ते” । 


“नतस्मातिह, भिक्खवे, यं किञ्चि रूपं अतीतानागतपच्चुप्पन्नं, अज्झत्तं वा बहिद्धा वा, ओळारिकं वा सुखुमं वा, हीनं 
वा पणीतं वा, यं दूरे सन्तिके वा, सब्ब रूपं नेतं मम, नेसोहमस्मि, न मेसो अत्ताति - एवमेतं यथाभूतं सम्मप्पञ्जाय 
दटुब्बं । या काचि वेदना...पे०... या काचि सञ्जा... ये केचि सङ्घारा... यं किञ्चि विज्ञाणं अतीतानागतपच्चुप्पन्नं, अज्झत्तं 
वा बहिद्धा वा, ओळारिकं वा सुखुमं वा, हीनं वा पणीतं वा, यं दूरे सन्तिके वा, सब्बं विञ्ञाणं 'नेतं मम, नेसोहमस्मि, न 
मेसो अत्ता ति - एवमेतं यथाभूतं सम्मप्पञ्जाय दडुब्ब” । 


२४५. “एवं पस्सं, भिक्खवे, सुतवा अरियसावको रूपस्मिं निब्बिन्दति, वेदनाय निब्बिन्दति, सञ्जाय निब्बिन्दति, 
सङ्कारेसु निब्बिन्दति, विज्ञाणस्मिं निब्बिन्दति, निब्बिदा विरज्जति [निब्बिन्दं विरज्जति (सी० स्या० पी०)], विरागा 
विमुच्चति, विमुत्तस्मि विमुत्तमिति जाणं होति। 'खीणा जाति, वुसितं ब्रह्मचरियं, कतं करणीयं, नापरं इत्थत्ताया'ति 
पजानाति। अयं वुच्चति, भिक्खवे, भिक्खु उक्खित्तपलिघो इतिपि, संकिण्णपरिक्खो इतिपि, अब्बूळहेसिको इतिपि, 

निरग्गळो इतिपि, अरियो पन्नद्भजो पन्नभारो विसंयुत्तो इतिपि। 


“कथञ्च, भिक्खवे, भिक्खु उक्खित्तपलिघो होति? इध, भिक्खवे, भिक्खुनो अविज्जा पहीना होति, उच्छिन्नमूला 
तालावत्थुकता अनभावंकता, आयतिं अनुप्पादधम्मा। एवं खो, भिक्खवे, भिक्खु उक्खित्तपलिघो होति। 


“कथञ्च, भिक्खवे, भिक्खु संकिण्णपरिक्खो होति? इध, भिक्खवे, भिकखुनो पोनोब्भविको जातिसंसारो पहीनो 
होति, उच्छिन्नमूलो तालावत्थुकतो अनभावंकतो, आयतिं अनुप्पादधम्मो । एवं खो, भिकखवे, भिक्खु संकिण्णपरिक्खो 
होति। 


“कथञ्च, भिक्खवे, भिक्खु अब्बूळहेसिको होति? इध, भिक्खवे, भिकखुनो तण्हा पहीना होति, उच्छिन्नमूला 
तालावत्थुकता अनभावंकता, आयतिं अनुप्पादधम्मा। एवं खो, भिक्खवे, भिक्खु अब्बूळहेसिको होति। 


“कथञ्च, भिक्खवे, भिक्खु निरग्गळो होति? इध, भिक्खवे, भिकखुनो पञ्च ओरम्भागियानि संयोजनानि पहीनानि 
होन्ति, उच्छिन्नमूलानि तालावत्थुकतानि अनभावंकतानि, आयतिं अनुप्पादधम्मानि। एवं खो, भिक्खवे, भिक्खु निरग्गळो 
होति। 


“कथञ्च, भिकखवे, भिक्खु अरियो पन्नद्भजो पन्नभारो विसंयृत्तो होति? इध, भिक्खवे, भिकखुनो अस्मिमानो पहीनो 
होति, उच्छिन्नमूलो तालावत्थुकतो अनभावंकतो, आयतिं अनुप्पादधम्मो। एवं खो, भिक्खवे, भिक्खु अरियो पन्नद्धजो 
पन्नभारो विसंयुत्तो होति । 


२४६. “एवं विमृत्तचित्तं खो, भिक्खवे, भिक्खुं सइन्दा देवा सब्रह्मका सपजापतिका अन्वेसं नाधिगच्छन्ति -- “इदं 
निस्सितं तथागतस्स विञ्जाण'न्ति। तं किस्स हेतु? दिड्रेबाहं, भिक्खवे, धम्मे तथागतं अननुविज्जोति वदामि । एवंवादिं खो 
मं, भिक्खवे, एवमक्खायि एके समणब्राह्मणा असता तुच्छा मुसा अभूतेन अब्भाचिक्खन्ति -- “वेनयिको समणो गोतमो, 
सतो सत्तस्स उच्छेदं विनासं विभवं पञ्ञापेती ति। यथा चाहं न, भिक्खवे [भिक्खवे न (सी० स्या० पी०)], यथा चाहं न 
वदामि, तथा मं ते भोन्तो समणब्राह्मणा असता तुच्छा मुसा अभूतेन अब्भाचिक्खन्ति -- “वेनयिको समणो गोतमो, सतो 
सत्तस्स उच्छेदं विनासं विभवं पञ्ञापेती'ति | पुब्बे चाहं भिकखवे, एतरहि च दुक्खञ्चेव पञ्जापेमि, दुक्खस्स च निरोधं । 
तत्र चे, भिक्खवे, परे तथागतं अक्कोसन्ति परिभासन्ति रोसेन्ति विहेसेन्ति, तत्र, भिक्खवे, तथागतस्स न होति आघातो न 
अप्पच्चयो न चेतसो अनभिरद्भि। 


“तत्र चे, भिक्खवे, परे तथागतं सक्करोन्ति गरु करोन्ति मानेन्ति पूजेन्ति, तत्र, भिक्खवे, तथागतस्स न होति आनन्दो 
न सोमनस्सं न चेतसो उप्पिलावितत्तं । तत्र चे, भिक्खवे, परे वा तथागतं सक्करोन्ति गरुं करोन्ति मानेन्ति पूजेन्ति, तत्र, 
भिक्खवे, तथागतस्स एवं होति - `यं खो इदं पुब्बे परिञ्ञातं तत्थ मे एवरूपा कारा [सक्कारा (क०)] करीयन्ती'ति। 
तस्मातिह, भिक्खवे, तुम्हे चेपि परे अक्कोसेय्युं परिभासेय्युं रोसेय्युं विहेसेस्यु, तत्र तुम्हे हि न आघातो न अप्पच्चयो न 
चेतसो अनभिरद्धि करणीया । तस्मातिह, भिक्खवे, तुम्हे चेपि परे सक्करेय्युं गरु करेय्युं मानेय्युं पूजेय्युं, तत्र तुम्हेहि न 
आनन्दो न सोमनस्सं न चेतसो उप्पिलावितत्तं करणीयं । तस्मातिह, भिक्खवे, तुम्हे चेपि परे सक्करेय्युं गरु करेय्युं मानेय्यु 
पूजेय्युं, तत्र तुम्हाकं एवमस्स - “यं खो इदं पुब्बे परिञ्ञातं, तत्थ मे [तत्थ नो (क०) तत्थ + इमेति पदच्छेदो] एवरूपा 
कारा करीयन्ती'ति। 

२४७. “तस्मातिह, भिकखवे, यं न तुम्हाकं तं पजहथ; तं वो पहीनं दीघरत्तं हिताय सुखाय भविस्सति। किञ्च, 
भिक्खवे, न तुम्हाक॑? रूपं, भिक्खवे, न तुम्हाकं, तं पजहथ; तं वो पहीनं दीघरत्तं हिताय सुखाय भविस्सति। वेदना, 
भिकखवे, न तुम्हाकं, तं पजहथ; सा वो पहीना दीघरत्तं हिताय सुखाय भविस्सति। सञ्जा, भिक्खवे, न तुम्हाकं, तं पजहथ; 
सा वो पहीना दीघरत्तं हिताय सुखाय भविस्सति। सङ्घारा, भिक्खवे, न तुम्हाकं, ते पजहथ; ते वो पहीना दीघरत्तं हिताय 
सुखाय भविस्सन्ति। विञ्ञाणं, भिक्खवे, न तुम्हाकं, तं पजहथ; तं वो पहीनं दीघरत्तं हिताय सुखाय भविस्सति। तं कि 
मञ्जथ, भिक्खवे, यं इमस्मिं जेतवने तिणकट्टुसाखापलासं, तं जनो हरेय्य वा दहेय्य वा यथापच्चयं वा करेय्य। अपि नु 
तुम्हाकं एवमस्स -- 'अम्हे जनो हरति वा दहति वा यथापच्चयं वा करोती ति? “नो हेतं, भन्ते” । “तं किस्स हेतु”? “न हि 
नो एतं, भन्ते, अत्ता वा अत्तनियं वा”ति। “एवमेव खो, भिक्खवे, यं न तुम्हाकं तं पजहथ; तं वो पहीनं दीघरत्तं हिताय 
सुखाय भविस्सति। किञ्च, भिक्खवे, न तुम्हाकं? रूपं, भिक्खवे, न तुम्हाकं, तं पजहथ; तं वो पहीनं दीघरत्तं हिताय सुखाय 


तं वो पहीनं दीघरत्तं हिताय सुखाय भविस्सति । 


२४८. “एवं स्वावखातो, भिक्खवे, मया धम्मो उत्तानो विवटो पकासितो छिन्नपिलोतिको। एवं स्वाक्खाते, भिक्खवे, 
मया धम्मे उत्ताने विवटे पकासिते छिन्नपिलोतिके ये ते भिक्खू अरहन्तो खीणासवा वुसितवन्तो कतकरणीया ओहितभारा 
अनुप्पत्तसदत्था परिकखीणभवसंयोजना सम्मदञ्ञा विमृत्ता, बटु तेसं नत्थि पञ्ञापनाय । एवं स्वाक्खातो, भिकखवे, मया 
धम्मो उत्तानो विवटो पकासितो छिन्नपिलोतिको । एवं स्वाक्खाते, भिक्खवे, मया धम्मे उत्ताने विवटे पकासिते 
छिन्नपिलोतिके येसं भिकखूनं पञ्चोरम्भागियानि संयोजनानि पहीनानि, सब्बे ते ओपपातिका, तत्थ परिनिब्बायिनो, 
अनावत्तिधम्मा तस्मा लोका । एवं स्वाक्खातो, भिक्खवे, मया धम्मो उत्तानो विवटो पकासितो छिन्नपिलोतिको। एवं 
स्वाकखाते, भिकखवे, मया धम्मे उत्ताने विवटे पकासिते छिन्नपिलोतिके येसं भिकखूनं तीणि संयोजनानि पहीनानि, 
रागदोसमोहा तनुभूता, सब्बे ते सकदागामिनो, सकिदेव इमं लोकं आगन्त्वा दुक्खस्सन्तं करिस्सन्ति। एवं स्वाक्खातो, 
भिक्खवे, मया धम्मो उत्तानो विवटो पकासितो छिन्नपिलोतिको। एवं स्वाक्खाते, भिक्खवे, मया धम्मे उत्ताने विवटे 
पकासिते छिन्नपिलोतिके येसं भिक्खूनं तीणि संयोजनानि पहीनानि, सब्बे ते सोतापन्ना, अविनिपातधम्मा, नियता 
सम्बोधिपरायना। एवं स्वावखातो, भिवखवे, मया धम्मो उत्तानो विवटो पकासितो छिन्नपिलोतिको। एवं स्वाक्खाते, 
भिक्खवे, मया धम्मे उत्ताने विवटे पकासिते छिन्नपिलोतिके ये ते भिक्खू धम्मानुसारिनो सद्भानुसारिनो सब्बे ते 
सम्बोधिपरायना। एवं स्वावखातो, भिक्खवे, मया धम्मो उत्तानो विवटो पकासितो छिन्नपिलोतिको। एवं स्वाक्खाते, 
भिक्खवे, मया धम्मे उत्ताने विवटे पकासिते छिन्नपिलोतिके येसं मयि सद्भामत्तं पेममत्तं सब्बे ते सग्गपरायना 'ति। 


इदमवोच भगवा । अत्तमना ते भिक्खू भगवतो भासितं अभिनन्दुन्ति। 
अलगद्दूपमसुत्तं निद्धितं दुतियं । 
३. वम्मिकसृत्तं 


२४९. एवं मे सुतं - एकं समयं भगवा सावत्थियं विहरति जेतवने अनाथपिण्डिकस्स आरामे | तेन खो पन समयेन 
आयस्मा कुमारकस्सपो अन्धवने विहरति। अथ खो अञ्ञतरा देवता अभिक्कन्ताय रत्तिया अभिक्कन्तवण्णा केवलकण्पं 
अन्धवनं ओभासेत्वा येनायस्मा कुमारकस्सपो तेनुपसङ्कमि; उपसङ्कमित्वा एकमन्तं अट्ठासि । एकमन्तं ठिता खो सा देवता 
आयस्मन्तं कुमारकस्सपं एतदवोच - 

“भिक्खु भिक्खु, अयं वम्मिको [वम्मीको (कत्थचि) सक्कतानुरूपं] रत्ति धूमायति, दिवा पज्जलति। ब्राह्मणो एवमाह 
-- अभिक्खण, सुमेध, सत्थं आदाया'ति । अभिकखणन्तो सुमेधो सत्थं आदाय अहस लक्षि 'लङ्गी, भदन्ते'ति। ब्राह्मणो 
एवमाह - 'उक्खिप लङ्गि; अभिक्खण, सुमेध, सत्थं आदाया'ति। अभिकखणन्तो सुमेधो सत्थं आदाय अद्दस 
उद्भुमायिकं । 'उद्धुमायिका, भदन्ते'ति। ब्राह्मणो एवमाह - 'उक्खिप उद्धुमायिकं; अभिक्खण, सुमेध, सत्थं आदाया'ति। 
अभिकखणन्तो सुमेधो सत्थं आदाय अद्दस द्विधापथं । 'द्विधापथो, भदन्ते'ति। ब्राह्मणो एवमाह - “उक्खिप द्विधापथं; 
अभिक्खण, सुमेध, सत्थं आदाया'ति। अभिकखणन्तो सुमेधो सत्थं आदाय अद्दस चङ्गवारं [पङ्क्वारं (स्या०), चङ्कवारं 
(क०)]। "चङ्गवारो, भदन्ते'ति। ब्राह्मणो एवमाह - “उक्खिप चङ्गवारं; अभिक्खण, सुमेध, सत्थं आदाया'ति। 
अभिकखणन्तो सुमेधो सत्थं आदाय अइस कुम्मं । 'कुम्मो, भदन्ते'ति। ब्राह्मणो एवमाह -- 'उक्खिप कुम्मं; अभिक्खण, 
सुमेध, सत्थं आदाया ति । अभिक्खणन्तो सुमेधो सत्थं आदाय अद्दस असिसूनं । “असिसूना, भदन्ते ति । ब्राह्मणो एवमाह 
- 'उक्खिप असिसूनं; अभिक्खण, सुमेध, सत्थं आदाया'ति। अभिकखणन्तो सुमेधो सत्थं आदाय अद्दस मंसपेसि । 
“मंसपेसि, भदन्ते'ति। ब्राह्मणो एवमाह -- 'उक्खिप मंसपेसि; अभिक्खण, सुमेध, सत्थं आदाया'ति। अभिक्खणन्तो सुमेधो 
सत्थं आदाय अहस नागं। "नागो, भदन्ते'ति। ब्राह्मणो एवमाह -- 'तिट्ठतु नागो, मा नागं घड्टेसि; नमो करोहि नागस्सा'”ति। 


“इमे खो त्वं, भिक्खु, पञ्हे भगवन्तं उपसङ्कमित्वा पुच्छेय्यासि, यथा च ते भगवा ब्याकरोति तथा नं धारेय्यासि। नाहं 
तं, भिक्खु, पस्सामि सदेवके लोके समारके सब्रह्मके सस्समणब्राह्मणिया पजाय सदेवमनुस्साय, यो इमेसं पञ्हानं 
वेय्याकरणेन चित्तं आराधेय्य अञ्ञत्र तथागतेन वा, तथागतसावकेन वा, इतो वा पन सुत्वा”ति - इदमवोच सा देवता। 
इदं वत्वा तत्थेवन्तरधायि। 


२५०. अथ खो आयस्मा कुमारकस्सपो तस्सा रत्तिया अच्चयेन येन भगवा तेनुपसङ्कमि; उपसङ्कमित्वा भगवन्तं 
अभिवादेत्वा एकमन्तं निसीदि । एकमन्तं निसिन्नो खो आयस्मा कुमारकस्सपो भगवन्तं एतदवोच - “इमं, भन्ते, रत्ति 
अञ्ञतरा देवता अभिक्कन्ताय रत्तिया अभिक्कन्तवण्णा केवलकणप्पं अन्धवनं ओभासेत्वा येनाहं तेनुपसङ्कमि; 
उपसङ्कमित्वा एकमन्तं अट्टासि । एकमन्तं ठिता खो, भन्ते, सा देवता मं एतदवोच - "भिक्खु भिक्खु, अयं वम्मिको रत्ति 
धूमायति, दिवा पज्जलति' । ब्राह्मणो एवमाह - 'अभिक्खण, सुमेध, सत्थं आदाया'ति । अभिक्खणन्तो सुमेधो सत्थं 
आदाय...पे०... इतो वा पन सुत्वाति। इदमवोच, भन्ते, सा देवता । इदं वत्वा तत्थेवन्तरधायि। “को नु खो, भन्ते, वम्मिको, 
का रत्ति धूमायना, का दिवा पज्जलना, को ब्राह्मणो, को सुमेधो, कि सत्थं, कि अभिक्खणं, का लड़ी, का उद्धुमायिका, को 
द्विधापथो, कि चङ्गवारं, को कुम्मो, का असिसूना, का मंसपेसि, को नागो' "ति? 


२५९. ““वम्मिको'ति खो, भिक्खु, इमस्सेतं चातुमहाभूतिकस्स [चातुम्महाभूतिकस्स (सी० स्या० पी०)] कायस्स 
अधिवचनं, मातापेत्तिकसम्भवस्स ओदनकुम्मासूपचयस्स अनिच्चुच्छादन-परिमहनभेदन-विद्धंसन-धम्मस्स। 


“यं खो, भिक्खु, दिवा कम्मन्ते [कम्मन्तं (क०)] आरब्भ रत्ति अनुवितक्केति अनुविचारेति - अयं रत्ति धूमायना। 
यं खो, भिक्खु, रत्ति अनुवितक्केत्वा अनुविचारेत्वा दिवा कम्मन्ते पयोजेति कायेन वाचाय "मनसा" [( ) नत्थि (सी० 
स्या०)] ~ अयं दिवा पज्जलना। 


““ब्राह्मणो'ति खो, भिक्खु, तथागतस्सेतं अधिवचनं अरहतो सम्मासम्बुद्भस्स। 'सुमेधो'ति खो भिक्खु सेक्खस्सेतं 
भिक्खुनो अधिवचनं । 

“नसत्थ'न्ति खो, भिक्खु, अरियायेतं पञ्ञाय अधिवचनं। “अभिक्खण'न्ति खो, भिक्खु, वीरियारम्भस्सेतं अधिवचनं । 


“““लङ्गी ति खो, भिक्खु, अविज्जायेतं अधिवचनं । उक्खिप लङ्गि, पजह अविज्जं; अभिक्खण, सुमेध, सत्थं 
आदायाति अयमेतस्स अत्थो। 


““उद्धुमायिका' ति खो, भिक्खु, कोधूपायासस्सेतं अधिवचनं। उक्खिप उद्भुमायिकं, पजह कोधूपायासं; अभिक्खण, 
सुमेध, सत्थं आदायाति अयमेतस्स अत्थो। 


“““द्विधापथो ति खो, भिक्खु, विचिकिच्छायेतं अधिवचनं। उक्खिप द्विधापथं, पजह विचिकिच्छं; अभिक्खण, सुमेध, 
सत्थं आदायाति अयमेतस्स अत्थो। 


“नचङ्गवार न्ति खो, भिक्खु, पञ्चन्नेतं नीवरणानं अधिवचनं, सेय्यथिदं - कामच्छन्दनीवरणस्स, ब्यापादनीवरणस्स, 
थीनमिद्धनीवरणस्स, उद्भच्चकुक्कुच्चनीवरणस्स, विचिकिच्छानीवरणस्स। उक्खिप चङ्गवारं, पजह पञ्च नीवरणे; 
अभिक्खण, सुमेध, सत्थं आदायाति अयमेतस्स अत्थो। 


“““कुम्मो'ति खो, भिक्खु, पञ्चन्नेतं उपादानकखन्धानं अधिवचनं, सेय्यथिदं - रूपुपादानकखन्धस्स, 
वेदनुपादानक्खन्धस्स, सञ्जुपादानकखन्धस्स, सङ्घारुपादानक्खन्धस्स, विञ्ञाणुपादानक्खन्धस्स। उक्खिप कुम्मं, पजह 
पञ्चुपादानक्खन्धे; अभिक्खण, सुमेध, सत्थं आदायाति अयमेतस्स अत्थो। 


““असिसूना'ति खो, भिक्खु, पञ्चन्नेतं कामगुणानं अधिवचनं ~ चक्खुविञ्जेय्यानं रूपानं इट्ठानं कन्तानं मनापानं 
पियरूपानं कामूपसंहितानं रजनीयानं, सोतविञ्जेय्यानं सह्दानं...पे०... घानविञ्जेय्यानं गन्धानं...पे०... जिव्हाविञ्जेय्यानं 
रसानं...पे०... कायविज्जेय्यानं फोइुब्बानं इट्ठानं कन्तानं मनापानं पियरूपानं कामूपसंहितानं रजनीयानं। उक्खिप असिसूनं, 
पजह पञ्च कामगुणे; अभिक्खण, सुमेध, सत्थं आदायाति अयमेतस्स अत्थो। 


““मंसपेसी'ति खो, भिक्खु, नन्दीरागस्सेतं अधिवचनं। उक्खिप मंसपेसि, पजह नन्दीरागं; अभिकखण, सुमेध, सत्थं 
आदायाति अयमेतस्स अत्थो। 


““नागो'ति खो, भिक्खु, खीणासवस्सेतं भिक्खुनो अधिवचनं । तिट्ठतु नागो, मा नागं घट्टेसि; नमो करोहि नागस्साति 
अयमेतस्स अत्थो”ति। 


इदमवोच भगवा। अत्तमनो आयस्मा कुमारकस्सपो भगवतो भासितं अभिनन्दीति। 
वम्मिकसृत्तं निद्धितं ततियं। 
४. रथविनीतसुत्त 


२५२. एवं मे सुतं - एकं समयं भगवा राजगहे विहरति वेळुवने कलन्दकनिवापे। अथ खो सम्बहुला जातिभूमका 
भिक्खू जातिभूमियं वस्संवुद्ठा येन भगवा तेनुपसङ्कमिंसु; उपसङ्कमित्वा भगवन्तं अभिवादेत्वा एकमन्तं निसीदिसु । एकमन्तं 
निसिन्ने खो ते भिक्खू भगवा एतदवोच - 

“को नु खो, भिक्खवे, जातिभूमियं जातिभूमकानं भिकखूनं सब्रह्मचारीनं एवं सम्भावितो -- 'अत्तना च अप्पिच्छो 
अण्िच्छकथञ्च भिक्खूनं कत्ता, अत्तना च सन्तुट्ठो सन्तुट्रिकथञ्च भिक्खूनं कत्ता, अत्तना च पविवित्तो पविवेककथञ्च 
भिक्खूनं कत्ता, अत्तना च असंसट्टो असंसग्गकथञ्च भिक्खूनं कत्ता, अत्तना च आरद्भवीरियो वीरियारम्भकथञ्च भिक्खूनं 
कत्ता, अत्तना च सीलसम्पन्नो सीलसम्पदाकथञ्च भिक्खूनं कत्ता, अत्तना च समाधिसम्पन्नो समाधिसम्पदाकथञ्च 
भिक्खूनं कत्ता, अत्तना च पञ्जासम्पन्नो पञ्जासम्पदाकथञ्च भिक्खूनं कत्ता, अत्तना च विमुत्तिसम्पन्नो 
विमुत्तिसम्पदाकथञ्च भिक्खूनं कत्ता, अत्तना च विमृत्तिजाणदस्सनसम्पन्नो विमुत्तिजाणदस्सनसम्पदाकथञ्च भिक्खूनं 
कत्ता, ओवादको विञ्ञापको सन्दस्सको समादपको समृत्तेजको सम्पहंसको सब्रह्मचारीन''न्ति? “पुण्णो नाम, भन्ते, 
आयस्मा मन्ताणिपृत्तो जातिभूमियं जातिभूमकानं भिकखूनं सब्रह्मचारीनं एवं सम्भावितो - 'अत्तना च अप्पिच्छो 
अण्पिच्छकथञ्च भिकखूनं कत्ता, अत्तना च सन्तुट्टो...पे०... ओवादको विञ्ञापको सन्दस्सको समादपको समृत्तेजको 
सम्पहंसको सब्रह्मचारीन'”'न्ति। 


२५३. तेन खो पन समयेन आयस्मा सारिपुत्तो भगवतो अविदूरे निसिन्नो होति। अथ खो आयस्मतो सारिपृत्तस्स 
एतदहोसि - “लाभा आयस्मतो पुण्णस्स मन्ताणिपुत्तस्स, सुलद्धलाभा आयस्मतो पुण्णस्स मन्ताणिपुत्तस्स, यस्स विञ्ञू 
सब्रह्मचारी सत्थु सम्मुखा अनुमस्स अनुमस्स वण्णं भासन्ति, तञ्च सत्था अब्भनुमोदति। अप्पेव नाम मयम्पि कदाचि 
करहचि आयस्मता पुण्णेन मन्ताणिपुत्तेन सद्भि समागच्छेय्याम [समागमं गच्छेय्य (क०)], अप्पेब नाम सिया कोचिदेव 
कथासल्लापो”ति। 


२५४. अथ खो भगवा राजगहे यथाभिरन्तं विहरित्वा येन सावत्थि तेन चारिकं पक्कामि। अनुपुब्बेन चारिकं 
चरमानो येन सावत्थि तदवसरि । तत्र सुदं भगवा सावत्थियं विहरति जेतवने अनाथपिण्डिकस्स आरामे। अस्सोसि खो 
आयस्मा पुण्णो मन्ताणिपृत्तो -- “भगवा किर सावत्थिं अनुप्पत्तो; सावत्थियं विहरति जेतवने अनाथपिण्डिकस्स 
आरामे”ति | 


२५५. अथ खो आयस्मा पुण्णो मन्ताणिपुत्तो सेनासनं संसामेत्वा पत्तचीवरमादाय येन सावत्थि तेन चारिक॑ 
पक्कामि अनुपुब्बेन चारिकं चरमानो येन सावत्थि जेतवनं अनाथपिण्डिकस्स आरामो येन भगवा तेनुपसङ्कमि; 
उपसङ्कमित्वा भगवन्तं अभिवादेत्वा एकमन्तं निसीदि | एकमन्तं निसिन्नं खो आयस्मन्तं पुण्णं मन्ताणिपुत्तं भगवा धम्मिया 
कथाय सन्दस्सेसि समादपेसि समुत्तेजेसि सम्पहंसेसि । अथ खो आयस्मा पुण्णो मन्ताणिपुत्तो भगवता धम्मिया कथाय 
सन्दस्सितो समादपितो समुत्तेजितो सम्पहंसितो भगवतो भासितं अभिनन्दित्वा अनुमोदित्वा उट्ठायासना भगवन्तं 
अभिवादेत्वा पदक्खिणं कत्वा येन अन्धवनं तेनुपसङ्कमि दिवाविहाराय । 


२५६. अथ खो अञ्जतरो भिक्खु येनायस्मा सारिपुत्तो तेनुपसङ्कमि; उपसङ्कमित्वा आयस्मन्तं सारिपृत्तं एतदवोच -- 
“यस्स खो त्वं, आवुसो सारिपुत्त, पुण्णस्स नाम भिक्खुनो मन्ताणिपृत्तस्स अभिण्हं कित्तयमानो अहोसि, सो भगवता 
धम्मिया कथाय सन्दस्सितो समादपितो समुत्तेजितो सम्पहंसितो भगवतो भासितं अभिनन्दित्वा अनुमोदित्वा उड्डायासना 
भगवन्तं अभिवादेत्वा पदक्खिणं कत्वा येन अन्धवनं तेन पक्कन्तो दिवाविहाराया”ति। 


अथ खो आयस्मा सारिपृत्तो तरमानरूपो निसीदनं आदाय आयस्मन्तं पुण्णं मन्ताणिपुत्तं पिड्टितो पिट्ठितो अनुबन्धि 
सीसानुलोको। अथ खो आयस्मा पुण्णो मन्ताणिपुत्तो अन्धवनं अज्झोगाहेत्वा अञ्ञतरस्मि रुक्खमूले दिवाविहारं निसीदि। 
आयस्मापि खो सारिपुत्तो अन्धवनं अज्झोगाहेत्वा अञ्जतरस्मिं रुकखमूले दिवाविहारं निसीदि। 

अथ खो आयस्मा सारिपृत्तो सायन्हसमयं पटिसल्लाना बुड्टितो येनायस्मा पुण्णो मन्ताणिपृत्तो तेनुपसङ्कमि; 
उपसङ्कमित्वा आयस्मता पुण्णेन मन्ताणिपृत्तेन सद्धि सम्मोदि । सम्मोदनीयं कथं सारणीयं वीतिसारेत्वा एकमन्तं निसीदि । 
एकमन्तं निसिन्नो खो आयस्मा सारिपृत्तो आयस्मन्तं पुण्णं मन्ताणिपृत्तं एतदवोच - 


२५७. “भगवति नो, आवुसो, ब्रह्मचरियं वुस्सती 'ति? 

“एवमावुसो 'ति। 

“किं नु खो, आवुसो, सीलविसुद्धत्थं भगवति ब्रह्मचरियं वुस्सती 'ति? 

“नो हिदं, आवुसो”। 

“कि पनावुसो, चित्तविसुद्भत्थं भगवति ब्रह्मचरियं वुस्सती' "ति? 

“नो हिरदै, आवुसो* । 

“किं नु खो, आवुसो, दिट्टिविसुद्धत्थं भगवति ब्रह्मचरियं वुस्सती' "ति? 

“नो हिरदै, आवुसो”। 

“किं पनावुसो, कङ्घावितरणविसुद्भत्थं भगवति ब्रह्मचरियं वुस्सती "ति? 

“नो हिरदै, आवुसो”। 

“किं नु खो, आवुसो, मग्गामग्गजाणदस्सनविसुद्भत्थं भगवति ब्रह्मचरियं वुस्सती"ति? 
“नो हिरदै, आवुसो”। 

“किं पनावुसो, पटिपदाजाणदस्सनविसुद्भत्थं भगवति ब्रह्मचरियं वुस्सती' त? 
“नो हिरदै, आवुसो”। 

“कै नु खो, आवुसो, जाणदस्सनविसुद्धत्थं भगवति ब्रह्मचरियं वुस्सती "ति? 
“नो हिरदै, आवुसो”। 


“किं नु खो, आवुसो, सीलविसुद्भत्थं भगवति ब्रह्मचरियं बुस्सती'ति इति पुट्ठी समानो “नो हिरदै, आवुसो'ति वदेसि। 
“कि पनावुसो, चित्तविसुद्भत्थं भगवति ब्रह्मचरियं वुस्सती'ति इति पुटटी समानो “नो हिदं, आवुसो'ति वदेसि। “कि नु खो, 

समानो “नो हिरदै आवुसो'ति वदेसि। किमत्थं चरहावुसो, भगवति ब्रह्मचरियं वुस्सती'ति? “अनुपादापरिनिब्बानत्थं 
खो, आवुसो, भगवति ब्रह्मचरियं वुस्सती"ति। 


किं नु खो, आवुसो, सीलविसुद्धि अनुपादापरिनिब्बान'न्ति? 

“नो हिरदै, आवुसो”। 

“किं पनावुसो, चित्तविसुद्धि अनुपादापरिनिब्बान न्ति? 

“नो हिरदै, आवुसो”। 

“किं नु खो, आवुसो, दिट्रिविसुद्धि अनुपादापरिनिब्बान''न्ति? 

“नो हिरदै, आवुसो”। 

“कि पनावुसो कङ्घावितरणविसुद्धि अनुपादापरिनिब्बान" न्ति? 

“नो हिरदै, आवुसो”। 

“कि नु खो, आवुसो, मग्गामग्गजाणदस्सनविसुद्धि अनुपादापरिनिब्बान"न्ति? 
“नो हिरदै, आवुसो”। 

“किं पनाबुसो, पटिपदाजाणदस्सनविसुद्धि अनुपादापरिनिब्बान"न्ति? 
“नो हिरदै, आवुसो”। 

“किं नु खो, आवुसो, जाणदस्सनविसुद्धि अनुपादापरिनिब्बान" न्ति? 
“नो हिरदै, आवुसो”। 

“किं पनाबुसो, अञ्ञत्र इमेहि धम्मेहि अनुपादापरिनिब्बान" न्ति? 

“नो हिरदै, आवुसो”। 


“किं नु खो, आवुसो, सीलविसुद्धि अनुपादापरिनिब्बान'न्ति इति पुटटी समानो “नो हिदं, आवुसो'ति वदेसि। "किं 
पनावुसो, चित्तविसुद्धि अनुपादापरिनिब्बान'न्ति इति पुद्ठो समानो “नो हिदं, आवुसो'ति वदेसि। “कि नु खो, आवुसो, 


पटिपदाञाणदस्सनविसुद्धि... 'कि नु खो, आवुसो, आणदस्सनविसुद्धि अनुपादापरिनिब्बान'न्ति इति पुड़ो समानो “नो हिदं, 
आवुसो'ति वदेसि। “कि पनावुसो, अञ्ञत्र इमेहि धम्मेहि अनुपादापरिनिब्बान'न्ति इति पुड्ठो समानो “नो हिदं, आवुसो'ति 

वदेसि । यथाकथं पनावुसो, इमस्स भासितस्स अत्थो दटुब्बो”ति? 


२५८. “सीलविसुद्धि चे, आवुसो, भगवा अनुपादापरिनिब्बानं पञ्ञपेय्य, सउपादानंयेव समानं अनुपादापरिनिब्बानं 
पञ्जपेय्य [पञ्ञापेस्स (सी० स्या०) एवमञ्जत्थपि] | चित्तविसुद्धि चे, आवुसो, भगवा अनुपादापरिनिब्बानं पञ्ञपेय्य, 
सउपादानंयेव समानं अनुपादापरिनिब्बानं पञ्ञपेय्य । दिट्टिविसुद्धि चे, आवुसो, भगवा अनुपादापरिनिब्बानं पञ्ञपेय्य, 
सउपादानंयेव समानं अनुपादापरिनिब्बानं पञ्ञपेय्य। कह्लावितरणविसुद्भधि चे, आवुसो, भगवा अनुपादापरिनिब्बानं 
पञ्ञपेय्य, सउपादानंयेव समानं अनुपादापरिनिब्बानं पञ्ञपेय्य। मग्गामग्गजाणदस्सनविसुद्धि चे, आवुसो, भगवा 
अनुपादापरिनिब्बानं पञ्ञपेय्य, सउपादानंयेव समानं अनुपादापरिनिब्बानं पञ्जपेय्य। पटिपदाजञाणदस्सनविसुद्धि चे, 
आवुसो, भगवा अनुपादापरिनिब्बानं पञ्ञपेय्य, सउपादानंयेब समानं अनुपादापरिनिब्बानं पञ्ञपेय्य जाणदस्सनविसुद्धि 
चे, आवुसो, भगवा अनुपादापरिनिब्बानं पञ्ञपेय्य, सउपादानंयेव समानं अनुपादापरिनिब्बानं पञ्ञपेय्य। अञ्ञत्र चे, 
आवुसो, इमेहि धम्मेहि अनुपादापरिनिब्बानं अभविस्स, पुथुज्जनो परिनिब्बायेय्य। पुथुज्जनो हि, आवुसो, अञ्ञत्र इमेहि 
धम्मेहि । तेन हावुसो, उपमं ते करिस्सामि; उपमायपिधेकच्चे विञ्ञू पुरिसा भासितस्स अत्थं आजानन्ति। 


२५९. “सेय्यथापि, आवुसो, रञ्ञो पसेनदिस्स कोसलस्स सावत्थियं पटिबसन्तस्स साकेते किञ्चिदेव अच्चायिकं 
करणीयं उप्पज्जेय्य। तस्स अन्तरा च सावत्थिं अन्तरा च साकेतं सत्त रथविनीतानि उपद्टपेय्युं। अथ खो, आवुसो, राजा 
पसेनदि कोसलो सावत्थिया निक्खमित्वा अन्तेपुरद्वारा पठमं रथविनीतं अभिरुहेय्य, पठमेन रथविनीतेन दुतियं रथविनीतं 
पापुणेय्य, पठमं रथविनीतं विस्सज्जेय्य दृतियं रथविनीतं अभिरुहेय्य। दुतियेन रथविनीतेन ततियं रथविनीतं पापुणेय्य, 
दुतियं रथविनीतं विस्सज्जेय्य, ततियं रथविनीतं अभिरुहेय्य। ततियेन रथविनीतेन चतुत्थं रथविनीतं पापुणेय्य, ततियं 
रथविनीतं विस्सज्जेय्य, चतुत्थं रथविनीतं अभिरुहेय्य। चतुत्थेन रथविनीतेन पञ्चमं रथविनीतं पापुणेय्य, चतुत्थं रथविनीतं 
विस्सज्जेय्य, पञ्चमं रथविनीतं अभिरुहेय्य। पञ्चमेन रथविनीतेन छट्टं रथविनीतं पापुणेय्य, पञ्चमं रथविनीतं 
विस्सज्जेय्य, छट रथविनीतं अभिरुहेय्य। छट्ठेन रथविनीतेन सत्तमं रथविनीतं पापुणेय्य, छटुँ रथविनीतं विस्सज्जेय्य, सत्तमं 
रथविनीतं अभिरुहेय्य। सत्तमेन रथविनीतेन साकेतं अनुपापुणेय्य अन्तेपुरद्वारं । तमेनं अन्तेपुरद्वारगतं समानं मित्तामच्चा 
जातिसालोहिता एवं पुच्छेय्युं - “इमिना त्वं, महाराज, रथविनीतेन सावत्थिया साकेतं अनुप्पत्तो अन्तेपुरद्वार'न्ति? कथं 
ब्याकरमानो नु खो, आवुसो, राजा पसेनदि कोसलो सम्मा ब्याकरमानो ब्याकरेय्या ति? 


“एवं ब्याकरमानो खो, आवुसो, राजा पसेनदि कोसलो सम्मा ब्याकरमानो ब्याकरेय्य - “इध मे सावत्थियं 
पटिवसन्तस्स साकेते किञ्चिदेव अच्चायिकं करणीयं उप्पज्जि [उप्पज्जति (क०)]। तस्स मे अन्तरा च सावत्थिं अन्तरा च 
साकेतं सत्त रथविनीतानि उपट्टुपेसुं। अथ ख्वाहं सावत्थिया निक्खमित्वा अन्तेपुरद्वारा पठमं रथविनीतं अभिरुहिं । पठमेन 
रथविनीतेन दुतियं रथविनीतं पापुणि, पठमं रथविनीतं विस्सञ्जि दृतियं रथविनीतं अभिरुहिं । दुतियेन रथविनीतेन ततियं 
रथविनीतं पापुणि, दुतियं रथविनीतं विस्सञ्जि, ततियं रथविनीतं अभिरुहिं । ततियेन रथविनीतेन चतुत्थं रथविनीतं पापुणि, 
ततियं रथविनीतं विस्सज्जि, चतुत्थं रथविनीतं अभिरुहिं । चतुत्थेन रथविनीतेन पञ्चमं रथविनीतं पापुणिं, चतुत्थं 
रथविनीतं विस्सज्जि, पञ्चमं रथविनीतं अभिरुहिं । पञ्चमेन रथविनीतेन छट्टं रथविनीतं पापुणिं, पञ्चमं रथविनीतं 
विस्सज्जि, छटुं रथविनीतं अभिरुहिं । छट्रेन रथविनीतेन सत्तमं रथविनीतं पापुणि, छट्ठं रथविनीतं विस्सज्जि, सत्तमं 
रथविनीतं अभिरुहिं। सत्तमेन रथविनीतेन साकेतं अनुप्पत्तो अन्तेपुरद्वार न्ति। एवं ब्याकरमानो खो, आवुसो, राजा पसेनदि 
कोसलो सम्मा ब्याकरमानो ब्याकरेय्या”ति। 

“एवमेव खो, आवुसो, सीलविसुद्धि यावदेव चित्तविसुद्धत्था, चित्तविसुद्धि यावदेव दिट्टिविसुद्भत्था, दिद्विविसुद्धि 
यावदेव कङ्ावितरणविसुद्भत्था, कङ्वावितरणविसुद्धि यावदेव मग्गामग्गजाणदस्सनविसुद्भत्था, 
मग्गामग्गजाणदस्सनविसुद्धि यावदेव पटिपदाजाणदस्सनविसुद्धत्था, पटिपदाञाणदस्सनविसुद्धि यावदेव 
जाणदस्सनविसुद्भत्था, जाणदस्सनविसुद्धि यावदेव अनुपादापरिनिब्बानत्था। अनुपादापरिनिब्बानत्थं खो, आवुसो, 
भगवति ब्रह्मचरियं वुस्सती 'ति। 


२६०. एवं वृत्ते, आयस्मा सारिपुत्तो आयस्मन्तं पुण्णं मन्ताणिपुत्तं एतदवोच - “कोनामो आयस्मा, कथञ्च 
पनायस्मन्तं सब्रह्मचारी जानन्तीति? “पुण्णोति खो मे, आवुसो, नामं; मन्ताणिपृत्तोति च पन मं सब्रह्मचारी जानन्ती”ति। 
“अच्छरियं, आवुसो, अब्भुतं, आवुसो! यथा तं सुतवता सावकेन सम्मदेव सत्थुसासनं आजानन्तेन, एवमेव आयस्मता 
पुण्णेन मन्ताणिपुत्तेन गम्भीरा गम्भीरपञ्हा अनुमस्स अनुमस्स ब्याकता। लाभा सब्रह्मचारीनं, सुलद्धलाभा सब्रह्मचारीनं, ये 
आयस्मन्तं पुण्णं मन्ताणिपृत्तं लभन्ति दस्सनाय, लभन्ति पयिरूपासनाय। चेलण्ड्केन [चेलण्डकेन (क०), चेलण्ड्पेकेन 
(?)] चेपि सब्रह्मचारी आयस्मन्तं पुण्णं मन्ताणिपुत्तं मुद्धना परिहरन्ता लभेय्युं दस्सनाय, लभेय्युं पयिरूपासनाय, तेसम्पि 
लाभा तेसम्पि सुलद्धं, अम्हाकम्पि लाभा अम्हाकम्पि सुलद्धं, ये मयं आयस्मन्तं पुण्णं मन्ताणिपुत्तं लभाम दस्सनाय, 
लभाम पयिरूपासनाया”ति। 


एवं वृत्ते, आयस्मा पुण्णो मन्ताणिपुत्तो आयस्मन्तं सारिपुत्तं एतदवोच - “को नामो आयस्मा, कथञ्च पनायस्मन्तं 
सब्रह्मचारी जानन्तीति? “उपतिस्सोति खो मे, आवुसो, नामं; सारिपुत्तोति च पन मं सब्रह्मचारी जानन्ती"ति। 
“सत्थुकप्पेन बत किर, भो [खो (क०)], सावकेन सद्धि मन्तयमाना न जानिम्ह - “आयस्मा सारिपृत्तो'ति। सचे हि मयं 
जानेय्याम 'आयस्मा सारिपुत्तो'ति, एत्तकम्पि नो नप्पटिभासेय्य [नप्पटिभेय्य (?)]। अच्छरियं, आवुसो, अब्भुतं, आवुसो! 
यथा तं सुतवता सावकेन सम्मदेव सत्थुसासनं आजानन्तेन, एवमेव आयस्मता सारिपृत्तेन गम्भीरा गम्भीरपञ्हा अनुमस्स 
अनुमस्स पुच्छिता। लाभा सब्रह्मचारीनं सुलद्धलाभा सब्रह्मचारीनं, ये आयस्मन्तं सारिपुत्तं लभन्ति दस्सनाय, लभन्ति 
पयिरूपासनाय। चेलण्डुकेन चेपि सब्रह्मचारी आयस्मन्तं सारिपुत्तं मुद्धना परिहरन्ता लभेय्युं दस्सनाय, लभेय्युं 
पयिरूपासनाय, तेसम्पि लाभा तेसम्पि सुलद्धं, अम्हाकम्पि लाभा अम्हाकम्पि सुलद्धं, ये मयं आयस्मन्तं सारिपृत्तं लभाम 
दस्सनाय, लभाम पयिरूपासनाया"ति। 


इतिह ते उभोपि महानागा अञ्जमञ्जस्स सुभासितं समनुमोदिंसूति । 
रथविनीतसुत्तं निद्धितं चतुत्थं । 
५. निवापसुत्तं 


२६१. एवं मे सुतं - एकं समयं भगवा सावत्थियं विहरति जेतवने अनाथपिण्डिकस्स आरामे । तत्र खो भगवा 
भिक्खू आमन्तेसि -- “भिक्खवो”ति। “भदन्ते”ति ते भिक्खू भगवतो पच्चस्सोसुं। भगवा एतदबोच -- 


“न, भिक्खवे, नेवापिको निवापं निवपति मिगजातानं -- 'इमं मे निवापं निवुत्तं मिगजाता परिभुञ्जन्ता दीघायुका 
बण्णवन्तो चिरं दीघमद्भानं यापेन्तूति। एवञ्च खो, भिक्खवे, नेवापिको निवापं निवपति मिगजातानं -- इमं मे निवापं 
निवृत्त मिगजाता अनुपखज्ज मुच्छिता भोजनानि भुञ्जिस्सन्ति, अनुपखज्ज मुच्छिता भोजनानि भुञ्जमाना मद॑ 

आपज्जिस्सन्ति, मत्ता समाना पमादं आपज्जिस्सन्ति, पमत्ता समाना यथाकामकरणीया भविस्सन्ति इमस्मिं 
निवापे'ति। 


२६२. “तत्र, भिकखवे, पठमा मिगजाता अमुं निवापं निवुत्तं नेवापिकस्स अनुपखज्ज मुच्छिता भोजनानि भुञ्जिसु, ते 
तत्थ अनुपखज्ज मुच्छिता भोजनानि भुञ्जमाना मदं आपज्जिसु, मत्ता समाना पमादं आपज्जिसु, पमत्ता समाना 
यथाकामकरणीया अहेसुं नेवापिकस्स अमुस्मि निवापे। एवज्हि ते, भिकखवे, पठमा मिगजाता न परिमुच्चिंसु नेवापिकस्स 
इद्धानुभावा । 


२६३. “तत्र, भिक्खवे, दुतिया मिगजाता एवं समचिन्तेसुं - `ये खो ते पठमा मिगजाता अमुं निवापं निवुत्तं 
नेवापिकस्स अनुपखज्ज मुच्छिता भोजनानि भुञ्जिसु । ते तत्थ अनुपखज्ज मुच्छिता भोजनानि भुञ्जमाना मदं आपज्जिसु, 
मत्ता समाना पमादं आपज्जिसु, पमत्ता समाना यथाकामकरणीया अहेसुं नेवापिकस्स अमुस्मि निवापे। एवञ्हि ते पठमा 
मिगजाता न परिमुच्चिसु नेवापिकस्स इद्धानुभावा। यंनून मयं सब्बसो निवापभोजना पटिविरमेय्याम, भयभोगा पटिविरता 
अरञ्ञायतनानि अज्झोगाहेत्वा विहरेय्यामा ति । ते सब्बसो निवापभोजना पटिविरमिसु, भयभोगा पटिविरता 
अरञ्ञायतनानि अज्झोगाहेत्वा विहरिंसु । तेसं गिम्हानं पच्छिमे मासे, तिणोदकसङ्घये, अधिमत्तकसिमानं पत्तो कायो होति । 
तेसं अधिमत्तकसिमानं पत्तकायानं बलवीरियं परिहायि। बलवीरिये परिहीने तमेव निवापं निवृत्तं नेवापिकस्स पच्चागमिंसु । 
ते तत्थ अनुपखज्ज मुच्छिता भोजनानि भुञ्जिसु । ते तत्थ अनुपखज्ज मुच्छिता भोजनानि भुञ्जमाना मदं आपज्जिसु, मत्ता 
समाना पमादं आपज्जिसु, पमत्ता समाना यथाकामकरणीया अहेसुं नेवापिकस्स अमुस्मिं निवापे। एवज्हि ते, भिक्खवे, 
दुतियापि मिगजाता न परिमुच्चिसु नेवापिकस्स इद्धानुभावा । 


२६४. “तत्र, भिक्खवे, ततिया मिगजाता एवं समचिन्तेसुं - “ये खो ते पठमा मिगजाता अमुं निवापं निवुत्तं 


समचिन्तेसुं - ये खो ते पठमा मिगजाता अमुं निवापं निवुत्तं नेवापिकस्स...पे०... एवञ्हि ते पठमा मिगजाता न परिमुच्चिसु 
नेवापिकस्स इद्धानुभावा । यंनून मयं सब्बसो निवापभोजना पटिविरमेय्याम, भयभोगा पटिविरता अरञ्ञायतनानि 
अज्झोगाहेत्वा विहरेय्यामाति । ते सब्बसो निवापभोजना पटिविरमिसु, भयभोगा पटिविरता अरञ्ञायतनानि अज्झोगाहेत्वा 
विहरिंसु । तेसं गिम्हानं पच्छिमे मासे तिणोदकसङ्घये अधिमत्तकसिमानं पत्तो कायो होति । तेसं अधिमत्तकसिमानं 
पत्तकायानं बलवीरियं परिहायि। बलवीरिये परिहीने तमेव निवापं निवुत्तं नेवापिकस्स पच्चागमिसु । ते तत्थ अनुपखज्ज 
मुच्छिता भोजनानि भुञ्जिसु । ते तत्थ अनुपखज्ज मुच्छिता भोजनानि भुञ्जमाना मदं आपज्जिसु, मत्ता समाना पमादं 
आपज्जिसु, पमत्ता समाना यथाकामकरणीया अहेसुं नेवापिकस्स अमुस्मिं निवापे। एवज्हि ते दुतियापि मिगजाता न 
परिमुच्चिसु नेवापिकस्स इद्भानुभावा। यंनून मयं अमुं निवापं निवुत्तं नेवापिकस्स उपनिस्साय आसयं कप्पेय्याम । तत्रासयं 
कणप्पेत्वा अमुं निवापं निवुत्तं नेबापिकस्स अननुपखज्ज अमुच्छिता भोजनानि भुञ्जिस्साम, अननुपखज्ज अमुच्छिता 
भोजनानि भुञ्जमाना न मदं आपज्जिस्साम, अमत्ता समाना न पमादं आपज्जिस्साम, अप्पमत्ता समाना न 
यथाकामकरणीया भविस्साम नेवापिकस्स अमुस्मिं निवापे'ति। ते अमुं निवापं निवुत्तं नेवापिकस्स उपनिस्साय आसयं 
कप्पयिंसु । तत्रासयं कप्पेत्वा अमुं निवापं निवुत्तं नेबापिकस्स अननुपखज्ज अमुच्छिता भोजनानि भुञ्जिसु, ते तत्थ 
अननुपखज्ज अमुच्छिता भोजनानि भुञ्जमाना न मदं आपञ्जिसु, अमत्ता समाना न पमादं आपज्जिसु, अप्पमत्ता समाना 
न यथाकामकरणीया अहेसुं नेवापिकस्स अमुस्मिं निवापे । 

“तत्र, भिक्खवे, नेबापिकस्स च नेबापिकपरिसाय च एतदहोसि -- 'सठास्सुनामिमे ततिया मिगजाता केतबिनो, 
इद्भिमन्तास्सुनामिमे ततिया मिगजाता परजना; इमञ्च नाम निवापं निवुत्तं परिभुञ्जन्ति, न च नेसं जानाम आगतिं वा गति 
वा। यंनून मयं इमं निवापं निवुत्तं महतीहि दण्डवाकराहि [दण्डवागुराहि (स्या०)] समन्ता सप्पदेसं अनुपरिवारेय्याम - 
अप्पेब नाम ततियानं मिगजातानं आसयं पस्सेय्याम, यत्थ ते गाहं गच्छेय्यु'न्ति। ते अमुं निवापं निवुत्तं महतीहि 
दण्डवाकराहि समन्ता सप्पदेसं अनुपरिवारेसुं। अद्दसंसु खो, भिक्खवे, नेवापिको च नेवापिकपरिसा च ततियानं 
मिगजातानं आसयं, यत्थ ते गाह अगमंसु। एवञ्हि ते, भिक्खवे, ततियापि मिगजाता न परिमुच्चिसु नेवापिकस्स 
इद्भानुभावा । 


२६५. “तत्र, भिकखवे, चतुत्था मिगजाता एवं समचिन्तेसुं - “ये खो ते पठमा मिगजाता...पे०... एवञ्हि ते पठमा 
मिगजाता न परिमुच्चिंसु नेबापिकस्स इद्भानुभावा। येपि ते दुतिया मिगजाता एवं समचिन्तेसुं “ये खो ते पठमा मिगजाता... 
पे०... एवञ्हि ते पठमा मिगजाता न परिमुच्चिसु नेवापिकस्स इद्भानुभावा । यंनून मयं सब्बसो निवापभोजना 
पटिविरमेय्याम, भयभोगा पटिविरता अरञ्ञजायतनानि अज्झोगाहेत्वा विहरेय्यामा'ति। ते सब्बसो निवापभोजना 
पटिविरमिंसु...पे०... एवज्हि ते दुतियापि मिगजाता न परिमुच्चिसु नेवापिकस्स इद्भानुभावा। येपि ते ततिया मिगजाता एवं 
समचिन्तेसुं “ये खो ते पठमा मिगजाता...पे०... एवञ्हि ते पठमा मिगजाता न परिमुच्चिसु नेबापिकस्स इद्धानुभावा । येपि ते 
दुतिया मिगजाता एवं समचिन्तेसुं “ये खो ते पठमा मिगजाता...पे०... एवञ्हि ते पठमा मिगजाता न परिमुच्चिसु नेवापिकस्स 
इद्भानुभावा। यंनून मयं सब्बसो निवापभोजना पटिविरमेय्याम, भयभोगा पटिविरता अरञ्ञायतनानि अज्झोगाहेत्वा 
विहरेय्यामा'ति। ते सब्बसो निवापभोजना पटिविरमिंसु...पे०... एवज्हि ते दुतियापि मिगजाता न परिमुच्चिंसु नेवापिकस्स 
इद्भानुभावा। यंनून मयं अमुं निवापं निवुत्तं नेवापिकस्स उपनिस्साय आसयं कण्पेय्याम, तत्रासयं कप्पेत्वा अमुं निवापं 
निवृत्तं नेवापिकस्स अननुपखज्ज अमुच्छिता भोजनानि भुञ्जिस्साम, अननुपखज्ज अमुच्छिता भोजनानि भुञ्जमाना न मद॑ 
आपज्जिस्साम, अमत्ता समाना न पमादं आपज्जिस्साम, अप्पमत्ता समाना न यथाकामकरणीया भविस्साम नेवापिकस्स 
अमुस्मिं निवापे' ति । ते अमुं निवापं निवुत्तं नेवापिकस्स उपनिस्साय आसयं कप्पयिसु, तत्रासयं कप्पेत्वा अमुं निवापं 
निवृत्तं नेवापिकस्स अननुपखज्ज अमुच्छिता भोजनानि भुञ्जिसु, ते तत्थ अननुपखज्ज अमुच्छिता भोजनानि भुञ्जमाना न 
मदं आपज्जिसु, अमत्ता समाना न पमादं आपज्जिसु, अप्पमत्ता समाना न यथाकामकरणीया अहेसुं नेवापिकस्स अमुस्मि 
निवापे। 


“तत्र नेबापिकस्स च नेबापिकपरिसाय च एतदहोसि - 'सठास्सुनामिमे ततिया मिगजाता केतबिनो, 
इद्भिमन्तास्सुनामिमे ततिया मिगजाता परजना, इमञ्च नाम निवापं निवृत्तं परिभुञ्जन्ति। न च नेसं जानाम आगतिं वा गतिं 
वा। यंनून मयं इमं निवापं निवुत्तं महतीति दण्डवाकराहि समन्ता सप्पदेसं अनुपरिवारेय्याम, अप्पेव नाम ततियानं 
मिगजातानं आसयं पस्सेय्याम, यत्थ ते गाहं गच्छेय्युन्ति। ते अमुं निवापं निवृत्तं महतीति दण्डवाकराहि समन्ता सप्पदेसं 
अनुपरिवारेसुं। अद्दसंसु खो नेवापिको च नेवापिकपरिसा च ततियानं मिगजातानं आसयं, यत्थ ते गाह अगमंसु। एवज्हि ते 
ततियापि मिगजाता न परिमुच्चिंसु नेवापिकस्स इद्धानुभावा । यंनून मयं यत्थ अगति नेवापिकस्स च नेवापिकपरिसाय च 
तत्रायं कण्पेय्याम, तत्रासयं कप्पेत्वा अमुं निवापं निवृत्तं नेवापिकस्स अननुपखज्ज अमुच्छिता भोजनानि भुञ्जिस्साम, 
अननुपखज्ज अमुच्छिता भोजनानि भुञ्जमाना न मदं आपज्जिस्साम, अमत्ता समाना न पमादं आपज्जिस्साम, अप्पमत्ता 
समाना न यथाकामकरणीया भविस्साम नेवापिकस्स अमुस्मिं निवापे'ति। ते यत्थ अगति नेवापिकस्स च नेवापिकपरिसाय 
च तत्रासयं कप्पयिंसु । तत्रासयं कप्पेत्वा अमुं निवापं निवुत्तं नेवापिकस्स अननुपखज्ज अमुच्छिता भोजनानि भुञ्जिसु, ते 
तत्थ अननुपखज्ज अमुच्छिता भोजनानि भुञ्जमाना न मदं आपज्जिसु, अमत्ता समाना न पमादं आपज्जिसु, अप्पमत्ता 

समाना न यथाकामकरणीया अहेसुं नेवापिकस्स अमुस्मिं निवापे । 


“तत्र, भिक्खवे, नेबापिकस्स च नेवापिकपरिसाय च एतदहोसि -- 'सठास्सुनामिमे चतुत्था मिगजाता केतबिनो, 
इद्भिमन्तास्सुनामिमे चतुत्था मिगजाता परजना। इमञ्च नाम निवापं निवृत्तं परिभुञ्जन्ति, न च नेसं जानाम आगतिं वा गति 
वा। यंनून मयं इमं निवापं निवुत्तं महतीहि दण्डवाकराहि समन्ता सप्पदेसं अनुपरिवारेय्याम, अप्पेव नाम चतुत्थानं 
मिगजातानं आसयं पस्सेय्याम यत्थ ते गाहं गच्छेय्यु'न्ति ते अमुं निवापं निवुत्तं महतीहि दण्डवाकराहि समन्ता सप्पदेसं 
अनुपरिवारेसुं। नेव खो, भिक्खवे, अद्दसंसु नेवापिको च नेवापिकपरिसा च चतुत्थानं मिगजातानं आसयं, यत्थ ते गाहं 
गच्छेय्युं । तत्र, भिक्खवे, नेवापिकस्स च नेवापिकपरिसाय च एतदहोसि - 'सचे खो मयं चतुत्थे मिगजाते घट्टेस्साम, ते 
घट्टिता अज्जे घड्टिस्सन्ति ते घट्टिता अज्जे घट्टिस्सन्ति। एवं इमं निवापं निवुत्तं सब्बसो मिगजाता परिमुञ्चिस्सन्ति। यंनून 
मयं चतुत्थे मिगजाते अज्झृपेक्खेय्यामा'ति। अज्झुपेक्खिसु खो, भिकखवे, नेवापिको च नेवापिकपरिसा च चतुत्थे 
मिगजाते। एवञ्हि ते, भिक्खवे, चतुत्था मिगजाता परिमुच्चिसु नेवापिकस्स इद्धानुभावा । 


२६६. “उपमा खो मे अयं, भिक्खवे, कता अत्थस्स विज्ञापनाय। अयं चेवेत्थ अत्थो - निवापोति खो, भिक्खवे, 
पञ्चन्नेतं कामगुणानं अधिवचनं । नेवापिकोति खो, भिक्खवे, मारस्सेतं पापिमतो अधिवचनं । नेबापिकपरिसाति खो, 
भिक्खवे, मारपरिसायेतं अधिवचनं । मिंगजाताति खो, भिक्खवे, समणब्राह्मणानमेतं अधिवचनं । 


२६७. “तत्र, भिक्खवे, पठमा समणब्राह्मणा अमुं निवापं निवुत्तं मारस्स अमूनि च लोकामिसानि अनुपखज्ज 
मुच्छिता भोजनानि भुञ्जिंसु। ते तत्थ अनुपखज्ज मुच्छिता भोजनानि भुञ्जमाना मदं आपञ्जिसु, मत्ता समाना पमादं 
आपञज्जिसु, पमत्ता समाना यथाकामकरणीया अहेसुं मारस्स अमुस्मिं निवापे अमुस्मिञ्च लोकामिसे। एवज्हि ते, भिक्खवे, 
पठमा समणब्राह्मणा न परिमुच्चिंसु मारस्स इद्धानुभावा। सेस्यथापि ते, भिक्खवे, पठमा मिगजाता तथूपमे अहं इमे पठमे 
समणब्राह्मणे वदामि । 


२६८. “तत्र, भिक्खवे, दुतिया समणब्राह्मणा एवं समचिन्तेसुं - `ये खो ते पठमा समणब्राह्मणा अमुं निवापं निवुत्तं 
मारस्स अमूनि च लोकामिसानि अनुपखज्ज मुच्छिता भोजनानि भुञ्जिसु । ते तत्थ अनुपखज्ज मुच्छिता भोजनानि 
भुञ्जमाना मदं आपज्जिंसु, मत्ता समाना पमादं आपज्जिंसु, पमत्ता समाना यथाकामकरणीया अहेसुं मारस्स अमुस्मि 
निवापे अमुस्मिञ्च लोकामिसे। एवज्हि ते पठमा समणब्राह्मणा न परिमुच्चिसु मारस्स इद्धानुभावा । यंनून मयं सब्बसो 
निवापभोजना लोकामिसा पटिविरमेय्याम, भयभोगा पटिविरता अरञ्ञायतनानि अज्झोगाहेत्वा विहरेय्यामा'ति। ते सब्बसो 
निवापभोजना लोकामिसा पटिविरमिसु, भयभोगा पटिविरता अरञ्जायतनानि अज्झोगाहेत्वा विहरेय्यामाति । ते सब्बसो 
निवापभोजना लोकामिसा पटिविरमिसु, भयभोगा पटिविरता अरञ्जायतनानि अज्झोगाहेत्वा विहरिंसु । ते तत्थ 
साकभक्खापि अहेसुं, सामाकभवखापि अहेसुं, नीवारभक्खापि अहेसुं, दहुलभक्खापि अहेसुं, हटभक्खापि अहेसुं, 
कणभवखापि अहेसुं, आचामभवखापि अहेसुं, पिञ्जाकभक्खापि अहेसुं, तिणभक्खापि अहेसुं, गोमयभकखापि अहेसुं, 
वनमूलफलाहारा यापेसुं पवत्तफलभोजी। 


“तेसं गिम्हानं पच्छिमे मासे, तिणोदकसङ्कये, अधिमत्तकसिमानं पत्तो कायो होति। तेसं अधिमत्तकसिमानं 
पत्तकायानं बलवीरियं परिहायि। बलवीरिये परिहीने चेतोविमृत्ति परिहायि । चेतोविमुत्तिया परिहीनाय तमेव निवापं निवुत्तं 
मारस्स पच्चागमिंसु तानि च लोकामिसानि। ते तत्थ अनुपखज्ज मुच्छिता भोजनानि भुञ्जिसु। ते तत्थ अनुपखज्ज 
मुच्छिता भोजनानि भुञ्जमाना मदं आपज्जिसु, मत्ता समाना पमादं आपञ्जिसु, पमत्ता समाना यथाकामकरणीया अहेसुं 

मारस्स अमुस्मि निवापे अमुस्मिञ्च लोकामिसे। एवञ्हि ते, भिकखवे, दुतियापि समणब्राह्मणा न परिमुच्चिसु मारस्स 
इद्धानुभावा । सेय्यथापि ते, भिकखवे, दुतिया मिगजाता तथूपमे अहं इमे दुतिये समणब्राह्मणे बदामि। 


२६९. “तत्र, भिकखवे, ततिया समणब्राह्मणा एवं समचिन्तेसुं - `ये खो ते पठमा समणब्राह्मणा अमुं निवापं निवुत्तं 
मारस्स अमूनि च लोकामिसानि...पे०... । एवञ्हि ते पठमा समणब्राह्मणा न परिमुच्चिसु मारस्स इद्धानुभावा । येपि ते दुतिया 
समणब्राह्मणा एवं समचिन्तेसुं - `ये खो ते पठमा समणब्राह्मणा अमुं निवापं निवुत्तं मारस्स अमूनि च लोकामिसानि...पे०... 

। एवञ्हि ते पठमा समणब्राह्मणा न परिमुच्चिसु मारस्स इद्धानुभावा । यंनून मयं सब्बसो निवापभोजना लोकामिसा 
पटिविरमेय्याम, भयभोगा पटिविरता अरञ्ञजायतनानि अज्झोगाहेत्वा विहरेय्यामा'ति। ते सब्बसो निवापभोजना लोकामिसा 


पवत्तफलभोजी। तेसं गिम्हानं पच्छिमे मासे तिणोदकसङ्कये अधिमत्तकसिमानं पत्तो कायो होति। तेसं अधिमत्तकसिमानं 
पत्तकायानं बलवीरियं परिहायि, बलवीरिये परिहीने चेतोविमृत्ति परिहायि, चेतोविमृत्तिया परिहीनाय तमेव निवापं निवृत्तं 
मारस्स पच्चागमिंसु तानि च लोकामिसानि। ते तत्थ अनुपखज्ज मुच्छिता भोजनानि भुञ्जिसु। ते तत्थ अनुपखज्ज 
मुच्छिता भोजनानि भुञ्जमाना मदं आपज्जिसु, मत्ता समाना पमादं आपञ्जिसु, पमत्ता समाना यथाकामकरणीया अहेसुं 
मारस्स अमुस्मिं निवापे अमृस्मिञ्च लोकामिसे। एवञ्हि ते दुतियापि समणब्राह्मणा न परिमुच्चिसु मारस्स इद्भानुभावा । 
यंनून मयं अमुं निवापं निवृत्तं मारस्स अमूनि च लोकामिसानि उपनिस्साय आसयं कप्पेय्याम, तत्रासयं कप्पेत्वा अमुं 
निवापं निवुत्तं मारस्स अमूनि च लोकामिसानि अननुपखज्ज अमुच्छिता भोजनानि भुञ्जिस्साम, अननुपखज्ज अमुच्छिता 
भोजनानि भुञ्जमाना न मदं आपज्जिस्साम, अमत्ता समाना न पमादं आपज्जिस्साम, अप्पमत्ता समाना न 
यथाकामकरणीया भविस्साम मारस्स अमुस्मिं निवापे अमुस्मिञ्च लोकामिसे'ति। 


“ते अमुं निवापं निवृत्तं मारस्स अमूनि च लोकामिसानि उपनिस्साय आसयं कप्पयिसु। तत्रासयं कप्पेत्वा अमुं 
निवापं निवुत्तं मारस्स अमूनि च लोकामिसानि अननुपखज्ज अमुच्छिता भोजनानि भुञ्जिसु। ते तत्थ अननुपखज्ज 
अमुच्छिता भोजनानि भुञ्जमाना न मदं आपज्जिंसु, अमत्ता समाना न पमादं आपञ्जिसु, अप्पमत्ता समाना न 
यथाकामकरणीया अहेसुं मारस्स अमुस्मिं निवापे अमुस्मिञ्च लोकामिसे। अपि च खो एवंदिट्टिका अहेसुं - सस्सतो 
लोको इतिपि, असस्सतो लोको इतिपि; अन्तवा लोको इतिपि, अनन्तवा लोको इतिपि; तं जीवं तं सरीरं इतिपि, अञ्ञं 
जीवं अञ्जं सरीरं इतिपि; होति तथागतो परं मरणा इतिपि, न होति तथागतो परं मरणा इतिपि, होति च न च होति तथागतो 
परं मरणा इतिपि, नेव होति न न होति तथागतो परं मरणा इतिपि। एवज्हि ते, भिक्खवे, ततियापि समणब्राह्मणा न 
परिमुच्चिंसु मारस्स इद्धानुभावा । सेय्यथापि ते, भिकखवे, ततिया मिगजाता तथूपमे अहं इमे ततिये समणब्राह्मणे वदामि । 


२७०. “तत्र, भिक्खवे, चतुत्था समणब्राह्मणा एवं समचिन्तेसुं - `ये खो ते पठमा समणब्राह्मणा अमुं निवापं निवुत्तं 


समचिन्तेसुं - “ये खो ते पठमा समणब्राह्मणा...पे०...। एवञ्हि ते पठमा समणब्राह्मणा न परिमुच्चिसु मारस्स इद्रानुभावा । 
यंनून मयं सब्बसो निवापभोजना लोकामिसा पटिविरमेय्याम भयभोगा पटिविरता अरञ्ञायतनानि अज्झोगाहेत्वा 


परिमुच्चिसु मारस्स इद्धानुभावा । येपि ते ततिया समणब्राह्मणा एवं समचिन्तेसुं ये खो ते पठमा समणब्राह्मणा ...पे०... । 
एवञ्हि ते पठमा समणब्राह्मणा न परिमुच्चिसु मारस्स इद्भानुभावा । येपि ते दुतिया समणब्राह्मणा एवं समचिन्तेसुं ये खो ते 

निवापभोजना लोकामिसा पटिविरमेय्याम, भयभोगा पटिविरता अरञ्ञायतनानि अज्झोगाहेत्वा निहरेय्यामा'ति। ते 
सब्बसो निवापभोजना लोकामिसा पटिविरमिंसु...पे०... । एवज्हि ते दुतियापि समणब्राह्मणा न परिमुच्चिसु मारस्स 
इद्भानुभावा। यंनून मयं अमुं निवापं निवुत्तं मारस्स अमूनि च लोकामिसानि उपनिस्साय आसयं कप्पेय्याम । तत्रासयं 
कणप्पेत्वा अमुं निवापं निवुत्तं मारस्स अमूनि च लोकामिसानि अननुपखज्ज अमुच्छिता भोजनानि भुञ्जिस्साम, 
अननुपखज्ज अमुच्छिता भोजनानि भुञ्जमाना न मदं आपज्जिस्साम, अमत्ता समाना न पमादं आपज्जिस्साम, अप्पमत्ता 
समाना न यथाकामकरणीया भविस्साम मारस्स अमुस्मिं निवापे अमृस्मिञ्च लोकामिसेति । 


“ते अमुं निवापं निवृत्तं मारस्स अमूनि च लोकामिसानि उपनिस्साय आसयं कप्पयिंसु । तत्रायं कप्पेत्वा अमुं 
निवापं निवुत्तं मारस्स अमूनि च लोकामिसानि अननुपखज्ज अमुच्छिता भोजनानि भुञ्जिसु। ते तत्थ अननुपखज्ज 
अमुच्छिता भोजनानि भुञ्जमाना न मदं आपज्जिसु । अमत्ता समाना न पमादं आपज्जिसु । अप्पमत्ता समाना न 
यथाकामकरणीया अहेसुं मारस्स अमुस्मिं निवापे अमुस्मिञ्च लोकामिसे। अपि च खो एवंदिट्विका अहेसुं सस्सतो लोको 
इतिपि...पे०... नेव होति न न होति तथागतो परं मरणा इतिपि। एवञ्हि ते ततियापि समणब्राह्मणा न परिमुच्चिसु मारस्स 
इद्भानुभावा। यंनून मयं यत्थ अगति मारस्स च मारपरिसाय च तत्रासयं कप्पेयाम । तत्रासयं कप्पेत्वा अमुं निवापं निवुत्तं 
मारस्स अमूनि च लोकामिसानि अननुपखज्ज अमुच्छिता भोजनानि भृञ्जिस्साम, अननुपखज्ज अमुच्छिता भोजनानि 
भुञ्जमाना न मदं आपज्जिस्साम, अमत्ता समाना न पमादं आपज्जिस्साम, अप्पमत्ता समाना न यथाकामकरणीया 
भविस्साम मारस्स अमुस्मिं निवापे अमुस्मिञ्च लोकामिसेति। 


“ते यत्थ अगति मारस्स च मारपरिसाय च तत्रासयं कप्पयिसु। तत्रासयं कप्पेत्वा अमुं निवापं निवुत्तं मारस्स अमूनि 
च लोकामिसानि अननुपखज्ज अमुच्छिता भोजनानि भुञ्जिसु, ते तत्थ अननुपखज्ज अमुच्छिता भोजनानि भुञ्जमाना न 
मदं आपज्जिसु, अमत्ता समाना न पमादं आपज्जिंसु, अप्पमत्ता समाना न यथाकामकरणीया अहेसुं मारस्स अमुस्मि 
निवापे अमुस्मिञ्च लोकामिसे। एवञ्हि ते, भिक्खवे, चतुत्था समणब्राह्मणा परिमुच्चिसु मारस्स इद्धानुभावा। सेय्यथापि ते, 
भिक्खवे, चतुत्था मिगजाता तथूपमे अहं इमे चतुत्थे समणब्राह्मणे वदामि । 


२७१९. “कथञ्च, भिक्खवे, अगति मारस्स च मारपरिसाय च? इध, भिक्खवे, भिक्खु विविच्चेव कामेहि विविच्च 
अकुसलेहि धम्मेहि सवितक्कं सविचारं विवेकजं पीतिसुखं पठमं झानं उपसम्पज्ज विहरति। अयं वुच्चति, भिक्खवे, 
भिक्खु अन्धमकासि मारं, अपदं वधित्वा मारचकखुं अदस्सनं गतो पापिमतो। 


“पुन चपरं, भिक्खवे, भिक्खु वितक्कविचारानं वूपसमा अज्झत्तं सम्पसादनं चेतसो एकोदिभावं अवितक्कं अविचारं 
समाधिजं पीतिसुखं दुतियं झानं उपसम्पज्ज विहरति। अयं वुच्चति, भिक्खवे...पे०... पापिमतो। 


“पुन चपरं, भिक्खवे, भिक्खु पीतिया च विरागा उपेक्खको च विहरति सतो च सम्पजानो, सुखञ्च कायेन 
पटिसंवेदेति यं तं अरिया आचिक्खन्ति 'उपेक्खको सतिमा सुखविहारी'ति ततियं झानं उपसम्पज्ज विहरति । अयं वुच्चति, 
भिक्खवे...पे०... पापिमतो । 


“पुन चपरं, भिक्खवे, भिक्खु सुखस्स च पहाना दुक्खस्स च पहाना, पुब्बेव सोमनस्सदोमनस्सानं अत्थङ्गमा, 
अदुक्खमसुखं उपेक्खासतिपारिसुद्धि चतुत्थं झानं उपसम्पज्ज विहरति । अयं वुच्चति, भिकखवे...पे०... पापिमतो । 

“पुन चपरं, भिक्खवे, भिक्खु सब्बसो रूपसञ्जानं समतिक्कमा पटिघसञ्ञानं अत्थङ्गमा नानत्तसञ्ञानं 
अमनसिकारा 'अनन्तो आकासो ति आकासानञ्चायतनं उपसम्पज्ज विहरति। अयं वुच्चति, भिक्खवे...पे०... पापिमतो। 


“पुन चपरं, भिक्खवे, भिक्खु सब्बसो आकासानञ्चायतनं समतिक्कम्म "अनन्तं विञ्ञाण'न्ति विञ्ञाणञ्चायतनं 
उपसम्पज्ज विहरति । अयं वुच्चति, भिक्खवे...पे०... पापिमतो । 


“पुन चपरं, भिक्खवे, भिक्खु सब्बसो विञ्ञजाणञ्चायतनं समतिक्कम्म 'नत्थि किञ्ची'ति आकिञ्चञ्जायतनं 
उपसम्पज्ज विहरति । अयं वुच्चति, भिक्खवे...पे०... पापिमतो । 


“पुन चपरं, भिक्खवे, भिक्खु सब्बसो आकिञ्चञ्जायतनं समतिक्कम्म नेवसञ्ञानासञ्ञजायतनं उपसम्पज्ज 
विहरति। अयं वुच्चति, भिक्खवे...पे०... पापिमतो । 


“पुन चपरं, भिक्खवे, भिक्खु सब्बसो नेवसञ्जानासञ्ञायतनं समतिक्कम्म सञ्जावेदयितनिरोधं उपसम्पज्ज 
विहरति। पञ्ञाय चस्स दिस्वा आसवा परिक्खीणा होन्ति। अयं वुच्चति, भिक्खवे, भिक्खु अन्धमकासि मारं, अपदं 
बधित्वा मारचकखुं अदस्सनं गतो पापिमतो तिण्णो लोके विसत्तिकन्ति। 


इदमवोच भगवा। अत्तमना ते भिक्खू भगवतो भासितं अभिनन्दुन्ति। 
निवापसृत्तं निद्धितं पञ्चमं । 
६. पासरासिसुत्तं 


२७२. एवं मे सुतं - एकं समयं भगवा सावत्थियं विहरति जेतवने अनाथपिण्डिकस्स आरामे। अथ खो भगवा 
पुब्बण्हसमयं निवासेत्वा पत्तचीवरमादाय सावत्थिं पिण्डाय पाविसि। अथ खो सम्बहुला भिक्खू येनायस्मा आनन्दो 
तेनुपसङ्कमिसु; उपसङ्कमित्वा आयस्मन्तं आनन्दं एतदवोचुं - “चिरस्सुता नो, आवुसो आनन्द, भगवतो सम्मुखा धम्मी 
कथा | साधु मयं, आवुसो आनन्द, लभेय्याम भगवतो सम्मुखा धम्मिं कथं सवनाया"ति। “तेन हायस्मन्तो येन रम्मकस्स 
ब्राह्मणस्स अस्समो तेनुपसङ्कमथ; अप्पेव नाम लभेय्याथ भगवतो सम्मुखा धम्मिं कथं सवनाया"ति। “एवमावुसो”ति खो 
ते भिक्खू आयस्मतो आनन्दस्स पच्चस्सोसुं। 


अथ खो भगवा सावत्थियं पिण्डाय चरित्वा पच्छाभत्तं पिण्डपातपटिक्कन्तो आयस्मन्तं आनन्दं आमन्तेसि - 
““आयामानन्द, येन पुब्बारामो मिगारमातुपासादो तेनुपसङ्कमिस्साम दिवाविहाराया''ति। “एवं, भन्ते*ति खो आयस्मा 
आनन्दो भगवतो पच्चस्सोसि। अथ खो भगवा आयस्मता आनन्देन सद्धि येन पुब्बारामो मिगारमातुपासादो तेनुपसङ्कमि 
दिवाविहाराय। अथ खो भगवा सायन्हसमयं पटिसल्लाना बुद्धितो आयस्मन्तं आनन्दं आमन्तेसि - “आयामानन्द, येन 
पुब्बकोडुको तेनुपसङ्कमिस्साम गत्तानि परिसिञ्चितु”न्ति। “एवं, भन्ते”ति खो आयस्मा आनन्दो भगवतो पच्चस्सोसि। 


२७३. अथ खो भगवा आयस्मता आनन्देन सद्भि येन पुब्बकोड्टको तेनुपसङ्कमि गत्तानि परिसिञ्चितुं । पुब्बकोडुके 
गत्तानि परिसिञ्चित्वा पच्चृत्तरित्वा एकचीवरो अट्टासि गत्तानि पुब्बापयमानो। अथ खो आयस्मा आनन्दो भगवन्तं 
एतदवोच - “अयं, भन्ते, रम्मकस्स ब्राह्मणस्स अस्समो अविदूरे। रमणीयो, भन्ते, रम्मकस्स ब्राह्मणस्स अस्समो; 

पासादिको, भन्ते, रम्मकस्स ब्राह्मणस्स अस्समो। साधु, भन्ते, भगवा येन रम्मकस्स ब्राह्मणस्स अस्समो 
तेनुपसङ्कमतु अनुकम्पं उपादाया'ति। अधिवासेसि भगवा तुण्हीभावेन। 


अथ खो भगवा येन रम्मकस्स ब्राह्मणस्स अस्समो तेनुपसङ्कमि। तेन खो पन समयेन सम्बहुला भिक्खू रम्मकस्स 
ब्राह्मणस्स अस्समे धम्मिया कथाय सन्निसिन्ना होन्ति। अथ खो भगवा बहिद्रारकोडुके अट्टासि कथापरियोसानं 
आगमयमानो। अथ खो भगवा कथापरियोसानं विदित्वा उक्कासित्वा अग्गळं आकोटेसि । विवरिंसु खो ते भिक्खू भगवतो 
दवारं । अथ खो भगवा रम्मकस्स ब्राह्मणस्स अस्समं पविसित्वा पञ्जत्ते आसने निसीदि। निसज्ज खो भगवा भिक्खू 
आमन्तेसि - “कायनुत्थ, भिक्खवे, एतरहि कथाय सन्निसिन्ना? का च पन वो अन्तराकथा विप्पकता*ति? 
“भगवन्तमेव खो नो, भन्ते, आरब्भ धम्मी कथा विप्पकता, अथ भगवा अनुप्पत्तो'ति। “साधु, भिक्खवे! एतं खो, 
भिक्खवे, तुम्हाकं पतिरूपं कुलपुत्तानं सद्धा अगारस्मा अनगारियं पब्बजितानं यं तुम्हे धम्मिया कथाय सन्निसीदेय्याथ। 
सन्निपतितानं वो, भिक्खवे, द्यं करणीयं -- धम्मी वा कथा, अरियो वा तुण्हीभावो” । 


२७४. 'द्वेमा, भिक्खवे, परियेसना - अरिया च परियेसना, अनरिया च परियेसना। 


“कतमा च, भिक्खवे, अनरिया परियेसना? इध, भिक्खवे, एकच्चो अत्तना जातिधम्मो समानो जातिधम्मंयेव 
परियेसति, अत्तना जराधम्मो समानो जराधम्मंयेव परियेसति, अत्तना ब्याधिधम्मो समानो ब्याधिधम्मंयेव परियेसति, अत्तना 
मरणधम्मो समानो मरणधम्मंयेव परियेसति, अत्तना सोकधम्मो समानो सोकधम्मंयेव परियेसति, अत्तना संकिलेसधम्मो 
समानो संकिलेसधम्मंयेव परियेसति। 


“किञ्च, भिक्खवे, जातिधम्मं वदेथ? पुत्तभरियं, भिक्खवे, जातिधम्मं, दासिदासं जातिधम्मं, अजेळकं जातिधम्मं, 
कुक्कुटसूकरं जातिधम्मं, हत्थिगवास्सवळवं जातिधम्मं, जातरूपरजतं जातिधम्मं। जातिधम्मा हेते, भिकखवे, उपधयो। 
एत्थायं गथितो [गधीतो (स्या क०)] मुच्छितो अज्झापन्नो अत्तना जातिधम्मो समानो जातिधम्मंयेव परियेसति। 


“किञ्च, भिक्खवे, जराधम्मं वदेथ? पृत्तभरियं, भिकखवे, जराधम्मं, दासिदासं जराधम्मं, अजेळकं जराधम्मं, 
कुक्कुटसूकरं जराधम्मं, हत्थिगवास्सवळवं जराधम्मं, जातरूपरजतं जराधम्मं । जराधम्मा हेते, भिक्खवे, उपधयो । एत्थायं 
गथितो मुच्छितो अज्झापन्नो अत्तना जराधम्मो समानो जराधम्मंयेव परियेसति। 


“किञ्च, भिक्खवे, ब्याधिधम्मं वदेथ? पृत्तभरियं, भिक्खवे, ब्याधिधम्मं, दासिदासं ब्याधिधम्मं, अजेळकं ब्याधिधम्मं, 
कुक्कुटसूकरं ब्याधिधम्मं, हत्थिगवास्सवळवं ब्याधिधम्मं । ब्याधिधम्मा हेते, भिक्खवे, उपधयो । एत्थायं गथितो मुच्छितो 
अज्झापन्नो अत्तना ब्याधिधम्मो समानो ब्याधिधम्मंयेव परियेसति। 


“किञ्च, भिक्खवे, मरणधम्मं वदेथ? पृत्तभरियं, भिक्खवे, मरणधम्मं, दासिदासं मरणधम्मं, अजेळकं मरणधम्मं, 
कुक्कुटसूकरं मरणधम्मं, हत्थिगवास्सवळवं मरणधम्मं । मरणधम्मा हेते, भिक्खवे, उपधयो। एत्थायं गथितो मुच्छितो 
अज्झापन्नो अत्तना मरणधम्मो समानो मरणधम्मंयेव परियेसति। 


“किञ्च, भिक्खवे, सोकधम्मं वदेथ? पृत्तभरियं, भिकखवे, सोकधम्मं, दासिदासं सोकधम्मं, अजेळकं सोकधम्मं, 
कुक्कुटसूकरं सोकधम्मं, हत्थिगवास्सवळवं सोकधम्मं । सोकधम्मा हेते, भिक्खवे, उपधयो । एत्थायं गथितो मुच्छितो 

अज्झापन्नो अत्तना सोकधम्मो समानो सोकधम्मंयेव परियेसति। 


“किञ्च, भिक्खवे, संकिलेसधम्मं वदेथ? पृत्तभरियं, भिक्खवे, संकिलेसधम्मं, दासिदासं संकिलेसधम्मं, अजेळकं 
संकिलेसधम्मं, कुक्कुटसूकरं संकिलेसधम्मं, हत्थिगवास्सवळवं संकिलेसधम्मं, जातरूपरजतं संकिलेसधम्मं । 
संकिलेसधम्मा हेते, भिकखवे, उपधयो। एत्थायं गथितो मुच्छितो अज्झापन्नो अत्तना संकिलेसधम्मो समानो 
संकिलेसधम्मंयेव परियेसति। अयं, भिक्खवे, अनरिया परियेसना । 


२७५. “कतमा च, भिक्खवे, अरिया परियेसना? इध, भिक्खवे, एकच्चो अत्तना जातिधम्मो समानो जातिधम्मे 
आदीनवं विदित्वा अजातं अनुत्तरं योगक्खेमं निब्बानं परियेसति, अत्तना जराधम्मो समानो जराधम्मे आदीनवं विदित्वा 
अजरं अनुत्तरं योगकखेमं निब्बानं परियेसति, अत्तना ब्याधिधम्मो समानो ब्याधिधम्मे आदीनवं विदित्वा अब्याधि अनुत्तरं 
योगकखेमं निब्बानं परियेसति, अत्तना मरणधम्मो समानो मरणधम्मे आदीनवं विदित्वा अमतं अनुत्तरं योगक्खेमं निब्बानं 
परियेसति, अत्तना सोकधम्मो समानो सोकधम्मे आदीनवं विदित्वा असोकं अनुत्तरं योगक्खेमं निब्बानं परियेसति, अत्तना 
संकिलेसधम्मो समानो संकिलेसधम्मे आदीनवं विदित्वा असंकिलिट्ं अनुत्तरं योगक्खेमं निब्बानं परियेसति। अयं, 
भिक्खवे, अरिया परियेसना । 


२७६. “अहम्पि सुदं, भिक्खवे, पुब्बेब सम्बोधा अनभिसम्बुद्धो बोधिसत्तोव समानो अत्तना जातिधम्मो समानो 
जातिधम्मंयेव परियेसामि, अत्तना जराधम्मो समानो जराधम्मंयेव परियेसामि, अत्तना ब्याधिधम्मो समानो ब्याधिधम्मंयेव 
परियेसामि, अत्तना मरणधम्मो समानो मरणधम्मंयेव परियेसामि, अत्तना सोकधम्मो समानो सोकधम्मंयेव परियेसामि, 
अत्तना संकिलेसधम्मो समानो संकिलेसधम्मंयेव परियेसामि। तस्स मय्हं, भिक्खवे, एतदहोसि -- “कि नु खो अहं अत्तना 
जातिधम्मो समानो जातिधम्मंयेव परियेसामि, अत्तना जराधम्मो समानो...पे०... ब्याधिधम्मो समानो... मरणधम्मो समानो... 
सोकधम्मो समानो... अत्तना संकिलेसधम्मो समानो संकिलेसधम्मंयेब परियेसामि? यंनूनाहं अत्तना जातिधम्मो समानो 
जातिधम्मे आदीनवं विदित्वा अजातं अनुत्तरं योगकखेमं निब्बानं परियेसेय्यं, अत्तना जराधम्मो समानो जराधम्मे आदीनवं 
विदित्वा अजरं अनुत्तरं योगकखेमं निब्बानं परियेसेय्यं, अत्तना ब्याधिधम्मो समानो ब्याधिधम्मे आदीनवं विदित्वा अब्याधि 
अनुत्तरं योगकखेमं निब्बानं परियेसेय्यं, अत्तना मरणधम्मो समानो मरणधम्मे आदीनवं विदित्वा अमतं अनुत्तरं योगकखेमं 
निब्बानं परियेसेय्यं, अत्तना सोकधम्मो समानो सोकधम्मे आदीनवं विदित्वा असोकं अनुत्तरं योगक्खेमं निब्बानं 
परियेसेय्यं, अत्तना संकिलेसधम्मो समानो संकिलेसधम्मे आदीनवं विदित्वा असंकिलिटुं अनुत्तरं योगकखेमं निब्बानं 
परियेसेस्य'न्ति। 


२७७. “सो खो अहं, भिक्खवे, अपरेन समयेन दहरोव समानो सुसुकाळकेसो, भद्रेन योब्बनेन समन्नागतो पठमेन 
वयसा अकामकानं मातापितूनं अस्सुमुखानं रुदन्तानं केसमस्सुं ओहारेत्वा कासायानि वत्थानि अच्छादेत्वा अगारस्मा 
अनगारियं पब्बजि। सो एवं पब्बजितो समानो कि कुसलगवेसी [किकुसलंगवेसी (क०)] अनुत्तरं सन्तिवरपदं परियेसमानो 
येन आळारो कालामो तेनुपसङ्कमिं। उपसङ्कमित्वा आळारं कालामं एतदवोचं - 'इच्छामहं, आवुसो कालाम, इमस्मिं 
धम्मविनये ब्रह्मचरियं चरितु'न्ति। एवं वृत्ते, भिक्खवे, आळारो कालामो मं एतदवोच - 'बिहरतायस्मा; तादिसो अयं 
धम्मो यत्थ विञ्ञू पुरिसो नचिरस्सेव सकं आचरियकं सयं अभिञ्ञा सच्छिकत्वा उपसम्पज्ज विहरेय्या'ति। सो खो अहं, 
भिक्खवे, नचिरस्सेव खिप्पमेव तं धम्मं परियापुणिं। सो खो अहं, भिकखवे, तावतकेनेव ओटुपहतमत्तेन लपितलापनमत्तेन 
जाणवादञ्च वदामि थेरवादञ्च, “जानामि पस्सामी'ति च पटिजानामि अहञ्चेव अञ्ञे च। तस्स मय्हं, भिकखवे, एतदहोसि 

— “न खो आळारो कालामो इमं धम्मं केवलं सद्भामत्तकेन सयं अभिञ्ञजा सच्छिकत्वा उपसम्पज्ज विहरामीति 
पवेदेति; अद्धा आळारो कालामो इमं धम्मं जानं पस्सं विहरती'ति। 


“अथ ख्वाहं, भिक्खवे, येन आळारो कालामो तेनुपसङ्कमि; उपसङ्कमित्वा आळारं कालामं एतदवोचं - 'कित्तावता 
नो, आवुसो कालाम, इमं धम्मं सयं अभिञ्ञा सच्छिकत्वा उपसम्पज्ज विहरामीति पवेदेसी'ति [उपसम्पज्ज पवेदेसीति 
(सी० स्या० पी०)]? एवं वृत्ते, भिक्खवे, आळारो कालामो आकिञ्चञ्ञायतनं पवेदेसि। तस्स मय्हं, भिक्खवे, एतदहोसि 
-- 'न खो आळारस्सेव कालामस्स अत्थि सद्धा, मय्हंपत्थि सद्धा; न खो आळारस्सेव कालामस्स अत्थि वीरियं, मय्हंपत्थि 
बीरियं; न खो आळारस्सेव कालामस्स अत्थि सति, मय्हंपत्थि सति; न खो आळारस्सेव कालामस्स अत्थि समाधि, 
मय्हंपत्थि समाधि; न खो आळारस्सेव कालामस्स अत्थि पञ्जा, मय्हंपत्थि पञ्ञा । यंनूनाहं यं धम्मं आळारो कालामो सयं 
अभिज्ञा सच्छिकत्वा उपसम्पज्ज विहरामीति पवेदेति, तस्स धम्मस्स सच्छिकिरियाय पदहेय्य'न्ति। सो खो अहं, भिक्खवे, 
नचिरस्सेव खिप्पमेव तं धम्मं सयं अभिञ्जा सच्छिकत्वा उपसम्पज्ज विहासि । 


“अथ ख्वाहं, भिक्खवे, येन आळारो कालामो तेनुपसङ्कमि; उपसङ्कमित्वा आळारं कालामं एतदवोचं - 
'एत्तावता नो, आवुसो कालाम, इमं धम्मं सयं अभिज्ञा सच्छिकत्वा उपसम्पज्ज पवेदेसी'ति? 

'एत्तावता खो अहं, आवुसो, इमं धम्मं सयं अभिञ्जा सच्छिकत्वा उपसम्पज्ज पवेदेमी'ति। 

“अहम्पि खो, आवुसो, एत्तावता इमं धम्मं सयं अभिञ्ञा सच्छिकत्वा उपसम्पज्ज विहरामी'ति। 


“लाभा नो, आवुसो, सुलद्ध नो, आवुसो, ये मयं आयस्मन्तं तादिसं सब्रह्मचारि पस्साम। इति याहं धम्मं सयं 
अभिज्ञा सच्छिकत्वा उपसम्पज्ज पवेदेमि तं त्वं धम्मं सयं अभिञ्जा सच्छिकत्वा उपसम्पज्ज विहरसि । यं त्वं धम्मं सयं 
अभिज्ञा सच्छिकत्वा उपसम्पज्ज विहरसि तमहं धम्मं सयं अभिञ्जा सच्छिकत्वा उपसम्पज्ज पवेदेमि । इति याहं धम्मं 
जानामि तं त्वं धम्मं जानासि, यं त्वं धम्मं जानासि तमहं धम्मं जानामि। इति यादिसो अहं तादिसो तुवं, यादिसो तुवं तादिसो 
अहं। एहि दानि, आवुसो, उभोव सन्ता इमं गणं परिहरामा'ति। इति खो, भिकखवे, आळारो कालामो आचरियो मे समानो 
(अत्तनो) [( ) नत्थि (सी० स्या० पी०)] अन्तेवासि मं समानं अत्तना [अत्तनो (सी० पी०)] समसमं ठपेसि, उळाराय च मं 
पूजाय पूजेसि। तस्स मय्हं, भिकखवे, एतदहोसि - “नायं धम्मो निब्बिदाय न विरागाय न निरोधाय न उपसमाय न 
अभिञ्ञाय न सम्बोधाय न निब्बानाय संवत्तति, यावदेव आकिञ्चञ्ञायतनूपपत्तिया'ति। सो खो अहं, भिक्खवे, तं धम्मं 
अनलङ्करित्वा तस्मा धम्मा निब्बिज्ज अपक्कमि। 


२७८. “सो खो अहं, भिक्खवे, कि कुसलगवेसी अनुत्तरं सन्तिवरपदं परियेसमानो येन उदको [उद्दको (सी० स्या० 
पी०)] रामपृत्तो तेनुपसङ्कमि; उपसङ्कमित्वा उदकं रामपुत्तं एतदवोचं -- 'इच्छामहं, आवुसो [आवुसो राम (सी० स्या० क०) 
महासत्तो रामपृत्तमेब अवोच, न रामं, रामो हि तत्थ गणाचरियो भवेय्य, तदा च कालङ्कतो असन्तो। तेनेवेत्थ रामायत्तानि 
क्रियपदानि अतीतकालवसेन आगतानि, उदको च रामपृत्तो महासत्तस्स सब्रह्मचारीत्वेव वुत्तो, न आचरियोति। टीकायं च 
““पाळियं रामस्सेव समापत्तिलाभिता आगता न उदकस्सा”ति आदि पच्छाभागे पकासिता], इमस्मिं धम्मविनये ब्रह्मचरियं 
चरितु'न्ति। एवं वुत्ते, भिक्खवे, उदको रामपुत्तो मं एतदवोच - 'वरिहरतायस्मा; तादिसो अयं धम्मो यत्थ विञ्ञू पुरिसो 
नचिरस्सेव सकं आचरियकं सयं अभिञ्ञा सच्छिकत्वा उपसम्पज्ज विहरेय्या'ति। सो खो अहं, भिक्खवे, नचिरस्सेव 

खिप्पमेव तं धम्मं परियापुणिं । सो खो अहं, भिक्खवे, तावतकेनेब ओडुपहतमत्तेन लपितलापनमत्तेन जाणवादञ्च 
वदामि थेरवादञ्च, "जानामि पस्सामीति च पटिजानामि अहञ्चेव अज्जे च। तस्स मय्हं, भिक्खवे, एतदहोसि -- “न खो 
रामो इमं धम्मं केवलं सद्भामत्तकेन सयं अभिञ्ञा सच्छिकत्वा उपसम्पज्ज विहरामीति पवेदेसि; अद्धा रामो इमं धम्मं जानं 
पस्सं विहासी'ति। 


“अथ ख्वाहं, भिक्खवे, येन उदको रामपृत्तो तेनुपसङ्कमि; उपसङ्कमित्वा उदकं रामपृत्तं तदवोचं -- 'कित्तावता नो, 
आवुसो, रामो इमं धम्मं सयं अभिञ्जा सच्छिकत्वा उपसम्पज्ज विहरामीति पवेदेसी'ति? एवं वुत्त, भिकखवे, उदको 
रामपुत्तो नेबसञ्ञानासञ्ञायतनं पवेदेसि। तस्स मय्हं, भिक्खवे, एतदहोसि - “न खो रामस्सेव अहोसि सद्धा, मय्हंपत्थि 
सद्धा; न खो रामस्सेव अहोसि वीरियं, मय्हंपत्थि वीरियं; न खो रामस्सेव अहोसि सति, मय्हंपत्थि सति; न खो रामस्सेव 
अहोसि समाधि, मय्हंपत्थि समाधि, न खो रामस्सेव अहोसि पञ्जा, मस्हंपत्थि पञ्जा । यंनूनाहं यं धम्मं रामो सयं अभिञ्ञा 
सच्छिकत्वा उपसम्पज्ज विहरामीति पवेदेसि, तस्स धम्मस्स सच्छिकिरियाय पदहेय्य'न्ति। सो खो अहं, भिक्खवे, 
नचिरस्सेव खिप्पमेव तं धम्मं सयं अभिज्ञा सच्छिकत्वा उपसम्पज्ज विहासि। 


“अथ ख्वाहं, भिक्खवे, येन उदको रामपुत्तो तेनुपसङ्कमि; उपसङ्कमित्वा उदकं रामपुत्तं एतदवोचं - 
'एत्तावता नो, आवुसो, रामो इमं धम्मं सयं अभिज्ञा सच्छिकत्वा उपसम्पज्ज पवेदेसी ति? 
'एत्तावता खो, आवुसो, रामो इमं धम्मं सयं अभिञ्ञा सच्छिकत्वा उपसम्पज्ज पवेदेसी'ति। 
“अहम्पि खो, आवुसो, एत्तावता इमं धम्मं सयं अभिञ्ञा सच्छिकत्वा उपसम्पज्ज विहरामी'ति। 


“लाभा नो, आवुसो, सुलद्ध नो, आवुसो, ये मयं आयस्मन्तं तादिसं सब्रह्मचारि पस्साम। इति यं धम्मं रामो सयं 
अभिज्ञा सच्छिकत्वा उपसम्पज्ज पवेदेसि, तं त्वं धम्मं सयं अभिज्ञा सच्छिकत्वा उपसम्पज्ज विहरसि । यं त्वं धम्मं सयं 
अभिज्ञा सच्छिकत्वा उपसम्पज्ज विहरसि, तं धम्मं रामो सयं अभिञ्ञा सच्छिकत्वा उपसम्पज्ज पवेदेसि। इति यं धम्मं 
रामो अभिञ्ञासि तं त्वं धम्मं जानासि, यं त्वं धम्मं जानासि, तं धम्मं रामो अभिञ्जासि। इति यादिसो रामो अहोसि तादिसो 
तुवं, यादिसो तुवं तादिसो रामो अहोसि। एहि दानि, आबुसो, तुवं इमं गणं परिहरा'ति। इति खो, भिक्खवे, उदको रामपृत्तो 
सब्रह्मचारी मे समानो आचरियट्ठाने मं ठपेसि, उळाराय च मं पूजाय पूजेसि। तस्स मय्हं, भिक्खवे, एतदहोसि - “नायं 
धम्मो निब्बिदाय न विरागाय न निरोधाय न उपसमाय न अभिज्ञाय न सम्बोधाय न निब्बानाय संवत्तति, यावदेव 
नेवसञ्ञजानासञ्जायतनूपपत्तिया'ति। सो खो अहं, भिकखवे, तं धम्मं अनलङ्करित्वा तस्मा धम्मा निब्बिज्ज अपक्कमिं । 


२७९. “सो खो अहं, भिक्खवे, कि कुसलगवेसी अनुत्तरं सन्तिवरपदं परियेसमानो मगधेसु अनुपुब्बेन चारिकं 
चरमानो येन उरुवेला सेनानिगमो तदवसरिं। तत्थहसं रमणीयं भूमिभागं, पासादिकञ्च वनसण्डं, नदिञ्च सन्दन्तिं सेतकं 
सृपतित्थं रमणीयं, समन्ता [सामन्ता (?)] च गोचरगामं। तस्स मय्हं, भिकखवे, एतदहोसि -- रमणीयो वत, भो, 
भूमिभागो, पासादिको च वनसण्डो, नदी च सन्दति सेतका सुपतित्था रमणीया, समन्ता च गोचरगामो। अलं बतिदं 
कुलपुत्तस्स पधानत्थिकस्स पधानाया'ति। सो खो अहं, भिक्खवे, तत्थेव निसीदि - अलमिदं पधानायाति । 


२८०. “सो खो अहं, भिक्खवे, अत्तना जातिधम्मो समानो जातिधम्मे आदीनवं विदित्वा अजातं अनुत्तरं योगक्खेमं 

निब्बानं परियेसमानो अजातं अनुत्तरं योगक्खेमं निब्बानं अज्झगमं, अत्तना जराधम्मो समानो जराधम्मे आदीनवं 
विदित्वा अजरं अनुत्तरं योगक्खेमं निब्बानं परियेसमानो अजरं अनुत्तरं योगकखेमं निब्बानं अज्झगमं, अत्तना ब्याधिधम्मो 
समानो ब्याधिधम्मे आदीनवं विदित्वा अब्याधि अनुत्तरं योगक्खेमं निब्बानं परियेसमानो अब्याधि अनुत्तरं योगक्खेमं 
निब्बानं अज्झगमं, अत्तना मरणधम्मो समानो मरणधम्मे आदीनवं विदित्वा अमतं अनुत्तरं योगकखेमं निब्बानं अज्झगमं, 
अत्तना सोकधम्मो समानो सोकधम्मे आदीनवं विदित्वा असोकं अनुत्तरं योगकखेमं निब्बानं अज्झगमं, अत्तना 
संकिलेसधम्मो समानो संकिलेसधम्मे आदीनवं विदित्वा असंकिलिट्टं अनुत्तरं योगकखेमं निब्बानं परियेसमानो असंकिलिटुं 
अनुत्तरं योगक्खेमं निब्बानं अज्झगमं | जाणञ्च पन मे दस्सनं उदपादि -- “अकुप्पा मे विमुत्ति, अयमन्तिमा जाति, नत्थि 
दानि पुनब्भवो'ति। 


२८१. “तस्स मय्हं, भिकखवे, एतदहोसि - अधिगतो खो म्यायं धम्मो गम्भीरो दुद्दसो दुरनुबोधो सन्तो पणीतो 
अतक्कावचरो निपुणो पण्डितवेदनीयो। आलयरामा खो पनायं पजा आलयरता आलयसम्मुदिता। आलयरामा खो पनायं 
पजा आलयरताय आलयसम्मुदिताय दुइसं इदं ठानं यदिदं -- इदप्पच्चयता पटिच्चसमुप्पादो । इदम्पि खो ठानं दुद्दसं यदिदं 
- सब्बसङ्घारसमथो सब्बूपधिपटिनिस्सग्गो तण्हाकखयो विरागो निरोधो निब्बानं । अहञ्चेव खो पन धम्मं देसेय्यं, परे च मे 
न आजानेय्युं, सो ममस्स किलमथो, सा ममस्स विहेसा'ति। अपिस्सु मं, भिक्खवे, इमा अनच्छरिया गाथायो पटिभंसु पुब्बे 
अस्सुतपुब्बा - 


'किच्छेन मे अधिगतं, हलं दानि पकासितुं। 
रागदोसपरेतेहि, नायं धम्मो सुसम्बुधो॥ 


"पटिसोतगामिं निपुणं, गम्भीरं दुद्दसं अणुं। 
रागरत्ता न दकखन्ति, तमोखन्धेन आवुटा'”ति [आवटाति (सी०), आवुता (स्या०)]॥ 


२८२. “इतिह मे, भिक्खवे, पटिसञ्चिकखतो अप्पोस्सुक्कताय चित्तं नमति, नो धम्मदेसनाय। अथ खो, भिक्खवे, 
ब्रह्मुनो सहम्पतिस्स मम चेतसा चेतोपरिवितक्कमञ्ञाय एतदहोसि - “नस्सति वत भो लोको, विनस्सति वत भो लोको, 
यत्र हि नाम तथागतस्स अरहतो सम्मासम्बुद्धस्स अप्पोस्सुक्कताय चित्तं नमति [नमिस्सति (?)], नो धम्मदेसनाया'ति। 
अथ खो, भिक्खवे, ब्रह्मा सहम्पति - सेय्यथापि नाम बलवा पुरिसो समिञ्जितं वा बाहं पसारेय्य, पसारितं वा बाहं 
समिञ्जेय्य, एवमेव - ब्रह्मलोके अन्तरहितो मम पुरतो पातुरहोसि। अथ खो, भिक्खवे, ब्रह्मा सहम्पति एकंसं उत्तरासङ्ग 
करित्वा येनाहं तेनञ्जलिं पणामेत्वा मं एतदवोच - 'देसेतु, भन्ते, भगवा धम्मं, देसेतु सुगतो धम्मं। सन्ति सत्ता 
अप्परजक्खजातिका, अस्सवनता धम्मस्स परिहायन्ति । भविस्सन्ति धम्मस्स अञ्ञातारोति। इदमवोच, भिकखवे, ब्रह्मा 
सहम्पति। इदं वत्वा अथापरं एतदवोच - 


'पातुरहोसि मगधेसु पुब्बे, 

धम्मो असुद्धो समलेहि चिन्तितो। 

अपापुरेतं [अवापुरेतं (सी०)] अमतस्स द्वारं, 
सुणन्तु धम्मं विमलेनानुबुद्धं ॥ 


“सेले यथा पब्बतमुद्धनिट्टितो, 


www.tipitaka.org Vipassana Research Institute 


Page ]3] sur 244 


यथापि पस्से जनतं समन्ततो । 

तथूपमं धम्ममयं सुमेध, 

पासादमारुय्ह समन्तचकखु । 

सोकावतिण्णं [सोकावकिण्णं (स्या०)] जनतमपेतसोको, 
अवेक्खस्सु जातिजराभिभूतं ॥ 


'उद्ठेहि वीर विजितसङ्गाम, 

सत्थवाह अणण विचर लोके । 

देसस्सु [देसेतु (स्या० क०)] भगवा धम्मं, 
अञ्जातारो भविस्सन्ती'”ति॥ 


२८३. “अथ खो अहं, भिक्खवे, ब्रह्मुनो च अज्झेसनं विदित्वा सत्तेसु च कारुञ्ञतं पटिच्च बुद्धचक्खुना लोकं 
वोलोकेसि। अद्दसं खो अहं, भिक्खवे, बुद्धचक्खुना लोकं वोलोकेन्तो सत्ते अप्परजवखे महारजकखे, तिक्खिन्द्रिये 
मुदिनद्रिये, स्वाकारे द्वाकारे, सुविञ्ञापये दुविञ्ञापये, अप्पेकच्चे परलोकवज्जभयदस्साविने [दस्साविनो (स्या० कं० 
क०)] निहरन्ते, अप्पेकच्चे न परलोकवज्जभयदस्साविने [दस्साविनो (स्या० कं० क०)] विहरन्ते । सेय्यथापि नाम 
उप्पलिनियं वा पदुमिनियं वा पुण्डरीकिनियं वा अप्पेकच्चानि उप्पलानि वा पदुमानि वा पुण्डरीकानि वा उदके जातानि 
उदके संवड्टानि उदकानुग्गतानि अन्तोनिमुग्गपोसीनि, अप्पेकच्चानि उप्पलानि वा पदुमानि वा पुण्डरीकानि वा उदके 
जातानि उदके संवड्डानि उदकानुग्गतानि समोदकं ठितानि, अप्पेकच्चानि उप्पलानि वा पदुमानि वा पुण्डरीकानि वा उदके 
जातानि उदके संवड्डानि उदकं अच्चुग्गम्म ठितानि [तिट्ठन्ति (सी० स्या० पी०)] अनुपलित्तानि उदकेन; एवमेव खो अहं 
भिक्खवे, बुद्धचक्खुना लोकं वोलोकेन्तो अद्दसं सत्ते अप्परजकखे महारजक्खे, तिक्खिन्द्रिये मुदिन्द्रिये, स्वाकारे द्वाकारे, 
सुविञ्ञापये दुविञ्ञापये, अप्पेकच्चे परलोकवज्जभयदस्साविने विहरन्ते, अप्पेकच्चे न परलोकवज्जभयदस्साविने 
विहरन्ते। अथ ख्वाहं, भिक्खवे, ब्रह्मानं सहम्पति गाथाय पच्चभासि - 


“अपारुता तेसं अमतस्स द्वारा, 
ये सोतवन्तो पमुञ्चन्तु सद्ध । 
विहिससञ्जी पगुणं न भासि, 
धम्मं पणीतं मनुजेसु ब्रह्मे 'ति॥ 


“अथ खो, भिक्खवे, ब्रह्मा सहम्पति 'कतावकासो खोम्हि भगवता धम्मदेसनाया'ति मं अभिवादेत्वा पदक्खिणं कत्वा 
तत्थेवन्तरथायि। 


२८४. “तस्स मय्हं, भिकखवे, एतदहोसि - 'कस्स नु खो अहं पठमं धम्मं देसेय्यं; को इमं धम्मं खिप्पमेव 
आजानिस्सती'ति? तस्स मय्हं, भिकखवे, एतदहोसि -- 'अयं खो आळारो कालामो पण्डितो वियत्तो मेधावी दीघरत्तं 
अप्परजक्खजातिको । यंनूनाहं आळारस्स कालामस्स पठमं धम्मं देसेय्यं | सो इमं धम्मं खिप्पमेव आजानिस्सती'ति। अथ 
खो मं, भिक्खवे, देवता उपसङ्कमित्वा एतदवोच - 'सत्ताहकालङ्कतो, भन्ते, आळारो कालामो'ति। जाणञ्च पन मे दस्सनं 
उदपादि - 'सत्ताहकालङ्कतो आळारो कालामो'ति। तस्स मय्हं, भिक्खवे, एतदहोसि -- 'महाजानियो खो आळारो 
कालामो। सचे हि सो इमं धम्मं सुणेय्य, खिप्पमेव आजानेय्या'ति। 

“तस्स मय्हं, भिकखवे, एतदहोसि - 'कस्स नु खो अहं पठमं धम्मं देसेय्यं; को इमं धम्मं खिप्पमेव 
आजानिस्सती ति? तस्स मय्हं, भिकखवे, एतदहोसि -- “अयं खो उदको रामपृत्तो पण्डितो वियत्तो मेधावी दीघरत्तं 
अप्परजक्खजातिको । यंनूनाहं उदकस्स रामपृत्तस्स पठमं धम्मं देसेय्यं । सो इमं धम्मं खिप्पमेव आजानिस्सती'ति। अथ खो 
मं, भिकखवे, देवता उपसङ्कमित्वा एतदवोच - 'अभिदोसकालङ्कतो, भन्ते, उदको रामपुत्तोति। जाणञ्च पन मे दस्सनं 
उदपादि - 'अभिदोसकालङ्कतो उदको रामपुत्तोति। तस्स मय्हं, भिक्खवे, एतदहोसि -- 'महाजानियो खो उदको 
रामपुत्तो। सचे हि सो इमं धम्मं सुणेय्य, खिप्पमेव आजानेय्या'ति। 


“तस्स मय्हं, भिक्खवे, एतदहोसि -- 'कस्स नु खो अहं पठमं धम्मं देसेस्यं; को इमं धम्मं खिप्पमेव 
आजानिस्सती'ति? तस्स मय्हं, भिकखवे, एतदहोसि -- 'बहुकारा खो मे पञ्चवग्गिया भिक्खू, ये मं पधानपहितत्तं 
उपट्टहिंसु । यंनूनाहं पञ्चवग्गियानं भिक्खूनं पठमं धम्मं देसेय्य'न्ति। तस्स मय्हं, भिक्खवे, एतदहोसि -- “कहं नु खो एतरहि 
पञ्चवग्गिया भिक्खू विहरन्ती'ति? अद्दसं खो अहं, भिक्खवे, दिब्बेन चक्खुना विसुद्धेन अतिक्कन्तमानुसकेन पञ्चवग्गिये 
भिक्खू बाराणसियं विहरन्ते इसिपतने मिगदाये। अथ ख्वाहं, भिक्खवे, उरुवेलायं यथाभिरन्तं विहरित्वा येन बाराणसी तेन 
चारिकं पक्कमि [पक्कामिं (स्या० पी० क०)]। 


२८५. “अद्दसा खो मं, भिकखवे, उपको आजीवको अन्तरा [आजीविको (सी० पी० क०)] च गयं अन्तरा च बोधि 
अद्धानमग्गप्पटिपन्नं । दिस्वान मं एतदवोच - 'विप्पसन्नानि खो ते, आवुसो, इन्द्रियानि, परिसुद्धो छविवण्णो परियोदातो! 
कंसि त्वं, आवुसो, उद्दिस्स पब्बजितो, को वा ते सत्था, कस्स वा त्वं धम्मं रोचेसी'ति? एवं वृत्ते, अहं, भिक्खवे, उपकं 
आजीवकं गाथाहि अज्झभासि - 


“सब्बाभिभू सब्बविदूहमस्मि, सब्बेसु धम्मेसु अनूपलित्तो । 
सब्बञ्जहो तण्हाकखये विमृत्तो, सयं अभिज्ञाय कमुद्दिसेय्यं॥ 


“न मे आचरियो अत्थि, सदिसो मे न विज्जति। 
सदेवकस्मिं लोकस्मिं, नत्थि मे पटिपुग्गलो॥ 


“अहञ्हि अरहा लोके, अहं सत्था अनुत्तरो। 
एकोम्हि सम्मासम्बुद्धो, सीतिभूतोस्मि निब्बुतो॥ 


"धम्मचक्कं पवत्तेतुं, गच्छामि कासिनं पुरं । 
अन्धीभूतस्मिं [अन्धभूतस्मि (सी० स्या० पी०)] लोकस्मिं, आहञ्छं अमतदुन्दुभिःन्ति॥ 


“यथा खो त्वं, आवुसो, पटिजानासि, अरहसि अनन्तजिनो'ति! 


“मादिसा वे जिना होन्ति, ये पत्ता आसवक्खयं । 
जिता मे पापका धम्मा, तस्माहमुपक जिनो'ति॥ 


“एवं वुत्त, भिक्खवे, उपको आजीवको 'हुपेय्यपावुसो'ति [हुवेय्यपावुसो (सी० पी०), हुवेय्यावुसो (स्या०)] वत्वा 
सीसं ओकम्पेत्वा उम्मग्गं गहेत्वा पक्कामि। 

२८६. “अथ ख्वाहं, भिक्खवे, अनुपुब्बेन चारिकं चरमानो येन बाराणसी इसिपतनं मिगदायो येन पञ्चबग्गिया 
भिक्खू तेनुपसङ्कमिं। अद्दसंसु खो मं, भिक्खवे, पञ्चवग्गिया भिक्खू दूरतो आगच्छन्तं | दिस्वान अञ्जमञ्ञं सण्ठपेसुं 
[अञ्ञमञ्ञं कतिकं सण्ठपेसुं (विनयपिटके महावग्गे)] -- `अयं खो, आवुसो, समणो गोतमो आगच्छति बाहुल्लिको 
[बाहुलिको (सी० पी०) सारत्थदीपनीटीकाय समेति] पधानविब्भन्तो आवत्तो बाहुल्लाय। सो नेव अभिवादेतब्बो, न 
पच्चुड्डातब्बो; नास्स पत्तचीवरं पटिग्गहेतब्बं। अपि च खो आसनं ठपेतब्बं, सचे आकङ्िस्सति निसीदिस्सती'ति। यथा 
यथा खो अहं, भिक्खवे, उपसङ्कमिं तथा तथा पञ्चवग्गिया भिक्खू नासक्खिंसु सकाय कतिकाय सण्ठातुं। अप्पेकच्चे मं 
पच्चुग्गन्त्वा पत्तचीवरं पटिग्गहेसुं, अप्पेकच्चे आसनं पञ्जपेसुं, अप्पेकच्चे पादोदकं उपट्टपेसुं। अपि च खो मं नामेन च 
आवुसोवादेन च समुदाचरन्ति । 


“एवं वृत्ते, अहं, भिकखवे, पञ्चवग्गिये भिक्खू एतदवोचं - “मा, भिकखवे, तथागतं नामेन च आवुसोवादेन च 
समुदाचरथ [समुदाचरित्थ (सी० स्या० पी०)]। अरहं, भिक्खवे, तथागतो सम्मासम्बुद्रो। ओदहथ, भिक्खवे, सोतं, 
अमतमधिगतं, अहमनुसासामि, अहं धम्मं देसेमि। यथानुसिट्टं तथा पटिपज्जमाना नचिरस्सेव -- यस्सत्थाय कुलपुत्ता 
सम्मदेव अगारस्मा अनगारियं पब्बजन्ति तदनुत्तरं - ब्रह्मचरियपरियोसानं दिट्टेव धम्मे सयं अभिञ्जा सच्छिकत्वा 
उपसम्पज्ज विहरिस्सथा'ति। एवं वुत्ते, भिक्खवे, पञ्चवग्गिया भिक्खू मं एतदवोचुं -- “तायपि खो त्वं, आवुसो गोतम, 
इरियाय ताय पटिपदाय ताय दुक्करकारिकाय नाज्झगमा उत्तरिमनुस्सधम्मा अलमरियजाणदस्सनविसेसं, कि पन त्वं 
एतरहि बाहुल्लिको पधानविब्भन्तो आवत्तो बाहुल्लाय अधिगमिस्ससि उत्तरिमनुस्सधम्मा 
अलमरियजाणदस्सनविसेस' न्ति? एवं वृत्ते, अहं, भिक्खवे, पञ्चबग्गिये भिक्खू एतदवोचं -- “न, भिकखवे, तथागतो 
बाहुल्लिको, न पधानविब्भन्तो, न आवत्तो बाहुल्लाय। अरहं, भिकखवे, तथागतो सम्मासम्बुद्धो । ओदहथ, भिकखवे, सोतं, 
अमतमधिगतं, अहमनुसासामि, अहं धम्मं देसेमि। यथानुसिट्ठ तथा पटिपज्जमाना नचिरस्सेव -- यस्सत्थाय कुलपृत्ता 
सम्मदेव अगारस्मा अनगारियं पब्बजन्ति तदनुत्तरं - ब्रह्मचरियपरियोसानं दिट्टेव धम्मे सयं अभिञ्जा सच्छिकत्वा 
उपसम्पज्ज विहरिस्सथा'ति। दुतियम्पि खो, भिकखवे, पञ्चवग्गिया भिक्खू मं एतदवोचुं - “तायपि खो त्वं, आवुसो 
गोतम, इरियाय ताय पटिपदाय ताय दुक्करकारिकाय नाज्झगमा उत्तरिमनुस्सधम्मा अलमरियजाणदस्सनविसेसं, कि पन 
त्वं एतरहि बाहुल्लिको पधानविब्भन्तो आवत्तो बाहुल्लाय अधिगमिस्ससि उत्तरिमनुस्सधम्मा 
अलमरियजाणदस्सनविसेस' न्ति? दुतियम्पि खो अहं, भिक्खवे, पञ्चबग्गिये भिक्खू एतदवोचं - “न, भिक्खवे, तथागतो 
बाहुल्लिको...पे०... उपसम्पज्ज विहरिस्सथा ति । ततियम्पि खो, भिक्खवे, पञ्चवग्गिया भिक्खू मं एतदवोचुं - *तायपि खो 
त्वं, आवुसो गोतम, इरियाय ताय पटिपदाय ताय दुक्करकारिकाय नाज्झगमा उत्तरिमनुस्सधम्मा 
अलमरियजाणदस्सनविसेसं, कि पन त्वं एतरहि बाहुल्लिको पधानविब्भन्तो आवत्तो बाहुल्लाय अधिगमिस्ससि 
उत्तरिमनुस्सधम्मा अलमरियजाणदस्सनविसेस' न्ति? 


“एवं वृत्ते, अहं, भिक्खवे, पञ्चवग्गिये भिक्खू एतदवोचं - 'अभिजानाथ मे नो तुम्हे, भिकखवे, इतो पुब्बे एवरूपं 
पभावितमेत'न्ति [भासितमेतन्ति (सी० स्या० विनयेपि)]? “नो हेतं, भन्ते" । 'अरहं, भिक्खवे, तथागतो सम्मासम्बुद्धो । 
ओदहथ, भिकखवे, सोतं, अमतमधिगतं, अहमनुसासामि, अहं धम्मं देसेमि। यथानुसिट्टं तथा पटिपज्जमाना नचिरस्सेव - 
यस्सत्थाय कुलपुत्ता सम्मदेव अगारस्मा अनगारियं पब्बजन्ति तदनुत्तरं - ब्रह्मचरियपरियोसानं दिद्देव धम्मे सयं अभिञ्ञा 
सच्छिकत्वा उपसम्पज्ज विहरिस्सथा'ति। 


“असकिरिंब खो अहं, भिक्खवे, पञ्चवग्गिये भिक्खू सञ्ञापेतुं। द्वेपि सुदं, भिकखवे, भिक्खू ओवदामि, तयो भिक्खू 

पिण्डाय चरन्ति । यं तयो भिक्खू पिण्डाय चरित्वा आहरन्ति तेन छब्बग्गिया [छब्बग्गा (सी० स्या०)] यापेम। तयोपि 
सुदं, भिक्खवे, भिक्खू ओवदामि, द्वे भिक्खू पिण्डाय चरन्ति । यं द्वे भिक्खू पिण्डाय चरित्वा आहरन्ति तेन छब्बग्गिया 
यापेम। अथ खो, भिक्खवे, पञ्चबग्गिया भिक्खू मया एवं ओवदियमाना एवं अनुसासियमाना अत्तना जातिधम्मा समाना 
जातिधम्मे आदीनवं विदित्वा अजातं अनुत्तरं योगकखेमं निब्बानं परियेसमाना अजातं अनुत्तरं योगकखेमं निब्बानं 
अज्झगमंसु, अत्तना जराधम्मा समाना जराधम्मे आदीनवं विदित्वा अजरं अनुत्तरं योगक्खेमं निब्बानं परियेसमाना अजरं 
अनुत्तरं योगक्खेमं निब्बानं अज्झगमंसु, अत्तना ब्याधिधम्मा समाना...पे०... अत्तना मरणधम्मा समाना... अत्तना सोकधम्मा 
समाना... अत्तना संकिलेसधम्मा समाना संकिलेसधम्मे आदीनवं विदित्वा असंकिलिड्ठं अनुत्तरं योगक्खेमं निब्बानं 
परियेसमाना असंकिलिट्टं अनुत्तरं योगक्खेमं निब्बानं अज्झगमंसु। जाणञ्च पन नेसं दस्सनं उदपादि -- 'अकुप्पा नो 
विमृत्ति [अकुप्पा नेसं विमुत्ति (क०)], अयमन्तिमा जाति, नत्थि दानि पुनब्भवो'ति। 


२८७. “पञ्चिमे, भिक्खवे, कामगुणा । कतमे पञ्च? चक्खुविञ्ञेय्या रूपा इट्टा कन्ता मनापा पियरूपा कामूपसंहिता 
रजनीया, सोतविञ्जेय्या सद्दा...पे०... घानविञ्जेय्या गन्धा... जिव्हाविञ्जेय्या रसा... कायविञ्जेय्या फोडुब्बा इट्टा कन्ता 
मनापा पियरूपा कामूपसंहिता रजनीया। इमे खो, भिक्खवे, पञ्च कामगुणा। ये हि केचि, भिकखवे, समणा वा ब्राह्मणा वा 
इमे पञ्च कामगुणे गथिता मुच्छिता अज्झोपन्ना अनादीनवदस्साविनो अनिस्सरणपञ्जा परिभुञ्जन्ति, ते एवमस्सु 
वेदितब्बा - 'अनयमापन्ना ब्यसनमापन्ना यथाकामकरणीया पापिमतो' [पापिमतो"ति (?)]। 'सेय्यथापि, भिक्खवे, 
आरञ्ञको मगो बद्धो पासरासि अधिसयेय्य। सो एवमस्स वेदितब्बो - अनयमापन्नो ब्यसनमापन्नो यथाकामकरणीयो 
लुद्दस्स । आगच्छन्ते च पन लुद्दे येन कामं न पक्कमिस्सती'ति। एवमेव खो, भिक्खवे, ये हि केचि समणा वा ब्राह्मणा वा 
इमे पञ्च कामगुणे गथिता मुच्छिता अज्झोपन्ना अनादीनवदस्साविनो अनिस्सरणपञ्जा परिभुञ्जन्ति, ते एवमस्सु 
वेदितब्बा - 'अनयमापन्ना ब्यसनमापन्ना यथाकामकरणीया पापिमतो'। ये च खो केचि, भिक्खवे, समणा वा ब्राह्मणा वा 
इमे पञ्च कामगुणे अगथिता अमुच्छिता अनज्झोपन्ना आदीनवदस्साविनो निस्सरणपञ्ञा परिभुञ्जन्ति, ते एवमस्सु 
वेदितब्बा - “न अनयमापन्ना न ब्यसनमापन्ना न यथाकामकरणीया पापिमतो'। 


““सेय्यथापि, भिक्खवे, आरञ्जको मगो अबद्धो पासरासिं अधिसयेय्य। सो एवमस्स वेदितब्बो - “न अनयमापन्नो 
न ब्यसनमापन्नो न यथाकामकरणीयो लुद्दस्स। आगच्छन्ते च पन लुद्दे येन कामं पक्कमिस्सती'ति। एवमेव खो, भिक्खवे, 
ये हि केचि समणा वा ब्राह्मणा वा इमे पञ्च कामगुणे अगथिता अमुच्छिता अनज्झोपन्ना आदीनवदस्साविनो 
निस्सरणपञ्जा परिभुञ्जन्ति, ते एवमस्सु वेदितब्बा - “न अनयमापन्ना न ब्यसनमापन्ना न यथाकामकरणीया पापिमतो'। 


““सेय्यथापि, भिक्खवे, आरञ्जको मगो अरञ्जे पवने चरमानो विस्सत्थो गच्छति, विस्सत्थो तिट्ठति, विस्सत्थो 
निसीदति, विस्सत्थो सेय्यं कप्पेति । तं किस्स हेतु? अनापाथगतो, भिकखवे, लुद्दस्स । एवमेव खो, भिक्खवे, भिक्खु 
विविच्चेव कामेहि विविच्च अकुसलेहि धम्मेहि सवितक्कं सविचारं विवेकजं पीतिसुखं पठमं झानं उपसम्पज्ज विहरति। 
अयं वुच्चति, भिक्खवे, भिक्खु अन्धमकासि मारं अपदं, वधित्वा मारचक्खुं अदस्सनं गतो पापिमतो। 


“पुन चपरं, भिक्खवे, भिक्खु वितककविचारानं वूपसमा अज्झत्तं सम्पसादनं चेतसो एकोदिभावं अवितक्कं अविचारं 
समाधिजं पीतिसुखं दुतियं झानं उपसम्पज्ज विहरति। अयं वुच्चति, भिक्खवे...पे०... पापिमतो। 


“पुन चपरं, भिक्खवे, भिक्खु पीतिया च विरागा उपेक्खको च विहरति, सतो च सम्पजानो, सुखञ्च कायेन 
पटिसंवेदेति यं तं अरिया आचिकखन्ति “उपेक्खको सतिमा सुखविहारी'ति ततियं झानं उपसम्पज्ज विहरति। अयं वुच्चति, 

भिक्खवे...पे०... पापिमतो। 


“पुन चपरं, भिक्खवे, भिक्खु सुखस्स च पहाना दुक्खस्स च पहाना पुब्बेव सोमनस्सदोमनस्सानं अत्थङ्गमा 
अदुक्खमसुखं उपेक्खासतिपारिसुद्धि चतुत्थं झानं उपसम्पज्ज विहरति। अयं वुच्चति, भिक्खवे...पे०... पापिमतो । 


“पुन चपरं, भिक्खवे, भिक्खु सब्बसो रूपसञ्जानं समतिक्कमा पटिघसञ्ञानं अत्थङ्गमा नानत्तसञ्ञानं 
अमनसिकारा "अनन्तो आकासो'ति आकासानञ्चायतनं उपसम्पज्ज विहरति । अयं वुच्चति, भिक्खवे...पे०... पापिमतो। 


“पुन चपरं, भिक्खवे, भिक्खु सब्बसो आकासानञ्चायतनं समतिक्कम्म “अनन्त विञ्ञाण'न्ति विञ्जाणञ्चायतनं 
उपसम्पज्ज विहरति । अयं वुच्चति, भिक्खवे...पे०... पापिमतो। 


“पुन चपरं, भिक्खवे, भिक्खु सब्बसो विञ्जाणञ्चायतनं समतिक्कम्म 'नत्थि किञ्ची ति आकिञ्चञ्ञायतनं 
उपसम्पज्ज विहरति । अयं वुच्चति, भिक्खवे...पे०... पापिमतो । 


“पुन चपरं, भिक्खवे, भिक्खु सब्बसो आकिञ्चञ्जायतनं समतिक्कम्म नेवसञ्ञानासञ्ञजायतनं उपसम्पज्ज 
विहरति। अयं वुच्चति, भिक्खवे...पे०... पापिमतो । 


“पुन चपरं, भिक्खवे, भिक्खु सब्बसो नेबसञ्ञानासञ्ञायतनं समतिक्कम्म सञ्ञजावेदयितनिरोधं उपसम्पज्ज 
विहरति, पञ्ञाय चस्स दिस्वा आसवा परिक्खीणा होन्ति। अयं वुच्चति, भिक्खवे, भिक्खु अन्धमकासि मारं अपदं, 
बधित्वा मारचक्खुं अदस्सनं गतो पापिमतो। तिण्णो लोके विसत्तिकं विस्सत्थो गच्छति, विस्सत्थो तिट्ठति, विस्सत्थो 
निसीदति, विस्सत्थो सेय्यं कप्पेति । तं किस्स हेतु? अनापाथगतो, भिक्खवे, पापिमतो"ति। 


इदमवोच भगवा। अत्तमना ते भिक्खू भगवतो भासितं अभिनन्दुन्ति। 
पासरासिसुत्तं निट्टितं छट्टं । 
७. चूळहत्थिपदोपमसुत्तं 


२८८. एवं मे सुतं - एकं समयं भगवा सावत्थियं विहरति जेतवने अनाथपिण्डिकस्स आरामे। तेन खो पन समयेन 
जाणुस्सोणि ब्राह्मणो सब्बसेतेन वळवाभिरथेन [बवळभीरथेन (सी० पी०)] सावत्थिया निय्याति दिवादिवस्स। अद्दसा खो 
जाणुस्सोणि ब्राह्मणो पिलोतिकं परिब्बाजकं दूरतोब आगच्छन्तं । दिस्वान पिलोतिकं परिब्बाजकं एतदवोच - 


“हन्द, कुतो नु भवं वच्छायनो आगच्छति दिवादिवस्सा 'ति? 
“इतो हि खो अहं, भो, आगच्छामि समणस्स गोतमस्स सन्तिका”ति। 
“नतं कि मञ्ञति, भवं वच्छायनो, समणस्स गोतमस्स पञ्ञावेय्यत्तियं? 


“पण्डितो मञ्ञेति। 

“को चाहं, भो, को च समणस्स गोतमस्स पञ्ञावेय्यत्तियं जानिस्सामि! सोपि नूनस्स तादिसोब यो समणस्स 
गोतमस्स पञ्ञावेय्यत्तियं जानेय्या”ति। 


““उव्ठाराय खलु भवं वच्छायनो समणं गोतमं पसंसाय पसंसती”ति। 

“को चाहं, भो, को च समणं गोतमं पसंसिस्सामि? 

“पसत्थपसत्थोव सो भवं गोतमो सेट्टी देवमनुस्सान' न्ति। 

“कं पन भवं वच्छायनो अत्थवसं सम्पस्समानो समणे गोतमे एवं अभिप्पसन्नो”ति [अभिप्पसन्नो होतीति (स्या०)]? 


“सेस्यथापि, भो, कुसलो नागवनिको नागवनं पविसेय्य। सो पस्सेय्य नागवने महन्तं हत्थिपदं, दीघतो च आयतं, 
तिरियञ्च वित्थतं । सो निं गच्छेय्य - “महा वत, भो, नागोति। एवमेव खो अहं, भो, यतो अद्दसं समणे गोतमे चत्तारि 
पदानि अथाहं निट्टुमगमं -- सम्मासम्बुद्धो भगवा, स्वाकखातो भगवता धम्मो, सुप्पटिपन्नो भगवतो सावकसङ्घो'ति। 


२८९. “कतमानि चत्तारि? इधाहं, भो, पस्सामि एकच्चे खत्तियपण्डिते निपुणे कतपरप्पवादे वालवेधिरूपे, ते 
भिन्दन्ता [वोभिन्दन्ता (सी० पी०) वि + अव + भिन्दन्ता] मञ्जे चरन्ति पञ्जागतेन दिड्टिगतानि। ते सुणन्ति -- समणो 
खलु, भो, गोतमो अमुकं नाम गामं वा निगमं वा ओसरिस्सती'ति। ते पञ्हं अभिसङ्करोन्ति - “इमं मयं पञ्हं समणं गोतमं 
उपसङ्कमित्वा पुच्छिस्साम। एवं चे नो पुट्टो एवं ब्याकरिस्सति, एवमस्स मयं वादं आरोपेस्साम । एवं चेपि नो पुट्ठो एवं 
ब्याकरिस्सति, एवम्पिस्स मयं वादं आरोपेस्सामा'ति। ते सुणन्ति - "समणो खलु, भो, गोतमो अमुकं नाम गामं वा निगमं 
वा ओसटो'ति। ते येन समणो गोतमो तेनुपसङ्कमन्ति। ते समणो गोतमो धम्मिया कथाय सन्दस्सेति समादपेति समृत्तेजेति 
सम्पहंसेति। ते समणेन गोतमेन धम्मिया कथाय सन्दस्सिता समादपिता समुत्तेजिता सम्पहंसिता न चेव समणं गोतमं पञ्हं 
पुच्छन्ति, कुतोस्स [कुतस्स (सी० स्या० पी०)] वादं आरोपेस्सन्ति? अञ्जदत्थु समणस्सेव गोतमस्स सावका सम्पज्जन्ति। 
यदाहं, भो, समणे गोतमे इमं पठमं पदं अद्दसं अथाहं निट्ठमगमं -- 'सम्मासम्बुद्धो भगवा, स्वाकखातो भगवता धम्मो, 
सुप्पटिपन्नो भगवतो सावकसङ्घो'ति। 


“पुन चपराहं, भो, पस्सामि इधेकच्चे ब्राह्मणपण्डिते...पे०... गहपतिपण्डिते...पे०... समणपण्डिते निपुणे कतपरप्पवादे 
वालवेधिरूपे ते भिन्दन्ता मञ्ञे चरन्ति पञ्ञागतेन दिड्टिगतानि। ते सुणन्ति - समणो खलु भो गोतमो अमुकं नाम गामं 
वा निगमं वा ओसरिस्सती'ति। ते पञ्हं अभिसङ्करोन्ति इमं मयं पञ्हं समणं गोतमं उपसङ्कमित्वा पुच्छिस्साम। एवं चे नो 
पुड़ो एवं ब्याकरिस्सति, एवमस्स मयं वादं आरोपेस्साम। एवं चेपि नो पुड़ो एवं ब्याकरिस्सति, एबंपिस्स मयं वादं 
आरोपेस्सामा'ति। ते सुणन्ति समणो खलु भो गोतमो अमुकं नाम गामं वा निगमं बा ओसटो'ति। ते येन समणो गोतमो 
तेनुपसङ्कमन्ति। ते समणो गोतमो धम्मिया कथाय सन्दस्सेति समादपेति समुत्तेजेति सम्पहंसेति। ते समणेन गोतमेन 
धम्मिया कथाय सन्दस्सिता समादपिता समुत्तेजिता सम्पहंसिता न चेव समणं गोतमं पञ्हं पुच्छन्ति, कुतोस्स वादं 
आरोपेस्सन्ति? अञ्ञजदत्थु समणंयेव गोतमं ओकासं याचन्ति अगारस्मा अनगारियं पब्बज्जाय। ते समणो गोतमो 
पब्बाजेति [पब्बाजेति उपसम्पादेति (सी०)]। ते तत्थ पब्बजिता समाना वूपकट्टा अप्पमत्ता आतापिनो पहितत्ता विहरन्ता 
नचिरस्सेब -- यस्सत्थाय कुलपुत्ता सम्मदेव अगारस्मा अनगारियं पब्बजन्ति तदनृत्तरं - ब्रह्मचरियपरियोसानं दिट्टेव धम्मे 
सयं अभिञ्जा सच्छिकत्वा उपसम्पज्ज विहरन्ति। ते एवमाहंसु -- “मनं वत, भो, अनस्साम, मनं वत, भो, पनस्साम; 

मयजिह पुब्बे अस्समणाव समाना समणम्हाति पटिजानिम्ह, अब्राह्मणाव समाना ब्राह्मणम्हाति पटिजानिम्ह, 
अनरहन्तोब समाना अरहन्तम्हाति पटिजानिम्ह। इदानि खोम्ह समणा, इदानि खोम्ह ब्राह्मणा, इदानि खोम्ह अरहन्तो'ति। 
यदाहं, भो, समणे गोतमे इमं चतुत्थं पदं अद्दसं अथाहं निटुमगमं -- 'सम्मासम्बुद्धो भगवा, स्वाकखातो भगवता धम्मो, 
सुप्पटिपन्नो भगवतो सावकसङ्घो'”ति। 


“यतो खो अहं, भो, समणे गोतमे इमानि चत्तारि पदानि अहसं अथाहं निट्ठमगमं -- 'सम्मासम्बुद्धो भगवा, 
स्वाक्खातो भगवता धम्मो, सुप्पटिपन्नो भगवतो सावकसङ्घो''ति। 


२९०. एवं वृत्ते, जाणुस्सोणि ब्राह्मणो सब्बसेता वळवाभिरथा ओरोहित्वा एकंसं उत्तरासङ्गं करित्वा येन भगवा 
तेनञ्जलि पणामेत्वा तिक्खत्तुं उदानं उदानेसि -- “नमो तस्स भगवतो अरहतो सम्मासम्बुद्भस्स; नमो तस्स भगवतो 
अरहतो सम्मासम्बुद्धस्स; नमो तस्स भगवतो अरहतो सम्मासम्बुद्भस्स। अप्पेव नाम मयम्पि कदाचि करहचि तेन भोता 
गोतमेन सद्भि समागच्छेय्याम, अप्पेव नाम सिया कोचिदेव कथासल्लापो”ति! अथ खो जाणुस्सोणि ब्राह्मणो येन भगवा 
तेनुपसङ्कमि; उपसङ्कमित्वा भगवता सद्भि सम्मोदि। सम्मोदनीयं कथं सारणीयं वीतिसारेत्वा एकमन्तं निसीदि। एकमन्तं 
निसिन्नो खो जाणुस्सोणि ब्राह्मणो यावतको अहोसि पिलोतिकेन परिब्बाजकेन सद्भि कथासल्लापो तं सब्बं भगवतो 
आरोचेसि। एवं वृत्ते, भगवा जाणुस्सोणि ब्राह्मणं एतदवोच - “न खो, ब्राह्मण, एत्तावता हत्थिपदोपमो वित्थारेन परिपूरो 
होति । अपि च, ब्राह्मण, यथा हत्थिपदोपमो वित्थारेन परिपूरो होति तं सुणाहि, साधुकं मनसि करोहि, भासिस्सामी”ति। 
“एवं, भोति खो जाणुस्सोणि ब्राह्मणो भगवतो पच्चस्सोसि। भगवा एतदबोच - 


२९१. “सेय्यथापि, ब्राह्मण, नागवनिको नागवनं पविसेय्य । सो पस्सेय्य नागवने महन्तं हत्थिपदं, दीघतो च आयतं, 
तिरियञ्च वित्थतं। यो होति कुसलो नागवनिको नेव ताव निड गच्छति -- “महा वत, भो, नागो'ति। तं किस्स हेतु? सन्ति 
हि, ब्राह्मण, नागवने वामनिका नाम हत्थिनियो महापदा, तासं पेतं पदं अस्साति। 


“सो तमनुगच्छति | तमनुगच्छन्तो पस्सति नागवने महन्तं हत्थिपदं, दीघतो च आयतं, तिरियञ्च वित्थतं, उच्चा च 
निसेवितं । यो होति कुसलो नागवनिको नेव ताव निट्टु गच्छति -- “महा वत, भो, नागो'ति। तं किस्स हेतु? सन्ति हि, 
ब्राह्मण, नागवने उच्चा काळारिका नाम हत्थिनियो महापदा, तासं पेतं पदं अस्साति। 


“सो तमनुगच्छति | तमनुगच्छन्तो पस्सति नागवने महन्तं हत्थिपदं, दीघतो च आयतं, तिरियञ्च वित्थतं, उच्चा च 
निसेवितं, उच्चा च दन्तेहि आरञ्जितानि। यो होति कुसलो नागवनिको नेव ताव निटुं गच्छति - “महा वत, भो, नागो'ति। 
तं किस्स हेतु? सन्ति हि, ब्राह्मण, नागवने उच्चा कणेरुका नाम हत्थिनियो महापदा, तासं पेतं पदं अस्साति। 


“सो तमनुगच्छति | तमनुगच्छन्तो पस्सति नागवने महन्तं हत्थिपदं, दीघतो च आयतं, तिरियञ्च वित्थतं, उच्चा च 
निसेवितं, उच्चा च दन्तेहि आरञ्जितानि, उच्चा च साखाभङ्गं । तञ्च नागं पस्सति रुक्खमूलगतं वा अब्भोकासगतं वा 
गच्छन्तं वा तिडन्तं वा निसिन्नं वा निपन्नं वा। सो निटुं गच्छति - अयमेव सो महानागो'ति। 


“एवमेव खो, ब्राह्मण, इध तथागतो लोके उप्पज्जति अरहं सम्मासम्बुद्धो विज्जाचरणसम्पन्नो सुगतो लोकविदू 
अनुत्तरो पुरिसदम्मसारथि सत्था देवमनुस्सानं बुद्धो भगवा। सो इमं लोकं सदेवकं समारकं सब्रह्मकं सस्समणब्राह्मणि पजं 
सदेवमनुस्सं सयं अभिज्ञा सच्छिकत्वा पवेदेति। सो धम्मं देसेति आदिकल्याणं मज्झेकल्याणं परियोसानकल्याणं सात्थं 

सब्यञ्जनं; केवलपरिपुण्णं परिसुद्धं ब्रह्मचरियं पकासेति। तं धम्मं सुणाति गहपति वा गहपतिपृत्तो वा अञ्ञतरस्मिं 
वा कुले पच्चाजातो। सो तं धम्मं सुत्वा तथागते सद्धं पटिलभति। सो तेन सद्धापटिलाभेन समन्नागतो इति 
पटिसञ्चिक्खति -- 'सम्बाधो घरावासो रजोपथो, अब्भोकासो पब्बज्जा। नयिदं सुकरं अगारं अज्झावसता एकन्तपरिपुण्णं 
एकन्तपरिसुद्धं सङ्घलिखितं ब्रह्मचरियं चरितुं । यंनूनाहं केसमस्सुं ओहारेत्वा कासायानि वत्थानि अच्छादेत्वा अगारस्मा 
अनगारियं पब्बजेय्यःन्ति। सो अपरेन समयेन अप्प वा भोगकखन्धं पहाय महन्तं वा भोगक्खन्धं पहाय अप्पं वा 
जातिपरिवड्ं पहाय महन्तं वा जातिपरिवडं पहाय केसमस्सुं ओहारेत्वा कासायानि वत्थानि अच्छादेत्वा अगारस्मा 
अनगारियं पब्बजति। 


२९२. “सो एवं पब्बजितो समानो भिकखूनं सिकखासाजीवसमापन्नो पाणातिपातं पहाय पाणातिपाता पटिविरतो 
होति, निहितदण्डो निहितसत्थो लज्जी दयापन्नो सब्बपाणभूतहितानुकम्पी विहरति । 


“अदिन्नादानं पहाय अदिन्नादाना पटिविरतो होति दिन्नादायी दिन्नपाटिकङ्घी। अथेनेन सुचिभूतेन अत्तना विहरति । 
““अब्रह्मचरियं पहाय ब्रह्मचारी होति आराचारी विरतो मेथुना गामधम्मा। 


“मुसावादं पहाय मुसावादा पटिविरतो होति सच्चवादी सच्चसन्धो थेतो [ठेतो (स्या० कं०)] पच्चयिको 
अविसंवादको लोकस्स। 


“पिसुणं वाचं पहाय पिसुणाय वाचाय पटिविरतो होति, इतो सुत्वा न अमुत्र अक्खाता इमेसं भेदाय, अमुत्र वा सुत्वा 
न इमेसं अक्खाता अमूसं भेदाय । इति भिन्नानं वा सन्धाता सहितानं वा अनुष्पदाता, समग्गारामो समग्गरतो समग्गनन्दी 
समग्गकरणि वाचं भासिता होति। 


““फरुसं वाचं पहाय फरुसाय वाचाय पटिविरतो होति। या सा वाचा नेला कण्णसुखा पेमनीया हदयङ्गमा पोरी 
बहुजनकन्ता बहुजनमनापा तथारूपि वाचं भासिता होति। 


“सम्फप्पलापं पहाय सम्फप्पलापा पटिविरतो होति कालवादी भूतवादी अत्थवादी धम्मवादी विनयवादी, निधानवतिं 
वाचं भासिता कालेन सापदेसं परियन्तवति अत्थसंहितं । 


२९३. “सो बीजगामभूतगामसमारम्भा पटिविरतो होति, एकभत्तिको होति रत्तूपरतो, विरतो विकालभोजना, 
नच्चगीतवादितविसूकदस्सना पटिविरतो होति, मालागन्धविलेपनधारणमण्डनविभूसनट्ठाना पटिविरतो होति, 
उच्चासयनमहासयना पटिविरतो होति, जातरूपरजतपटिग्गहणा पटिविरतो होति, आमकधञ्ञपटिग्गहणा पटिविरतो 
होति, आमकमंसपटिग्गहणा पटिविरतो होति, इत्थिकुमारिकपटिग्गहणा पटिविरतो होति, दासिदासपटिग्गहणा पटिविरतो 
होति, अजेळकपटिग्गहणा पटिविरतो होति, कुक्कुटसूकरपटिग्गहणा पटिविरतो होति, हत्थिगवास्सवळवापटिग्गहणा 
पटिविरतो होति, खेत्तवत्थुपटिग्गहणा पटिविरतो होति, दूतेय्यपहिणगमनानुयोगा पटिविरतो होति, कयविक्कया पटिविरतो 
होति, तुलाकूटकंसकूटमानकूटा पटिविरतो होति, उक्कोटनवञ्चननिकतिसाचियोगा पटिविरतो होति, 
छेदनवधबन्धनविपरामोसआलोपसहसाकारा [साहसाकारा (क०)] पटिविरतो होति [इमस्स अनन्तरं “सो इमिना अरियेन 
सीलक्खन्धेन समन्नागतो अज्झत्तं अनवज्जसुखं पटिसंवेदेती'ति वचनं दीघनिकाये आगतं, तं इध सन्तोसकथावसाने 

आगतं, सा च सन्तोसकथा तत्थ सतिसम्पजञ्ञानन्तरमेव आगता]। 


२९४. “सो सन्तुड्ठो होति कायपरिहारिकेन चीवरेन कुच्छिपरिहारिकेन पिण्डपातेन। सो येन येनेव पक्कमति 
समादायेव पक्कमति । सेय्यथापि नाम पक्खी सकुणो येन येनेव डेति सपत्तभारोब डेति, एवमेव भिक्खु सन्तुड्ठो होति 
कायपरिहारिकेन चीवरेन कुच्छिपरिहारिकेन पिण्डपातेन। सो येन येनेव पक्कमति समादायेव पक्कमति । सो इमिना 
अरियेन सीलक्खन्धेन समन्नागतो अज्झत्तं अनवज्जसुखं पटिसंवेदेति । 


२९५. “सो चकखुना रूपं दिस्वा न निमित्तग्गाही होति नानुब्यञ्जनग्गाही। यत्वाधिकरणमेनं चकखुन्द्रियं असंवुतं 
विहरन्तं अभिज्झादोमनस्सा पापका अकुसला धम्मा अन्वास्सवेय्युं तस्स संवराय पटिपज्जति, रक्खति चकखुन्द्रियं, 


फुसित्वा... मनसा धम्मं विञ्ञाय न निमित्तग्गाही होति नानुब्यञ्जनग्गाही । यत्वाधिकरणमेनं मनिन्द्रियं असंबुतं विहरन्तं 
अभिज्झादोमनस्सा पापका अकुसला धम्मा अन्वास्सवेय्युं तस्स संवराय पटिपज्जति, रक्खति मनिन्द्रियं, मनिन्द्रिये संवरं 
आपज्जति। सो इमिना अरियेन इन्द्रियसंवरेन समन्नागतो अज्झत्तं अव्यासेकसुखं पटिसंवेदेति। 


“सो अभिक्कन्ते पटिक्कन्ते सम्पजानकारी होति, आलोकिते विलोकिते सम्पजानकारी होति, समिञ्जिते पसारिते 
सम्पजानकारी होति, संघाटिपत्तचीवरधारणे सम्पजानकारी होति, असिते पीते खायिते सायिते सम्पजानकारी होति, 
उच्चारपस्सावकम्मे सम्पजानकारी होति, गते ठिते निसिन्ने सुत्ते जागरिते भासिते तुण्हीभावे सम्पजानकारी होति। 


२९६. “सो इमिना च अरियेन सीलकखन्धेन समन्नागतो, (इमाय च अरियाय सन्तुट्टिया समन्नागतो) [( ) एत्थन्तरे 
पाठो इध नदिस्सति, चतुक्कङ्गत्तरे पन इमस्मिं ठाने दिस्सति, अट्टकथाटीकासु च तदत्थो पकासितो । तस्मा सो एत्थ 
पटीपूरितो] इमिना च अरियेन इन्द्रियसंवरेन समन्नागतो, इमिना च अरियेन सतिसम्पजञ्ञेन समन्नागतो विवित्तं सेनासनं 
भजति अरञ्ञं रुक्खमूलं पब्बतं कन्दरं गिरिगुहं सुसानं वनपत्थं अब्भोकासं पलालपुञ्जं । सो पच्छाभत्तं 
पिण्डपातपटिक्कन्तो निसीदति पल्लङ्क आभुजित्वा, उजुं कायं पणिधाय, परिमुखं सतिं उपट्टुपेत्वा । सो अभिज्झं लोके 
पहाय विगताभिज्झेन चेतसा विहरति, अभिज्झाय चित्तं परिसोधेति । ब्यापादप्पदोसं पहाय अब्यापन्नचित्तो विहरति, 
सब्बपाणभूतहितानुकम्पी ब्यापादप्पदोसा चित्तं परिसोधेति। थिनमिद्धं पहाय विगतथिनमिद्धो विहरति आलोकसञ्जी सतो 
सम्पजानो, थिनमिद्धा चित्तं परिसोधेति। उद्भच्चकुक्कुच्चं पहाय अनुद्धतो विहरति, अज्झत्तं वृपसन्तचित्तो 
उद्भच्चकुक्कुच्चा चित्तं परिसोधेति। विचिकिच्छं पहाय तिण्णविचिकिच्छो विहरति अकथंकथी कुसलेसु धम्मेसु, 
विचिकिच्छाय चित्तं परिसोधेति । 


२९७. “सो इमे पञ्च नीवरणे पहाय चेतसो उपक्किलेसे पञ्ञाय दुब्बलीकरणे, विविच्चेब कामेहि विविच्च 
अकुसलेहि धम्मेहि सवितक्कं सविचारं विवेकजं पीतिसुखं पठमं झानं उपसम्पज्ज विहरति। इदम्पि वुच्चति, ब्राह्मण, 
तथागतपदं इतिपि, तथागतनिसेवितं इतिपि, तथागतारञ्जितं इतिपि। न त्वेव ताव अरियसावको निट्ठं गच्छति - 
“सम्मासम्बुद्धो भगवा, स्वाक्खातो भगवता धम्मो, सुप्पटिपन्नो भगवतो सावकसङ्घो'ति। 


“पुन चपरं, ब्राह्मण, भिक्खु वितक्कविचारानं वूपसमा अज्झत्तं सम्पसादनं चेतसो एकोदिभावं अवितक्कं अविचारं 

“पुन चपरं, ब्राह्मण, भिक्खु पीतिया च विरागा उपेक्खको च विहरति सतो च सम्पजानो, सुखञ्च कायेन 
पटिसंवेदेति, यं तं अरिया आचिकखन्ति “उपेक्खको सतिमा सुखविहारी'ति ततियं झानं उपसम्पज्ज विहरति। इदम्पि 


“पुन चपरं, ब्राह्मण, भिक्खु सुखस्स च पहाना दुक्खस्स च पहाना, पुब्बेब सोमनस्सदोमनस्सानं अत्थङ्गमा, 
अदुक्खमसुखं उपेक्खासतिपारिसुद्धि चतुत्थं झानं उपसम्पज्ज विहरति। इदम्पि वुच्चति, ब्राह्मण, तथागतपदं इतिपि, 
तथागतनिसेवितं इतिपि, तथागतारञ्जितं इतिपि । न त्वेव ताव अरियसावको निट्ठं गच्छति - 'सम्मासम्बुद्धो भगवा, 
स्वाक्खातो भगवता धम्मो, सुप्पटिपन्नो भगवतो सावकसङ्घो'ति। 


२९८. “सो एवं समाहिते चित्ते परिसुद्भे परियोदाते अनङ्गणे विगतूपक्किलेसे मुदुभूते कम्मनिये ठिते आनेञ्जप्पत्ते 
पुब्बेनिवासानुस्सतिजाणाय चित्तं अभिनिन्नामेति । सो अनेकविहितं पुब्बेनिवासं अनुस्सरति, सेय्यथिदं - एकम्पि जाति, 


तथागतनिसेवितं इतिपि, तथागतारञ्जितं इतिपि । न त्वेव ताव अरियसावको निट्टं गच्छति - “सम्मासम्बुद्धो भगवा, 
स्वाक्खातो भगवता धम्मो, सुप्पटिपन्नो भगवतो सावकसङ्घो'ति। 


“सो एवं समाहिते चित्ते परिसुद्रे परियोदाते अनङ्गणे विगतूपक्किलेसे मुदुभूते कम्मनिये ठिते आनेञ्जप्पत्ते सत्तानं 


पजानाति। इदम्पि वुच्चति, ब्राह्मण, तथागतपदं इतिपि, तथागतनिसेवितं इतिपि, तथागतारञ्जितं इतिपि। न त्वेव ताव 
अरियसावको निट्टं गच्छति - “सम्मासम्बुद्धो भगवा, स्वाकखातो भगवता धम्मो, सुप्पटिपन्नो भगवतो सावकसङ्घो'ति। 


२९९. “सो एवं समाहिते चित्ते परिसुद्धे परियोदाते अनङ्गणे विगतूपक्किलेसे मुदुभूते कम्मनिये ठिते आनेञ्जप्पत्ते 
आसवानं खयञाणाय चित्तं अभिनिन्नामेति । सो “इदं दुक्ख'न्ति यथाभूतं पजानाति, `अयं दुक्खसमुदयो'ति यथाभूतं 
पजानाति, “अयं दुक्खनिरोधोति यथाभूतं पजानाति, `अयं दुक्खनिरोधगामिनी पटिपदा'ति यथाभूतं पजानाति। “इमे 
आसवा'ति यथाभूतं पजानाति, “अयं आसवसमुदयो ति यथाभूतं पजानाति, "अयं आसवनिरोधो'ति यथाभूतं पजानाति, 
“अयं आसवनिरोधगामिनी पटिपदा ति यथाभूतं पजानाति। इदम्पि वुच्चति, ब्राह्मण, तथागतपदं इतिपि, तथागतनिसेवितं 
इतिपि, तथागतारञ्जितं इतिपि। न त्वेव ताव अरियसावको निटुं गतो होति, अपि च खो निट्टं गच्छति - “सम्मासम्बुद्धो 
भगवा, स्वावखातो भगवता धम्मो, सुप्पटिपन्नो भगवतो सावकसङ्घो'ति। 


“तस्स एवं जानतो एवं पस्सतो कामासवापि चित्तं विमुच्चति, भवासवापि चित्तं विमुच्चति, अविज्जासवापि चित्तं 
विमुच्चति । विमुत्तस्मिं विमुत्तमिति जाणं होति । 'खीणा जाति, वुसितं ब्रह्मचरियं, कतं करणीयं, नापरं इत्थत्ताया'ति 
पजानाति। इदम्पि वुच्चति, ब्राह्मण, तथागतपदं इतिपि, तथागतनिसेवितं इतिपि, तथागतारञ्जितं इतिपि। एत्तावता खो, 
ब्राह्मण, अरियसावको निट्टं गतो होति - `सम्मासम्बुद्धो भगवा, स्वाक्खातो भगवता धम्मो, सुप्पटिपन्नो भगवतो 
सावकसङ्घोति। एत्तावता खो, ब्राह्मण, हत्थिपदोपमो वित्थारेन परिपूरो होती 'ति। 


एवं वृत्ते, जाणुस्सोणि ब्राह्मणो भगवन्तं एतदवोच - “अभिक्कन्तं, भो गोतम, अभिक्कन्तं, भो गोतम! सेय्यथापि, 


भो गोतम, निक्कुज्जितं वा उक्कुज्जेय्य, पटिच्छन्नं वा विवरेय्य, मूळहस्स वा मग्गं आचिक्खेय्य, अन्धकारे वा तेलपज्जोतं 
धारेय्य - चक्खुमन्तो रूपानि दक्खन्तीति; एवमेवं भोता गोतमेन अनेकपरियायेन धम्मो पकासितो। एसाहं भवन्तं गोतमं 

सरणं गच्छामि, धम्मञ्च, भिक्खुसङ्घञ्च। उपासकं मं भवं गोतमो धारेतु अज्जतग्गे पाणुपेतं सरणं गत''न्ति। 
चूळहत्थिपदोपमसुत्तं निद्वितं सत्तमं । 
८. महाहत्थिपदोपमसुत्तं 


३००. एवं मे सुतं - एकं समयं भगवा सावत्थियं विहरति जेतवने अनाथपिण्डिकस्स आरामे । तत्र खो आयस्मा 
सारिपृत्तो भिक्खू आमन्तेसि - “आवुसो भिक्खवेति। “आवुसो”ति खो ते भिक्खू आयस्मतो सारिपुत्तस्स पच्चस्सोसुं। 
आयस्मा सारिपृत्तो एतदवोच - “सेय्यथापि, आवुसो, यानि कानिचि जङ्गलानं पाणानं पदजातानि सब्बानि तानि हत्थिपदे 
समोधानं गच्छन्ति, हत्थिपदं तेसं अग्गमकखायति यदिदं महन्तत्तेन; एवमेव खो, आवुसो, ये केचि कुसला धम्मा सब्बेते 
चतूसु अरियसच्चेसु सङ्गहं गच्छन्ति। कतमेसु चतूसु? दुक्खे अरियसच्चे, दुक्खसमुदये अरियसच्चे, दुक्खनिरोधे 
अरियसच्चे, दुक्खनिरोधगामिनिया पटिपदाय अरियसच्चे''। 


३०१. “कतमञ्चावुसो, दुक्खं अरियसच्चं? जातिपि दुक्खा, जरापि दुक्खा, मरणम्पि दुक्खं, 
सोकपरिदेवदुक्खदोमनस्सृपायासापि दुक्खा, यम्पिच्छं न लभति तम्पि दुक्खं; संखित्तेन, पञ्चुपादानक्खन्धा दुक्खा। कतमे 
चावुसो, पञ्चुपादानक्खन्धा? सेय्यथिदं -- रूपुपादानक्खन्धो, वेदनुपादानक्खन्धो, सञ्जुपादानक्खन्धो, 
सङ्घारुपादानक्खन्धो, विञ्ञाणुपादानक्खन्धो । 


“कतमो चावुसो, रूपुपादानक्खन्धो? चत्तारि च महाभूतानि, चतुन्नञ्च महाभूतानं उपादाय रूपं । 
“कतमा चावुसो, चत्तारो महाभूता? पथवीधातु, आपोधातु, तेजोधातु, वायोधातु। 


३०२. “कतमा चावुसो, पथवीधातु? पथवीधातु सिया अज्झत्तिका, सिया बाहिरा। कतमा चावुसो, अज्झत्तिका 
पथवीधातु? यं अज्झत्तं पच्चत्तं ककखळं खरिगतं उपादिन्नं, सेय्यथिदं - केसा लोमा नखा दन्ता तचो मंसं न्हारु अट्टि 
अट्टिमिञ्जं वक्कं हदयं यकनं किलोमकं पिहकं पप्फासं अन्तं अन्तगुणं उदरियं करीसं, यं वा पनञ्ञम्पि किञ्चि अज्झत्तं 
पच्चत्तं कक्खळं खरिगतं उपादिन्नं । अयं वुच्चतावुसो, अज्झत्तिका पथवीधातु । या चेव खो पन अज्झत्तिका पथवीधातु, या 
च बाहिरा पथवीधातु, पथवीधातुरेवेसा। “तं नेतं मम, नेसोहमस्मि, न मेसो अत्ता ति - एवमेतं यथाभूतं सम्मप्पञ्जाय 
दटुब्बं । एवमेतं यथाभूतं सम्मप्पञ्जाय दिस्वा पथवीधातुया निब्बिन्दति, पथवीधातुया चित्तं विराजेति। 


“होति खो सो, आवुसो, समयो यं बाहिरा आपोधातु पकुप्पति [पथवीधातु पकुप्पति (क०)]। अन्तरहिता तस्मिं समये 
बाहिरा पथवीधातु होति। तस्सा हि नाम, आवुसो, बाहिराय पथवीधातुया ताव महल्लिकाय अनिच्चता पञ्ञजायिस्सति, 
खयधम्मता पञ्ञायिस्सति, वयधम्मता पञ्जायिस्सति, विपरिणामधम्मता पञ्ञायिस्सति। कि पनिमस्स मत्तटुकस्स 
कायस्स तण्हुपादिन्नस्स 'अहन्ति वा ममन्ति वा अस्मीति वा? अथ ख्वास्स नोतेवेत्थ होति। 


“नतञ्चे, आवुसो, भिक्खु परे अक्कोसन्ति परिभासन्ति रोसेन्ति विहेसेन्ति, सो एवं पजानाति - “उप्पन्ना खो मे अयं 
सोतसम्फस्सजा दुक्खवेदना । सा च खो पटिच्च, नो अपटिच्च | कि पटिच्च? फस्सं पटिच्च'। सो [सोपिखो (स्या०), सोपि 
(क०)] फस्सो अनिच्चोति पस्सति, वेदना अनिच्चाति पस्सति, सञ्ञा अनिच्चाति पस्सति, सङ्घारा अनिच्चाति पस्सति, 
विज्ञाणं अनिच्चन्ति पस्सति। तस्स धातारम्मणमेव चित्तं पकखन्दति पसीदति सन्तिट्ठति अधिमुच्चति । 

“तज्चे, आवुसो, भिक्खु परे अनिद्ठेहि अकन्तेहि अमनापेहि समुदाचरन्ति - पाणिसम्फस्सेनपि लेइसम्फस्सेनपि 
दण्डसम्फस्सेनपि सत्थसम्फस्सेनपि। सो एवं पजानाति - 'तथाभूतो खो अयं कायो यथाभूतस्मिं काये पाणिसम्फस्सापि 
कमन्ति, लेडुसम्फस्सापि कमन्ति, दण्डसम्फस्सापि कमन्ति, सत्थसम्फस्सापि कमन्ति | वुत्तं खो पनेतं भगवता 
ककचूपमोवादे -- “उभतोदण्डकेन चेपि, भिक्खवे, ककचेन चोरा ओचरका अङ्गमङ्गानि ओकन्तेय्युं, तत्रापि यो मनो 
पदूसेय्य न मे सो तेन सासनकरो*ति | आरद्ध खो पन मे वीरियं भविस्सति असल्लीनं, उपट्टिता सति असम्मुद्ठा, पस्सद्भो 
कायो असारद्भो, समाहितं चित्तं एकग्गं | कामं दानि इमस्मिं काये पाणिसम्फस्सापि कमन्तु, लेइसम्फस्सापि कमन्तु, 
दण्डसम्फस्सापि कमन्तु, सत्थसम्फस्सापि कमन्तु, करीयति हिदं बुद्धानं सासन न्ति। 


“तस्स चे, आवुसो, भिक्खुनो एवं बुद्धं अनुस्सरतो एवं धम्मं अनुस्सरतो एवं सङ्घं अनुस्सरतो उपेक्खा 
कुसलनिस्सिता न सण्ठाति। सो तेन संविज्जति संवेगं आपज्जति - 'अलाभा वत मे, न वत मे लाभा, दुल्लद्भं बत मे, न 
बत मे सुलद्धं, यस्स मे एवं बुद्धं अनुस्सरतो, एवं धम्मं अनुस्सरतो, एवं सङ्घं अनुस्सरतो, उपेकखा कुसलनिस्सिता न 
सण्ठाती'ति। सेय्यथापि, आवुसो, सुणिसा ससुरं दिस्वा संविज्जति संवेगं आपज्जति; एवमेव खो, आवुसो, तस्स चे 
भिकखुनो एवं बुद्धं अनुस्सरतो, एवं धम्मं अनुस्सरतो, एवं सङ्घ अनुस्सरतो, उपेक्खा कुसलनिस्सिता न सण्ठाति, सो तेन 
संविज्जति संवेगं आपज्जति - 'अलाभा वत मे न वत मे लाभा, दुल्लद्धं बत मे, न वत मे सुलद्भं, यस्स मे एवं बुद्धं 
अनुस्सरतो एवं धम्मं अनुस्सरतो, एवं सङ्घं अनुस्सरतो, उपेक्खा कुसलनिस्सिता न सण्ठाती'ति। तस्स चे, आवुसो, 
भिकखुनो एवं बुद्धं अनुस्सरतो, एवं धम्मं अनुस्सरतो, एवं सङ्घं अनुस्सरतो उपेक्खा कुसलनिस्सिता सण्ठाति, सो तेन 
अत्तमनो होति। एत्तावतापि खो, आवुसो, भिकखुनो बहुकतं होति। 


३०३. कतमा चावुसो, आपोधातु? आपोधातु सिया अज्झत्तिका, सिया बाहिरा। कतमा चावुसो अज्झत्तिका 
आपोधातु? यं अज्झत्तं पच्चत्तं आपो आपोगतं उपादिन्नं, सेय्यथिदं - पित्तं सेम्हं पुब्बो लोहितं सेदो मेदो अस्सु वसा खेळो 
सिङ्घाणिका लसिका मुत्तं, यं वा पनञ्ञम्पि किञ्चि अज्झत्तं पच्चत्तं आपो आपोगतं उपादिन्नं - अयं वुच्चतावुसो, 
अज्झत्तिका आपोधातु। या चेव खो पन अज्झत्तिका आपोधातु या च बाहिरा आपोधातु, आपोधातुरेवेसा। “तं नेतं मम, 
नेसोहमस्मि, न मेसो अत्ता'ति एवमेतं यथाभूतं सम्मप्पञ्ञाय दडुब्बं । एवमेतं यथाभूतं सम्मप्पञ्जाय दिस्वा आपोधातुया 
निब्बिन्दति, आपोधातुया चित्तं विराजेति। 


“होति खो सो, आवुसो, समयो यं बाहिरा आपोधातु पकुप्पति। सा गामम्पि बहति, निगमम्पि बहति, नगरम्पि बहति, 
जनपदम्पि बहति, जनपदपदेसम्पि वहति । होति खो सो, आवुसो, समयो यं महासमुद्दे योजनसतिकानिपि उदकानि 
ओगच्छन्ति, द्रियोजनसतिकानिपि उदकानि ओगच्छन्ति, तियोजनसतिकानिपि उदकानि ओगच्छन्ति, 
चतुयोजनसतिकानिपि उदकानि ओगच्छन्ति, पञ्चयोजनसतिकानिपि उदकानि ओगच्छन्ति, छयोजनसतिकानिपि 
उदकानि ओगच्छन्ति, सत्तयोजनसतिकानिपि उदकानि ओगच्छन्ति। होति खो सो, आवुसो, समयो यं महासमुद्दे 
सत्ततालम्पि उदकं सण्ठाति, छत्तालम्पि उदकं सण्ठाति, पञ्चतालम्पि उदकं सण्ठाति, चतुत्तालम्पि उदकं सण्ठाति, 
तितालम्पि उदकं सण्ठाति, द्वितालम्पि उदकं सण्ठाति, तालमत्तम्पि [तालंपि (सी०)] उदकं सण्ठाति। होति खो सो, 
आवुसो, समयो यं महासमुद्दे सत्तपोरिसम्पि उदकं सण्ठाति, छप्पोरिसम्पि उदकं सण्ठाति, पञ्चपोरिसम्पि उदकं सण्ठाति, 
चतुप्पोरिसम्पि उदकं सण्ठाति, तिपोरिसम्पि उदकं सण्ठाति, द्विपोरिसम्पि उदकं सण्ठाति, पोरिसमत्तम्पि [पोरिसंपि (सी०)] 
उदकं सण्ठाति। होति खो सो, आवुसो, समयो यं महासमुद्दे अट्टपोरिसम्पि उदकं सण्ठाति, कटिमत्तम्पि उदकं सण्ठाति, 
जाणुकमत्तम्पि उदकं सण्ठाति, गोप्फकमत्तम्पि उदकं सण्ठाति । होति खो सो, आवुसो, समयो, यं महासमुद्रे 

अङ्गुलिपब्बतेमनमत्तम्पि उदकं न होति। तस्सा हि नाम, आवुसो, बाहिराय आपोधातुया ताव महल्लिकाय 
अनिच्चता पञ्ञायिस्सति, खयधम्मता पञ्जायिस्सति, वयधम्मता पञ्ञायिस्सति, विपरिणामधम्मता पञ्ञजायिस्सति। कि 


तस्स चे, आवुसो, भिक्खुनो एवं बुद्धं अनुस्सरतो, एवं धम्मं अनुस्सरतो, एवं सङ्घं अनुस्सरतो उपेक्खा कुसलनिस्सिता 
सण्ठाति। सो तेन अत्तमनो होति। एत्तावतापि खो, आवुसो, भिक्खुनो बहुकतं होति। 


३०४. “कतमा चावुसो, तेजोधातु? तेजोधातु सिया अज्झत्तिका, सिया बाहिरा। कतमा चावुसो, अज्झत्तिका 
तेजोधातु? यं अज्झत्तं पच्चत्तं तेजो तेजोगतं उपादिन्नं, सेय्यथिदं - येन च सन्तप्पति, येन च जीरीयति, येन च परिडय्हति, 
येन च असितपीतखायितसायितं सम्मा परिणामं गच्छति, यं वा पनञ्ञम्पि किञ्चि अञ्झत्तं पच्चत्तं तेजो तेजोगतं उपादिन्नं 
-- अयं बुच्चतावुसो, अज्झत्तिका तेजोधातु। या चेव खो पन अज्झत्तिका तेजोधातु या च बाहिरा तेजोधातु, 
तेजोधातुरेवेसा। `तं नेतं मम, नेसोहमस्मि, न मेसो अत्ता'ति एवमेतं यथाभूतं सम्मप्पञ्जाय दडुब्बं। एवमेतं यथाभूतं 
सम्मप्पञ्ञाय दिस्वा तेजोधातुया निब्बिन्दति, तेजोधातुया चित्तं विराजेति। 


“होति खो सो, आवुसो, समयो यं बाहिरा तेजोधातु पकुप्पति। सा गामम्पि दहति, निगमम्पि दहति, नगरम्पि दहति, 
जनपदम्पि दहति, जनपदपदेसम्पि दहति । सा हरितन्तं वा पन्थन्तं वा सेलन्तं वा उदकन्तं वा रमणीयं वा भूमिभागं आगम्म 
अनाहारा निब्बायति। होति खो सो, आवुसो, समयो यं कुक्कुटपत्तेनपि न्हारुदहुलेनपि अग्गिं गवेसन्ति। तस्सा हि नाम, 
आवुसो, बाहिराय तेजोधातुया ताव महल्लिकाय अनिच्चता पञ्जायिस्सति, खयधम्मता पञ्जायिस्सति, बयधम्मता 
पञ्जायिस्सति, विपरिणामधम्मता पञ्जायिस्सति। कि पनिमस्स मत्तद्ठकस्स कायस्स तण्हुपादिन्नस्स 'अहन्ति वा ममन्ति 


अनुस्सरतो एवं सङ्घं अनुस्सरतो उपेक्खा कुसलनिस्सिता सण्ठाति, सो तेन अत्तमनो होति । एत्तावतापि खो, आवुसो, 
भिक्खुनो बहुकतं होति । 


३०५. “कतमा चावुसो, वायोधातु? वायोधातु सिया अज्झत्तिका, सिया बाहिरा। कतमा चावुसो, अज्झत्तिका 
बायोधातु? यं अज्झत्तं पच्चत्तं वायो वायोगतं उपादिन्नं, सेय्यथिदं - उद्भङ्गमा वाता, अधोगमा वाता, कुच्छिसया वाता, 
कोट्टासया [कोट्टसया (सी० पी०)] बाता, अङ्गमङ्गानुसारिनो वाता, अस्सासो पस्सासो इति, यं वा पनञ्ञम्पि किञ्चि 
अज्झत्तं पच्चत्तं बायो वायोगतं उपादिन्नं - अयं बुच्चतावुसो, अज्झत्तिका वायोधातु। या चेव खो पन अज्झत्तिका 
बायोधातु, या च बाहिरा वायोधातु, वायोधातुरेवेसा। `तं नेतं मम नेसोहमस्मि न मेसो अत्ता'ति एवमेतं यथाभूतं 
सम्मप्पञ्ञाय दटुब्बं । एवमेतं यथाभूतं सम्मप्पञ्जाय दिस्वा वायोधातुया निब्बिन्दति वायोधातुया चित्तं विराजेति । 


“होति खो सो, आवुसो, समयो यं बाहिरा वायोधातु पकुप्पति। सा गामम्पि बहति, निगमम्पि बहति, नगरम्पि वहति, 
जनपदम्पि बहति, जनपदपदेसम्पि वहति । होति खो सो, आवुसो, समयो यं गिम्हानं पच्छिमे मासे तालवण्टेनपि 
विधूपनेनपि वातं परियेसन्ति, ओस्सवनेपि तिणानि न इच्छन्ति। तस्सा हि नाम, आवुसो, बाहिराय वायोधातुया ताव 
महल्लिकाय अनिच्चता पञ्ञायिस्सति, खयधम्मता पञ्ञायिस्सति, वयधम्मता पञ्जायिस्सति, विपरिणामधम्मता 


पञ्जायिस्सति। कि पनिमस्स मत्तद्ठकस्स कायस्स तण्हुपादिन्नस्स 'अहन्ति वा ममन्ति वा अस्मीति वा? अथ ख्वास्स 
नोतेवेत्थ होति । 


“तज्चे, आवुसो, भिक्खु परे अक्कोसन्ति परिभासन्ति रोसेन्ति विहेसेन्ति । सो एवं पजानाति, उप्पन्ना खो मे अयं 

सोतसम्फस्सजा दुक्खा वेदना । सा च खो पटिच्च, नो अपटिच्च | कि पटिच्च? फस्सं पटिच्च। सोपि फस्सो 
अनिच्चोति पस्सति, वेदना अनिच्चाति पस्सति, सञ्जा अनिच्चाति पस्सति, सङ्घारा अनिच्चाति पस्सति, विञ्ञाणं 
अनिच्चन्ति पस्सति। तस्स धातारम्मणमेव चित्तं पक्खन्दति पसीदति सन्तिट्ठति अधिमुच्चति। 


“तज्चे, आवुसो, भिक्खु परे अनिद्ठेहि अकन्तेहि अमनापेहि समुदाचरन्ति, पाणिसम्फस्सेनपि लेडुसम्फस्सेनपि 
दण्डसम्फस्सेनपि सत्थसम्फस्सेनपि। सो एवं पजानाति तथाभूतो खो अयं कायो यथाभूतस्मिं काये पाणिसम्फस्सापि 
कमन्ति, लेडुसम्फस्सापि कमन्ति, दण्डसम्फस्सापि कमन्ति, सत्थसम्फस्सापि कमन्ति । वुत्तं खो पनेतं भगवता 
ककचूपमोवादे “उभतोदण्डकेन चेपि, भिकखवे, ककचेन चोरा ओचरका अङ्गमङ्गानि ओकन्तेय्युं। तत्रापि यो मनो 
पदूसेय्य, न मे सो तेन सासनकरो'ति। आरद्भं खो पन मे वीरियं भविस्सति असल्लीनं, उपट्ठिता सति असम्मुद्ठा, पस्सद्भो 
कायो असारद्भो, समाहितं चित्तं एकग्गं | कामं दानि इमस्मिं काये पाणिसम्फस्सापि कमन्तु, लेइसम्फस्सापि कमन्तु, 
दण्डसम्फस्सापि कमन्तु, सत्थसम्फस्सापि कमन्तु । करीयति हिदं बुद्धानं सासनन्ति। 


“तस्स चे, आवुसो, भिक्खुनो एवं बुद्धं अनुस्सरतो, एवं धम्मं अनुस्सरतो, एवं सङ्गं अनुस्सरतो उपेक्खा 
कुसलनिस्सिता न सण्ठाति। सो तेन संविज्जति संवेगं आपज्जति - “अलाभा वत मे, न वत मे लाभा, दुल्लद्धं वत मे, न 
बत मे सुलद्धं। यस्स मे एवं बुद्धं अनुस्सरतो, एवं धम्मं अनुस्सरतो, एवं सङ्घ अनुस्सरतो उपेक्खा कुसलनिस्सिता न 
सण्ठाती'ति। सेय्यथापि, आवुसो, सुणिसा ससुरं दिस्वा संविज्जति संवेगं आपज्जति; एवमेव खो, आवुसो, तस्स चे 
भिकखुनो एवं बुद्धं अनुस्सरतो, एवं धम्मं अनुस्सरतो, एवं सङ्घ अनुस्सरतो, उपेक्खा कुसलनिस्सिता न सण्ठाति। सो तेन 
संविज्जति संवेगं आपज्जति - 'अलाभा वत मे, न वत मे लाभा, दुल्लद्ध बत मे, न बत मे सुलद्धं । यस्स मे एवं बुद्धं 
अनुस्सरतो, एवं धम्मं अनुस्सरतो, एवं सङ्गं अनुस्सरतो, उपेक्खा कुसलनिस्सिता न सण्ठाती'ति। तस्स चे, आवुसो, 
भिक्खुनो एवं बुद्धं अनुस्सरतो, एवं धम्मं अनुस्सरतो, एवं सङ्घं अनुस्सरतो, उपेक्खा कुसलनिस्सिता सण्ठाति, सो तेन 
अत्तमनो होति। एत्तावतापि खो, आवुसो, भिक्खुनो बहुकतं होति। 


३०६. “सेय्यथापि, आवुसो, कटुञ्च पटिच्च वल्लिञ्च पटिच्च तिणञ्च पटिच्च मत्तिकञ्च पटिच्च आकासो 
परिवारितो अगारं त्वेव सङ्घं गच्छति; एवमेव खो, आवुसो, अट्टिञ्च पटिच्च न्हारुञ्च पटिच्च मंसञ्च पटिच्च चम्मञ्च 
पटिच्च आकासो परिवारितो रूपं त्वेव सङ्घं गच्छति। अज्झत्तिकञ्चेव, आवुसो, चक्खुं अपरिभिन्नं होति, बाहिरा च रूपा 
न आपाथं आगच्छन्ति, नो च तज्जो समन्नाहारो होति, नेव ताव तज्जस्स विञ्ञजाणभागस्स पातुभावो होति । 
अज्झत्तिकञ्चेव [अज्झत्तिकञ्चे (सी० स्या० पी०), अज्झत्तिकञ्चेपि (?)], आवुसो, चक्खुं अपरिभिन्नं होति बाहिरा च 
रूपा आपाथं आगच्छन्ति, नो च तज्जो समन्नाहारो होति, नेव ताव तज्जस्स विञ्ञाणभागस्स पातुभावो होति। यतो च खो, 
आवुसो, अज्झत्तिकञ्चेव चकखुं अपरिभिन्नं होति, बाहिरा च रूपा आपाथं आगच्छन्ति, तज्जो च समन्नाहारो होति । एवं 
तज्जस्स विञ्जाणभागस्स पातुभावो होति। यं तथाभूतस्स रूपं तं रूपुपादानक्खन्धे सङ्गहं गच्छति, या तथाभूतस्स वेदना 
सा वेदनुपादानकखन्धे सङ्गहं गच्छति, या तथाभूतस्स सञ्ञा सा सञ्जुपादानक्खन्धे सङ्गहं गच्छति, ये तथाभूतस्स सङ्घारा 
ते सङ्कारुपादानक्खन्धे सङ्गहं गच्छन्ति, यं तथाभूतस्स विञ्ञाणं तं विञ्जाणुपादानकखन्धे सङ्गहं गच्छति। 


“सो एवं पजानाति - 'एवञ्हि किर इमेसं पञ्चन्नं उपादानकखन्धानं सङ्गहो सन्निपातो समवायो होति । वुत्तं खो पनेतं 
भगवता - “यो पटिच्चसमुप्पादं पस्सति सो धम्मं पस्सति; यो धम्मं पस्सति सो पटिच्चसमुप्पादं पस्सतीति। 
पटिच्चसमुप्पन्ना खो पनिमे यदिदं पञ्चुपादानक्खन्धा। यो इमेसु पञ्चसु उपादानक्खन्धेसु छन्दो आलयो अनुनयो 

अज्झोसानं सो दुक्खसमुदयो । यो इमेसु पञ्चसु उपादानकखन्धेसु छन्दरागविनयो छन्दरागप्पहानं, सो 
दुक्खनिरोधो'ति। एत्तावतापि खो, आवुसो, भिक्खुनो बहुकतं होति। 


अपरिभिन्नो होति... मनो अपरिभिन्नो होति, बाहिरा च धम्मा न आपाथं आगच्छन्ति नो च तज्जो समन्नाहारो होति, नेव 
ताव तज्जस्स विञ्ञजाणभागस्स पातुभावो होति। अज्झत्तिको चेव, आवुसो, मनो अपरिभिन्नो होति, बाहिरा च धम्मा 
आपाथं आगच्छन्ति, नो च तज्जो समन्नाहारो होति, नेव ताव तज्जस्स विञ्जाणभागस्स पातुभावो होति यतो च खो, 
आवुसो, अज्झत्तिको चेव मनो अपरिभिन्नो होति, बाहिरा च धम्मा आपाथं आगच्छन्ति, तज्जो च समन्नाहारो होति, एवं 
तज्जस्स विञ्जाणभागस्स पातुभावो होति। यं तथाभूतस्स रूपं तं रूपुपादानक्खन्धे सङ्गहं गच्छति, या तथाभूतस्स वेदना 
सा वेदनुपादानकखन्धे सङ्गहं गच्छति, या तथाभूतस्स सञ्ञा सा सञ्जुपादानक्खन्धे सङ्गहं गच्छति, ये तथाभूतस्स सङ्घारा 
ते सङ्घारुपादानक्खन्धे सङ्गहं गच्छन्ति, यं तथाभूतस्स विञ्ञाणं तं विज्ञाणुपादानक्खन्धे सङ्गहं गच्छति। सो एवं पजानाति 
-- 'एवञ्हि किर इमेसं पञ्चन्नं उपादानकखन्धानं सङ्गहो सन्निपातो समवायो होति। वृत्तं खो पनेतं भगवता - “यो 
पटिच्चसमुप्पादं पस्सति सो धम्मं पस्सति; यो धम्मं पस्सति सो पटिच्चसमुप्पादं पस्सती*ति । पटिच्चसमुप्पन्ना खो पनिमे 
यदिदं पञ्चुपादानक्खन्धा । यो इमेसु पञ्चसु उपादानक्खन्धेसु छन्दो आलयो अनुनयो अज्झोसानं सो दुक्खसमुदयो। यो 
इमेसु पञ्चसु उपादानक्खन्धेसु छन्दरागविनयो छन्दरागप्पहानं सो दुक्खनिरोधो ति । एत्तावतापि खो, आवुसो, भिकखुनो 
बहुकतं होती 'ति। 


इदमवोच आयस्मा सारिपुत्तो। अत्तमना ते भिक्खू आयस्मतो सारिपुत्तस्स भासितं अभिनन्दुन्ति । 
महाहत्थिपदोपमसूत्तं निद्धितं अट्ठमं । 
९. महासारोपमसुत्त 


३०७. एवं मे सुतं - एकं समयं भगवा राजगहे विहरति गिज्झकूटे पब्बते अचिरपक्कन्ते देवदत्ते। तत्र खो भगवा 
देवदत्तं आरब्भ भिक्खू आमन्तेसि - 


“इध, भिक्खवे, एकच्चो कुलपुत्तो सद्धा अगारस्मा अनगारियं पब्बजितो होति -- “ओतिण्णोम्हि जातिया जराय 
मरणेन सोकेहि परिदेवेहि दुक्खेहि दोमनस्सेहि उपायासेहि, दुक्खोतिण्णो दुक्खपरेतो, अप्पेव नाम इमस्स केवलस्स 
दुक्खक्खन्धस्स अन्तकिरिया पञ्ञायेथा'ति । सो एवं पब्बजितो समानो लाभसक्कारसिलोकं अभिनिब्बत्तेति । सो तेन 
लाभसक्कारसिलोकेन अत्तमनो होति परिपुण्णसङ्कप्पो। सो तेन लाभसक्कारसिलोकेन अत्तानुक्कंसेति परं वम्भेति - 
“अहमस्मि लाभसक्कारसिलोकवा [लाभी सिलोकवा (सी० पी०), लाभी सक्कार सिलोकवा (स्या०)], इमे पनज्जे भिक्खू 
अप्पञ्जाता अप्पेसक्खा'ति। सो तेन लाभसक्कारसिलोकेन मज्जति पमज्जति पमादं आपज्जति, पमत्तो समानो दुक्खं 
विहरति। 


“सेय्यथापि, भिक्खवे, पुरिसो सारत्थिको सारगवेसी सारपरियेसनं चरमानो महतो रुक्खस्स तिट्ठतो सारवतो 
अतिक्कम्मेव सारं अतिक्कम्म फेग्गुं अतिक्कम्म तचं अतिक्कम्म पपटिकं, साखापलासं छेत्वा आदाय पक्कमेय्य 
“सार'न्ति मञ्ञमानो | तमेनं चक्खुमा पुरिसो दिस्वा एवं वदेय्य - “न वतायं भवं पुरिसो अञ्ञासि सारं, न अञ्ञासि फेग्गुं, 

न अज्ञासि तचं, न अञ्ञासि पपटिकं, न अञ्ञासि साखापलासं । तथा हयं [तथापायं (क०)] भवं पुरिसो सारत्थिको 
सारगवेसी सारपरियेसनं चरमानो महतो रुक्खस्स तिट्ठतो सारवतो अतिक्कम्मेव सारं अतिक्कम्म फेग्गुं अतिक्कम्म तचं 
अतिक्कम्म पपटिकं, साखापलासं छेत्वा आदाय पक्कन्तो “सार'न्ति मञ्ञमानो। यञ्चस्स सारेन सारकरणीयं तञ्चस्स 
अत्थं नानुभविस्सती'ति। एवमेव खो, भिक्खवे, इधेकच्चो कुलपुत्तो सद्धा अगारस्मा अनगारियं पब्बजितो होति - 
ओतिण्णोम्हि जातिया जराय मरणेन सोकेहि परिदेवेहि दुक्खेहि दोमनस्सेहि उपायासेहि, दुकखोतिण्णो दुक्खपरेतो, अप्पे 
नाम इमस्स केबलस्स अन्तकिरिया पञ्जायेथा'ति। सो एवं पब्बजितो समानो लाभसक्कारसिलोकं अभिनिब्बत्तेति। सो 
तेन लाभसक्कारसिलोकेन अत्तमनो होति परिपुण्णसङ्कप्पो । सो तेन लाभसक्कारसिलोकेन अत्तानुक्कंसेति, परं वम्भेति 
“अहमस्मि लाभसक्कारसिलोकवा, इमे पनञ्ञे भिक्खू अप्पञ्जाता अप्पेसक्खा'ति। सो तेन लाभसक्कारसिलोकेन 
मज्जति पमज्जति पमादं आपज्जति, पमत्तो समानो दुक्खं विहरति। अयं वुच्चति, भिक्खवे, भिक्खु साखापलासं अग्गहेसि 
ब्रह्मचरियस्स; तेन च वोसानं आपादि। 


३०८. “इध पन, भिक्खवे, एकच्चो कुलपुत्तो सद्धा अगारस्मा अनगारियं पब्बजितो होति - “ओतिण्णोम्हि जातिया 
जराय मरणेन सोकेहि परिदेवेहि दुक्खेहि दोमनस्सेहि उपायासेहि, दुकखोतिण्णो दुक्खपरेतो, अप्पेव नाम इमस्स केवलस्स 
दुक्खक्खन्धस्स अन्तकिरिया पञ्ञजायेथा'ति। सो एवं पब्बजितो समानो लाभसक्कारसिलोकं अभिनिब्बत्तेति । सो तेन 
लाभसक्कारसिलोकेन न अत्तमनो होति न परिपुण्णसङ्कप्पो। सो तेन लाभसक्कारसिलोकेन न अत्तानुक्कंसेति, न परं 
वम्भेति सो तेन लाभसक्कारसिलोकेन न मज्जति नप्पमज्जति न पमादं आपज्जति। अप्पमत्तो समानो सीलसम्पदं 
आराधेति। सो ताय सीलसम्पदाय अत्तमनो होति परिपुण्णसङ्कप्पो। सो ताय सीलसम्पदाय अत्तानुक्कंसेति, परं वम्भेति - 
“अहमस्मि सीलवा कल्याणधम्मो, इमे पनञ्ञे भिक्खू दुस्सीला पापधम्मा'ति। सो ताय सीलसम्पदाय मज्जति पमज्जति 
पमादं आपज्जति, पमत्तो समानो दुक्खं विहरति । 


“सेय्यथापि, भिक्खवे, पुरिसो सारत्थिको सारगवेसी सारपरियेसनं चरमानो महतो रुक्खस्स तिट्ठतो सारवतो 
अतिक्कम्मेव सारं अतिक्कम्म फेग्गुं अतिक्कम्म तचं, पपटिकं छेत्वा आदाय पक्कमेय्य “सार न्ति मञ्ञमानो। तमेनं 
चकखुमा पुरिसो दिस्वा एवं वदेय्य - “न वतायं भवं पुरिसो अञ्ञासि सारं, न अञ्ञासि फेग्गुं, न अञ्जासि तचं, न 
अञ्जासि पपटिकं, न अञ्ञासि साखापलासं। तथा हयं भवं पुरिसो सारत्थिको सारगवेसी सारपरियेसनं चरमानो महतो 
रुक्खस्स तिट्ठतो सारवतो अतिक्कम्मेव सारं अतिक्कम्म फेग्गुं अतिक्कम्म तचं, पपटिकं छेत्वा आदाय पक्कन्तो 
“सारः न्ति मञ्ञमानो; यञ्चस्स सारेन सारकरणीयं तञ्चस्स अत्थं नानुभविस्सती'ति। 


“एवमेव खो, भिकखवे, इधेकच्चो कुलपुत्तो सद्धा अगारस्मा अनगारियं पब्बजितो होति -- “ओतिण्णोम्हि जातिया 
जराय मरणेन सोकेहि परिदेवेहि दुक्खेहि दोमनस्सेहि उपायासेहि, दुकखोतिण्णो दुक्खपरेतो, अप्पेव नाम इमस्स केवलस्स 
दुक्खक्खन्धस्स अन्तकिरिया पञ्ञायेथा”ति। सो एवं पब्बजितो समानो लाभसक्कारसिलोकं अभिनिब्बत्तेति। सो तेन 
लाभसक्कारसिलोकेन न अत्तमनो होति न परिपुण्णसङ्कप्पो । सो तेन लाभसक्कारसिलोकेन न अत्तानुक्कंसेति, न परं 
वम्भेति। सो तेन लाभसक्कारसिलोकेन न मज्जति नप्पमज्जति न पमादं आपज्जति। अप्पमत्तो समानो सीलसम्पदं 
आराधेति। सो ताय सीलसम्पदाय अत्तमनो होति परिपुण्णसङ्कप्पो। सो ताय सीलसम्पदाय अत्तानुक्कंसेति, परं वम्भेति - 
“अहमस्मि सीलवा कल्याणधम्मो, इमे पनञ्ञे भिक्खू दुस्सीला पापधम्मा'ति। सो ताय सीलसम्पदाय मज्जति पमज्जति 
पमादं आपज्जति, पमत्तो समानो दुक्खं विहरति । अयं वुच्चति, भिक्खवे, भिक्खु पपटिकं अग्गहेसि ब्रह्मचरियस्स; तेन च 
बोसानं आपादि। 

३०९. “इध पन, भिक्खवे, एकच्चो कुलपुत्तो सद्धा अगारस्मा अनगारियं पब्बजितो होति - “ओतिण्णोम्हि जातिया 
जराय मरणेन सोकेहि परिदेवेहि दुक्खेहि दोमनस्सेहि उपायासेहि, दुकखोतिण्णो दुक्खपरेतो, अप्पेव नाम इमस्स केवलस्स 
दुक्खक्खन्धस्स अन्तकिरिया पञ्ञजायेथा'ति। सो एवं पब्बजितो समानो लाभसक्कारसिलोकं अभिनिब्बत्तेति । सो तेन 
लाभसक्कारसिलोकेन न अत्तमनो होति न परिपुण्णसङ्कप्पो। सो तेन लाभसक्कारसिलोकेन न अत्तानुक्कंसेति, न परं 
वम्भेति। सो तेन लाभसक्कारसिलोकेन न मज्जति नप्पमज्जति न पमादं आपज्जति, अप्पमत्तो समानो सीलसम्पदं 
आराधेति। सो ताय सीलसम्पदाय अत्तमनो होति नो च खो परिपुण्णसङ्कप्पो। सो ताय सीलसम्पदाय न अत्तानुक्कंसेति, न 
परं वम्भेति । सो ताय सीलसम्पदाय न मज्जति नप्पमज्जति न पमादं आपज्जति। अप्पमत्तो समानो समाधिसम्पदं 
आराधेति। सो ताय समाधिसम्पदाय अत्तमनो होति परिपुण्णसङ्कृप्पो। सो ताय समाधिसम्पदाय अत्तानुक्कंसेति, परं 
वम्भेति -- अहमस्मि समाहितो एकग्गचित्तो, इमे पनञ्ञे भिक्खू असमाहिता विब्भन्तचित्ता'ति। सो ताय समाधिसम्पदाय 
मज्जति पमज्जति पमादं आपज्जति, पमत्तो समानो दुक्खं विहरति। 


“सेय्यथापि, भिक्खवे, पुरिसो सारत्थिको सारगवेसी सारपरियेसनं चरमानो महतो रुक्खस्स तिइतो सारवतो 
अतिक्कम्मेव सारं अतिक्कम्म फेग्गुं तचं छेत्वा आदाय पक्कमेय्य 'सार'न्ति मञ्जमानो। तमेनं चक्खुमा पुरिसो दिस्वा एवं 
बदेय्य “न बतायं भवं पुरिसो अञ्ञासि सारं, न अञ्ञासि फेग्गुं, न अञ्ञासि तचं, न अञ्ञासि पपटिकं, न अञ्ञासि 
साखापलासं। तथा हयं भवं पुरिसो सारत्थिको सारगवेसी सारपरियेसनं चरमानो महतो रुक्खस्स तिट्टतो सारवतो 
अतिक्कम्मेव सारं अतिक्कम्म फेग्गुं तचं छेत्वा आदाय पक्कन्तो “सार'न्ति मञ्ञमानो। यञ्चस्स सारेन सारकरणीयं 
तञ्चस्स अत्थं नानुभविस्सती'ति। 


“एवमेव खो, भिक्खवे, इधेकच्चो कुलपृत्तो सद्धा अगारस्मा अनगारियं पब्बजितो होति - 'ओतिण्णोम्हि जातिया 
जराय मरणेन सोकेहि परिदेवेहि दुक्खेहि दोमनस्सेहि उपायासेहि, दुकखोतिण्णो दुक्खपरेतो, अप्पेव नाम इमस्स केवलस्स 
दुक्खक्खन्धस्स अन्तकिरिया पञ्ञायेथा”ति। सो एवं पब्बजितो समानो लाभसक्कारसिलोकं अभिनिब्बत्तेति। सो तेन 
लाभसक्कारसिलोकेन न अत्तमनो होति न परिपुण्णसङ्कप्पो। सो तेन लाभसक्कारसिलोकेन न अत्तानुक्कंसेति, न परं 
वम्भेति। सो तेन लाभसक्कारसिलोकेन न मज्जति नप्पमज्जति न पमादं आपज्जति, अप्पमत्तो समानो सीलसम्पदं 
आराधेति। सो ताय सीलसम्पदाय अत्तमनो होति नो च खो परिपुण्णसङ्कप्पो। सो ताय सीलसम्पदाय न अत्तानुक्कंसेति, न 
परं वम्भेति। सो ताय सीलसम्पदाय न मज्जति नप्पमज्जति न पमादं आपज्जति, अप्पमत्तो समानो समाधिसम्पदं 
आराधेति। सो ताय समाधिसम्पदाय अत्तमनो होति परिपुण्णसङ्कृप्पो। सो ताय समाधिसम्पदाय अत्तानुक्कंसेति, परं 
वम्भेति - 'अहमस्मि समाहितो एकग्गचित्तो, इमे पनञ्ञे भिक्खू असमाहिता विब्भन्तचित्ता ति । सो ताय समाधिसम्पदाय 
मज्जति पमज्जति पमादं आपज्जति, पमत्तो समानो दुक्खं विहरति। अयं वुच्चति, भिक्खवे, भिक्खु तचं अग्गहेसि 
ब्रह्मचरियस्स; तेन च बोसानं आपादि। 


३१०. “इध पन, भिक्खवे, एकच्चो कुलपुत्तो सद्धा अगारस्मा अनगारियं पब्बजितो होति -- *ओतिण्णोम्हि जातिया 
जराय मरणेन सोकेहि परिदेवेहि दुक्खेहि दोमनस्सेहि उपायासेहि, दुकखोतिण्णो दुक्खपरेतो, अप्पेव नाम इमस्स केवलस्स 
दुक्खक्खन्धस्स अन्तकिरिया पञ्ञजायेथा'ति। सो एवं पब्बजितो समानो लाभसक्कारसिलोकं अभिनिब्बत्तेति । सो तेन 
लाभसक्कारसिलोकेन न अत्तमनो होति न परिपुण्णसङ्कप्पो। सो तेन लाभसक्कारसिलोकेन न अत्तानुक्कंसेति, न परं 
वम्भेति। सो तेन लाभसक्कारसिलोकेन न मज्जति नप्पमज्जति न पमादं आपज्जति। अप्पमत्तो समानो सीलसम्पदं 
आराधेति। सो ताय सीलसम्पदाय अत्तमनो होति, नो च खो परिपुण्णसङ्कप्पो। सो ताय सीलसम्पदाय न अत्तानुक्कंसेति, न 

परं वम्भेति। सो ताय सीलसम्पदाय न मज्जति नप्पमज्जति न पमादं आपज्जति, अप्पमत्तो समानो समाधिसम्पदं 
आराधेति। सो ताय समाधिसम्पदाय अत्तमनो होति, नो च खो परिपुण्णसङ्कप्पो। सो ताय समाधिसम्पदाय न 
अत्तानुक्कंसेति, न परं वम्भेति। सो ताय समाधिसम्पदाय न मज्जति नप्पमज्जति न पमादं आपज्जति अप्पमत्तो समानो 
जाणदस्सनं आराधेति। सो तेन जाणदस्सनेन अत्तमनो होति परिपुण्णसङ्कप्पो । सो तेन जाणदस्सनेन अत्तानुक्कंसेति, परं 
वम्भेति -- अहमस्मि जानं पस्सं विहरामि । इमे पनञ्ञे भिक्खू अजानं अपस्सं विहरन्तीति। सो तेन आणदस्सनेन 
मज्जति पमज्जति पमादं आपज्जति, पमत्तो समानो दुक्खं विहरति। 


““सेय्यथापि, भिकखवे, पुरिसो सारत्थिको सारगवेसी सारपरियेसनं चरमानो महतो रुक्खस्स तिट्ठतो सारवतो 
अतिक्कम्मेव सारं फेग्गुं छेत्वा आदाय पक्कमेय्य “सार न्ति मञ्जमानो । तमेनं चक्खुमा पुरिसो दिस्वा एवं वदेय्य - “न 
बतायं भवं पुरिसो अञ्ञासि सारं न अञ्ञासि फेग्गुं न अञ्जासि तचं न अञ्जासि पपटिकं न अञ्ञासि साखापलासं। तथा 
हयं भवं पुरिसो सारत्थिको सारगवेसी सारपरियेसनं चरमानो महतो रुक्खस्स तिठ्ठतो सारवतो अतिक्कम्मेव सारं फेग्गु 
छेत्वा आदाय पक्कन्तो “सार न्ति मञ्जमानो। यञ्चस्स सारेन सारकरणीयं तञ्चस्स अत्थं नानुभविस्सती'ति। एवमेव खो, 
भिक्खवे, इधेकच्चो कुलपृत्तो सद्धा अगारस्मा अनगारियं पब्बजितो होति -- “ओतिण्णोम्हि जातिया जराय मरणेन सोकेहि 
परिदेवेहि दुक्खेहि दोमनस्सेहि उपायासेहि, दुकखोतिण्णो दुक्खपरेतो, अप्पेव नाम इमस्स केवलस्स दुक्खवखन्धस्स 
अन्तकिरिया पञ्जायेथा'ति। सो एवं पब्बजितो समानो लाभसक्कारसिलोकं अभिनिब्बत्तेति। सो तेन 
लाभसक्कारसिलोकेन न अत्तमनो होति न परिपुण्णसङ्कप्पो। सो तेन लाभसक्कारसिलोकेन न अत्तानुक्कंसेति, न परं 
वम्भेति। सो तेन लाभसक्कारसिलोकेन न मज्जति नप्पमज्जति न पमादं आपज्जति, अप्पमत्तो समानो सीलसम्पदं 
आराधेति। सो ताय सीलसम्पदाय अत्तमनो होति, नो च खो परिपुण्णसङ्कप्पो। सो ताय सीलसम्पदाय न अत्तानुक्कंसेति, न 
परं वम्भेति । सो ताय सीलसम्पदाय न मज्जति नप्पमज्जति न पमादं आपज्जति, अप्पमत्तो समानो समाधिसम्पदं 
आराधेति। सो ताय समाधिसम्पदाय अत्तमनो होति, नो च खो परिपुण्णसङ्कप्पो। सो ताय समाधिसम्पदाय न 
अत्तानुक्कंसेति, न परं वम्भेति। सो ताय समाधिसम्पदाय न मज्जति नप्पमज्जति न पमादं आपज्जति, अप्पमत्तो समानो 
जाणदस्सनं आराधेति। सो तेन जाणदस्सनेन अत्तमनो होति परिपुण्णसङ्कृप्पो । सो तेन जाणदस्सनेन अत्तानुक्कंसेति, परं 
वम्भेति -- अहमस्मि जानं पस्सं विहरामि, इमे पनञ्ञे भिक्खू अजानं अपस्सं विहरन्ती'ति। सो तेन जाणदस्सनेन मज्जति 
पमज्जति पमादं आपज्जति, पमत्तो समानो दुक्खं विहरति । अयं वुच्चति, भिक्खवे, भिक्खु फेग्गुं अग्गहेसि ब्रह्मचरियस्स; 
तेन च वोसानं आपादि। 


३११. “इध पन, भिक्खवे, एकच्चो कुलपुत्तो सद्धा अगारस्मा अनगारियं पब्बजितो होति - “'ओतिण्णोम्हि जातिया 
जराय मरणेन सोकेहि परिदेवेहि दुक्खेहि दोमनस्सेहि उपायासेहि, दुकखोतिण्णो दुक्खपरेतो, अप्पेव नाम इमस्स केवलस्स 
दुक्खक्खन्धस्स अन्तकिरिया पञ्ञजायेथा'ति। सो एवं पब्बजितो समानो लाभसक्कारसिलोकं अभिनिब्बत्तेति । सो तेन 
लाभसक्कारसिलोकेन न अत्तमनो होति, न परिपुण्णसङ्कप्पो। सो तेन लाभसक्कारसिलोकेन न अत्तानुक्कंसेति, न परं 
वम्भेति। सो तेन लाभसक्कारसिलोकेन न मज्जति नप्पमज्जति न पमादं आपज्जति, अप्पमत्तो समानो सीलसम्पदं 
आराधेति। सो ताय सीलसम्पदाय अत्तमनो होति, नो च खो परिपुण्णसङ्कप्पो। सो ताय सीलसम्पदाय न अत्तानुक्कंसेति, न 
परं वम्भेति । सो ताय सीलसम्पदाय न मज्जति नप्पमज्जति न पमादं आपज्जति, अप्पमत्तो समानो समाधिसम्पदं 
आराधेति। सो ताय समाधिसम्पदाय अत्तमनो होति, नो च खो परिपुण्णसङ्कप्पो। सो ताय समाधिसम्पदाय न 
अत्तानुक्कंसेति, न परं वम्भेति। सो ताय समाधिसम्पदाय न मज्जति नप्पमज्जति न पमादं आपज्जति, अप्पमत्तो समानो 
जाणदस्सनं आराधेति । सो तेन ञाणदस्सनेन अत्तमनो होति, नो च खो परिपुण्णसङ्कप्पो। सो तेन जाणदस्सनेन न 


www.tipitaka.org Vipassana Research Institute 


Page ]49 sur 244 


अत्तानुक्कंसेति, न परं वम्भेति सो तेन जाणदस्सनेन न मज्जति नप्पमज्जति न पमादं आपज्जति, अप्पमत्तो समानो 
असमयविमोकखं आराधेति । अट्ठानमेतं [अट्टानं खो पनेतं (क०)], भिक्खवे, अनवकासो यं सो भिक्खु ताय 
असमयविमुत्तिया परिहायेथ। 


“सेय्यथापि, भिक्खवे, पुरिसो सारत्थिको सारगवेसी सारपरियेसनं चरमानो महतो रुक्खस्स तिट्ठतो सारवतो 
सारञ्ञेव छेत्वा आदाय पक्कमेय्य “सार'न्ति जानमानो । तमेनं चक्खुमा पुरिसो दिस्वा एवं वदेय्य -- 'अञ्ञासि वतायं भवं 
पुरिसो सारं, अञ्ञासि फेग्गुं, अञ्ञासि तचं, अञ्जासि पपटिकं, अञ्जासि साखापलासं। तथा हयं भवं पुरिसो सारत्थिको 
सारगवेसी सारपरियेसनं चरमानो महतो रुक्खस्स तिट्टतो सारवतो सारञ्जेव छेत्वा आदाय पक्कन्तो “सार न्ति जानमानो। 
यञ्चस्स सारेन सारकरणीयं तञ्चस्स अत्थं अनुभविस्सती'ति। 


“एवमेव खो, भिकखवे, इधेकच्चो कुलपुत्तो सद्धा अगारस्मा अनगारियं पब्बजितो होति -- *ओतिण्णोम्हि जातिया 
जराय मरणेन सोकेहि परिदेवेहि दुक्खेहि दोमनस्सेहि उपायासेहि, दुकखोतिण्णो दुक्खपरेतो, अप्पेव नाम इमस्स केवलस्स 
दुक्खक्खन्धस्स अन्तकिरिया पञ्ञजायेथा'ति। सो एवं पब्बजितो समानो लाभसक्कारसिलोकं अभिनिब्बत्तेति । सो तेन 
लाभसक्कारसिलोकेन न अत्तमनो होति, न परिपुण्णसङ्कप्पो। सो तेन लाभसक्कारसिलोकेन न अत्तानुक्कंसेति, न परं 
वम्भेति सो तेन लाभसक्कारसिलोकेन न मज्जति नप्पमज्जति न पमादं आपज्जति, अप्पमत्तो समानो सीलसम्पदं 
आराधेति। सो ताय सीलसम्पदाय अत्तमनो होति, नो च खो परिपुण्णसङ्कप्पो। सो ताय सीलसम्पदाय न अत्तानुक्कंसेति, न 
परं म्भेति। सो ताय सीलसम्पदाय न मज्जति नप्पमज्जति न पमादं आपज्जति, अप्पमत्तो समानो समाधिसम्पदं 
आराधेति। सो ताय समाधिसम्पदाय अत्तमनो होति, नो च खो परिपुण्णसङ्कप्पो। सो ताय समाधिसम्पदाय न 
अत्तानुक्कंसेति, न परं वम्भेति । सो ताय समाधिसम्पदाय न मज्जति नप्पमज्जति न पमादं आपज्जति, अप्पमत्तो समानो 
जाणदस्सनं आराधेति। सो तेन जाणदस्सनेन अत्तमनो होति, नो च खो परिपुण्णसङ्कृप्पो। सो तेन जाणदस्सनेन न 
अत्तानुक्कंसेति, न परं वम्भेति सो तेन आणदस्सनेन न मज्जति नप्पमज्जति न पमादं आपज्जति, अप्पमत्तो समानो 
असमयविमोकखं आराधेति । अट्ठानमेतं, भिक्खवे, अनवकासो यं सो भिक्खु ताय असमयविमृत्तिया परिहायेथ । 


“इति खो, भिक्खवे, नयिदं ब्रह्मचरियं लाभसक्कारसिलोकानिसंसं, न सीलसम्पदानिसंसं, न समाधिसम्पदानिसंसं, न 
जाणदस्सनानिसंसं। या च खो अयं, भिकखवे, अकुप्पा चेतोविमुत्ति - एतदत्थमिदं, भिक्खवे, ब्रह्मचरियं, एतं सारं एतं 
परियोसान'न्ति। 


इदमवोच भगवा। अत्तमना ते भिक्खू भगवतो भासितं अभिनन्दुन्ति। 
महासारोपमसुत्तं निद्धितं नवमं । 
१०. चूळसारोपमसुत्त 


३१२. एवं मे सुतं - एकं समयं भगवा सावत्थियं विहरति जेतवने अनाथपिण्डिकस्स आरामे। अथ खो 
पिङ्गलकोच्छो ब्राह्मणो येन भगवा तेनुपसङ्कमि; उपसङ्कमित्वा भगवता सद्भि सम्मोदि। सम्मोदनीयं कथं सारणीयं 
वीतिसारेत्वा एकमन्तं निसीदि | एकमन्तं निसिन्नो खो पिङ्गलकोच्छो ब्राह्मणो भगवन्तं एतदवोच - “येमे, भो गोतम, 
समणब्राह्मणा सङ्गिनो गणिनो गणाचरिया जाता यसस्सिनो तित्थकरा साधुसम्मता, बहुजनस्स, सेय्यथिदं - पूरणो 

कस्सपो, मक्खलि गोसालो, अजितो केसकम्बलो, पकुधो कच्चायनो, सञ्चयो [सञ्जयो (सी० स्या० पी० क०)] 
बेलट्टपुत्तो, निगण्ठो नाटपुत्तो, सब्बेते सकाय पटिञ्ञाय अब्भञ्ञंसु सब्बेव नाब्मञ्ञंसु, उदाहृ एकच्चे अब्भञ्ञंसु एकच्चे 
नाब्भञ्ञंसू "ति? “अलं, ब्राह्मण, तिट्ठतेतं - सब्बेते सकाय पटिञ्ञाय अब्भञ्ञंसु सब्बेव नाब्भञ्ञंसु, उदाहृ एकच्चे 
अब्भञ्ञंसु एकच्चे नाब्भञ्ञंसूति । धम्मं ते, ब्राह्मण, देसेस्सामि, तं सुणाहि, साधुकं मनसि करोहि, भासिस्सामी"ति। 
“एवं, भो “ति खो पिङ्गलकोच्छो ब्राह्मणो भगवतो पच्चस्सोसि। भगवा एतदवोच - 


३१३. “सेय्यथापि, ब्राह्मण, पुरिसो सारत्थिको सारगवेसी सारपरियेसनं चरमानो महतो रुक्खस्स तिट्ठतो सारवतो 
अतिक्कम्मेव सारं अतिक्कम्म फेग्गुं अतिक्कम्म तचं अतिक्कम्म पपटिकं, साखापलासं छेत्वा आदाय पक्कमेय्य 
“सार'न्ति मञ्जमानो। तमेनं चक्खुमा पुरिसो दिस्वा एवं वदेय्य - “न बतायं भवं पुरिसो अञ्ञासि सारं, न अञ्ञासि फेग्गु, 
न अञ्ञासि तचं, न अञ्ञासि पपटिकं, न अञ्ञजासि साखापलासं । तथा हयं भवं पुरिसो सारत्थिको सारगवेसी 
सारपरियेसनं चरमानो महतो रुक्खस्स तिट्ठतो सारवतो अतिक्कम्मेव सारं अतिक्कम्म फेग्गुं अतिक्कम्म तचं अतिक्कम्म 
पपटिकं, साखापलासं छेत्वा आदाय पक्कन्तो “सार'न्ति मञ्जमानो। यञ्चस्स सारेन सारकरणीयं तञ्चस्स अत्थं 
नानुभविस्सती'ति। 


३१४. “सेय्यथापि वा पन, ब्राह्मण, पुरिसो सारत्थिको सारगवेसी सारपरियेसनं चरमानो महतो रुक्खस्स तिट्ठतो 
सारवतो अतिक्कम्मेव सारं अतिक्कम्म फेग्गुं अतिक्कम्म तचं, पपटिकं छेत्वा आदाय पक्कमेय्य “सार'न्ति मञ्ञमानो । 
तमेनं चक्खुमा पुरिसो दिस्वा एवं वदेय्य -- “न बतायं भवं पुरिसो अञ्ञासि सारं, न अञ्ञासि फेग्गुं, न अञ्जासि तचं, न 
अञ्जासि पपटिकं, न अञ्ञासि साखापलासं। तथा हयं भवं पुरिसो सारत्थिको सारगवेसी सारपरियेसनं चरमानो महतो 
रुक्खस्स तिट्ठतो सारवतो अतिक्कम्मेव सारं अतिक्कम्म फेग्गुं अतिक्कम्म तचं पपटिकं छेत्वा आदाय पक्कन्तो 'सार'न्ति 
मञ्जमानो। यञ्चस्स सारेन सारकरणीयं तञ्चस्स अत्थं नानुभविस्सती'ति। 


३१५. “सेय्यथापि वा पन, ब्राह्मण, पुरिसो सारत्थिको सारगवेसी सारपरियेसनं चरमानो महतो रुक्खस्स तिठुतो 
सारवतो अतिक्कम्मेव सारं अतिक्कम्म फेग्गुं, तचं छेत्वा आदाय पक्कमेय्य 'सार'न्ति मञ्ञमानो । तमेनं चक्खुमा पुरिसो 
दिस्वा एवं वदेय्य -- “न बतायं भवं पुरिसो अञ्ञासि सारं, न अञ्ञासि फेग्गुं, न अञ्जासि तचं, न अञ्ञजासि पपटिकं, न 
अञ्ञासि साखापलासं। तथा हयं भवं पुरिसो सारत्थिको सारगवेसी सारपरियेसनं चरमानो महतो रुक्खस्स तिट्ठतो 
सारवतो अतिक्कम्मेव सारं अतिक्कम्म फेग्गुं, तचं छेत्वा आदाय पक्कन्तो 'सार'न्ति मञ्ञमानो । यञ्चस्स सारेन 
सारकरणीयं तञ्चस्स अत्थं नानुभविस्सती'ति। 


३९६. “सेय्यथापि वा पन, ब्राह्मण, पुरिसो सारत्थिको सारगवेसी सारपरियेसनं चरमानो महतो रुक्खस्स तिठ्ठतो 
सारवतो अतिक्कम्मेव सारं, फेग्गुं छेत्वा आदाय पक्कमेय्य 'सार'न्ति मञ्जमानो। तमेनं चक्खुमा पुरिसो दिस्वा एवं वदेय्य 
- “न वतायं भवं पुरिसो अञ्जासि सारं, न अज्ञासि फेग्गुं, न अञ्ञासि तचं, न अज्ञासि पपटिकं, न अञ्जासि 
साखापलासं। तथा हयं भवं पुरिसो सारत्थिको सारगवेसी सारपरियेसनं चरमानो महतो रुक्खस्स तिइतो सारवतो 
अतिक्कम्मेव सारं, फेग्गुं छेत्वा आदाय पक्कन्तो 'सार'न्ति मञ्जमानो। यञ्चस्स सारेन सारकरणीयं तञ्चस्स अत्थं 
नानुभविस्सती'ति। 


३१७. “सेय्यथापि वा पन, ब्राह्मण, पुरिसो सारत्थिको सारगवेसी सारपरियेसनं चरमानो महतो रुक्खस्स तिट्ठतो 
सारवतो सारञ्ञेव छेत्वा आदाय पक्कमेय्य “सार न्ति जानमानो । तमेनं चक्खुमा पुरिसो दिस्वा एवं वदेय्य -- 'अञ्ञासि 

बतायं भवं पुरिसो सारं, अञ्ञासि फेग्गुं, अञ्ञासि तचं, अज्ञासि पपटिकं, अञ्ञासि साखापलासं । तथा हयं भवं 
पुरिसो सारत्थिको सारगवेसी सारपरियेसनं चरमानो महतो रुक्खस्स तिट्ठतो सारवतो सारञ्ञेव छेत्वा आदाय पक्कन्तो 
“सारः न्ति जानमानो। यञ्चस्स सारेन सारकरणीयं तञ्चस्स अत्थं अनुभविस्सती'ति। 


३१८. “एवमेव खो, ब्राह्मण, इधेकच्चो पुग्गलो सद्धा अगारस्मा अनगारियं पब्बजितो होति -- 'ओतिण्णोम्हि 
जातिया जराय मरणेन सोकेहि परिदेवेहि दुक्खेहि दोमनस्सेहि उपायासेहि, दुक्खोतिण्णो दुक्खपरेतो, अप्पेव नाम इमस्स 
केबलस्स दुक्खक्खन्धस्स अन्तकिरिया पञ्ञजायेथा'ति। सो एवं पब्बजितो समानो लाभसक्कारसिलोकं अभिनिब्बत्तेति। 
सो तेन लाभसक्कारसिलोकेन अत्तमनो होति परिपुण्णसङ्कप्पो । सो तेन लाभसक्कारसिलोकेन अत्तानुक्कंसेति, परं 
वम्भेति - 'अहमस्मि लाभसक्कारसिलोकवा, इमे पनञ्ञे भिक्खू अप्पञ्ञाता अप्पेसक्खा'ति। लाभसक्कारसिलोकेन च 
ये अज्जे धम्मा उत्तरितरा च पणीततरा च तेसं धम्मानं सच्छिकिरियाय न छन्दं जनेति, न वायमति, ओलीनवुत्तिको च होति 
साथलिको । सेय्यथापि सो, ब्राह्मण, पुरिसो सारत्थिको सारगवेसी सारपरियेसनं चरमानो महतो रुक्खस्स तिट्ठतो सारवतो 
अतिक्कम्मेव सारं अतिक्कम्म फेग्गुं अतिक्कम्म तचं अतिक्कम्म पपटिकं, साखापलासं छेत्वा आदाय पक्कन्तो 
“सारः न्ति मञ्ञमानो। यञ्चस्स सारेन सारकरणीयं तञ्चस्स अत्थं नानुभविस्सति। तथूपमाहं, ब्राह्मण, इमं पुग्गलं बदामि । 


३१९. “इध पन, ब्राह्मण, एकच्चो पुग्गलो सद्धा अगारस्मा अनगारियं पब्बजितो होति -- “ओतिण्णोम्हि जातिया 
जराय मरणेन सोकेहि परिदेवेहि दुक्खेहि दोमनस्सेहि उपायासेहि, दुकखोतिण्णो दुक्खपरेतो, अप्पेव नाम इमस्स केवलस्स 
दुक्खक्खन्धस्स अन्तकिरिया पञ्ञजायेथा'ति। सो एवं पब्बजितो समानो लाभसक्कारसिलोकं अभिनिब्बत्तेति । सो तेन 
लाभसक्कारसिलोकेन न अत्तमनो होति न परिपुण्णसङ्कप्पो। सो तेन लाभसक्कारसिलोकेन न अत्तानुक्कंसेति, न परं 
वम्भेति लाभसक्कारसिलोकेन च ये अज्ञे धम्मा उत्तरितरा च पणीततरा च तेसं धम्मानं सच्छिकिरियाय छन्दं जनेति, 
वायमति, अनोलीनवुत्तिको च होति असाथलिको । सो सीलसम्पदं आराधेति। सो ताय सीलसम्पदाय अत्तमनो होति, 
परिपुण्णसङ्कप्पो। सो ताय सीलसम्पदाय अत्तानुक्कंसेति, परं वम्भेति - अहमस्मि सीलवा कल्याणधम्मो, इमे पनञ्जे 
भिक्खू दुस्सीला पापधम्मा'ति। सीलसम्पदाय च ये अज्ञे धम्मा उत्तरितरा च पणीततरा च तेसं धम्मानं सच्छिकिरियाय न 
छन्दं जनेति, न वायमति, ओलीनवुत्तिको च होति साथलिको। सेय्यथापि सो, ब्राह्मण, पुरिसो सारत्थिको सारगवेसी 
सारपरियेसनं चरमानो महतो रुक्खस्स तिट्ठतो सारवतो अतिक्कम्मेव सारं अतिक्कम्म फेग्गुं अतिक्कम्म तचं, पपटिकं 
छेत्वा आदाय पक्कन्तो “सार'न्ति मञ्जमानो। यञ्चस्स सारेन सारकरणीयं, तञ्चस्स अत्थं नानुभविस्सति। तथूपमाहं, 
ब्राह्मण, इमं पुग्गलं वदामि । 


३२०. “इध पन, ब्राह्मण, एकच्चो पुग्गलो सद्धा अगारस्मा अनगारियं पब्बजितो होति - ओतिण्णोम्हि जातिया 
जराय मरणेन सोकेहि परिदेवेहि दुक्खेहि दोमनस्सेहि उपायासेहि, दुकखोतिण्णो दुक्खपरेतो, अप्पेव नाम इमस्स केवलस्स 
दुक्खक्खन्धस्स अन्तकिरिया पञ्ञायेथा'ति। सो एवं पब्बजितो समानो लाभसक्कारसिलोकं अभिनिब्बत्तेति । सो तेन 
लाभसक्कारसिलोकेन न अत्तमनो होति, न परिपुण्णसङ्कप्पो। सो तेन लाभसक्कारसिलोकेन न अत्तानुक्कंसेति, न परं 
वम्भेति लाभसक्कारसिलोकेन च ये अज्जे धम्मा उत्तरितरा च पणीततरा च तेसं धम्मानं सच्छिकिरियाय छन्दं जनेति, 
वायमति, अनोलीनवुत्तिको च होति असाथलिको। सो सीलसम्पदं आराधेति। सो ताय सीलसम्पदाय अत्तमनो होति नो च 
खो परिपुण्णसङ्कप्पो। सो ताय सीलसम्पदाय न अत्तानुक्कंसेति, न परं वम्भेति। सीलसम्पदाय च ये अज्जे धम्मा उत्तरितरा 
च पणीततरा च तेसं धम्मानं सच्छिकिरियाय छन्दं जनेति, वायमति, अनोलीनवुत्तिको च होति असाथलिको। सो 
समाधिसम्पदं आराधेति। सो ताय समाधिसम्पदाय अत्तमनो होति, परिपुण्णसङ्कप्पो । सो ताय समाधिसम्पदाय 

अत्तानुक्कंसेति, परं वम्भेति - अहमस्मि समाहितो एकग्गचित्तो, इमे पनज्जे भिक्खू असमाहिता विब्भन्तचित्ता'ति। 
समाधिसम्पदाय च ये अज्ञे धम्मा उत्तरितरा च पणीततरा च, तेसं धम्मानं सच्छिकिरियाय न छन्दं जनेति, न वायमति, 
ओलीनवृत्तिको च होति साथलिको। सेय्यथापि सो, ब्राह्मण, पुरिसो सारत्थिको सारगवेसी सारपरियेसनं चरमानो महतो 
रुक्खस्स तिट्ठतो सारवतो अतिक्कम्मेव सारं अतिक्कम्म फेग्गुं, तचं छेत्वा आदाय पक्कन्तो 'सार'न्ति मञ्ञमानो | 
यञ्चस्स सारेन सारकरणीयं तञ्चस्स अत्थं नानुभविस्सति। तथूपमाहं, ब्राह्मण, इमं पुग्गलं वदामि । 


३२१. “इध पन, ब्राह्मण, एकच्चो पुग्गलो सद्धा अगारस्मा अनगारियं पब्बजितो होति -- 'ओतिण्णोम्हि जातिया 
जराय मरणेन...पे०... अन्तकिरिया पञ्ञायेथा'ति। सो एवं पब्बजितो समानो लाभसक्कारसिलोकं अभिनिब्बत्तेति । सो तेन 
लाभसक्कारसिलोकेन न अत्तमनो होति न परिपुण्णसङ्कप्पो। सो तेन लाभसक्कारसिलोकेन न अत्तानुक्कंसेति, न परं 
वम्भेति लाभसक्कारसिलोकेन च ये अज्ञे धम्मा उत्तरितरा च पणीततरा च तेसं धम्मानं सच्छिकिरियाय छन्दं जनेति, 
वायमति, अनोलीनवुत्तिको च होति असाथलिको । सो सीलसम्पदं आराधेति । सो ताय सीलसम्पदाय अत्तमनो होति, नो च 
खो परिपुण्णसङ्कप्पो। सो ताय सीलसम्पदाय न अत्तानुक्कंसेति, न परं वम्भेति। सीलसम्पदाय च ये अञ्जे धम्मा उत्तरितरा 
च पणीततरा च तेसं धम्मानं सच्छिकिरियाय छन्दं जनेति, वायमति, अनोलीनवुत्तिको च होति असाथलिको। सो 
समाधिसम्पदं आराधेति। सो ताय समाधिसम्पदाय अत्तमनो होति, नो च खो परिपुण्णसङ्कप्पो । सो ताय समाधिसम्पदाय न 
अत्तानुक्कंसेति, न परं वम्भेति। समाधिसम्पदाय च ये अञ्ञे धम्मा उत्तरितरा च पणीततरा च तेसं धम्मानं सच्छिकिरियाय 
छन्दं जनेति, वायमति, अनोलीनवुत्तिको च होति असाथलिको । सो जाणदस्सनं आराधेति। सो तेन जाणदस्सनेन अत्तमनो 
होति, परिपुण्णसङ्कप्पो। सो तेन जाणदस्सनेन अत्तानुक्कंसेति, परं वम्भेति - *अहमस्मि जानं पस्सं विहरामि, इमे पनज्जे 
भिक्खू अजानं अपस्सं विहरन्ती'ति। जाणदस्सनेन च ये अञ्जे धम्मा उत्तरितरा च पणीततरा च तेसं धम्मानं 
सच्छिकिरियाय न छन्दं जनेति, न वायमति, ओलीनवुत्तिको च होति साथलिको । सेय्यथापि सो, ब्राह्मण, पुरिसो सारत्थिको 
सारगवेसी सारपरियेसनं चरमानो महतो रुक्खस्स तिइतो सारवतो अतिक्कम्मेव सारं, फेग्गुं छेत्वा आदाय पक्कन्तो 
'सार'न्ति मञ्जमानो। यञ्चस्स सारेन सारकरणीयं तञ्चस्स अत्थं नानुभविस्सति। तथुपमाहं, ब्राह्मण, इमं पुग्गलं बदामि । 


३२२. “इध पन, ब्राह्मण, एकच्चो पुग्गलो सद्धा अगारस्मा अनगारियं पब्बजितो होति - “ओतिण्णोम्हि जातिया 
जराय मरणेन सोकेहि परिदेवेहि दुक्खेहि दोमनस्सेहि उपायासेहि, दुकखोतिण्णो दुक्खपरेतो, अप्पेव नाम इमस्स केवलस्स 
दुक्खक्खन्धस्स अन्तकिरिया पञ्ञजायेथा'ति। सो एवं पब्बजितो समानो लाभसक्कारसिलोकं अभिनिब्बत्तेति । सो तेन 
लाभसक्कारसिलोकेन न अत्तमनो होति, न परिपुण्णसङ्कप्पो। सो तेन लाभसक्कारसिलोकेन न अत्तानुक्कंसेति, न परं 
वम्भेति लाभसक्कारसिलोकेन च ये अज्जे धम्मा उत्तरितरा च पणीततरा च तेसं धम्मानं सच्छिकिरियाय छन्दं जनेति, 
वायमति, अनोलीनवुत्तिको च होति असाथलिको। सो सीलसम्पदं आराधेति । सो ताय सीलसम्पदाय अत्तमनो होति, नो च 
खो परिपुण्णसङ्कप्पो। सो ताय सीलसम्पदाय न अत्तानुक्कंसेति, न परं वम्भेति। सीलसम्पदाय च ये अज्जे धम्मा उत्तरितरा 
च पणीततरा च तेसं धम्मानं सच्छिकिरियाय छन्दं जनेति, वायमति, अनोलीनवुत्तिको च होति असाथलिको। सो 
समाधिसम्पदं आराधेति। सो ताय समाधिसम्पदाय अत्तमनो होति, नो च खो परिपुण्णसङ्कूप्पो। सो ताय समाधिसम्पदाय न 
अत्तानुक्कंसेति, न परं वम्भेति। समाधिसम्पदाय च ये अञ्ञे धम्मा उत्तरितरा च पणीततरा च तेसं धम्मानं सच्छिकिरियाय 
छन्दं जनेति, वायमति, अनोलीनवुत्तिको च होति असाथलिको । सो जाणदस्सनं आराधेति। सो तेन जाणदस्सनेन अत्तमनो 
होति, नो च खो परिपुण्णसङ्कप्पो । सो तेन जाणदस्सनेन न अत्तानुक्कंसेति, न परं वम्भेति। आणदस्सनेन च ये अज्जे धम्मा 
उत्तरितरा च पणीततरा च तेसं धम्मानं सच्छिकिरियाय छन्दं जनेति, वायमति, अनोलीनवुत्तिको च होति असाथलिको । 

३२३. “कतमे च, ब्राह्मण, धम्मा जाणदस्सनेन उत्तरितरा च पणीततरा च? इध, ब्राह्मण, भिक्खु विविच्चेव कामेहि 
विविच्च अकुसलेहि धम्मेहि सवितक्कं सविचारं विवेकजं पीतिसुखं पठमं झानं उपसम्पज्ज विहरति। अयम्पि खो, ब्राह्मण, 
धम्मो जाणदस्सनेन उत्तरितरो च पणीततरो च। 


“पुन चपरं, ब्राह्मण, भिक्खु वितक्कविचारानं वूपसमा अज्झत्तं सम्पसादनं चेतसो एकोदिभावं अवितक्कं अविचारं 
समाधिजं पीतिसुखं दुतियं झानं उपसम्पज्ज विहरति। अयम्पि खो, ब्राह्मण, धम्मो जाणदस्सनेन उत्तरितरो च पणीततरो च। 


“पुन चपरं, ब्राह्मण, भिक्खु पीतिया च विरागा उपेक्खको च विहरति, सतो च सम्पजानो सुखञ्च कायेन 
पटिसंवेदेति, यं तं अरिया आचिकखन्ति - “उपेक्खको सतिमा सुखविहारी'ति ततियं झानं उपसम्पज्ज विहरति। अयम्पि 
खो, ब्राह्मण, धम्मो जाणदस्सनेन उत्तरितरो च पणीततरो च | 


“पुन चपरं, ब्राह्मण, भिक्खु सुखस्स च पहाना दुक्खस्स च पहाना पुब्बेब सोमनस्सदोमनस्सानं अत्थङ्गमा 
अदुक्खमसुखं उपेक्खासतिपारिसुद्धि चतुत्थं झानं उपसम्पज्ज विहरति। अयम्पि खो, ब्राह्मण, धम्मो जाणदस्सनेन 
उत्तरितरो च पणीततरो च। 


“पुन चपरं, ब्राह्मण, भिक्खु सब्बसो रूपसञ्ञानं समतिक्कमा पटिघसञ्जानं अत्थङ्गमा नानत्तसञ्जानं अमनसिकारा 
"अनन्तो आकासो'ति आकासानञ्चायतनं उपसम्पज्ज विहरति। अयम्पि खो, ब्राह्मण, धम्मो जाणदस्सनेन उत्तरितरो च 
पणीततरो च। 


“पुन चपरं, ब्राह्मण, भिक्खु सब्बसो आकासानञ्चायतनं समतिक्कम्म “अनन्तं विञ्जाण'न्ति विञ्जाणञ्चायतनं 
उपसम्पज्ज विहरति। अयम्पि खो, ब्राह्मण, धम्मो जाणदस्सनेन उत्तरितरो च पणीततरो च। 


“पुन चपरं, ब्राह्मण, भिक्खु सब्बसो विञ्जाणञ्चायतनं समतिक्कम्म 'नत्थि किञ्ची'ति आकिञ्चञ्ञायतनं 
उपसम्पज्ज विहरति। अयम्पि खो, ब्राह्मण, धम्मो जाणदस्सनेन उत्तरितरो च पणीततरो च। 


“पुन चपरं, ब्राह्मण, भिक्खु सब्बसो आकिञ्चञ्जायतनं समतिक्कम्म नेवसञ्जानासञ्ञायतनं उपसम्पज्ज वरिहरति। 
अयम्पि खो, ब्राह्मण, धम्मो जाणदस्सनेन उत्तरितरो च पणीततरो च। 


“पुन चपरं, ब्राह्मण, भिक्खु सब्बसो नेवसञ्ञजानासञ्ञायतनं समतिक्कम्म सञ्ञजावेदयितनिरोधं उपसम्पज्ज विहरति, 
पञ्ञाय चस्स दिस्वा आसवा परिकखीणा होन्ति। अयम्पि खो, ब्राह्मण, धम्मो जाणदस्सनेन उत्तरितरो च पणीततरो च। इमे 
खो, ब्राह्मण, धम्मा जाणदस्सनेन उत्तरितरा च पणीततरा च। 


३२४. “सेय्यथापि सो, ब्राह्मण, पुरिसो सारत्थिको सारगवेसी सारपरियेसनं चरमानो महतो रुक्खस्स तिट्ठतो 
सारवतो सारंयेव छेत्वा आदाय पक्कन्तो “सार न्ति जानमानो। यञ्चस्स सारेन सारकरणीयं तञ्चस्स अत्थं 
अनुभविस्सति। तथूपमाहं, ब्राह्मण, इमं पुग्गलं वदामि । 


“इति खो, ब्राह्मण, नयिदं ब्रह्मचरियं लाभसक्कारसिलोकानिसंसं, न सीलसम्पदानिसंसं, न समाधिसम्पदानिसंसं, न 
जाणदस्सनानिसंसं। या च खो अयं, ब्राह्मण, अकुप्पा चेतोविमृत्ति - एतदत्थमिदं, ब्राह्मण, ब्रह्मचरियं, एतं सारं एतं 

परियोसान”न्ति। 


एवं वृत्ते, पिङ्गलकोच्छो ब्राह्मणो भगवन्तं एतदवोच -- “अभिक्कन्तं, भो गोतम, अभिक्कन्तं, भो गोतम...पे०... 
उपासकं मं भवं गोतमो धारेतु अज्जतग्गे पाणुपेतं सरणं गत''न्ति। 


चूळसारोपमसुत्तं निड्टितं दसमं । 
ओपम्मवग्गो निट्टितो ततियो। 
तस्सुद्दानं - 


मोळियफग्गुनरिट्ुञ्च नामो, अन्धवने कथिपुण्णं निवापो। 
रासिकणेरुमहागजनामो, सारूपमो [सारवरो (स्या०), सारवनो (क०)] पुन पिङ्गलकोच्छो॥ 


४. महायमकवग्गो 
१. चूळगोसिङ्गसुत्तं 


३२५. एवं मे सुतं - एकं समयं भगवा नातिके [नादिके (सी० स्या० पी०), जातिके (क०)] विहरति गिञ्जकावसथे । 
तेन खो पन समयेन आयस्मा च अनुरुद्धो आयस्मा च नन्दियो आयस्मा च किमिलो [किम्बिलो (सी० पी० क०)] 
गोसिङ्गसालवनदाये विहरन्ति । अथ खो भगवा सायन्हसमयं पटिसल्लाना बुड्टितो येन गोसिङ्गसालवनदायो तेनुपसङ्कमि । 
अहसा खो दायपालो भगवन्तं दूरतोब आगच्छन्तं । दिस्वान भगवन्तं एतदवोच - “मा, समण, एतं दायं पाविसि। सन्तेत्थ 
तयो कुलपुत्ता अत्तकामरूपा विहरन्ति। मा तेसं अफासुमकासी"ति। 


अस्सोसि खो आयस्मा अनुरुद्धो दायपालस्स भगवता सद्भि मन्तयमानस्स । सुत्वान दायपालं एतदवोच - “मा, 
आवुसो दायपाल, भगवन्तं वारेसि। सत्था नो भगवा अनुप्पत्तो'ति। अथ खो आयस्मा अनुरुद्धो येनायस्मा च नन्दियो 
आयस्मा च किमिलो तेनुपसङ्कमि; उपसङ्कमित्वा आयस्मन्तञ्च नन्दियं आयस्मन्तञ्च किमिलं एतदवोच - 
**अभिक्कमथायस्मन्तो, अभिक्कमथायस्मन्तो, सत्था नो भगवा अनुप्पत्तोति। अथ खो आयस्मा च अनुरुद्धो आयस्मा 
च नन्दियो आयस्मा च किमिलो भगवन्तं पच्चुग्गन्त्वा - एको भगवतो पत्तचीवरं पटिग्गहेसि, एको आसनं पञ्ञपेसि, 
एको पादोदकं उपड्टापेसि। निसीदि भगवा पञ्ञत्ते आसने । निसज्ज खो भगवा पादे पकखालेसि । तेपि खो आयस्मन्तो 
भगवन्तं अभिवादेत्वा एकमन्तं निसीदिंसु । एकमन्तं निसिन्नं खो आयस्मन्तं अनुरुद्धं भगवा एतदवोच - 


३२६. “कच्चि वो, अनुरुद्धा, खमनीयं, कच्चि यापनीयं, कच्चि पिण्डकेन न किलमथा"ति? “खमनीयं, भगवा, 
यापनीयं, भगवा; न च मयं, भन्ते, पिण्डकेन किलमामा"ति। “कच्चि पन वो, अनुरुद्धा, समग्गा सम्मोदमाना 
अविवदमाना खीरोदकीभूता अञ्ञमञ्ञं पियचकखूहि सम्पस्सन्ता विहरथा”ति? “तग्घ मयं, भन्ते, समग्गा सम्मोदमाना 
अविवदमाना खीरोदकोभूता अञ्ञमञ्ञं पियचक्खूहि सम्पस्सन्ता विहरामा”ति । “यथा कथं पन तुम्हे, अनुरुद्धा, समग्गा 
सम्मोदमाना अविवदमाना खीरोदकीभूता अञ्जमञ्ञं पियचक्खूहि सम्पस्सन्ता विहरथा "ति? “इध म्ह, भन्ते, एवं होति 
-- लाभा वत मे, सुलद्धं वत मे, योहं एवरूपेहि सब्रह्मचारीहि सद्धि विहरामी'ति। तस्स मय्हं, भन्ते, इमेसु आयस्मन्तेसु 

मेत्तं कायकम्मं पच्चुपट्ठितं आवि चेव रहो च; मेत्तं वचीकम्मं पच्चुपट्टितं आवि चेव रहो च; मेत्तं मनोकम्मं पच्चुपद्धितं 
आवि चेव रहो च। तस्स म्ह, भन्ते, एवं होति -- 'यंनूनाहं सकं चित्तं निक्खिपित्वा इमेसंयेब आयस्मन्तानं चित्तस्स वसेन 
वत्तेय्य'न्ति। सो खो अहं, भन्ते, सकं चित्तं निक्खिपित्वा इमेसंयेव आयस्मन्तानं चित्तस्स वसेन वत्तामि। नाना हि खो नो, 
भन्ते, काया एकञ्च पन मज्जे चित्त”न्ति। 


आयस्मापि खो नन्दियो...पे०... आयस्मापि खो किमिलो भगवन्तं एतदवोच - ““मस्हम्पि, भन्ते, एवं होति - “लाभा 
वत मे, सुलद्धं वत मे, योहं एवरूपेहि सब्रह्मचारीहि सद्भि विहरामी ति। तस्स मय्हं॑, भन्ते, इमेसु आयस्मन्तेसु मेत्तं 
कायकम्मं पच्चुपट्ठितं आवि चेव रहो च, मेत्तं बचीकम्मं पच्चुपट्ठितं आवि चेव रहो च, मेत्तं मनोकम्मं पच्चुपट्धितं आवि 
चेव रहो च। तस्स मय्हं, भन्ते, एवं होति - 'यंनूनाहं सकं चित्तं निक्खिपित्वा इमेसंयेब आयस्मन्तानं चित्तस्स वसेन 
वत्तेय्य'न्ति। सो खो अहं, भन्ते, सकं चित्तं निक्खिपित्वा इमेसंयेव आयस्मन्तानं चित्तस्स वसेन वत्तामि। नाना हि खो नो, 
भन्ते, काया एकञ्च पन मज्जे चित्तन्ति। 


“एवं खो मयं, भन्ते, समग्गा सम्मोदमाना अविवदमाना खीरोदकौभूता अञ्ञमञ्ञं पियचक्खूहि सम्पस्सन्ता 
विहरामा”ति। 


३२७. “साधु साधु, अनुरुद्धा! कच्चि पन वो, अनुरुद्धा, अप्पमत्ता आतापिनो पहितत्ता विहरथा”ति? “तग्घ मयं, 
भन्ते, अप्पमत्ता आतापिनो पहितत्ता विहरामा”ति। “यथा कथं पन तुम्हे, अनुरुद्धा, अप्पमत्ता आतापिनो पहितत्ता 
विहरथा"ति? “इध, भन्ते, अम्हाकं यो पठमं गामतो पिण्डाय पटिक्कमति सो आसनानि पञ्ञपेति, पानीयं परिभोजनीयं 
उपट्ठापेति, अवक्कारपाति उपट्टापेति । यो पच्छा गामतो पिण्डाय पटिक्कमति, सचे होति भुत्तावसेसो सचे आकङ्घति 
भुञ्जति, नो चे आकङ्कति अप्पहरिते वा छट्टेति, अप्पाणके वा उदके ओपिलापेति। सो आसनानि पटिसामेति, पानीयं 
परिभोजनीयं पटिसामेति, अवक्कारपाति पटिसामेति, भत्तग्गं सम्मज्जति। यो पस्सति पानीयघटं वा परिभोजनीयघटं वा 
वच्चघटं वा रित्त तुच्छं सो उपट्टापेति । सचस्स होति अविसस्हं, हत्थविकारेन दुतियं आमन्तेत्वा हत्थविलङ्घकेन उपट्टापेम, 
न त्वेव मयं, भन्ते, तप्पच्चया वाचं भिन्दाम। पञ्चाहिकं खो पन मयं, भन्ते, सब्बरत्तिकं धम्मिया कथाय सन्निसीदाम। एवं 
खो मयं, भन्ते, अप्पमत्ता आतापिनो पहितत्ता विहरामा ति । 


३२८. “साधु साधु, अनुरुद्धा! अत्थि पन वो, अनुरुद्धा, एवं अप्पमत्तानं आतापीनं पहितत्तानं विहरन्तानं 
उत्तरिमनुस्सधम्मा अलमरियजाणदस्सनविसेसो अधिगतो फासुविहारो "ति? “किञ्हि नो सिया, भन्ते! इध मयं, भन्ते, 
यावदेव आकङ्घाम विविच्चेव कामेहि विविच्च अकुसलेहि धम्मेहि सवितक्कं सविचारं विवेकजं पीतिसुखं पठमं झानं 
उपसम्पज्ज विहराम। अयं खो नो, भन्ते, अम्हाकं अप्पमत्तानं आतापीनं पहितत्तानं विहरन्तानं उत्तरिमनुस्सधम्मा 
अलमरियजाणदस्सनविसेसो अधिगतो फासुविहारो ति । 


“साधु साधु, अनुरुद्धा! एतस्स पन वो, अनुरुद्धा, विहारस्स समतिक्कमाय एतस्स विहारस्स पटिप्पस्सद्धिया 
अत्थज्ञो उत्तरिमनुस्सधम्मा अलमरियञाणदस्सनविसेसो अधिगतो फासुविहारो ति? “किञ्हि नो सिया, भन्ते! इध मयं, 
भन्ते, यावदेव आकङ्घाम वितक्कविचारानं वूपसमा अज्झत्तं सम्पसादनं चेतसो एकोदिभावं अवितक्कं अविचारं समाधिजं 
पीतिसुखं दुतियं झानं उपसम्पज्ज विहराम। एतस्स, भन्ते, विहारस्स समतिक्कमाय एतस्स विहारस्स पटिप्पस्सद्भिया 
अयमञ्जो उत्तरिमनुस्सधम्मा अलमरियजाणदस्सनविसेसो अधिगतो फासुविहारो'ति। 

“साधु साधु, अनुरुद्धा! एतस्स पन वो, अनुरुद्धा, विहारस्स समतिक्कमाय एतस्स विहारस्स पटिप्पर्स्सद्भिया 
अत्थञ्जो उत्तरिमनुस्सधम्मा अलमरियजाणदस्सनविसेसो अधिगतो फासुविहारो”ति? “किञ्हि नो सिया, भन्ते! इध मयं, 
भन्ते, यावदेव आकङ्काम पीतिया च विरागा उपेक्खका च विहराम, सता च सम्पजाना, सुखञ्च कायेन पटिसंवेदेम, यं तं 
अरिया आचिक्खन्ति - 'उपेक्खको सतिमा सुखविहारी'ति ततियं झानं उपसम्पज्ज विहराम। एतस्स, भन्ते, विहारस्स 
समतिक्कमाय एतस्स विहारस्स पटिप्पस्सद्धिया अयमञ्जो उत्तरिमनुस्सधम्मा अलमरियजाणदस्सनविसेसो अधिगतो 
फासुविहारो"ति। 


“साधु साधु, अनुरुद्धा! एतस्स पन वो, अनुरुद्धा, विहारस्स समतिक्कमाय एतस्स विहारस्स पटिप्पस्सद्भिया 
अत्थञ्जो उत्तरिमनुस्सधम्मा अलमरियजाणदस्सनविसेसो अधिगतो फासुविहारो ति? “किञ्हि नो सिया, भन्ते! इध मयं, 
भन्ते, यावदेव आकङ्घाम सुखस्स च पहाना दुक्खस्स च पहाना, पुब्बेव सोमनस्सदोमनस्सानं अत्थङ्गमा, अदुक्खमसुखं 
उपेक्खासतिपारिसुद्धि चतुत्थं झानं उपसम्पज्ज विहराम। एतस्स, भन्ते, विहारस्स समतिक्कमाय एतस्स विहारस्स 
पटिप्पस्सद्भधिया अयमञ्जो उत्तरि मनुस्सधम्मा अलमरियजाणदस्सनविसेसो अधिगतो फासुविहारो”ति। 


“साधु साधु, अनुरुद्धा! एतस्स पन वो, अनुरुद्धा, विहारस्स समतिक्कमाय एतस्स विहारस्स पटिप्पर्स्सद्भिया 
अत्थञ्जो उत्तरिमनुस्सधम्मा अलमरियजाणदस्सनविसेसो अधिगतो फासुविहारो”ति? “किञ्हि नो सिया, भन्ते! इध मयं, 
भन्ते, यावदेव आकङ्घाम सब्बसो रूपसञ्ञानं समतिक्कमा पटिघसञ्जानं अत्थङ्गमा नानत्तसञ्जानं अमनसिकारा 
"अनन्तो आकासो'ति आकासानञ्चायतनं उपसम्पज्ज विहराम । एतस्स, भन्ते, विहारस्स समतिक्कमाय एतस्स विहारस्स 
पटिप्पस्सद्भिया अयमज्ञो उत्तरिमनुस्सधम्मा अलमरियजाणदस्सनविसेसो अधिगतो फासुविहारो”ति। 


“साधु साधु, अनुरुद्धा! एतस्स पन वो, अनुरुद्धा, विहारस्स समतिक्कमाय एतस्स विहारस्स पटिप्पर्स्सद्भिया 
अत्थञ्जो उत्तरिमनुस्सधम्मा अलमरियजाणदस्सनविसेसो अधिगतो फासुविहारो”ति? “किञ्हि नो सिया, भन्ते! इध मयं, 
भन्ते, यावदेव आकङ्काम सब्बसो आकासानञ्चायतनं समतिक्कम्म 'अनन्तं विज्ञाण'न्ति विज्ञाणज्चायतनं उपसम्पज्ज 
बिहराम...पे०... सब्बसो विञ्जाणञ्चायतनं समतिक्कम्म 'नत्थि किञ्ची ति आकिञ्चञ्जायतनं उपसम्पज्ज विहराम...पे०... 
सब्बसो आकिञ्चञ्जायतनं समतिक्कम्म नेवसञ्जानासञ्जायतनं उपसम्पज्ज विहराम। एतस्स, भन्ते, विहारस्स 
समतिक्कमाय एतस्स विहारस्स पटिप्पस्सद्धिया अयमञ्जो उत्तरिमनुस्सधम्मा अलमरियजाणदस्सनविसेसो अधिगतो 
फासुविहारो"ति। 


३२९. “साधु साधु, अनुरुद्धा! एतस्स पन वो, अनुरुद्धा, विहारस्स समतिक्कमाय एतस्स विहारस्स पटिप्पस्सद्धिया 
अत्थञ्ञो उत्तरिमनुस्सधम्मा अलमरियजाणदस्सनविसेसो अधिगतो फासुविहारो ति? “किञ्हि नो सिया, भन्ते! इध मयं, 
भन्ते, यावदेव आकङ्काम सब्बसो नेवसञ्जानासञ्ञायतनं समतिक्कम्म सञ्जावेदयितनिरोधं उपसम्पज्ज विहराम, पञ्ञाय 
च नो दिस्वा आसवा परिक्खीणा । एतस्स, भन्ते, विहारस्स समतिक्कमाय एतस्स विहारस्स पटिप्पस्सद्भिया अयमञ्जो 
उत्तरिमनुस्सधम्मा अलमरियजाणदस्सनविसेसो अधिगतो फासुविहारो । इमम्हा च मयं, भन्ते, फासुविहारा अञ्ञं 
फासुविहारं उत्तरितरं वा पणीततरं वा न समनुपस्सामा"ति। “साधु साधु, अनुरुद्धा! इमम्हा फासुविहारा उत्तरितरो वा 
पणीततरो वा फासुविहारो नत्थी”ति। 


३३०. अथ खो भगवा आयस्मन्तञ्च अनुरुद्धं आयस्मन्तञ्च नन्दियं आयस्मन्तञ्च किमिलं धम्मिया कथाय 
सन्दस्सेत्वा समादपेत्वा समृत्तेजेत्वा सम्पहंसेत्वा उट्ठायासना पक्कामि। अथ खो आयस्मा च अनुरुद्धो आयस्मा च नन्दियो 

आयस्मा च किमिलो भगवन्तं अनुसंयायित्वा [अनुसंसावेत्वा (सी०), अनुसावेत्वा (टीका)] ततो पटिनिवत्तित्वा 
आयस्मा च नन्दियो आयस्मा च किमिलो आयस्मन्तं अनुरुद्धं एतदवोचुं - “कि नु खो मयं आयस्मतो अनुरुद्धस्स 
एवमारोचिम्ह - 'इमासञ्च इमासञ्च विहारसमापत्तीनं मयं लाभिनो'ति, यं नो आयस्मा अनुरुद्धो भगवतो सम्मुखा याव 
आसवानं खया पकासेती”ति? “न खो मे आयस्मन्तो एवमारोचेसुं - 'इमासञ्च इमासञ्च विहारसमापत्तीनं मयं 
लाभिनो ति, अपि च मे आयस्मन्तानं चेतसा चेतो परिच्च विदितो - 'इमासञ्च इमासञ्च विहारसमापत्तीनं इमे 
आयस्मन्तो लाभिनो'ति। देवतापि मे एतमत्थं आरोचेसुं - *इमासञ्च इमासञ्च विहारसमापत्तीनं इमे आयस्मन्तो 
लाभिनो'ति। तमेनं भगवता पज्हाभिपुट्देन ब्याकत' न्ति। 


३३९. अथ खो दीघो परजनो यकखो येन भगवा तेनुपसङ्कमि; उपसङ्कमित्वा भगवन्तं अभिवादेत्वा एकमन्तं अट्टासि । 
एकमन्तं ठितो खो दीघो परजनो यक्खो भगवन्तं एतदवोच - “लाभा वत, भन्ते, वज्जीनं, सुलद्भलाभा वज्जिपजाय, यत्थ 
तथागतो विहरति अरहं सम्मासम्बुद्भो, इमे च तयो कुलपुत्ता - आयस्मा च अनुरुद्धो, आयस्मा च नन्दियो, आयस्मा च 
किमिलो"ति। दीघस्स परजनस्स यक्खस्स सहं सुत्वा भुम्मा देवा सहमनुस्सावेसुं - “लाभा वत, भो, वज्जीनं, सुलद्भलाभा 
वज्जिपजाय, यत्थ तथागतो विहरति अरहं सम्मासम्बुद्धो, इमे च तयो कुलपृत्ता - आयस्मा च अनुरुद्ध, आयस्मा च 
नन्दियो, आयस्मा च किमिलो'ति। भुम्मानं देवानं सहं सुत्वा चातुमहाराजिका देवा...पे०... तावतिंसा देवा...पे०... यामा 
देवा...पे०... तुसिता देवा...पे०... निम्मानरती देवा...पे०... परनिम्मितवसवत्ती देवा...पे०... ब्रह्मकायिका देवा सद्दमनुस्सावेसुं - 
“लाभा वत, भो, वज्जीनं, सुलद्भलाभा वज्जिपजाय, यत्थ तथागतो विहरति अरहं सम्मासम्बुद्धो, इमे च तयो कुलपुत्ता - 
आयस्मा च अनुरुद्धो, आयस्मा च नन्दियो, आयस्मा च किमिलो"ति। इतिह ते आयस्मन्तो तेन खणेन (तेन लयेन) [( ) 
सी० स्या० पी० पोत्थकेसु नत्थि] तेन मुहुत्तेन यावब्रह्मलोका विदिता [संविदिता (क०)] अहेसुं। 


“एवमेतं, दीघ, एवमेतं, दीघ! यस्मापि, दीघ, कुला एते तयो कुलपुत्ता अगारस्मा अनगारियं पब्बजिता, तञ्चेपि कुलं 
एते तयो कुलपृत्ते पसन्नचित्तं अनुस्सरेय्य, तस्सपास्स कुलस्स दीघरत्तं हिताय सुखाय। यस्मापि, दीघ, कुलपरिवट्टा एते 
तयो कुलपृत्ता अगारस्मा अनगारियं पब्बजिता, सो चेपि कुलपरिबट्टो एते तयो कुलपृत्ते पसन्नचित्तो अनुस्सरेय्य, 
तस्सपास्स कुलपरिवट्टस्स दीघरत्तं हिताय सुखाय । यस्मापि, दीघ, गामा एते तयो कुलपृत्ता अगारस्मा अनगारियं 
पब्बजिता, सो चेपि गामो एते तयो कुलपुत्ते पसन्नचित्तो अनुस्सरेय्य, तस्सपास्स गामस्स दीघरत्तं हिताय सुखाय। यस्मापि, 
दीघ, निगमा एते तयो कुलपृत्ता अगारस्मा अनगारियं पब्बजिता, सो चेपि निगमो एते तयो कुलपृत्ते पसन्नचित्तो 
अनुस्सरेय्य, तस्सपास्स निगमस्स दीघरत्तं हिताय सुखाय । यस्मापि, दीघ, नगरा एते तयो कुलपृत्ता अगारस्मा अनगारियं 
पब्बजिता, तञ्चेपि नगरं एते तयो कुलपुत्ते पसन्नचित्तं अनुस्सरेय्य, तस्सपास्स नगरस्स दीघरत्तं हिताय सुखाय। यस्मापि, 
दीघ, जनपदा एते तयो कुलपुत्ता अगारस्मा अनगारियं पब्बजिता, सो चेपि जनपदो एते तयो कुलपृत्ते पसन्नचित्तो 
अनुस्सरेय्य, तस्सपास्स जनपदस्स दीघरत्तं हिताय सुखाय । सब्बे चेपि, दीघ, खत्तिया एते तयो कुलपृत्ते पसन्नचित्ता 
अनुस्सरेय्युं, सब्बेसानंपास्स खत्तियानं दीघरत्तं हिताय सुखाय । सब्बे चेपि, दीघ, ब्राह्मणा...पे०... सब्बे चेपि, दीघ, वेस्सा... 
पे०... सब्बे चेपि, दीघ, सुद्दा एते तयो कुलपृत्ते पसन्नचित्ता अनुस्सरेय्युं, सब्बेसानंपास्स सुद्दानं दीघरत्तं हिताय सुखाय। 
सदेवको चेपि, दीघ, लोको समारको सञब्रह्मको सस्समणब्राह्मणी पजा सदेवमनुस्सा एते तयो कुलपुत्ते पसन्नचित्ता 
अनुस्सरेय्य, सदेवकस्सपास्स लोकस्स समारकस्स सब्रह्मकस्स सस्समणब्राह्मणिया पजाय सदेवमनुस्साय दीघरत्तं हिताय 
सुखाय। पस्स, दीघ, याव एते तयो कुलपृत्ता बहुजनहिताय पटिपन्ना बहुजनसुखाय लोकानुकम्पाय, अत्थाय हिताय 
सुखाय देवमनुस्सान 'न्ति। 

इदमवोच भगवा। अत्तमनो दीघो परजनो यक्खो भगवतो भासितं अभिनन्दीति। 
चूळगोसिङ्गसृत्तं निद्धितं पठमं । 
२. महागोसिङ्गसुत्त 


३३२. एवं मे सुतं - एकं समयं भगवा गोसिङ्गसालवनदाये विहरति सम्बहुलेहि अभिञ्ञातेहि अभिञ्ञातेहि थेरेहि 
सावकेहि सद्भि - आयस्मता च सारिपृत्तेन आयस्मता च महामोग्गल्लानेन आयस्मता च महाकस्सपेन आयस्मता च 
अनुरुद्धेन आयस्मता च रेवतेन आयस्मता च आनन्देन, अञ्ञेहि च अभिञ्ञातेहि अभिञ्ञातेहि थेरेहि सावकेहि सद्भि । 
अथ खो आयस्मा महामोग्गल्लानो सायन्हसमयं पटिसल्लाना बुट्टितो येनायस्मा महाकस्सपो तेनुपसङ्कमि; उपसङ्कमित्वा 
आयस्मन्तं महाकस्सपं एतदवोच - “आयामावुसो, कस्सप, येनायस्मा सारिपुत्तो तेनुपसङ्कमिस्साम धम्मस्सवनाया"ति। 
“एवमावुसो ति खो आयस्मा महाकस्सपो आयस्मतो महामोग्गल्लानस्स पच्चस्सोसि। अथ खो आयस्मा च 
महामोग्गल्लानो आयस्मा च महाकस्सपो आयस्मा च अनुरुद्धो येनायस्मा सारिपृत्तो तेनुपसङ्कमिंसु धम्मस्सवनाय। अद्दसा 
खो आयस्मा आनन्दो आयस्मन्तञ्च महामोग्गल्लानं आयस्मन्तञ्च महाकस्सपं आयस्मन्तञ्च अनुरुद्धं येनायस्मा 
सारिपृत्तो तेनुपसङ्कमन्ते धम्मस्सवनाय । दिस्वान येनायस्मा रेवतो तेनुपसङ्कमि; उपसङ्कमित्वा आयस्मन्तं रेवतं एतदवोच 
-- “उपसङ्कमन्ता खो अमू, आवुसो [आयस्मन्ताबुसो (क०)] रेवत, सप्पुरिसा येनायस्मा सारिपृत्तो तेन धम्मस्सवनाय। 
आयामावुसो रेवत, येनायस्मा सारिपृत्तो तेनुपसङ्कमिस्साम धम्मस्सबनाया”ति। “एवमाबुसो”ति खो आयस्मा रेवतो 
आयस्मतो आनन्दस्स पच्चस्सोसि। अथ खो आयस्मा च रेवतो आयस्मा च आनन्दो येनायस्मा सारिपृत्तो तेनुपसङ्कमिसु 
धम्मस्सवनाय। 


३३३. अद्दसा खो आयस्मा सारिपुत्तो आयस्मन्तञ्च रेवतं आयस्मन्तञ्च आनन्दं दूरतोब आगच्छन्ते। दिस्वान 
आयस्मन्तं आनन्दं एतदवोच - “एतु खो आयस्मा आनन्दो! स्वागतं आयस्मतो आनन्दस्स भगवतो उपट्ठाकस्स भगवतो 
सन्तिकावचरस्स! रमणीयं, आवुसो आनन्द, गोसिङ्गसालवनं, दोसिना रत्ति, सब्बफालिफुल्ला [सब्बपालिफुल्ला (सी०)] 
साला, दिब्बा, मञ्जे, गन्धा सम्पवन्ति; कथंरूपेन, आवुसो आनन्द, भिक्खुना गोसिङ्गसालवनं सोभेय्या "ति? “इधावुसो 
सारिपुत्त, भिक्खु बहुस्सुतो होति सुतधरो सुतसन्निचयो। ये ते धम्मा आदिकल्याणा मज्झेकल्याणा परियोसानकल्याणा 
सात्था सब्यञ्जना; केवलपरिपुण्णं परिसुद्धं ब्रह्मचरियं अभिवदन्ति, तथारूपास्स धम्मा बहुस्सुता होन्ति, धाता [धता (सी० 
स्या० कं० पी०)], बचसा परिचिता, मनसानुपेक्खिता, दिट्टिया सुप्पटिविद्धा । सो चतस्सन्नं परिसानं धम्मं देसेति 
परिमण्डलेहि पदब्यञ्जनेहि अनुप्पबन्धेहि [अप्पबद्भेहि (सी० पी०)] अनुसयसमुग्घाताय। एवरूपेन खो, आवुसो सारिपुत्त, 
भिक्खुना गोसिङ्गसालवनं सोभेय्या"ति। 


३३४. एवं वृत्ते, आयस्मा सारिपुत्तो आयस्मन्तं रेवतं एतदवोच - “ब्याकतं खो, आवुसो रेवत, आयस्मता 
आनन्देन यथासकं पटिभानं । तत्थ दानि मयं आयस्मन्तं रेवतं पुच्छाम -- रमणीयं, आवुसो रेवत, गोसिङ्गसालवनं, 
दोसिना रत्ति, सब्बफालिफुल्ला साला, दिब्बा, मञ्जे, गन्धा सम्पवन्ति; कथंरूपेन, आवुसो रेवत, भिक्खुना 
गोसिङ्गसालवनं सोभेय्या' 'ति? “इधावुसो सारिपृत्त, भिक्खु पटिसल्लानारामो होति पटिसल्लानरतो, अज्झत्तं 
चेतोसमथमनुयृत्तो अनिराकतज्झानो, विपस्सनाय समन्नागतो, बृहेता सुञ्जागारानं । एवरूपेन खो, आवुसो सारिपृत्त, 
भिक्खुना गोसिङ्गसालवनं सोभेय्या”ति। 

३३५. एवं वृत्ते, आयस्मा सारिपृत्तो आयस्मन्तं अनुरुद्धं एतदवोच - “ब्याकतं खो, आवुसो अनुरुद्ध, आयस्मता 
रेवतेन यथासकं पटिभानं । तत्थ दानि मयं आयस्मन्तं अनुरुद्धं पुच्छाम - 'रमणीयं, आवुसो अनुरुद्ध, गोसिङ्गसालवनं, 
दोसिना रत्ति, सब्बफालिफुल्ला साला, दिब्बा, मज्जे, गन्धा सम्पवन्ति; कथंरूपेन, आवुसो अनुरुद्ध, भिक्खुना 
गोसिङ्गसालवनं सोभेय्या''ति? “इधावुसो सारिपृत्त, भिक्खु दिब्बेन चक्खुना विसुद्धेन अतिक्कन्तमानुसकेन सहस्सं 
लोकानं वोलोकेति। सेय्यथापि, आवुसो सारिपृत्त, चक्खुमा पुरिसो उपरिपासादवरगतो सहस्सं नेमिमण्डलानं वोलोकेस्य; 
एवमेव खो, आवुसो सारिपुत्त, भिक्खु दिब्बेन चक्खुना विसुद्धेन अतिक्कन्तमानुसकेन सहस्सं लोकानं वोलोकेति। 
एवरूपेन खो, आवुसो सारिपृत्त, भिक्खुना गोसिङ्गसालवनं सोभेय्या”ति। 


३३६. एवं वृत्ते, आयस्मा सारिपुत्तो आयस्मन्तं महाकस्सपं एतदवोच - “ब्याकतं खो, आवुसो कस्सप, आयस्मता 
अनुरुद्धेन यथासकं पटिभानं । तत्थ दानि मयं आयस्मन्तं महाकस्सपं पुच्छाम - 'रमणीयं, आवुसो कस्सप, 
गोसिङ्गसालवनं, दोसिना रत्ति, सब्बफालिफुल्ला साला, दिब्बा, मञ्ञे, गन्धा सम्पवन्ति; कथंरूपेन, आवुसो कस्सप, 
भिक्खुना गोसिङ्गसालवनं सोभेय्या''ति? “इधावुसो सारिपुत्त, भिक्खु अत्तना च आरञ्जिको होति आरञ्जिकत्तस्स च 
बण्णवादी, अत्तना च पिण्डपातिको होति पिण्डपातिकत्तस्स च वण्णवादी, अत्तना च पंसुकूलिको होति पंसुकूलिकत्तस्स 
च वण्णवादी, अत्तना च तेचीवरिको होति तेचीवरिकत्तस्स च वण्णवादी, अत्तना च अप्पिच्छो होति अप्पिच्छताय च 
बण्णवादी, अत्तना च सन्तुट्ठी होति सन्तुड्टिया च वण्णवादी, अत्तना च पविवित्तो होति पविवेकस्स च वण्णवादी, अत्तना च 
असंसट्ठी होति असंसग्गस्स च बण्णवादी, अत्तना च आरद्भवीरियो होति बीरियारम्भस्स च वण्णवादी, अत्तना च 
सीलसम्पन्नो होति सीलसम्पदाय च वण्णवादी, अत्तना च समाधिसम्पन्नो होति समाधिसम्पदाय च वण्णवादी, अत्तना च 
पञ्ञजासम्पन्नो होति पञ्जासम्पदाय च वण्णवादी, अत्तना च विमृत्तिसम्पन्नो होति विमृत्तिसम्पदाय च वण्णवादी, अत्तना च 
विमुत्तिजाणदस्सनसम्पन्नो होति विमुत्तिजाणदस्सनसम्पदाय च वण्णवादी। एवरूपेन खो, आवुसो सारिपुत्त, भिकखुना 
गोसिङ्गसालवनं सोभेय्या'ति। 


३३७. एवं वृत्ते, आयस्मा सारिपृत्तो आयस्मन्तं महामोग्गल्लानं एतदवोच - “ब्याकतं खो, आवुसो मोग्गल्लान, 
आयस्मता महाकस्सपेन यथासकं पटिभानं । तत्थ दानि मयं आयस्मन्तं महामोग्गल्लानं पुच्छाम -- रमणीयं, आवुसो 
मोग्गल्लान, गोसिङ्गसालवनं, दोसिना रत्ति, सब्बफालिफुल्ला साला, दिब्बा, मज्जे, गन्धा सम्पवन्ति; कथंरूपेन, आवुसो 
मोग्गल्लान, भिक्खुना गोसिङ्गसालवनं सोभेय्या''ति? “इधावुसो सारिपुत्त, द्वे भिक्खू अभिधम्मकथं कथेन्ति, ते 
अञ्ञमञ्जं पञ्हं पुच्छन्ति, अञ्जमञ्जस्स पञ्हं पुठ्ठा विस्सज्जेन्ति, नो च संसादेन्ति [संसारेन्ति (क०)], धम्मी च नेसं कथा 
पवत्तिनी होति। एवरूपेन खो, आवुसो सारिपृत्त, भिकखुना गोसिङ्गसालवनं सोभेय्या 'ति। 


३३८. अथ खो आयस्मा महामोग्गल्लानो आयस्मन्तं सारिपुत्तं एतदवोच - “ब्याकतं खो, आवुसो सारिपुत्त, 
अम्हेहि सब्बेहेव यथासकं पटिभानं । तत्थ दानि मयं आयस्मन्तं सारिपृत्तं पुच्छाम -- रमणीयं, आवुसो सारिपुत्त, 
गोसिङ्गसालवनं, दोसिना रत्ति, सब्बफालिफुल्ला साला, दिब्बा, मञ्ञे, गन्धा सम्पवन्ति; कथंरूपेन, आवुसो सारिपुत्त, 
भिक्खुना गोसिङ्गसालवनं सोभेय्या “ति? “इधावुसो मोग्गल्लान, भिक्खु चित्तं बसं वत्तेति, नो च भिक्खु चित्तस्स वसेन 
वत्तति । सो याय विहारसमापत्तिया आकङ्कति पुब्बण्हसमयं विहरितुं, ताय वरिहारसमापत्तिया पुब्बण्हसमयं विहरति; याय 
विहारसमापत्तिया आकङ्कति मज्झन्हिकसमयं [मज्झन्तिकसमयं (सी० स्या० कं० पी० क०)] निहरितुं, ताय 
विहारसमापत्तिया मज्झन्हिकसमयं विहरति; याय विहारसमापत्तिया आकङ्कति सायन्हसमयं विहरितुं, ताय 
विहारसमापत्तिया सायन्हसमयं विहरति । सेय्यथापि, आवुसो मोग्गल्लान, रञ्ञो वा राजमहामत्तस्स वा नानारत्तानं दुस्सानं 

दुस्सकरण्डको पूरो अस्स । सो यञ्जदेव दुस्सयुगं आकद्धेय्य पुब्बण्हसमयं पारुपितुं, तं तदेव दुस्सयुगं पुब्बण्हसमयं 
पारुपेय्य; यञ्ञदेव दुस्सयुगं आकङ्केय्य मज्झन्हिकसमयं पारुपितुं, तं तदेव दुस्सयुगं मज्झन्हिकसमयं पारुपेय्य; यञ्जदेव 
दुस्सयुगं आकङ्क य्य सायन्हसमयं पारुपितुं, तं तदेव दुस्सयुगं सायन्हसमयं पारुपेय्य। एवमेव खो, आवुसो मोग्गल्लान, 
भिक्खु चित्तं वसं वत्तेति, नो च भिक्खु चित्तस्स वसेन वत्तति। सो याय विहारसमापत्तिया आकङ्कति पुब्बण्हसमयं विहरितुं, 
ताय विहारसमापत्तिया पुब्बण्हसमयं विहरति; याय वरिहारसमापत्तिया आकङ्कति मज्झन्हिकसमयं विहरितुं, ताय 
विहारसमापत्तिया मज्झन्हिकसमयं विहरति; याय विहारसमापत्तिया आकङ्कति सायन्हसमयं विहरितुं, ताय 
विहारसमापत्तिया सायन्हसमयं विहरति । एवरूपेन खो, आवुसो मोग्गल्लान, भिक्खुना गोसिङ्गसालवनं सोभेय्या"ति। 


३३९. अथ खो आयस्मा सारिपुत्तो ते आयस्मन्ते एतदवोच - “ब्याकतं खो, आवुसो, अम्हेहि सब्बेहेव यथासकं 
पटिभानं । आयामावुसो, येन भगवा तेनुपसङ्कमिस्साम; उपसङ्कमित्वा एतमत्थं भगवतो आरोचेस्साम। यथा नो भगवा 
ब्याकरिस्सति तथा नं धारेस्सामा”ति। “एवमावुसो”ति खो ते आयस्मन्तो आयस्मतो सारिपृत्तस्स पच्चस्सोसुं। अथ खो ते 
आयस्मन्तो येन भगवा तेनुपसङ्कमिंसु; उपसङ्कमित्वा भगवन्तं अभिवादेत्वा एकमन्तं निसीदिंसु। एकमन्तं निसिन्नो खो 
आयस्मा सारिपुत्तो भगवन्तं एतदवोच - “अद्दसं खो अहं, भन्ते, आयस्मन्तञ्च रेवतं आयस्मन्तञ्च आनन्दं दूरतोव 
आगच्छन्ते । दिस्वान आयस्मन्तं आनन्दं एतदवोचं - 'एतु खो आयस्मा आनन्दो! स्वागतं आयस्मतो आनन्दस्स भगवतो 
उपट्टाकस्स भगवतो सन्तिकावचरस्स! रमणीयं, आवुसो आनन्द, गोसिङ्गसालवनं, दोसिना रत्ति, सब्बफालिफुल्ला साला, 
दिब्बा, मञ्ञे, गन्धा सम्पवन्ति; कथंरूपेन, आवुसो आनन्द, भिक्खुना गोसिङ्गसालवनं सोभेय्या ति? एवं वृत्ते, भन्ते, 
आयस्मा आनन्दो मं एतदवोच - “इधावुसो, सारिपृत्त, भिक्खु बहुस्सुतो होति सुतधरो...पे०... अनुसयसमुग्घाताय। 
एवरूपेन खो, आवुसो सारिपुत्त, भिक्खुना गोसिङ्गसालवनं सोभेय्या'”'ति। “साधु साधु, सारिपुत्त! यथा तं आनन्दोव सम्मा 
ब्याकरमानो ब्याकरेय्य। आनन्दो हि, सारिपृत्त, बहुस्सुतो सुतधरो सुतसन्निचयो। ये ते धम्मा आदिकल्याणा 
मज्झेकल्याणा परियोसानकल्याणा सात्था सब्यञ्जना; केबलपरिपुण्णं परिसुद्धं ब्रह्मचरियं अभिवदन्ति, तथारूपास्स धम्मा 
बहुस्सुता होन्ति, धाता, वचसा परिचिता, मनसानुपेकिखिता, दिट्टिया सुप्पटिविद्धा । सो चतस्सन्नं परिसानं धम्मं देसेति 
परिमण्डलेहि पदब्यञ्जनेहि अनुप्पबन्धेहि अनुसयसमुग्घाताया'ति। 


३४०. “एवं वृत्ते, अहं, भन्ते, आयस्मन्तं रेवतं एतदवोचं - 'ब्याकतं खो, आवुसो रेवत आयस्मता आनन्देन 
यथासकं पटिभानं । तत्थ दानि मयं आयस्मन्तं रेवतं पुच्छाम -- रमणीयं, आवुसो रेवत, गोसिङ्गसालवनं, दोसिना रत्ति, 
सब्बफालिफुल्ला साला, दिब्बा मञ्जे गन्धा सम्पवन्ति। कथंरूपेन, आवुसो रेवत, भिकखुना गोसिङ्गसालवनं सोभेय्या'ति? 
एवं वृत्ते, भन्ते, आयस्मा रेवतो मं एतदवोच - 'इधावुसो सारिपृत्त भिक्खु पटिसल्लानारामो होति पटिसल्लानरतो, 
अज्झत्तं चेतोसमथमनुयुत्तो, अनिराकतज्झानो, विपस्सनाय समन्नागतो, बूहेता सुञ्ञागारानं । एवरूपेन खो, आवुसो 
सारिपुत्त, भिक्खुना गोसिङ्गसालवनं सोभेय्या'”ति। “साधु साधु, सारिपृत्त! यथा तं रेवतोव सम्मा ब्याकरमानो ब्याकरेय्य। 
रेवतो हि, सारिपुत्त, पटिसल्लानारामो पटिसल्लानरतो, अज्झत्तं चेतोसमथमनुयुत्तो अनिराकतज्झानो, विपस्सनाय 
समन्नागतो बूहेता सुञ्ञागारान " न्ति। 


३४१. “एवं वृत्ते, अहं, भन्ते, आयस्मन्तं अनुरुद्धं एतदवोचं -- “ब्याकतं खो आवुसो अनुरुद्ध आयस्मता रेवतेन... 
पे०... कथंरूपेन, आवुसो अनुरुद्ध, भिक्खुना गोसिङ्गसालवनं सोभेस्या'ति। एवं वृत्ते, भन्ते, आयस्मा अनुरुद्धो मं एतदवोच 
- 'इधावुसो सारिपुत्त, भिक्खु दिब्बेन चक्खुना विसुद्धेन अतिक्कन्तमानुसकेन सहस्सं लोकानं वोलोकेति। सेय्यथापि, 
आवुसो सारिपुत्त, चकखुमा पुरिसो...पे०... एवरूपेन खो आवुसो सारिपृत्त भिक्खुना गोसिङ्गसालवनं सोभेय्या”ति। “साधु 


www.tipitaka.org Vipassana Research Institute 


Page ]6] sur 244 


साधु, सारिपुत्त, यथा तं अनुरुद्धोव सम्मा ब्याकरमानो ब्याकरेय्य। अनुरुद्धो हि, सारिपृत्त, दिब्बेन चकखुना विसुद्धेन 
अतिक्कन्तमानुसकेन सहस्सं लोकानं बोलोकेती"ति। 


३४२. “एवं वृत्ते, अहं, भन्ते, आयस्मन्तं महाकस्सपं एतदवोचं - 'ब्याकतं खो, आवुसो कस्सप आयस्मता 
अनुरुद्धेन यथासकं पटिभानं । तत्थ दानि मयं आयस्मन्तं महाकस्सपं पुच्छाम...पे०... कथं रूपेन खो, आवुसो कस्सप, 
भिक्खुना गोसिङ्गसालवनं सोभेय्या'ति? एवं वत्ते भन्ते, आयस्मा महाकस्सपो मं एतदवोच - 'इधावुसो सारिपुत्त, भिक्खु 
अत्तना च आरञ्जिको होति आरञ्जिकत्तस्स च बण्णवादी, अत्तना च पिण्डपातिको होति...पे०... अत्तना च पंसुकूलिको 
होति...पे०... अत्तना च तेचीवरिको होति...पे०... अत्तना च अप्पिच्छो होति...पे०... अत्तना च सन्तुट्ठो होति...पे०... अत्तना च 
पविवित्तो होति...पे०... अत्तना च असंसट्ठो होति..पे०... अत्तना च आरद्भवीरियो होति...पे०... अत्तना च सीलसम्पन्नो होति... 
पे०... अत्तना च समाधिसम्पन्नो होति...पे०... अत्तना च पञ्ञासम्पन्नो होति... अत्तना च विमृत्तिसम्पन्नो होति... अत्तना च 
विमुत्तिजाणदस्सनसम्पन्नो होति विमुत्तिजाणदस्सनसम्पदाय च वण्णवादी। एवरूपेन खो, आवुसो सारिपुत्त, भिक्खुना 
गोसिङ्गसालवनं सोभेय्या' 'ति। “साधु साधु, सारिपुत्त! यथा तं कस्सपोव सम्मा ब्याकरमानो ब्याकरेय्य। कस्सपो हि, 
सारिपृत्त, अत्तना च आरञ्जिको आरञ्जिकत्तस्स च वण्णवादी, अत्तना च पिण्डपातिको पिण्डपातिकत्तस्स च वण्णवादी, 
अत्तना च पंसुकूलिको पंसुकूलिकत्तस्स च वण्णवादी, अत्तना च तेचीवरिको तेचीवरिकत्तस्स च बण्णवादी, अत्तना च 
अप्पिच्छो अप्पिच्छताय च वण्णवादी, अत्तना च सन्तुट्डो सन्तुठ्ठिया च वण्णवादी, अत्तना च पविवित्तो पविवेकस्स च 
बण्णवादी, अत्तना च असंसट्टो असंसग्गस्स च वण्णवादी, अत्तना च आरद्धवीरियो वीरियारम्भस्स च वण्णवादी, अत्तना 
च सीलसम्पन्नो सीलसम्पदाय च वण्णवादी, अत्तना च समाधिसम्पन्नो समाधिसम्पदाय च वण्णवादी, अत्तना च 
पञ्जासम्पन्नो पञ्ञासम्पदाय च वण्णवादी, अत्तना च विमृत्तिसम्पन्नो विमुत्तिसम्पदाय च वण्णवादी, अत्तना च 
विमुत्तिजाणदस्सनसम्पन्नो विमुत्तिजाणदस्सनसम्पदाय च वण्णवादी 'ति। 


३४३. “एवं वृत्ते, अहं भन्ते आयस्मन्तं महामोग्गल्लानं एतदवोचं - 'ब्याकतं खो, आवुसो मोग्गल्लान, आयस्मता 
महाकस्सपेन यथासकं पटिभानं। तत्थ दानि मयं आयस्मन्तं महामोग्गल्लानं पृच्छाम...पे०... कथंरूपेन, आवुसो 
मोग्गल्लान, भिक्खुना गोसिङ्गसालवनं सोभेय्या'ति? एवं वृत्ते, भन्ते, आयस्मा महामोग्गल्लानो मं एतदवोच - 'इधावुसो 
सारिपृत्त, द्रे भिक्खू अभिधम्मकथं कथेन्ति । ते अञ्ञमञ्ञं पञ्हं पुच्छन्ति, अञ्जमञ्ञस्स पञ्हं पुठ्ठा विस्सज्जेन्ति, नो च 
संसादेन्ति, धम्मी च नेसं कथा पवत्तिनी होति। एवरूपेन खो, आवुसो सारिपृत्त, भिक्खुना गोसिङ्गसालवनं सोभेय्या'”ति। 
“साधु साधु, सारिपृत्त, यथा तं मोग्गल्लानोब सम्मा ब्याकरमानो ब्याकरेय्य। मोग्गल्लानो हि, सारिपुत्त, धम्मकथिको ति । 


३४४. एवं वृत्ते, आयस्मा महामोग्गल्लानो भगवन्तं एतदवोच - “अथ ख्वाहं, भन्ते, आयस्मन्तं सारिपुत्तं एतदवोचं 
- 'ब्याकतं खो, आवुसो सारिपृत्त, अम्हेहि सब्बेहेव यथासकं पटिभानं । तत्थ दानि मयं आयस्मन्तं सारिपृत्तं पुच्छाम - 
रमणीयं, आवुसो सारिपुत्त, गोसिङ्गसालवनं, दोसिना रत्ति, सब्बफालिफुल्ला साला, दिब्बा, मज्जे, गन्धा सम्पवन्ति। 
कथंरूपेन, आवुसो सारिपृत्त, भिक्खुना गोसिङ्गसालवनं सोभेय्या'ति? एवं वृत्ते, भन्ते, आयस्मा सारिपुत्तो मं एतदवोच - 
“इधावुसो, मोग्गल्लान, भिक्खु चित्तं वसं वत्तेति नो च भिक्खु चित्तस्स बसेन वत्तति। सो याय वरिहारसमापत्तिया आकङ्कति 
पुब्बण्हसमयं विहरितुं, ताय विहारसमापत्तिया पुब्बण्हसमयं विहरति; याय विहारसमापत्तिया आकङ्कति मज्झन्हिकसमयं 
विहरितुं, ताय विहारसमापत्तिया मज्झन्हिकसमयं विहरति; याय विहारसमापत्तिया आकङ्कति सायन्हसमयं विहरितुं, ताय 
विहारसमापत्तिया सायन्हसमयं विहरति । सेय्यथापि, आवुसो मोग्गल्लान, रञ्ञो वा राजमहामत्तस्स वा नानारत्तानं दुस्सानं 
दुस्सकरण्डको पूरो अस्स। सो यञ्ञदेव दुस्सयुगं आकद्चेय्य पुब्बण्हसमयं पारुपितुं, तं तदेव दुस्सयुगं पुब्बण्हसमयं 

पारुपेय्य; यञ्ञदेव दुस्सयुगं आकङ्खेय्य मज्झन्हिकसमयं पारुपितुं, तं तदेव दुस्सयुगं मज्झन्हिकसमयं पारुपेय्य; 
यञ्जदेव दुस्सयुगं आकङ्के य्य सायन्हसमयं पारुपितुं, तं तदेव दुस्सयुगं सायन्हसमयं पारुपेय्य। एवमेव खो, आवुसो 
मोग्गल्लान, भिक्खु चित्तं बसं वत्तेति, नो च भिक्खु चित्तस्स वसेन वत्तति। सो याय विहारसमापत्तिया आकङ्कति 
पुब्बण्हसमयं विहरितुं, ताय विहारसमापत्तिया पुब्बण्हसमयं विहरति; याय विहारसमापत्तिया आकङ्कति मञ्झन्हिकसमयं 
विहरितुं, ताय विहारसमापत्तिया मज्झन्हिकसमयं विहरति; याय विहारसमापत्तिया आकङ्कति सायन्हसमयं विहरितुं, ताय 
विहारसमापत्तिया सायन्हसमयं विहरति । एवरूपेन खो, आवुसो मोग्गल्लान, भिक्खुना गोसिङ्गसालवनं सोभेय्या””ति। 
“साधु साधु, मोग्गल्लान! यथा तं सारिपुत्तोव सम्मा ब्याकरमानो ब्याकरेय्य। सारिपुत्तो हि, मोग्गल्लान, चित्तं वसं वत्तेति 
नो च सारिपुत्तो चित्तस्स बसेन वत्तति। सो याय वरिहारसमापत्तिया आकङ्कति पुब्बण्हसमयं विहरितुं, ताय विहारसमापत्तिया 
पुब्बण्हसमयं विहरति; याय विहारसमापत्तिया आकङ्कति मज्झन्हिकसमयं विहरितुं, ताय विहारसमापत्तिया 
मज्झन्हिकसमयं विहरति; याय विहारसमापत्तिया आकङ्कति सायन्हसमयं निहरितुं, ताय विहारसमापत्तिया सायन्हसमयं 
विहरती”ति। 


३४५. एवं वृत्ते, आयस्मा सारिपुत्तो भगवन्तं एतदवोच - “कस्स नु खो, भन्ते, सुभासित'न्ति? “सब्बेसं वो, 
सारिपृत्त, सुभासितं परियायेन। अपि च ममपि सुणाथ यथारूपेन भिक्खुना गोसिङ्गसालवनं सोभेय्य। इध, सारिपुत्त, भिक्खु 
पच्छाभत्तं पिण्डपातपटिक्कन्तो निसीदति पल्लङ्कं आभुजित्वा उजुं कायं पणिधाय परिमुखं सतिं उपट्टुपेत्वा -- “न तावाहं 
इमं पल्लङ्कं भिन्दिस्सामि याव मे नानुपादाय आसवेहि चित्तं विमुच्चिस्सती ति । एवरूपेन खो, सारिपुत्त, भिक्खुना 
गोसिङ्गसालवनं सोभेय्या'ति। 


इदमवोच भगवा। अत्तमना ते आयस्मन्तो [ते भिक्खू (क०)] भगवतो भासितं अभिनन्दुन्ति । 
महागोसिङ्गसृत्तं निट्टितं दुतियं । 
३. महागोपालकसुत्तं 


३४६. एवं मे सुतं - एकं समयं भगवा सावत्थियं विहरति जेतवने अनाथपिण्डिकस्स आरामे । तत्र खो भगवा 
भिक्खू आमन्तेसि - “भिक्खवो"ति। “भदन्ते”ति ते भिक्खू भगवतो पच्चस्सोसुं। भगवा एतदवोच - 


“एकादसहि, भिकखवे, अङ्गेहि समन्नागतो गोपालको अभब्बो गोगणं परिहरितुं फातिं कातुं [फातिकत्तुं (सी० पी०), 
फातिकातुं (स्या कं०)]। कतमेहि एकादसहि? इध, भिक्खवे, गोपालको न रूपञ्जू होति, न लक्खणकुसलो होति, न 
आसाटिकं हारेता [साटेता (सी० स्या० कं० पी०)] होति, न वणं पटिच्छादेता होति, न धूमं कत्ता होति, न तित्थं जानाति, न 
पीतं जानाति, न वीथि जानाति, न गोचरकुसलो होति अनवसेसदोही च होति। ये ते उसभा गोपितरो गोपरिणायका ते न 
अतिरेकपूजाय पूजेता होति। इमेहि खो, भिक्खवे, एकादसहि अङ्गेहि समन्नागतो गोपालको अभब्बो गोगणं परिहरितुं 
फाति कातुं। एवमेव खो, भिक्खवे, एकादसहि धम्मेहि समन्नागतो भिक्खु अभब्बो इमस्मिं धम्मविनये वुद्धि विरूळिह 
वेपुल्लं आपज्जितुं। कतमेहि एकादसहि? इध, भिकखवे, भिक्खु न रूपञ्जू होति, न लवखणकुसलो होति, न आसाटिकं 
हारेता होति, न वणं पटिच्छादेता होति, न धूमं कत्ता होति, न तित्थं जानाति, न पीतं जानाति, न वीथि जानाति, न 
गोचरकुसलो होति, अनवसेसदोही च होति। ये ते भिक्खू थेरा रत्तञ्ञू चिरपब्बजिता सङ्घपितरो सङ्घपरिणायका ते न 
अतिरेकपूजाय पूजेता होति। 

३४७. “कथञ्च, भिक्खवे, भिक्खु न रूपञ्ञू होति? इध, भिक्खवे, भिक्खु यं किञ्चि रूपं सब्बं रूपं चत्तारि 
महाभूतानि, चतुन्नञ्च महाभूतानं उपादायरूपःन्ति यथाभूतं नप्पजानाति। एवं खो, भिकखवे, भिक्खु न रूपञ्ञू होति। 


“कथज्च, भिक्खवे, भिक्खु न लक्खणकुसलो होति? इध, भिक्खवे, भिक्खु 'कम्मलकखणो बालो, कम्मलक्खणो 
पण्डितो'ति यथाभूतं नप्पजानाति। एवं खो, भिक्खवे, भिक्खु न लक्खणकुसलो होति। 


“कथञ्च, भिक्खवे, भिक्खु न आसाटिकं हारेता होति? इध, भिक्खवे, भिक्खु उप्पन्नं कामवितक्कं अधिवासेति, 
नप्पजहति न विनोदेति न ब्यन्ती करोति न अनभावं गमेति। उप्पन्नं ब्यापादवितक्कं...पे०... उप्पन्नं विहिंसावितक्कं...पे०... 
उप्पन्नुप्पन्ने पापके अकुसले धम्मे अधिवासेति, नप्पजहति न विनोदेति न ब्यन्ती करोति न अनभावं गमेति। एवं खो, 
भिक्खवे, भिक्खु न आसाटिकं हारेता होति । 


“कथज्च, भिकखवे, भिक्खु न वणं पटिच्छादेता होति? इध, भिक्खवे, भिक्खु चकखुना रूपं दिस्वा निमित्तग्गाही होति 
अनुब्यञ्जनग्गाही। यत्वाधिकरणमेनं चक्खुन्द्रियं असंवुतं विहरन्तं अभिज्झादोमनस्सा पापका अकुसला धम्मा 
अन्वास्सवेय्युं, तस्स संवराय न पटिपज्जति, न रक्खति चकखुन्द्रियं, चकखुन्द्रिये न संवरं आपज्जति। सोतेन सहं सुत्वा... 


निमित्तग्गाही होति अनुब्यञ्जनग्गाही। यत्वाधिकरणमेनं मनिन्द्रियं असंवुतं विहरन्तं अभिज्झादोमनस्सा पापका अकुसला 
धम्मा अन्वास्सवेय्युं, तस्स संवराय न पटिपज्जति, न रक्खति मनिन्द्रियं, मनिन्द्रिये न संवरं आपज्जति। एवं खो, भिक्खवे, 
भिक्खु न वणं पटिच्छादेता होति। 


“कथज्च, भिक्खवे, भिक्खु न धूमं कत्ता होति? इध, भिक्खवे, भिक्खु यथासुतं यथापरियत्तं धम्मं न वित्थारेन परेसं 
देसेता होति। एवं खो, भिक्खवे, भिक्खु न धूमं कत्ता होति । 


“कथञ्च, भिक्खवे, भिक्खु न तित्थं जानाति? इध, भिक्खवे, भिक्खु ये ते भिक्खू बहुस्सुता आगतागमा धम्मधरा 
विनयधरा मातिकाधरा, ते कालेन कालं उपसङ्कमित्वा न परिपृच्छति, न परिपञ्हति - “इदं, भन्ते, कथं? इमस्स को 
अत्थो ति? तस्स ते आयस्मन्तो अविवटञ्चेव न विवरन्ति, अनुत्तानीकतञ्च न उत्तानी करोन्ति, अनेकविहितेसु च 
कङ्काठानीयेसु धम्मेसु कङ्कं न पटिविनोदेन्ति । एवं खो, भिकखवे, भिक्खु न तित्थं जानाति । 


“कथञ्च, भिकखवे, भिक्खु न पीतं जानाति? इध, भिक्खवे, भिक्खु तथागतप्पवेदिते धम्मविनये देसियमाने न लभति 
अत्थवेदं, न लभति धम्मवेदं, न लभति धम्मूपसंहितं पामोज्जं। एवं खो, भिक्खवे, भिक्खु न पीतं जानाति। 


“कथञ्च, भिक्खवे, भिक्खु न वीथि जानाति? इध, भिक्खवे, भिक्खु अरियं अटुङ्गिकं मग्गं यथाभूतं नप्पजानाति। 
एवं खो, भिक्खवे, भिक्खु न वीथि जानाति। 


“कथज्च, भिक्खवे, भिक्खु न गोचरकुसलो होति? इध, भिक्खवे, भिक्खु चत्तारो सतिपड्ठाने यथाभूतं नप्पजानाति। 
एवं खो, भिक्खवे, भिक्खु न गोचरकुसलो होति। 


“कथञ्च, भिक्खवे, भिक्खु अनवसेसदोही होति? इध, भिक्खवे, भिकखुं सद्धा गहपतिका अभिहटुं पवारेन्ति 
चीवरपिण्डपातसेनासनगिलानप्पच्चयभेसज्जपरिक्खारेहि, तत्र भिक्खु मत्तं न जानाति पटिग्गहणाय। एवं खो, भिक्खवे, 

भिक्खु अनवसेसदोही होति। 


“कथञ्च, भिक्खवे, भिक्खु ये ते भिक्खू थेरा रत्तञ्ञू चिरपब्बजिता सङ्घपितरो सङ्घपरिणायका ते न अतिरेकपूजाय 
पूजेता होति? इध, भिक्खवे, भिक्खु ये ते भिक्खू थेरा रत्तञ्ञू चिरपब्बजिता सङ्घपितरो सङ्घपरिणायका, तेसु न मेत्तं 
कायकम्मं पच्चुपट्ठापेति आवि चेव रहो च; न मेत्तं वचीकम्मं पच्चुपट्टापेत आवि चेव रहो च; न मेत्तं मनोकम्मं 
पच्चुपट्ठापेति आवि चेव रहो च। एवं खो, भिक्खवे, भिक्खु ये ते भिक्खू थेरा रत्तञ्ञू चिरपब्बजिता सङ्घपितरो 
सङ्कपरिणायका ते न अतिरेकपूजाय पूजेता होति। 


“इमेहि खो भिक्खवे एकादसहि धम्मेहि समन्नागतो भिक्खु अभब्बो इमस्मिं धम्मविनये वुद्धि विरूळिह वेपुल्लं 
आपज्जितुं 


३४८. “एकादसहि, भिकखवे, अङ्गेहि समन्नागतो गोपालको भब्बो गोगणं परिहरितुं फाति कातुं। कतमेहि 
एकादसहि? इध, भिक्खवे, गोपालको रूपञ्जू होति, लक्खणकुसलो होति, आसाटिकं हारेता होति, वणं पटिच्छादेता होति, 
धूमं कत्ता होति, तित्थं जानाति, पीतं जानाति, वीथि जानाति, गोचरकुसलो होति, सावसेसदोही च होति। ये ते उसभा 
गोपितरो गोपरिणायका ते अतिरेकपूजाय पूजेता होति। इमेहि खो, भिक्खवे, एकादसहि अङ्गेहि समन्नागतो गोपालको 
भब्बो गोगणं परिहरितुं फाति कातुं। एवमेव खो, भिक्खवे, एकादसहि धम्मेहि समन्नागतो भिक्खु भब्बो इमस्मिं धम्मविनये 
बुद्धि विरूळिह वेपुल्लं आपज्जितुं। कतमेहि एकादसहि? इध, भिक्खवे, भिक्खु रूपञ्ञू होति, लक्खणकुसलो होति, 
आसाटिकं हारेता होति, वणं पटिच्छादेता होति, धूमं कत्ता होति, तित्थं जानाति, पीतं जानाति, वीथि जानाति, गोचरकुसलो 
होति, सावसेसदोही च होति । ये ते भिक्खू थेरा रत्तञ्ञू चिरपब्बजिता सङ्घपितरो सङ्घपरिणायका ते अतिरेकपूजाय पूजेता 
होति। 


३४९. “कथञ्च, भिक्खवे, भिक्खु रूपञ्जू होति? इध, भिक्खवे, भिक्खु यं किञ्चि रूपं सब्बं रूपं चत्तारि 
महाभूतानि, चतुन्नञ्च महाभूतानं उपादायरूपःन्ति यथाभूतं पजानाति। एवं खो, भिक्खवे, भिक्खु रूपञ्ञू होति । 


"कथञ्च, भिक्खवे, भिक्खु लक्खणकुसलो होति? इध, भिक्खवे, भिक्खु कम्मलक्खणो बालो, कम्मलक्खणो 
पण्डितोति यथाभूतं पजानाति। एवं खो, भिकखवे, भिक्खु लक्खणकुसलो होति। 


“कथञ्च, भिक्खवे, भिक्खु आसाटिकं हारेता होति? इध, भिक्खवे, भिक्खु उप्पन्नं कामवितक्कं नाधिवासेति, 
पजहति विनोदेति ब्यन्ती करोति अनभावं गमेति। उप्पन्नं ब्यापादवितक्कं...पे०... उप्पन्नं विहिंसावितक्कं...पे०... 
उप्णन्नुप्पन्ने पापके अकुसले धम्मे नाधिवासेति, पजहति विनोदेति ब्यन्ती करोति अनभावं गमेति। एवं खो, भिक्खवे, 
भिक्खु आसाटिकं हारेता होति। 


“कथञ्च, भिक्खवे, भिक्खु वणं पटिच्छादेता होति? इध, भिक्खवे, भिक्खु चकखुना रूपं दिस्वा न निमित्तग्गाही होति 
नानुब्यञ्जनग्गाही। यत्वाधिकरणमेनं चकखुन्द्रियं असंवुतं विहरन्तं अभिज्झादोमनस्सा पापका अकुसला धम्मा 


निमित्तग्गाही होति नानुब्यञ्जनग्गाही । यत्वाधिकरणमेनं मनिन्द्रियं असंवुतं विहरन्तं अभिज्झादोमनस्सा पापका अकुसला 

धम्मा अन्वास्सवेय्युं तस्स संवराय पटिपज्जति, रक्खति मनिन्द्रियं, मनिन्द्रिये संवरं आपज्जति। एवं खो, भिकखवे, 
भिक्खु वणं पटिच्छादेता होति । 


“कथज्च, भिक्खवे, भिक्खु धूमं कत्ता होति? इध, भिक्खवे, भिक्खु यथासुतं यथापरियत्तं धम्मं वित्थारेन परेसं देसेता 
होति। एवं खो, भिक्खवे, भिक्खु धूमं कत्ता होति। 


“कथञ्च, भिक्खवे, भिक्खु तित्थं जानाति? इध, भिक्खवे, भिक्खु ये ते भिक्खू बहुस्सुता आगतागमा धम्मधरा 
विनयधरा मातिकाधरा ते कालेन कालं उपसङ्कमित्वा परिपुच्छति, परिपञ्हति -- “इदं, भन्ते, कथं? इमस्स को अत्थो ति? 
तस्स ते आयस्मन्तो अविवटञ्चेव विवरन्ति, अनुत्तानीकतञ्च उत्तानी करोन्ति, अनेकविहितेसु च कङ्घाठानीयेसु धम्मेसु 
कङ्कं पटिविनोदेन्ति। एवं खो, भिक्खवे, भिक्खु तित्थं जानाति। 


“कथञ्च भिक्खवे, भिक्खु पीतं जानाति? इध, भिक्खवे, भिक्खु तथागतप्पवेदिते धम्मविनये देसियमाने लभति 
अत्थवेदं, लभति धम्मवेदं, लभति धम्मूपसंहितं पामोज्जं। एवं खो, भिक्खवे, भिक्खु पीतं जानाति । 


“कथञ्च, भिक्खवे, भिक्खु वीथि जानाति? इध, भिक्खवे, भिक्खु अरियं अटङ्गिकं मग्गं यथाभूतं पजानाति । एवं 
खो, भिक्खवे, भिक्खु वीथि जानाति। 


“कथञ्च, भिक्खवे, भिक्खु गोचरकुसलो होति? इध, भिक्खवे, भिक्खु चत्तारो सतिपट्ठाने यथाभूतं पजानाति। एवं 
खो, भिक्खवे, भिक्खु गोचरकुसलो होति। 


“कथञ्च भिक्खवे, भिक्खु सावसेसदोही होति? इध, भिक्खवे, भिक्खुँ सद्धा गहपतिका अभिहटुं पवारेन्ति 
चीवरपिण्डपातसेनासनगिलानप्पच्चयभेसज्जपरिक्खारेहि । तत्र भिक्खु मत्तं जानाति पटिग्गहणाय। एवं खो, भिक्खवे, 
भिक्खु सावसेसदोही होति। 


“कथञ्च, भिक्खवे, भिक्खु ये ते भिक्खू थेरा रत्तञ्ञू चिरपब्बजिता सङ्घपितरो सङ्घपरिणायका, ते अतिरेकपूजाय 
पूजेता होति? इध, भिक्खवे, भिक्खु ये ते भिक्खू थेरा रत्तञ्जू चिरपब्बजिता सङ्घपितरो सङ्घपरिणायका तेसु मेत्तं कायकम्मं 
पच्चुपट्ठापेति आवि चेव रहो च; मेत्तं बचीकम्मं पच्चुपट्टापेति आवि चेव रहो च; मेत्तं मनोकम्मं पच्चुपट्टापेति आवि चेव 
रहो च। एवं खो, भिकखवे, भिक्खु ये ते भिक्खू थेरा रत्तञ्ञू चिरपब्बजिता सङ्घपितरो सङ्घपरिणायका ते अतिरेकपूजाय 
पूजेता होति । 


“इमेहि खो, भिक्खवे, एकादसहि धम्मेहि समन्नागतो भिक्खु भब्बो इमस्मिं धम्मविनये वुद्धि विरूळिह वेपुल्लं 
आफज्जितु”न्ति। 


इदमवोच भगवा । अत्तमना ते भिक्खू भगवतो भासितं अभिनन्दुन्ति । 
महागोपालकसुत्तं निठ्ठितं ततियं । 


४. चूळगोपालकसुत्तं 

३५०. एवं मे सुतं - एकं समयं भगवा वज्जीसु विहरति उक्कचेलायं गङ्गाय नदिया तीरे। तत्र खो भगवा भिक्खू 
आमन्तेसि - “भिक्खवो"ति। “भदन्ते”ति ते भिक्खू भगवतो पच्चस्सोसुं। भगवा एतदवोच - 


““भूतपुब्बं, भिक्खवे, मागधको गोपालको दुप्पञ्ञजातिको, वस्सानं पच्छिमे मासे सरदसमये, असमवेक्खित्वा 
गङ्गाय नदिया ओरिमं तीरं, असमवेक्खित्वा पारिमं तीरं, अतित्थेनेव गावो पतारेसि उत्तरं तीरं सुविदेहानं। अथ खो, 
भिक्खवे, गावो मज्झेगङ्गाय नदिया सोते आमण्डलियं करित्वा तत्थेव अनयब्यसनं आपञ्जिंसु । तं किस्स हेतु? तथा हि 
सो, भिकखवे, मागधको गोपालको दुप्पञ्जजातिको, वस्सानं पच्छिमे मासे सरदसमये, असमवेक्खित्वा गङ्गाय नदिया 
ओरिमं तीरं, असमवेक्खित्वा पारिमं तीरं, अतित्थेनेव गावो पतारेसि उत्तरं तीरं सुविदेहानं । एवमेव खो, भिक्खवे, ये हि 
केचि [ये केचि (स्या० कं०)] समणा वा ब्राह्मणा वा अकुसला इमस्स लोकस्स अकुसला परस्स लोकस्स, अकुसला 
मारधेय्यस्स अकुसला अमारधेय्यस्स, अकुसला मच्चुधेय्यस्स अकुसला अमच्चुधेय्यस्स, तेसं ये सोतब्बं सद्ृहातब्बं 
मञ्जिस्सन्ति, तेसं तं भविस्सति दीघरत्तं अहिताय दुक्खाय । 


३५९. “भूतपुब्बं, भिकखवे, मागधको गोपालको सप्पञ्ञजातिको, वस्सानं पच्छिमे मासे सरदसमये, समवेक्खित्वा 
गङ्गाय नदिया ओरिमं तीरं, समवेक्खित्वा पारिमं तीरं, तित्थेनेव गावो पतारेसि उत्तरं तीरं सुविदेहानं। सो पठमं पतारेसि ये 
ते उसभा गोपितरो गोपरिणायका। ते तिरियं गङ्गाय सोतं छेत्वा सोत्थिना पारं अगमंसु। अथापरे पतारेसि बलवगावो 
दम्मगावो। तेपि तिरियं गङ्गाय सोतं छेत्वा सोत्थिना पारं अगमंसु। अथापरे पतारेसि वच्छतरे वच्छतरियो। तेपि तिरियं 
गङ्गाय सोतं छेत्वा सोत्थिना पारं अगमंसु। अथापरे पतारेसि वच्छके किसाबलके [किसबलके (सी० स्या० पी०)]। तेपि 
तिरियं गङ्गाय सोतं छेत्वा सोत्थिना पारं अगमंसु। भूतपुब्बं, भिकखवे, वच्छको तरुणको तावदेव जातको मातुगोरवकेन 
बुस्हमानो, सोपि तिरियं गङ्गाय सोतं छेत्वा सोत्थिना पारं अगमासि। तं किस्स हेतु? तथा हि सो, भिकखवे, मागधको 
गोपालको सप्पञ्जजातिको, वस्सानं पच्छिमे मासे सरदसमये, समवेक्खित्वा गङ्गाय नदिया ओरिमं तीरं, समवेक्खित्वा 
पारिमं तीरं, तित्थेनेव गावो पतारेसि उत्तरं तीरं सुविदेहानं । एवमेव खो, भिक्खवे, ये हि केचि समणा वा ब्राह्मणा वा कुसला 
इमस्स लोकस्स कुसला परस्स लोकस्स, कुसला मारधेय्यस्स कुसला अमारधेय्यस्स, कुसला मच्चुधेय्यस्स कुसला 
अमच्चुधेय्यस्स, तेसं ये सोतब्बं सद्दहातब्बं मञ्जिस्सन्ति, तेसं तं भविस्सति दीघरत्तं हिताय सुखाय । 


३५२. “सेय्यथापि, भिक्खवे, ये ते उसभा गोपितरो गोपरिणायका ते तिरियं गङ्गाय सोतं छेत्वा सोत्थिना पारं 
अगमंसु, एवमेव खो, भिकखवे, ये ते भिक्खू अरहन्तो खीणासवा बुसितवन्तो कतकरणीया ओहितभारा अनुप्पत्तसदत्था 
परिकखीणभवसंयोजना सम्मदञ्ञा विमुत्ता, ते तिरियं मारस्स सोतं छेत्वा सोत्थिना पारं गता । 


““सेय्यथापि ते, भिक्खवे, बलवगावो दम्मगावो तिरियं गङ्गाय सोतं छेत्वा सोत्थिना पारं अगमंसु, एवमेव खो, 
भिक्खवे, ये ते भिक्खू पञ्चन्नं ओरम्भागियानं संयोजनानं परिक्खया ओपपातिका तत्थ परिनिब्बायिनो अनावत्तिधम्मा 
तस्मा लोका, तेपि तिरियं मारस्स सोतं छेत्वा सोत्थिना पारं गमिस्सन्ति। 


““सेय्यथापि ते, भिक्खवे, वच्छतरा वच्छतरियो तिरियं गङ्गाय सोतं छेत्वा सोत्थिना पारं अगमंसु, एवमेव खो, 
भिक्खवे, ये ते भिक्खू तिण्णं संयोजनानं परिक्खया रागदोसमोहानं तनुत्ता सकदागामिनो सर्किदेव इमं लोकं आगन्त्वा 
दुक्खस्सन्तं करिस्सन्ति, तेपि तिरियं मारस्स सोतं छेत्वा सोत्थिना पारं गमिस्सन्ति। 


“सेय्यथापि ते, भिक्खवे, वच्छका किसाबलका तिरियं गङ्गाय सोतं छेत्वा सोत्थिना पारं अगमंसु, एवमेव खो, 

भिक्खवे, ये ते भिक्खू तिण्णं संयोजनानं परिकखया सोतापन्ना अविनिपातधम्मा नियता सम्बोधिपरायना, तेपि तिरियं 
मारस्स सोतं छेत्वा सोत्थिना पारं गमिस्सन्ति । 


“सेय्यथापि सो, भिक्खवे, वच्छको तरुणको तावदेव जातको मातुगोरवकेन वुय्हमानो तिरियं गङ्गाय सोतं छेत्वा 
सोत्थिना पारं अगमासि, एवमेव खो, भिक्खवे, ये ते भिक्खू धम्मानुसारिनो सद्धानुसारिनो, तेपि तिरियं मारस्स सोतं छेत्वा 
सोत्थिना पारं गमिस्सन्ति । 


“अहं खो पन, भिक्खवे, कुसलो इमस्स लोकस्स कुसलो परस्स लोकस्स, कुसलो मारधेय्यस्स कुसलो 
अमारधेय्यस्स, कुसलो मच्चुधेय्यस्स कुसलो अमच्चुधेय्यस्स। तस्स मय्हं, भिकखवे, ये सोतब्बं सद्ृहातब्बं मञ्जिस्सन्ति, 
तेसं तं भविस्सति दीघरत्तं हिताय सुखाया 'ति। 


इदमवोच भगवा। इदं वत्वा सुगतो अथापरं एतदवोच सत्था - 


“अयं लोको परो लोको, जानता सुप्पकासितो। 
यञ्च मारेन सम्पत्तं, अप्पत्तं यञ्च मच्चुना॥ 


“सब्बं लोकं अभिञ्ञाय, सम्बुद्धेन पजानता । 
विवटं अमतद्वारं, खेमं निब्बानपत्तिया॥ 


“छिन्नं पापिमतो सोतं, विद्भस्तं विनळीकतं । 
पामोज्जबहुला होथ, खेमं पत्तत्थ [पत्थेथ (स्या० कं० क० अट्टुकथायं संवण्णेतब्बपाठो)] भिक्खवो'ति॥ 


चूळगोपालकसृत्तं निट्टितं चतुत्थं । 
५. चूळसच्चकसुत्तं 


३५३. एवं मे सुतं - एकं समयं भगवा वेसालियं विहरति महावने कूटागारसालायं । तेन खो पन समयेन सच्चको 
निगण्ठपुत्तो वेसालियं पटिवसति भस्सप्पवादको पण्डितवादो साधुसम्मतो बहुजनस्स। सो वेसालियं परिसति एवं वाचं 
भासति - “नाहं तं पस्सामि समणं वा ब्राह्मणं वा, सङ्गि गणि गणाचरियं, अपि अरहन्तं सम्मासम्बुद्धं पटिजानमानं, यो 
मया वादेन वादं समारद्भो न सङ्कम्पेय्य न सम्पकम्पेय्य न सम्पवेधेय्य, यस्स न कच्छेहि सेदा मुच्चेय्युं। थूणं चेपाहं अचेतनं 
बादेन वादं समारभेय्यं, सापि मया वादेन वादं समारद्भा सङ्कम्पेय्य सम्पकम्पेय्य सम्पवेधेय्य। को पन वादो 
मनुस्सभूतस्सा ति? 


अथ खो आयस्मा अस्सजि पुब्बण्हसमयं निवासेत्वा पत्तचीवरमादाय वेसालि पिण्डाय पाविसि । अद्दसा खो सच्चको 
निगण्ठपुत्तो वेसालियं जङ्घाविहारं अनुचङ्कममानो अनुविचरमानो आयस्मन्तं अस्सजि दूरतोव आगच्छन्तं । दिस्वान 
येनायस्मा अस्सजि तेनुपसङ्कमि; उपसङ्कमित्वा आयस्मता अस्सजिना सद्भि सम्मोदि। सम्मोदनीयं कथं सारणीयं 
बीतिसारेत्वा एकमन्तं अट्ठासि। एकमन्तं ठितो खो सच्चको निगण्ठपुत्तो आयस्मन्तं अस्सजि एतदवोच - “कथं पन, भो 
अस्सजि, समणो गोतमो सावके विनेति, कथंभागा च पन समणस्स गोतमस्स सावकेसु अनुसासनी बहुला पवत्तती 'ति? 

“एवं खो, अग्गिवेस्सन, भगवा सावके विनेति, एवंभागा च पन भगवतो सावकेसु अनुसासनी बहुला पवत्तति - 
“रूपं, भिक्खवे, अनिच्चं, वेदना अनिच्चा, सञ्जा अनिच्चा, सङ्घारा अनिच्चा, विञ्जाणं अनिच्चं। रूपं, भिक्खवे, अनत्ता, 
वेदना अनत्ता, सञ्ञा अनत्ता, सङ्घारा अनत्ता, विज्ञाणं अनत्ता। सब्बे सङ्घारा अनिच्चा, सब्बे धम्मा अनत्ता'ति। एवं खो, 
अग्गिवेस्सन, भगवा सावके विनेति, एबंभागा च पन भगवतो सावकेसु अनुसासनी बहुला पवत्तती"ति। “दुस्सुतं बत, भो 
अस्सजि, अस्सुम्ह ये मयं एवंवादिं समणं गोतमं अस्सुम्ह । अप्पेव नाम मयं कदाचि करहचि तेन भोता गोतमेन सद्भि 
समागच्छेय्याम, अप्पेव नाम सिया कोचिदेव कथासल्लापो, अप्पेब नाम तस्मा पापका दिट्टिगता विवेचेय्यामा ति । 


३५४. तेन खो पन समयेन पञ्चमत्तानि लिच्छविसतानि सन्थागारे [सन्धागारे (क०)] सन्निपतितानि होन्ति 
केनचिदेव करणीयेन। अथ खो सच्चको निगण्ठपुत्तो येन ते लिच्छवी तेनुपसङ्कमि; उपसङ्कमित्वा ते लिच्छवी एतदवोच - 
““अभिक्कमन्तु भोन्तो लिच्छवी, अभिक्कमन्तु भोन्तो लिच्छवी, अज्ज मे समणेन गोतमेन सद्भि कथासल्लापो 
भविस्सति। सचे मे समणो गोतमो तथा पतिड्टिस्सति यथा च मे [यथास्स मे (सी० पी०)] जातञ्जतरेन सावकेन अस्सजिना 
नाम भिक्खुना पतिट्टितं, सेय्यथापि नाम बलवा पुरिसो दीघलोमिकं एळकं लोमेसु गहेत्वा आकड्टेय्य परिकड्टेय्य 
सम्परिकड्टेय्य, एवमेवाहं समणं गोतमं वादेन वादं आकड्टिस्सामि परिकड्डिस्सामि सम्परिकड्डिस्सामि | सेय्यथापि नाम बलवा 
सोण्डिकाकम्मकारो महन्तं सोण्डिकाकिळञ्जं गम्भीरे उदकरहदे पक्खिपित्वा कण्णे गहेत्वा आकड्रेय्य परिकड्रेय्य 
सम्परिकड़ेय्य, एवमेवाहं समणं गोतमं वादेन वादं आकडिस्सामि परिक ड्टिस्सामि सम्परिकड्रिस्सामि । सेय्यथापि नाम बलवा 
सोण्डिकाधुत्तो वालं [थालं (क०)] कण्णे गहेत्वा ओधुनेय्य निद्धुनेय्य निप्फोटेय्य [निच्छादेय्य (सी० पी० क०), निच्छोटेय्य 
(क०), निप्पोठेय्य (स्या० कं०)] एवमेवाहं समणं गोतमं वादेन वादं ओधुनिस्सामि निद्धुनिस्सामि निप्फोटेस्सामि । 
सेय्यथापि नाम कुञ्जरो सट्टिहायनो गम्भीरं पोकखरणिं ओगाहेत्वा साणधोविकं नाम कोळितजातं कीळति, एवमेवाहं 
समणं गोतमं साणधोविकं मञ्जे कोळितजातं कोळिस्सामि। अभिक्कमन्तु भोन्तो लिच्छवी, अभिक्कमन्तु भोन्तो 
लिच्छवी, अज्ज मे समणेन गोतमेन सद्भि कथासल्लापो भविस्सती"ति। तत्रेकच्चे लिच्छवी एवमाहंसु - “कि समणो 
गोतमो सच्चकस्स निगण्ठपुत्तस्स वादं आरोपेस्सति, अथ खो सच्चको निगण्ठपुत्तो समणस्स गोतमस्स वादं 
आरोपेस्सती"ति? एकच्चे लिच्छवी एवमाहंसु - “कि सो भवमानो सच्चको निगण्ठपृत्तो यो भगवतो वादं आरोपेस्सति, 
अथ खो भगवा सच्चकस्स निगण्ठपुत्तस्स वादं आरोपेस्सती”ति? अथ खो सच्चको निगण्ठपृत्तो पञ्चमत्तेहि 
लिच्छविसतेहि परिवुतो येन महावनं कूटागारसाला तेनुपसङ्कमि । 


३५५. तेन खो पन समयेन सम्बहुला भिक्खू अब्भोकासे चङ्कमन्ति। अथ खो सच्चको निगण्ठपृत्तो येन ते भिक्खू 
तेनुपसङ्कमि; उपसङ्कमित्वा ते भिक्खू एतदवोच - “कहं नु खो, भो, एतरहि सो भवं गोतमो विहरति? दस्सनकामा हि मयं 
तं भवन्तं गोतम”न्ति। “एस, अग्गिवेस्सन, भगवा महावनं अज्झोगाहेत्वा अञ्जतरस्मिं रुक्खमूले दिवाविहारं 
निसिन्नो"ति। अथ खो सच्चको निगण्ठपृत्तो महतिया लिच्छविपरिसाय सद्भि महावनं अज्झोगाहेत्वा येन भगवा 
तेनुपसङ्कमि; उपसङ्कमित्वा भगवता सद्भि सम्मोदि। सम्मोदनीयं कथं सारणीयं वीतिसारेत्वा एकमन्तं निसीदि। तेपि खो 
लिच्छवी अप्पेकच्चे भगवन्तं अभिवादेत्वा एकमन्तं निसीदिंसु, अप्पेकच्चे भगवता सद्भि सम्मोदिंसु, सम्मोदनीयं कथं 
सारणीयं वीतिसारेत्वा एकमन्तं निसीदिंसु । अप्पेकच्चे येन भगवा तेनञ्जलिं पणामेत्वा एकमन्तं निसीदिंसु, अप्पेकच्चे 
भगवतो सन्तिके नामगोत्तं सावेत्वा एकमन्तं निसीदिंसु, अप्पेकच्चे तुण्हीभूता एकमन्तं निसीदिंसु। 


३५६. एकमन्तं निसिन्नो खो सच्चको निगण्ठपृत्तो भगवन्तं एतदवोच - “पुच्छेय्याहं भवन्तं गोतमं किञ्चिदेव देसं, 
सचे मे भवं गोतमो ओकासं करोति पञ्हस्स वेय्याकरणाया”ति। “पुच्छ, अग्गिवेस्सन, यदाकङ्घसी”ति। “कथं पन भवं 

गोतमो सावके विनेति, कथंभागा च पन भोतो गोतमस्स सावकेसु अनुसासनी बहुला पवत्तती”ति? “एवं खो अहं, 
अग्गिवेस्सन, सावके विनेमि, एवंभागा च पन मे सावकेसु अनुसासनी बहुला पवत्तति - “रूपं, भिक्खवे, अनिच्चं, वेदना 
अनिच्चा, सञ्जा अनिच्चा, सङ्घारा अनिच्चा, विञ्ञाणं अनिच्चं। रूपं, भिक्खवे, अनत्ता, वेदना अनत्ता, सञ्ञा अनत्ता, 
सङ्घारा अनत्ता, विञ्ञाणं अनत्ता। सब्बे सङ्घारा अनिच्चा, सब्बे धम्मा अनत्ता'ति। एवं खो अहं, अग्गिवेस्सन, सावके 
विनेमि, एवंभागा च पन मे सावकेसु अनुसासनी बहुला पवत्तती"ति। 


“उपमा मं, भो गोतम, पटिभाती 'ति। “पटिभातु तं, अग्गिवेस्सना"ति भगवा अबोच। 


“सेय्यथापि, भो गोतम, ये केचिमे बीजगामभूतगामा वुद्धि विरूळिह वेपुल्लं आपज्जन्ति, सब्बे ते पथवि निस्साय 
पथवियं पतिट्ठाय । एवमेते बीजगामभूतगामा वुद्धि विरूळिह वेपुल्लं आपज्जन्ति। सेय्यथापि वा पन, भो गोतम, ये केचिमे 
बलकरणीया कम्मन्ता करीयन्ति, सब्बे ते पथवि निस्साय पथवियं पतिट्ठाय। एवमेते बलकरणीया कम्मन्ता करीयन्ति। 
एवमेव खो, भो गोतम, रूपत्तायं पुरिसपुग्गलो रूपे पतिड्टाय पुञ्जं वा अपुञ्ञं वा पसवति, वेदनत्तायं पुरिसपुग्गलो वेदनायं 
पतिठ्ठाय पुञ्ञं वा अपुञ्ञं वा पसवति, सञ्जत्तायं पुरिसपुग्गलो सञ्ञायं पतिट्ठाय पुञ्ञं वा अपुञ्ञं वा पसवति, सङ्कारत्तायं 
पुरिसपुग्गलो सङ्घारेसु पतिट्ठाय पुञ्ञं वा अपुञ्ञं वा पसवति, विञ्ञाणत्तायं पुरिसपुग्गलो विज्ञाणे पतिट्ठाय पुञ्ञं वा 
अपुञ्ञं वा पसवती 'ति। 


“ननु त्वं, अग्गिवेस्सन, एवं वदेसि -- "रूपं मे अत्ता, वेदना मे अत्ता, सञ्जा मे अत्ता, सङ्घारा मे अत्ता, विज्ञाणं मे 
अत्ता””ति? “अहज्हि, भो गोतम, एवं वदामि -- “रूपं मे अत्ता, वेदना मे अत्ता, सञ्जा मे अत्ता, सङ्घारा मे अत्ता, विज्ञाणं 
मे अत्ता'ति, अयञ्च महती जनता”ति । 


““क्रिञ्हि ते, अग्गिवेस्सन, महती जनता करिस्सति? इङ्ग त्वं, अग्गिवेस्सन, सकज्जेव वादं निब्बेठेही "ति । “अहञ्हि, 
भो गोतम, एवं वदामि - रूपं मे अत्ता, वेदना मे अत्ता, सञ्ञा मे अत्ता, सङ्घारा मे अत्ता, विज्ञाणं मे अत्ता ति । 


३५७. “तेन हि, अग्गिवेस्सन, तज्जेवेत्थ पटिपुच्छिस्सामि, यथा ते खमेय्य तथा नं [तथा तं (क०)] ब्याकरेय्यासि । तं 
कि मञ्जसि, अग्गिवेस्सन, वत्तेय्य रञ्जो खत्तियस्स मुद्धावसित्तस्स सकस्मि विजिते वसो - घातेतायं वा घातेतुं, जापेतायं 
वा जापेतुं, पब्बाजेतायं वा पब्बाजेतुं, सेय्यथापि रञ्ञो पसेनदिस्स कोसलस्स, सेय्यथापि बा पन रञ्ञो मागधस्स 
अजातसत्तुस्स वेदेहिपुत्तस्सा "ति? “वत्तेय्य, भो गोतम, रज्ञो खत्तियस्स मुद्धावसित्तस्स सकस्मि विजिते वसो - घातेतायं 
वा घातेतुं, जापेतायं वा जापेतुं, पब्बाजेतायं वा पब्बाजेतुं, सेय्यथापि रञ्ञो पसेनदिस्स कोसलस्स, सेय्यथापि वा पन रञ्जो 
मागधस्स अजातसत्तुस्स वेदेहिपुत्तस्स | इमेसम्पि हि, भो गोतम, सङ्घानं गणानं - सेय्यथिदं, वज्जीनं मल्लानं -- वत्तति 
सकस्मि विजिते बसो - घातेतायं वा घातेतुं, जापेतायं वा जापेतुं, पब्बाजेतायं वा पब्बाजेतुं। कि पन रञ्ञो खत्तियस्स 
मुद्धावसित्तस्स, सेय्यथापि रञ्ञो पसेनदिस्स कोसलस्स, सेय्यथापि वा पन रञ्ञो मागधस्स अजातसत्तुस्स वेदेहिपुत्तस्स? 
वत्तेय्य, भो गोतम, वत्तितुञ्च मरहती"ति। 


“तं कि मञ्ञसि, अग्गिवेस्सन, यं त्वं एवं वदेसि - "रूपं मे अत्ता त, वत्तति ते तस्मिं रूपे बसो - एवं मे रूपं होतु, 
एवं मे रूपं मा अहोसी”ति? एवं वृत्ते, सच्चको निगण्ठपुत्तो तुण्ही अहोसि। दुतियम्पि खो भगवा सच्चकं निगण्ठपुत्तं 
एतदवोच - “तं कि मञ्जसि, अग्गिवेस्सन, यं त्वं एवं वदेसि -- "रूपं मे अत्ता'ति, वत्तति ते तस्मिं रूपे वसो - एवं मे 
रूपं होतु, एवं मे रूपं मा अहोसी”ति? दुतियम्पि खो सच्चको निगण्ठपुत्तो तुण्ही अहोसि। अथ खो भगवा सच्चकं 

निगण्ठपृत्तं एतदवोच - “ब्याकरोहि दानि, अग्गिवेस्सन, न दानि ते तुण्हीभावस्स कालो । यो कोचि, अग्गिवेस्सन 
तथागतेन यावततियं सहधम्मिकं पञ्हं पुट्टो ब्याकरोति, एत्थेवस्स सत्तधा मुद्धा फलती 'ति। 


तेन खो पन समयेन बजिरपाणि यक्खो आयसं वजिरं आदाय आदित्तं सम्पज्जलितं सजोतिभूतं सच्चकस्स 
निगण्ठपृत्तस्स उपरिवेहासं ठितो होति -- 'सचायं सच्चको निगण्ठपुत्तो भगवता यावततियं सहधम्मिकं पञ्हं पुट्टो न 
ब्याकरिस्सति एत्थेवस्स सत्तधा मुद्धं फालेस्सामी'ति। तं खो पन वजिरपाणिं यकखं भगवा चेव पस्सति सच्चको च 
निगण्ठपुत्तो। अथ खो सच्चको निगण्ठपुत्तो भीतो संविग्गो लोमहड्डजातो भगवन्तंयेव ताणं गवेसी भगवन्तंयेव लेणं गवेसी 
भगवन्तंयेव सरणं गवेसी भगवन्तं एतदवोच - “पुच्छतु मं भवं गोतमो, ब्याकरिस्सामी”ति। 


३५८. “तं कि मञ्ञसि, अग्गिवेस्सन, यं त्वं एवं वदेसि -- रूपं मे अत्ता'ति, वत्तति ते तस्मिं रूपे वसो - एवं मे 
रूपं होतु, एवं मे रूपं मा अहोसी”ति? “नो हिदं, भो गोतम" । 


“मनसि करोहि, अग्गिवेस्सन; मनसि करित्वा खो, अग्गिवेस्सन, ब्याकरोहि। न खो ते सन्धियति पुरिमेन वा पच्छिमं 
पच्छिमेन वा पुरिमं । तं कि मञ्ञसि, अग्गिवेस्सन, यं त्वं एवं वदेसि - वेदना मे अत्ता'ति, वत्तति ते तिस्सं वेदनायं [तायं 
वेदनायं (सी० स्या०)] बसो - एवं मे वेदना होतु, एवं मे वेदना मा अहोसी 'ति? “नो हिरदै, भो गोतम” । 


“मनसि करोहि, अग्गिवेस्सन; मनसि करित्वा खो, अग्गिवेस्सन, ब्याकरोहि। न खो ते सन्धियति पुरिमेन वा 
पच्छिमं, पच्छिमेन वा पुरिमं । तं कि मञ्जसि, अग्गिवेस्सन, यं त्वं एवं वदेसि -- सञ्जा मे अत्ता'ति, वत्तति ते तिस्सं 
सञ्ञायं वसो - एवं मे सञ्जा होतु, एवं मे सञ्जा मा अहोसी”ति? “नो हिदं, भो गोतम” । 


“मनसि करोहि, अग्गिवेस्सन; मनसि करित्वा खो, अग्गिवेस्सन, ब्याकरोहि। न खो ते सन्धियति पुरिमेन वा 
पच्छिमं, पच्छिमेन वा पुरिमं । तं कि मञ्ञसि, अग्गिवेस्सन, यं त्वं एवं वदेसि - “सङ्कारा मे अत्ता ति, वत्तति ते तेसु 
सङ्घारेसु वसो - एवं मे सङ्कारा होन्तु, एवं मे सङ्घारा मा अहेसु' न्ति? “नो हिदं, भो गोतम” । 


“मनसि करोहि, अग्गिवेस्सन; मनसि करित्वा खो, अग्गिवेस्सन, ब्याकरोहि। न खो ते सन्धियति पुरिमेन वा 
पच्छिमं, पच्छिमेन वा पुरिमं । तं कि मञ्जसि, अग्गिवेस्सन, यं त्वं एवं वदेसि -- 'विञ्ञाणं मे अत्ता'ति, वत्तति ते तस्मि 
विञ्जाणे बसो - एवं मे विञ्ञाणं होतु, एवं मे विञ्जाणं मा अहोसी 'ति? “नो हिदं, भो गोतम” । 


“मनसि करोहि, अग्गिवेस्सन; मनसि करित्वा खो, अग्गिवेस्सन, ब्याकरोहि। न खो ते सन्धियति पुरिमेन वा 
पच्छिमं, पच्छिमेन वा पुरिमं । तं कि मञ्ञसि, अग्गिवेस्सन, रूपं निच्चं वा अनिच्चं वाति? “अनिच्चं, भो गोतम” । “यं 
पनानिच्चं दुक्खं वा तं सुखं वाति? “दुक्खं, भो गोतम” । “यं पनानिच्चं दुक्खं विपरिणामधम्मं, कल्लं नु तं समनुपस्सितुं 
-- 'एतं मम, एसोहमस्मि, एसो मे अत्ता ”ति? “नो हिदं, भो गोतम” । 


“तं कि मञ्जसि, अग्गिवेस्सन, वेदना...पे०... सञ्ञा...पे०... सङ्घारा...पे०... तं कि मञ्जसि, अग्गिवेस्सन, विज्ञाणं 
निच्चं वा अनिच्चं वाति? “अनिच्चं, भो गोतम” । “यं पनानिच्चं दुक्खं वा तं सुखं वाति? “दुक्खं, भो गोतम” । “यं 
पनानिच्चं दुक्खं विपरिणामधम्मं, कल्लं नु तं समनुपस्सितुं - 'एतं मम, एसोहमस्मि, एसो मे अत्ता”ति? “नो हिदं, भो 
गोतम”। 

“नतं कि मञ्जसि, अग्गिवेस्सन, यो नु खो दुक्खं अल्लीनो दुक्खं उपगतो दुक्खं अज्झोसितो, दुक्खं एतं मम, 
एसोहमस्मि, एसो मे अत्ताति समनुपस्सति, अपि नु खो सो सामं वा दुक्खं परिजानेय्य, दुक्खं वा परिकखेपेत्वा 
बिहरेय्या”ति? “किञ्हि सिया, भो गोतम? नो हिदं, भो गोतमा”ति । 


“नतं कि मञ्जसि, अग्गिवेस्सन, ननु त्वं एवं सन्ते दुक्खं अल्लीनो दुक्खं उपगतो दुक्खं अज्झोसितो, दुक्खं - एतं 
मम, एसोहमस्मि, एसो मे अत्ता'ति समनुपस्ससी”ति? “किज्हि नो सिया, भो गोतम? एवमेतं भो गोतमा”ति। 


३५९. “सेय्यथापि, अग्गिवेस्सन, पुरिसो सारत्थिको सारगवेसी सारपरियेसनं चरमानो तिण्हं कुठारिं [कुधारिं (स्या० 
कं० क०)] आदाय वनं पविसेय्य । सो तत्थ पस्सेय्य महन्तं कदलिक्खन्धं उजुं नवं अकुक्कुकजातं [अकुक्कुटजातं (स्या० 
कं०)]। तमेनं मूले छिन्देय्य, मूले छेत्वा अग्गे छिन्देय्य, अग्गे छेत्वा पत्तवड्टि विनिब्भुजेय्य [विनिब्भुज्जेय्य (क०)]। सो 
तत्थ पत्तवट्टिं विनिब्भुजन्तो फेग्गुम्पि नाधिगच्छेय्य, कुतो सारं? एवमेव खो त्वं, अग्गिवेस्सन, मया सकस्मिं वादे 
समनुयुञ्जियमानो समनुगाहियमानो समनुभासियमानो रित्तो तुच्छो अपरद्भो । भासिता खो पन ते एसा, अग्गिवेस्सन, 
वेसालियं परिसति वाचा - “नाहं तं पस्सामि समणं वा ब्राह्मणं वा, सङ्गि गणि गणाचरियं, अपि अरहन्तं सम्मासम्बुद्धं 
पटिजानमानं, यो मया वादेन वादं समारद्धो न सङ्कम्पेय्य न सम्पकम्पेय्य न सम्पवेधेय्य, यस्स न कच्छेहि सेदा मुच्चेय्युं । 
थूणं चेपाहं अचेतनं वादेन वादं समारभेय्यं सापि मया वादेन वादं समारद्भा सङ्कम्पेय्य सम्पकम्पेय्य सम्पवेधेय्य। को पन 
वादो मनुस्सभूतस्सा'ति? तुय्हं खो पन, अग्गिवेस्सन, अप्पेकच्चानि सेदफुसितानि नलाटा मुत्तानि, उत्तरासङ्ग 
विनिभिन्दित्वा भूमियं पतिट्ठितानि | मय्हं खो पन, अग्गिवेस्सन, नत्थि एतरहि कायस्मिं सेदो"ति। इति भगवा तस्मिं [तस्सं 
(?)] परिसति सुवण्णवण्णं कायं विवरि। एवं वृत्ते, सच्चको निगण्ठपुत्तो तुण्हीभूतो मङ्कुभूतो पत्तक्खन्धो अधोमुखो 
पज्झायन्तो अप्पटिभानो निसीदि। 


३६०. अथ खो दुम्मुखो लिच्छविपृत्तो सच्चकं निगण्ठपृत्तं तुण्हीभूतं मङ्कुभूतं पत्तकखन्धं अधोमुखं पज्झायन्तं 
अप्पटिभानं विदित्वा भगवन्तं एतदवोच - “उपमा मं, भगवा, पटिभाती"ति। “पटिभातु तं, दुम्मुखा'*ति भगवा अवोच। 
“सेय्यथापि, भन्ते, गामस्स वा निगमस्स वा अविदूरे पोक्खरणी। तत्रास्स कक्कटको । अथ खो, भन्ते, सम्बहुला कुमारका 
वा कुमारिका वा तम्हा गामा वा निगमा वा निक्खमित्वा येन सा पोकखरणी तेनुपसङ्कमेय्युं; उपसङ्कमित्वा तं पोक्खरणि 
ओगाहेत्वा तं कक्कटकं उदका उद्धरित्वा थले पतिट्ठापेय्युं । यञ्जदेव हि सो, भन्ते, कक्कटको अळं अभिनिन्नामेय्य तं 
तदेव ते कुमारका वा कुमारिका वा कट्टेन वा कथलेन वा सञ्छिन्देय्युँ सम्भञ्जेय्युं सम्पलिभञ्जेय्युं । एवञ्हि सो, भन्ते, 
कक्कटको सब्बेहि अळेहि सञ्छिन्नेहि सम्भग्गेहि सम्पलिभग्गेहि अभब्बो तं पोक्खरणि पुन ओतरितुं, सेय्यथापि पुब्बे। 
एवमेव खो, भन्ते, यानि सच्चकस्स निगण्ठपुत्तस्स विसूकायितानि विसेवितानि विप्फन्दितानि तानिपि सब्बानि 
[विप्फन्दितानि कानिचि कानिचि तानि (सी० स्या० कं० पी०)] भगवता सञ्छिन्नानि सम्भग्गानि सम्पलिभग्गानि; अभब्बो 
च दानि, भन्ते, सच्चको निगण्ठपृत्तो पुन भगवन्तं उपसङ्कमितुं यदिदं वादाधिप्पायो"ति। एवं वृत्ते, सच्चको निगण्ठपुत्तो 
दुम्मुखं लिच्छविपुत्तं एतदवोच - “आगगमेहि त्वं, दुम्मुख, आगमेहि त्वं, दुम्मुख ( ) [(मुखरोसि त्वं दुम्मुख) (स्या० कं०)] 
न मयं तया सद्भि मन्तेम, इध मयं भोता गोतमेन सद्भि मन्तेम। 


३६१. “तिट्ठतेसा, भो गोतम, अम्हाकञ्चेव अञ्ञेसञ्च पुथुसमणब्राह्मणानं वाचा । विलापं विलपितं मञ्ञे। 
कित्तावता च नु खो भोतो गोतमस्स सावको सासनकरो होति ओवादपतिकरो तिण्णविचिकिच्छो विगतकथंकथो 
वेसारज्जप्पत्तो अपरप्पच्चयो सत्थुसासने विहरती ति? “इध, अग्गिवेस्सन, मम सावको यं किञ्चि रूपं 

अतीतानागतपच्चुप्पन्नं अज्झत्तं वा बहिद्धा वा ओळारिकं वा सुखुमं वा हीनं वा पणीतं वा यं दूरे सन्तिके वा, सब्बं 


सुखुमं वा हीनं वा पणीतं वा, यं दूरे सन्तिके वा, सब्बं विञ्ञाणं 'नेतं मम, नेसोहमस्मि, न मेसो अत्ता'ति एवमेतं यथाभूतं 
सम्मप्पञ्जाय पस्सति। एत्तावता खो, अग्गिवेस्सन, मम सावको सासनकरो होति ओवादपतिकरो तिण्णविचिकिच्छो 
विगतकथंकथो वेसारज्जप्पत्तो अपरप्पच्चयो सत्थुसासने विहरती 'ति। 


“कित्तावता पन, भो गोतम, भिक्खु अरहं होति खीणासवो वुसितवा कतकरणीयो ओहितभारो अनुप्पत्तसदत्थो 
परिक्खीणभवसंयोजनो सम्मदञ्ञा विमृत्तो'ति? “इध, अग्गिवेस्सन, भिक्खु यं किञ्चि रूपं अतीतानागतपच्चुप्पन्नं 
अज्झत्तं वा बहिद्भा वा ओळारिकं वा सुखुमं वा हीनं वा पणीतं वा यं दूरे सन्तिके वा सब्बं रूपं 'नेतं मम, नेसोहमस्मि, न 
मेसो अत्ता ति एवमेतं यथाभूतं सम्मप्पञ्जाय दिस्वा अनुपादा विमुत्तो होति; या काचि वेदना...पे०... या काचि सञ्ञा...पे०... 


पणीतं वा यं दुरे सन्तिके वा सब्बं विज्ञाणं 'नेतं मम, नेसोहमस्मि, न मेसो अत्ता ति एवमेतं यथाभूतं सम्मप्पञ्ञाय दिस्वा 
अनुपादा विमुत्तो होति । एत्तावता खो, अग्गिवेस्सन, भिक्खु अरहं होति खीणासवो वुसितवा कतकरणीयो ओहितभारो 
अनुप्पत्तसदत्थो परिकखीणभवसंयोजनो सम्मदञ्ञा विमृत्तो। एवं विमृत्तचित्तो खो, अग्गिवेस्सन, भिक्खु तीहि अनुत्तरियेहि 
समन्नागतो होति - दस्सनानुत्तरियेन, पटिपदानुत्तरियेन, विमुत्तानुत्तरियेन। एवं विमुत्तचित्तो खो, अग्गिवेस्सन, भिक्खु 
तथागतञ्ञेव सक्करोति गरु करोति मानेति पूजेति - बुद्धो सो भगवा बोधाय धम्मं देसेति, दन्तो सो भगवा दमथाय धम्मं 
देसेति, सन्तो सो भगवा समथाय धम्मं देसेति, तिण्णो सो भगवा तरणाय धम्मं देसेति, परिनिब्बुतो सो भगवा परिनिब्बानाय 
धम्मं देसेती"ति। 


३६२. एवं वृत्ते, सच्चको निगण्ठपृत्तो भगवन्तं एतदवोच - “मयमेव, भो गोतम, धंसी, मयं पगब्बा, ये मयं भवन्तं 
गोतमं वादेन वादं आसादेतब्बं अमञ्जिम्ह। सिया हि, भो गोतम, हत्थि पभिन्नं आसज्ज पुरिसस्स सोत्थिभावो, न त्वेव 
भवन्तं गोतमं आसज्ज सिया पुरिसस्स सोत्थिभावो। सिया हि, भो गोतम, पज्जलितं [जलन्तं (सी० पी०)] अग्गिक्खन्धं 
आसज्ज पुरिसस्स सोत्थिभावो, न त्वेव भवन्तं गोतमं आसज्ज सिया पुरिसस्स सोत्थिभावो। सिया हि, भो गोतम, 
आसीविसं घोरविसं आसज्ज पुरिसस्स सोत्थिभावो, न त्वेव भवन्तं गोतमं आसज्ज सिया पुरिसस्स सोत्थिभावो। मयमेव, 
भो गोतम, धंसी, मयं पगब्बा, ये मयं भवन्तं गोतमं वादेन वादं आसादेतब्बं अमञ्जिम्ह । अधिवासेतु [अधिवासेतु च (पी० 
क०)] मे भवं गोतमो स्वातनाय भत्तं सद्भि भिक्खुसङ्घेना"ति। अधिवासेसि भगवा तुण्हीभावेन। 


३६३. अथ खो सच्चको निगण्ठपृत्तो भगवतो अधिवासनं विदित्वा ते लिच्छवी आमन्तेसि - “सुणन्तु मे भोन्तो 
लिच्छवी, समणो मे गोतमो निमन्तितो स्वातनाय सद्भि भिक्खुसङ्घेन। तेन मे अभिहरेय्याथ यमस्स पतिरूपं 
मञ्जेय्याथा^ति। अथ खो ते लिच्छवी तस्सा रत्तिया अच्चयेन सच्चकस्स निगण्ठपृत्तस्स पञ्चमत्तानि थालिपाकसतानि 
भत्ताभिहारं अभिहरिंसु। अथ खो निगण्ठपृत्तो सके आरामे पणीतं खादनीयं भोजनीयं पटियादापेत्वा भगवतो कालं 
आरोचापेसि - “कालो, भो गोतम, निट्टितं भत्त"न्ति । अथ खो भगवा पुब्बण्हसमयं निवासेत्वा पत्तचीवरमादाय येन 
सच्चकस्स निगण्ठपुत्तस्स आरामो तेनुपसङ्कमि; उपसङ्कमित्वा पञ्जत्ते आसने निसीदि सद्भि भिक्खुसङ्घेन। अथ खो 
सच्चको निगण्ठपुत्तो बुद्भप्पमुखं भिक्खुसङ्गं पणीतेन खादनीयेन भोजनीयेन सहत्था सन्तप्पेसि सम्पवारेसि। अथ खो 
सच्चको निगण्ठपुत्तो भगवन्तं भुत्ताविं ओनीतपत्तपाणिं अञ्ञतरं नीचं आसनं गहेत्वा एकमन्तं निसीदि। एकमन्तं निसिन्नो 

खो सच्चको निगण्ठपुत्तो भगवन्तं एतदवोच - “यमिदं, भो गोतम, दाने पुञ्ञञ्च पुञ्ञमही च तं दायकानं सुखाय 
होतू"ति। “यं खो, अग्गिवेस्सन, तादिसं दक्खिणेय्यं आगम्म अवीतरागं अवीतदोसं अवीतमोहं, तं दायकानं भविस्सति। 
यं खो, अग्गिवेस्सन, मादिसं दक्खिणेय्यं आगम्म वीतरागं वीतदोसं वीतमोहं, तं तुय्हं भविस्सती"ति। 


चूळसच्चकसृत्तं निडित पञ्चमं । 
६. महासच्चकसुत्तं 


३६४. एवं मे सुतं - एकं समयं भगवा वेसालियं विहरति महावने कूटागारसालायं । तेन खो पन समयेन भगवा 
पुब्बण्हसमयं सुनिवत्थो होति पत्तचीवरमादाय वेसालि पिण्डाय पविसितुकामो [पुब्बण्हसमयं निवासेत्वा पत्तचीवरमादाय... 
पविसितुकामो होति (सी०)]। अथ खो सच्चको निगण्ठपुत्तो जङ्घाविहारं अनुचङ्कममानो अनुविचरमानो येन महावनं 
कूटागारसाला तेनुपसङ्कमि। अहसा खो आयस्मा आनन्दो सच्चकं निगण्ठपृत्तं दूरतोव आगच्छन्तं । दिस्वान भगवन्तं 
एतदवोच - “अयं, भन्ते, सच्चको निगण्ठपुत्तो आगच्छति भस्सप्पवादको पण्डितवादो साधुसम्मतो बहुजनस्स। एसो 
खो, भन्ते, अवण्णकामो बुद्भस्स, अवण्णकामो धम्मस्स, अवण्णकामो सङ्घस्स। साधु, भन्ते, भगवा मुहुत्तं निसीदतु 
अनुकम्पं उपादाया"ति। निसीदि भगवा पञ्जत्ते आसने। अथ खो सच्चको निगण्ठपुत्तो येन भगवा तेनुपसङ्कमि; 
उपसङ्कमित्वा भगवता सद्भि सम्मोदि, सम्मोदनीयं कथं सारणीयं वीतिसारेत्वा एकमन्तं निसीदि । एकमन्तं निसिन्नो खो 
सच्चको निगण्ठपुत्तो भगवन्तं एतदवोच -- 


३६५. “सन्ति, भो गोतम, एके समणब्राह्मणा कायभावनानुयोगमनुयुत्ता विहरन्ति, नो चित्तभावनं। फुसन्ति हि ते, भो 
गोतम, सारीरिकं दुक्खं वेदनं । भूतपुब्बं, भो गोतम, सारीरिकाय दुक्खाय वेदनाय फुट्ठस्स सतो ऊरुक्खम्भोपि नाम 
भविस्सति, हदयम्पि नाम फलिस्सति, उण्हम्पि लोहितं मुखतो उग्गमिस्सति, उम्मादम्पि पापुणिस्सति [पापुणिस्सन्ति (स्या० 
कं०)] चित्तकखेपं | तस्स खो एतं, भो गोतम, कायन्वयं चित्तं होति, कायस्स वसेन वत्तति। तं किस्स हेतु? अभावितत्ता 
चित्तस्स। सन्ति पन, भो गोतम, एके समणब्राह्मणा चित्तभावनानुयोगमनुयुत्ता विहरन्ति, नो कायभावनं। फुसन्ति हि ते, भो 
गोतम, चेतसिकं दुक्खं वेदनं । भूतपुब्बं, भो गोतम, चेतसिकाय दुक्खाय वेदनाय फुट्टस्स सतो ऊरुक्खम्भोपि नाम 
भविस्सति, हदयम्पि नाम फलिस्सति, उण्हम्पि लोहितं मुखतो उग्गमिस्सति, उम्मादम्पि पापुणिस्सति चित्तकखेपं । तस्स खो 
एसो, भो गोतम, चित्तन्वयो कायो होति, चित्तस्स बसेन वत्तति। तं किस्स हेतु? अभावितत्ता कायस्स। तस्स मय्हं, भो 
गोतम, एवं होति - अद्धा भोतो गोतमस्स सावका चित्तभावनानुयोगमनुयुत्ता विहरन्ति, नो कायभावन'”न्ति। 


३६६. “किन्ति पन ते, अग्गिवेस्सन, कायभावना सुता*ति? “सेय्यथिदं - नन्दो वच्छो, किसो संकिच्चो, मक्खलि 
गोसालो - एतेहि, भो गोतम, अचेलका मुत्ताचारा हत्थापलेखना नएहिभइन्तिका नतिट्ठभद्दन्तिका [नएहिभदन्तिका, 
नतिड्ुभदन्तिका (सी० स्या० कं० पी? क०)] न अभिहटं न उद्दिस्सकतं न निमन्तनं सादियन्ति, ते न कुम्भिमुखा 
पटिग्गण्हन्ति न कळोपिमुखा पटिग्गण्हन्ति न एळकमन्तरं न दण्डमन्तरं न मुसलमन्तरं न द्रिन्नं भुञ्जमानानं न गब्मिनिया 
न पायमानाय न पुरिसन्तरगताय न सङ्कित्तीसु न यत्थ सा उपड्डितो होति न यत्थ मक्खिका सण्डसण्डचारिनी, न मच्छं न 
मंसं न सुरं न मेरयं न थुसोदकं पिवन्ति । ते एकागारिका वा होन्ति एकालोपिका, द्वागारिका वा होन्ति द्वालोपिका...पे०... 
सत्तागारिका वा होन्ति सत्तालोपिका। एकिस्सापि दत्तिया यापेन्ति, द्रीहिपि दत्तीहि यापेन्ति...पे०... सत्तहिपि दत्तीहि यापेन्ति । 
एकाहिकम्पि आहारं आहारेन्ति, द्रीहिकम्पि आहारं आहारेन्ति...पे०... सत्ताहिकम्पि आहारं आहारेन्ति। इति एवरूपं 
अद्धमासिकम्पि परियायभत्तभोजनानुयोगमनुयुत्ता विहरन्ती” ति। 

“कि पन ते, अग्गिवेस्सन, तावतकेनेव यापेन्ती”ति? “नो हिदं, भो गोतम। अप्पेकदा, भो गोतम, उळारानि उळारानि 
खादनीयानि खादन्ति, उळारानि उळारानि भोजनानि भुञ्जन्ति, उळारानि उळारानि सायनीयानि सायन्ति, उळारानि 
उळारानि पानानि पिवन्ति । ते इमं कायं बलं गाहेन्ति नाम, बूहेन्ति नाम, मेदेन्ति नामा ति । 


“यं खो ते, अग्गिवेस्सन, पुरिमं पहाय पच्छा उपचिनन्ति, एवं इमस्स कायस्स आचयापचयो होति। किन्ति पन ते, 
अग्गिवेस्सन, चित्तभावना सुता ति? चित्तभावनाय खो सच्चको निगण्ठपृत्तो भगवता पुट्टी समानो न सम्पायासि। 


३६७. अथ खो भगवा सच्चकं निगण्ठपृत्तं एतदवोच - “यापि खो ते एसा, अग्गिवेस्सन, पुरिमा कायभावना 
भासिता सापि अरियस्स विनये नो धम्मिका कायभावना। कायभावनम्पि [कायभावनं हि (सी० पी० क०)] खो त्वं, 
अग्गिवेस्सन, न अञ्ञजासि, कुतो पन त्वं चित्तभावनं जानिस्ससि? अपि च, अग्गिवेस्सन, यथा अभावितकायो च होति 
अभावितचित्तो च, भावितकायो च होति भावितचित्तो च। तं सुणाहि, साधुकं मनसि करोहि, भासिस्सामी”ति। “एवं, 
भो”ति खो सच्चको निगण्ठपुत्तो भगवतो पच्चस्सोसि। भगवा एतदवोच - 


३६८. “कथञ्च, अग्गिवेस्सन, अभावितकायो च होति अभावितचित्तो च? इध, अग्गिवेस्सन, अस्सुतवतो 
पुथुज्जनस्स उप्पज्जति सुखा वेदना । सो सुखाय वेदनाय फुट्टो समानो सुखसारागी च होति सुखसारागितञ्च आपज्जति। 
तस्स सा सुखा वेदना निरुज्झति। सुखाय वेदनाय निरोधा उप्पज्जति दुक्खा वेदना । सो दुक्खाय वेदनाय फुट्टो समानो 
सोचति किलमति परिदेवति उरत्ताळि कन्दति सम्मोहं आपज्जति। तस्स खो एसा, अग्गिवेस्सन, उप्पन्नापि सुखा वेदना 
चित्तं परियादाय तिट्ठति अभावितत्ता कायस्स, उप्पन्नापि दुक्खा वेदना चित्तं परियादाय तिट्ठति अभावितत्ता चित्तस्स। यस्स 
कस्सचि, अग्गिवेस्सन, एवं उभतोपकखं उप्पन्नापि सुखा वेदना चित्तं परियादाय तिट्ठति अभावितत्ता कायस्स, उप्पन्नापि 
दुक्खा वेदना चित्तं परियादाय तिइति अभावितत्ता चित्तस्स, एवं खो, अग्गिवेस्सन, अभावितकायो च होति अभावितचित्तो 
च। 


३६९. “कथञ्च, अग्गिवेस्सन, भावितकायो च होति भावितचित्तो च? इध, अग्गिवेस्सन, सुतवतो अरियसावकस्स 
उप्पज्जति सुखा वेदना । सो सुखाय वेदनाय फुट्ठो समानो न सुखसारागी च होति, न सुखसारागितञ्च आपज्जति। तस्स सा 
सुखा वेदना निरुज्झति। सुखाय वेदनाय निरोधा उप्पज्जति दुक्खा वेदना । सो दुक्खाय वेदनाय फुट्टो समानो न सोचति न 
किलमति न परिदेवति न उरत्ताळि कन्दति न सम्मोहं आपज्जति। तस्स खो एसा, अग्गिवेस्सन, उप्पन्नापि सुखा वेदना 
चित्तं न परियादाय तिट्ठति भावितत्ता कायस्स, उप्पन्नापि दुक्खा वेदना चित्तं न परियादाय तिट्ठति भावितत्ता चित्तस्स। यस्स 
कस्सचि, अग्गिवेस्सन, एवं उभतोपक्खं उप्पन्नापि सुखा वेदना चित्तं न परियादाय तिट्ठति भावितत्ता कायस्स, उप्पन्नापि 
दुक्खा वेदना चित्तं न परियादाय तिइति भावितत्ता चित्तस्स। एवं खो, अग्गिवेस्सन, भावितकायो च होति भावितचित्तो 
चा“ति। 


३७०. “एवं पसन्नो अहं भोतो गोतमस्स! भवञ्हि गोतमो भावितकायो च होति भावितचित्तो चा“ति। “अद्धा खो ते 
अयं, अग्गिवेस्सन, आसज्ज उपनीय वाचा भासिता, अपि च ते अहं ब्याकरिस्सामि । यतो खो अहं, अग्गिवेस्सन, 
केसमस्सुं ओहारेत्वा कासायानि वत्थानि अच्छादेत्वा अगारस्मा अनगारियं पब्बजितो, तं वत मे उप्पन्ना वा सुखा वेदना 


चित्तं परियादाय ठस्सति, उप्पन्ना वा दुक्खा वेदना चित्तं परियादाय ठस्सतीति नेतं ठानं [नेतं खोठानं (सी० पी०)] 
विज्जती”ति। 

“न हि नून [न हनून (सी० स्या० कं० पी०)] भोतो गोतमस्स उप्पज्जति तथारूपा सुखा वेदना यथारूपा उप्पन्ना सुखा 
वेदना चित्तं परियादाय तिट्टेय्य; न हि नून भोतो गोतमस्स उप्पज्जति तथारूपा दुक्खा वेदना यथारूपा उप्पन्ना दुक्खा वेदना 
चित्तं परियादाय तिट्ठेय्या ति। 


३७१. “किञ्हि नो सिया, अग्गिवेस्सन? इध मे, अग्गिवेस्सन, पुब्बेब सम्बोधा अनभिसम्बुद्भस्स बोधिसत्तस्सेब सतो 
एतदहोसि - 'सम्बाधो घरावासो रजापथो, अब्भोकासो पब्बज्जा। नयिदं सुकरं अगारं अज्झावसता एकन्तपरिपुण्णं 
एकन्तपरिसुद्धं सङ्कलिखितं ब्रह्मचरियं चरितुं । यंनूनाहं केसमस्सुं ओहारेत्वा कासायानि वत्थानि अच्छादेत्वा अगारस्मा 
अनगारियं पब्बजेय्य'न्ति। सो खो अहं, अग्गिवेस्सन, अपरेन समयेन दहरोव समानो, सुसुकाळकेसो भद्रेन योब्बनेन 
समन्नागतो पठमेन वयसा, अकामकानं मातापितूनं अस्सुमुखानं रुदन्तानं, केसमस्सुं ओहारेत्वा कासायानि वत्थानि 
अच्छादेत्वा अगारस्मा अनगारियं पब्बजि। सो एवं पब्बजितो समानो किंकुसलगवेसी अनुत्तरं सन्तिवरपदं परियेसमानो 
येन आळारो कालामो तेनुपसङ्कमि; उपसङ्कमित्वा आळारं कालामं एतदवोचं - 'इच्छामहं, आवुसो कालाम, इमस्मिं 
धम्मविनये ब्रह्मचरियं चरितु'न्ति। एवं वृत्ते, अग्गिवेस्सन, आळारो कालामो मं एतदवोच - 'विहरतायस्मा, तादिसो अयं 
धम्मो यत्थ विञ्ञू पुरिसो नचिरस्सेव सकं आचरियकं सयं अभिञ्ञा सच्छिकत्वा उपसम्पज्ज विहरेय्या'ति। सो खो अहं, 
अग्गिवेस्सन, नचिरस्सेव खिप्पमेव तं धम्मं परियापुर्णि। सो खो अहं, अग्गिवेस्सन, तावतकेनेव ओद्टुपहतमत्तेन 
लपितलापनमत्तेन आणवादज्च वदामि थेरवादञ्च, 'जानामि पस्सामी'ति च पटिजानामि, अहञ्चेब अञ्जे च। तस्स मरहं, 
अग्गिवेस्सन, एतदहोसि -- “न खो आळारो कालामो इमं धम्मं केवलं सद्भामत्तकेन सयं अभिञ्ञा सच्छिकत्वा 
उपसम्पज्ज विहरामीति पवेदेति, अद्धा आळारो कालामो इमं धम्मं जानं पस्सं विहरती'"ति। 


“अथ ख्वाहं, अग्गिवेस्सन, येन आळारो कालामो तेनुपसङ्कमि; उपसङ्कमित्वा आळारं कालामं एतदवोचं - 
“कित्तावता नो, आवुसो कालाम, इमं धम्मं सयं अभिञ्ञा सच्छिकत्वा उपसम्पज्ज विहरामीति पवेदेसी ति? एवं वृत्ते, 
अग्गिवेस्सन, आळारो कालामो आकिञ्चञ्ञजायतनं पवेदेसि। तस्स मय्हं, अग्गिवेस्सन, एतदहोसि -- “न खो आळारस्सेव 
कालामस्स अत्थि सद्धा, मय्हंपत्थि सद्धा; न खो आळारस्सेव कालामस्स अत्थि वीरियं, मय्हंपत्थि वीरियं; न खो 
आळारस्सेव कालामस्स अत्थि सति, मय्हंपत्थि सति; न खो आळारस्सेव कालामस्स अत्थि समाधि, मय्हंपत्थि समाधि; 
न खो आळारस्सेव कालामस्स अत्थि पञ्जा, मय्हंपत्थि पञ्जा; यंनूनाहं यं धम्मं आळारो कालामो सयं अभिञ्ञा 
सच्छिकत्वा उपसम्पज्ज विहरामीति पवेदेति तस्स धम्मस्स सच्छिकिरियाय पदहेय्य'न्ति। सो खो अहं, अग्गिवेस्सन, 
नचिरस्सेव खिप्पमेव तं धम्मं सयं अभिञ्ञा सच्छिकत्वा उपसम्पज्ज विहासि। 


“अथ ख्वाहं, अग्गिवेस्सन, येन आळारो कालामो तेनुपसङ्कमि; उपसङ्कमित्वा आळारं कालामं एतदवोचं - 
'एत्तावता नो, आवुसो कालाम, इमं धम्मं सयं अभिञ्ञा सच्छिकत्वा उपसम्पज्ज पवेदेसी'ति? 'एत्तावता खो अहं, आवुसो, 
इमं धम्मं सयं अभिञ्ञा सच्छिकत्वा उपसम्पज्ज पवेदेमी'ति। अहम्पि खो, आवुसो, एत्तावता इमं धम्मं सयं अभिञ्ञा 
सच्छिकत्वा उपसम्पज्ज विहरामी'ति। “लाभा नो, आवुसो, सुलद्भं नो, आवुसो, ये मयं आयस्मन्तं तादिसं सब्रह्मचारिं 
पस्साम। इति याहं धम्मं सयं अभिज्ञा सच्छिकत्वा उपसम्पज्ज पवेदेमि तं त्वं धम्मं सयं अभिञ्ञा सच्छिकत्वा 
उपसम्पज्ज विहरसि; यं त्वं धम्मं सयं अभिञ्ञा सच्छिकत्वा उपसम्पज्ज विहरसि तमहं धम्मं सयं अभिज्ञा सच्छिकत्वा 
उपसम्पज्ज पवेदेमि। इति याहं धम्मं जानामि तं त्वं धम्मं जानासि; यं त्वं धम्मं जानासि तमहं धम्मं जानामि। इति यादिसो 
अहं तादिसो तुवं, यादिसो तुवं तादिसो अहं। एहि दानि, आवुसो, उभोव सन्ता इमं गणं परिहरामा'ति। इति खो, 
अग्गिवेस्सन, आळारो कालामो आचरियो मे समानो (अत्तनो) [( ) नत्थि (सी० पी०)] अन्तेवासि मं समानं अत्तना 

समसमं ठपेसि, उळाराय च मं पूजाय पूजेसि। तस्स मय्हं, अग्गिवेस्सन, एतदहोसि - “नायं धम्मो निब्बिदाय न 
विरागाय न निरोधाय न उपसमाय न अभिज्ञाय न सम्बोधाय न निब्बानाय संवत्तति, यावदेव 
आकिञ्चञ्जायतनूपपत्तिया'ति। सो खो अहं, अग्गिवेस्सन, तं धम्मं अनलङ्करित्वा तस्मा धम्मा निब्बिज्ज अपक्कमि। 


३७२. “सो खो अहं, अग्गिवेस्सन, किकुसलगवेसी अनुत्तरं सन्तिवरपदं परियेसमानो येन उदको रामपुत्तो 
तेनुपसङ्कमि; उपसङ्कमित्वा उदकं रामपुत्तं एतदवोचं - 'इच्छामहं, आवुसो [पस्स म० नि० १.२७८ पासरासिसुत्ते] इमस्मिं 
धम्मविनये ब्रह्मचरियं चरितु'न्ति। एवं वुत्त, अग्गिवेस्सन, उदको रामपुत्तो मं एतदवोच -- 'विहरतायस्मा, तादिसो अयं 
धम्मो यत्थ विञ्जू पुरिसो नचिरस्सेव सकं आचरियकं सयं अभिञ्ञा सच्छिकत्वा उपसम्पज्ज विहरेय्या'ति। सो खो अहं, 
अग्गिवेस्सन, नचिरस्सेव खिप्पमेव तं धम्मं परियापुणि । सो खो अहं, अग्गिवेस्सन, तावतकेनेव ओटुपहतमत्तेन 
लपितलापनमत्तेन जाणवादञ्च वदामि थेरवादञ्च, 'जानामि पस्सामी'ति च पटिजानामि, अहञ्चेव अञ्जे च | तस्स मस्हं, 
अग्गिवेस्सन, एतदहोसि -- “न खो रामो इमं धम्मं केवलं सद्धामत्तकेन सयं अभिञ्ञा सच्छिकत्वा उपसम्पज्ज विहरामीति 
पवेदेसि। अद्धा रामो इमं धम्मं जानं पस्सं विहासीति। अथ ख्वाहं, अग्गिवेस्सन, येन उदको रामपृत्तो तेनुपसङ्कमि; 
उपसङ्कमित्वा उदकं रामपुत्तं एतदवोचं - 'कित्तावता नो, आवुसो रामो, इमं धम्मं सयं अभिञ्ञा सच्छिकत्वा उपसम्पज्ज 
विहरामीति पवेदेसी'ति? एवं वृत्ते, अग्गिवेस्सन, उदको रामपृत्तो नेवसञ्ञानासञ्ञायतनं पवेदेसि। तस्स मय्हं, 
अग्गिवेस्सन, एतदहोसि - “न खो रामस्सेव अहोसि सद्धा, मस्हंपत्थि सद्धा; न खो रामस्सेव अहोसि वीरियं, मय्हंपत्थि 
वीरियं; न खो रामस्सेब अहोसि सति, मय्हंपत्थि सति; न खो रामस्सेव अहोसि समाधि, मय्हंपत्थि समाधि; न खो रामस्सेव 
अहोसि पञ्जा, मय्हंपत्थि पञ्ञा; यंनूनाहं यं धम्मं रामो सयं अभिञ्ञा सच्छिकत्वा उपसम्पज्ज विहरामीति पवेदेसि तस्स 
धम्मस्स सच्छिकिरियाय पदहेस्य'न्ति। सो खो अहं, अग्गिवेस्सन, नचिरस्सेव खिप्पमेव तं धम्मं सयं अभिञ्जा सच्छिकत्वा 
उपसम्पज्ज विहासिं। 


“अथ ख्वाहं, अग्गिवेस्सन, येन उदको रामपुत्तो तेनुपसङ्कमि; उपसङ्कमित्वा उदकं रामपुत्तं एतदवोचं -- 'एत्तावता 
नो, आवुसो, रामो इमं धम्मं सयं अभिञ्ञा सच्छिकत्वा उपसम्पज्ज पवेदेसी ति? 'एत्तावता खो, आवुसो, रामो इमं धम्मं 
सयं अभिञ्जा सच्छिकत्वा उपसम्पज्ज पवेदेसी'ति। अहम्पि खो, आवुसो, एत्तावता इमं धम्मं सयं अभिञ्ञा सच्छिकत्वा 
उपसम्पज्ज विहरामी'ति। “लाभा नो, आवुसो, सुलद्धं नो, आवुसो, ये मयं आयस्मन्तं तादिसं सब्रह्मचारि पस्साम। इति यं 
धम्मं रामो सयं अभिज्ञा सच्छिकत्वा उपसम्पज्ज पवेदेसि, तं त्वं धम्मं सयं अभिञ्ञा सच्छिकत्वा उपसम्पज्ज विहरसि; यं 
त्वं धम्मं सयं अभिञ्जा सच्छिकत्वा उपसम्पज्ज विहरसि, तं धम्मं रामो सयं अभिञ्ञा सच्छिकत्वा उपसम्पज्ज पवेदेसि। 
इति यं धम्मं रामो अभिञ्ञासि तं त्वं धम्मं जानासि; यं त्वं धम्मं जानासि तं धम्मं रामो अभिञ्ञासि। इति यादिसो रामो 
अहोसि तादिसो तुवं; यादिसो तुवं तादिसो रामो अहोसि। एहि दानि, आवुसो, तुवं इमं गणं परिहरा ति । इति खो, 
अग्गिवेस्सन, उदको रामपृत्तो सब्रह्मचारी मे समानो आचरियड्टाने च मं ठपेसि, उळाराय च मं पूजाय पूजेसि। तस्स मरहं, 
अग्गिवेस्सन, एतदहोसि - 'नायं धम्मो निब्बिदाय न विरागाय न निरोधाय न उपसमाय न अभिज्ञाय न सम्बोधाय न 
निब्बानाय संवत्तति, यावदेव नेवसञ्ञानासञ्ञायतनूपपत्तिया'ति। सो खो अहं, अग्गिवेस्सन, तं धम्मं अनलङ्करित्वा तस्मा 
धम्मा निब्बिज्ज अपक्कमि । 


३७३. “सो खो अहं, अग्गिवेस्सन, किकुसलगवेसी अनुत्तरं सन्तिवरपदं परियेसमानो मगधेसु अनुपुब्बेन चारिकं 
चरमानो येन उरुवेला सेनानिगमो तदवसरिं। तत्थहसं रमणीयं भूमिभागं, पासादिकञ्च वनसण्डं, नदिञ्च सन्दन्तिं सेतकं 
सृपतित्थं रमणीयं, समन्ता च गोचरगामं । तस्स मय्हं, अग्गिवेस्सन, एतदहोसि -- 'रमणीयो वत, भो, भूमिभागो, 

पासादिको च वनसण्डो, नदी च सन्दति सेतका सुपतित्था रमणीया, समन्ता च गोचरगामो। अलं वतिदं कुलपुत्तस्स 
पधानत्थिकस्स पधानाया'ति। सो खो अहं, अग्गिवेस्सन, तत्थेव निसीदिं “अलमिदं पधानाया'ति। 


३७४. “अपिस्सुमं, अग्गिवेस्सन, तिस्सो उपमा पटिभंसु अनच्छरिया पुब्बे अस्सुतपुब्बा । सेय्यथापि, अग्गिवेस्सन, 
अल्लं कडं सस्नेहं उदके निक्खित्तं। अथ पुरिसो आगच्छेय्य उत्तरारणि आदाय - 'अग्गिं अभिनिन्बत्तेस्सामि, तेजो 
पातुकरिस्सामी'ति। तं कि मञ्ञसि, अग्गिवेस्सन, अपि नु सो पुरिसो अमुं अल्लं कटं सस्नेहं, उदके निक्खित्तं, उत्तरारणि 
आदाय अभिमन्थेन्तो अग्गिं अभिनिब्बत्तेय्य, तेजो पातुकरेय्या"ति? “नो हिदं, भो गोतम” । “तं किस्स हेतु”? “अदुज्हि, 
भो गोतम, अल्लं कट्टु सस्नेहं, तञ्च पन उदके निक्खित्तं। यावदेव च पन सो पुरिसो किलमथस्स विघातस्स भागी 
अस्सा”ति। “एवमेव खो, अग्गिवेस्सन, ये हि केचि समणा वा ब्राह्मणा वा कायेन चेव चित्तेन च कामेहि अवूपकट्टा 
विहरन्ति, यो च नेसं कामेसु कामच्छन्दो कामख्रेहो काममुच्छा कामपिपासा कामपरिळाहो, सो च अज्झत्तं न सुप्पहीनो 
होति, न सुप्पटिप्पस्सद्धो, ओपक्कमिका चेपि ते भोन्तो समणब्राह्मणा दुक्खा तिब्बा खरा कटुका वेदना वेदयन्ति, 
अभब्बाव ते जाणाय दस्सनाय अनुत्तराय सम्बोधाय । नो चेपि ते भोन्तो समणब्राह्मणा ओपक्कमिका दुक्खा तिब्बा खरा 
कटुका वेदना वेदयन्ति, अभब्बाव ते जाणाय दस्सनाय अनुत्तराय सम्बोधाय। अयं खो मं, अग्गिवेस्सन, पठमा उपमा 
पटिभासि अनच्छरिया पुब्बे अस्सुतपुब्बा । 


३७५. “अपरापि खो मं, अग्गिवेस्सन, दुतिया उपमा पटिभासि अनच्छरिया पुब्बे अस्सुतपुब्बा । सेय्यथापि, 
अग्गिवेस्सन, अल्लं कट्टु सस्नेहं, आरका उदका थले निक्खित्तं। अथ पुरिसो आगच्छेय्य उत्तरारणि आदाय - 'अग्गिं 
अभिनिब्बत्तेस्सामि, तेजो पातुकरिस्सामी'ति। तं कि मञ्ञसि, अग्गिवेस्सन, अपि नु सो पुरिसो अमुं अल्लं कडं सस्नेहं, 
आरका उदका थले निक्खित्तं, उत्तरारणि आदाय अभिमन्थेन्तो अग्गिं अभिनिब्बत्तेय्य तेजो पातुकरेय्या ति? “नो हिदं, भो 
गोतम” । “तं किस्स हेतु? “अदुज्हि, भो गोतम, अल्लं कट्टं सस्रेहं, किञ्चापि आरका उदका थले निक्खित्तं। यावदेव च 
पन सो पुरिसो किलमथस्स विघातस्स भागी अस्साति। एवमेव खो, अग्गिवेस्सन, ये हि केचि समणा वा ब्राह्मणा वा 
कायेन चेव चित्तेन च कामेहि वूपकट्टा विहरन्ति, यो च नेसं कामेसु कामच्छन्दो कामस्रेहो काममुच्छा कामपिपासा 
कामपरिळाहो सो च अज्झत्तं न सुप्पहीनो होति, न सुप्पटिप्पस्सद्भो, ओपक्कमिका चेपि ते भोन्तो समणब्राह्मणा दुक्खा 
तिब्बा खरा कटुका वेदना वेदयन्ति, अभब्बाव ते जाणाय दस्सनाय अनुत्तराय सम्बोधाय। नो चेपि ते भोन्तो समणब्राह्मणा 
ओपक्कमिका दुक्खा तिब्बा खरा कटुका वेदना वेदयन्ति, अभब्बाव ते जाणाय दस्सनाय अनुत्तराय सम्बोधाय। अयं खो 
मं, अग्गिवेस्सन, दुतिया उपमा पटिभासि अनच्छरिया पुब्बे अस्सुतपुब्बा” । 


३७६. “अपरापि खो मं, अग्गिवेस्सन, ततिया उपमा पटिभासि अनच्छरिया पुब्बे अस्सुतपुब्बा । सेय्यथापि, 
अग्गिवेस्सन, सुक्खं कटु कोळापं, आरका उदका थले निक्खित्तं। अथ पुरिसो आगच्छेय्य उत्तरारणिं आदाय - *अग्गिं 
अभिनिब्बत्तेस्सामि, तेजो पातुकरिस्सामी'ति। तं कि मञ्जसि, अग्गिवेस्सन, अपि नु सो पुरिसो अमुं सुकखं कटु कोळापं, 
आरका उदका थले निक्खित्तं, उत्तरारणि आदाय अभिमन्थेन्तो अग्गिं अभिनिन्बत्तेय्य, तेजो पातुकरेय्या 'ति? “एवं, भो 
गोतम । “तं किस्स हेतु”? “अदुज्हि, भो गोतम, सुक्खं कटु कोळापं, तञ्च पन आरका उदका थले निक्खित्तन्ति। 
“एवमेव खो, अग्गिवेस्सन, ये हि केचि समणा वा ब्राह्मणा वा कायेन चेव चित्तेन च कामेहि वूपकट्टा विहरन्ति, यो च नेसं 
कामेसु कामच्छन्दो कामस्रेहो काममुच्छा कामपिपासा कामपरिळाहो, सो च अज्झत्तं सुप्पहीनो होति सुप्पटिप्पस्सद्धो, 
ओपक्कमिका चेपि ते भोन्तो समणब्राह्मणा दुक्खा तिब्बा खरा कटुका वेदना वेदयन्ति, भब्बाव ते जाणाय दस्सनाय 
अनुत्तराय सम्बोधाय । नो चेपि ते भोन्तो समणब्राह्मणा ओपक्कमिका दुक्खा तिब्बा खरा कटुका वेदना वेदयन्ति, भब्बाव 

ते जाणाय दस्सनाय अनुत्तराय सम्बोधाय। अयं खो मं, अग्गिवेस्सन, ततिया उपमा पटिभासि अनच्छरिया पुब्बे 
अस्सुतपुब्बा । इमा खो मं, अग्गिवेस्सन, तिस्सो उपमा पटिभंसु अनच्छरिया पुब्बे अस्सुतपुब्बा ।” 


३७७. “तस्स मय्हं, अग्गिवेस्सन, एतदहोसि - 'यंनूनाहं दन्तेभि दन्तमाधाय [पस्स म० नि० १.२२१ 
वितक्कसण्ठानसृत्ते], जिव्हाय तालुं आहच्च, चेतसा चित्तं अभिनिग्गण्हेय्यं अभिनिप्पीळेय्यं अभिसन्तापेय्य'न्ति। सो खो 
अहं, अग्गिवेस्सन, दन्तेभि दन्तमाधाय, जिव्हाय तालुं आहच्च, चेतसा चित्तं अभिनिग्गण्हामि अभिनिप्पीळेमि 
अभिसन्तापेमि । तस्स मय्हं, अग्गिवेस्सन, दन्तेभि दन्तमाधाय जिव्हाय तालुं आहच्च चेतसा चित्तं अभिनिग्गण्हतो 
अभिनिप्पीळयतो अभिसन्तापयतो कच्छेहि सेदा मुच्चन्ति। सेय्यथापि, अग्गिवेस्सन, बलवा पुरिसो दुब्बलतरं पुरिसं सीसे 
वा गहेत्वा खन्धे वा गहेत्वा अभिनिग्गण्हेय्य अभिनिप्पीळेय्य अभिसन्तापेय्य, एवमेव खो मे, अग्गिवेस्सन, दन्तेभि 
दन्तमाधाय, जिव्हाय तालुं आहच्च, चेतसा चित्तं अभिनिग्गण्हतो अभिनिप्पीळयतो अभिसन्तापयतो कच्छेहि सेदा 
मुच्चन्ति। आरद्भं खो पन मे, अग्गिवेस्सन, वीरियं होति असल्लीनं, उपट्टिता सति असम्मुट्ठा, सारद्धो च पन मे कायो होति 
अप्पटिप्पस्सद्भो तेनेव दुक्खप्पधानेन पधानाभितुन्नस्स सतो। एवरूपापि खो मे, अग्गिवेस्सन, उप्पन्ना दुक्खा वेदना चित्तं 
न परियादाय तिट्ठति। 


३७८. “तस्स मय्हं, अग्गिवेस्सन, एतदहोसि -- 'यंनूनाहं अप्पाणकंयेव झानं झायेय्य'न्ति। सो खो अहं, 
अग्गिवेस्सन, मुखतो च नासतो च अस्सासपस्सासे उपरुन्धिं । तस्स मय्हं, अग्गिवेस्सन, मुखतो च नासतो च 
अस्सासपस्सासेसु उपरुद्धेसु कण्णसोतेहि वातानं निक्खमन्तानं अधिमत्तो सद्दो होति। सेय्यथापि नाम कम्मारगग्गरिया 
धममानाय अधिमत्तो सद्दो होति, एवमेव खो मे, अग्गिवेस्सन, मुखतो च नासतो च अस्सासपस्सासेसु उपरुद्धेसु 
कण्णसोतेहि वातानं निक्खमन्तानं अधिमत्तो सद्दो होति। आरद्भं खो पन मे, अग्गिवेस्सन, वीरियं होति असल्लीनं उपट्टिता 
सति असम्मुट्ठा। सारद्धो च पन मे कायो होति अप्पटिप्पस्सद्धो तेनेव दुक्खप्पधानेन पधानाभितुन्नस्स सतो। एबरूपापि खो 
मे, अग्गिवेस्सन, उप्पन्ना दुक्खा वेदना चित्तं न परियादाय तिट्ठति। 


“तस्स मय्हं, अग्गिवेस्सन, एतदहोसि - 'यंनूनाहं अप्पाणकंयेव झानं झायेय्य'न्ति। सो खो अहं, अग्गिवेस्सन, 
मुखतो च नासतो च कण्णतो च अस्सासपस्सासे उपरुन्धिं । तस्स मय्हं, अग्गिवेस्सन, मुखतो च नासतो च कण्णतो च 
अस्सासपस्सासेसु उपरुद्धेसु अधिमत्ता वाता मुद्धनि ऊहनन्ति [ऊहन्ति (सी०), ओहनन्ति (स्या० कं०), उहनन्ति (क०)]। 
सेय्यथापि, अग्गिवेस्सन, बलवा पुरिसो तिण्हेन सिखरेन मुद्धनि अभिमत्थेय्य [मुद्धानं अभिमन्थेय्य (सी० पी०), मुद्भानं 
अभिमत्थेय्य (स्या० कं०)], एवमेव खो मे, अग्गिवेस्सन, मुखतो च नासतो च कण्णतो च अस्सासपस्सासेसु उपरुद्भेसु 
अधिमत्ता वाता मुद्धनि ऊहनन्ति। आरद्धं खो पन मे, अग्गिवेस्सन, वीरियं होति असल्लीनं उपट्टिता सति असम्मुद्ठा। 
सारद्भो च पन मे कायो होति अप्पटिप्पस्सद्धो तेनेव दुक्खप्पधानेन पधानाभितुन्नस्स सतो। एवरूपापि खो मे, अग्गिवेस्सन, 
उप्पन्ना दुक्खा वेदना चित्तं न परियादाय तिट्ठति। 


“तस्स मय्हं, अग्गिवेस्सन, एतदहोसि - 'यंनूनाहं अप्पाणकंयेव झानं झायेय्य'न्ति। सो खो अहं, अग्गिवेस्सन, 
मुखतो च नासतो च कण्णतो च अस्सासपस्सासे उपरुन्धिं । तस्स मय्हं, अग्गिवेस्सन, मुखतो च नासतो च कण्णतो च 
अस्सासपस्सासेसु उपरुद्रेसु अधिमत्ता सीसे सीसवेदना होन्ति। सेय्यथापि, अग्गिवेस्सन, बलवा पुरिसो दळ्हेन 
वरत्तकखण्डेन [वरत्तकबन्धनेन (सी०)] सीसे सीसवेठं ददेय्य, एवमेव खो मे, अग्गिवेस्सन, मुखतो च नासतो च कण्णतो 
च अस्सासपस्सासेसु उपरुद्धेसु अधिमत्ता सीसे सीसवेदना होन्ति। आरद्भं खो पन मे, अग्गिवेस्सन, वीरियं होति 

असल्लीनं उपट्टिता सति असम्मुट्टा । सारद्धो च पन मे कायो होति अप्पटिप्पस्सद्धो तेनेव दुक्खप्पधानेन 
पधानाभितुन्नस्स सतो। एवरूपापि खो मे, अग्गिवेस्सन, उप्पन्ना दुक्खा वेदना चित्तं न परियादाय तिट्ठुति | 


“तस्स मय्हं, अग्गिवेस्सन, एतदहोसि -- 'यंनूनाहं अप्पाणकंयेव झानं झायेय्य'न्ति। सो खो अहं, अग्गिवेस्सन, 
मुखतो च नासतो च कण्णतो च अस्सासपस्सासे उपरुन्धिं । तस्स मय्हं, अग्गिवेस्सन, मुखतो च नासतो च कण्णतो च 
अस्सासपस्सासेसु उपरुद्धेसु अधिमत्ता वाता कुच्छिं परिकन्तन्ति। सेय्यथापि, अग्गिवेस्सन, दक्खो गोघातको वा 
गोघातकन्तेवासी वा तिण्हेन गोविकन्तनेन कुच्छिं परिकन्तेय्य, एवमेव खो मे, अग्गिवेस्सन, मुखतो च नासतो च कण्णतो 
च अस्सासपस्सासेसु उपरुद्रेसु अधिमत्ता वाता कुच्छिं परिकन्तन्ति। आरद्भं खो पन मे, अग्गिवेस्सन, वीरियं होति 
असल्लीनं उपट्टिता सति असम्मुद्ठा। सारद्धो च पन मे कायो होति अप्पटिप्पस्सद्धो तेनेव दुकखप्पधानेन पधानाभितुन्नस्स 
सतो। एवरूपापि खो मे, अग्गिवेस्सन, उप्पन्ना दुक्खा वेदना चित्तं न परियादाय तिट्ठति। 


“तस्स मय्हं, अग्गिवेस्सन, एतदहोसि -- 'यंनूनाहं अप्पाणकंयेव झानं झायेय्य'न्ति। सो खो अहं, अग्गिवेस्सन, 
मुखतो च नासतो च कण्णतो च अस्सासपस्सासे उपरुन्धिं । तस्स मय्हं, अग्गिवेस्सन, मुखतो च नासतो च कण्णतो च 
अस्सासपस्सासेसु उपरुद्धेसु अधिमत्तो कायस्मिं डाहो होति। सेय्यथापि, अग्गिवेस्सन, द्रे बलवन्तो पुरिसा दुब्बलतरं पुरिसं 
नानाबाहासु गहेत्वा अङ्गारकासुया सन्तापेय्युं सम्परितापेय्युं, एवमेव खो मे, अग्गिवेस्सन, मुखतो च नासतो च कण्णतो च 
अस्सासपस्सासेसु उपरुद्धेसु अधिमत्तो कायस्मिं डाहो होति। आरद्धं खो पन मे, अग्गिवेस्सन, वीरियं होति असल्लीनं 
उपड्डिता सति असम्मुद्ठा । सारद्भधो च पन मे कायो होति अप्पटिप्पस्सद्भो तेनेव दुक्खप्पधानेन पधानाभितुन्नस्स सतो । 
एवरूपापि खो मे, अग्गिवेस्सन, उप्पन्ना दुक्खा वेदना चित्तं न परियादाय तिट्ठति । अपिस्सु मं, अग्गिवेस्सन, देवता दिस्वा 
एवमाहंसु - 'कालङ्कतो समणो गोतमो'ति। एकच्चा देवता एवमाहंसु - “न कालङ्कतो समणो गोतमो, अपि च 
कालङ्करोती'ति। एकच्चा देवता एवमाहंसु - “न कालङ्कतो समणो गोतमो, नपि कालङ्करोति, अरहं समणो गोतमो, 
बिहारोत्वेव सो [विहारोत्वेवेसो (सी०)] अरहतो एवरूपो होतीति [विहारोत्वेवेसो अरहतो"ति (?)]। 


३७९. “तस्स मय्हं, अग्गिवेस्सन, एतदहोसि -- `यंनूनाहं सब्बसो आहारुपच्छेदाय पटिपज्जेय्य'न्ति। अथ खो मं, 
अग्गिवेस्सन, देवता उपसङ्कमित्वा एतदवोचुं - “मा खो त्वं, मारिस, सब्बसो आहारुपच्छेदाय पटिपज्जि। सचे खो त्वं, 
मारिस, सब्बसो आहारुपच्छेदाय पटिपज्जिस्ससि, तस्स ते मयं दिब्बं ओजं लोमकूपेहि अज्झोहारेस्साम [अज्झोहरिस्साम 
(स्या० कं० पी० क०)], ताय त्वं यापेस्ससी'ति। तस्स मय्हं, अग्गिवेस्सन, एतदहोसि -- “अहञ्चेव खो पन सब्बसो 
अजज्जितं [अजद्भुकं (सी० पी०), जद्भुकं (स्या० कं०)] पटिजानेय्यं, इमा च मे देवता दिब्बं ओजं लोमकूपेहि अज्झोहारेय्यु 
[अज्झोहरेय्युं (स्या० कं० पी० क०)], ताय चाहं यापेय्यं, तं ममस्स मुसाःति। सो खो अहं, अग्गिवेस्सन, ता देवता 
पच्चाचिक्खामि, 'हल'न्ति वदामि। 


३८०. “तस्स मय्हं, अग्गिवेस्सन, एतदहोसि - 'यंनूनाहं थोकं थोकं आहारं आहारेय्यं, पसतं पसतं, यदि वा 
मुग्गयूसं, यदि वा कुलत्थयूसं, यदि वा कळाययूसं, यदि वा हरेणुकयूस'न्ति। सो खो अहं, अग्गिवेस्सन, थोकं थोकं आहारं 
आहारेसि, पसतं पसतं, यदि वा मुग्गयूसं, यदि वा कुलत्थयूसं, यदि वा कळाययूसं, यदि वा हरेणुकयूसं। तस्स मय्हं, 
अग्गिवेस्सन, थोकं थोकं आहारं आहारयतो, पसतं पसतं, यदि वा मुग्गयूसं, यदि वा कुलत्थयूसं, यदि वा कळाययूसं, यदि 
वा हरेणुकयूसं, अधिमत्तकसिमानं पत्तो कायो होति । सेय्यथापि नाम आसीतिकपब्बानि वा काळपब्बानि वा, एवमेवस्सु मे 
अङ्गपच्चङ्गानि भवन्ति तायेवप्पाहारताय। सेय्यथापि नाम ओट्डपदं, एवमेवस्सु मे आनिसदं होति तायेवप्पाहारताय । 

सेय्यथापि नाम वट्टनावळी, एवमेवस्सु मे पिट्विकण्टको उण्णतावनतो होति तायेवप्पाहारताय। सेय्यथापि नाम 
जरसालाय गोपाणसियो ओलुग्गविलुग्गा भवन्ति, एवमेवस्सु मे फासुळियो ओलुग्गविलुग्गा भवन्ति तायेवप्पाहारताय। 
सेय्यथापि नाम गम्भीरे उदपाने उदकतारका गम्भीरगता ओक्खायिका दिस्सन्ति, एवमेवस्सु मे अक्खिकूपेसु अक्खितारका 
गम्भीरगता ओक्खायिका दिस्सन्ति तायेवप्पाहारताय। सेय्यथापि नाम तित्तकालाबु आमकच्छिन्नो वातातपेन संफुटितो 
होति सम्मिलातो, एवमेवस्सु मे सीसच्छवि संफुटिता होति सम्मिलाता तायेवप्पाहारताय । 


“सो खो अहं, अग्गिवेस्सन, उदरच्छवि परिमसिस्सामीति पिट्टिकण्टकंयेव परिग्गण्हामि, पिड्िकण्टकं 
परिमसिस्सामीति उदरच्छवियेव परिग्गण्हामि, यावस्सु मे, अग्गिवेस्सन, उदरच्छवि पिट्टिकण्टक॑ अल्लीना होति 
तायेवप्पाहारताय । सो खो अहं, अग्गिवेस्सन, वच्चं वा मुत्तं वा करिस्सामीति तत्थेव अवकुज्जो पपतामि 
तायेवप्पाहारताय। सो खो अहं, अग्गिवेस्सन, इममेव कायं अस्सासेन्तो पाणिना गत्तानि अनुमज्जामि । तस्स मस्हं, 
अग्गिवेस्सन, पाणिना गत्तानि अनुमज्जतो पूतिमूलानि लोमानि कायस्मा पपतन्ति तायेवप्पाहारताय। अपिस्सु मं, 
अग्गिवेस्सन, मनुस्सा दिस्वा एवमाहंसु - 'काळो समणो गोतमो'ति। एकच्चे मनुस्सा एवमाहंसु -- “न काळो समणो 
गोतमो, सामो समणो गोतमो'ति। एकच्चे मनुस्सा एवमाहंसु - “न काळो समणो गोतमो, नपि सामो, मङ्गुरच्छवि समणो 
गोतमो'ति। यावस्सु मे, अग्गिवेस्सन, ताव परिसुद्धो छविवण्णो परियोदातो उपहतो होति तायेवप्पाहारताय । 


३८१. “तस्स मय्हं, अग्गिवेस्सन, एतदहोसि -- ये खो केचि अतीतमद्भानं समणा वा ब्राह्मणा वा ओपक्कमिका 
दुक्खा तिब्बा खरा कटुका वेदना वेदयिसु, एतावपरमं, नयितो भिय्यो। येपि हि केचि अनागतमद्धानं समणा वा ब्राह्मणा वा 
ओपक्कमिका दुक्खा तिब्बा खरा कटुका वेदना वेदयिस्सन्ति, एतावपरमं, नयितो भिय्यो। येपि हि केचि एतरहि समणा वा 
ब्राह्मणा वा ओपक्कमिका दुक्खा तिब्बा खरा कटुका वेदना वेदयन्ति, एतावपरमं, नयितो भिय्यो। न खो पनाहं इमाय 
कटुकाय दुक्करकारिकाय अधिगच्छामि उत्तरि मनुस्सधम्मा अलमरियजाणदस्सनविसेसं । सिया नु खो अञ्जो मग्गो 
बोधाया'ति? तस्स मय्हं, अग्गिवेस्सन, एतदहोसि - “अभिजानामि खो पनाहं पितु सक्कस्स कम्मन्ते सीताय जम्बुच्छायाय 
निसिन्नो विविच्चेव कामेहि विविच्च अकुसलेहि धम्मेहि सवितक्कं सविचारं विवेकजं पीतिसुखं पठमं झानं उपसम्पज्ज 
विहरिता। सिया नु खो एसो मग्गो बोधाया'ति? तस्स मय्हं, अग्गिवेस्सन, सतानुसारि विञ्ञाणं अहोसि - 'एसेव मग्गो 
बोधाया'ति। तस्स मय्हं, अग्गिवेस्सन, एतदहोसि - 'कि नु खो अहं तस्स सुखस्स भायामि, यं तं सुखं अञ्ञत्रेव कामेहि 
अञ्जत्र अकुसलेहि धम्मेही'ति? तस्स मय्हं, अग्गिवेस्सन, एतदहोसि - “न खो अहं तस्स सुखस्स भायामि, यं तं सुखं 
अञ्जत्रेव कामेहि अञ्ञत्र अकुसलेहि धम्मेही'ति। 


३८२. “तस्स मय्हं, अग्गिवेस्सन, एतदहोसि -- “न खो तं सुकरं सुखं अधिगन्तुं एवं अधिमत्तकसिमानं पत्तकायेन, 
यंनूनाहं ओळारिकं आहारं आहारेय्यं ओदनकुम्मास'न्ति। सो खो अहं, अग्गिवेस्सन, ओळारिकं आहारं आहारेसिं 
ओदनकुम्मासं । तेन खो पन मं, अग्गिवेस्सन, समयेन पञ्च [पञ्चवग्गिया (अञ्ञसुत्तेसु)] भिक्खू पच्चुपडिता होन्ति - `यं 
खो समणो गोतमो धम्मं अधिगमिस्सति, तं नो आरोचेस्सती'ति। यतो खो अहं, अग्गिवेस्सन, ओळारिकं आहारं आहारेसि 
ओदनकुम्मासं, अथ मे ते पञ्च भिक्खू निन्बिज्ज पक्कमिंसु - “बाहुल्लिको [बाहलिको (सी० पी०) 
संघभेदसिक्खापदटीकाय समेति] समणो गोतमो, पधानविब्भन्तो, आवत्तो बाहुल्लाया'ति। 


३८३. “सो खो अहं, अग्गिवेस्सन, ओळारिकं आहारं आहारेत्वा, बलं गहेत्वा, विविच्चेव कामेहि विविच्च 
अकुसलेहि धम्मेहि सवितक्कं सविचारं विवेकजं पीतिसुखं पठमं झानं उपसम्पज्ज विहासिं। एवरूपापि खो मे, 

अग्गिवेस्सन, उप्पन्ना सुखा वेदना चित्तं न परियादाय तिट्ठति वितक्कविचारानं वूपसमा अज्झत्तं सम्पसादनं चेतसो 
एकोदिभावं अवितक्कं अविचारं समाधिजं पीतिसुखं दुतियं झानं उपसम्पज्ज विहासिं। एवरूपापि खो मे, अग्गिवेस्सन, 
उप्पन्ना सुखा वेदना चित्तं न परियादाय तिइति। पीतिया च विरागा उपेक्खको च विहासि, सतो च सम्पजानो। सुखञ्च 
कायेन पटिसंवेदेसिं यं तं अरिया आचिक्खन्ति -- 'उपेक्खको सतिमा सुखविहारी'ति ततियं झानं उपसम्पज्ज विहासिं । 
एवरूपापि खो मे, अग्गिवेस्सन, उप्पन्ना सुखा वेदना चित्तं न परियादाय तिट्ठति । सुखस्स च पहाना दुक्खस्स च पहाना, 
पुब्बेब सोमनस्सदोमनस्सानं अत्थङ्गमा, अदुक्खमसुखं उपेक्खासतिपारिसुद्धि चतुत्थं झानं उपसम्पज्ज विहासि। एवरूपापि 
खो मे, अग्गिवेस्सन, उप्पन्ना सुखा वेदना चित्तं न परियादाय तिट्टुति। 


३८४. “सो एवं समाहिते चित्ते परिसुद्रे परियोदाते अनङ्गणे विगतूपक्किलेसे मुदुभूते कम्मनिये ठिते आनेञ्जप्पत्ते 
पुब्बेनिवासानुस्सतिञाणाय चित्तं अभिनिन्नामेसिं। सो अनेकविहितं पुब्बेनिवासं अनुस्सरामि, सेय्यथिदं -- एकम्पि जाति... 
पे०... इति साकारं सउद्देसं अनेकविहितं पुब्बेनिवासं अनुस्सरामि। अयं खो मे, अग्गिवेस्सन, रत्तिया पठमे यामे पठमा 
विज्जा अधिगता; अविज्जा विहता, विज्जा उप्पन्ना; तमो विहतो, आलोको उप्पन्नो; यथा तं अप्पमत्तस्स आतापिनो 
पहितत्तस्स विहरतो। एवरूपापि खो मे, अग्गिवेस्सन, उप्पन्ना सुखा वेदना चित्तं न परियादाय तिट्ठति। 


३८५. “सो एवं समाहिते चित्ते परिसुद्धे परियोदाते अनङ्गणे विगतूपक्किलेसे मुदुभूते कम्मनिये ठिते आनेञ्जप्पत्ते 
सत्तानं चुतूपपातञाणाय चित्तं अभिनिन्नामेसि । सो दिब्बेन चक्खुना विसुद्धेन अतिक्कन्तमानुसकेन सत्ते पस्सामि चवमाने 


रत्तिया मज्झिमे यामे दुतिया विज्जा अधिगता; अविज्जा विहता, विज्जा उप्पन्ना; तमो विहतो, आलोको उप्पन्नो; यथा तं 
अप्पमत्तस्स आतापिनो पहितत्तस्स विहरतो। एवरूपापि खो मे, अग्गिवेस्सन, उप्पन्ना सुखा वेदना चित्तं न परियादाय 
तिट्ठति। 


३८६. “सो एवं समाहिते चित्ते परिसुद्धे परियोदाते अनङ्गणे विगतूपक्किलेसे मुदुभूते कम्मनिये ठिते आनेज्जप्पत्ते 
आसवानं खयजाणाय चित्तं अभिनिन्नामेसि। सो “इदं दुक्ख'न्ति यथाभूतं अब्भञ्ञासि, `अयं दुक्खसमुदयो'ति यथाभूतं 
अब्भञ्जासि, `अयं दुक्खनिरोधो'ति यथाभूतं अब्भञ्ञासि, “अयं दुकखनिरोधगामिनी पटिपदा'ति यथाभूतं अब्भञ्ञासि । 
“इमे आसवा'ति यथाभूतं अब्मञ्जासि, “अयं आसवसमुदयो'ति यथाभूतं अब्भज्ञासिं, “अयं आसवनिरोधो'ति यथाभूतं 
अब्भञ्जासि, “अयं आसवनिरोधगामिनी पटिपदाःति यथाभूतं अब्भञ्ञासि। तस्स मे एवं जानतो एवं पस्सतो कामासवापि 
चित्तं विमुच्चित्थ, भवासवापि चित्तं विमुच्चित्थ, अविज्जासवापि चित्तं विमुच्चित्थ। विमृत्तस्मिं विमृत्तमिति जाणं अहोसि। 
“खीणा जाति, बुसितं ब्रह्मचरियं, कतं करणीयं, नापरं इत्थत्तायाःति अब्भञ्ञासिं। अयं खो मे, अग्गिवेस्सन, रत्तिया पच्छिमे 
यामे ततिया विज्जा अधिगता; अविज्जा विहता, विज्जा उप्पन्ना; तमो विहतो, आलोको उप्पन्नो; यथा तं अप्पमत्तस्स 
आतापिनो पहितत्तस्स विहरतो । एवरूपापि खो मे, अग्गिवेस्सन, उप्पन्ना सुखा वेदना चित्तं न परियादाय तिट्ठति। 


३८७. “अभिजानामि खो पनाहं, अग्गिवेस्सन, अनेकसताय परिसाय धम्मं देसेता। अपिस्सु मं एकमेको एवं 
मञ्जति - 'ममेवारब्भ समणो गोतमो धम्मं देसेती'ति। “न खो पनेतं, अग्गिवेस्सन, एवं दडुब्बं; यावदेव विञ्ञापनत्थाय 
तथागतो परेसं धम्मं देसेति। सो खो अहं, अग्गिवेस्सन, तस्सायेव कथाय परियोसाने, तस्मियेव पुरिमस्मिं समाधिनिमित्ते 
अज्झत्तमेव चित्तं सण्ठपेमि सन्निसादेमि एकोदिं करोमि समादहामि, येन सुदं निच्चकप्पं विहरामी”ति। 


“ओकप्पनियमेतं भोतो गोतमस्स यथा तं अरहतो सम्मासम्बुद्धस्स। अभिजानाति खो पन भवं गोतमो दिवा 

सुपिता ति? “अभिजानामहं, अग्गिवेस्सन, गिम्हानं पच्छिमे मासे पच्छाभत्तं पिण्डपातपटिक्कन्तो चतुग्गुणं सङ्घाटिं 
पञ्ञपेत्वा दक्खिणेन पस्सेन सतो सम्पजानो निद्दं ओक्कमिता”ति। “एतं खो, भो गोतम, एके समणब्राह्मणा 
सम्मोहविहारस्मिं वदन्तीति? “न खो, अग्गिवेस्सन, एत्तावता सम्मूळहो वा होति असम्मूळहो वा। अपि च, अग्गिवेस्सन, 
यथा सम्मूळहो च होति असम्मूळहो च, तं सुणाहि, साधुकं मनसि करोहि, भासिस्सामी”ति। “एवं, भो”ति खो सच्चको 
निगण्ठपुत्तो भगवतो पच्चस्सोसि। भगवा एतदवोच - 


३८८. “यस्स कस्सचि, अग्गिवेस्सन, ये आसवा संकिलेसिका पोनोब्मविका सदरा दुक्खविपाका आयतिं 
जातिजरामरणिया अप्पहीना, तमहं “सम्मूळहो'ति वदामि। आसवानञ्हि, अग्गिवेस्सन, अप्पहाना सम्मूळहो होति । यस्स 
कस्सचि, अग्गिवेस्सन, ये आसवा संकिलेसिका पोनोब्भविका सदरा दुकखविपाका आयतिं जातिजरामरणिया पहीना, 
तमहं `असम्मूळहो'ति वदामि। आसवानञ्हि, अग्गिवेस्सन, पहाना असम्मूळहो होति। 


“-तथागतस्स खो, अग्गिवेस्सन, ये आसवा संकिलेसिका पोनोब्भविका सदरा दुक्खविपाका आयति 
जातिजरामरणिया पहीना उच्छिन्नमूला तालावत्थुकता अनभावंकता आयति अनुप्पादधम्मा। सेय्यथापि, अग्गिवेस्सन, 
तालो मत्थकच्छिन्नो अभब्बो पुन विरूळिहया, एवमेव खो, अग्गिवेस्सन, तथागतस्स ये आसवा संकिलेसिका 
पोनोब्भविका सदरा दुक्खविपाका आयतिं जातिजरामरणिया पहीना उच्छिन्नमूला तालावत्थुकता अनभावंकता आयतिं 
अनुप्पादधम्मा"ति। 


३८९. एवं वृत्ते, सच्चको निगण्ठपृत्तो भगवन्तं एतदवोच - “अच्छरियं, भो गोतम, अब्भुतं, भो गोतम! यावञ्चिदं 
भोतो गोतमस्स एवं आसज्ज आसज्ज वुच्चमानस्स, उपनीतेहि वचनप्पथेहि समुदाचरियमानस्स, छविवण्णो चेव 
परियोदायति, मुखवण्णो च विप्पसीदति, यथा तं अरहतो सम्मासम्बुद्भस्स। अभिजानामहं, भो गोतम, पूरणं कस्सपं वादेन 
वादं समारभिता। सोपि मया वादेन वादं समारद्भो अञ्जेनञ्ञं पटिचरि, बहिद्भा कथं अपनामेसि, कोपञ्च दोसञ्च 
अप्पच्चयञ्च पात्वाकासि । भोतो पन [भोतो खो पन (सी०)] गोतमस्स एवं आसज्ज आसज्ज वुच्चमानस्स, उपनीतेहि 
वचनप्पथेहि समुदाचरियमानस्स, छविवण्णो चेव परियोदायति, मुखवण्णो च विप्पसीदति, यथा तं अरहतो 
सम्मासम्बुद्धस्स । अभिजानामहं, भो गोतम, मक्खलि गोसालं...पे०... अजितं केसकम्बलं... पकुधं कच्चायनं... सञ्जयं 
बेलडुपुत्तं... निगण्ठं नाटपृत्तं वादेन वादं समारभिता । सोपि मया वादेन वादं समारद्भो अञ्ञेनञ्ञं पटिचरि, बहिद्धा कथं 
अपनामेसि, कोपञ्च दोसञ्च अप्पच्चयञ्च पात्वाकासि। भोतो पन गोतमस्स एवं आसज्ज आसज्ज वुच्चमानस्स, 
उपनीतेहि वचनप्पथेहि समुदाचरियमानस्स, छविवण्णो चेव परियोदायति, मुखवण्णो च विप्पसीदति, यथा तं अरहतो 
सम्मासम्बुद्भस्स। हन्द च दानि मयं, भो गोतम, गच्छाम। बहुकिच्चा मयं, बहुकरणीया”ति। “यस्सदानि त्वं, अग्गिवेस्सन, 
कालं मञ्जसी"ति। 


अथ खो सच्चको निगण्ठपुत्तो भगवतो भासितं अभिनन्दित्वा अनुमोदित्वा उट्ठायासना पक्कामीति । 
महासच्चकसृत्तं निट्टितं छट्टू । 
७. चूळतण्हासङ्कयसुत्तं 


३९०. एवं मे सुतं - एकं समयं भगवा सावत्थियं विहरति पुब्बारामे मिगारमातुपासादे । अथ खो सक्को देवानमिन्दो 

येन भगवा तेनुपसङ्कमि; उपसङ्कमित्वा भगवन्तं अभिवादेत्वा एकमन्तं अट्ठासि। एकमन्तं ठितो खो सक्को 
देवानमिन्दो भगवन्तं एतदवोच -- “कित्तावता नु खो, भन्ते, भिक्खु संखित्तेन तण्हासङ्घयविमृत्तो होति अच्चन्तनिट्ठो 
अच्चन्तयोगक्खेमी अच्चन्तब्रह्मचारी अच्चन्तपरियोसानो सेट्टो देवमनुस्सान' न्ति? 


“इध, देवानमिन्द, भिकखुनो सुतं होति -- सब्बे धम्मा नालं अभिनिवेसाया'ति। एवञ्चेतं, देवानमिन्द, भिक्खुनो सुतं 
होति - सब्बे धम्मा नालं अभिनिवेसाया'ति। सो सब्बं धम्मं अभिजानाति; सब्बं धम्मं अभिञ्ञाय सब्बं धम्मं परिजानाति; 
सब्बं धम्मं परिञ्ञाय यं किञ्चि वेदनं वेदेति - सुखं वा दुक्खं वा अदुक्खमसुखं वा, सो तासु वेदनासु अनिच्चानुपस्सी 
विहरति, विरागानुपस्सी विहरति, निरोधानुपस्सी विहरति, पटिनिस्सग्गानुपस्सी विहरति। सो तासु वेदनासु 
अनिच्चानुपस्सी विहरन्तो, विरागानुपस्सी विहरन्तो, निरोधानुपस्सी विहरन्तो, पटिनिस्सग्गानुपस्सी विहरन्तो न किञ्चि 
लोके उपादियति। अनुपादियं न परितस्सति, अपरितस्सं पच्चत्तञ्जेव परिनिब्बायति -- 'खोणा जाति, वुसितं ब्रह्मचरियं, 
कतं करणीयं, नापरं इत्थत्ताया'ति पजानाति। एत्तावता खो, देवानमिन्द, भिक्खु संखित्तेन तण्हासङ्कयविमुत्तो होति 
अच्चन्तनिट्ठो अच्चन्तयोगक्खेमी अच्चन्तब्रह्मचारी अच्चन्तपरियोसानो सेट्टी देवमनुस्सान”न्ति । 


अथ खो सक्को देवानमिन्दो भगवतो भासितं अभिनन्दित्वा अनुमोदित्वा भगवन्तं अभिवादेत्वा पदक्खिणं कत्वा 
तत्थेवन्तरधायि। 


३९१. तेन खो पन समयेन आयस्मा महामोग्गल्लानो भगवतो अविदूरे निसिन्नो होति। अथ खो आयस्मतो 
महामोग्गल्लानस्स एतदहोसि - “कि नु खो सो यक्खो भगवतो भासितं अभिसमेच्च अनुमोदि उदाह नो; यंनूनाहं तं यक्खं 
जानेय्यं - यदि वा सो यक्खो भगवतो भासितं अभिसमेच्च अनुमोदि यदि वा नोति? अथ खो आयस्मा महामोग्गल्लानो 
-- सेय्यथापि नाम बलवा पुरिसो समिञ्जितं वा बाहं पसारेय्य, पसारितं वा बाहं समिञ्जेय्य, एवमेव - पुब्बारामे 
मिगारमातुपासादे अन्तरहितो देवेसु तावतिसेसु पातुरहोसि। तेन खो पन समयेन सक्को देवानमिन्दो एकपुण्डरीके उय्याने 
दिब्बेहि पञ्चहि तूरियसतेहि [तुरियसतेहि (सी० स्या० कं० पी०)] समप्पितो समङ्गीभूतो परिचारेति। अहसा खो सक्को 
देवानमिन्दो आयस्मन्तं महामोग्गल्लानं दूरतोव आगच्छन्तं । दिस्वान तानि दिब्बानि पञ्च तूरियसतानि पटिप्पणामेत्वा 
येनायस्मा महामोग्गल्लानो तेनुपसङ्कमि; उपसङ्कमित्वा आयस्मन्तं महामोग्गल्लानं एतदवोच - “एहि खो, मारिस 
मोग्गल्लान, स्वागतं, मारिस मोग्गल्लान! चिरस्सं खो, मारिस मोग्गल्लान, इमं परियायं अकासि यदिदं इधागमनाय । 
निसीद, मारिस मोग्गल्लान, इदमासनं पञ्जत्त”'न्ति। निसीदि खो आयस्मा महामोग्गल्लानो पञ्ञत्ते आसने। सक्कोपि खो 
देवानमिन्दो अञ्ञतरं नीचं आसनं गहेत्वा एकमन्तं निसीदि। एकमन्तं निसिन्नं खो सक्कं देवानमिन्दं आयस्मा 
महामोग्गल्लानो एतदवोच - “यथा कथं पन खो, कोसिय, भगवा संखित्तेन तण्हासङ्कयविमृत्ति अभासि? साधु मयम्पि 
एतिस्सा कथाय भागिनो अस्साम सवनाया”ति। 


३९२. “मयं खो, मारिस मोग्गल्लान, बहुकिच्चा बहकरणीया - अप्पेब सकेन करणीयेन, अपि च देवानंयेव 
तावतिंसानं करणीयेन। अपि च, मारिस मोग्गल्लान, सुस्सुतंयेव होति सुग्गहितं सुमनसिकतं सूपधारितं, यं नो खिप्पमेव 
अन्तरधायति। भूतपुब्बं, मारिस मोग्गल्लान, देवासुरसङ्गामो समुपब्यूळहो [समूपब्युळहो (स्या० कं०), समूपब्बूळहो 
(सी०)] अहोसि। तस्मिं खो पन, मारिस मोग्गल्लान, सङ्गामे देवा जिनिंसु, असुरा पराजिनिंसु। सो खो अहं, मारिस 
मोग्गल्लान, तं सङ्गामं अभिविजिनित्वा विजितसङ्गामो ततो पटिनिवत्तित्वा वेजयन्तं नाम पासादं मापेसिं। वेजयन्तस्स खो, 
मारिस मोग्गल्लान, पासादस्स एकसतं निय्यूहं । एकेकस्मिं निय्यूहे सत्त सत्त कूटागारसतानि। एकमेकस्मिं कूटागारे सत्त 

सत्त अच्छरायो। एकमेकिस्सा अच्छराय सत्त सत्त परिचारिकायो। इच्छेय्यासि नो त्वं, मारिस मोग्गल्लान, 
वेजयन्तस्स पासादस्स रामणेस्यकं दडु "न्ति? अधिवासेसि खो आयस्मा महामोग्गल्लानो तुण्हौभावेन। 


३९३. अथ खो सक्को च देवानमिन्दो वेस्सवणो च महाराजा आयस्मन्तं महामोग्गल्लानं पुरक्खत्वा येन वेजयन्तो 
पासादो तेनुपसङ्कमिंसु। अद्दसंसु खो सक्कस्स देवानमिन्दस्स परिचारिकायो आयस्मन्तं महामोग्गल्लानं दूरतोव 
आगच्छन्तं; दिस्वा ओत्तप्पमाना हिरीयमाना सकं सकं ओवरकं पविसिंसु | सेय्यथापि नाम सुणिसा ससुरं दिस्वा ओत्तप्पति 
हिरीयति, एवमेव सक्कस्स देवानमिन्दस्स परिचारिकायो आयस्मन्तं महामोग्गल्लानं दिस्वा ओत्तप्पमाना हिरीयमाना सकं 
सकं ओवरकं पविसिंसु। अथ खो सक्को च देवानमिन्दो वेस्सवणो च महाराजा आयस्मन्तं महामोग्गल्लानं वेजयन्ते 
पासादे अनुचङ्कमापेन्ति अनुविचरापेन्ति -- “इदम्पि, मारिस मोग्गल्लान, पस्स वेजयन्तस्स पासादस्स रामणेय्यकं; इदम्पि, 
मारिस मोग्गल्लान, पस्स वेजयन्तस्स पासादस्स रामणेय्यक' न्ति। “सोभति इदं आयस्मतो कोसियस्स, यथा तं पुब्बे 
कतपुञ्ञस्स। मनुस्सापि किञ्चिदेव रामणेय्यकं दिस्वा [दिट्ठा (सी० पी क०)] एवमाहंसु -- 'सोभति वत भो यथा देवानं 
तावतिंसान'न्ति। तयिदं आयस्मतो कोसियस्स सोभति, यथा तं पुब्बे कतपुञ्ञस्सा”ति। अथ खो आयस्मतो 
महामोग्गल्लानस्स एतदहोसि -- “अतिबाळ्हं खो अयं यक्खो पमत्तो विहरति । यंनूनाहं इमं यकखं संवेजेय्यन्ति। अथ खो 
आयस्मा महामोग्गल्लानो तथारूपं इद्भाभिसङ्घारं अभिसङ्घासि [अभिसङ्घारेसि (क०), अभिसङ्कारेति (स्या० कं०)] यथा 
वेजयन्तं पासादं पादङ्गुटुकेन सङ्कम्पेसि सम्पकम्पेसि सम्पवेधेसि। अथ खो सक्को च देवानमिन्दो, वेस्सवणो च महाराजा, 
देवा च तावतिंसा अच्छरियब्भुतचित्तजाता अहेसुं - “अच्छरियं वत, भो, अब्भुतं वत, भो, समणस्स महिद्धिकता 
महानुभावता, यत्र हि नाम दिब्बभवनं पादकुट्टकेन सङ्कम्पेस्सति सम्पकम्पेस्सति सम्पवेधेस्सती”ति! अथ खो आयस्मा 
महामोग्गल्लानो सक्कं देवानमिन्दं संविग्गं लोमहट्टुजातं विदित्वा सक्कं देवानमिन्दं एतदवोच - “यथा कथं पन खो, 
कोसिय, भगवा संखित्तेन तण्हासङ्घयविमुत्ति अभासि? साधु मयम्पि एतिस्सा कथाय भागिनो अस्साम सवनाया"ति। 


३९४. “इधाहं, मारिस मोग्गल्लान, येन भगवा तेनुपसङ्कमि; उपसङ्कमित्वा भगवन्तं अभिवादेत्वा एकमन्तं अट्ठासि । 
एकमन्तं ठितो खो अहं, मारिस मोग्गल्लान, भगवन्तं एतदवोचं -- 'कित्तावता नु खो, भन्ते, भिक्खु संखित्तेन 
तण्हासङ्कयविमुत्तो होति अच्चन्तनिट्टो अच्चन्तयोगकखेमी अच्चन्तब्रह्मचारी अच्चन्तपरियोसानो सेट्टो देवमनुस्सान'' न्ति? 


“एवं वृत्ते, मारिस मोग्गल्लान, भगवा मं एतदवोच - “इध, देवानमिन्द, भिकखुनो सुतं होति - सब्बे धम्मा नालं 
अभिनिवेसाया'ति। एवं चेतं देवानमिन्द भिक्खुनो सुतं होति 'सब्बे धम्मा नालं अभिनिवेसाया'ति। सो सब्बं धम्मं 
अभिजानाति, सब्बं धम्मं अभिञ्ञाय सब्बं धम्मं परिजानाति, सब्बं धम्मं परिञ्ञाय यं किञ्चि वेदनं वेदेति सुखं वा दुक्खं 
वा अदुक्खमसुखं वा । सो तासु वेदनासु अनिच्चानुपस्सी विहरति, विरागानुपस्सी विहरति, निरोधानुपस्सी विहरति, 
पटिनिस्सग्गानुपस्सी विहरति। सो तासु वेदनासु अनिच्चानुपस्सी विहरन्तो, विरागानुपस्सी विहरन्तो, निरोधानुपस्सी 
विहरन्तो, पटिनिस्सग्गानुपस्सी विहरन्तो न किञ्चि लोके उपादियति, अनुपादियं न परितस्सति, अपरितस्सं पच्चत्तञ्जेव 
परिनिब्बायति -- खीणा जाति, बुसितं ब्रह्मचरियं, कतं करणीयं, नापरं इत्थत्ताया'ति पजानाति। एत्तावता खो, देवानमिन्द, 
भिक्खु संखित्तेन तण्हासङ्कयविमुत्तो होति अच्चन्तनिट्टो अच्चन्तयोगकखेमी अच्चन्तब्रह्मचारी अच्चन्तपरियोसानो सेट्टो 
देवमनुस्सानन्ति। एवं खो मे, मारिस मोग्गल्लान, भगवा संखित्तेन तण्हासङ्कयविमृत्ति अभासी"ति। 


अथ खो आयस्मा महामोग्गल्लानो सक्कस्स देवानमिन्दस्स भासितं अभिनन्दित्वा अनुमोदित्वा - सेय्यथापि नाम 
बलवा पुरिसो समिञ्जितं वा बाहं पसारेय्य, पसारितं वा बाहं समिञ्जेय्य एवमेव - देवेसु तावतिंसेसु अन्तरहितो पुब्बारामे 

मिगारमातुपासादे पातुरहोसि। अथ खो सक्कस्स देवानमिन्दस्स परिचारिकायो अचिरपक्कन्ते आयस्मन्ते 
महामोग्गल्लाने सक्कं देवानमिन्दं एतदवोचुं - “एसो नु ते, मारिस, सो भगवा सत्था” ति? “न खो मे, मारिस, सो भगवा 
सत्था । सब्रह्मचारी मे एसो आयस्मा महामोग्गल्लानो"ति। “लाभा ते, मारिस, (सुलद्धं ते, मारिस) [( ) नत्थि (सी० पी०)] 
यस्स ते सब्रह्मचारी एवंमहिद्धिको एवंमहानुभावो! अहो नून ते सो भगवा सत्था"ति। 


३९५. अथ खो आयस्मा महामोग्गल्लानो येन भगवा तेनुपसङ्कमि; उपसङ्कमित्वा भगवन्तं अभिवादेत्वा एकमन्तं 
निसीदि। एकमन्तं निसिन्नो खो आयस्मा महामोग्गल्लानो भगवन्तं एतदवोच - अभिजानाति नो, भन्ते, भगवा अहु 
[अहुनञ्जेव (सी० स्या० कं०)] जातञ्ञतरस्स महेसक्खस्स यकखस्स संखित्तेन तण्हासङ्कयविमृत्ति भासिता"ति 
[अभासित्थाति (क०)]? “अभिजानामहं, मोग्गल्लान, इध सक्को देवानमिन्दो येनाहं तेनुपसङ्कमि; उपसङ्कमित्वा मं 
अभिवादेत्वा एकमन्तं अट्टासि । एकमन्तं ठितो खो, मोग्गल्लान, सक्को देवानमिन्दो मं एतदवोच - 'कित्तावता नु खो, 
भन्ते, भिक्खु संखित्तेन तण्हासङ्कयविमुत्तो होति अच्चन्तनिट्टो अच्चन्तयोगकखेमी अच्चन्तब्रह्मचारी अच्चन्तपरियोसानो 
सेट्टो देवमनुस्सान”'न्ति। 


एवं वृत्ते अहं, मोग्गल्लान, सक्कं देवानमिन्दं एतदवोचं “इध देवानमिन्द भिकखुनो सुतं होति “सब्बे धम्मा नालं 
अभिनिवेसाया'ति। एवं चेतं देवानमिन्द भिक्खुनो सुतं होति सब्बे धम्मा नालं अभिनिवेसाया'ति। सो सब्बं धम्मं 
अभिजानाति, सब्बं धम्मं अभिञ्ञाय सब्बं धम्मं परिजानाति, सब्बं धम्मं परिञ्ञाय यं किञ्चि वेदनं वेदेति सुखं वा दुक्खं 
वा अदुक्खमसुखं वा । सो तासु वेदनासु अनिच्चानुपस्सी विहरति, विरागानुपस्सी विहरति, निरोधानुपस्सी विहरति, 
पटिनिस्सग्गानुपस्सी विहरति। सो तासु वेदनासु अनिच्चानुपस्सी विहरन्तो, विरागानुपस्सी विहरन्तो, निरोधानुपस्सी 
विहरन्तो, पटिनिस्सग्गानुपस्सी विहरन्तो न किञ्चि लोके उपादियति, अनुपादियं न परितस्सति, अपरितस्सं पच्चत्तञ्जेव 
परिनिब्बायति -- 'खीणा जाति, बुसितं ब्रह्मचरियं, कतं करणीयं, नापरं इत्थत्ताया'ति पजानाति। एत्तावता खो, देवानमिन्द, 
भिक्खु संखित्तेन तण्हासङ्घयविमुत्तो होति अच्चन्तनिट्टो अच्चन्तयोगकखेमी अच्चन्तब्रह्मचारी अच्चन्तपरियोसानो सेट्टो 
देवमनुस्सानन्ति। एवं खो अहं, मोग्गल्लान, अभिजानामि सक्कस्स देवानमिन्दस्स संखित्तेन तण्हासङ्कयविमृत्ति 
भासिता"ति। 


इदमवोच भगवा। अत्तमनो आयस्मा महामोग्गल्लानो भगवतो भासितं अभिनन्दीति। 
चूळतण्हासङ्क यसृत्तं निद्धितं सत्तमं । 
८. महातण्हासङ्कयसुत्त 


३९६. एवं मे सुतं - एकं समयं भगवा सावत्थियं विहरति जेतवने अनाथपिण्डिकस्स आरामे । तेन खो पन समयेन 
सातिस्स नाम भिकखुनो केबट्टपुत्तस्स एवरूपं पापकं दिट्टिगतं उप्पन्नं होति - “तथाहं भगवता धम्मं देसितं आजानामि 
यथा तदेविदं विज्ञाणं सन्धावति संसरति अनञ्ञ'न्ति। अस्सोसुं खो सम्बहला भिक्खू - “सातिस्स किर नाम भिकखुनो 
केबडपृत्तस्स एवरूपं पापकं दिड्टिगतं उप्पन्नं - "तथाहं भगवता धम्मं देसितं आजानामि यथा तदेविदं विञ्जाणं सन्धावति 
संसरति, अनञ्ञ'"न्ति। अथ खो ते भिक्खू येन साति भिक्खु केवड्पृत्तो तेनुपसङ्कमिसु; उपसङ्कमित्वा सातिं भिकखुं 
केवडपृत्तं एतदवोचुं - “सच्चं किर ते, आवुसो साति, एवरूपं पापकं दिट्टिंगतं उप्पन्नं - "तथाहं भगवता धम्मं देसितं 
आजानामि यथा तदेविदं विञ्जाणं सन्धावति संसरति, अनञ्ञ'"न्ति? “एवं ब्या खो अहं, आवुसो, भगवता धम्मं देसितं 

आजानामि यथा तदेविदं विञ्जाणं सन्धावति संसरति, अनञ्ञ''न्ति। अथ खो ते भिक्खू सातिं भिकखुं केवट्टपुत्तं 
एतस्मा पापका दिट्टिगता विवेचेतुकामा समनुयुञ्जन्ति समनुगाहन्ति समनुभासन्ति -- “मा एवं, आवुसो साति, अवच, मा 
भगवन्तं अब्भाचिक्खि, न हि साधु भगवतो अब्भक्खानं, न हि भगवा एवं वदेय्य। अनेकपरियायेनावुसो साति, 
पटिच्चसमुप्पन्नं विञ्ञाणं वृत्तं भगवता, अञ्ञत्र पच्चया नत्थि विञ्ञाणस्स सम्भवो"ति। एवम्पि खो साति भिक्खु 
केवड्पुत्तो तेहि भिक्खूहि समनुयुञ्जियमानो समनुगाहियमानो समनुभासियमानो तदेव पापकं दिड्टिगतं थामसा परामासा 
अभिनिविस्स वोहरति - “एवं ब्या खो अहं, आवुसो, भगवता धम्मं देसितं आजानामि यथा तदेविदं विञ्ञाणं सन्धावति 
संसरति अनञ्ञ''न्ति। 


३९७. यतो खो ते भिक्खू नासक्खिसु साति भिक्खु केवडपुत्तं एतस्मा पापका दिट्ठिगता विवेचेतुं, अथ खो ते भिक्खू 
येन भगवा तेनुपसङ्कमिंसु; उपसङ्कमित्वा भगवन्तं अभिवादेत्वा एकमन्तं निसीदिंसु। एकमन्तं निसिन्ना खो ते भिक्खू 
भगवन्तं एतदवोचुं - “सातिस्स नाम, भन्ते, भिक्खुनो केवड्पृत्तस्स एवरूपं पापकं दिड्टिगतं उप्पन्नं -- "तथाहं भगवता 
धम्मं देसितं आजानामि यथा तदेविदं विञ्जाणं सन्धावति संसरति, अनञ्ञ'न्ति। अस्सुम्ह खो मयं, भन्ते, सातिस्स किर 
नाम भिकखुनो केबट्टपुत्तस्स एवरूपं पापकं दिट्टिगतं उप्पन्नं -- तथाहं भगवता धम्मं देसितं आजानामि यथा तदेविदं 
विज्ञाणं सन्धावति संसरति, अनञ्ञ'न्ति। अथ खो मयं, भन्ते, येन साति भिक्खु केवड़पृत्तो तेनुपसङ्कमिम्ह; उपसङ्कमित्वा 
सातिं भिक्खु केवड्टपुत्तं एतदवोचुम्ह -- 'सच्चं किर ते, आवुसो साति, एवरूपं पापकं दिड्टिगतं उप्पन्नं - “तथाहं भगवता 
धम्मं देसितं आजानामि यथा तदेविदं विञ्जाणं सन्धावति संसरति, अनञ्ञ'न्ति? एवं वृत्ते, भन्ते, साति भिक्खु केवड्पृत्तो 
अम्हे एतदवोच - “एवं ब्या खो अहं, आवुसो, भगवता धम्मं देसितं आजानामि यथा तदेविदं विञ्ञाणं सन्धावति संसरति, 
अनञ्ञ'न्ति। अथ खो मयं, भन्ते, सातिं भिक्खु केवट्टपुत्त एतस्मा पापका दिट्ठिगता विवेचेतुकामा समनुयुञ्जिम्ह 
समनुगाहिम्ह समनुभासिम्ह - “मा एवं, आवुसो साति, अवच, मा भगवन्तं अब्भाचिक्खि, न हि साधु भगवतो 
अब्भक्खानं, न हि भगवा एवं वदेय्य। अनेकपरियायेनाबुसो साति, पटिच्चसमुप्पन्नं विञ्ञाणं वुत्तं भगवता, अञ्ञत्र 
पच्चया नत्थि विञ्जाणस्स सम्भवो'ति। एवम्पि खो, भन्ते, साति भिक्खु केवड्टपृत्तो अम्हेहि समनुयुञ्जियमानो 
समनुगाहियमानो समनुभासियमानो तदेव पापकं दिड्टिगतं थामसा परामसा अभिनिविस्स वोहरति - “एवं ब्या खो अहं, 
आवुसो, भगवता धम्मं देसितं आजानामि यथा तदेविदं विञ्ञाणं सन्धावति संसरति, अनञ्ञःन्ति। यतो खो मयं, भन्ते, 
नासक्खिम्ह साति भिक्खु केवड्पृत्तं एतस्मा पापका दिट्टिगता विवेचेतुं, अथ मयं एतमत्थं भगवतो आरोचेमा”ति। 


३९८. अथ खो भगवा अञ्जतरं भिक्खु आमन्तेसि - “एहि त्वं भिक्खु, मम वचनेन सातिं भिक्खु केवट्टपुत्तं 
आमन्तेहि - 'सत्था तं, आवुसो साति, आमन्तेती'"ति। “एवं, भन्ते"ति खो सो भिक्खु भगवतो पटिस्सुत्वा येन साति 
भिक्खु केबट्टपुत्तो तेनुपसङ्कमि; उपसङ्कमित्वा सातिं भिक्खु केवड्टपुत्तं एतदवोच - “सत्था तं, आवुसो साति, 
आमन्तेती”ति। “एवमावुसो "ति खो साति भिक्खु केवट्टपुत्तो तस्स भिकखुनो पटिस्सुत्वा येन भगवा तेनुपसङ्कमि; 
उपसङ्कमित्वा भगवन्तं अभिवादेत्वा एकमन्तं निसीदि। एकमन्तं निसिन्नं खो साति भिक्खुँ केवड्पृत्तं भगवा एतदवोच -- 
“सच्चं किर, ते, साति, एवरूपं पापकं दिट्टिंगतं उप्पन्नं -- "तथाहं भगवता धम्मं देसितं आजानामि यथा तदेविदं विञ्जाणं 
सन्धावति संसरति, अनञ्ञ'"'न्ति? “एवं ब्या खो अहं, भन्ते, भगवता धम्मं देसितं आजानामि यथा तदेविदं विञ्ञाणं 
सन्धावति संसरति, अनञ्ञ"न्ति। “कतमं तं, साति, विज्ञाण''न्ति? “य्वायं, भन्ते, वदो वेदेय्यो तत्र तत्र कल्याणपापकानं 
कम्मानं विपाकं पटिसंवेदेती”ति। “कस्स नु खो नाम त्वं, मोघपुरिस, मया एवं धम्मं देसितं आजानासि? ननु मया, 
मोघपुरिस, अनेकपरियायेन पटिच्चसमुप्पन्नं विज्ञाणं वुत्तं, अञ्ञत्र पच्चया नत्थि विञ्जाणस्स सम्भवोति? अथ च पन 
त्वं, मोघपुरिस, अत्तना दुग्गहितेन अम्हे चेव अब्भाचिक्खसि, अत्तानञ्च खणसि, बहुञ्च अपुञ्ञं पसवसि। तञ्हि ते, 

मोघपुरिस, भविस्सति दीघरत्तं अहिताय दुक्खाया”ति। 


३९९. अथ खो भगवा भिक्खू आमन्तेसि - “तं कि मञ्जथ, भिक्खवे, अपि नायं साति भिक्खु केबट्टपुत्तो 
उस्मीकतोपि इमस्मिं धम्मविनये "ति? “किञ्हि सिया भन्ते? नो हेतं, भन्ते"ति। एवं वुत्ते, साति भिक्खु केवट्टपुत्तो 
तुण्हीभूतो मङ्कभूतो पत्तकखन्धो अधोमुखो पज्झायन्तो अप्पटिभानो निसीदि। अथ खो भगवा सातिं भिक्खु केवड्पृत्तं 
तुण्हीभूतं मङ्कुभूतं पत्तक्खन्धं अधोमुखं पज्झायन्तं अप्पटिभानं विदित्वा सातिं भिक्खु केवट्टपृत्तं एतदवोच - 
““पञ्जायिस्ससि खो त्वं, मोघपुरिस, एतेन सकेन पापकेन दिड्टिगतेन । इधाहं भिक्खू पटिपुच्छिस्सामीति। अथ खो भगवा 
भिक्खू आमन्तेसि - “तुम्हेपि मे, भिक्खवे, एवं धम्मं देसितं आजानाथ यथायं साति भिक्खु केबट्टपुत्तो अत्तना दुग्गहितेन 
अम्हे चेव अब्भाचिक्खति, अत्तानञ्च खणति, बहुञ्च अपुञ्ञं पसवती*ति? “नो हेतं, भन्ते! अनेकपरियायेन हि नो, भन्ते, 
पटिच्चसमुप्पन्नं विञ्ञाणं वृत्तं भगवता, अञ्ञत्र पच्चया नत्थि विञ्ञाणस्स सम्भवो"ति। “साधु साधु, भिक्खवे! साधु खो 
मे तुम्हे, भिकखवे, एवं धम्मं देसितं आजानाथ। अनेकपरियायेन हि वो, भिक्खवे, पटिच्चसमुप्पन्नं विञ्ञाणं वुत्तं मया, 
अञ्ञत्र पच्चया नत्थि विञ्जाणस्स सम्भवोति। अथ च पनायं साति भिक्खु केबट्टपुत्तो अत्तना दुग्गहितेन अम्हे चेव 
अब्माचिक्खति, अत्तानञ्च खणति, बहुञ्च अपुञ्ञं पसवति पसवति। तञ्हि तस्स मोघपुरिसस्स भविस्सति दीघरत्तं 
अहिताय दुक्खाय । 


४००. “यं यदेव, भिक्खवे, पच्चयं पटिच्च उप्पज्जति विञ्ञाणं, तेन तेनेव विञ्ञाणंत्वेव सङ्ख्यं गच्छति [सङ्घं 
गच्छति (सी० पी०)] | चक्खुञ्च पटिच्च रूपे च उप्पज्जति विञ्ञाणं, चक्खुविञ्ञाणंत्वेव सङ्ख्यं गच्छति; सोतञ्च 
पटिच्च सद्दे च उप्पज्जति विञ्ञाणं, सोतविञ्ञाणंत्वेव सङ्ख्यं गच्छति; घानञ्च पटिच्च गन्धे च उप्पज्जति विञ्ञाणं, 
घानविञ्ञाणंत्वेव सङ्ख्यं गच्छति; जिव्हञ्च पटिच्च रसे च उप्पज्जति विञ्ञाणं, जिव्हाविञ्जाणंत्वेव सङ्ख्यं गच्छति; 
कायञ्च पटिच्च फोटुब्बे च उप्पज्जति विञ्ञाणं, कायविञ्ञाणंत्वेव सङ्ख्यं गच्छति; मनञ्च पटिच्च धम्मे च उप्पज्जति 
विज्ञाणं, मनोविञ्ञाणंत्वेव सङ्ख्यं गच्छति । 


“सेय्यथापि, भिक्खवे, यं यदेव पच्चयं पटिच्च अग्गि जलति तेन तेनेव सङ्ख्यं गच्छति । कट्टञ्च पटिच्च अग्गि 
जलति, कट्टग्गित्वेव सङ्ख्यं गच्छति; सकलिकञ्च पटिच्च अग्गि जलति, सकलिकग्गित्वेव सङ्ख्यं गच्छति; तिणञ्च 
पटिच्च अग्गि जलति, तिणग्गित्वेव सङ्ख्यं गच्छति; गोमयञ्च पटिच्च अग्गि जलति, गोमयग्गित्वेव सङ्ख्यं गच्छति; 
थुसञ्च पटिच्च अग्गि जलति, थुसग्गित्वेव सङ्ख्यं गच्छति; सङ्कारञ्च पटिच्च अग्गि जलति, सङ्कारग्गित्वेव सङ्ख्यं 
गच्छति। एवमेव खो, भिक्खवे, यं यदेव पच्चयं पटिच्च उप्पज्जति विञ्ञाणं, तेन तेनेव सङ्ख्यं गच्छति। चक्खुञ्च पटिच्च 
रूपे च उप्पज्जति विञ्ञाणं, चक्खुविञ्ञाणंत्वेव सङ्ख्यं गच्छति; सोतञ्च पटिच्च सद्दे च उप्पज्जति विञ्ञाणं, 
सोतविञ्ञाणंत्वेव सङ्ख्यं गच्छति, घानञ्च पटिच्च गन्धे च उप्पज्जति विञ्ञाणं, घाणविञ्ञाणंत्वेव सङ्ख्यं गच्छति, 
जिव्हञ्च पटिच्च रसे च उप्पज्जति विञ्ञाणं, जिव्हाविञ्ञाणंत्वेव सङ्ख्यं गच्छति । कायञ्च पटिच्च फोदुब्बे च उप्पज्जति 
विञ्ञाणं, कायविञ्ञाणंत्वेव सङ्ख्यं गच्छति । मनञ्च पटिच्च धम्मे च उप्पज्जति विञ्जाणं, मनोविञ्ञाणंत्वेव सङ्ख्यं 
गच्छति। 


४०९. “भूतमिदन्ति, भिकखवे, पस्सथा^ति? 


“एवं, भन्ते” । 

“नतदाहारसम्भवन्ति, भिक्खवे, पस्सथा' "ति? 

“एवं, भन्ते” । 

““तदाहारनिरोधा यं भूतं, तं निरोधधम्मन्ति, भिक्खवे, पस्सथा "ति? 

“एवं, भन्ते” । 

“भूतमिदं नोस्सृति, भिक्खवे, कङ्कतो उप्पज्जति विचिकिच्छा"ति? 

“एवं, भन्ते” । 

““तदाहारसम्भवं नोस्सूति, भिक्खवे, कङ्कतो उप्पज्जति विचिकिच्छा” ति? 

“एबं, भन्ते” । 

““तदाहारनिरोधा यं भूतं, तं निरोधधम्मं नोस्सूति, भिक्खवे, कङ्कतो उप्पज्जति विचिकिच्छा”ति? 
“एबं, भन्ते । 

““भूतमिदन्ति, भिक्खवे, यथाभूतं सम्मप्पञ्ञाय पस्सतो या विचिकिच्छा सा पहीयती"ति? 

“एवं, भन्ते” । 

“नतदाहारसम्भवन्ति, भिक्खवे, यथाभूतं सम्मप्पञ्जाय पस्सताए या विचिकिच्छा सा पहीयती"ति? 
“एवं, भन्ते” । 


““तदाहारनिरोधा यं भूतं, तं निरोधधम्मन्ति, भिक्खवे, यथाभूतं सम्मप्पञ्जाय पस्सताए या विचिकिच्छा सा 
पहीयती 'ति? 


“एवं, भन्ते । 

““भूतमिदन्ति, भिक्खवे, इतिपि वो एत्थ निब्बिचिकिच्छा*ति? 

“एवं, भन्ते” । 

“तदाहारसम्भवन्ति, भिक्खवे, इतिपि वो एत्थ निब्बिचिकिच्छा ति? 


“तवं, भन्ते” । 

“नतदाहारनिरोधा यं भूतं तं निरोधधम्मन्ति, भिकखवे, इतिपि वो एत्थ निब्बिचिकिच्छा'ति? 
“एवं, भन्ते” । 

““भूतमिदन्ति, भिक्खवे, यथाभूतं सम्मप्पञ्जाय सुदिट्ट न्ति? 

“एवं, भन्ते” । 

“नतदाहारसम्भवन्ति, भिक्खवे, यथाभूतं सम्मप्पञ्जाय सुदिटु न्ति? 

“एवं, भन्ते” । 

““तदाहारनिरोधा यं भूतं तं निरोधधम्मन्ति, भिक्खवे, यथाभूतं सम्मप्पञ्जाय सुदिट्ठ न्ति? 
“एवं, भन्ते । 


“इमं चे तुम्हे, भिक्खवे, दिङ्कि एवं परिसुद्धं एवं परियोदातं अल्लीयेथ केलायेथ धनायेथ ममायेथ, अपि नु मे तुम्हे, 
भिक्खवे, कुल्लूपमं धम्मं देसितं आजानेय्याथ नित्थरणत्थाय नो गहणत्थाया 'ति? 


“नो हेतं, भन्ते” । 


““इमं चे तुम्हे, भिक्खवे, दिट्टि एवं परिसुद्धं एवं परियोदातं न अल्लीयेथ न केलायेथ न धनायेथ न ममायेथ, अपि नु मे 
तुम्हे, भिक्खवे, कुल्लूपमं धम्मं देसितं आजानेय्याथ नित्थरणत्थाय नो गहणत्थाया' "ति? 


“नवं, भन्ते” । 


४०२. “चत्तारोमे, भिक्खवे, आहारा भूतानं वा सत्तानं ठितिया, सम्भवेसीनं वा अनुग्गहाय । कतमे चत्तारो? 
कबळीकारो आहारो ओळारिको वा सुखुमो वा, फस्सो दुतियो, मनोसञ्चेतना ततिया, विञ्ञाणं चतुत्थं । 


“इमे च, भिक्खवे, चत्तारो आहारा किनिदाना किसमुदया किंजातिका किंपभवा? 
“इमे चत्तारो आहारा तण्हानिदाना तण्हासमुदया तण्हाजातिका तण्हापभवा । 
“तण्हा चायं, भिक्खवे, किनिदाना किंसमुदया किजातिका किंपभवा? 

“तण्हा वेदनानिदाना वेदनासमुदया वेदनाजातिका वेदनापभवा। 

“वेदना चायं, भिक्खवे, किनिदाना किंसमुदया किंजातिका किंपभवा? 


“वेदना फस्सनिदाना फस्ससमुदया फस्सजातिका फस्सपभवा । 

“फस्सो चायं, भिक्खवे, किनिदानो किंसमुदयो किंजातिको किंपभवो? 

“फस्सो सळायतननिदानो सळायतनसमुदयो सळायतनजातिको सळायतनपभवो। 
“*सळायतनं चिदं, भिक्खवे, किनिदानं किंसमुदयं किंजातिकं किंपभवं? 
“*सळायतनं नामरूपनिदानं नामरूपसमुदयं नामरूपजातिकं नामरूपपभवं । 
“नामरूपं चिदं, भिक्खवे, किनिदानं किंसमुदयं किंजातिकं किंपभवं? 

““नामरूपं विञ्ञाणनिदानं विञ्ञाणसमुदयं विञ्ञाणजातिकं विज्ञाणपभवं। 
“विञ्ञाणं चिदं, भिक्खवे, किनिदानं किंसमुदयं किंजातिकं किपभवं? 

“विञ्ञाणं सङ्घारनिदानं सङ्घारसमुदयं सङ्घारजातिकं सङ्कारपभवं । 

““सङ्कारा चिमे, भिक्खवे, किनिदाना किंसमुदया किंजातिका किंपभवा? 

““सङ्घारा अविज्जानिदाना अविज्जासमुदया अविज्जाजातिका अविज्जापभवा । 


“इति खो, भिक्खवे, अविज्जापच्चया सङ्घारा, सङ्घारपच्चया विञ्जाणं, विञ्जाणपच्चया नामरूपं, नामरूपपच्चया 
सळायतनं, सळायतनपच्चया फस्सो, फस्सपच्चया वेदना, वेदनापच्चया तण्हा, तण्हापच्चया उपादानं, उपादानपच्चया 
भवो, भवपच्चया जाति, जातिपच्चया जरामरणं सोकपरिदेवदुक्खदोमनस्सुपायासा सम्भवन्ति । एवमेतस्स केवलस्स 
दुक्खक्खन्धस्स समुदयो होति 


४०३. “जातिपच्चया जरामरणन्ति इति खो पनेतं वुत्तं; जातिपच्चया नु खो, भिक्खवे, जरामरणं, नो वा, कथं वा 
एत्थ [कथं वा वो एत्थ (?)] होतीति? ““जातिपच्चया, भन्ते, जरामरणं; एवं नो एत्थ होति [एवं नो एत्थ होतीति (क०)] - 
जातिपच्चया जरामरण'न्ति। “भवपच्चया जातीति इति खो पनेतं वुत्तं; भवपच्चया नु खो, भिक्खवे, जाति, नो वा, कथं वा 
एत्थ होती 'ति? ““भवपच्चया, भन्ते, जाति; एवं नो एत्थ होति - भवपच्चया जाती 'ति। ““उपादानपच्चया भवोति इति खो 
पनेतं वुत्तं; उपादानपच्चया नु खो, भिक्खवे, भवो, नो वा, कथं वा एत्थ होतीति? ““उपादानपच्चया, भन्ते, भवो; एवं नो 
एत्थ होति - उपादानपच्चया भवो"ति। “तण्हापच्चया उपादानन्ति इति खो पनेतं वुत्तं, तण्हापच्चया नु खो, भिक्खवे, 
उपादानं, नो वा, कथं वा एत्थ होती ति? “तण्हापच्चया, भन्ते, उपादानं; एवं नो एत्थ होति - तण्हापच्चया उपादान"'न्ति। 
““बेदनापच्चया तण्हाति इति खो पनेतं वुत्तं; वेदनापच्चया नु खो, भिक्खवे, तण्हा, नो वा, कथं वा एत्थ होती ति? 
““बेदनापच्चया, भन्ते, तण्हा; एवं नो एत्थ होति -- वेदनापच्चया तण्हा"ति। “फस्सपच्चया वेदनाति इति खो पनेतं वुत्तं; 
फस्सपच्चया नु खो, भिक्खवे, वेदना, नो वा, कथं वा एत्थ होतीत? “फस्सपच्चया, भन्ते, वेदना; एवं नो एत्थ होति - 
फस्सपच्चया वेदना 'ति। “सळायतनपच्चया फस्सोति इति खो पनेतं वुत्तं; सळायतनपच्चया नु खो, भिक्खवे, फस्सो, नो 
वा, कथं वा एत्थ होतीति? ““सळायतनपच्चया, भन्ते, फस्सो; एवं नो एत्थ होति - सळायतनपच्चया फस्सो”ति। 
““नामरूपपच्चया सळायतनन्ति इति खो पनेतं वुत्तं; नामरूपपच्चया नु खो, भिक्खवे, सळायतनं, नो वा, कथं वा एत्थ 

होतीति? ““नामरूपपच्चया, भन्ते, सळायतनं; एवं नो एत्थ होति - नामरूपपच्चया सळायतन''न्ति। 
““विञ्ञाणपच्चया नामरूपन्ति इति खो पनेतं वुत्तं; विञ्जाणपच्चया नु खो, भिक्खवे, नामरूपं, नो वा, कथं वा एत्थ 
होती ति? “विज्ञाणपच्चया, भन्ते, नामरूपं; एवं नो एत्थ होति -- विञ्ञजाणपच्चया नामरूप'न्ति। “सङ्कारपच्चया 
विञ्जाणन्ति इति खो पनेतं वुत्तं; सङ्घारपच्चया नु खो, भिकखवे, विञ्ञाणं, नो वा, कथं वा एत्थ होतीति? “सङ्घारपच्चया, 
भन्ते, विञ्ञाणं; एवं नो एत्थ होति - सङ्घारपच्चया विज्ञाण''न्ति । “अविज्जापच्चया सङ्घाराति इति खो पनेतं वुत्तं; 
अविज्जापच्चया नु खो, भिक्खवे, सङ्कारा, नो वा, कथं वा एत्थ होती "ति? “अविज्जापच्चया, भन्ते, सङ्घारा; एवं नो एत्थ 
होति - अविज्जापच्चया सङ्घारा”ति। 


४०४. “साधु, भिकखवे। इति खो, भिक्खवे, तुम्हेपि एवं वदेथ, अहम्पि एवं वदामि -- इमस्मिं सति इदं होति, 
इमस्सुप्पादा इदं उप्पज्जति, यदिदं - अविज्जापच्चया सङ्कार, सङ्घारपच्चया विञ्ञाणं, विञ्जाणपच्चया नामरूपं, 
नामरूपपच्चया सळायतनं, सळायतनपच्चया फस्सो, फस्सपच्चया वेदना, वेदनापच्चया तण्हा, तण्हापच्चया उपादानं, 
उपादानपच्चया भवो, भवपच्चया जाति, जातिपच्चया जरामरणं सोकपरिदेवदुक्खदोमनस्सुपायासा सम्भवन्ति । एवमेतस्स 
केवलस्स दुक्खक्खन्धस्स समुदयो होति। 


““अविज्जायत्वेब असेसविरागनिरोधा सङ्घारनिरोधो, सङ्घारनिरोधा विञ्ञजाणनिरोधो, विञ्जाणनिरोधा 
नामरूपनिरोधो, नामरूपनिरोधा सळायतननिरोधो, सळायतननिरोधा फस्सनिरोधो, फस्सनिरोधा वेदनानिरोधो, 
वेदनानिरोधा तण्हानिरोधो, तण्हानिरोधा उपादाननिरोधो, उपादाननिरोधा भवनिरोधो, भवनिरोधा जातिनिरोधो, जातिनिरोधा 
जरामरणं सोकपरिदेवदुक्खदोमनस्सुपायासा निरुज्झन्ति। एवमेतस्स केवलस्स दुक्खक्खन्धस्स निरोधो होति। 


४०५. “जातिनिरोधा जरामरणनिरोधोति इति खो पनेतं वुत्तं; जातिनिरोधा नु खो, भिक्खवे, जरामरणनिरोधो, नो वा, 
कथं वा एत्थ होतीति? “जातिनिरोधा, भन्ते, जरामरणनिरोधो; एवं नो एत्थ होति - जातिनिरोधा जरामरणनिरोधो"ति। 
“भवनिरोधा जातिनिरोधोति इति खो पनेतं वुत्तं; भवनिरोधा नु खो, भिकखवे, जातिनिरोधो, नो वा, कथं वा एत्थ होती”ति? 
“भवनिरोधा, भन्ते, जातिनिरोधो; एवं नो एत्थ होति -- भवनिरोधा जातिनिरोधो'ति। “उपादाननिरोधा भवनिरोधोति इति 
खो पनेतं वुत्तं; उपादाननिरोधा नु खो, भिकखवे, भवनिरोधो, नो वा, कथं वा एत्थ होती "ति? “उपादाननिरोधा, भन्ते, 
भवनिरोधो; एवं नो एत्थ होति -- उपादाननिरोधा भवनिरोधो”ति। “तण्हानिरोधा उपादाननिरोधोति इति खो पनेतं वुत्तं; 
तण्हानिरोधा नु खो, भिक्खवे, उपादाननिरोधो, नो वा, कथं वा एत्थ होती 'ति? “तण्हानिरोधा, भन्ते, उपादाननिरोधो; एवं 
नो एत्थ होति - तण्हानिरोधा उपादाननिरोधो"ति। “वेदनानिरोधा तण्हानिरोधोति इति खो पनेतं वृत्तं; वेदनानिरोधा नु खो, 
भिक्खवे, तण्हानिरोधो, नो वा, कथं वा एत्थ होती”ति? “वेदनानिरोधा, भन्ते, तण्हानिरोधो; एवं नो एत्थ होति - 
वेदनानिरोधा तण्हानिरोधो”'ति। “फस्सनिरोधा वेदनानिरोधोति इति खो पनेतं वृत्तं; फस्सनिरोधा नु खो, भिक्खवे, 
वेदनानिरोधो, नो वा, कथं वा एत्थ होती "ति? “फस्सनिरोधा, भन्ते, वेदनानिरोधो; एवं नो एत्थ होति - फस्सनिरोधा 
वेदनानिरोधो"ति। “सळायतननिरोधा फस्सनिरोधोति इति खो पनेतं वुत्तं; सळायतननिरोधा नु खो, भिक्खवे, फस्सनिरोधो, 
नो वा, कथं वा एत्थ होतीति? सळायतननिरोधा, भन्ते, फस्सनिरोधो; एवं नो एत्थ होति - सळायतननिरोधा 
फस्सनिरोधो'ति। “नामरूपनिरोधा सळायतननिरोधोति इति खो पनेतं वुत्तं; नामरूपनिरोधा नु खो, भिक्खवे, 
सळायतननिरोधो, नो वा, कथं वा एत्थ होती 'ति? ““नामरूपनिरोधा, भन्ते, सळायतननिरोधो; एवं नो एत्थ होति - 
नामरूपनिरोधा सळायतननिरोधो"ति। “विञ्जाणनिरोधा नामरूपनिरोधोति इति खो पनेतं वुत्तं; विञ्ञाणनिरोधा नु खो, 
भिक्खवे, नामरूपनिरोधो, नो वा, कथं वा एत्थ होतीति? “विञ्जाणनिरोधा, भन्ते, नामरूपनिरोधो; एवं नो एत्थ होति - 

विञ्ञाणनिरोधा नामरूपनिरोधो”ति। “सङ्घारनिरोधा विञ्ञजाणनिरोधोति इति खो पनेतं वुत्तं; सङ्घारनिरोधा नु खो, 
भिक्खवे, विञ्जाणनिरोधो, नो वा, कथं वा एत्थ होतीति? “सङ्घारनिरोधा, भन्ते, विञ्जाणनिरोधो; एवं नो एत्थ होति - 
सङ्कारनिरोधा विज्ञाणनिरोधो 'ति। “अविज्जानिरोधा सङ्घारनिरोधोति इति खो पनेतं वुत्तं; अविज्जानिरोधा नु खो, 
भिक्खवे, सङ्घारनिरोधो, नो वा, कथं वा एत्थ होतीति? “अविज्जानिरोधा, भन्ते, सङ्घारनिरोधो; एवं नो एत्थ होति - 
अविज्जानिरोधा सङ्घारनिरोधो'ति। 


४०६. “साधु, भिक्खवे। इति खो, भिक्खवे, तुम्हेपि एवं वदेथ, अहम्पि एवं वदामि - इमस्मिं असति इदं न होति, 
इमस्स निरोधा इदं निरुज्झति, यदिदं - अविज्जानिरोधा सङ्घारनिरोधो, सङ्घारनिरोधा विञ्जाणनिरोधो, विञ्जाणनिरोधा 
नामरूपनिरोधो, नामरूपनिरोधा सळायतननिरोधो, सळायतननिरोधा फस्सनिरोधो, फस्सनिरोधा वेदनानिरोधो, 
वेदनानिरोधा तण्हानिरोधो, तण्हानिरोधा उपादाननिरोधो, उपादाननिरोधा भवनिरोधो, भवनिरोधा जातिनिरोधो, जातिनिरोधा 
जरामरणं सोकपरिदेवदुक्खदोमनस्सुपायासा निरुज्झन्ति। एवमेतस्स केवलस्स दुक्खक्खन्धस्स निरोधो होति। 


४०७. “अपि नु तुम्हे, भिक्खवे, एवं जानन्ता एवं पस्सन्ता पुब्बन्तं वा पटिधावेय्याथ -- 'अहेसुम्ह नु खो मयं 
अतीतमद्धानं, ननु खो अहेसुम्ह अतीतमद्धानं, कि नु खो अहेसुम्ह अतीतमद्धानं, कथं नु खो अहेसुम्ह अतीतमद्धानं, कि 
हुत्वा कि अहेसुम्ह नु खो मयं अतीतमद्भान' न्ति? 


“नो हेतं, भन्ते” । 


“अपि नु तुम्हे, भिकखवे, एवं जानन्ता एवं पस्सन्ता अपरन्तं वा पटिधावेय्याथ - भविस्साम नु खो मयं 
अनागतमद्धानं, ननु खो भविस्साम अनागतमद्धानं, कि नु खो भविस्साम अनागतमद्धानं, कथं नु खो भविस्साम 
अनागतमद्धानं, कि हुत्वा कि भविस्साम नु खो मयं अनागतमद्धान" न्ति? 


“ननो हेतं, भन्ते” । 


“अपि नु तुम्हे, भिक्खवे, एवं जानन्ता एवं पस्सन्ता एतरहि वा पच्चुप्पन्नमद्धानं अज्झत्तं कथंकथी अस्सथ - अहं नु 
खोस्मि, नो नु खोस्मि, कि नु खोस्मि, कथं नु खोस्मि, अयं नु खो सत्तो कुतो आगतो, सो कुहिंगामी भविस्सती"ति? 


“नो हेतं, भन्ते” । 


“अपि नु तुम्हे, भिक्खवे, एवं जानन्ता एवं पस्सन्ता एवं वदेय्याथ - सत्था नो गरु, सत्थुगारवेन च मयं एवं 
वदेमा ति? 


“नो हेतं, भन्ते” । 


“अपि नु तुम्हे, भिक्खवे, एवं जानन्ता एवं पस्सन्ता एवं वदेय्याथ -- समणो एवमाह, समणा च नाम मयं एवं 
बदेमा”ति? 


“नो हेतं, भन्ते”। 

“अपि नु तुम्हे, भिक्खवे, एवं जानन्ता एवं पस्सन्ता अज्जं सत्थारं उद्दिसेय्याथा"ति? 
“नो हेतं, भन्ते” । 


“अपि नु तुम्हे, भिक्खवे, एवं जानन्ता एवं पस्सन्ता यानि तानि पृथुसमणब्राह्मणानं बत कोतूहलमङ्गलानि तानि 
सारतो पच्चागच्छेय्याथा' ति? 


“नो हेतं, भन्ते” । 
“ननु, भिक्खवे, यदेव तुम्हाकं सामं जातं सामं दिटुं सामं विदितं, तदेव तुम्हे वदेथा“ति। 
“एवं, भनन्‍्ते। 


“साधु, भिक्खवे, उपनीता खो मे तुम्हे, भिक्खवे, इमिना सन्दिट्टिकेन धम्मेन अकालिकेन एहिपस्सिकेन 
ओपनेय्यिकेन पच्चत्तं वेदितब्बेन विञ्जूहि । सन्दिद्िको अयं, भिक्खवे, धम्मो अकालिको एहिपस्सिको ओपनेय्यिको 
पच्चत्तं वेदितब्बो विज्जूहि - इति यन्तं वत्तं, इदमेतं पटिच्च वुत्त न्ति। 


४०८. “तिण्णं खो पन, भिक्खवे, सन्निपाता गब्भस्सावक्कन्ति होति। इध मातापितरो च सन्निपतिता होन्ति, माता 
च न उतुनी होति, गन्धब्बो च न पच्चुपट्टितो होति, नेव ताव गब्भस्सावक्कन्ति होति । इध मातापितरो च सन्निपतिता 
होन्ति, माता च उतुनी होति, गन्धब्बो च न पच्चुपड्डितो होति, नेव ताव गब्भस्सावक्कन्ति होति। यतो च खो, भिक्खवे, 
मातापितरो च सन्निपतिता होन्ति, माता च उतुनी होति, गन्धब्बो च पच्चुपद्टितो होति -- एवं तिण्णं सन्निपाता 
गब्भस्सावक्कन्ति होति। तमेनं, भिक्खवे, माता नव वा दस वा मासे गब्मं कुच्छिना परिहरति महता संसयेन गरुभारं 
[गरुम्भारं (सी० पी०)]। तमेनं, भिक्खवे, माता नवन्नं वा दसन्नं वा मासानं अच्चयेन विजायति महता संसयेन गरुभारं। 
तमेनं जातं समानं सकेन लोहितेन पोसेति लोहितज्हेतं, भिक्खवे, अरियस्स विनये यदिदं मातुथञ्ञं। स खो सो, भिक्खवे, 
कुमारो बुद्भिमन्वाय इन्द्रियानं परिपाकमन्वाय यानि तानि कुमारकानं कोळापनकानि तेहि कीळति, सेय्यथिदं - वङ्ककं 
घटिकं मोक्खचिकं चिङ्गुलकं पत्ताळहकं रथकं धनुकं | स खो सो, भिक्खवे, कुमारो वुद्धिमन्वाय इन्द्रियानं परिपाकमन्वाय 
पञ्चहि कामगुणेहि समप्पितो समङ्गीभूतो परिचारेति -- चकखुविञ्जेय्येहि रूपेहि इट्ठेहि कन्तेहि मनापेहि पियरूपेहि 
कामूपसंहितेहि रजनीयेहि, सोतविञ्जेय्येहि सद्देहि... घानविञ्जेय्येहि गन्धेहि... जिव्हाविञ्जेय्येहि रसेहि... कायविञ्जेय्येहि 
फोडब्बेहि इट्ठेहि कन्तेहि मनापेहि पियरूपेहि कामूपसंहितेहि रजनीयेहि । 


४०९. “सो चक्खुना रूपं दिस्वा पियरूपे रूपे सारज्जति, अप्पियरूपे रूपे ब्यापज्जति, अनुपट्टिकायसति च 
विहरति परित्तचेतसो। तञ्च चेतोविमृत्ति पञ्ञाविमृत्ति यथाभूतं नप्पजानाति - यत्थस्स ते पापका अकुसला धम्मा 
अपरिसेसा निरुज्झन्ति। सो एवं अनुरोधविरोधं समापन्नो यं किञ्चि वेदनं वेदेति सुखं वा दुक्खं वा अदुक्खमसुखं वा, सो 
तं वेदनं अभिनन्दति अभिवदति अज्झोसाय तिट्ठति। तस्स तं वेदनं अभिनन्दतो अभिवदतो अज्झोसाय तिट्ठतो उप्पज्जति 
नन्दी। या वेदनासु नन्दी तदुपादानं, तस्सृपादानपच्चया भवो, भवपच्चया जाति, जातिपच्चया जरामरणं 
सोकपरिदेवदुक्खदोमनस्सुपायासा सम्भवन्ति। एवमेतस्स केवलस्स दुक्खक्खन्धस्स समुदयो होति। सोतेन सहं सुत्वा... 

पियरूपे धम्मे सारज्जति, अप्पियरूपे धम्मे ब्यापज्जति, अनुपड्ितिकायसति च विहरति परित्तचेतसो। तञ्च 
चेतोविमृत्ति पञ्जाविमुत्ति यथाभूतं नप्पजानाति - यत्थस्स ते पापका अकुसला धम्मा अपरिसेसा निरुज्झन्ति। सो एवं 
अनुरोधविरोधं समापन्नो यं किञ्चि वेदनं वेदेति सुखं वा दुक्खं वा अदुक्खमसुखं वा, सो तं वेदनं अभिनन्दति अभिवदति 
अज्झोसाय तिट्टुति। तस्स तं वेदनं अभिनन्दतो अभिवदतो अज्झोसाय तिट्ठुतो उप्पज्जति नन्दी । या वेदनासु नन्दी 
तदुपादानं, तस्सुपादानपच्चया भवो, भवपच्चया जाति, जातिपच्चया जरामरणं सोकपरिदेवदुक्खदोमनस्सुपायासा 
सम्भवन्ति । एवमेतस्स केवलस्स दुक्खक्खन्धस्स समुदयो होति। 


४१०. “इध, भिक्खवे, तथागतो लोके उप्पज्जति अरहं सम्मासम्बुद्धो विज्जाचरणसम्पन्नो सुगतो लोकविदू अनुत्तरो 
पुरिसदम्मसारथि सत्था देवमनुस्सानं बुद्धो भगवा। सो इमं लोकं सदेवकं समारकं सब्रह्मकं सस्समणब्राह्मणि पजं 
सदेवमनुस्सं सयं अभिञ्जा सच्छिकत्वा पवेदेति । सो धम्मं देसेति आदिकल्याणं मज्झेकल्याणं परियोसानकल्याणं सात्थं 
सब्यञ्जनं; केबलपरिपुण्णं परिसुद्धं ब्रह्मचरियं पकासेति तं धम्मं सुणाति गहपति वा गहपतिपुत्तो वा अञ्ञतरस्मि वा कुले 
पच्चाजातो । सो तं धम्मं सुत्वा तथागते सद्ध पटिलभति। सो तेन सद्भापटिलाभेन समन्नागतो इति पटिसञ्चिक्खति - 
"सम्बाधो घरावासो रजापथो, अब्मोकासो पब्बज्जा। नयिदं सुकरं अगारं अज्झावसता एकन्तपरिपुण्णं एकन्तपरिसुद्धं 
सङ्घलिखितं ब्रह्मचरियं चरितुं । यंनूनाहं केसमस्सुं ओहारेत्वा, कासायानि वत्थानि अच्छादेत्वा, अगारस्मा अनगारियं 
पब्बजेय्य””न्ति। सो अपरेन समयेन अप्पं वा भोगक्खन्धं पहाय, महन्तं वा भोगक्खन्धं पहाय, अप्पं वा जातिपरिवट्ट पहाय, 
महन्तं वा जातिपरिवट्टं पहाय, केसमस्सुं ओहारेत्वा, कासायानि वत्थानि अच्छादेत्वा, अगारस्मा अनगारियं पब्बजति। 


४११. “सो एवं पब्बजितो समानो भिक्खूनं सिकखासाजीवसमापन्नो पाणातिपातं पहाय पाणातिपाता पटिविरतो 
होति, निहितदण्डो निहितसत्थो लज्जी दयापन्नो सब्बपाणभूतहितानुकम्पी विहरति । 


“अदिन्नादानं पहाय अदिन्नादाना पटिविरतो होति, दिन्नादायी दिन्नपाटिकङ्घी अथेनेन सुचिभूतेन अत्तना विहरति । 
““अब्रह्मचरियं पहाय ब्रह्मचारी होति, आराचारी विरतो मेथुना गामधम्मा। 
“मुसावादं पहाय मुसावादा पटिविरतो होति, सच्चवादी सच्चसन्धो थेतो पच्चयिको अविसंवादको लोकस्स | 


“पिसुणं वाचं पहाय पिसुणाय वाचाय पटिविरतो होति -- इतो सुत्वा न अमुत्र अक्खाता इमेसं भेदाय, अमुत्र वा 
सुत्वा न इमेसं अवखाता अमूसं भेदाय । इति भिन्नानं वा सन्धाता, सहितानं वा अनुप्पदाता समग्गारामो समग्गरतो 
समग्गनन्दी, समग्गकरणि वाचं भासिता होति। 


““फरुसं वाचं पहाय फरुसाय वाचाय पटिविरतो होति - या सा वाचा नेला कण्णसुखा पेमनीया हदयङ्गमा पोरी 
बहुजनकन्ता बहुजनमनापा तथारूपिं वाचं भासिता होति। 


“सम्फप्पलापं पहाय सम्फप्पलापा पटिविरतो होति, कालवादी भूतवादी अत्थवादी धम्मवादी विनयवादी, निधानवति 
वाचं भासिता कालेन, सापदेसं परियन्तवति अत्थसंहितं । 


“सो बीजगामभूतगामसमारम्भा पटिविरतो होति, एकभत्तिको होति रत्तूपरतो, विरतो विकालभोजना। 
नच्चगीतवादितविसूकदस्सना पटिविरतो होति, मालागन्धविलेपनधारणमण्डनविभूसनड्डाना पटिविरतो होति, 

उच्चासयनमहासयना पटिविरतो होति, जातरूपरजतपटिग्गहणा पटिविरतो होति, आमकधञ्जपटिग्गहणा पटिविरतो 
होति, आमकमंसपटिग्गहणा पटिविरतो होति, इत्थिकुमारिकपटिग्गहणा पटिविरतो होति, दासिदासपटिग्गहणा पटिविरतो 
होति, अजेळकपटिग्गहणा पटिविरतो होति, कुक्कुटसूकरपटिग्गहणा पटिविरतो होति, हत्थिगवास्सबळवपटिग्गहणा 
पटिविरतो होति, खेत्तवत्थुपटिग्गहणा पटिविरतो होति, दूतेय्यपहिणगमनानुयोगा पटिविरतो होति, कयविक्कया पटिविरतो 
होति, तुलाकूटकंसकूटमानकूटा पटिविरतो होति, उक्कोटनवञ्चन-निकति-साचियोगा पटिविरतो होति, छेदन- 
वधबन्धनविपरामोस-आलोप-सहसाकारा पटिविरतो होति [पस्स म० नि० १.२९३ चूळहत्थिपदोपमे]। 


“सो सन्तुट्ठी होति कायपरिहारिकेन चीवरेन कुच्छिपरिहारिकेन पिण्डपातेन । सो येन येनेव पक्कमति समादायेव 
पक्कमति । सेय्यथापि नाम पक्खी सकुणो येन येनेव डेति सपत्तभारोव डेति, एवमेव भिक्खु सन्तुद्ठो होति कायपरिहारिकेन 
चीवरेन, कुच्छिपरिहारिकेन पिण्डपातेन। सो येन येनेव पक्कमति समादायेव पक्कमति । सो इमिना अरियेन सीलक्खन्धेन 
समन्नागतो अज्झत्तं अनवज्जसुखं पटिसंवेदेति । 


“सो चकखुना रूपं दिस्वा न निमित्तग्गाही होति नानुब्यञ्जनग्गाही। यत्वाधिकरणमेनं चक्खुन्द्रियं असंवुतं विहरन्तं 
अभिज्झादोमनस्सा पापका अकुसला धम्मा अन्वास्सवेय्युं तस्स संवराय पटिपज्जति, रक्खति चकखुन्द्रियं, चक्खुन्द्रिये 


विहरन्तं अभिज्झादोमनस्सा पापका अकुसला धम्मा अन्वास्सवेय्युं तस्स संवराय पटिपज्जति, रक्खति मनिन्द्रियं मनिन्द्रिये 
संवरं आपज्जति। सो इमिना अरियेन इन्द्रियसंवरेन समन्नागतो अज्झत्तं अब्यासेकसुखं पटिसंवेदेति। 


“सो अभिक्कन्ते पटिक्कन्ते सम्पजानकारी होति, आलोकिते विलोकिते सम्पजानकारी होति, समिञ्जिते पसारिते 
सम्पजानकारी होति, सङ्घाटिपत्तचीवरधारणे सम्पजानकारी होति, असिते पीते खायिते सायिते सम्पजानकारी होति, 
उच्चारपस्सावकम्मे सम्पजानकारी होति, गते ठिते निसिन्ने सत्ते जागरिते भासिते तुण्हीभावे सम्पजानकारी होति । 


४१२. “सो इमिना च अरियेन सीलक्खन्धेन समन्नागतो, (इमाय च अरियाय सन्तुड्टिया समन्नागतो) [पस्स म० नि० 
१.२९६ चूळहत्थिपदोपमे], इमिना च अरियेन इन्द्रियसंवरेन समन्नागतो, इमिना च अरियेन सतिसम्पजञ्ञेन समन्नागतो, 
विवित्तं सेनासनं भजति -- अरञ्जं रुक्खमूलं पब्बतं कन्दरं गिरिगुहं सुसानं वनपत्थं अब्भोकासं पलालपुञ्जं । सो 
पच्छाभत्तं पिण्डपातपटिक्कन्तो निसीदति पल्लङ्क आभुजित्वा, उजुं कायं पणिधाय, परिमुखं सति उपट्टपेत्वा । सो अभिज्झं 
लोके पहाय विगताभिज्झेन चेतसा विहरति, अभिज्झाय चित्तं परिसोधेति; ब्यापादपदोसं पहाय अब्यापन्नचित्तो विहरति, 
सब्बपाणभूतहितानुकम्पी, ब्यापादपदोसा चित्तं परिसोधेति; थीनमिद्धं पहाय विगतथीनमिद्धो विहरति आलोकसञ्जी, सतो 
सम्पजानो, थीनमिद्धा चित्तं परिसोधेति; उद्भच्चकुक्कुच्चं पहाय अनुद्धतो विहरति अज्झत्तं वूपसन्तचित्तो, 
उद्भच्चकुक्कुच्चा चित्तं परिसोधेति; विचिकिच्छं पहाय तिण्णविचिकिच्छो विहरति अकथंकथी कुसलेसु धम्मेसु, 
विचिकिच्छाय चित्तं परिसोधेति । 


४१३. “सो इमे पञ्च नीवरणे पहाय चेतसो उपक्किलेसे पञ्ञाय दुब्बलीकरणे, विविच्चेब कामेहि विविच्च 
अकुसलेहि धम्मेहि सबितक्कं सविचारं विवेकजं पीतिसुखं पठमं झानं उपसम्पज्ज विहरति। पुन चपरं, भिकखवे, भिक्खु 
वितक्कविचारानं वूपसमा अज्झत्तं सम्पसादनं चेतसो एकोदिभावं अवितक्कं अविचारं समाधिजं पीतिसुखं दुतियं झानं... 

४१४. “सो चक्खुना रूपं दिस्वा पियरूपे रूपे न सारज्जति, अप्पियरूपे रूपे न ब्यापज्जति, उपट्टिकायसति च 
विहरति अप्पमाणचेतसो। तञ्च चेतोविमृत्ति पञ्जाविमृत्ति यथाभूतं पजानाति - यत्थस्स ते पापका अकुसला धम्मा 
अपरिसेसा निरुज्झन्ति। सो एवं अनुरोधविरोधविप्पहीनो यं किञ्चि वेदनं वेदेति, सुखं वा दुक्खं वा अदुक्खमसुखं वा, सो 
तं वेदनं नाभिनन्दति नाभिवदति नाज्झोसाय तिट्ठति। तस्स तं वेदनं अनभिनन्दतो अनभिवदतो अनज्झोसाय तिट्ठतो या 
वेदनासु नन्दी सा निरुज्झति। तस्स नन्दीनिरोधा उपादाननिरोधो, उपादाननिरोधा भवनिरोधो, भवनिरोधा जातिनिरोधो, 
जातिनिरोधा जरामरणं सोकपरिदेवदुक्खदोमनस्सुपायासा निरुज्झन्ति। एवमेतस्स केवलस्स दुक्खकखन्धस्स निरोधो 


मनसा धम्मं विञ्ञाय पियरूपे धम्मे न सारज्जति, अप्पियरूपे धम्मे न ब्यापज्जति, उपद्टितकायसति च विहरति 
अप्पमाणचेतसो, तञ्च चेतोविमृत्ति पञ्ञाविमृत्ति यथाभूतं पजानाति -- यत्थस्स ते पापका अकुसला धम्मा अपरिसेसा 
निरुज्झन्ति। सो एवं अनुरोधविरोधविप्पहीनो यं किञ्चि वेदनं वेदेति, सुखं वा दुक्खं वा अदुक्खमसुखं वा, सो तं वेदनं 
नाभिनन्दति नाभिवदति नाज्झोसाय तिट्ठति। तस्स तं वेदनं अनभिनन्दतो अनभिवदतो अनज्झोसाय तिट्ठतो या वेदनासु 
नन्दी सा निरुज्झति। तस्स नन्दीनिरोधा उपादाननिरोधो, उपादाननिरोधा भवनिरोधो, भवनिरोधा जातिनिरोधो, जातिनिरोधा 
जरामरणं सोकपरिदेवदुक्खदोमनस्सुपायासा निरुज्झन्ति। एवमेतस्स केवलस्स दुक्खक्खन्धस्स निरोधो होति। इमं खो मे 
तुम्हे, भिक्खवे, संखित्तेन तण्हासङ्कयविमुत्ति धारेथ, सातिं पन भिकखुं केवड़पृत्तं महातण्हाजालतण्हासङ्घाटप्पटिमुक्क न्ति । 


इदमवोच भगवा। अत्तमना ते भिक्खू भगवतो भासितं अभिनन्दुन्ति। 
महातण्हासङ्कयसुत्तं निट्टितं अद्टुमं । 
९. महाअस्सपुरसुत्तं 


४१५. एवं मे सुतं - एकं समयं भगवा अङ्गेसु विहरति अस्सपुरं नाम अङ्गानं निगमो। तत्र खो भगवा भिक्खू 
आमन्तेसि - “भिक्खवो 'ति। “भदन्ते”ति ते भिक्खू भगवतो पच्चस्सोसुं। भगवा एतदवोच - 


“समणा समणाति वो, भिक्खवे, जनो सञ्जानाति। तुम्हे च पन “के तुम्हे'ति पुडा समाना 'समणाम्हा'ति पटिजानाथ; 
तेसं वो, भिक्खवे, एबंसमञ्जानं सतं एवंपटिञ्ञानं सतं “ये धम्मा समणकरणा च ब्राह्मणकरणा च ते धम्मे समादाय 
वत्तिस्साम, एवं नो अयं अम्हाकं समञ्ञा च सच्चा भविस्सति पटिञ्ञा च भूता। येसञ्च मयं 
चीवरपिण्डपातसेनासनगिलानप्पच्चयभेसज्जपरिक्खारं परिभुञ्जाम, तेसं ते कारा अम्हेसु महप्फला भविस्सन्ति 
महानिसंसा, अम्हाकञ्चेवायं पब्बज्जा अवञ्झा भविस्सति सफला सउद्रया'ति। एवञ्हि वो, भिक्खवे, सिक्खितब्बं । 


४१६. “कतमे च, भिक्खवे, धम्मा समणकरणा च ब्राह्मणकरणा च? “हिरोत्तप्पेन समन्नागता भविस्सामा'ति एवञ्हि 
वो, भिकखवे, सिक्खितब्बं। सिया खो पन, भिक्खवे, तुम्हाकं एवमस्स - "हिरोत्तप्पेनम्ह समन्नागता, अलमेत्तावता 
कतमेत्तावता, अनुप्पत्तो नो सामञ्ञत्थो, नत्थि नो किञ्चि उत्तरिं करणीयः न्ति तावतकेनेव तुट्ठि आपज्जेय्याथ। 
आरोचयामि वो, भिक्खवे, पटिवेदयामि वो, भिक्खवे - “मा वो सामञ्ञत्थिकानं सतं सामञ्जत्थो परिहायि, सति उत्तरिं 
करणीये'। 


४१७. “किञ्च, भिक्खवे, उत्तरिं करणीयं? 'परिसुद्धो नो कायसमाचारो भविस्सति उत्तानो विवटो न च छिद्दवा 

संबुतो च। ताय च पन परिसुद्भकायसमाचारताय नेवत्तानुक्कंसेस्साम न परं वम्भेस्सामा'ति [नेवत्तानुक्कंसिस्साम न 
परं बम्भिस्सामाति (सब्बत्थ)] एवञ्हि वो, भिक्खवे, सिक्खितब्बं । सिया खो पन, भिक्खवे, तुम्हाकं एवमस्स - 
"हिरोत्तप्पेनम्ह समन्नागता, परिसुद्धो नो कायसमाचारो; अलमेत्तावता कतमेत्तावता, अनुप्पत्तो नो सामञ्ञत्थो, नत्थि नो 
किञ्चि उत्तरिं करणीय'न्ति तावतकेनेव तुङ्ढि आपज्जेय्याथ। आरोचयामि वो, भिक्खवे, पटिवेदयामि वो, भिकखवे - “मा 
वो सामञ्जत्थिकानं सतं सामञ्जत्थो परिहायि, सति उत्तरिं करणीये'। 


४१८. “किञ्च, भिक्खवे, उत्तरिं करणीयं? “परिसुद्धो नो बचीसमाचारो भविस्सति उत्तानो विवटो न च छिद्दवा 
संबुतो च। ताय च पन परिसुद्भवचीसमाचारताय नेवत्तानुक्कंसेस्साम न परं वम्भेस्सामा'ति एवञ्हि वो, भिकखवे, 
सिक्खितब्बं । सिया खो पन, भिक्खवे, तुम्हाकं एवमस्स - “हिरोत्तप्पेनम्ह समन्नागता, परिसुद्धो नो कायसमाचारो, 
परिसुद्धो वचीसमाचारो; अलमेत्तावता कतमेत्तावता, अनुप्पत्तो नो सामञ्ञत्थो, नत्थि नो किञ्चि उत्तरिं करणीयः न्ति 
तावतकेनेव तुद्ठि आपज्जेय्याथ। आरोचयामि वो, भिक्खवे, पटिवेदयामि वो, भिक्खवे -- “मा वो सामञ्ञत्थिकानं सतं 
सामञ्ञत्थो परिहायि, सति उत्तरिं करणीये'। 


४१९. “किञ्च, भिक्खवे, उत्तरिं करणीयं? “परिसुद्धो नो मनोसमाचारो भविस्सति उत्तानो विवटो न च छिद्दवा संवुतो 
च। ताय च पन परिसुद्धमनोसमाचारताय नेवत्तानुक्कंसेस्साम न परं वम्भेस्सामा'ति एवञ्हि वो, भिक्खवे, सिक्खितब्बं । 
सिया खो पन, भिक्खवे, तुम्हाकं एवमस्स - “हिरोत्तप्पेनम्ह समन्नागता, परिसुद्धो नो कायसमाचारो, परिसुद्धो 
वचीसमाचारो, परिसुद्धो मनोसमाचारो; अलमेत्तावता कतमेत्तावता, अनुप्पत्तो नो सामञ्जत्थो, नत्थि नो किञ्चि उत्तरिं 
करणीय'न्ति तावतकेनेव तुट्टि आपज्जेय्याथ। आरोचयामि वो, भिक्खवे, पटिबेदयामि वो, भिक्खवे - “मा वो 
सामञ्ञत्थिकानं सतं सामञ्जत्थो परिहायि, सति उत्तरिं करणीये'। 


४२०. “किञ्च, भिक्खवे, उत्तरिं करणीयं? 'परिसुद्धो नो आजीवो भविस्सति उत्तानो विवटो न च ठिद्दवा संबुतो च। 
ताय च पन परिसुद्धाजीवताय नेवत्तानुक्कंसेस्साम न परं वम्भेस्सामाति एवञ्हि वो, भिक्खवे, सिक्खितब्बं । सिया खो पन, 
भिक्खवे, तुम्हाकं एवमस्स - 'हिरोत्तप्पेनम्ह समन्नागता, परिसुद्धो नो कायसमाचारो, परिसुद्धो वचीसमाचारो, परिसुद्धो 
मनोसमाचारो, परिसुद्रो आजीवो; अलमेत्तावता कतमेत्तावता, अनुप्पत्तो नो सामञ्जत्थो, नत्थि नो किञ्चि उत्तरिं 
करणीय'न्ति तावतकेनेव तुड़िं आपज्जेय्याथ। आरोचयामि वो, भिक्खवे, पटिवेदयामि वो, भिक्खवे - “मा वो 
सामञ्ञत्थिकानं सतं सामञ्जत्थो परिहायि, सति उत्तरिं करणीये'। 


४२१. “किञ्च, भिक्खवे, उत्तरिं करणीयं? इन्द्रियेसु गुत्तद्वारा भविस्साम; चक्खुना रूपं दिस्वा न निमित्तग्गाही 
नानुब्यञ्जनग्गाही। यत्वाधिकरणमेनं चकखुन्द्रियं असंवुतं विहरन्तं अभिज्झादोमनस्सा पापका अकुसला धम्मा 
अन्वास्सवेय्युं, तस्स संवराय पटिपज्जिस्साम, रक्खिस्साम चकखुन्द्रियं, चकखुन्द्रिये संवरं आपज्जिस्साम | सोतेन सह 


न निमित्तग्गाही नानुब्यञ्जनग्गाही। यत्वाधिकरणमेनं मनिन्द्रियं असंवुतं विहरन्तं अभिज्झादोमनस्सा पापका अकुसला 
म्मा अन्वास्सवेय्युं, तस्स संवराय पटिपज्जिस्साम, रक्खिस्साम मनिन्द्रियं, मनिन्द्रिये संवरं आपज्जिस्सामा'ति एवञ्हि 
वो, भिक्खवे, सिक्खितब्बं। सिया खो पन, भिक्खवे, तुम्हाकं एवमस्स - "हिरोत्तप्पेनम्ह समन्नागता, परिसुद्धो नो 
कायसमाचारो, परिसुद्धो वचीसमाचारो, परिसुद्भो मनोसमाचारो, परिसुद्धो आजीवो, इन्द्रियेसुम्ह गृत्तद्वारा; अलमेत्तावता 
कतमेत्तावता, अनुप्पत्तो नो सामञ्जत्थो, नत्थि नो किञ्चि उत्तरिं करणीय'न्ति तावतकेनेव तुट्टिं आपज्जेय्याथ । 

आरोचयामि वो, भिक्खवे, पटिवेदयामि वो, भिक्खवे - “मा वो सामञ्ञत्थिकानं सतं सामञ्जत्थो परिहायि, सति 
उत्तरिं करणीये' । 


४२२. “किञ्च, भिक्खवे, उत्तरिं करणीयं? “भोजने मत्तञ्जुनो भविस्साम, पटिसङ्घा योनिसो आहारं आहरिस्साम, 
नेव दवाय न मदाय न मण्डनाय न विभूसनाय यावदेव इमस्स कायस्स ठितिया यापनाय, विहिंसूपरतिया, 
ब्रह्मचरियानुग्गहाय, इति पुराणञ्च वेदनं पटिहङ्काम नवञ्च वेदनं न उप्पादेस्साम, यात्रा च नो भविस्सति, अनवज्जता च, 
फासु विहारो चा'ति एवञ्हि बो, भिक्खवे, सिक्खितब्बं । सिया खो पन, भिकखवे, तुम्हाकं एवमस्स - 'हिरोत्तप्पेनम्ह 
समन्नागता, परिसुद्धो नो कायसमाचारो, परिसुद्धो वचीसमाचारो, परिसुद्धो मनोसमाचारो, परिसुद्धो आजीवो, इन्द्रियेसुम्ह 
गुत्तद्वारा, भोजने मत्तञ्जुनो; अलमेत्तावता कतमेत्तावता, अनुप्पत्तो नो सामञ्ञत्थो, नत्थि नो किञ्चि उत्तरिं करणीय'न्ति 
तावतकेनेव तुटटिं आपज्जेय्याथ। आरोचयामि वो, भिक्खवे, पटिवेदयामि वो, भिक्खवे - “मा वो, सामञ्ञत्थिकानं सतं 
सामञ्ञत्थो परिहायि सति उत्तरिं करणीये* । 


४२३. “किञ्च, भिक्खवे, उत्तरिं करणीयं? 'जागरियं अनुयृत्ता भविस्साम, दिवसं चङ्कमेन निसज्जाय आवरणीयेहि 
धम्मेहि चित्तं परिसोधेस्साम । रत्तिया पठमं यामं चङ्कमेन निसज्जाय आवरणीयेहि धम्मेहि चित्तं परिसोधेस्साम । रत्तिया 
मञ्झिमं यामं दक्खिणेन पस्सेन सीहसेय्यं कप्पेस्साम पादे पादं अच्चाधाय, सतो सम्पजानो उट्ठानसञ्ञं मनसि करित्वा । 
रत्तिया पच्छिमं यामं पच्चुड्ठाय चङ्कमेन निसज्जाय आवरणीयेहि धम्मेहि चित्तं परिसोधेस्सामा'ति, एवञ्हि वो, भिक्खवे, 
सिक्खितब्बं । सिया खो पन, भिक्खवे, तुम्हाकं एवमस्स - हिरोत्तप्पेनम्ह समन्नागता, परिसुद्धो नो कायसमाचारो, 
परिसुद्धो वचीसमाचारो, परिसुद्धो मनोसमाचारो, परिसुद्धो आजीवो, इन्द्रियेसुम्ह गुत्तद्वारा, भोजने मत्तञ्जुनो, जागरियं 
अनुयुत्ता; अलमेत्तावता कतमेत्तावता, अनुप्पत्तो नो सामञ्जत्थो, नत्थि नो किञ्चि उत्तरिं करणीयः न्ति, तावतकेनेव तुट्ठि 
आपज्जेय्याथ। आरोचयामि वो, भिक्खवे, पटिवेदयामि वो, भिक्खवे - “मा वो, सामञ्जत्थिकानं सतं सामञ्जत्थो 
परिहायि सति उत्तरिं करणीये'। 


४२४. “किञ्च, भिक्खवे, उत्तरिं करणीयं? "सतिसम्पजञ्ञेन समन्नागता भविस्साम, अभिक्कन्ते पटिक्कन्ते 
सम्पजानकारी, आलोकिते विलोकिते सम्पजानकारी, समिञ्जिते पसारिते सम्पजानकारी, सङ्घाटिपत्तचीवरधारणे 
सम्पजानकारी, असिते पीते खायिते सायिते सम्पजानकारी, उच्चारपस्सावकम्मे सम्पजानकारी, गते ठिते निसिन्ने सृत्ते 
जागरिते भासिते तुण्हीभावे सम्पजानकारी'ति, एवज्हि वो, भिक्खवे, सिक्खितब्बं । सिया खो पन, भिक्खवे, तुम्हाकं 
एवमस्स - "हिरोत्तप्पेनम्ह समन्नागता, परिसुद्धो नो कायसमाचारो, परिसुद्धो बचीसमाचारो, परिसुद्धो मनोसमाचारो, 
परिसुद्धो आजीवो, इन्द्रियेसुम्ह गृत्तद्वारा, भोजने मत्तञ्ञुनो, जागरियं अनुयुत्ता, सतिसम्पजञ्जेन समन्नागता; अलमेत्तावता 
कतमेत्तावता, अनुप्पत्तो नो सामञ्ञत्थो, नत्थि नो किञ्चि उत्तरिं करणीयः न्ति तावतकेनेव तुट्ठि आपज्जेय्याथ। 
आरोचयामि वो, भिक्खवे, पटिवेदयामि वो, भिकखवे - “मा वो, सामञ्जत्थिकानं सतं सामञ्जत्थो परिहायि सति उत्तरिं 
करणीये'। 


४२५. “किञ्च, भिक्खवे, उत्तरिं करणीयं? इध, भिक्खवे, भिक्खु विवित्तं सेनासनं भजति -- अरञ्जं रुक्खमूलं 
पब्बतं कन्दरं गिरिगुहं सुसानं बनप्पत्थं अब्भोकासं पलालपुञ्जं । सो पच्छाभत्तं पिण्डपातपटिक्कन्तो निसीदति पल्लङ्कं 
आभुजित्वा, उजुं कायं पणिधाय परिमुखं सतिं उपट्टुपेत्वा । सो अभिज्झं लोके पहाय विगताभिज्झेन चेतसा विहरति, 
अभिज्झाय चित्तं परिसोधेति; ब्यापादपदोसं पहाय अब्यापन्नचित्तो विहरति, सब्बपाणभूतहितानुकम्पी, ब्यापादपदोसा चित्तं 

परिसोधेति; थीनमिद्धं पहाय विगतथीनमिद्धो विहरति, आलोकसञ्जी सतो सम्पजानो, थीनमिद्धा चित्तं परिसोधेति; 
उद्भच्चकुक्कुच्चं पहाय अनुद्धतो विहरति, अज्झत्तं वूपसन्तचित्तो, उद्भच्चकुक्कुच्चा चित्तं परिसोधेति; विचिकिच्छं पहाय 
तिण्णविचिकिच्छो विहरति, अकथंकथी कुसलेसु धम्मेसु, विचिकिच्छाय चित्तं परिसोधेति। 


४२६. “सेय्यथापि, भिक्खवे, पुरिसो इणं आदाय कम्मन्ते पयोजेय्य। तस्स ते कम्मन्ता समिज्झेय्युं [सम्पज्जेय्युं 
(स्या० कं० क०)]। सो यानि च पोराणानि इणमूलानि तानि च ब्यन्ती [ब्यन्तिं (क०), ब्यन्ति (पी०)] करेय्य, सिया चस्स 
उत्तरिं अवसिट्टं दारभरणाय। तस्स एवमस्स - `अहं खो पुब्बे इणं आदाय कम्मन्ते पयोजेसिं, तस्स मे ते कम्मन्ता 
समिञ्झिंसु । सोहं यानि च पोराणानि इणमूलानि तानि च ब्यन्ती अकासि, अत्थि च मे उत्तरिं अवसिट्ठुं दारभरणाया'ति। सो 
ततोनिदानं लभेथ पामोज्जं, अधिगच्छेय्य सोमनस्सं । 


“सेय्यथापि, भिक्खवे, पुरिसो आबाधिको अस्स दुक्खितो बाळहगिलानो, भत्तञ्चस्स नच्छादेय्य, न चस्स काये 
बलमत्ता। सो अपरेन समयेन तम्हा आबाधा मुच्चेय्य, भत्तञ्चस्स छादेय्य, सिया चस्स काये बलमत्ता। तस्स एवमस्स - 
“अहं खो पुब्बे आबाधिको अहोसि दुक्खितो बाळहगिलानो, भत्तञ्च मे नच्छादेसि, न च मे आसि काये बलमत्ता, सोम्हि 
एतरहि तम्हा आबाधा मृत्तो, भत्तञ्च मे छादेति, अत्थि च मे काये बलमत्ता'ति। सो ततोनिदानं लभेथ पामोज्जं, 
अधिगच्छेय्य सोमनस्सं । 


““सेय्यथापि, भिक्खवे, पुरिसो बन्धनागारे बद्धो अस्स। सो अपरेन समयेन तम्हा बन्धना मुच्चेय्य सोत्थिना अब्भयेन 
[अब्ययेन (सी० पी०)], न चस्स किञ्चि भोगानं बयो | तस्स एवमस्स -- “अहं खो पुब्बे बन्धनागारे बद्धो अहोसिं, सोम्हि 
एतरहि तम्हा बन्धना मृत्तो, सोत्थिना अब्भयेन, नत्थि च मे किञ्चि भोगानं बयो'ति। सो ततोनिदानं लभेथ पामोज्जं, 
अधिगच्छेय्य सोमनस्सं । 


“सेय्यथापि, भिक्खवे, पुरिसो दासो अस्स अनत्ताधीनो पराधीनो न येनकामंगमो। सो अपरेन समयेन तम्हा दासब्या 
मुच्चेय्य अत्ताधीनो अपराधीनो भृजिस्सो येनकामंगमो। तस्स एवमस्स - “अहं खो पुब्बे दासो अहोसि अनत्ताधीनो 
पराधीनो न येनकामंगमो, सोम्हि एतरहि तम्हा दासब्या मृत्तो अत्ताधीनो अपराधीनो भृजिस्सो येनकामंगमो'ति। सो 
ततोनिदानं लभेथ पामोज्जं, अधिगच्छेय्य सोमनस्सं । 


“सेय्यथापि, भिक्खवे, पुरिसो सधनो सभोगो कन्तारद्भानमग्गं पटिपज्जेय्य [सीलक्खन्धवग्गपाळिया किञ्चि 
विसदिसं]। सो अपरेन समयेन तम्हा कन्तारा नित्थरेय्य सोत्थिना अब्मयेन, न चस्स किञ्चि भोगानं बयो | तस्स एवमस्स 
-- “अहं खो पुब्बे सधनो सभोगो कन्तारद्भानमग्गं पटिपज्जिं। सोम्हि एतरहि तम्हा कन्तारा नित्थिण्णो सोत्थिना अब्भयेन, 
नत्थि च मे किञ्चि भोगानं वयो ति। सो ततोनिदानं लभेथ पामोज्जं, अधिगच्छेय्य सोमनस्सं । 


“एवमेव खो, भिक्खवे, भिक्खु यथा इणं यथा रोगं यथा बन्धनागारं यथा दासब्यं यथा कन्तारद्धानमग्गं, इमे पञ्च 
नीवरणे अप्पहीने अत्तनि समनुपस्सति। सेय्यथापि, भिक्खवे, आणण्यं यथा आरोग्यं यथा बन्धनामोक्खं यथा भृजिस्सं 
यथा खेमन्तभूमि; एवमेव भिक्खु इमे पञ्च नीवरणे पहीने अत्तनि समनुपस्सति। 


४२७. “सो इमे पञ्च नीवरणे पहाय चेतसो उपक्किलेसे पञ्ञाय दुब्बलीकरणे, विविच्चेव कामेहि विविच्च 
अकुसलेहि धम्मेहि, सवितक्कं सविचारं विवेकजं पीतिसुखं पठमं झानं उपसम्पज्ज विहरति। सो इममेव कायं विवेकजेन 

पीतिसुखेन अभिसन्देति परिसन्देति परिपूरेति परिप्फरति, नास्स किञ्चि सब्बावतो कायस्स विवेकजेन पीतिसुखेन 
अप्फुटं होति। सय्यथापि, भिक्खवे, दक्खो न्हापको [नहापको (सी० स्या० कं० पी०)] वा न्हापकन्तेवासी वा कंसथाले 
न्हानीयचुण्णानि [नहानीयचुण्णानि (सी० स्याः कं० पी०)] आकिरित्वा उदकेन परिप्फोसकं परिप्फोसकं सन्नेय्य। सायं 
न्हानीयपिण्डि स्रेहानुगता स्रेहपरेता सन्तरबाहिरा, फुटा ख्रेहेन न च पग्घरिणी। एवमेव खो, भिक्खवे, भिक्खु इममेव कायं 
विवेकजेन पीतिसुखेन अभिसन्देति परिसन्देति परिपूरेति परिप्फरति, नास्स किञ्चि सब्बावतो कायस्स विवेकजेन 
पीतिसुखेन अप्फुटं होति । 


४२८. “पुन चपरं, भिक्खवे, भिक्खु वितक्कविचारानं वूपसमा अज्झत्तं सम्पसादनं चेतसो एकोदिभावं अवितक्कं 
अविचारं समाधिजं पीतिसुखं दुतियं झानं उपसम्पज्ज विहरति। सो इममेव कायं समाधिजेन पीतिसुखेन अभिसन्देति 
परिसन्देति परिपूरेति परिप्फरति, नास्स किञ्चि सब्बावतो कायस्स समाधिजेन पीतिसुखेन अप्फुटं होति । सेय्यथापि, 
भिक्खवे, उदकरहदो उब्भिदोदको [उब्भितोदको (क०)]। तस्स नेवस्स पुरत्थिमाय दिसाय उदकस्स आयमुखं, न 
पच्छिमाय दिसाय उदकस्स आयमुखं, न उत्तराय दिसाय उदकस्स आयमुखं, न दक्खिणाय दिसाय उदकस्स आयमुखं, 
देवो च न कालेन कालं सम्माधारं अनुप्पवेच्छेय्य। अथ खो तम्हाव उदकरहदा सीता वारिधारा उब्मिज्जित्वा तमेव 
उदकरहदं सीतेन वारिना अभिसन्देय्य परिसन्देय्य परिपूरेय्य परिप्फरेय्य, नास्स किञ्चि सब्बावतो उदकरहदस्स सीतेन 
वारिना अप्फुटं अस्स। एवमेव खो, भिक्खवे, भिक्खु इममेव कायं समाधिजेन पीतिसुखेन अभिसन्देति परिसन्देति 
परिपूरेति परिप्फरति, नास्स किञ्चि सब्बावतो कायस्स समाधिजेन पीतिसुखेन अप्फुटं होति। 


४२९. “पुन चपरं, भिकखवे, भिक्खु पीतिया च विरागा उपेक्खको च विहरति, सतो च सम्पजानो, सुखञ्च कायेन 
पटिसंवेदेति, यं तं अरिया आचिकखन्ति -- “उपेक्खको सतिमा सुखविहारी'ति ततियं झानं उपसम्पज्ज विहरति। सो 
इममेव कायं निप्पीतिकेन सुखेन अभिसन्देति परिसन्देति परिपूरेति परिप्फरति, नास्स किञ्चि सब्बावतो कायस्स 
निप्पीतिकेन सुखेन अप्फुटं होति। सेय्यथापि, भिकखवे, उप्पलिनियं वा पदुमिनियं वा पुण्डरीकिनियं वा अप्पेकच्चानि 
उप्पलानि वा पदुमानि वा पुण्डरीकानि वा उदके जातानि उदके संवड्डानि उदकानुग्गतानि अन्तोनिमुग्गपोसीनि, तानि याव 
चग्गा याव च मूला सीतेन वारिना अभिसन्नानि परिसन्नानि परिपूरानि परिप्फुटानि, नास्स [न नेसं (सी०)] किञ्चि 
सब्बावतं उप्पलानं वा पदुमानं वा पुण्डरीकानं वा सीतेन वारिना अप्फुटं अस्स। एवमेव खो, भिक्खवे, भिक्खु इममेव कायं 
निप्पीतिकेन सुखेन अभिसन्देति परिसन्देति परिपूरेति परिप्फरति, नास्स किञ्चि सब्बावतो कायस्स निप्पीतिकेन सुखेन 
अप्फुटं होति। 


४३०. “पुन चपरं, भिक्खवे, भिक्खु सुखस्स च पहाना दुक्खस्स च पहाना, पुब्बेब सोमनस्सदोमनस्सानं अत्थङ्गमा, 
अदुक्खमसुखं उपेक्खासतिपारिसुद्धि चतुत्थं झानं उपसम्पज्ज विहरति। सो इममेव कायं परिसुद्धेन चेतसा परियोदातेन 
फरित्वा निसिन्नो होति, नास्स किञ्चि सब्बावतो कायस्स परिसुद्धेन चेतसा परियोदातेन अप्फुटं होति। सेय्यथापि, 
भिक्खवे, पुरिसो ओदातेन वत्थेन ससीसं पारुपेत्वा निसिन्नो अस्स, नास्स किञ्चि सब्बावतो कायस्स ओदातेन वत्थेन 
अप्फुटं अस्स । एवमेव खो, भिक्खवे, भिक्खु इममेव कायं परिसुद्धेन चेतसा परियोदातेन फरित्वा निसिन्नो होति, नास्स 
किञ्चि सब्बावतो कायस्स परिसुद्धेन चेतसा परियोदातेन अप्फुटं होति। 


४३१. “सो एवं समाहिते चित्ते परिसुद्भे परियोदाते अनङ्गणे विगतूपक्किलेसे मुदुभूते कम्मनिये ठिते आनेञ्जप्पत्ते 
पुब्बेनिवासानुस्सतिजाणाय चित्तं अभिनिन्नामेति। सो अनेकविहितं पुब्बेनिवासं अनुस्सरति, सेय्यथिदं - एकम्पि जाति, 

गामा अञ्ञं गामं गच्छेय्य, तम्हापि गामा अञ्ञं गामं गच्छेय्य, सो तम्हा गामा सकंयेव गामं पच्चागच्छेय्य। तस्स एवमस्स 
-- अहँ खो सकम्हा गामा अमुं गामं अगच्छिं [अगच्छिं (सी० स्या० कं० पी०)], तत्रपि एवं अट्टासि एवं निसीदि एवं 
अभासिं एवं तुण्ही अहोसि; तम्हापि गामा अमुं गामं अगच्छिं, तत्रपि एवं अट्ठासि एवं निसीदि एवं अभासिं एवं तुण्ही 
अहोसि; सोम्हि तम्हा गामा सकंयेव गामं पच्चागतो'ति। एवमेव खो, भिकखवे, भिक्खु अनेकविहितं पुब्बेनिवासं 


४३२. “सो एवं समाहिते चित्ते परिसुद्धे परियोदाते अनङ्गणे विगतूपक्किलेसे मुदुभूते कम्मनिये ठिते आनेञ्जप्पत्ते 
सत्तानं चुतूपपातञाणाय चित्तं अभिनिन्नामेति । सो दिब्बेन चक्खुना विसुद्धेन अतिक्कन्तमानुसकेन सत्ते पस्सति चवमाने 


सद्वारा [सन्नद्वारा (क०)]। तत्थ चक्खुमा पुरिसो मज्झे ठितो पस्सेय्य मनुस्से गेहं पविसन्तेपि निक्खमन्तेपि, अनुचङ्कमन्तेपि 
अनुविचरन्तेपि । एवमेव खो, भिक्खवे, भिक्खु दिब्बेन चक्खुना विसुद्रेन अतिक्कन्तमानुसकेन सत्ते पस्सति चवमाने 
उपपज्जमाने हीने पणीते सुवण्णे दुब्बण्णे, सुगते दुग्गते यथाकम्मूपगे सत्ते पजानाति...पे०...। 


४३३. “सो एवं समाहिते चित्ते परिसुद्धे परियोदाते अनङ्गणे विगतूपक्किलेसे मुदुभूते कम्मनिये ठिते आनेञ्जप्पत्ते 
आसवानं खयजाणाय चित्तं अभिनिन्नामेति । सो “इदं दुक्ख'न्ति यथाभूतं पजानाति, `अयं दुक्खसमुदयो'ति यथाभूतं 
पजानाति, “अयं दुक्खनिरोधो ति यथाभूतं पजानाति, `अयं दुक्खनिरोधगामिनी पटिपदाःति यथाभूतं पजानाति। “इमे 
आसवा'ति यथाभूतं पजानाति, “अयं आसवसमुदयो'ति यथाभूतं पजानाति, “अयं आसवनिरोधो'ति यथाभूतं पजानाति, 
“अयं आसवनिरोधगामिनी पटिपदा'ति यथाभूतं पजानाति। तस्स एवं जानतो एवं पस्सतो कामासवापि चित्तं विमुच्चति, 
भवासवापि चित्तं विमुच्चति, अविज्जासवापि चित्तं विमुच्चति । विमृत्तस्मिं विमुत्तमिति जाणं होति -- 'खीणा जाति, वुसितं 
ब्रह्मचरियं, कतं करणीयं, नापरं इत्थत्ताया'ति पजानाति। 


“सेय्यथापि, भिकखवे, पब्बतसङ्घेपे उदकरहदो अच्छो विप्पसन्नो अनाविलो । तत्थ चकखुमा पुरिसो तीरे ठितो 
पस्सेय्य सिप्पिसम्बुकम्पि [सिप्पिकसम्बुकम्पि (स्या० कं क०)] सक्खरकथलम्पि मच्छगुम्बम्पि, चरन्तम्पि तिट्ठन्तम्पि । 
तस्स एवमस्स -- “अयं खो उदकरहदो अच्छो विप्पसन्नो अनाविलो । तत्रिमे सिप्पिसम्बुकापि सक्खरकथलापि 
मच्छगुम्बापि चरन्तिपि तिटटन्तिपीति। एवमेव खो, भिक्खवे, भिक्खु “इदं दुक्ख' न्ति यथाभूतं पजानाति...पे०... नापरं 
इत्थत्तायाति पजानाति। 


४३४. “अयं वुच्चति, भिक्खवे, भिक्खु “समणो'* इतिपि 'ब्राह्मणो'इतिपि 'न्हातको'इतिपि 'वेदगू"इतिपि 
“सोत्तियो'इतिपि 'अरियो'इतिपि “अरहं'इतिपि। कथञ्च, भिक्खवे, भिक्खु समणो होति? समितास्स होन्ति पापका 
अकुसला धम्मा, संकिलेसिका, पोनोब्भविका, सदरा, दुक्खविपाका, आयतिं, जातिजरामरणिया। एवं खो, भिक्खवे, 
भिक्खु समणो होति। 


“कथञ्च, भिक्खवे, भिक्खु ब्राह्मणो होति? बाहितास्स होन्ति पापका अकुसला धम्मा, संकिलेसिका, पोनोब्भविका, 
सदरा, दुकखविपाका, आयति, जातिजरामरणिया। एवं खो, भिक्खवे, भिक्खु ब्राह्मणो होति । 


“कथञ्च, भिकखवे, भिक्खु न्हातको [नहातको (सी० स्या० कं० पी०)] होति? न्हातास्स होन्ति पापका अकुसला 

धम्मा, संकिलेसिका, पोनोब्मविका, सदरा, दुक्खविपाका, आयतिं, जातिजरामरणिया । एवं खो, भिक्खवे, भिक्खु 
न्हातको होति। 


“कथञ्च, भिक्खवे, भिक्खु वेदगू होति? विदितास्स होन्ति पापका अकुसला धम्मा, संकिलेसिका, पोनोब्भविका, 
सदरा, दुक्खविपाका, आयतिं, जातिजरामरणिया। एवं खो, भिक्खवे, भिक्खु वेदगू होति। 


“कथञ्च, भिक्खवे, भिक्खु सोत्तियो होति? निस्सुतास्स होन्ति पापका अकुसला धम्मा, संकिलेसिका, 
पोनोब्भविका, सदरा, दुकखविपाका, आयतिं, जातिजरामरणिया। एवं खो, भिक्खवे, भिक्खु सोत्तियो होति । 


“कथज्च, भिक्खवे, भिक्खु अरियो होति? आरकास्स होन्ति पापका अकुसला धम्मा, संकिलेसिका, पोनोब्भविका, 
सदरा, दुकखविपाका, आयतिं, जातिजरामरणिया। एवं खो, भिक्खवे, भिक्खु अरियो होति। 


“कथञ्च, भिक्खवे, भिक्खु अरहं होति? आरकास्स होन्ति पापका अकुसला धम्मा, संकिलेसिका, पोनोब्भविका, 
सदरा, दुकखविपाका, आयतिं, जातिजरामरणिया। एवं खो, भिकखवे, भिक्खु अरहं होती 'ति। 


इदमवोच भगवा। अत्तमना ते भिक्खू भगवतो भासितं अभिनन्दुन्ति। 
महाअस्सपुरसुत्तं निद्धितं नवमं । 
१०. चूळअस्सपुरसुत्तं 


४३५. एवं मे सुतं - एकं समयं भगवा अङ्गेसु विहरति अस्सपुरं नाम अङ्गानं निगमो। तत्र खो भगवा भिक्खू 
आमन्तेसि - “भिक्खवो 'ति। “भदन्ते”ति ते भिक्खू भगवतो पच्चस्सोसुं। भगवा एतदवोच - “समणा समणाति वो, 
भिक्खवे, जनो सञ्जानाति । तुम्हे च पन “के तुम्हे'ति पुडा समाना 'समणाम्हा'ति पटिजानाथ। तेसं वो, भिक्खवे, 
एवंसमञ्जानं सतं एवंपटिञ्ञानं सतं - “या समणसामीचिप्पटिपदा तं पटिपज्जिस्साम; एवं नो अयं अम्हाकं समञ्ञा च 
सच्चा भविस्सति पटिञ्ञा च भूता; येसञ्च मयं चीवरपिण्डपातसेनासनगिलानप्पच्चयभेसज्जपरिक्खारं परिभुञ्जाम, तेसं 
ते कारा अम्हेसु महप्फला भविस्सन्ति महानिसंसा, अम्हाकञ्चेवायं पब्बज्जा अवञ्झा भविस्सति सफला सउद्रया'ति। 
एवञ्हि वो, भिक्खवे, सिक्खितब्बं । 


४३६. “कथञ्च, भिक्खवे, भिक्खु न समणसामीचिप्पटिपदं पटिपन्नो होति? यस्स कस्सचि, भिक्खवे, भिक्खुनो 
अभिज्झालुस्स अभिज्झा अप्पहीना होति, ब्यापन्नचित्तस्स ब्यापादो अप्पहीनो होति, कोधनस्स कोधो अप्पहीनो होति, 
उपनाहिस्स उपनाहो अप्पहीनो होति, मक्खिस्स मक्खो अप्पहीनो होति, पळासिस्स पळासो अप्पहीनो होति, इस्सुकिस्स 
इस्सा अप्पहीना होति, मच्छरिस्स मच्छरियं अप्पहीनं होति, सठस्स साठेय्यं अप्पहीनं होति, मायाविस्स माया अप्पहीना 
होति, पापिच्छस्स पापिका इच्छा अप्पहीना होति, मिच्छादिड्टिकस्स मिच्छादिड्टि अप्पहीना होति -- इमेसं खो अहं, भिक्खवे, 
समणमलानं समणदोसानं समणकसटानं आपायिकानं ठानानं दुग्गतिवेदनियानं अप्पहाना “न समणसामीचिप्पटिपदं 
पटिपन्नो'ति बदामि । सेय्यथापि, भिक्खवे, मतजं नाम आवुधजातं उभतोधारं पीतनिसितं। तदस्स सङ्घाटिया सम्पारुतं 
सम्पलिवेठितं | तथूपमाहं, भिकखवे, इमस्स भिकखुनो पब्बज्जं वदामि । 

४३७. “नाहं, भिक्खवे, सङ्घाटिकस्स सङ्घाटिधारणमत्तेन सामञ्जं वदामि। नाहं, भिक्खवे, अचेलकस्स 
अचेलकमत्तेन सामञ्जं वदामि । नाहं, भिक्खवे, रजोजल्लिकस्स रजोजल्लिकमत्तेन सामञ्ञं वदामि । नाहं, भिक्खवे, 
उदकोरोहकस्स उदकोरोहणमत्तेन [उदकोरोहकमत्तेन (सी० पी०)] सामञ्ञं वदामि । नाहं, भिक्खवे, रुक्खमूलिकस्स 
रुक्खमूलिकमत्तेन सामञ्ञं वदामि। नाहं, भिक्खवे, अब्भोकासिकस्स अब्भोकासिकमत्तेन सामञ्ञं वदामि । नाहं, 
भिक्खवे, उब्भटुकस्स उब्भटुकमत्तेन सामञ्ञं वदामि । नाहं, भिक्खवे, परियायभत्तिकस्स परियायभत्तिकमत्तेन सामञ्ञं 
बदामि। नाहं, भिक्खवे, मन्तज्झायकस्स मन्तज्झायकमत्तेन सामञ्ञं वदामि। नाहं, भिक्खवे, जटिलकस्स जटाधारणमत्तेन 
सामञ्जं वदामि। 


“सङ्घाटिकस्स चे, भिक्खवे, सङ्घाटिधारणमत्तेन अभिज्झालुस्स अभिज्झा पहीयेथ, ब्यापन्नचित्तस्स ब्यापादो पहीयेथ, 
कोधनस्स कोधो पहोयेथ, उपनाहिस्स उपनाहो पहीयेथ, मक्खिस्स मक्खो पहोयेथ, पळासिस्स पळासो पहीयेथ, इस्सुकिस्स 
इस्सा पहीयेथ, मच्छरिस्स मच्छरियं पहीयेथ, सठस्स साठेय्यं पहीयेथ, मायाविस्स माया पहीयेथ, पापिच्छस्स पापिका इच्छा 
पहीयेथ, मिच्छादिड्टिकस्स मिच्छादिट्टि पहीयेथ, तमेनं मित्तामच्चा जातिसालोहिता जातमेव नं सङ्घाटिकं करेय्युं 
सङ्घाटिकत्तमेव [संघाटीकत्ते चेव (क०)] समादपेय्युं - 'एहि त्वं, भद्रमुख, सङ्घाटिको होहि, सङ्घाटिकस्स ते सतो 
सङ्घाटिधारणमत्तेन अभिज्झालुस्स अभिज्झा पहीयिस्सति, ब्यापन्नचित्तस्स ब्यापादो पहीयिस्सति, कोधनस्स कोधो 
पहीयिस्सति, उपनाहिस्स उपनाहो पहीयिस्सति, मक्खिस्स मक्खो पहीयिस्सति, पळासिस्स पळासो पहीयिस्सति, 
इस्सुकिस्स इस्सा पहीयिस्सति, मच्छरिस्स मच्छरियं पहीयिस्सति, सठस्स साठेय्यं पहीयिस्सति, मायाविस्स माया 
पहोयिस्सति, पापिच्छस्स पापिका इच्छा पहीयिस्सति, मिच्छादिद्विकस्स मिच्छादिट्टि पहीयिस्सती'ति। यस्मा च खो अहं, 
भिक्खवे, सङ्घाटिकम्पि इधेकच्चं पस्सामि अभिज्झालुं ब्यापन्नचित्तं कोधनं उपनाहिं मक्खिं पळासिं इस्सुकि मच्छरिं सठं 
मायावि पापिच्छं मिच्छादिद्रिकं, तस्मा न सङ्घाटिकस्स सङ्घाटिधारणमत्तेन सामञ्ञं बदामि। 


अभिज्झालुस्स अभिज्झा पहीयेथ, ब्यापन्नचित्तस्स ब्यापादो पहीयेथ, कोधनस्स कोधो पहीयेथ, उपनाहिस्स उपनाहो 
पहीयेथ, मक्खिस्स मक्खो पहीयेथ, पळासिस्स पळासो पहीयेथ, इस्सुकिस्स इस्सा पहीयेथ, मच्छरिस्स मच्छरियं पहीयेथ, 
सठस्स साठेय्यं पहीयेथ, मायाविस्स माया पहीयेथ, पापिच्छस्स पापिका इच्छा पहीयेथ, मिच्छादिड्टिकस्स मिच्छादिट्टि 
पहीयेथ, तमेनं मित्तामच्चा जातिसालोहिता जातमेव नं जटिलकं करेय्युं, जटिलकत्तमेव [जटिलकत्ते चेव (क०)] 
समादपेय्युं - 'एहि त्वं, भद्रमुख, जटिलको होहि, जटिलकस्स ते सतो जटाधारणमत्तेन अभिज्झालुस्स अभिज्झा 
पहीयिस्सति ब्यापन्नचित्तस्स व्यापादो पहीयिस्सति, कोधनस्स कोधो पहीयिस्सति...पे०... पापिच्छस्स पापिका इच्छा 
पहीयिस्सति मिच्छादिट्टिकस्स मिच्छादि्टि पहोयिस्सती'ति। यस्मा च खो अहं, भिक्खवे, जटिलकम्पि इधेकच्चं पस्सामि 
अभिज्झालुं ब्यापन्नचित्तं कोधनं उपनाहिं मक्खि पलासिं इस्सुकिं मच्छरिं सठं मायावि पापिच्छं मिच्छादिट्ठि, तस्मा न 
जटिलकस्स जटाधारणमत्तेन सामञ्ञं वदामि । 


४३८. “कथञ्च, भिकखवे, भिक्खु समणसामीचिप्पटिपदं पटिपन्नो होति? यस्स कस्सचि, भिक्खवे, भिकखुनो 
अभिज्झालुस्स अभिज्झा पहीना होति, ब्यापन्नचित्तस्स ब्यापादो पहीनो होति, कोधनस्स कोधो पहीनो होति, उपनाहिस्स 
उपनाहो पहीनो होति, मक्खिस्स मक्खो पहीनो होति, पळासिस्स पळासो पहीनो होति, इस्सुकिस्स इस्सा पहीना होति, 

मच्छरिस्स मच्छरियं पहीनं होति, सठस्स साठेय्यं पहीनं होति, मायाविस्स माया पहीना होति, पापिच्छस्स पापिका 
इच्छा पहीना होति, मिच्छादिद्रिकस्स मिच्छादिट्टि पहीना होति -- इमेसं खो अहं, भिक्खवे, समणमलानं समणदोसानं 
समणकसटानं आपायिकानं ठानानं दुग्गतिवेदनियानं पहाना समणसामीचिप्पटिपदं पटिपन्नो'ति वदामि। सो सब्बेहि इमेहि 
पापकेहि अकुसलेहि धम्मेहि विसुद्भमत्तानं समनुपस्सति ( ) [(विमुत्तमत्तानं समनुपस्सति) (सी० स्या० कं० पी०)] | तस्स 
सब्बेहि इमेहि पापकेहि अकुसलेहि धम्मेहि विसुद्भमत्तानं समनुपस्सतो ( ) [(विमुत्तमत्तानं समनुपस्सतो) (सी० स्या० कं० 
पी०)] पामोज्जं जायति, पमुदितस्स पीति जायति, पीतिमनस्स कायो पस्सम्भति, पस्सद्भकायो सुखं वेदेति, सुखिनो चित्तं 
समाधियति। 


“सो मेत्तासहगतेन चेतसा एकं दिसं फरित्वा विहरति, तथा दुतियं, तथा ततियं, तथा चतुत्थं । इति उद्भमधो तिरियं 
सब्बधि सब्बत्तताय सब्बावन्तं लोकं मेत्तासहगतेन चेतसा विपुलेन महग्गतेन अप्पमाणेन अवेरेन अब्याबज्झेन फरित्वा 


तथा दुतियं, तथा ततियं, तथा चतुत्थं । इति उद्धमधो तिरियं सब्बधि सब्बत्तताय सब्बावन्तं लोकं उपेकखासहगतेन चेतसा 
विपुलेन महग्गतेन अप्पमाणेन अवेरेन अब्याबज्झेन फरित्वा विहरति। सेय्यथापि, भिक्खवे, पोकखरणी अच्छोदका 
सातोदका सीतोदका सेतका सुपतित्था रमणीया। पुरत्थिमाय चेपि दिसाय पुरिसो आगच्छेय्य घम्माभितत्तो घम्मपरेतो 
किलन्तो तसितो पिपासितो। सो तं पोकखरणि आगम्म विनेय्य उदकपिपासं विनेय्य घम्मपरिळाहं...पे०... पच्छिमाय चेपि 


आगच्छेय्य। यतो कुतो चेपि नं पुरिसो आगच्छेय्य घम्माभितत्तो घम्मपरेतो, किलन्तो तसितो पिपासितो । सो तं पोक्खरणिं 
आगम्म विनेय्य उदकपिपासं, विनेय्य घम्मपरिळाहं । एवमेव खो, भिक्खवे, खत्तियकुला चेपि अगारस्मा अनगारियं 
पब्बजितो होति, सो च तथागतप्पवेदितं धम्मविनयं आगम्म, एवं मेत्तं करुणं मुदितं उपेक्खं भावेत्वा लभति अज्झत्तं [तमहं 


तथागतप्पवेदितं धम्मविनयं आगम्म, एवं मेत्तं करुणं मुदितं उपेक्खं भावेत्वा लभति अज्झत्तं वूपसमं । अज्झत्तं वूपसमा 
"समणसामीचिप्पटिपदं पटिपन्नो'ति वदामि । 


“खत्तियकुला चेपि अगारस्मा अनगारियं पब्बजितो होति। सो च आसवानं खया अनासवं चेतोविमुत्ति पञ्ञाविमृत्ति 
दिट्टेव धम्मे सयं अभिञ्जा सच्छिकत्वा उपसम्पज्ज विहरति। आसवानं खया समणो होति। ब्राह्मणकुला चेपि...पे०... 
वेस्सकुला चेपि... सुहकुला चेपि... यस्मा कस्मा चेपि कुला अगारस्मा अनगारियं पब्बजितो होति, सो च आसवानं खया 
अनासवं चेतोविमृत्ति पञ्जाविमृत्ति दिडरेव धम्मे सयं अभिञ्ञा सच्छिकत्वा उपसम्पज्ज विहरति । आसवानं खया समणो 
होती 'ति। 


इदमवोच भगवा। अत्तमना ते भिक्खू भगवतो भासितं अभिनन्दुन्ति। 
चूळअस्सपुरसुत्तं निट्टितं दसमं । 
महायमकवग्गो निट्टितो चतुत्थो। 


तस्सुद्दानं - 


www.tipitaka.org Vipassana Research Institute 


Page 205 sur 244 


गिञ्जकसालवनं परिहरितुं, पञ्ञवतो पुन सच्चकनिसेधो । 
मुखवण्णपसीदनतापिन्दो, केवडटअस्सपुरजटिलेन॥ 


५. चूळयमकवग्गो 
९. सालेय्यकसुत्त 


४३९. एवं मे सृतं - एकं समयं भगवा कोसलेसु चारिकं चरमानो महता भिकखुसङ्गेन सद्धि येन साला नाम 
कोसलानं ब्राह्मणगामो तदवसरि। अस्सोसुं खो सालेय्यका ब्राह्मणगहपतिका - “समणो खलु, भो, गोतमो सक्यपुत्तो 
सक्यकुला पब्बजितो कोसलेसु चारिकं चरमानो महता भिक्खुसङ्गेन सद्भि सालं अनुप्पत्तो। तं खो पन भवन्तं गोतमं एवं 
कल्याणो कित्तिसद्दो अब्भुग्गतो -- “इतिपि सो भगवा अरहं सम्मासम्बुद्भो विज्जाचरणसम्पन्नो सुगतो लोकविदू अनुत्तरो 
पुरिसदम्मसारथि सत्था देवमनुस्सानं बुद्धो भगवा। सो इमं लोकं सदेवकं समारकं सब्रह्मकं सस्समणब्राह्मणि पजं 
सदेवमनुस्सं सयं अभिञ्जा सच्छिकत्वा पवेदेति। सो धम्मं देसेति आदिकल्याणं मज्झेकल्याणं परियोसानकल्याणं सात्थं 
सब्यञ्जनं; केवलपरिपुण्णं परिसुद्धं ब्रह्मचरियं पकासेति' साधु खो पन तथारूपानं अरहतं दस्सनं होती 'ति। 


अथ खो सालेय्यका ब्राह्मणगहपतिका येन भगवा तेनुपसङ्कमिसु; उपसङ्कमित्वा अप्पेकच्चे भगवन्तं अभिवादेत्वा 
एकमन्तं निसीदिंसु; अप्पेकच्चे भगवता सद्भि सम्मोदिंसु, सम्मोदनीयं कथं सारणीयं वीतिसारेत्वा एकमन्तं निसीदिसु; 
अप्पेकच्चे येन भगवा तेनञ्जलि पणामेत्वा एकमन्तं निसीदिंसु; अप्पेकच्चे भगवतो सन्तिके नामगोत्तं सावेत्वा एकमन्तं 
निसीदिंसु; अप्पेकच्चे तुण्हीभूता एकमन्तं निसीदिंसु । एकमन्तं निसिन्ना खो सालेय्यका ब्राह्मणगहपतिका भगवन्तं 
एतदवोचुं - “को नु खो, भो गोतम, हेतु, को पच्चयो, येन मिधेकच्चे सत्ता कायस्स भेदा परं मरणा अपायं दुग्गति 
विनिपातं निरयं उपपज्जन्ति? को पन, भो गोतम, हेतु, को पच्चयो, येन मिधेकच्चे सत्ता कायस्स भेदा परं मरणा सुगति 
सग्गं लोकं उपपज्जन्ती "ति? 


““अधम्मचरियाविसमचरियाहेतु खो, गहपतयो, एवमिधेकच्चे सत्ता कायस्स भेदा परं मरणा अपायं दुग्गति विनिपातं 


निरयं उपपज्जन्ति। धम्मचरियासमचरियाहेतु खो, गहपतयो, एवमिधेकच्चे सत्ता कायस्स भेदा परं मरणा सुगति सग्गं 
लोकं उपपज्जन्ती”ति। 


“न खो मयं इमस्स भोतो गोतमस्स संखित्तेन भासितस्स, वित्थारेन अत्थं अविभत्तस्स, वित्थारेन अत्थं आजानाम। 
साधु नो भवं गोतमो तथा धम्मं देसेतु, यथा मयं इमस्स भोतो गोतमस्स संखित्तेन भासितस्स, वित्थारेन अत्थं अविभत्तस्स, 
वित्थारेन अत्थं आजानेय्यामा"ति। “तेन हि, गहपतयो, सुणाथ, साधुकं मनसि करोथ, भासिस्सामी”ति। “एवं, भो"ति 
खो सालेय्यका ब्राह्मणगहपतिका भगवतो पच्चस्सोसुं। भगवा एतदवोच - 


४४०. “तिविधं खो, गहपतयो, कायेन अधम्मचरियाविसमचरिया होति, चतुब्बिधं वाचाय 
अधम्मचरियाविसमचरिया होति, तिविधं मनसा अधम्मचरियाविसमचरिया होति। 


“कथञ्च, गहपतयो, तिविधं कायेन अधम्मचरियाविसमचरिया होति? इध, गहपतयो, एकच्चो पाणातिपाती होति, 
लुद्दो [लुद्दो दारुणो (क०) टीका ओलोकेतब्बा] लोहितपाणि हतप्पहते निविट्टो अदयापन्नो पाणभूतेसु [सब्बपाणभूतेसु 

(स्या० कं० क०)]। 


““अदिन्नादायी खो पन होति। यं तं परस्स परवित्तूपकरणं, गामगतं वा अरञ्जगतं वा, तं अदिन्नं थेय्यसङ्कातं आदाता 
होति। 


“कामेसुमिच्छाचारी खो पन होति। या ता मातुरक्खिता पितुरक्खिता मातापितुरव्खिता भातुरक्खिता भगिनिरक्खिता 
जातिरक्खिता गोत्तरक्खिता धम्मरक्खिता सस्सामिका सपरिदण्डा अन्तमसो मालागुळपरिक्खित्तापि, तथारूपासु चारित्तं 
आपज्जिता होति। एवं खो, गहपतयो, तिविधं कायेन अधम्मचरियाविसमचरिया होति। 


“कथञ्च, गहपतयो, चतुब्बिधं वाचाय अधम्मचरियाविसमचरिया होति? इध, गहपतयो, एकच्चो मुसावादी होति। 
सभागतो वा परिसागतो वा, जातिमज्झगतो वा पूगमज्झगतो वा राजकुलमज्झगतो वा, अभिनीतो सक्खिपु्ठो - 'एहम्भो 
पुरिस, यं जानासि तं वदेही'ति, सो अजानं वा आह - 'जानामी' ति, जानं वा आह - “न जानामीति, अपस्सं वा आह - 
'पस्सामी'ति, पस्सं वा आह - “न पस्सामी'ति [सो आह अजानं वा अहं जानामीति जानं वा अहं न जानामीति अपस्सं वा 
अहं पस्सामीति पस्सं वा अहं न पस्सामीति (क०)]। इति अत्तहेतु वा परहेतु वा आमिसकिञ्चिक्खहेतु वा सम्पजानमुसा 
भासिता होति। 


“पिसुणवाचो खो पन होति। इतो सुत्वा अमुत्र अकखाता इमेसं भेदाय, अमुत्र वा सुत्वा इमेसं अकखाता अमूसं 
भेदाय। इति समग्गानं वा भेत्ता [भेदका (क०), भेदेता (स्या० कं०), तदट्ुकथायं पन भेत्ताति दिस्सति], भिन्नानं वा 
अनुप्पदाता, वग्गारामो वग्गरतो वग्गनन्दी वग्गकरणि वाचं भासिता होति। 


“फरुसवाचो खो पन होति। या सा वाचा अण्डका [कण्डका (क०)] कक्कसा परकटुका पराभिसज्जनी 
कोधसामन्ता असमाधिसंवत्तनिका, तथारूपिं वाचं भासिता होति। 


“सम्फप्पलापी खो पन होति। अकालवादी अभूतवादी अनत्थवादी अधम्मवादी अविनयवादी। अनिधानवतिं वाचं 
भासिता होति अकालेन अनपदेसं अपरियन्तवति अनत्थसंहितं। एवं खो, गहपतयो, चतुब्बिधं वाचाय 
अधम्मचरियाविसमचरिया होति। 


“-कथञ्च, गहपतयो, तिविधं मनसा अधम्मचरियाविसमचरिया होति? इध, गहपतयो, एकच्चो अभिज्झालु होति, यं 
तं परस्स परवित्तुपकरणं तं अभिज्झाता होति -- “अहो वत यं परस्स तं ममस्सा' ति! 


““ब्यापन्नचित्तो खो पन होति पदुद्ुमनसङ्कप्पो - “इमे सत्ता हञ्ञन्तु वा वज्झन्तु वा उच्छिज्जन्तु वा विनस्सन्तु वा मा 
वा अहेसु'”न्ति [मा वा अहेसुं इति वाति (सी० पी० क०)]। 


“मिच्छादिड्िको खो पन होति विपरीतदस्सनो -- 'नत्थि दिन्नं नत्थि यिट्टु नत्थि हृतं, नत्थि सुकतदुक्कटानं कम्मानं 
फलं विपाको, नत्थि अयं लोको नत्थि परो लोको, नत्थि माता नत्थि पिता, नत्थि सत्ता ओपपातिका, नत्थि लोके 
समणब्राह्मणा सम्मग्गता सम्मापटिपन्ना ये इमञ्च लोकं परञ्च लोकं सयं अभिञ्जा सच्छिकत्वा पवेदेन्ती'ति। एवं खो, 
गहपतयो, तिविधं मनसा अधम्मचरियाविसमचरिया होति। 

“एवं अधम्मचरियाविसमचरियाहेतु खो, गहपतयो, एवमिधेकच्चे सत्ता कायस्स भेदा परं मरणा अपायं दुग्गति 
विनिपातं निरयं उपपज्जन्ति। 


४४१. “तिविधं खो, गहपतयो, कायेन धम्मचरियासमचरिया होति, चतुब्बिधं वाचाय धम्मचरियासमचरिया होति, 
तिविधं मनसा धम्मचरियासमचरिया होति। 


“कथज्च, गहपतयो, तिविधं कायेन धम्मचरियासमचरिया होति? इध, गहपतयो, एकच्चो पाणातिपातं पहाय 
पाणातिपाता पटिविरतो होति, निहितदण्डो निहितसत्थो लज्जी दयापन्नो सब्बपाणभूतहितानुकम्पी विहरति । 


“अदिन्नादानं पहाय अदिन्नादाना पटिविरतो होति । यं तं परस्स परवित्तूपकरणं, गामगतं वा अरञ्ञगतं वा, तं 
नादिन्नं थेय्यसङ्कातं आदाता होति। 


““कामेसुमिच्छाचारं पहाय कामेसुमिच्छाचारा पटिविरतो होति । या ता मातुरक्खिता पितुरक्खिता मातापितुरक्खिता 
भातुरक्खिता भगिनिरक्खिता जातिरक्खिता गोत्तरक्खिता धम्मरक्खिता सस्सामिका सपरिदण्डा अन्तमसो 
मालागुळपरिक्खित्तापि, तथारूपासु न चारित्तं आपज्जिता होति। एवं खो, गहपतयो, तिविधं कायेन धम्मचरियासमचरिया 
होति। 


“कथज्च, गहपतयो, चतुब्बिधं वाचाय धम्मचरियासमचरिया होति? इध, गहपतयो, एकच्चो मुसावादं पहाय 
मुसावादा पटिविरतो होति। सभागतो वा परिसागतो वा, जातिमज्झगतो वा पूगमज्झगतो वा राजकुलमज्झगतो वा, 
अभिनीतो सक्खिपुड्दो - 'एहम्भो पुरिस, यं जानासि तं वदेही'ति, सो अजानं वा आह - “न जानामी'ति, जानं वा आह - 
"जानामीति, अपस्सं वा आह - “न पस्सामी'ति, पस्सं बा आह - 'पस्सामी'ति। इति अत्तहेतु वा परहेतु वा 
आमिसकिञ्चिक्खहेतु वा न सम्पजानमुसा भासिता होति। 


“पिसुणं वाचं पहाय पिसुणाय वाचाय पटिविरतो होति, इतो सुत्वा न अमुत्र अक्खाता इमेसं भेदाय, अमुत्र वा सुत्वा 
न इमेसं अक्खाता अमूसं भेदाय। इति भिन्नानं वा सन्धाता, सहितानं वा अनुप्पदाता, समग्गारामो समग्गरतो समग्गनन्दी 
समग्गकरणिं वाचं भासिता होति। 


““फरुसं वाचं पहाय फरुसाय वाचाय पटिविरतो होति। या सा वाचा नेला कण्णसुखा पेमनीया हदयङ्गमा पोरी 
बहुजनकन्ता बहुजनमनापा -- तथारूपिं वाचं भासिता होति। 


“सम्फप्पलापं पहाय सम्फप्पलापा पटिविरतो होति। कालवादी भूतवादी अत्थवादी धम्मवादी विनयवादी निधानवतिं 


वाचं भासिता होति कालेन सापदेसं परियन्तवतिं अत्थसंहितं। एवं खो, गहपतयो, चतुब्बिधं वाचाय धम्मचरियासमचरिया 
होति। 


“कथञ्च, गहपतयो, तिविधं मनसा धम्मचरियासमचरिया होति? इध, गहपतयो, एकच्चो अनभिज्झालु होति, यं तं 
परस्स परवित्तूपकरणं तं नाभिज्झाता होति -- “अहो वत यं परस्स तं ममस्सा'ति! 


““अब्यापन्नचित्तो खो पन होति अप्पदुटुमनसङ्कप्पो - “इमे सत्ता अवेरा अब्याबज्झा अनीघा सुखी अत्तानं 

परिहरन्तू'ति। 


“सम्मादिद्विको खो पन होति अविपरीतदस्सनो -- “अत्ति दिन्नं अत्थि यिट्टं अत्थि हुतं, अत्थि सुकतदुक्कटानं 
कम्मानं फलं विपाको, अत्थि अयं लोको अत्थि परो लोको, अत्थि माता अत्थि पिता, अत्थि सत्ता ओपपातिका, अत्थि 
लोके समणब्राह्मणा सम्मग्गता सम्मापटिपन्ना ये इमञ्च लोकं परञ्च लोकं सयं अभिञ्जा सच्छिकत्वा पवेदेन्ती'ति। एवं 
खो, गहपतयो, तिविधं मनसा धम्मचरियासमचरिया होति। 


“एवं धम्मचरियासमचरियाहेतु खो, गहपतयो, एवमिधेकच्चे सत्ता कायस्स भेदा परं मरणा सुगतिं सग्गं लोकं 
उपपज्जन्ति। 


४४२. “आकद्वेय्य चे, गहपतयो, धम्मचारी समचारी -- “अहो वताहं कायस्स भेदा परं मरणा खत्तियमहासालानं 
सहब्यतं उपपज्जेय्य' न्ति; ठानं खो पनेतं विज्जति, यं सो कायस्स भेदा परं मरणा खत्तियमहासालानं सहब्यतं उपपज्जेय्य। 
तं किस्स हेतु? तथा हि सो धम्मचारी समचारी। 


“आकङ्केय्य चे, गहपतयो, धम्मचारी समचारी -- “अहो वताहं कायस्स भेदा परं मरणा ब्राह्मणमहासालानं...पे०... 
गहपतिमहासालानं सहब्यतं उपपज्जेय्यःन्ति; ठानं खो पनेतं विज्जति, यं सो कायस्स भेदा परं मरणा गहपतिमहासालानं 
सहब्यतं उपपज्जेय्य। तं किस्स हेतु? तथा हि सो धम्मचारी समचारी। 


““आकङ्केय्य चे, गहपतयो, धम्मचारी समचारी -- “अहो वताहं कायस्स भेदा परं मरणा चातुमहाराजिकानं देवानं 
सहब्यतं उपपज्जेय'न्ति; ठानं खो पनेतं विज्जति, यं सो कायस्स भेदा परं मरणा चातुमहाराजिकानं देवानं सहब्यतं 
उपपज्जेय्य। तं किस्स हेतु? तथा हि सो धम्मचारी समचारी। 


“आकङ्केय्य चे, गहपतयो, धम्मचारी समचारी -- “अहो वताहं कायस्स भेदा परं मरणा तावतिंसानं देवानं...पे०... 
यामानं देवानं... तुसितानं देवानं... निम्मानरतीनं देवानं... परनिम्मितवसवत्तीनं देवानं... ब्रह्मकायिकानं देवानं सहब्यतं 
उपपज्जेय्य' न्ति; ठानं खो पनेतं विज्जति, यं सो कायस्स भेदा परं मरणा ब्रह्मकायिकानं देवानं सहब्यतं उपपज्जेय्य। तं 
किस्स हेतु? तथा हि सो धम्मचारी समचारी। 


“आकङ्केय्य चे, गहपतयो, धम्मचारी समचारी -- “अहो वताहं कायस्स भेदा परं मरणा आभानं देवानं सहब्यतं 
उपपज्जेय्यःन्ति; ठानं खो पनेतं विज्जति, यं सो कायस्स भेदा परं मरणा आभानं देवानं सहब्यतं उपपज्जेय्य। तं किस्स 
हेतु? तथा हि सो धम्मचारी समचारी। 


““आकङ्केय्य चे, गहपतयो, धम्मचारी समचारी -- “अहो वताहं कायस्स भेदा परं मरणा परित्ताभानं देवानं..पे०... 
अप्पमाणाभानं देवानं... आभस्सरानं देवानं... परित्तसुभानं देवानं... अप्पमाणसुभानं देवानं... सुभकिण्हानं देवानं... 
बेहप्फलानं देवानं... अविहानं देवानं... अतप्पानं देवानं... सुदस्सानं देवानं... सुदस्सीनं देवानं... अकनिट्ठानं देवानं... 
आकासानञ्चायतनूपगानं देवानं... विञ्ञाणञ्चायतनूपगानं देवानं ... आकिञ्चञ्जायतनूपगानं देवानं... 
नेबसञ्जानासञ्ञायतनूपगानं देवानं सहब्यतं उपपज्जेय्य'न्ति; ठानं खो पनेतं विज्जति, यं सो कायस्स भेदा परं मरणा 
नेवसञ्ञजानासञ्जायतनूपगानं देवानं सहब्यतं उपपज्जेय्य। तं किस्स हेतु? तथा हि सो धम्मचारी समचारी। 

““आकक्षेय्य चे, गहपतयो, धम्मचारी समचारी - “अहो वताहं आसवानं खया अनासवं चेतोविमृत्ति पञ्ञाविमुत्ति 
दिट्ठेव धम्मे सयं अभिञ्जा सच्छिकत्वा उपसम्पज्ज विहरेय्य'न्ति; ठानं खो पनेतं विज्जति, यं सो आसवानं खया अनासवं 
चेतोविमृत्तिं पञ्ञाविमुत्ति दिट्टेव धम्मे सयं अभिञ्जा सच्छिकत्वा उपसम्पज्ज विहरेय्य। तं किस्स हेतु? तथा हि सो 
धम्मचारी समचारी"ति। 


४४३. एवं वृत्ते, सालेय्यका ब्राह्मणगहपतिका भगवन्तं एतदवोचुं - “अभिक्कन्तं, भो गोतम, अभिक्कन्तं, भो 
गोतम! सेय्यथापि, भो गोतम, निक्कुज्जितं वा उक्कुज्जेय्य, पटिच्छन्नं वा विवरेय्य, मूळहस्स वा मग्गं आचिकखेय्य, 
अन्धकारे वा तेलपज्जोतं धारेय्य, चकखुमन्तो रूपानि दकखन्तीति। एवमेवं भोता गोतमेन अनेकपरियायेन धम्मो 
पकासितो। एते मयं भवन्तं गोतमं सरणं गच्छाम धम्मञ्च भिक्खुसङ्घञ्च। उपासके नो भवं गोतमो धारेतु अज्जतग्गे 
पाणुपेते [पाणुपेतं (क०)] सरणं गते'"ति। 


सालेय्यकसुत्तं निट्टितं पठमं । 
२. वेरञ्जकसुत्तं 


४४४. एवं मे सुतं - एकं समयं भगवा सावत्थियं विहरति जेतवने अनाथपिण्डिकस्स आरामे। तेन खो पन समयेन 
वेरञ्जका ब्राह्मणगहपतिका सावत्थियं पटिबसन्ति केनचिदेव करणीयेन। अस्सोसुं खो वेरञ्जका ब्राह्मणगहपतिका - 
“समणो खलु, भो, गोतमो सक्यपुत्तो सक्यकुला पब्बजितो सावत्थियं विहरति जेतवने अनाथपिण्डिकस्स आरामे । तं खो 
पन भवन्तं गोतमं एवं कल्याणो कित्तिसद्दो अब्भुग्गतो -- इतिपि सो भगवा अरहं सम्मासम्बुद्धो विज्जाचरणसम्पन्नो 
सुगतो लोकविदू अनुत्तरो पुरिसदम्मसारथि सत्था देवमनुस्सानं बुद्धो भगवा । सो इमं लोकं सदेवकं समारकं सब्रह्मकं 
सस्समणब्राह्मणि पजं सदेवमनुस्सं सयं अभिञ्ञा सच्छिकत्वा पवेदेति। सो धम्मं देसेति आदिकल्याणं मज्झेकल्याणं 
परियोसानकल्याणं सात्थं सब्यञ्जनं; केवलपरिपुण्णं परिसुद्भं ब्रह्मचरियं पकासेति' । साधु खो पन तथारूपानं अरहतं 
दस्सनं होती 'ति। 


अथ खो वेरञ्जका ब्राह्मणगहपतिका येन भगवा तेनुपसङ्कमिसु; उपसङ्कमित्वा अप्पेकच्चे भगवन्तं अभिवादेत्वा 
एकमन्तं निसीदिसु; अप्पेकच्चे भगवता सद्धि सम्मोदिंसु, सम्मोदनीयं कथं सारणीयं वीतिसारेत्वा एकमन्तं निसीदिसु; 
अप्पेकच्चे येन भगवा तेनञ्जलिं पणामेत्वा एकमन्तं निसीदिंसु; अप्पेकच्चे भगवतो सन्तिके नामगोत्तं सावेत्वा एकमन्तं 
निसीदिंसु; अप्पेकच्चे तुण्हीभूता एकमन्तं निसीदिसु । एकमन्तं निसिन्ना खो वेरञ्जका ब्राह्मणगहपतिका भगवन्तं 
एतदवोचुं - “को नु खो, भो गोतम, हेतु, को पच्चयो येन मिधेकच्चे सत्ता कायस्स भेदा परं मरणा अपायं दुग्गति विनिपातं 
निरयं उपपज्जन्ति? को पन, भो गोतम, हेतु, को पच्चयो येन मिधेकच्चे सत्ता कायस्स भेदा परं मरणा सुगति सग्गं लोकं 
उपपज्जन्ती 'ति? 


“अधम्मचरियाविसमचरियाहेतु खो, गहपतयो, एवमिधेकच्चे सत्ता कायस्स भेदा परं मरणा अपायं दुग्गति विनिपातं 
निरयं उपपज्जन्ति । धम्मचरियासमचरियाहेतु खो, गहपतयो, एवमिधेकच्चे सत्ता कायस्स भेदा परं मरणा सुगति सग्गं 
लोकं उपपज्जन्ती”ति। 


“न खो मयं इमस्स भोतो गोतमस्स संखित्तेन भासितस्स, वित्थारेन अत्थं अविभत्तस्स, वित्थारेन अत्थं आजानाम। 

साधु नो भवं गोतमो तथा धम्मं देसेतु यथा मयं इमस्स भोतो गोतमस्स संखित्तेन भासितस्स, वित्थारेन अत्थं 
अविभत्तस्स, वित्थारेन अत्थं आजानेय्यामा”ति। “तेन हि, गहपतयो, सुणाथ साधुकं मनसि करोथ, भासिस्सामी”ति। 
“एवं भो”ति खो वेरञ्जका ब्राह्मणगहपतिका भगवतो पच्चस्सोसुं। भगवा एतदबोच - 


४४५. “तिविधं खो, गहपतयो, कायेन अधम्मचारी विसमचारी होति, चतुब्बिधं वाचाय अधम्मचारी विसमचारी 
होति, तिविधं मनसा अधम्मचारी विसमचारी होति। 


“कथञ्च, गहपतयो, तिविधं कायेन अधम्मचारी विसमचारी होति? इध, गहपतयो, एकच्चो पाणातिपाती होति । लुद्दो 
लोहितपाणि हतप्पहते निविट्ठो अदयापन्नो पाणभूतेसु। अदिन्नादायी खो पन होति। यं तं परस्स परवित्तूपकरणं... तं अदिन्नं 
थेस्यसङ्कातं आदाता होति। कामेसुमिच्छाचारी खो पन होति। या ता मातुरक्खिता... तथारूपासु चारित्तं आपज्जिता होति । 
एवं खो, गहपतयो, तिविधं कायेन अधम्मचारी विसमचारी होति। 


“-कथञ्च, गहपतयो, चतुब्बिधं वाचाय अधम्मचारी विसमचारी होति? इध, गहपतयो, एकच्चो मुसावादी होति। 
सभागतो वा... सम्पजानमुसा भासिता होति। पिसुणवाचो खो पन होति । इतो सुत्वा अमुत्र अक्खाता... बग्गकरणि वाचं 
भासिता होति। फरुसवाचो खो पन होति। या सा वाचा अण्डका कक्कसा... तथारूपिं वाचं भासिता होति । सम्फप्पलापी 


खो पन होति। अकालवादी... अपरियन्तवतिं अनत्थसंहितं । एवं खो, गहपतयो, चतुब्बिधं वाचाय अधम्मचारी विसमचारी 
होति। 


“कथञ्च, गहपतयो, तिविधं मनसा अधम्मचारी विसमचारी होति? इध, गहपतयो, एकच्चो अभिज्झालु होति...पे०... 
तं ममस्सा'ति। ब्यापन्नचित्तो खो पन होति पदुदुमनसङ्कप्पो - इमे सत्ता हञ्जन्तु वा... मा वा अहेसुःन्ति । मिच्छादिट्रिको खो 
पन होति विपरीतदस्सनो - 'नत्थि दिन्नं, नत्थि यिद्टं... सच्छिकत्वा पवेदेन्ती'ति। एवं खो, गहपतयो, तिविधं मनसा 
अधम्मचारी विसमचारी होति। 


“एवं अधम्मचरियाविसमचरियाहेतु खो, गहपतयो, एवमिधेकच्चे सत्ता कायस्स भेदा परं मरणा अपायं दुग्गति 
विनिपातं निरयं उपपज्जन्ति। 


४४६. “तिविधं खो, गहपतयो, कायेन धम्मचारी समचारी होति, चतुब्बिधं वाचाय धम्मचारी समचारी होति, तिविधं 
मनसा धम्मचारी समचारी होति | 


“कथञ्च, गहपतयो, तिविधं कायेन धम्मचारी समचारी होति? इध, गहपतयो, एकच्चो पाणातिपातं पहाय 
पाणातिपाता पटिविरतो होति, निहितदण्डो निहितसत्थो लज्जी दयापन्नो सब्बपाणभूतहितानुकम्पी विहरति । अदिन्नादानं 
पहाय अदिन्नादाना पटिविरतो होति, यं तं परस्स... तं नादिन्नं थेय्यसङ्घातं आदाता होति। कामेसुमिच्छाचारं पहाय... 
तथारूपासु न चारित्तं आपज्जिता होति । एवं खो, गहपतयो, तिविधं कायेन धम्मचारी समचारी होति। 


“कथञ्च, गहपतयो, चतुब्बिधं वाचाय धम्मचारी समचारी होति? इध, गहपतयो, एकच्चो मुसावादं पहाय मुसावादा 
पटिविरतो होति। सभागतो वा...पे०... न सम्पजानमुसा भासिता होति। पिसुणं वाचं पहाय... समग्गकरणि वाचं भासिता 
होति। फरुसं वाचं पहाय... तथारूपिं वाचं भासिता होति। सम्फप्पलापं पहाय... कालेन सापदेसं परियन्तवतिं अत्थसंहितं । 

एवं खो, गहपतयो, चतुब्बिधं वाचाय धम्मचारी समचारी होति। 


“कथञ्च, गहपतयो, तिविधं मनसा धम्मचारी समचारी होति? इध, गहपतयो, एकच्चो अनभिज्झालु होति । यं तं 
परस्स परवित्तूपकरणं तं नाभिज्झाता होति “अहो वत यं परस्स, तं ममस्सा'ति। अब्यापन्नचित्तो खो पन होति 
अप्पदुडुमनसङ्कप्पो - “इमे सत्ता अवेरा अब्याबज्झा अनीघा सुखी अत्तानं परिहरन्तू'ति। सम्मादिड्टिको खो पन होति 
अविपरीतदस्सनो - “अत्थि दिन्नं, अत्थि यिटुं.. सयं अभिञ्जा सच्छिकत्वा पवेदेन्ती'ति। एवं खो, गहपतयो, तिविधं 
मनसा धम्मचारी समचारी होति। 


“एवं धम्मचरियासमचरियाहेतु खो, गहपतयो, एवमिधेकच्चे सत्ता कायस्स भेदा परं मरणा सुगतिं सग्गं लोकं 
उपपज्जन्ति। 


४४७. “आकक्षेय्य चे, गहपतयो, धम्मचारी समचारी -- “अहो वताहं कायस्स भेदा परं मरणा खत्तियमहासालानं 
सहब्यतं उपपज्जेय्य' न्ति; ठानं खो पनेतं विज्जति, यं सो कायस्स भेदा परं मरणा खत्तियमहासालानं सहब्यतं उपपज्जेय्य। 
तं किस्स हेतु? तथा हि सो धम्मचारी समचारी। 


“आकङ्केय्य चे, गहपतयो, धम्मचारी समचारी - “अहो वताहं कायस्स भेदा परं मरणा ब्राह्मणमहासालानं 
गहपतिमहासालानं सहब्यतं उपपज्जेय्यःन्ति; ठानं खो पनेतं विज्जति, यं सो कायस्स भेदा परं मरणा गहपतिमहासालानं 
सहब्यतं उपपज्जेय्य। तं किस्स हेतु? तथा हि सो धम्मचारी समचारी। 


““आकङ्केय्य चे, गहपतयो, धम्मचारी समचारी - “अहो वताहं कायस्स भेदा परं मरणा चातुमहाराजिकानं देवानं 
सहब्यतं उपपज्जेय्य'न्ति; ठानं खो पनेतं विज्जति, यं सो कायस्स भेदा परं मरणा चातुमहाराजिकानं देवानं सहब्यतं 
उपपज्जेय्य। तं किस्स हेतु? तथा हि सो धम्मचारी समचारी। 


“आकड्लेय्य चे, गहपतयो, धम्मचारी समचारी -- “अहो वताहं कायस्स भेदा परं मरणा तावतिंसानं देवानं... यामानं 
देवानं... तुसितानं देवानं... निम्मानरतीनं देवानं... परनिम्मितवसवत्तीनं देवानं... ब्रह्मकायिकानं देवानं सहब्यतं 
उपपज्जेय्य'न्ति; ठानं खो पनेतं विज्जति, यं सो कायस्स भेदा परं मरणा ब्रह्मकायिकानं देवानं सहब्यतं उपपज्जेय्य। तं 
किस्स हेतु? तथा हि सो धम्मचारी समचारी। 


“आकड्लेय्य चे, गहपतयो, धम्मचारी समचारी -- “अहो वताहं कायस्स भेदा परं मरणा आभानं देवानं सहब्यतं 
उपपज्जेय्यःन्ति; ठानं खो पनेतं विज्जति, यं सो कायस्स भेदा परं मरणा आभानं देवानं सहब्यतं उपपज्जेय्य। तं किस्स 
हेतु? तथा हि सो धम्मचारी समचारी। 


““आकङ्खंय्य चे, गहपतयो, धम्मचारी समचारी “अहो वताहं कायस्स भेदा परं मरणा परित्ताभानं देवानं..पे०... 
अप्पमाणाभानं देवानं... आभस्सरानं देवानं... परित्तसुभानं देवानं... अप्पमाणसुभानं देवानं... सुभकिण्हानं देवानं ... 
बेहप्फलानं देवानं... अविहानं देवानं... अतप्पानं देवानं... सुदस्सानं देवानं... सुदस्सीनं देवानं... अकनिट्ठानं देवानं... 
आकासानञ्चायतनूपगानं देवानं... विञ्ञाणञ्चायतनूपगानं देवानं... आकिञ्चञ्ञायतनूपगानं देवानं... 
नेवसञ्ञानासञ्ञायतनूपगानं देवानं सहब्यतं उपपज्जेय्य'न्ति; ठानं खो पनेतं विज्जति, यं सो कायस्स भेदा परं मरणा 

नेबसञ्जानासञ्ञायतनूपगानं देवानं सहब्यतं उपपज्जेय्य। तं किस्स हेतु? तथा हि सो धम्मचारी समचारी। 


““आकङ्केय्य चे गहपतयो धम्मचारी समचारी -- “अहो वताहं आसवानं खया अनासवं चेतोविमुत्ति पञ्जाविमृत्ति 
दिट्टेव धम्मे सयं अभिञ्जा सच्छिकत्वा उपसम्पज्ज विहरेय्य' न्ति; ठानं खो पनेतं विज्जति, `यं सो आसवानं खया अनासवं 
चेतोविमृत्तिं पञ्ञाविमुत्ति दिट्टेव धम्मे सयं अभिञ्जा सच्छिकत्वा उपसम्पज्ज विहरेय्य। तं किस्स हेतु? तथा हि सो 
धम्मचारी समचारी'”ति। 


४४८. एवं वृत्ते, वेरञ्जका ब्राह्मणगहपतिका भगवन्तं एतदवोचुं - `“ अभिक्कन्तं, भो गोतम, अभिक्कन्तं भो 
गोतम! सेय्यथापि, भो गोतम, निक्कुज्जितं वा उक्कुज्जेय्य, पटिच्छन्नं वा विवरेय्य, मूळहस्स वा मग्गं आचिकखेय्य, 
अन्धकारे वा तेलपज्जोतं धारेय्य, चक्खुमन्तो रूपानि दकखन्तीति; एवमेवं भोता गोतमेन अनेकपरियायेन धम्मो 
पकासितो। एते मयं भवन्तं गोतमं सरणं गच्छाम धम्मञ्च भिक्खुसङ्घञ्च। उपासके नो भवं गोतमो धारेतु अज्जतग्गे 
पाणुपेते सरणं गते”ति। 


वेरञ्जकसूत्तं निद्धितं दुतियं। 
३. महावेदल्लसुत्त 


४४९. एवं मे सुतं - एकं समयं भगवा सावत्थियं विहरति जेतवने अनाथपिण्डिकस्स आरामे। अथ खो आयस्मा 
महाकोट्टिको सायन्हसमयं पटिसल्लाना बुट्टितो येनायस्मा सारिपृत्तो तेनुपसङ्कमि; उपसङ्कमित्वा आयस्मता सारिपुत्तेन 
सद्भि सम्मोदि। सम्मोदनीयं कथं सारणीयं वीतिसारेत्वा एकमन्तं निसीदि। एकमन्तं निसिन्नो खो आयस्मा महाकोड्टिको 
आयस्मन्तं सारिपुत्तं एतदवोच - 


“दुप्पज्ञो दुप्पञ्जो ति, आवुसो, वुच्चति। कित्तावता नु खो, आवुसो, दुप्पञ्जोति वुच्चती 'ति? 
“““नप्पजानाति नप्पजानाती'ति खो, आवुसो, तस्मा दुप्पञ्जोति वुच्चति । 


“किञ्च नप्पजानाति? “इदं दुक्ख'न्ति नप्पजानाति, “अयं दुक्खसमुदयो'ति नप्पजानाति, "अयं दुक्खनिरोधो'ति 
नप्पजानाति, “अयं दुक्खनिरोधगामिनी पटिपदा'ति नप्पजानाति। 'नप्पजानाति नप्पजानाती'ति खो, आवुसो, तस्मा 
दुप्पञ्जोति बुच्चती”ति। 


““साधावुसो'ति खो आयस्मा महाकोडिको आयस्मतो सारिपृत्तस्स भासितं अभिनन्दित्वा अनुमोदित्वा आयस्मन्तं 
सारिपृत्तं उत्तरिं पञ्हं अपुच्छि - 


“““पञ्ञवा पञ्जवा'ति, आवुसो, वुच्चति। कित्तावता नु खो, आवुसो, पञ्ञवाति वुच्चती "ति? 
““प॒जानाति पजानाती'ति खो, आवुसो, तस्मा पञ्ञवाति बुच्चति। 


“किञ्च पजानाति? “इदं दुक्ख'न्ति पजानाति, `अयं दुकखसमृदयो'ति पजानाति, `अयं दुक्खनिरोधो ति पजानाति, 
“अयं दुक्खनिरोधगामिनी पटिपदा'ति पजानाति। 'पजानाति पजानाती'ति खो, आवुसो, तस्मा पञ्जवाति वुच्चती^ति। 

““विञ्ञाणं विञ्ञाण'न्ति, आवुसो, वुच्चति। कित्तावता नु खो, आवुसो, विज्ञाणन्ति वुच्चती 'ति? 
““विजानाति विजानाती'ति खो, आवुसो, तस्मा विञ्ञाणन्ति वुच्चति। 


“किञ्च विजानाति? सुखन्तिपि विजानाति, दुक्खन्तिपि विजानाति, अदुक्खमसुखन्तिपि विजानाति । “विजानाति 
विजानाती'ति खो, आवुसो, तस्मा विञ्ञाणन्ति वुच्चती 'ति। 


“या चावुसो, पञ्ञा यञ्च विज्ञाणं -- इमे धम्मा संसट्ठा उदाहु विसंसट्टा? लब्भा च पनिमेसं धम्मानं विनिब्भुजित्वा 
[विनिब्भुज्जित्वा विनिब्भुज्जित्वा (क०)] विनिब्भुजित्वा नानाकरणं पञ्ञापेतु"न्ति? “या चावुसो, पञ्ञा यञ्च विज्ञाणं 
- इमे धम्मा संसट्ठा, नो विसंसट्टा। न च लब्भा इमेसं धम्मानं विनिब्भुजित्वा विनिब्भुजित्वा नानाकरणं पञ्ञापेतुं। यं 
हावुसो [यञ्चावुसो (स्या० कं० क०)], पजानाति तं विजानाति, यं विजानाति तं पजानाति । तस्मा इमे धम्मा संसट्ठा, नो 
विसंसट्टा। न च लब्भा इमेसं धम्मानं विनिब्भुजित्वा विनिब्भुजित्वा नानाकरणं पञ्ञापेतु”न्ति । 


“या चावुसो, पञ्जा यञ्च विज्ञाणं - इमेसं धम्मानं संसट्ठानं नो विसंसट्टानं कि नानाकरण”न्ति? “या चावुसो, 
पञ्ञा यञ्च विज्ञाणं - इमेसं धम्मानं संसद्ठानं नो विसंसद्ठानं पञ्ञा भावेतब्बा, विञ्ञाणं परिञ्ञेय्यं । इदं नेसं 
नानाकरणन्ति। 


४५०. “वेदना वेदना ति, आवुसो, वुच्चति । कित्तावता नु खो, आवुसो, वेदनाति वुच्चती 'ति? 
“““वेदेति वेदेती'ति खो, आवुसो, तस्मा वेदनाति वुच्चति। 


“किञ्च वेदेति? सुखम्पि वेदेति, दुक्खम्पि वेदेति, अदुक्खमसुखम्पि वेदेति। 'वेदेति वेदेती'ति खो, आवुसो, तस्मा 
वेदनाति वुच्चती"ति। 


“सञ्ञा सञ्जा'ति, आवुसो, वुच्चति । कित्तावता नु खो, आवुसो, सञ्जाति बुच्चती”ति? 
“सञ्जानाति सञ्जानाती'ति खो, आवुसो, तस्मा सञ्ञाति वुच्चति। 


“किञ्च सञ्जानाति? नीलकम्पि सञ्जानाति, पीतकम्पि सञ्जानाति, लोहितकम्पि सञ्जानाति, ओदातम्पि 
सञ्जानाति । सञ्जानाति सञ्जानाती'ति खो, आवुसो, तस्मा सञ्जाति वुच्चती"ति। 


“या चावुसो, वेदना या च सञ्ञा यञ्च विञ्ञाणं - इमे धम्मा संसट्ठा उदाहु विसंसट्टा? लब्भा च पनिमेसं धम्मानं 
विनिब्भुजित्वा विनिब्भुजित्वा नानाकरणं पञ्ञापेतु''न्ति? “या चावुसो, वेदना या च सञ्ञा यञ्च विज्ञाणं - इमे धम्मा 
संसट्ठा, नो विसंसद्ठा न च लब्भा इमेसं धम्मानं विनिब्भुजित्वा विनिब्भुजित्वा नानाकरणं पञ्ञापेतुं । यं हावुसो [यञ्चावुसो 
(स्या० कं० क०)], वेदेति तं सञ्जानाति, यं सञ्जानाति तं विजानाति। तस्मा इमे धम्मा संसट्ठा नो विसंसट्ठा। न च लब्भा 
इमेसं धम्मानं विनिब्भुजित्वा विनिब्भुजित्वा नानाकरणं पञ्ञापेतु'"न्ति। 


४५९. “निस्सड्ठेन हावुसो [निस्सड्ठेन पनावुसो (?)], पञ्चहि इन्द्रियेहि परिसुद्धेन मनोविज्ञाणेन कि नेय्य^'न्ति? 

“निस्सट्टेन आवुसो, पञ्चहि इन्द्रियेहि परिसुद्धेन मनोविञ्जाणेन अनन्तो आकासो'ति आकासानञ्चायतनं नेय्यं, 
“अनन्त विञ्ञार्ण न्ति विञ्ञजाणञ्चायतनं नेय्यं, नत्थि किञ्ची'ति आकिञ्चञ्ञायतनं नेय्य'न्ति। 


“नेय्यं पनावुसो, धम्मं केन पजानाती ति? 

“नेय्यं खो, आवुसो, धम्मं पञ्ञाचक्खुना पजानाती”ति। 
“पञ्जा पनावुसो, किमत्थिया" ति? 

““पञ्ञा खो, आवुसो, अभिञ्जत्था परिञ्ञत्था पहानत्था”ति। 
४५२. “कति पनावुसो, पच्चया सम्मादिट्टिया उप्पादाया'ति? 


“द्वे खो, आवुसो, पच्चया सम्मादिट्टिया उप्पादाय - परतो च घोसो, योनिसो च मनसिकारो। इमे खो, आवुसो, द्वे 
पच्चया सम्मादिट्टिया उप्पादाया”ति। 


“कतिहि पनावुसो, अङ्गेहि अनुग्गहिता सम्मादि्टि चेतोविमुत्तिफला च होति चेतोविमृत्तिफलानिसंसा च, 
पञ्ञजाविमुत्तिफला च होति पञ्ञाविमुत्तिफलानिसंसा चा” ति? 


““पञ्चहि खो, आवुसो, अङ्गेहि अनुग्गहिता सम्मादिट्टि चेतोविमृत्तिफला च होति चेतोविमुत्तिफलानिसंसा च, 
पञ्जाविमुत्तिफला च होति पञ्जाविमुत्तिफलानिसंसा च । इधावुसो, सम्मादिड्टि सीलानुग्गहिता च होति, सुतानुग्गहिता च 
होति, साकच्छानुग्गहिता च होति, समथानुग्गहिता च होति, विपस्सनानुग्गहिता च होति। इमेहि खो, आवुसो, पञ्चहङ्गेहि 
अनुग्गहिता सम्मादिट्टि चेतोविमुत्तिफला च होति चेतोविमुत्तिफलानिसंसा च, पञ्जाविमुत्तिफला च होति 
पञ्ञाविमृत्तिफलानिसंसा चा“ ति। 


४५३. “कति पनावुसो, भवा" ति? 
““तयोमे, आवुसो, भवा -- कामभवो, रूपभवो, अरूपभवोति। 
“कथं पनावुसो, आयतिं पुनब्भवाभिनिब्बत्ति होती 'ति? 


“अविज्जानीवरणानं खो, आवुसो, सत्तानं तण्हासंयोजनानं तत्रतत्राभिनन्दना - एवं आयतिं पुनब्भवाभिनिब्बत्ति 
होती”ति। 


“कथं पनावुसो, आयतिं पुनब्भवाभिनिब्बत्ति न होतीति? 
“अविज्जाविरागा खो, आवुसो, विज्जुप्पादा तण्हानिरोधा - एवं आयतिं पुनब्भवाभिनिब्बत्ति न होती 'ति। 


४५४. “कतमं पनावुसो, पठमं झान' न्ति? 

““इधावुसो, भिक्खु विविच्चेब कामेहि विविच्च अकुसलेहि धम्मेहि सवितक्कं सविचारं विवेकजं पीतिसुखं पठमं 
झानं उपसम्पज्ज विहरति - इदं वुच्चति, आवुसो, पठमं झान' न्ति। 


““पठमं पनावुसो, झानं कतिअङ्गिक न्ति? 


“पठमं खो, आवुसो, झानं पञ्चङ्गिकं | इधावुसो, पठमं झानं समापन्नस्स भिकखुनो वितक्को च वत्तति, विचारो च 
पीति च सुखञ्च चित्तेकग्गता च। पठमं खो, आवुसो, झानं एवं पञ्चङ्गिक ` न्ति। 


““पठमं पनावुसो, झानं कतङ्गविप्पहीनं कतङ्गसमन्नागत' न्ति? 


““पठमं खो, आवुसो, झानं पञ्चङ्गविप्पहीनं, पञ्चङ्गसमन्नागतं । इधावुसो, पठमं झानं समापन्नस्स भिकखुनो 
कामच्छन्दो पहीनो होति, ब्यापादो पहीनो होति, थीनमिद्धं पहीनं होति, उद्धच्चकुक्कुच्चं पहीनं होति, विचिकिच्छा पहीना 
होति; वितक्को च वत्तति, विचारो च पीति च सुखञ्च चित्तेकग्गता च। पठमं खो, आवुसो, झानं एवं पञ्चङ्गविप्पहीनं 
पञ्चङ्गसमन्नागत''न्ति। 


४५५. “पञ्चिमानि, आवुसो, इन्द्रियानि नानाविसयानि नानागोचरानि, न अञ्ञमञ्ञस्स गोचरविसयं पच्चनुभोन्ति, 
सेय्यथिदं - चकखुन्द्रियं, सोतिन्द्रियं, घानिन्द्रियं, जिव्हिन्द्रियं, कायिन्द्रियं । इमेसं खो, आवुसो, पञ्चन्नं इन्द्रियानं 
नानाविसयानं नानागोचरानं, न अञ्ञमञ्ञस्स गोचरविसयं पच्चनुभोन्तानं, कि पटिसरणं, को च नेसं गोचरविसयं 
पच्चनुभोती' ति? 


“पज्चिमानि, आवुसो, इन्द्रियानि नानाविसयानि नानागोचरानि, न अञ्ञमञ्ञस्स गोचरविसयं पच्चनुभोन्ति, 
सेय्यथिदं - चक्खुन्द्रियं, सोतिन्द्रियं, घानिन्द्रियं, जिव्हिन्द्रियं, कायिन्द्रियं । इमेसं खो, आवुसो, पञ्चन्नं इन्द्रियानं 
नानाविसयानं नानागोचरानं, न अञ्ञमञ्ञस्स गोचरविसयं पच्चनुभोन्तानं, मनो पटिसरणं, मनो च नेसं गोचरविसयं 
पच्चनुभोती'ति। 


४५६. “पञ्चिमानि, आवुसो, इन्द्रियानि, सेय्यथिदं - चक्खुन्द्रियं, सोतिन्द्रियं, घानिन्द्रियं, जिव्हिन्द्रियं, कायिन्द्रियं । 
इमानि खो, आवुसो, पञ्चिन्द्रियानि कि पटिच्च तिट्ठन्ती 'ति? 


““पञ्चिमानि, आवुसो, इन्द्रियानि, सेय्यथिदं -- चक्खुन्द्रियं, सोतिन्द्रियं, घानिन्द्रियं, जिव्हिन्द्रियं, कायिन्द्रियं । इमानि 
खो, आवुसो, पज्चिन्द्रियानि आयुं पटिच्च तिटुन्ती “ति । 


“आयु पनावुसो, कि पटिच्च तिट्ठती ति? 
“आयु उस्मं पटिच्च तिट्ठती 'ति। 
““उस्मा पनावुसो, कि पटिच्च तिट्ठती 'ति? 


“उस्मा आयुं पटिच्च तिइती”ति। 

“इदानेव खो मयं, आवुसो, आयस्मतो सारिपुत्तस्स भासितं एवं आजानाम - “आयु उस्मं पटिच्च तिट्ठती'ति। 
इदानेव पन मयं, आवुसो, आयस्मतो सारिपुत्तस्स भासितं एवं आजानाम - `उस्मा आयुं पटिच्च तिट्ठती'ति। 


“यथा कथं पनावुसो, इमस्स भासितस्स अत्थो दइुब्बो”ति? 


“नतेन हावुसो, उपमं ते करिस्सामि; उपमायपिधेकच्चे विञ्ञू पुरिसा भासितस्स अत्थं आजानन्ति । सेय्यथापि, 
आवुसो, तेलप्पदीपस्स झायतो अच्चि पटिच्च आभा पञ्ञजायति, आभं पटिच्च अच्चि पञ्जायति; एवमेव खो, आवुसो, 
आयु उस्मं पटिच्च तिट्ठति, उस्मा आयुं पटिच्च तिट्ठती 'ति। 


४५७. “तेव नु खो, आवुसो, आयुसङ्कारा, ते वेदनिया धम्मा उदाहु अञ्ञे आयुसङ्कारा अज्जे वेदनिया धम्मा”ति? 
“न खो, आवुसो, तेव आयुसङ्घारा ते वेदनिया धम्मा। ते च हावुसो, आयुसङ्घारा अभविसु ते वेदनिया धम्मा, न यिद॑ 
सञ्ञावेदयितनिरोधं समापन्नस्स भिकखुनो वुड्डानं पञ्जायेथ। यस्मा च खो, आवुसो, अञ्ञे आयुसङ्कारा अञ्ञे वेदनिया 
धम्मा, तस्मा सञ्ञावेदयितनिरोधं समापन्नस्स भिकखुनो वुद्ठानं पज्ञायती 'ति। 


“यदा नु खो, आवुसो, इमं कायं कति धम्मा जहन्ति; अथायं कायो उज्झितो अवक्खित्तो सेति, यथा कट्टु 
अचेतन" न्ति? 


“यदा खो, आवुसो, इमं कायं तयो धम्मा जहन्ति - आयु उस्मा च विज्ञाणं; अथायं कायो उज्झितो अवक्खित्तो 
सेति, यथा कट्टु अचेतन” न्ति। 


“य्वायं, आवुसो, मतो कालङ्कतो, यो चायं भिक्खु सञ्जावेदयितनिरोधं समापन्नो -- इमेसं कि नानाकरण''न्ति? 


“स्वायं, आवुसो, मतो कालङ्कतो तस्स कायसङ्कारा निरुद्धा पटिप्पस्सद्भा, बचीसङ्कारा निरुद्धा पटिप्पस्सद्धा, 
चित्तसङ्घारा निरुद्धा पटिप्पस्सद्भा, आयु परिक्खीणो, उस्मा वूपसन्ता, इन्द्रियानि परिभिन्नानि । यो चायं भिक्खु 
सञ्जावेदयितनिरोधं समापन्नो तस्सपि कायसङ्कारा निरुद्धा पटिप्पस्सद्भा, वचीसङ्घारा निरुद्धा पटिप्पस्सद्धा, चित्तसङ्घारा 
निरुद्धा पटिप्पस्सद्धा, आयु न परिक्खीणो, उस्मा अवूपसन्ता, इन्द्रियानि विप्पसन्नानि | य्वायं, आवुसो, मतो कालङ्कतो, यो 
चायं भिक्खु सञ्जावेदयितनिरोधं समापन्नो - इदं नेसं नानाकरण''न्ति। 


४५८. “कति पनावुसो, पच्चया अदुक्खमसुखाय चेतोविमुत्तिया समापत्तिया”ति? 


““चत्तारो खो, आवुसो, पच्चया अदुक्खमसुखाय चेतोविमुत्तिया समापत्तिया। इधावुसो, भिक्खु सुखस्स च पहाना 
दुक्खस्स च पहाना पुब्बेब सोमनस्सदोमनस्सानं अत्थङ्गमा अदुक्खमसुखं उपेक्खासतिपारिसुद्भधि चतुत्थं झानं उपसम्पज्ज 
विहरति। इमे खो, आवुसो, चत्तारो पच्चया अदुक्खमसुखाय चेतोविमुत्तिया समापत्तिया”ति। 


““कति पनावुसो, पच्चया अनिमित्ताय चेतोविमृत्तिया समापत्तिया”ति? 


“द्वे खो, आवुसो, पच्चया अनिमित्ताय चेतोविमुत्तिया समापत्तिया - सब्बनिमित्तानञ्च अमनसिकारो, अनिमित्ताय 
च धातुया मनसिकारो। इमे खो, आवुसो, ट्रे पच्चया अनिमित्ताय चेतोविमुत्तिया समापत्तिया”ति । 

““कति पनावुसो, पच्चया अनिमित्ताय चेतोविमृत्तिया ठितिया^ति? 


“तयो खो, आवुसो, पच्चया अनिमित्ताय चेतोविमुत्तिया ठितिया - सब्बनिमित्तानञ्च अमनसिकारो, अनिमित्ताय च 
धातुया मनसिकारो, पुब्बे च अभिसङ्घारो। इमे खो, आवुसो, तयो पच्चया अनिमित्ताय चेतोविमृत्तिया ठितिया"ति। 


“कति पनावुसो, पच्चया अनिमित्ताय चेतोविमृत्तिया वुड्ठानाया”ति? 


“दवे खो, आवुसो, पच्चया अनिमित्ताय चेतोविमृत्तिया वुड्ानाय - सब्बनिमित्तानञ्च मनसिकारो, अनिमित्ताय च 
धातुया अमनसिकारो। इमे खो, आवुसो, ट्रे पच्चया अनिमित्ताय चेतोविमुत्तिया बुड्ठानाया”ति। 


४५९. “या चायं, आवुसो, अप्पमाणा चेतोविमुत्ति, या च आकिञ्चञ्जा चेतोविमुत्ति, या च सुञ्ञता चेतोविमृत्ति, या 
च अनिमित्ता चेतोविमुत्ति - इमे धम्मा नानात्था चेव नानाब्यञ्जना च उदाहु एकत्था ब्यञ्जनमेव नान" न्ति? 


“या चायं, आवुसो, अप्पमाणा चेतोविमुत्ति, या च आकिञ्चञ्ञा चेतोविमुत्ति, या च सुञ्ञता चेतोविमृत्ति, या च 
अनिमित्ता चेतोविमृत्ति - अत्थि खो, आवुसो, परियायो यं परियायं आगम्म इमे धम्मा नानात्था चेव नानाब्यञ्जना च; 
अत्थि च खो, आवुसो, परियायो यं परियायं आगम्म इमे धम्मा एकत्था, ब्यञ्जनमेव नानं । 


“कतमो चावुसो, परियायो यं परियायं आगम्म इमे धम्मा नानात्था चेव नानाब्यञ्जना च”? 


“इधावुसो, भिक्खु मेत्तासहगतेन चेतसा एकं दिसं फरित्वा विहरति, तथा दुतियं, तथा ततियं, तथा चतुत्थं। इति 
उद्भमधो तिरियं सब्बधि सब्बत्तताय सब्बावन्तं लोकं मेत्तासहगतेन चेतसा विपुलेन महग्गतेन अप्पमाणेन अवेरेन 


फरित्वा विहरति, तथा दुतियं, तथा ततियं, तथा चतुत्थं। इति उद्भमधो तिरियं सब्बधि सब्बत्तताय सब्बावन्तं लोकं 
उपेक्खासहगतेन चेतसा विपुलेन महग्गतेन अप्पमाणेन अवेरेन अब्याबज्झेन फरित्वा विहरति । अयं वुच्चतावुसो, 
अप्पमाणा चेतोविमुत्ति” । 


“कतमा चावुसो, आकिञ्चञ्ञा चेतोविमुत्ति”? 


““इधावुसो, भिक्खु सब्बसो विज्ञाणज्चायतनं समतिक्कम्म नत्थि किञ्चीति आकिज्चज्ञायतनं उपसम्पज्ज 
विहरति। अयं वुच्चतावुसो, आकिञ्चञ्ञा चेतोविमुत्ति” । 


““कतमा चावुसो, सुञ्ञता चेतोविमुत्ति”? 


““इधावुसो, भिक्खु अरञ्ञगतो वा रुक्खमूलगतो वा सुञ्ञागारगतो वा इति पटिसञ्चिक्खति -- 'सुञ्ञमिदं अत्तेन वा 
अत्तनियेन वा ति । अयं वुच्चतावुसो, सुञ्ञता चेतोविमुत्ति” । 


““कतमा चावुसो, अनिमित्ता चेतोविमुत्ति”? 


“इधावुसो, भिक्खु सब्बनिमित्तानं अमनसिकारा अनिमित्तं चेतोसमाधि उपसम्पज्ज विहरति । अयं वुच्चतावुसो, 

अनिमित्ता चेतोविमृत्ति। अयं खो, आवुसो, परियायो यं परियायं आगम्म इमे धम्मा नानात्था चेव नानाब्यञ्जना च” । 
“कतमो चावुसो, परियायो यं परियायं आगम्म इमे धम्मा एकत्था ब्यञ्जनमेव नानं"? 


“रागो खो, आवुसो, पमाणकरणो, दोसो पमाणकरणो, मोहो पमाणकरणो । ते खीणासवस्स भिकखुनो पहीना 
उच्छिन्नमूला तालावत्थुकता अनभावंकता आयतिं अनुप्पादधम्मा। यावता खो, आवुसो, अप्पमाणा चेतोविमुत्तियो, 
अकुप्पा तासं चेतोविमृत्ति अग्गमक्खायति। सा खो पनाकुप्पा चेतोविमृत्ति सुञ्ञा रागेन, सुञ्जा दोसेन, सुञ्ञा मोहेन। रागो 
खो, आवुसो, किञ्चनो, दोसो किञ्चनो, मोहो किञ्चनो। ते खीणासवस्स भिवखुनो पहीना उच्छिन्नमूला तालावत्थुकता 
अनभावंकता आयतिं अनुप्पादधम्मा। यावता खो, आवुसो, आकिञ्चञ्ञा चेतोविमुत्तियो, अकुप्पा तासं चेतोविमुत्ति 
अग्गमक्खायति। सा खो पनाकुप्पा चेतोविमुत्ति सुञ्ञा रागेन, सुञ्जा दोसेन, सुञ्ञा मोहेन। रागो खो, आवुसो, 
निमित्तकरणो, दोसो निमित्तकरणो, मोहो निमित्तकरणो । ते खीणासवस्स भिक्खुनो पहीना उच्छिन्नमूला तालावत्थुकता 
अनभावंकता आयतिं अनुप्पादधम्मा । यावता खो, आवुसो, अनिमित्ता चेतोविमृत्तियो, अकुप्पा तासं चेतोविमृत्ति 
अग्गमक्खायति। सा खो पनाकुप्पा चेतोविमुत्ति सुञ्ञा रागेन, सुञ्ञा दोसेन, सुञ्ञा मोहेन। अयं खो, आवुसो, परियायो यं 
परियायं आगम्म इमे धम्मा एकत्था ब्यञ्जनमेव नान''न्ति। 


इदमवोचायस्मा सारिपुत्तो। अत्तमनो आयस्मा महाकोड्टिको आयस्मतो सारिपृत्तस्स भासितं अभिनन्दीति। 
महावेदल्लसुत्तं निट्टितं ततियं । 
४. चूळवेदल्लसुत्तं 


४६०. एवं मे सुतं - एकं समयं भगवा राजगहे विहरति वेळुवने कलन्दकनिवापे। अथ खो विसाखो उपासको येन 
धम्मदिन्ना भिक्खुनी तेनुपसङ्कमि; उपसङ्कमित्वा धम्मदिन्नं भिक्खुनि अभिवादेत्वा एकमन्तं निसीदि। एकमन्तं निसिन्नो 
खो विसाखो उपासको धम्मदिन्नं भिक्खुनिं एतदवोच - ““सक्कायो सक्कायो ति, अय्ये, वुच्चति । कतमो नु खो, अय्ये, 
सक्कायो वृत्तो भगवता"ति? “पञ्च खो इमे, आवुसो विसाख, उपादानक्खन्धा सक्कायो वुत्तो भगवता, सेय्यथिदं - 
रूपुपादानक्खन्धो, वेदनुपादानक्खन्धो, सञ्जुपादानक्खन्धो, सङ्घारुपादानक्खन्धो, विञ्जाणुपादानक्खन्धो । इमे खो, 
आवुसो विसाख, पञ्चुपादानक्खन्धा सक्कायो वृत्तो भगवता"ति। 


““साधय्ये ति खो विसाखो उपासको धम्मदिन्नाय भिक्खुनिया भासितं अभिनन्दित्वा अनुमोदित्वा धम्मदिन्नं 
भिक्खुनि उत्तरिं पञ्हं अपुच्छि -- ““सक्कायसमुदयो सक्कायसमुदयो'ति, अय्ये, वुच्चति। कतमो नु खो, अय्ये, 
सक्कायसमुदयो वुत्तो भगवता"ति? “यायं, आवुसो विसाख, तण्हा पोनोब्भविका नन्दीरागसहगता तत्रतत्राभिनन्दिनी, 
सेय्यथिदं - कामतण्हा भवतण्हा विभवतण्हा; अयं खो, आवुसो विसाख, सक्कायसमुदयो वृत्तो भगवता"ति। 


““सक्कायनिरोधो सक्कायनिरोधो'ति, अय्ये, वुच्चति । कतमो नु खो, अय्ये, सक्कायनिरोधो वुत्तो भगवता ति? 


“यो खो, आवुसो विसाख, तस्सायेव तण्हाय असेसविरागनिरोधो चागो पटिनिस्सग्गो मुत्ति अनालयो; अयं खो, 
आवुसो विसाख, सक्कायनिरोधो वुत्तो भगवता”ति। 

““सक्कायनिरोधगामिनी पटिपदा सक्कायनिरोधगामिनी पटिपदा ति, अय्ये, बुच्चति। कतमा नु खो, अय्ये, 
सक्कायनिरोधगामिनी पटिपदा वुत्ता भगवता"ति? 


“अयमेव खो, आवुसो विसाख, अरियो अहुङ्गिको मग्गो सक्कायनिरोधगामिनी पटिपदा वुत्ता भगवता, सेय्यथिदं - 
सम्मादिडि सम्मासङ्कप्पो सम्मावाचा सम्माकम्मन्तो सम्माआजीवो सम्मावायामो सम्मासति सम्मासमाधी”ति। 


“तञ्जेव नु खो, अय्ये, उपादानं ते [तेव (सी०)] पञ्चुपादानकखन्धा उदाहु अञ्ञत्र पञ्चहुपादानक्खन्धेहि 
उपादान''न्ति? “न खो, आवुसो विसाख, तञ्ञेव उपादानं ते पञ्चुपादानक्खन्धा, नापि अञ्ञत्र पञ्चहुपादानक्खन्धेहि 
उपादानं। यो खो, आवुसो विसाख, पञ्चसु उपादानक्खन्धेसु छन्दरागो तं तत्थ उपादान''न्ति। 


४६१. “कथं पनाय्ये, सक्कायदिड्टि होतीति? “इधावुसो विसाख, अस्सुतवा पुथुज्जनो, अरियानं अदस्सावी 
अरियधम्मस्स अकोविदो अरियधम्मे अविनीतो, सप्पुरिसानं अदस्सावी सप्पुरिसधम्मस्स अकोविदो सप्पुरिसधम्मे 
अविनीतो, रूपं अत्ततो समनुपस्सति, रूपवन्तं वा अत्तानं, अत्तनि वा रूपं, रूपस्मि वा अत्तानं। वेदनं...पे०... सञ्जं... 
सङ्कारे... विज्ञाणं अत्ततो समनुपस्सति, विञ्जाणवन्तं वा अत्तानं, अत्तनि वा विज्ञाणं, विञ्ञाणस्मिं वा अत्तानं। एवं खो, 
आवुसो विसाख, सक्कायदिट्टि होती 'ति। 


“कथं पनाय्ये, सक्कायदिद्टि न होतीति? 


“इधावुसो विसाख, सुतवा अरियसावको, अरियानं दस्सावी अरियधम्मस्स कोविदो अरियधम्मे सुविनीतो, 
सप्पुरिसानं दस्सावी सप्पुरिसधम्मस्स कोविदो सप्पुरिसधम्मे सुविनीतो, न रूपं अत्ततो समनुपस्सति, न रूपवन्तं वा 


समनुपस्सति, न विञ्ञाणवन्तं वा अत्तानं, न अत्तनि वा विज्ञाणं, न विञ्ञाणस्मि वा अत्तानं । एवं खो, आवुसो विसाख, 
सक्कायदिट्टि न होती”ति। 


४६२. “कतमो पनाय्ये, अरियो अद्टङ्गिको मग्गो”ति? 


“अयमेव खो, आवुसो विसाख, अरियो अदहुङ्गिको मग्गो, सेय्यथिदं - सम्मादिद्ठि सम्मासङ्कप्पो सम्मावाचा 
सम्माकम्मन्तो सम्माआजीवो सम्मावायामो सम्मासति सम्मासमाधी 'ति। “अरियो पनाय्ये, अटटुङ्गिको मग्गो सङ्घतो उदाहु 
असङ्कतो'ति? 


“अरियो खो, आवुसो विसाख, अटुङ्गिको मग्गो सङ्कतो"ति। 


““अरियेन नु खो, अय्ये, अटुङ्गिकेन मग्गेन तयो खन्धा सङ्गहिता उदाह तीहि खन्धेहि अरियो अटुङ्गिको मग्गो 
सङ्गहितो"ति? 


“न खो, आवुसो विसाख, अरियेन अट्ठक्लिकेन मग्गेन तयो खन्धा सङ्गहिता; तीहि च खो, आवुसो विसाख, खन्धेहि 
अरियो अङुङ्गिको मग्गो सङ्गहितो। या चावुसो विसाख, सम्मावाचा यो च सम्माकम्मन्तो यो च सम्माआजीवो इमे धम्मा 
सीलक्खन्धे सङ्गहिता। यो च सम्मावायामो या च सम्मासति यो च सम्मासमाधि इमे धम्मा समाधिक्खन्धे सङ्गहिता। या च 

सम्मादिट्टि यो च सम्मासङ्कप्पो, इमे धम्मा पञ्जाक्खन्धे सङ्गहिता”ति। 
"कतमो पनाय्ये, समाधि, कतमे धम्मा समाधिनिमित्ता, कतमे धम्मा समाधिपरिक्खारा, कतमा समाधिभावना "ति? 


“या खो, आवुसो विसाख, चित्तस्स एकग्गता अयं समाधि; चत्तारो सतिपट्ठाना समाधिनिमित्ता; चत्तारो सम्मप्पधाना 
समाधिपरिक्खारा। या तेसंयेव धम्मानं आसेवना भावना बहुलीकम्मं, अयं एत्थ समाधिभावना”ति। 


४६३. “कति पनाय्ये, सङ्घारा "ति? 
““तयोमे, आवुसो विसाख, सङ्घारा - कायसङ्घारो, बचीसङ्कारो, चित्तसङ्घारो”ति। 
“कतमो पनाय्ये, कायसङ्घारो, कतमो वचीसङ्घारो, कतमो चित्तसङ्घारो ति? 


“अस्सासपस्सासा खो, आवुसो विसाख, कायसङ्कारो, वितक्कविचारा वचीसङ्कारो, सञ्ञा च वेदना च 
चित्तसङ्घारो"ति। 


“कस्मा पनाय्ये, अस्सासपस्सासा कायसङ्घारो, कस्मा वितक्कविचारा वचीसङ्घारो, कस्मा सञ्ञा च वेदना च 
चित्तसङ्घारो "ति? 


“अस्सासपस्सासा खो, आवुसो विसाख, कायिका एते धम्मा कायप्पटिबद्धा, तस्मा अस्सासपस्सासा कायसङ्घारो । 
पुब्बे खो, आवुसो विसाख, वितक्केत्वा विचारेत्वा पच्छा वाचं भिन्दति, तस्मा वितक्कविचारा बचीसङ्कारो। सञ्जा च 
वेदना च चेतसिका एते धम्मा चित्तप्पटिबद्धा, तस्मा सञ्ञा च वेदना च चित्तसङ्घारोति। 


४६४. “कथं पनाय्ये, सञ्जावेदयितनिरोधसमापत्ति होती 'ति? 


“न खो, आवुसो विसाख, सञ्जावेदयितनिरोधं समापज्जन्तस्स भिक्खुनो एवं होति -- `अहं सञ्ञजावेदयितनिरोधं 
समापज्जिस्स'न्ति वा, “अहं सञ्ञजावेदयितनिरोधं समापज्जामीःति वा, “अहं सञ्जावेदयितनिरोधं समापन्नोति वा। अथ 
ख्वास्स पुब्बेब तथा चित्तं भावितं होति यं तं तथत्ताय उपनेती"ति। 


“सञ्जावेदयितनिरोधं समापज्जन्तस्स पनाय्ये, भिकखुनो कतमे धम्मा पठमं निरुज्झन्ति - यदि वा कायसङ्घारो, यदि 
वा बचीसङ्कारो, यदि वा चित्तसङ्कारो "ति? ““सञ्जावेदयितनिरोधं समापज्जन्तस्स खो, आवुसो विसाख, भिक्खुनो पठमं 
निरुज्झति वचीसङ्कारो, ततो कायसङ्घारो, ततो चित्तसङ्घारो'ति। 


“कथं पनाय्ये, सञ्जावेदयितनिरोधसमापत्तिया बुद्ठानं होतीति? 


“न खो, आवुसो विसाख, सञ्जावेदयितनिरोधसमापत्तिया वुदुहन्तस्स भिक्खुनो एवं होति - “अहं 
सञ्जावेदयितनिरोधसमापत्तिया बुटुहिस्स'न्ति वा, “अहं सञ्जावेदयितनिरोधसमापत्तिया वुटुहामी'ति वा, "अहं 
सञ्ञावेदयितनिरोधसमापत्तिया बुड्टितोति वा। अथ ख्वास्स पुब्बेव तथा चित्तं भावितं होति यं तं तथत्ताय उपनेती 'ति। 

“सञ्जावेदयितनिरोधसमापत्तिया बुटुहन्तस्स पनाय्ये, भिकखुनो कतमे धम्मा पठमं उप्पज्जन्ति -- यदि वा 
कायसङ्घारो, यदि वा बचीसङ्कारो, यदि वा चित्तसङ्घारो”ति? “सञ्ञावेदयितनिरोधसमापत्तिया वुदुहन्तस्स खो, आवुसो 
विसाख, भिकखुनो पठमं उप्पज्जति चित्तसङ्घारो, ततो कायसङ्घारो, ततो वचीसङ्कारो”ति। 


“सञ्जावेदयितनिरोधसमापत्तिया वुट्टितं पनाय्ये, भिक्खुँ कति फस्सा फुसन्ती' "ति? ““सञ्जावेदयितनिरोधसमापत्तिया 
बुड्टितं खो, आवुसो विसाख, भिक्खु तयो फस्सा फुसन्ति - सुञ्ञतो फस्सो, अनिमित्तो फस्सो, अप्पणिहितो फस्सो”ति। 


“गसञ्जावेदयितनिरोधसमापत्तिया बुद्धितस्स पनाय्ये, भिक्खुनो किनिन्नं चित्तं होति किंपोणं किपब्मार "न्ति? 
“सञ्जावेदयितनिरोधसमापत्तिया बुट्टितस्स खो, आवुसो विसाख, भिक्खुनो विवेकनिन्नं चित्तं होति, विवेकपोणं 
विवेकपब्भार''न्ति। 


४६५. “कति पनाय्ये, वेदना”ति? 
“तिस्सो खो इमा, आवुसो विसाख, वेदना - सुखा वेदना, दुक्खा वेदना, अदुक्खमसुखा वेदना”ति। 
“कतमा पनाय्ये, सुखा वेदना, कतमा दुक्खा वेदना, कतमा अदुक्खमसुखा वेदना"ति? 


“यं खो, आवुसो विसाख, कायिकं वा चेतसिकं वा सुखं सातं वेदयितं - अयं सुखा वेदना । यं खो, आवुसो विसाख, 
कायिकं वा चेतसिकं वा दुक्खं असातं वेदयितं - अयं दुक्खा वेदना । यं खो, आवुसो विसाख, कायिकं वा चेतसिकं वा 
नेव सातं नासातं वेदयितं - अयं अदुक्खमसुखा वेदना"ति। 


“सुखा पनाय्ये, वेदना किंसुखा किदुक्खा, दुक्खा वेदना किंसुखा किंदुक्खा, अदुक्खमसुखा वेदना किंसुखा 
किदुक्खा ति? 


“सुखा खो, आवुसो विसाख, वेदना ठितिसुखा विपरिणामदुक्खा; दुक्खा वेदना ठितिदुक्खा विपरिणामसुखा; 
अदुक्खमसुखा वेदना जाणसुखा अञ्ञाणदुक्‍्खा”ति । 


“सुखाय पनाय्ये, वेदनाय कि अनुसयो अनुसेति, दुक्खाय वेदनाय कि अनुसयो अनुसेति, अदुक्खमसुखाय वेदनाय 
कि अनुसयो अनुसेती' ति? 


“सुखाय खो, आवुसो विसाख, वेदनाय रागानुसयो अनुसेति, दुक्खाय वेदनाय पटिघानुसयो अनुसेति, 
अदुक्खमसुखाय वेदनाय अविज्जानुसयो अनुसेती 'ति। 


“सब्बाय नु खो, अय्ये, सुखाय वेदनाय रागानुसयो अनुसेति, सब्बाय दुक्खाय वेदनाय पटिघानुसयो अनुसेति, 
सब्बाय अदुक्खमसुखाय वेदनाय अविज्जानुसयो अनुसेती 'ति? 


“न खो, आवुसो विसाख, सब्बाय सुखाय वेदनाय रागानुसयो अनुसेति, न सब्बाय दुक्खाय वेदनाय पटिघानुसयो 
अनुसेति, न सब्बाय अदुक्खमसुखाय वेदनाय अविज्जानुसयो अनुसेतीति। 

“सुखाय पनाय्ये, वेदनाय कि पहातब्बं, दुक्खाय वेदनाय कि पहातब्बं, अदुकखमसुखाय वेदनाय कि पहातब्ब''न्ति? 


"सुखाय खो, आवुसो विसाख, वेदनाय रागानुसयो पहातब्बो, दुक्खाय वेदनाय पटिघानुसयो पहातब्बो, 
अदुक्खमसुखाय वेदनाय अविज्जानुसयो पहातब्बो ति । 


“सब्बाय नु खो, अय्ये, सुखाय वेदनाय रागानुसयो पहातब्बो, सब्बाय दुक्खाय वेदनाय पटिघानुसयो पहातनब्बो, 
सब्बाय अदुक्खमसुखाय वेदनाय अविज्जानुसयो पहातब्बो "ति? 


“न खो, आवुसो विसाख, सब्बाय सुखाय वेदनाय रागानुसयो पहातब्बो, न सब्बाय दुक्खाय वेदनाय पटिघानुसयो 
पहातब्बो, न सब्बाय अदुक्खमसुखाय वेदनाय अविज्जानुसयो पहातब्बो। इधावुसो विसाख, भिक्खु विविच्चेव कामेहि 
विविच्च अकुसलेहि धम्मेहि सवितक्कं सविचारं विवेकजं पीतिसुखं पठमं झानं उपसम्पज्ज विहरति । रागं तेन पजहति, न 
तत्थ रागानुसयो अनुसेति। इधावुसो विसाख, भिक्खु इति पटिसञ्चिकखति - `कुदास्सु नामाहं तदायतनं उपसम्पज्ज 
विहरिस्सामि यदरिया एतरहि आयतनं उपसम्पज्ज विहरन्ती'ति? इति अनुत्तरेसु विमोक्खेसु पिहं उपट्टापयतो उप्पज्जति 
पिहाप्पच्चया दोमनस्सं । पटिघं तेन पजहति, न तत्थ पटिघानुसयो अनुसेति। इधावुसो विसाख, भिक्खु सुखस्स च पहाना, 
दुक्खस्स च पहाना, पुब्बेब सोमनस्सदोमनस्सानं अत्थङ्गमा, अदुक्खमसुखं उपेक्खासतिपारिसुद्भधि चतुत्थं झानं उपसम्पज्ज 
विहरति। अविज्जं तेन पजहति, न तत्थ अविज्जानुसयो अनुसेती 'ति। 


४६६. “सुखाय पनाय्ये, वेदनाय कि पटिभागो”ति? 

"सुखाय खो, आवुसो विसाख, वेदनाय दुक्खा वेदना पटिभागो"ति। 
“दुक्खाय पन्नाय्ये, वेदनाय कि पटिभागो”ति? 

“दुक्खाय खो, आवुसो विसाख, वेदनाय सुखा वेदना पटिभागो"ति। 
““अदुक्खमसुखाय पनाय्ये, वेदनाय कि पटिभागो”ति? 
““अदुक्खमसुखाय खो, आवुसो विसाख, वेदनाय अविज्जा पटिभागो"ति। 
““अविज्जाय पनाय्ये, कि पटिभागो' ति? 

“अविज्जाय खो, आवुसो विसाख, विज्जा पटिभागो”ति। 
“विज्जाय पनाय्ये, कि पटिभागो ति? 

“विज्जाय खो, आवुसो विसाख, विमुत्ति पटिभागो”ति। 

“विमुत्तिया पनाय्ये, कि पटिभागों ति? 

““विमुत्तिया खो, आवुसो विसाख, निब्बानं पटिभागो”ति। 


“निब्बानस्स पनाय्ये, कि पटिभागो ति? ““अच्चयासि, आवुसो [अच्चसरावुसो (सी० पी०), अच्चस्सरावुसो (स्या० 
कं०)] विसाख, पञ्हं, नासक्खि पज्हानं परियन्तं गहेतुं । निब्बानोगधञ्हि, आवुसो विसाख, ब्रह्मचरियं, निब्बानपरायनं 
निब्बानपरियोसानं | आकङ्कमानो च त्वं, आवुसो विसाख, भगवन्तं उपसङ्कमित्वा एतमत्थं पुच्छेय्यासि, यथा च ते भगवा 
ब्याकरोति तथा नं धारेय्यासी”ति। 


४६७. अथ खो विसाखो उपासको धम्मदिन्नाय भिक्खुनिया भासितं अभिनन्दित्वा अनुमोदित्वा उट्ठायासना 
धम्मदिन्नं भिकखुनिं अभिवादेत्वा पदक्खिणं कत्वा येन भगवा तेनुपसङ्कमि; उपसङ्कमित्वा भगवन्तं अभिवादेत्वा एकमन्तं 
निसीदि | एकमन्तं निसिन्नो खो विसाखो उपासको यावतको अहोसि धम्मदिन्नाय भिक्खुनिया सद्भि कथासल्लापो तं सब्बं 
भगवतो आरोचेसि। एवं वृत्ते, भगवा विसाखं उपासकं एतदवोच - “पण्डिता, विसाख, धम्मदिन्ना भिक्खुनी, महापञ्ञा, 
विसाख, धम्मदिन्ना भिक्खुनी । मं चेपि त्वं, विसाख, एतमत्थं पुच्छेय्यासि, अहम्पि तं एवमेवं ब्याकरेय्यं, यथा तं 
धम्मदिन्नाय भिकखुनिया ब्याकतं। एसो चेवेतस्स [एसोवेतस्स (स्या० कं०)] अत्थो। एवञ्च नं [एवमेतं (सी० स्या० कं०)] 
धारेही”ति। 


इदमवोच भगवा। अत्तमनो विसाखो उपासको भगवतो भासितं अभिनन्दीति। 
चूळवेदल्लसृत्तं निद्धितं चतुत्थं । 
५. चूळधम्मसमादानसुत्तं 


४६८. एवं मे सुतं - एकं समयं भगवा सावत्थियं विहरति जेतवने अनाथपिण्डिकस्स आरामे । तत्र खो भगवा 
भिक्खू आमन्तेसि - “भिक्खवो”ति। “भदन्ते”ति ते भिक्खू भगवतो पच्चस्सोसुं। भगवा एतदवोच - “चत्तारिमानि, 
भिक्खवे, धम्मसमादानानि। कतमानि चत्तारि? अत्थि, भिकखवे, धम्मसमादानं पच्चुप्पन्नसुखं आयतिं दुकखविपाकं; 
अत्थि, भिकखवे, धम्मसमादानं पच्चुप्पन्नदुक्खञ्चेव आयतिञ्च दुक्खविपाकं; अत्थि, भिक्खवे, धम्मसमादानं 
पच्चुप्पन्नदुक्खं आयतिं सुखविपाकं; अत्थि, भिकखवे, धम्मसमादानं पच्चुप्पन्नसुखञ्चेब आयतिञ्च सुखविपाकं ` । 


४६९. “कतमञ्च, भिक्खवे, धम्मसमादानं पच्चुप्पन्नसुखं आयतिं दुक्खविपाकं? सन्ति, भिक्खवे, एके 
समणब्राह्मणा एवंवादिनो एवंदिड्टिनो -- 'नत्थि कामेसु दोसोति। ते कामेसु पातब्यतं आपज्जन्ति । ते खो मोळिबद्भाहि 
[मोळिबन्धाहि (स्या० कं० क०)] परिब्बाजिकाहि परिचारेन्ति। ते एवमाहंसु -- 'किंसु नाम ते भोन्तो समणब्राह्मणा कामेसु 
अनागतभयं सम्पस्समाना कामानं पहानमाहंसु, कामानं परिञ्ञं पञ्ञपेन्ति? सुखो इमिस्सा परिब्बाजिकाय तरुणाय 
मुदुकाय लोमसाय बाहाय सम्फस्सो'ति ते कामेसु पातब्यतं आपज्जन्ति। ते कामेसु पातब्यतं आपज्जित्वा कायस्स भेदा 
परं मरणा अपायं दुग्गति विनिपातं निरयं उपपज्जन्ति। ते तत्थ दुक्खा तिब्बा खरा कटुका वेदना वेदयन्ति । ते एवमाहंसु - 
“इदं खो ते भोन्तो समणब्राह्मणा कामेसु अनागतभयं सम्पस्समाना कामानं पहानमाहंसु, कामानं परिञ्ञं पञ्ञपेन्ति, इमे हि 
मयं कामहेतु कामनिदानं दुक्खा तिब्बा खरा कटुका वेदना वेदयामा'ति। सेय्यथापि, भिक्खवे, गिम्हानं पच्छिमे मासे 
मालुवासिपाटिका फलेय्य। अथ खो तं, भिक्खवे, मालुवाबीजं अञ्जतरस्मिं सालमूले निपतेय्य। अथ खो, भिकखवे, या 
तस्मिं साले अधिवत्था देवता सा भीता संविग्गा सन्तासं आपज्जेय्य। अथ खो, भिक्खवे, तस्मिं साले अधिवत्थाय देवताय 

मित्तामच्चा जातिसालोहिता आरामदेवता वनदेवता रुक्खदेवता ओसधितिणवनप्पतीसु अधिवत्था देवता सङ्गम्म 
समागम्म एवं समस्सासेय्युं - “मा भवं भायि, मा भवं भायि; अप्पेव नामेतं मालुवाबीजं मोरो वा गिलेय्य [मोरो वा 
गिलेय्य, गोधा वा खादेय्य (क०)], मगो वा खादेय्य, दवडाहो [वनदाहो (क०)] वा डहेय्य, वनकम्मिका वा उद्धरेय्युं, 
उपचिका वा उट्टहेय्युं [उद्रभेय्युं (सी? पी० क०)], अबीजं वा पनस्सा'ति। अथ खो तं, भिक्खवे, मालुवाबीजं नेव मोरो 
गिलेय्य, न मगो खादेय्य, न दवडाहो डहेय्य, न वनकम्मिका उद्धरेय्यु, न उपचिका उट्टहेय्यु, बीजञ्च पनस्स तं पावुस्सकेन 
मेघेन अभिप्पवुटुँ सम्मदेव विरुहेय्य। सास्स मालुवालता तरुणा मुदुका लोमसा विलम्बिनी, सा तं सालं उपनिसेवेय्य। अथ 
खो, भिक्खवे, तस्मिं साले अधिवत्थाय देवताय एवमस्स - “किंसु नाम ते भोन्तो मित्तामच्चा जातिसालोहिता 
आरामदेवता वनदेवता रुक्खदेवता ओसधितिणवनप्पतीसु अधिवत्था देवता मालुवाबीजे अनागतभयं सम्पस्समाना 
सङ्गम्म समागम्म एवं समस्सासेसुं [समस्सासेय्युं (क०)] -- “मा भवं भायि मा भवं भायि, अप्पेव नामेतं मालुवाबीजं मोरो 
वा गिलेय्य, मगो वा खादेय्य, दवडाहो वा डहेय्य, वनकम्मिका वा उद्धरेय्युं, उपचिका वा उदुहेय्युं, अबीजं वा पनस्सा' “ति; 
सुखो इमिस्सा मालुवालताय तरुणाय मृदुकाय लोमसाय विलम्बिनिया सम्फस्सो'ति। सा तं सालं अनुपरिहरेय्य। सा तं 
सालं अनुपरिहरित्वा उपरि विटभि [विटपं (स्या० इ०)] करेय्य। उपरि विटभि करित्वा ओघनं जनेय्य। ओघनं जनेत्वा ये 
तस्स सालस्स महन्ता महन्ता खन्धा ते पदालेय्य। अथ खो, भिक्खवे, तस्मिं साले अधिवत्थाय देवताय एवमस्स - “इदं 
खो ते भोन्तो मित्तामच्चा जातिसालोहिता आरामदेवता वनदेवता रुक्खदेवता ओसधितिणवनप्पतीसु अधिवत्था देवता 
मालुवाबीजे अनागतभयं सम्पस्समाना सङ्गम्म समागम्म एवं समस्सासेसुं [समस्सासेय्युं (क०)] -- “मा भवं भायि मा भवं 
भायि, अप्पेव नामेतं मालुवाबीजं मोरो वा गिलेय्य, मगो वा खादेय्य, दवडाहो वा डहेय्य, वनकम्मिका वा उद्धरेय्युं, 
उपचिका वा उद्टहेय्युं अबीजं वा पनस्सा”ति। यञ्चाहं [यं वाहं (क०), स्वाहं (स्या० कं०)] मालुवाबीजहेतु दुक्खा तिब्बा 
खरा कटुका वेदना वेदयामी'ति। एवमेव खो, भिक्खवे, सन्ति एके समणब्राह्मणा एवंवादिनो एवंदिड्िनो 'नत्थि कामेसु 
दोसो'ति। ते कामेसु पातब्यतं आपज्जन्ति ते मोळिबद्भाहि परिब्बाजिकाहि परिचारेन्ति। ते एवमाहंसु - 'किंसु नाम ते 
भोन्तो समणब्राह्मणा कामेसु अनागतभयं सम्पस्समाना कामानं पहानमाहंसु, कामानं परिञ्ञं पञ्जपेन्ति? सुखो इमिस्सा 
परिब्बाजिकाय तरुणाय मृदुकाय लोमसाय बाहाय सम्फस्सो'ति। ते कामेसु पातब्यतं आपज्जन्ति । ते कामेसु पातब्यतं 
आपज्जित्वा कायस्स भेदा परं मरणा अपायं दुग्गति विनिपातं निरयं उपपज्जन्ति । ते तत्थ दुक्खा तिब्बा खरा कटुका वेदना 
वेदयन्ति। ते एवमाहंसु - “इदं खो ते भोन्तो समणब्राह्मणा कामेसु अनागतभयं सम्पस्समाना कामानं पहानमाहंसु, कामानं 
परिञ्ञं पञ्ञपेन्ति। इमे हि मयं कामहेतु कामनिदानं दुक्खा तिब्बा खरा कटुका वेदना वेदयामा'ति। इदं वुच्चति, भिक्खवे, 
धम्मसमादानं पच्चुप्पन्नसुखं आयतिं दुक्खविपाकं । 


४७०. “कतमञ्च, भिक्खवे, धम्मसमादानं पच्चुप्पन्नदुक्खञ्चेव आयतिञ्च दुक्खविपाकं? इध, भिक्खवे, एकच्चो 
अचेलको होति मृत्ताचारो हत्थापलेखनो, नएहिभद्दन्तिको, नतिट्टभइन्तिको, नाभिहटं, न उद्दिस्सकतं, न निमन्तनं सादियति, 
सो न कुम्भिमुखा पटिग्गण्हाति, न कळोपिमुखा पटिग्गण्हाति, न एळकमन्तरं, न दण्डमन्तरं, न मुसलमन्तरं, न द्विन्नं 
भुञ्जमानानं, न गब्मिनिया, न पायमानाय, न पुरिसन्तरगताय, न सङ्कित्तीसु, न यत्थ सा उपड़ितो होति, न यत्थ मक्खिका 
सण्डसण्डचारिनी, न मच्छं, न मंसं, न सुरं, न मेरयं, न थुसोदकं पिवति। सो एकागारिको वा होति एकालोपिको, द्वागारिको 
वा होति द्वालोपिको...पे०... सत्तागारिको वा होति सत्तालोपिको। एकिस्सापि दत्तिया यापेति, द्वीहिपि दत्तीहि यापेति... 
सत्तहिपि दत्तीहि यापेति। एकाहिकम्पि आहारं आहारेति, द्वीहिकम्पि आहारं आहारेति... सत्ताहिकम्पि आहारं आहारेति। 
इति एवरूपं अद्धमासिकम्पि परियायभत्तभोजनानुयोगमनुयृत्तो विहरति । सो साकभक्खो वा होति, सामाकभक्खो वा होति, 
नीवारभकखो वा होति, दहुलभक्खो वा होति, हटभक्खो वा होति, कणभक्खो वा होति, आचामभकखो वा होति, 
पिञ्जाकभक्खो वा होति, तिणभक्खो वा होति, गोमयभक्खो वा होति, वनमूलफलाहारो यापेति पवत्तफलभोजी। सो 

साणानिपि धारेति, मसाणानिपि धारेति, छवदुस्सानिपि धारेति, पंसुकूलानिपि धारेति, तिरीटानिपि धारेति, अजिनम्पि 
धारेति, अजिनक्खिपम्पि धारेति, कुसचीरम्पि धारेति, वाकचीरम्पि धारेति, फलकचीरम्पि धारेति, केसकम्बलम्पि धारेति, 
वाळकम्बलम्पि धारेति, उलूकपक्खम्पि धारेति, केसमस्सुलोचकोपि होति, केसमस्सुलोचनानुयोगमनुयुत्तो, उब्भट्टकोपि 
होति, आसनपटिक्खित्तो, उक्कुटिकोपि होति उक्कुटिकप्पधानमनुयुत्तो, कण्टकापस्सयिकोपि होति, कण्टकापस्सये सेय्यं 
कप्पेति [पस्स म० नि० १.१५५ महासीहनादसृत्ते], सायततियकम्पि उदकोरोहनानुयोगमनुयृत्तो विहरति । इति एवरूपं 
अनेकविहितं कायस्स आतापनपरितापनानुयोगमनुयृत्तो विहरति । सो कायस्स भेदा परं मरणा अपायं दुग्गति विनिपातं 
निरयं उपपज्जति। इदं वुच्चति, भिक्खवे, धम्मसमादानं पच्चुप्पन्नदुक्खञ्चेव आयतिञ्च दुक्खविपाकं । 


४७१. “कतमञ्च, भिक्खवे, धम्मसमादानं पच्चुप्पन्नदुक्खं आयतिं सुखविपाकं? इध, भिक्खवे, एकच्चो पकतिया 
तिब्बरागजातिको होति, सो अभिक्खणं रागजं दुक्खं दोमनस्सं पटिसंवेदेति; पकतिया तिब्बदोसजातिको होति, सो 
अभिकखणं दोसजं दुक्खं दोमनस्सं पटिसंवेदेति; पकतिया तिब्बमोहजातिको होति, सो अभिक्खणं मोहजं दुक्खं दोमनस्सं 
पटिसंवेदेति। सो सहापि दुक्खेन, सहापि दोमनस्सेन, अस्सुमुखोपि रुदमानो परिपुण्णं परिसुद्धं ब्रह्मचरियं चरति। सो 
कायस्स भेदा परं मरणा सुगति सग्गं लोकं उपपज्जति। इदं वुच्चति, भिक्खवे, धम्मसमादानं पच्चुप्पन्नदुक्खं आयतिं 
सुखविपाकं । 


४७२. “कतमञ्च, भिक्खवे, धम्मसमादानं पच्चुप्पन्नसुखञ्चेव आयतिञ्च सुखविपाकं? इध, भिक्खवे, एकच्चो 
पकतिया न तिब्बरागजातिको होति, सो न अभिक्खणं रागजं दुक्खं दोमनस्सं पटिसंवेदेति; पकतिया न तिब्बदोसजातिको 
होति, सो न अभिक्खणं दोसजं दुक्खं दोमनस्सं पटिसंवेदेति; पकतिया न तिब्बमोहजातिको होति, सो न अभिकखणं मोहजं 
दुक्खं दोमनस्सं पटिसंवेदेति। सो विविच्चेव कामेहि विविच्च अकुसलेहि धम्मेहि सवितक्कं सविचारं विवेकजं पीतिसुखं 
पठमं झानं उपसम्पज्ज विहरति। वितक्कविचारानं वूपसमा अज्झत्तं सम्पसादनं चेतसो एकोदिभावं अवरितक्कं अविचारं 


सग्गं लोकं उपपज्जति। इदं वुच्चति, भिकखवे, धम्मसमादानं पच्चुप्पन्नसुखञ्चेव आयतिञ्च सुखविपाकं । इमानि खो, 
भिक्खवे, चत्तारि धम्मसमादानानी”ति। 


इदमवोच भगवा । अत्तमना ते भिक्खू भगवतो भासितं अभिनन्दुन्ति । 
चूळधम्मसमादानसुत्तं निट्टितं पञ्चमं । 
६. महाधम्मसमादानसुत्त 


४७३. एवं मे सुतं - एकं समयं भगवा सावत्थियं विहरति जेतवने अनाथपिण्डिकस्स आरामे । तत्र खो भगवा 
भिक्खू आमन्तेसि - “भिक्खवो"ति। “भदन्ते”ति ते भिक्खू भगवतो पच्चस्सोसुं। भगवा एतदवोच - “येभुय्येन, 
भिक्खवे, सत्ता एबंकामा एबंछन्दा एवंअधिप्पाया - “अहो वत अनिट्टा अकन्ता अमनापा धम्मा परिहायेय्युं, इड्डा कन्ता 
मनापा धम्मा अभिवङ्टेय्यु'न्ति। तेसं, भिक्खवे, सत्तानं एवंकामानं एवंछन्दानं एवंअधिप्पायानं अनिट्ठा अकन्ता अमनापा 
धम्मा अभिवडन्ति, इट्टा कन्ता मनापा धम्मा परिहायन्ति । तत्र तुम्हे, भिक्खवे, क॑ हेतुं पच्चेथा”ति? “भगवंमूलका नो, 
भन्ते, धम्मा, भगवंनेत्तिका, भगवंपटिसरणा। साधु वत, भन्ते, भगवन्तञ्जेब पटिभातु एतस्स भासितस्स अत्थो; भगवतो 
सुत्वा भिक्खू धारेस्सन्ती"ति। “तेन हि, भिक्खवे, सुणाथ, साधुकं मनसि करोथ, भासिस्सामी"ति। “एवं, भन्ते"ति खो ते 


www.tipitaka.org Vipassana Research Institute 


Page 226 sur 244 


भिक्खू भगवतो पच्चस्सोसुं। भगवा एतदवोच - 


४७४. “इध, भिक्खवे, अस्सुतवा पुथुज्जनो, अरियानं अदस्सावी अरियधम्मस्स अकोविदो अरियधम्मे अविनीतो, 
सप्पुरिसानं अदस्सावी सप्पुरिसधम्मस्स अकोविदो सप्पुरिसधम्मे अविनीतो, सेवितब्बे धम्मे न जानाति असेवितब्बे धम्मे न 
जानाति, भजितब्बे धम्मे न जानाति अभजितब्बे धम्मे न जानाति। सो सेवितब्बे धम्मे अजानन्तो असेवितब्बे धम्मे 
अजानन्तो, भजितब्बे धम्मे अजानन्तो अभजितब्बे धम्मे अजानन्तो, असेवितब्बे धम्मे सेवति सेवितब्बे धम्मे न सेवति, 
अभजितब्बे धम्मे भजति भजितब्बे धम्मे न भजति। तस्स असेवितब्बे धम्मे सेवतो सेवितब्बे धम्मे असेवतो, अभजितब्बे 
धम्मे भजतो भजितब्बे धम्मे अभजतो अनिड्ठा अकन्ता अमनापा धम्मा अभिवड्टन्ति, इट्टा कन्ता मनापा धम्मा परिहायन्ति । 
तं किस्स हेतु? एवज्हेतं, भिकखवे, होति यथा तं अविद्सुनो। 


“सुतवा च खो, भिकखवे, अरियसावको, अरियानं दस्सावी अरियधम्मस्स कोविदो अरियधम्मे सुविनीतो, 
सप्पुरिसानं दस्सावी सप्पुरिसधम्मस्स कोविदो सप्पुरिसधम्मे सुविनीतो, सेवितब्बे धम्मे जानाति असेवितब्बे धम्मे जानाति, 
भजितब्बे धम्मे जानाति अभजितनब्बे धम्मे जानाति। सो सेवितनब्बे धम्मे जानन्तो असेवितब्बे धम्मे जानन्तो, भजितब्बे धम्मे 
जानन्तो अभजितब्बे धम्मे जानन्तो, असेवितब्बे धम्मे न सेवति सेवितब्बे धम्मे सेवति, अभजितब्बे धम्मे न भजति 
भजितब्बे धम्मे भजति। तस्स असेवितब्बे धम्मे असेवतो सेवितब्बे धम्मे सेवतो, अभजितब्बे धम्मे अभजतो भजितब्बे 
धम्मे भजतो, अनिट्ठा अकन्ता अमनापा धम्मा परिहायन्ति, इड्डा कन्ता मनापा धम्मा अभिव्डन्ति। तं किस्स हेतु? एवज्हेतं, 
भिक्खवे, होति यथा तं विद्दसुनो | 


४७५. “चत्तारिमानि, भिक्खवे, धम्मसमादानानि। कतमानि चत्तारि? अत्थि, भिक्खवे, धम्मसमादानं 
पच्चुप्पन्नदुक्खञ्चे आयतिञ्च दुक्खविपाकं; अत्थि, भिक्खवे, धम्मसमादानं पच्चुप्पन्नसुखं आयति दुक्खविपाकं; 
अत्थि, भिकखवे, धम्मसमादानं पच्चुप्पन्नदुक्खं आयतिं सुखविपाकं; अत्थि, भिकखवे, धम्मसमादानं पच्चुप्पन्नसुखञ्चेव 
आयतिञ्च सुखविपाकं | 


४७६. “तत्र, भिक्खवे, यमिदं [यदिदं (सी०)] धम्मसमादानं पच्चुप्पन्नदुक्खञ्चेन आयतिञ्च दुक्खविपाकं, तं 
अविद्वा अविज्जागतो यथाभूतं नप्पजानाति -- “इदं खो धम्मसमादानं पच्चुप्पन्नदुक्खञ्चेन आयतिञ्च दुक्खविपाक 'न्ति। 
तं अविद्वा अविज्जागतो यथाभूतं अप्पजानन्तो तं सेवति, तं न परिवज्जेति | तस्स तं सेवतो, तं अपरिवज्जयतो, अनिट्ठा 
अकन्ता अमनापा धम्मा अभिवडन्ति, इड्ठा कन्ता मनापा धम्मा परिहायन्ति। तं किस्स हेतु? एवज्हेतं, भिक्खवे, होति यथा 
तं अविद्दसुनो । 


“तत्र, भिक्खवे, यमिदं धम्मसमादानं पच्चुप्पन्नसुखं आयतिं दुक्खविपाकं तं अविद्वा अविज्जागतो यथाभूतं 
नप्पजानाति - “इदं खो धम्मसमादानं पच्चुप्पन्नसुखं आयतिं दुकखविपाक'न्ति। तं अविद्वा अविज्जागतो यथाभूतं 
अप्पजानन्तो तं सेवति, तं न परिवज्जेति। तस्स तं सेवतो, तं अपरिवज्जयतो, अनिट्ठा अकन्ता अमनापा धम्मा 
अभिवड्टन्ति, इट्टा कन्ता मनापा धम्मा परिहायन्ति । तं किस्स हेतु? एवज्हेतं, भिकखवे, होति यथा तं अविद्दसुनो । 


“तत्र, भिक्खवे, यमिदं धम्मसमादानं पच्चुप्पन्नदुक्खं आयतिं सुखविपाकं, तं अविद्वा अविज्जागतो यथाभूतं 
नप्पजानाति - “इदं खो धम्मसमादानं पच्चुप्पन्नदुक्खं आयतिं सुखविपाक'न्ति। तं अविद्वा अविज्जागतो यथाभूतं 
अप्पजानन्तो तं न सेवति, तं परिवज्जेति। तस्स तं असेवतो, तं परिवज्जयतो, अनिट्ठा अकन्ता अमनापा धम्मा 

अभिवड्इन्ति, इड्डा कन्ता मनापा धम्मा परिहायन्ति। तं किस्स हेतु? एवज्हेतं, भिक्खवे, होति यथा तं अविद्दसुनो | 


“तत्र, भिक्खवे, यमिदं धम्मसमादानं पच्चुप्पन्नसुखञ्चेव आयतिञ्च सुखविपाकं, तं अविद्वा अविज्जागतो यथाभूतं 
नप्पजानाति - “इदं खो धम्मसमादानं पच्चुप्पन्नसुखञ्चेव आयतिञ्च सुखविपाक'ःन्ति। तं अविद्वा अविज्जागतो यथाभूतं 
अप्पजानन्तो तं न सेवति, तं परिवज्जेति। तस्स तं असेवतो, तं परिवज्जयतो, अनिट्ठा अकन्ता अमनापा धम्मा 
अभिवड्टन्ति, इट्टा कन्ता मनापा धम्मा परिहायन्ति। तं किस्स हेतु? एवज्हेतं, भिक्खवे, होति यथा तं अविद्दसुनो । 


४७७. “तत्र, भिकखवे, यमिदं धम्मसमादानं पच्चुप्पन्नदुक्खञ्चेव आयतिञ्च दुक्खविपाकं तं विद्वा विज्जागतो 
यथाभूतं पजानाति -- “इदं खो धम्मसमादानं पच्चुप्पन्नदुक्खञ्चेन आयतिञ्च दुक्खविपाक 'न्ति। तं विद्वा विज्जागतो 
यथाभूतं पजानन्तो तं न सेवति, तं परिवज्जेति। तस्स तं असेवतो, तं परिवज्जयतो, अनिट्ठा अकन्ता अमनापा धम्मा 
परिहायन्ति, इड्डा कन्ता मनापा धम्मा अभिवड्टन्ति । तं किस्स हेतु? एवज्हेतं, भिक्खवे, होति यथा तं विद्दसुनो । 


“तत्र, भिक्खवे, यमिदं धम्मसमादानं पच्चुप्पन्नसुखं आयतिं दुक्खविपाकं तं विद्वा विज्जागतो यथाभूतं पजानाति - 
“इदं खो धम्मसमादानं पच्चुप्पन्नसुखं आयतिं दुक्खविपाक न्ति । तं विद्वा विज्जागतो यथाभूतं पजानन्तो तं न सेवति, तं 
परिवज्जेति। तस्स तं असेवतो, तं परिवज्जयतो, अनिट्ठा अकन्ता अमनापा धम्मा परिहायन्ति, इट्टा कन्ता मनापा धम्मा 
अभिवड्टन्ति । तं किस्स हेतु? एवज्हेतं, भिक्खवे, होति यथा तं विद्दसुनो । 


“तत्र, भिक्खवे, यमिदं धम्मसमादानं पच्चुप्पन्नदुक्खं आयति सुखविपाकं तं विद्वा विज्जागतो यथाभूतं पजानाति - 
“इदं खो धम्मसमादानं पच्चुप्पन्नदुक्खं आयतिं सुखविपाक'न्ति। तं विद्वा विज्जागतो यथाभूतं पजानन्तो तं सेवति, तं न 
परिवज्जेति। तस्स तं सेवतो, तं अपरिवज्जयतो, अनिट्ठा अकन्ता अमनापा धम्मा परिहायन्ति, इट्टा कन्ता मनापा धम्मा 
अभिवड्टन्ति । तं किस्स हेतु? एवज्हेतं, भिक्खवे, होति यथा तं विद्दसुनो | 


“तत्र, भिक्खवे, यमिदं धम्मसमादानं पच्चुप्पन्नसुखञ्चेव आयतिञ्च सुखविपाकं तं विद्वा विज्जागतो यथाभूतं 
पजानाति - “इदं खो धम्मसमादानं पच्चुप्पन्नसुखञ्चेव आयतिञ्च सुखविपाक'न्ति। तं विद्वा विज्जागतो यथाभूतं 
पजानन्तो तं सेवति, तं न परिवज्जेति। तस्स तं सेवतो, तं अपरिवज्जयतो, अनिट्ठा अकन्ता अमनापा धम्मा परिहायन्ति, 
इट्टा कन्ता मनापा धम्मा अभिवडन्ति । तं किस्स हेतु? एवज्हेतं, भिकखवे, होति यथा तं विद्दसुनो । 


४७८. “कतमञ्च, भिक्खवे, धम्मसमादानं पच्चुप्पन्नदुक्खञ्चेब आयतिञ्च दुक्खविपाकं? इध, भिक्खवे, एकच्चो 
सहापि दुक्खेन सहापि दोमनस्सेन पाणातिपाती होति, पाणातिपातपच्चया च दुक्खं दोमनस्सं पटिसंवेदेति; सहापि दुक्खेन 
सहापि दोमनस्सेन अदिन्नादायी होति, अदिन्नादानपच्चया च दुक्खं दोमनस्सं पटिसंवेदेति; सहापि दुक्खेन सहापि 
दोमनस्सेन कामेसु मिच्छाचारी होति, कामेसु मिच्छाचारपच्चया च दुक्खं दोमनस्सं पटिसंवेदेति; सहापि दुक्खेन सहापि 
दोमनस्सेन मुसावादी होति, मुसावादपच्चया च दुक्खं दोमनस्सं पटिसंवेदेति; सहापि दुक्खेन सहापि दोमनस्सेन 
पिसुणवाचो होति, पिसुणवाचापच्चया च दुक्खं दोमनस्सं पटिसंवेदेति; सहापि दुक्खेन सहापि दोमनस्सेन फरुसवाचो होति, 
फरुसवाचापच्चया च दुक्खं दोमनस्सं पटिसंवेदेति; सहापि दुक्खेन सहापि दोमनस्सेन सम्फप्पलापी होति, 
सम्फप्पलापपच्चया च दुक्खं दोमनस्सं पटिसंवेदेति; सहापि दुक्खेन सहापि दोमनस्सेन अभिज्झालु होति, अभिज्झापच्चया 
च दुक्खं दोमनस्सं पटिसंवेदेति; सहापि दुकखेन सहापि दोमनस्सेन ब्यापन्नचित्तो होति, ब्यापादपच्चया च दुक्खं दोमनस्सं 
पटिसंवेदेति; सहापि दुक्खेन सहापि दोमनस्सेन मिच्छादि्टि होति, मिच्छादिड्टिपच्चया च दुक्खं दोमनस्सं पटिसंवेदेति। सो 

कायस्स भेदा परं मरणा अपायं दुग्गति विनिपातं निरयं उपपज्जति । इदं वुच्चति, भिक्खवे, धम्मसमादानं 
पच्चुप्पन्नदुक्खञ्चे आयतिञ्च दुक्खविपाकं । 


४७९. “कतमञ्च, भिकखवे, धम्मसमादानं पच्चुप्पन्नसुखं आयति दुक्खविपाकं? इध, भिक्खवे, एकच्चो सहापि 
सुखेन सहापि सोमनस्सेन पाणातिपाती होति, पाणातिपातपच्चया च सुखं सोमनस्सं पटिसंवेदेति; सहापि सुखेन सहापि 
सोमनस्सेन अदिन्नादायी होति, अदिन्नादानपच्चया च सुखं सोमनस्सं पटिसंवेदेति; सहापि सुखेन सहापि सोमनस्सेन 
कामेसुमिच्छाचारी होति, कामेसुमिच्छाचारपच्चया च सुखं सोमनस्सं पटिसंवेदेति; सहापि सुखेन सहापि सोमनस्सेन 
मुसावादी होति, मुसावादपच्चया च सुखं सोमनस्सं पटिसंवेदेति; सहापि सुखेन सहापि सोमनस्सेन पिसुणवाचो होति, 
पिसुणवाचापच्चया च सुखं सोमनस्सं पटिसंवेदेति; सहापि सुखेन सहापि सोमनस्सेन फरुसवाचो होति, फरुसवाचापच्चया 
च सुखं सोमनस्सं पटिसंवेदेति; सहापि सुखेन सहापि सोमनस्सेन सम्फप्पलापी होति, सम्फप्पलापपच्चया च सुखं 
सोमनस्सं पटिसंवेदेति; सहापि सुखेन सहापि सोमनस्सेन अभिज्झालु होति, अभिज्झापच्चया च सुखं सोमनस्सं 
पटिसंवेदेति; सहापि सुखेन सहापि सोमनस्सेन ब्यापन्नचित्तो होति, ब्यापादपच्चया च सुखं सोमनस्सं पटिसंवेदेति; सहापि 
सुखेन सहापि सोमनस्सेन मिच्छादि्टि होति, मिच्छादिड्रिपच्चया च सुखं सोमनस्सं पटिसंवेदेति। सो कायस्स भेदा परं 
मरणा अपायं दुग्गतिं विनिपातं निरयं उपपज्जति । इदं वुच्चति, भिक्खवे, धम्मसमादानं पच्चुप्पन्नसुखं आयतिं 
दुक्खविपाकं । 


४८०. “कतमञ्च, भिक्खवे, धम्मसमादानं पच्चुप्पन्नदुक्खं आयतिं सुखविपाकं? इध, भिक्खवे, एकच्चो सहापि 
दुक्खेन सहापि दोमनस्सेन पाणातिपाता पटिविरतो होति, पाणातिपाता वेरमणीपच्चया च दुक्खं दोमनस्सं पटिसंवेदेति; 
सहापि दुक्खेन सहापि दोमनस्सेन अदिन्नादाना पटिविरतो होति, अदिन्नादाना वेरमणीपच्चया च दुक्खं दोमनस्सं 
पटिसंवेदेति; सहापि दुक्खेन सहापि दोमनस्सेन कामेसुमिच्छाचारा पटिविरतो होति, कामेसुमिच्छाचारा वेरमणीपच्चया च 
दुक्खं दोमनस्सं पटिसंवेदेति; सहापि दुक्खेन सहापि दोमनस्सेन मुसावादा पटिविरतो होति, मुसावादा वेरमणीपच्चया च 
दुक्खं दोमनस्सं पटिसंवेदेति; सहापि दुक्खेन सहापि दोमनस्सेन पिसुणाय वाचाय पटिविरतो होति, पिसुणाय वाचाय 
वेरमणीपच्चया च दुक्खं दोमनस्सं पटिसंवेदेति; सहापि दुकखेन सहापि दोमनस्सेन फरुसाय वाचाय पटिविरतो होति, 
फरुसाय वाचाय वेरमणीपच्चया च दुक्खं दोमनस्सं पटिसंवेदेति; सहापि दुक्खेन सहापि दोमनस्सेन सम्फप्पलापा 
पटिविरतो होति, सम्फप्पलापा वेरमणीपच्चया च दुक्खं दोमनस्सं पटिसंवेदेति; सहापि दुक्खेन सहापि दोमनस्सेन 
अनभिज्झालु होति, अनभिज्झापच्चया च दुक्खं दोमनस्सं पटिसंवेदेति; सहापि दुक्खेन सहापि दोमनस्सेन अब्यापन्नचित्तो 
होति, अब्यापादपच्चया च दुक्खं दोमनस्सं पटिसंवेदेति; सहापि दुक्खेन सहापि दोमनस्सेन सम्मादि्टि होति, 
सम्मादिट्विपच्चया च दुक्खं दोमनस्सं पटिसंवेदेति । सो कायस्स भेदा परं मरणा सुगतिं सग्गं लोकं उपपज्जति। इदं वुच्चति, 
भिक्खवे, धम्मसमादानं पच्चुप्पन्नदुक्खं आयतिं सुखविपाकं । 


४८१. “कतमञ्च, भिक्खवे, धम्मसमादानं पच्चुप्पन्नसुखञ्चेब आयतिञ्च सुखविपाकं? इध, भिक्खवे, एकच्चो 
सहापि सुखेन सहापि सोमनस्सेन पाणातिपाता पटिविरतो होति, पाणातिपाता वेरमणीपच्चया च सुखं सोमनस्सं 
पटिसंवेदेति; सहापि सुखेन सहापि सोमनस्सेन अदिन्नादाना पटिविरतो होति, अदिन्नादाना वेरमणीपच्चया च सुखं 
सोमनस्सं पटिसंवेदेति; सहापि सुखेन सहापि सोमनस्सेन कामेसुमिच्छाचारा पटिविरतो होति, कामेसुमिच्छाचारा 
वेरमणीपच्चया च सुखं सोमनस्सं पटिसंवेदेति; सहापि सुखेन सहापि सोमनस्सेन मुसावादा पटिविरतो होति, मुसावादा 
वेरमणीपच्चया च सुखं सोमनस्सं पटिसंवेदेति; सहापि सुखेन सहापि सोमनस्सेन पिसुणाय वाचाय पटिविरतो होति, 

पिसुणाय वाचाय वेरमणीपच्चया च सुखं सोमनस्सं पटिसंवेदेति; सहापि सुखेन सहापि सोमनस्सेन फरुसाय वाचाय 
पटिविरतो होति, फरुसाय वाचाय वेरमणीपच्चया च सुखं सोमनस्सं पटिसंवेदेति; सहापि सुखेन सहापि सोमनस्सेन 
सम्फप्पलापा पटिविरतो होति, सम्फप्पलापा वेरमणीपच्चया च सुखं सोमनस्सं पटिसंवेदेति; सहापि सुखेन सहापि 
सोमनस्सेन अनभिज्झालु होति, अनभिज्झापच्चया च सुखं सोमनस्सं पटिसंवेदेति; सहापि सुखेन सहापि सोमनस्सेन 
अब्यापन्नचित्तो होति, अब्यापादपच्चया च सुखं सोमनस्सं पटिसंवेदेति; सहापि सुखेन सहापि सोमनस्सेन सम्मादिद्ठि होति, 
सम्मादिड्रिपच्चया च सुखं सोमनस्सं पटिसंवेदेति । सो कायस्स भेदा परं मरणा सुगति सग्गं लोकं उपपज्जति। इदं, बुच्चति, 
भिक्खवे, धम्मसमादानं पच्चुप्पन्नसुखञ्चेव आयतिञ्च सुखविपाकं । इमानि खो, भिक्खवे, चत्तारि धम्मसमादानानि । 


४८२. “सेय्यथापि, भिक्खवे, तित्तकालाबु विसेन संसट्टो। अथ पुरिसो आगच्छेय्य जीवितुकामो अमरितुकामो 
सुखकामो दुक्खप्पटिकूलो । तमेनं एवं वदेय्युं - “अम्भो पुरिस, अयं तित्तकालाबु विसेन संसट्टो, सचे आकङ्घसि पिव 
[पिप (सी० पी०)]। तस्स ते पिबतो [पिपतो (सी० पी०)] चेव नच्छादेस्सति बण्णेनपि गन्धेनपि रसेनपि, पिवित्वा [पीत्वा 
(सी०)] च पन मरणं वा निगच्छसि मरणमत्तं वा दुक्ख'न्ति। सो तं अप्पटिसङ्काय पिवेय्य, नप्पटिनिस्सज्जेय्य। तस्स तं 
पिवतो चेव नच्छादेय्य बण्णेनपि गन्धेनपि रसेनपि, पिवित्वा च पन मरणं वा निगच्छेय्य मरणमत्तं वा दुक्खं । तथूपमाहं, 
भिक्खवे, इमं धम्मसमादानं वदामि, यमिदं धम्मसमादानं पच्चुप्पन्नदुक्खञ्चेच आयतिञ्च दुक्खविपाकं । 


४८३. “सेय्यथापि, भिक्खवे, आपानीयकंसो वण्णसम्पन्नो गन्धसम्पन्नो रससम्पन्नो। सो च खो विसेन संसट्ठो। 
अथ पुरिसो आगच्छेय्य जीवितुकामो अमरितुकामो सुखकामो दुक्खप्पटिकूलो । तमेनं एवं वदेय्युं - `अम्भो पुरिस, अयं 
आपानीयकंसो वण्णसम्पन्नो गन्धसम्पन्नो रससम्पन्नो। सो च खो विसेन संसट्टो, सचे आकङ्खसि पिव। तस्स ते पिवतोहि 
[पिबतोपि (क०)] खो छादेस्सति वण्णेनपि गन्धेनपि रसेनपि, पिवित्वा च पन मरणं वा निगच्छसि मरणमत्तं वा दुक्ख'न्ति। 
सो तं अप्पटिसङ्घाय पिवेय्य, नप्पटिनिस्सज्जेय्य। तस्स तं पिवतोहि खो छादेय्य वण्णेनपि गन्धेनपि रसेनपि, पिवित्वा च पन 
मरणं वा निगच्छेय्य मरणमत्तं वा दुक्खं । तथूपमाहं, भिक्खवे, इमं धम्मसमादानं वदामि, यमिदं धम्मसमादानं 
पच्चुप्पन्नसुखं आयतिं दुकखविपाकं । 


४८४. “सेय्यथापि, भिक्खवे, पूतिमृत्तं नानाभेसज्जेहि संसट्ठं। अथ पुरिसो आगच्छेय्य पण्डुकरोगी। तमेनं एवं वदेय्युं 
- 'अम्भो पुरिस, इदं पृतिमृत्तं नानाभेसज्जेहि संसट्डं, सचे आकङ्घसि पिव । तस्स ते पिवतोहि खो नच्छादेस्सति वण्णेनपि 
गन्धेनपि रसेनपि, पिवित्वा च पन सुखी भविस्ससी'ति। सो तं पटिसङ्घाय पिवेय्य, नप्पटिनिस्सज्जेय्य। तस्स तं पिवतोहि 
खो नच्छादेय्य बण्णेनपि गन्धेनपि रसेनपि, पिवित्वा च पन सुखी अस्स। तथूपमाहं, भिक्खवे, इमं धम्मसमादानं वदामि, 
यमिदं धम्मसमादानं पच्चुप्पन्नदुक्खं आयतिं सुखविपाकं । 


४८५. “सेय्यथापि, भिक्खवे, दधि च मधु च सप्पि च फाणितञ्च एकज्झं संसटुं । अथ पुरिसो आगच्छेय्य 
लोहितपक्खन्दिको। तमेनं एवं वदेय्युं - 'अम्भो पुरिस, इदं दधि च मधुं च सप्पिं च फाणितञ्च एकज्झं संसटुं, सचे 
आकङ्खसि पिव। तस्स ते पिवतो चेव छादेस्सति वण्णेनपि गन्धेनपि रसेनपि, पिवित्वा च पन सुखी भविस्ससी'ति। सो तं 
पटिसङ्काय पिवेय्य, नप्पटिनिस्सज्जेय्य। तस्स तं पिवतो चेव छादेय्य बण्णेनपि गन्धेनपि रसेनपि, पिवित्वा च पन सुखी 
अस्स। तथूपमाहं, भिक्खवे, इमं धम्मसमादानं वदामि, यमिदं धम्मसमादानं पच्चुप्पन्नसुखञ्चेन आयतिञ्च सुखविपाकं । 


४८६. “सेय्यथापि, भिक्खवे, वस्सानं पच्छिमे मासे सरदसमये विद्धे विगतवलाहके देवे आदिच्चो नभं 
अब्भुस्सक्कमानो सब्बं आकासगतं तमगतं अभिविहच्च भासते च तपते च विरोचते च; एवमेव खो, भिक्खवे, यमिदं 

धम्मसमादानं पच्चुप्पन्नसुखञ्चेव आयतिञ्च सुखविपाकं तदञ्जे पृथुसमणब्राह्मणपरप्पवादे अभिविहच्च भासते च 
तपते च विरोचते चा"ति। 


इदमवोच भगवा। अत्तमना ते भिक्खू भगवतो भासितं अभिनन्दुन्ति। 
महाधम्मसमादानमसृत्तं निद्धितं छटुं । 
७. वीमंसकसुत्तं 


४८७. एवं मे सुतं - एकं समयं भगवा सावत्थियं विहरति जेतवने अनाथपिण्डिकस्स आरामे । तत्र खो भगवा 
भिक्खू आमन्तेसि - “भिक्खवो"ति। “भदन्ते”ति ते भिक्खू भगवतो पच्चस्सोसुं। भगवा एतदवोच - “वीमंसकेन, 
भिक्खवे, भिकखुना परस्स चेतोपरियायं अजानन्तेन [आजानन्तेन (पी० क०), अजानन्तेन किन्ति (?)] तथागते समन्नेसना 
कातब्बा “सम्मासम्बुद्धो वा नो वा' इति विञ्जाणाया”ति। “भगवंमूलका नो, भन्ते, धम्मा, भगवंनेत्तिका भगवंपटिसरणा; 
साधु वत, भन्ते, भगवन्तंयेब पटिभातु एतस्स भासितस्स अत्थो; भगवतो सुत्वा भिक्खू धारेस्सन्ती"ति। “तेन हि, 
भिक्खवे, सुणाथ, साधुकं मनसि करोथ, भासिस्सामी”ति। “एवं, भन्ते”ति खो ते भिक्खू भगवतो पच्चस्सोसुं। भगवा 
एतदबोच - 


४८८. “वीमंसकेन, भिक्खवे, भिकखुना परस्स चेतोपरियायं अजानन्तेन द्वीसु धम्मेसु तथागतो समन्नेसितब्बो 
चक्खुसोतविञ्जेय्येसु धम्मेसु - `ये संकिलिट्ठा चक्खुसोतविञ्चेय्या धम्मा, संविज्जन्ति वा ते तथागतस्स नो वा'ति? तमेनं 
समन्नेसमानो एवं जानाति - “ये संकिलिट्टा चक्खुसोतविञ्जेय्या धम्मा, न ते तथागतस्स संविज्जन्ती'ति। 


“यतो नं समन्नेसमानो एवं जानाति - ये संकिलिट्ठा चकखुसोतविञ्जेय्या धम्मा, न ते तथागतस्स संविज्जन्ती'ति, 
ततो नं उत्तरिं समन्नेसति - “ये बीतिमिस्सा चक्खुसोतविञ्जेय्या धम्मा, संविज्जन्ति वा ते तथागतस्स नो वा'ति? तमेनं 
समन्नेसमानो एवं जानाति - ये वीतिमिस्सा चक्खुसोतविञ्जेय्या धम्मा, न ते तथागतस्स संविज्जन्ती'ति। 


“यतो नं समन्नेसमानो एवं जानाति -- ये वीतिमिस्सा चकखुसोतविञ्जेय्या धम्मा, न ते तथागतस्स संविज्जन्ती'ति, 
ततो नं उत्तरिं समन्नेसति - ये बोदाता चक्खुसोतविञ्जेय्या धम्मा, संविज्जन्ति वा ते तथागतस्स नो वा'ति? तमेनं 
समन्नेसमानो एवं जानाति - ये वोदाता चक्खुसोतविञ्ञेय्या धम्मा, संविज्जन्ति ते तथागतस्सा'ति। 


“यतो नं समन्नेसमानो एवं जानाति - ये वोदाता चक्खुसोतविञ्जेय्या धम्मा, संविज्जन्ति ते तथागतस्सा ति, ततो नं 
उत्तरिं समन्नेसति -- 'दीघरत्तं समापन्नो अयमायस्मा इमं कुसलं धम्मं, उदाहु इत्तरसमापन्नो'ति? तमेनं समन्नेसमानो एवं 
जानाति - 'दीघरत्तं समापन्नो अयमायस्मा इमं कुसलं धम्मं, नायमायस्मा इत्तरसमापन्नो'ति। 


“यतो नं समन्नेसमानो एवं जानाति - 'दीघरत्तं समापन्नो अयमायस्मा इमं कुसलं धम्मं, नायमायस्मा 
इत्तरसमापन्नोति, ततो नं उत्तरिं समन्नेसति - 'जत्तज्झापन्नो अयमायस्मा भिक्खु यसप्पत्तो, संविज्जन्तस्स इधेकच्चे 
आदीनवा'ति? न ताव, भिक्खवे, भिक्खुनो इधेकच्चे आदीनवा संविज्जन्ति याव न जत्तज्झापन्नो होति यसप्पत्तो। यतो च 
खो, भिक्खवे, भिक्खु जत्तज्झापन्नो होति यसप्पत्तो, अथस्स इधेकच्चे आदीनवा संविज्जन्ति। तमेनं समन्नेसमानो एवं 
जानाति - 'जत्तज्झापन्नो अयमायस्मा भिक्खु यसप्पत्तो, नास्स इधेकच्चे आदीनवा संविज्जन्ती'ति। 


www.tipitaka.org Vipassana Research Institute 


Page 23] sur 244 


“यतो नं समन्नेसमानो एवं जानाति -- “जत्तज्ञापन्नो अयमायस्मा भिक्खु यसप्पत्तो, नास्स इधेकच्चे आदीनवा 
संविज्जन्ती'ति, ततो नं उत्तरिं समन्नेसति -- 'अभयूपरतो अयमायस्मा, नायमायस्मा भयूपरतो; वीतरागत्ता कामे न सेवति 
खया रागस्सा ति? तमेनं समन्नेसमानो एवं जानाति -- *अभयूपरतो अयमायस्मा, नायमायस्मा भयूपरतो; वीतरागत्ता कामे 
न सेवति खया रागस्सा'ति। तञ्चे, भिक्खवे, भिक्खु परे एवं पुच्छेय्यु - “के पनायस्मतो आकारा, के अन्वया, येनायस्मा 
एवं वदेसि - अभयूपरतो अयमायस्मा, नायमायस्मा भयूपरतो; वीतरागत्ता कामे न सेवति खया रागस्सा'ति। सम्मा 
ब्याकरमानो, भिक्खवे, भिक्खु एवं ब्याकरेय्य - “तथा हि पन अयमायस्मा सङ्घे वा विहरन्तो एको वा विहरन्तो, ये च तत्थ 
सुगता ये च तत्थ दुग्गता, ये च तत्थ गणमनुसासन्ति, ये च इधेकच्चे आमिसेसु संदिस्सन्ति, ये च इधेकच्चे आमिसेन 
अनुपलित्ता, नायमायस्मा तं तेन अवजानाति । सम्मुखा खो पन मेतं भगवतो सुतं सम्मुखा पटिग्गहितं - 
अभयूपरतोहमस्मि, नाहमस्मि भयूपरतो, वीतरागत्ता कामे न सेवामि खया रागस्सा'ति। 


४८९. “तत्र, भिक्खवे, तथागतोव उत्तरिं पटिपुच्छितब्बो - `ये संकिलिट्ठा चकखुसोतविञ्जेय्या धम्मा, संविज्जन्ति 
वा ते तथागतस्स नो वा'ति? ब्याकरमानो, भिक्खवे, तथागतो एवं ब्याकरेय्य - “ये संकिलिट्ठा चक्खुसोतविञ्जेय्या धम्मा, 
न ते तथागतस्स संविज्जन्ती'”ति। 


“ये बीतिमिस्सा चक्खुसोतविञ्जेय्या धम्मा, संविज्जन्ति वा ते तथागतस्स नो वाति? ब्याकरमानो, भिक्खवे, 
तथागतो एवं ब्याकरेय्य - “ये बीतिमिस्सा चक्खुसोतविञ्जेय्या धम्मा, न ते तथागतस्स संविज्जन्ती'ति। 


“ये बोदाता चक्खुसोतविञ्जेय्या धम्मा, संविज्जन्ति वा ते तथागतस्स नो वाति? ब्याकरमानो, भिक्खवे, तथागतो एवं 
ब्याकरेय्य - ये बोदाता चक्खुसोतविञ्जेय्या धम्मा, संविज्जन्ति ते तथागतस्स; एतंपथोहमस्मि, एतंगोचरो 
[एतपथोहमस्मि एतगोचरो (सी० स्या० कं० पी०)], नो च तेन तम्मयो'ति। 


“एवंवादिं खो, भिकखवे, सत्थारं अरहति सावको उपसङ्कमितुं धम्मस्सवनाय। तस्स सत्था धम्मं देसेति उत्तरुत्तरिं 
पणीतपणीतं कण्हसुक्कसप्पटिभागं । यथा यथा खो, भिक्खवे, भिकखुनो सत्था धम्मं देसेति उत्तरुत्तरिं पणीतपणीतं 
कण्हसुक्कसप्पटिभागं तथा तथा सो तस्मिं धम्मे अभिञ्जाय इधेकच्चं धम्मं धम्मेसु निड्ठं गच्छति, सत्थरि पसीदति - 
'सम्मासम्बुद्धो भगवा, स्वाकखातो भगवता धम्मो, सुप्पटिपन्नो सङ्घो'ति। तञ्चे, भिक्खवे, भिक्खुं परे एवं पुच्छेस्युं - "के 
पनायस्मतो आकारा, के अन्वया, येनायस्मा एवं वदेसि - सम्मासम्बुद्धो भगवा, स्वाक्खातो भगवता धम्मो, सुप्पटिपन्नो 
सङ्घो ति? सम्मा ब्याकरमानो, भिक्खवे, भिक्खु एवं ब्याकरेय्य - 'इधाहं, आवुसो, येन भगवा तेनुपसङ्कमि धम्मस्सवनाय। 
तस्स मे भगवा धम्मं देसेति उत्तरुत्तरिं पणीतपणीतं कण्हसुक्कसप्पटिभागं । यथा यथा मे, आवुसो, भगवा धम्मं देसेति 
उत्तरुत्तरिं पणीतपणीतं कण्हसुक्कसप्पटिभागं तथा तथाहं तस्मिं धम्मे अभिज्ञाय इधेकच्चं धम्मं धम्मेसु निट्ठमगमं, सत्थरि 
पसीदिं - सम्मासम्बुद्धो भगवा, स्वाक्खातो भगवता, धम्मो, सुप्पटिपन्नो सङ्घो'ति। 


४९०. “यस्स कस्सचि, भिकखवे, इमेहि आकारेहि इमेहि पदेहि इमेहि ब्यञ्जनेहि तथागते सद्धा निविट्ठा होति 
मूलजाता पतिड्टिता, अयं वुच्चति, भिकखवे, आकारवती सद्धा दस्सनमूलिका, दळहा; असंहारिया समणेन वा ब्राह्मणेन वा 
देवेन वा मारेन वा ब्रह्मुना वा केनचि वा लोकस्मिं । एवं खो, भिक्खवे, तथागते धम्मसमन्नेसना होति । एवञ्च पन तथागतो 
धम्मतासुसमन्निड्टो होती 'ति। 


इदमवोच भगवा । अत्तमना ते भिक्खू भगवतो भासितं अभिनन्दुन्ति । 

वीमंसकसृत्तं निद्धितं सत्तमं । 
८. कोसम्बियसृत्तं 


४९९. एवं मे सुतं - एकं समयं भगवा कोसम्बियं विहरति घोसितारामे । तेन खो पन समयेन कोसम्बियं भिक्खू 
भण्डनजाता कलहजाता विवादापन्ना अञ्ञमञ्जं मुखसत्तीहि वितुदन्ता विहरन्ति। ते चेव अञ्जमञ्ञं सञ्जापेन्ति न च 
सञ्जत्ति उपेन्ति, न च अञ्ञजमञ्ञं निज्झापेन्ति, न च निज्झत्ति उपेन्ति। अथ खो अञ्ञतरो भिक्खु येन भगवा तेनुपसङ्कमि; 
उपसङ्कमित्वा भगवन्तं अभिवादेत्वा एकमन्तं निसीदि। एकमन्तं निसिन्नो खो सो भिक्खु भगवन्तं एतदवोच - “इध, 
भन्ते, कोसम्बियं भिक्खू भण्डनजाता कलहजाता विवादापन्ना अञ्ञमञ्जं मुखसत्तीहि वितुदन्ता विहरन्ति, ते न चेव 
अञ्ञमञ्जं सञ्ञापेन्ति, न च सञ्जत्ति उपेन्ति, न च अञ्ञमञ्ञं निज्झापेन्ति, न च निज्झत्ति उपेन्ती 'ति। 


अथ खो भगवा अञ्ञतरं भिक्खुं आमन्तेसि - “एहि त्वं, भिक्खु, मम वचनेन ते भिक्खू आमन्तेहि - “सत्था वो 
आयस्मन्ते आमन्तेती'"ति। “एवं, भन्ते*ति खो सो भिक्खु भगवतो पटिस्सुत्वा येन ते भिक्खू तेनुपसङ्कमि; उपसङ्कमित्वा 
ते भिक्खू एतदवोच - “सत्था आयस्मन्ते आमन्तेती''ति। “एवमावुसो ति खो ते भिक्खू तस्स भिक्खुनो पटिस्सुत्वा येन 
भगवा तेनुपसङ्कमिसु; उपसङ्कमित्वा भगवन्तं अभिवादेत्वा एकमन्तं निसीदिंसु । एकमन्तं निसिन्ने खो ते भिक्खू भगवा 
एतदवोच - “सच्चं किर तुम्हे, भिकखवे, भण्डनजाता कलहजाता विवादापन्ना अञ्जमञ्ञं मुखसत्तीहि वितुदन्ता विहरथ, 
ते न चेव अञ्ञमञ्ञं सञ्ञजापेथ, न च सञ्चत्ति उपेथ, न च अञ्ञमञ्ञं निज्झापेथ, न च निज्झत्ति उपेथा ति? “एवं, 
भन्ते” । “तं कि मञ्जथ, भिक्खवे, यस्मिं तुम्हे समये भण्डनजाता कलहजाता विवादापन्ना अञ्ञमञ्ञं मुखसत्तीहि 
वितुदन्ता विहरथ, अपि नु तुम्हाकं तस्मिं समये मेत्तं कायकम्मं पच्चुपट्टितं होति सन्रह्मचारीसु आवि चेव रहो च, मेत्तं 


पच्चुपड्ितं होति सब्रह्मचारीसु आवि चेव रहो च। अथ किञ्चरहि तुम्हे, मोघपुरिसा, कि जानन्ता कि पस्सन्ता भण्डनजाता 
कलहजाता विवादापन्ना अञ्ञमञ्जं मुखसत्तीहि वितुदन्ता विहरथ, ते न चेव अञ्ञमञ्जं सञ्ञापेथ, न च सञ्जत्ति उपेथ, 
न च अञ्ञमञ्ञं निज्झापेथ, न च निज्झत्ति उपेथ? तञ्हि तुम्हाकं, मोघपुरिसा, भविस्सति दीघरत्तं अहिताय दुक्खाया"ति। 


४९२. अथ खो भगवा भिक्खू आमन्तेसि - “छयिमे, भिकखवे, धम्मा सारणीया पियकरणा गरुकरणा सङ्गहाय 
अविवादाय सामग्गिया एकोभावाय संवत्तन्ति। कतमे छ? इध, भिक्खवे, भिकखुनो मेत्तं कायकम्मं पच्चुपद्ठितं होति 
सब्रह्मचारीसु आवि चेव रहो च। अयम्पि धम्मो सारणीयो पियकरणो गरुकरणो सङ्गहाय अविवादाय सामग्गिया 
एकोभावाय संवत्तति। 


“पुन चपरं, भिक्खवे, भिक्खुनो मेत्तं बचीकम्मं पच्चुपद्टितं होति सब्रह्मचारीसु आवि चेव रहो च। अयम्पि धम्मो 
सारणीयो पियकरणो गरुकरणो सङ्गहाय अविवादाय सामग्गिया एकिभावाय संवत्तति। 


“पुन चपरं, भिक्खवे, भिक्खुनो मेत्तं मनोकम्मं पच्चुपट्टितं होति सब्रह्मचारीसु आवि चेव रहो च। अयम्पि धम्मो 
सारणीयो पियकरणो गरुकरणो सङ्गहाय अविवादाय सामग्गिया एकोभावाय संवत्तति। 

“पुन चपरं, भिक्खवे, भिक्खु ये ते लाभा धम्मिका धम्मलद्धा अन्तमसो पत्तपरियापन्नमत्तम्पि, तथारूपेहि लाभेहि 
अप्पटिविभत्तभोगी होति सीलवन्तेहि सब्रह्मचारीहि साधारणभोगी। अयम्पि धम्मो सारणीयो पियकरणो गरुकरणो सङ्गहाय 
अविवादाय सामग्गिया एकोभावाय संवत्तति। 


“पुन चपरं, भिक्खवे, भिक्खु यानि तानि सीलानि अखण्डानि अच्छिहानि असबलानि अकम्मासानि भृजिस्सानि 
विञ्जुप्पसत्थानि अपरामट्टानि समाधिसंवत्तनिकानि तथारूपेसु सीलेसु सीलसामञ्जगतो विहरति सञ्रह्मचारीहि आवि चेव 
रहो च। अयम्पि धम्मो सारणीयो पियकरणो गरुकरणो सङ्गहाय अविवादाय सामग्गिया एकोभावाय संवत्तति। 


“पुन चपरं, भिक्खवे, भिक्खु यायं दिड्टि अरिया निय्यानिका निय्याति तक्करस्स सम्मा दुक्खक्खयाय तथारूपाय 
दिड्टिया दिड्िसामञ्जगतो विहरति सब्रह्मचारीहि आवि चेव रहो च। अयम्पि धम्मो सारणीयो पियकरणो गरुकरणो सङ्गहाय 
अविवादाय सामग्गिया एकोभावाय संवत्तति। 


“इमे खो, भिक्खवे, छ सारणीया धम्मा पियकरणा गरुकरणा सङ्गहाय अविवादाय सामग्गिया एकोभावाय 
संवत्तन्ति। इमेसं खो, भिक्खवे, छन्नं सारणीयानं धम्मानं एतं अग्गं एतं सङ्गाहिकं [सङ्गाहकं (?)] एतं सङ्घाटनिकं - यदिदं 
यायं दिड्टि अरिया निय्यानिका निय्याति तक्करस्स सम्मा दुक्खक्खयाय । सेय्यथापि, भिक्खवे, कूटागारस्स एतं अग्गं एतं 
सङ्गाहिकं एतं सङ्घाटनिकं यदिदं कूटं; एवमेव खो, भिकखवे, इमेसं छन्नं सारणीयानं धम्मानं एतं अग्गं एतं सङ्गाहिकं एतं 
सङ्घाटनिकं यदिदं यायं दिड्टि अरिया निय्यानिका निय्याति तक्करस्स सम्मा दुक्खक्खयाय | 


४९३. “कथञ्च, भिक्खवे, यायं दिट्टि अरिया निय्यानिका निय्याति तक्करस्स सम्मा दुकखक्खयाय? इध, भिक्खवे, 
भिक्खु अरञ्ञगतो वा रुक्खमूलगतो वा सुञ्जागारगतो वा इति पटिसञ्चिकखति - “अत्थि नु खो मे तं परियुद्ठानं अज्झत्तं 
अप्पहीनं, येनाहं परियुद्ठानेन परियुद्धितचित्तो यथाभूतं नप्पजानेय्यं न पस्सेय्य'न्ति? सचे, भिक्खवे, भिक्खु 
कामरागपरियुट्टितो होति, परियुट्टितचित्तोव होति सचे, भिक्खवे, भिक्खु ब्यापादपरियुट्टितो होति, परियुड्टितचित्तोब होति । 
सचे, भिक्खवे, भिक्खु थीनमिद्धपरियुट्टितो होति, परियुट्टितचित्तोव होति सचे, भिक्खवे, भिक्खु 
उद्भच्चकुक्कुच्चपरियुट्टितो होति, परियुद्धितचित्तोव होति। सचे, भिक्खवे, भिक्खु विचिकिच्छापरियुट्टितो होति, 
परियुट्टितचित्तोब होति। सचे, भिक्खवे, भिक्खु इधलोकचिन्ताय पसुतो होति, परियुट्टितचित्तोब होति। सचे, भिकखवे, 
भिक्खु परलोकचिन्ताय पसुतो होति, परियुद्धितचित्तोव होति। सचे, भिक्खवे, भिक्खु भण्डनजातो कलहजातो विवादापन्नो 
अञ्जमञ्ञं मुखसत्तीहि वितुदन्तो विहरति, परियुद्धितचित्तोव होति । सो एवं पजानाति -- “नत्थि खो मे तं परियुट्ठानं अज्झत्तं 
अप्पहीनं, येनाहं परियुट्ठानेन परियुद्धितचित्तो यथाभूतं नप्पजानेय्यं न पस्सेय्यं । सुप्पणिहितं मे मानसं सच्चानं बोधाया' ति । 
इदमस्स पठमं जाणं अधिगतं होति अरियं लोकुत्तरं असाधारणं पुथुज्जनेहि । 


४९४. “पुन चपरं, भिक्खवे, अरियसावको इति पटिसञ्चिक्खति -- “इमं नु खो अहं दिट्टि आसेवन्तो भावेन्तो 
बहुलीकरोन्तो लभामि पच्चत्तं समथं, लभामि पच्चत्तं निब्बृति'न्ति? सो एवं पजानाति - “इमं खो अहं दिट्टि आसेवन्तो 
भावेन्तो बहुलीकरोन्तो लभामि पच्चत्तं समथं, लभामि पच्चत्तं निब्बुति'न्ति । इदमस्स दुतियं जाणं अधिगतं होति अरियं 
लोकुत्तरं असाधारणं पुथुज्जनेहि । 


४९५. “पुन चपरं, भिक्खवे, अरियसावको इति पटिसञ्चिक्खति -- “यथा रूपायाहं दिड्िया समन्नागतो, अत्थि नु 
खो इतो बहिद्धा अञ्जो समणो वा ब्राह्मणो वा तथारूपाय दिड्टिया समन्नागतो'ति? सो एवं पजानाति - 'यथारूपायाहं 

दिद्टिया समन्नागतो, नत्थि इतो बहिद्धा अञ्जो समणो वा ब्राह्मणो वा तथारूपाय दिद्विया समन्नागतो'ति। इदमस्स 
ततियं जाणं अधिगतं होति अरियं लोकुत्तरं असाधारणं पुथुज्जनेहि । 


४९६. “पुन चपरं, भिक्खवे, अरियसावको इति पटिसञ्चिकखति - “यथारूपाय धम्मताय दिट्टिसम्पन्नो पुग्गलो 
समन्नागतो, अहम्पि तथारूपाय धम्मताय समन्नागतो'ति। कथंरूपाय च, भिक्खवे, धम्मताय दिट्टिसम्पन्नो पुग्गलो 
समन्नागतो? धम्मता एसा, भिक्खवे, दिड्टिसम्पन्नस्स पुग्गलस्स -- 'किञ्चापि तथारूपिं आपत्ति आपज्जति, यथारूपाय 
आपत्तिया बुट्टानं पञ्ञायति, अथ खो नं खिप्पमेव सत्थरि वा विञ्ञूसु वा सब्रह्मचारीसु देसेति विवरति उत्तानीकरोति; 
देसेत्वा विवरित्वा उत्तानीकत्वा आयतिं संवरं आपज्जति' । सय्यथापि, भिक्खवे, दहरो कुमारो मन्दो उत्तानसेय्यको हत्थेन 
वा पादेन वा अङ्गारं अक्कमित्वा खिप्पमेव पटिसंहरति; एवमेव खो, भिक्खवे, धम्मता एसा दिड्टिसम्पन्नस्स पुग्गलस्स - 
"किञ्चापि तथारूपिं आपत्ति आपज्जति यथारूपाय आपत्तिया बुद्ठानं पञ्जायति, अथ खो नं खिप्पमेव सत्थरि वा विञ्जूसु 
वा सब्रह्मचारीसु देसेति विवरति उत्तानीकरोति; देसेत्वा विवरित्वा उत्तानीकत्वा आयतिं संवरं आपज्जति'। सो एवं 
पजानाति - “यथारूपाय धम्मताय दिट्टिसम्पन्नो पुग्गलो समन्नागतो, अहम्पि तथारूपाय धम्मताय समन्नागतो'ति। 
इदमस्स चतुत्थं जाणं अधिगतं होति अरियं लोकुत्तरं असाधारणं पुथुज्जनेहि । 


४९७. “पुन चपरं, भिक्खवे, अरियसावको इति पटिसञ्चिक्खति -- 'यथारूपाय धम्मताय दिट्टिसम्पन्नो पुग्गलो 
समन्नागतो, अहम्पि तथारूपाय धम्मताय समन्नागतो'ति। कथंरूपाय च, भिक्खवे, धम्मताय दिट्टिसम्पन्नो पुग्गलो 
समन्नागतो? धम्मता एसा, भिक्खवे, दिट्टिसम्पन्नस्स पुग्गलस्स - 'किञ्चापि यानि तानि सङब्रह्मचारीनं उच्चावचानि 
किकरणीयानि तत्थ उस्सुक्कं आपन्नो होति, अथ ख्वास्स तिब्बापेकखा होति अधिसीलसिक्खाय अधिचित्तसिकखाय 
अधिपञ्जासिक्खाय' । सेय्यथापि, भिक्खवे, गावी तरुणवच्छा थम्बञ्च आलुम्पति वच्छकञ्च अपचिनति; एवमेव खो, 
भिक्खवे, धम्मता एसा दिड्टिसम्पन्नस्स पुग्गलस्स -- "किञ्चापि यानि तानि सब्रह्मचारीनं उच्चावचानि किंकरणीयानि तत्थ 
उस्सुक्कं आपन्नो होति, अथ ख्वास्स तिब्बापेकखा होति अधिसीलसिक्खाय अधिचित्तसिक्खाय अधिपञ्जासिक्खाय'। सो 
एवं पजानाति - 'यथारूपाय धम्मताय दिट्टिसम्पन्नो पुग्गलो समन्नागतो, अहम्पि तथारूपाय धम्मताय समन्नागतोति। 
इदमस्स पञ्चमं जाणं अधिगतं होति अरियं लोकुत्तरं असाधारणं पुथुज्जनेहि । 


४९८. “पुन चपरं, भिक्खवे, अरियसावको इति पटिसञ्चिक्खति -- 'यथारूपाय बलताय दिट्टिसम्पन्नो पुग्गलो 
समन्नागतो, अहम्पि तथारूपाय बलताय समन्नागतो'ति। कथंरूपाय च, भिक्खवे, बलताय दिट्टिसम्पन्नो पुग्गलो 
समन्नागतो? बलता एसा, भिक्खवे, दिट्टिसम्पन्नस्स पुग्गलस्स यं तथागतप्पवेदिते धम्मविनये देसियमाने अट्टिंकत्वा 
मनसिकत्वा सब्बचेतसा [सब्बचेतसो (सी० स्या० कं० पी०), सब्बं चेतसा (क०)] समन्नाहरित्वा ओहितसोतो धम्मं 
सुणाति। सो एवं पजानाति - 'यथारूपाय बलताय दिट्टिसम्पन्नो पुग्गलो समन्नागतो, अहम्पि तथारूपाय बलताय 
समन्नागतो'ति। इदमस्स छटुं जाणं अधिगतं होति अरियं लोकुत्तरं असाधारणं पुथुज्जनेहि । 


४९९. “पुन चपरं, भिक्खवे, अरियसावको इति पटिसञ्चिक्खति - 'यथारूपाय बलताय दिट्टिसम्पन्नो पुग्गलो 
समन्नागतो, अहम्पि तथारूपाय बलताय समन्नागतो'ति। कथंरूपाय च, भिक्खवे, बलताय दिट्टिसम्पन्नो पुग्गलो 
समन्नागतो? बलता एसा, भिक्खवे, दिड्टिसम्पन्नस्स पुग्गलस्स यं तथागतप्पवेदिते धम्मविनये देसियमाने लभति अत्थवेदं, 
लभति धम्मवेदं, लभति धम्मूपसंहितं पामोज्जं। सो एवं पजानाति - 'यथारूपाय बलताय दिट्टिसम्पन्नो पुग्गलो 
समन्नागतो, अहम्पि तथारूपाय बलताय समन्नागतो'ति। इदमस्स सत्तमं जाणं अधिगतं होति अरियं लोकुत्तरं असाधारणं 

पुथुज्जनेहि । 


५००. “एवं सत्तङ्गसमन्नागतस्स खो, भिक्खवे, अरियसावकस्स धम्मता सुसमन्निट्ठा होति 
सोतापत्तिफलसच्छिकिरियाय । एवं सत्तङ्गसमन्नागतो खो, भिक्खवे, अरियसावको सोतापत्तिफलसमन्नागतो होती”ति। 


इदमवोच भगवा। अत्तमना ते भिक्खू भगवतो भासितं अभिनन्दुन्ति । 
कोसम्बियसुत्तं निट्टितं अट्टमं । 
९. ब्रह्मनिमन्तनिकसुत्तं 


५०९. एवं मे सृतं - एकं समयं भगवा सावत्थियं विहरति जेतवने अनाथपिण्डिकस्स आरामे । तत्र खो भगवा 
भिक्खू आमन्तेसि -- “भिक्खवो"ति। “भदन्ते”ति ते भिक्खू भगवतो पच्चस्सोसुं। भगवा एतदवोच -- 


“गएकमिदाहं, भिक्खवे, समयं उक्कट्ठायं विहरामि सुभगवने सालराजमूले। तेन खो पन, भिक्खवे, समयेन बकस्स 
ब्रह्मुनो एवरूपं पापकं दिट्टिगतं उप्पन्नं होति -- “इदं निच्चं, इदं धुवं, इदं सस्सतं, इदं केवलं, इदं अचवनधम्मं, इदञ्हि न 
जायति न जीयति न मीयति न चवति न उपपज्जति, इतो च पनञ्जं उत्तरि निस्सरणं नत्थी'ति। अथ ख्वाहं, भिक्खवे, 
बकस्स ब्रह्मुनो चेतसा चेतोपरिवितक्कमञ्जाय - सेय्यथापि नाम बलवा पुरिसो समिञ्जितं वा बाहं पसारेय्य, पसारितं वा 
बाहं समिञ्जेय्य, एवमेव -- उक्कट्टायं सुभगवने सालराजमूले अन्तरहितो तस्मिं ब्रह्मलोके पातुरहोसि। अद्दसा खो मं, 
भिक्खवे, बको ब्रह्मा दूरतोव आगच्छन्तं; दिस्वान मं एतदवोच - एहि खो, मारिस, स्वागतं, मारिस! चिरस्सं खो, मारिस, 
इमं परियायमकासि यदिदं इधागमनाय। इदज्हि, मारिस, निच्चं, इदं धुवं, इदं सस्सतं, इदं केवलं, इदं अचवनधम्मं, इदञ्हि 
न जायति न जीयति न मीयति न चवति न उपपज्जति। इतो च पनञ्जं उत्तरि निस्सरणं नत्थी”ति। 


एवं वृत्ते, अहं, भिक्खवे, बकं ब्रह्मानं एतदवोचं - “अविज्जागतो वत, भो, बको ब्रह्मा; अविज्जागतो वत, भो, बको 
ब्रह्मा; यत्र हि नाम अनिच्चंयेव समानं निच्चन्ति वक्खति, अद्भुवंयेव समानं धुवन्ति वक्खति, असस्सतंयेव समानं 
सस्सतन्ति वक्खति, अकेवलंयेव समानं केवलन्ति वक्खति, चवनधम्मंयेव समानं अचवनधम्मन्ति वक्खति; यत्थ च पन 
जायति जीयति मीयति चवति उपपज्जति तञ्च वक्खति - 'इदज्हि न जायति न जीयति न मीयति न चवति न 
उपपज्जती ति; सन्तञ्च पनञ्जं उत्तरि निस्सरणं `नत्थञ्जं उत्तरे निस्सरण'न्ति वक्खती”ति । 


५०२. “अथ खो, भिकखवे, मारो पापिमा अञ्जतरं ब्रह्मपारिसज्जं अन्वाविसित्वा मं एतदवोच - "भिक्खु, भिक्खु, 
मेतमासदो मेतमासदो, एसो हि, भिक्खु, ब्रह्मा महाब्रह्मा अभिभू अनभिभूतो अञ्जदत्थुदसो वसवत्ती इस्सरो कत्ता निम्माता 
सेट्टो सजिता [सज्जिता (स्या० कं० क०), सञ्जिता (सी० पी०)] वसी पिता भूतभव्यानं। अहेसुं खो ये, भिक्खु, तया पुब्बे 
समणब्राह्मणा लोकस्मिं पथवीगरहका पथवीजिगुच्छका, आपगरहका आपजिगुच्छका, तेजगरहका तेजजिगुच्छका, 
वायगरहका वायजिगुच्छका, भूतगरहका भूतजिगुच्छका, देवगरहका देवजिगुच्छका, पजापतिगरहका पजापतिजिगुच्छका, 
ब्रह्मगरहका ब्रह्मजिगुच्छका - ते कायस्स भेदा पाणुपच्छेदा हीने काये पतिट्टिता अहेसुं । ये पन, भिक्खु, तया पुब्बे 
समणब्राह्मणा लोकस्मिं पथवीपसंसका पथवाभिनन्दिनो, आपपसंसका आपाभिनन्दिनो, तेजपसंसका तेजाभिनन्दिनो, 
बायपसंसका वायाभिनन्दिनो, भूतपसंसका भूताभिनन्दिनो, देवपसंसका देवाभिनन्दिनो, पजापतिपसंसका 
पजापताभिनन्दिनो, ब्रह्मपसंसका ब्रह्माभिनन्दिनो - ते कायस्स भेदा पाणुपच्छेदा पणीते काये पतिट्टिता। तं ताहं, भिक्खु, 

एवं वदामि - इङ्ग त्वं, मारिस, यदेव ते ब्रह्मा आह तदेव त्वं करोहि, मा त्वं ब्रह्मुनो वचनं उपातिवत्तित्थो'। सचे खो 
त्वं, भिक्खु, ब्रह्मनो वचनं उपातिवत्तिस्ससि, सेय्यथापि नाम पुरिसो सिरिं आगच्छन्ति दण्डेन पटिप्पणामेय्य, सेय्यथापि वा 
पन, भिक्खु, पुरिसो नरकप्पपाते पतन्तो हत्थेहि च पादेहि च पथविं विराधेय्य, एवं सम्पदमिदं, भिक्खु, तु्हं भविस्सति। 
“इट त्वं, मारिस, यदेव ते ब्रह्मा आह तदेव त्वं करोहि, मा त्वं ब्रह्मुनो वचनं उपातिवत्तित्थो। ननु त्वं, भिक्खु, पस्ससि 
ब्रह्मपरिसं सन्निपतितः न्ति? इति खो मं, भिक्खवे, मारो पापिमा ब्रह्मपरिसं उपनेसि । 


“एवं वृत्ते, अहं, भिक्खवे, मारं पापिमन्तं एतदवोचं - 'जानामि खो ताहं, पापिम; मा त्वं मञ्जित्थो - न मं 
जानाती'ति। मारो त्वमसि, पापिम। यो चेव, पापिम, ब्रह्मा, या च ब्रह्मपरिसा, ये च ब्रह्मपारिसज्जा, सब्बेब तव हत्थगता 
सब्बेव तव वसंगता। तुय्हञ्हि, पापिम, एवं होति -- 'एसोपि मे अस्स हत्थगतो, एसोपि मे अस्स वसंगतो'ति। अहं खो पन, 
पापिम, नेव तव हत्थगतो नेव तव वसंगतो”ति। 


५०३. “एवं वृत्ते, भिक्खवे, बको ब्रह्मा मं एतदवोच - 'अहञ्हि, मारिस, निच्चंयेव समानं निच्चन्ति वदामि, धुवंयेव 
समानं धुवन्ति वदामि, सस्सतंयेव समानं सस्सतन्ति वदामि, केवलंयेव समानं केवलन्ति बदामि, अचवनधम्मंयेव समानं 
अचवनधम्म'न्ति वदामि, यत्थ च पन न जायति न जीयति न मीयति न चवति न उपपज्जति तदेवाहं वदामि -- 'इदञ्हि न 
जायति न जीयति न मीयति न चवति न उपपज्जती'ति। असन्तञ्च पनञ्ञं उत्तरि निस्सरणं 'नत्थञ्जं उत्तरे निस्सरण'न्ति 
वदामि। अहेसुं खो, भिक्खु, तया पुब्बे समणब्राह्मणा लोकस्मिं यावतकं तुय्हं कसिणं आयु तावतकं तेसं तपोकम्ममेव 
अहोसि। ते खो एवं जानेय्युं - “सन्तञ्च पनञ्ञं उत्तरि निस्सरणं अत्थञ्जं उत्तरे निस्सरणन्ति, असन्तं वा अञ्ञं उत्तरि 
निस्सरणं नत्थञ्ञं उत्तरि निस्सरण'न्ति। तं ताहं, भिक्खु, एवं वदामि - “न चेवञ्जं उत्तरि निस्सरणं दक्खिस्ससि, यावदेव 
च पन किलमथस्स विघातस्स भागी भविस्ससि। सचे खो त्वं, भिक्खु, पथवि अज्झोसिस्ससि, ओपसायिको मे भविस्ससि 
वत्थुसायिको, यथाकामकरणीयो बाहितेय्यो। सचे आपं... तेजं... वायं... भूते... देवे... पजापति... ब्रह्म॑ अज्झोसिस्ससि, 
ओपसायिको मे भविस्ससि वत्थुसायिको, यथाकामकरणीयो बाहितेय्यो'ति। 


“अहम्पि खो एवं, ब्रह्मे, जानामि - सचे पथवि अज्झोसिस्सामि, ओपसायिको ते भविस्सामि वत्थुसायिको, 
यथाकामकरणीयो बाहितेय्यो। "सचे आपं... तेजं... वायं... भूते... देवे... पजापति... ब्रह्मं अज्झोसिस्सामि, ओपसायिको ते 
भविस्सामि वत्थुसायिको, यथाकामकरणीयो बाहितेय्यो'ति अपि च ते अहं, ब्रह्मे, गतिञ्च पजानामि, जुतिञ्च पजानामि - 
एवं महिद्भिको बको ब्रह्मा, एवं महानुभावो बको ब्रह्मा, एवं महेसक्खो बको ब्रह्मा ति। 


“यथाकथं पन मे त्वं, मारिस, गतिञ्च पजानासि, जुतिञ्च पजानासि -- “एवं महिद्धिको बको ब्रह्मा, एवं महानुभावो 
बको ब्रह्मा, एवं महेसक्खो बको ब्रह्मा ति? 


“यावता चन्दिमसूरिया, परिहरन्ति दिसा भन्ति विरोचना। 
ताव सहस्सधा लोको, एत्थ ते वत्तते [वत्तती (सी० स्या० कं० पी०)] वसो॥ 


“परोपरञ्च [परोवरञ्च (सी० पी०)] जानासि, अथो रागविरागिनं । 
इत्थभावञ्ञथाभावं, सत्तानं आगतिं गति" न्ति॥ 


“एवं खो ते अहं, ब्रह्मे, गतिञ्च पजानामि जुतिञ्च पजानामि -- “एवं महिद्धिको बको ब्रह्मा, एवं महानुभावो बको 

ब्रह्मा, एवं महेसक्खो बको ब्रह्मा ति। 


५०४. “अत्थि खो, ब्रह्मे, अञ्जो कायो, तं त्वं न जानासि न पस्ससि; तमहं जानामि पस्सामि। अत्थि खो, ब्रह्म, 
आभस्सरा नाम कायो यतो त्वं चुतो इधूपपन्नो। तस्स ते अतिचिरनिवासेन सा सति पमुट्डा, तेन तं त्वं न जानासि न 
पस्ससि; तमहं जानामि पस्सामि। एवम्पि खो अहं, ब्रह्मे, नेव ते समसमो अभिज्ञाय, कुतो नीचेय्यं? अथ खो अहमेव तया 
भिय्यो। अत्थि खो, ब्रह्मे, सुभकिण्हो नाम कायो, वेहप्फलो नाम कायो, अभिभू नाम कायो, तं त्वं न जानासि न पस्ससि; 
तमहं जानामि पस्सामि। एवम्पि खो अहं, ब्रह्मे, नेव ते समसमो अभिञ्ञाय, कुतो नीचेय्यं? अथ खो अहमेव तया भिय्यो। 
पथवि खो अहं, ब्रह्मे, पथवितो अभिञ्ञाय यावता पथविया पथवत्तेन अननुभूतं तदभिञ्ञाय पर्थवि नापहोसि, पथविया 
नापहोसिँ, पथवितो नापहोसि, पथवि मेति नापहोसि, पथवि नाभिवदिं। एवम्पि खो अहं, ब्रह्मे, नेव ते समसमो अभिज्ञाय, 
कुतो नीचेय्यं? अथ खो अहमेव तया भिय्यो। आपं खो अहं, ब्रह्म..पे०... तेजं खो अहं, ब्रह्मे..पे०... वायं खो अहं, ब्रहम... 
पे०... भूते खो अहं, ब्रह्म..पे०... देवे खो अहं, ब्रह्मे..पे०.. पजापति खो अहं, ब्रह्मे...पे०... ब्रह्मं खो अहं, ब्रह्म..पे०.. आभस्सरे 
खो अहं, ब्रह्म..पे०... सुभकिण्हे खो अहं, ब्रह्मे... ...पे०... वेहप्फले खो अहं, ब्रह्मे...पे०... अभिभुं खो अहं, ब्रह्मे...पे०... सब्बं 
खो अहं, ब्रह्मे, सब्बतो अभिञ्जाय यावता सब्बस्स सब्बत्तेन अननुभूतं तदभिञ्ञाय सब्बं नापहोसिं सब्बस्मिं नापहोसि 
सब्बतो नापहोसिं सब्बं मेति नापहोसि, सब्बं नाभिवदिं। एवम्पि खो अहं, ब्रह्मे, नेव ते समसमो अभिज्ञाय, कुतो नीचेय्यं? 
अथ खो अहमेव तया भिय्यो"ति। 


“सचे खो, मारिस, सब्बस्स सब्बत्तेन अननुभूतं, तदभिञ्जाय मा हेव ते रित्तकमेव अहोसि, तुच्छकमेव अहोसी”ति। 


““विञ्ञाणं अनिदस्सनं अनन्तं सब्बतो पभं', तं पथविया पथवत्तेन अननुभूतं, आपस्स आपत्तेन अननुभूतं, तेजस्स 
तेजत्तेन अननुभूतं, वायस्स वायत्तेन अननुभूतं, भूतानं भूतत्तेन अननुभूतं, देवानं देवत्तेन अननुभूतं, पजापतिस्स 
पजापतित्तेन अननुभूतं, ब्रह्मानं ब्रह्मत्तेन अननुभूतं, आभस्सरानं आभस्सरत्तेन अननुभूतं, सुभकिण्हानं सुभकिण्हत्तेन 
अननुभूतं, वेहप्फलानं वेहप्फलत्ते अननुभूतं, अभिभुस्स अभिभुत्तेन अननुभूतं, सब्बस्स सब्बत्तेन अननुभूतं ˆ । 


“हन्द चरहि [हन्द च हि (सी० पी०)] ते, मारिस, पस्स अन्तरधायामी”ति। 'हन्द चरहि मे त्वं, ब्रह्मे, अन्तरधायस्सु, 
सचे विसहसी'ति। अथ खो, भिक्खवे, बको ब्रह्मा “अन्तरधायिस्सामि समणस्स गोतमस्स, अन्तरधायिस्सामि समणस्स 
गोतमस्सा'ति नेवस्सु मे सक्कोति अन्तरधायितुं 


“एवं वृत्ते, अहं, भिक्खवे, बकं ब्रह्मानं एतदवोचं -- 'हन्द चरहि ते ब्रह्मे अन्तरधायामी'ति। हन्द चरहि मे त्वं, 
मारिस, अन्तरधायस्सु सचे विसहसी'ति। अथ खो अहं, भिक्खवे, तथारूपं इद्राभिसङ्कारं अभिसङ्कासि - 'एत्तावता ब्रह्मा 
च ब्रह्मपरिसा च ब्रह्मपारिसज्जा च सहञ्च मे सोस्सन्ति [सहमेव सुय्यन्ति (क०)], न च मं दक्खन्ती'ति। अन्तरहितो इमं 
गाथं अभासि - 


“भवेवाहं भयं दिस्वा, भवञ्च विभवेसिनं । 
भवं नाभिवदिं किञ्चि, नन्दिञ्च न उपादियि"न्ति॥ 


“अथ खो, भिक्खवे, ब्रह्मा च ब्रह्मपरिसा च ब्रह्मपारिसज्जा च अच्छरियब्भुतचित्तजाता अहेसुं - 'अच्छरियं वत भो, 
अब्भुतं बत भो! समणस्स गोतमस्स महिद्धिकता महानुभावता, न च वत नो इतो पुब्बे दिट्टो वा, सुतो वा, अञ्जो समणो वा 

ब्राह्मणो वा एवं महिद्धिको एवं महानुभावो यथायं समणो गोतमो सक्यपृत्तो सक्यकुला पब्बजितो। भवरामाय वत, 
भो, पजाय भवरताय भवसम्मुदिताय समूलं भवं उदब्बही'ति। 


५०५. “अथ खो, भिक्खवे, मारो पापिमा अञ्ञतरं ब्रह्मपारिसज्जं अन्वाविसित्वा मं एतदवोच - 'सचे खो त्वं, 
मारिस, एवं पजानासि, सचे त्वं एवं अनुबुद्धो, मा सावके उपनेसि, मा पब्बजिते; मा सावकानं धम्मं देसेसि, मा 
पब्बजितानं; मा सावकेसु गेधिमकासि, मा पब्बजितेसु। अहेसुं खो, भिक्खु, तया पुब्बे समणब्राह्मणा लोकस्मिं अरहन्तो 
सम्मासम्बुद्भा पटिजानमाना। ते सावके उपनेसुं पब्बजिते, सावकानं धम्मं देसेसुं पब्बजितानं, सावकेसु गेधिमकंसु 
पब्बजितेसु, ते सावके उपनेत्वा पब्बजिते, सावकानं धम्मं देसेत्वा पब्बजितानं, सावकेसु गेधितचित्ता पब्बजितेसु, कायस्स 
भेदा पाणुपच्छेदा हीने काये पतिट्टिता। अहेसुं ये पन, भिक्खु, तया पुब्बे समणब्राह्मणा लोकस्मिं अरहन्तो सम्मासम्बुद्भा 
पटिजानमाना। ते न सावके उपनेसुं न पब्बजिते, न सावकानं धम्मं देसेसुं न पब्बजितानं, न सावकेसु गेधिमकंसु न 
पब्बजितेसु, ते न सावके उपनेत्वा न पब्बजिते, न सावकानं धम्मं देसेत्वा न पब्बजितानं, न सावकेसु गेधितचित्ता न 
पब्बजितेसु, कायस्स भेदा पाणुपच्छेदा पणीते काये पतिट्टिता। तं ताहं, भिक्खु, एवं वदामि -- इङ्ग त्वं, मारिस, 
अप्पोस्सुक्को दिट्ुधम्मसुखविहारमनुयुत्तो विहरस्सु, अनक्खातं कुसलज्हि, मारिस, मा परं ओवदाही'ति। 


“एवं वुत्ते, अहं, भिक्खवे, मारं पापिमन्तं एतदवोचं - “जानामि खो ताहं, पापिम, मा त्वं मञ्जित्थो - न मं 
जानाती'ति। मारो त्वमसि, पापिम । न मं त्वं, पापिम, हितानुकम्पी एवं वदेसि; अहितानुकम्पी मं त्वं, पापिम, एवं वदेसि । 
तुय्हञ्हि, पापिम, एवं होति - येसं समणो गोतमो धम्मं देसेस्सति, ते मे विसयं उपातिवत्तिस्सन्ती'ति। असम्मासम्बुद्भाव 
पन ते, पापिम, समाना सम्मासम्बुद्भाम्हाति पटिजानिसु। अहं खो पन, पापिम, सम्मासम्बुद्रोव समानो सम्मासम्बुद्धोम्हीति 
पटिजानामि। देसेन्तोपि हि, पापिम, तथागतो सावकानं धम्मं तादिसोब अदेसेन्तोपि हि, पापिम, तथागतो सावकानं धम्मं 
तादिसोव | उपनेन्तोपि हि, पापिम, तथागतो सावके तादिसोव, अनुपनेन्तोपि हि, पापिम, तथागतो सावके तादिसोव। तं 
किस्स हेतु? तथागतस्स, पापिम, ये आसवा संकिलेसिका पोनोब्भविका सदरा दुक्खविपाका आयतिं जातिजरामरणिया - 
ते पहीना उच्छिन्नमूला तालावत्थुकता अनभावंकता आयतिं अनुप्पादधम्मा । सेय्यथापि, पापिम, तालो मत्थकच्छिन्नो 
अभब्बो पुन विरूळिहया; एवमेव खो, पापिम, तथागतस्स ये आसवा संकिलेसिका पोनोब्भविका सदरा दुक्खविपाका 
आयतिं जातिजरामरणिया - ते पहीना उच्छिन्नमूला तालावत्थुकता अनभावंकता आयतिं अनुप्पादधम्माति। 


“इति हिदं मारस्स च अनालपनताय ब्रह्मुनो च अभिनिमन्तनताय, तस्मा इमस्स वेय्याकरणस्स ब्रह्मनिमन्तनिकंतेब 
अधिवचन''न्ति। 


ब्रह्मनिमन्तनिकसुत्तं निट्टितं नवमं । 
१०. मारतज्जनीयसुत्तं 


५०६. एवं मे सुतं - एकं समयं आयस्मा महामोग्गल्लानो भग्गेसु विहरति सुसुमारगिरे भेसकळावने मिगदाये । तेन 
खो पन समयेन आयस्मा महामोग्गल्लानो अब्मोकासे चङ्कमति । तेन खो पन समयेन मारो पापिमा आयस्मतो 
महामोग्गल्लानस्स कुच्छिगतो होति कोट्टुमनुपविट्ठी। अथ खो आयस्मतो महामोग्गल्लानस्स एतदहोसि - “कि नु खो मे 
कुच्छि गरुगरो विय [गरु गरु विय (सी० पी० टीकायं पाठन्तरं)]? मासाचितं मञ्जे”ति। अथ खो आयस्मा 
महामोग्गल्लानो चङ्कमा ओरोहित्वा विहारं पविसित्वा पञ्जत्ते आसने निसीदि । निसज्ज खो आयस्मा महामोग्गल्लानो 

पच्चत्तं योनिसो मनसाकासि । अहसा खो आयस्मा महामोग्गल्लानो मारं पापिमन्तं कुच्छिगतं कोदुमनुपविद्ं । 
दिस्वान मारं पापिमन्तं एतदवोच - “निक्खम, पापिम; निक्खम, पापिम! मा तथागतं विहेसेसि, मा तथागतसावकं। मा ते 
अहोसि दीघरत्तं अहिताय दुक्खाया"ति। अथ खो मारस्स पापिमतो एतदहोसि -- “अजानमेव खो मं अयं समणो अपस्सं 
एवमाह - 'निकखम, पापिम; निक्खम, पापिम! मा तथागतं विहेसेसि, मा तथागतसावकं । मा ते अहोसि दीघरत्तं अहिताय 
दुक्खाया'ति। योपिस्स सो सत्था सोपि मं नेव खिप्पं जानेय्य, कुतो पन [कुतो च पन (स्या०)] मं अयं सावको 
जानिस्सती”ति? अथ खो आयस्मा महामोग्गल्लानो मारं पापिमन्तं एतदवोच - “एवम्पि खो ताहं, पापिम, जानामि, मा 
त्वं मञ्जित्थो - “न मं जानाती'ति। मारो त्वमसि, पापिम; तुय्हञ्हि, पापिम, एवं होति -- “अजानमेव खो मं अयं समणो 
अपस्सं एवमाह - निक्खम, पापिम; निक्खम, पापिम! मा तथागतं विहेसेसि, मा तथागतसावकं । मा ते अहोसि दीघरत्तं 
अहिताय दुक्खायाति। योपिस्स सो सत्था सोपि मं नेव खिप्पं जानेय्य, कुतो पन मं अयं सावको जानिस्सती'”ति? 


अथ खो मारस्स पापिमतो एतदहोसि - “जानमे खो मं अयं समणो पस्सं एवमाह - 'निक्खम, पापिम; निक्खम, 
पापिम! मा तथागतं विहेसेसि, मा तथागतसावकं । मा ते अहोसि दीघरत्तं अहिताय दुक्खाया''ति। अथ खो मारो पापिमा 
आयस्मतो महामोग्गल्लानस्स मुखतो उग्गन्त्वा पच्चग्गळे अट्टासि । 


५०७. अहसा खो आयस्मा महामोग्गल्लानो मारं पापिमन्तं पच्चग्गळे ठितं; दिस्वान मारं पापिमन्तं एतदबोच - 
'एत्थापि खो ताहं, पापिम, पस्सामि; मा त्वं मञ्जित्थो “न मं पस्सती”ति। एसो त्वं, पापिम, पच्चग्गळे ठितो। भूतपुब्बाहं, 
पापिम, दूसी नाम मारो अहोसि, तस्स मे काळी नाम भगिनी । तस्सा त्वं पृत्तो। सो मे त्वं भागिनेय्यो अहोसि। तेन खो पन, 
पापिम, समयेन ककुसन्धो भगवा अरहं सम्मासम्बुद्धो लोके उप्पन्नो होति। ककुसन्धस्स खो पन, पापिम, भगवतो अरहतो 
सम्मासम्बुद्भस्स विधुरसञ्जीवं नाम सावकयुगं अहोसि अग्गं भद्युगं । यावता खो पन, पापिम, ककुसन्धस्स भगवतो 
अरहतो सम्मासम्बुद्धस्स सावका। तेसु न च कोचि आयस्मता विधुरेन समसमो होति यदिदं धम्मदेसनाय | इमिना खो एवं 
[एतं (सी० स्या० पी०)], पापिम, परियायेन आयस्मतो विधुरस्स विधुरोतेव [विधुरस्स विधुरो विधुरोत्वेब (सी० स्या० कं० 
पी०)] समज्ञा उदपादि । 


“आयस्मा पन, पापिम, सञ्जीवो अरञ्ञगतोपि रुक्खमूलगतोपि सुञ्जागारगतोपि अप्पकसिरेनेव 
सञ्ञावेदयितनिरोधं समापज्जति। भूतपुब्बं, पापिम, आयस्मा सञ्जीवो अञ्ञतरस्मि रुकखमूले सञ्ञजावेदयितनिरोधं 
समापन्नो निसिन्नो होति। अद्दसंसु खो, पापिम, गोपालका पसुपालका कस्सका पथाविनो आयस्मन्तं सञ्जीवं 
अञ्ञतरस्मिं रुकखमूले सञ्जावेदयितनिरोधं समापन्नं निसिन्नं; दिस्वान तेसं एतदहोसि -- “अच्छरियं वत, भो, अब्भुतं 
बत, भो! अयं समणो निसिन्नकोव कालङ्कतो! हन्द नं दहामा'ति। अथ खो ते, पापिम, गोपालका पसुपालका कस्सका 
पथाविनो तिणञ्च कटुञ्च गोमयञ्च संकड्टित्वा आयस्मतो सञ्जीवस्स काये उपचिनित्वा अग्गिं दत्वा पक्कमिंसु । अथ 
खो, पापिम, आयस्मा सञ्जीवो तस्सा रत्तिया अच्चयेन ताय समापत्तिया वुट्टुहित्वा चीवरानि पप्फोटेत्वा पुब्बण्हसमयं 
निवासेत्वा पत्तचीवरमादाय गामं पिण्डाय पाविसि। अद्दसंसु खो ते, पापिम, गोपालका पसुपालका कस्सका पथाविनो 
आयस्मन्तं सञ्जीवं पिण्डाय चरन्तं; दिस्वान नेसं एतदहोसि -- 'अच्छरियं वत, भो, अब्भुतं वत, भो! अयं समणो 
निसिन्नकोव कालङ्कतो, स्वायं पटिसञ्जीवितो'ति। इमिना खो एवं, पापिम, परियायेन आयस्मतो सञ्जीवस्स सञ्जीवोतेव 
[सञ्जीवो सञ्जीवोत्वेव (सी० स्या० कं० पी०)] समञ्जा उदपादि । 


५०८. “अथ खो, पापिम, दूसिस्स मारस्स एतदहोसि -- “इमेसं खो अहं भिकखूनं सीलवन्तानं कल्याणधम्मानं नेव 

जानामि आगतिं वा गतिं वा। यंनूनाहं ब्राह्मणगहपतिके अन्वाविसेय्यं - एथ, तुम्हे भिक्खू सीलवन्ते कल्याणधम्मे 
अक्कोसथ परिभासथ रोसेथ विहेसेथ। अप्पेव नाम तुम्हेहि अक्कोसियमानानं परिभासियमानानं रोसियमानानं 
विहेसियमानानं सिया चित्तस्स अञ्ञथत्तं, यथा तं दूसी मारो लभेथ ओतार'न्ति। अथ खो ते, पापिम, दूसी मारो 
ब्राह्मणगहपतिके अन्वाविसि -- “एथ, तुम्हे भिक्खू सीलवन्ते कल्याणधम्मे अक्कोसथ परिभासथ रोसेथ विहेसेथ। अप्पेव 
नाम तुम्हेहि अक्कोसियमानानं परिभासियमानानं रोसियमानानं विहेसियमानानं सिया चित्तस्स अञ्ञथत्तं, यथा तं दूसी 
मारो लभेथ ओतार'न्ति। 


“अथ खो ते, पापिम, ब्राह्मणगहपतिका अन्वाविसिट्ठा दूसिना मारेन भिक्खू सीलवन्ते कल्याणधम्मे अक्कोसन्ति 
परिभासन्ति रोसेन्ति विहेसेन्ति - “इमे पन मुण्डका समणका इब्भा किण्हा [कण्हा (स्या० कं० क०)] बन्धुपादापच्चा 
“ायिनोस्मा झायिनोस्मा”ति पत्तक्खन्धा अधोमुखा मधुरकजाता झायन्ति पज्झायन्ति निज्झायन्ति अपज्झायन्ति। 
सेय्यथापि नाम उलूको रुक्खसाखायं मूसिकं मग्गयमानो झायति पज्झायति निज्झायति अपज्झायति; एवमेविमे मुण्डका 
समणका इब्भा किण्हा बन्धुपादापच्चा “झायिनोस्मा झायिनोस्मा”ति पत्तकखन्धा अधोमुखा मधुरकजाता झायन्ति 
पज्झायन्ति निज्झायन्ति अपज्झायन्ति। सेय्यथापि नाम कोत्थु नदीतीरे मच्छे मग्गयमानो झायति पज्झायति निज्झायति 
अपज्झायति; एवमेविमे मुण्डका समणका इब्भा किण्हा बन्धुपादापच्चा “झायिनोस्मा झायिनोस्मा”ति पत्तक्खन्धा 
अधोमुखा मधुरकजाता झायन्ति पज्झायन्ति निज्झायन्ति अपज्झायन्ति। सेय्यथापि नाम बिळारो सन्धिसमलसङ्कटीरे 
मूसिकं मग्गयमानो झायति पज्झायति निज्झायति अपज्झायति; एवमेविमे मुण्डका समणका इब्भा किण्हा बन्धुपादापच्चा 
“झायिनोस्मा झायिनोस्मा”ति पत्तक्खन्धा अधोमुखा मधुरकजाता झायन्ति पज्झायन्ति निज्झायन्ति अपज्झायन्ति। 
सेय्यथापि नाम गद्रभो वहच्छिन्नो सन्धिसमलसङ्कटीरे झायति पज्झायति निज्झायति अपज्झायति, एवमेविमे मुण्डका 
समणका इब्भा किण्हा बन्धुपादापच्चा “झायिनोस्मा झायिनोस्मा”ति पत्तकखन्धा अधोमुखा मधुरकजाता झायन्ति 
पज्झायन्ति निज्झायन्ति अपज्झायन्ती"ति। 


“ये खो पन, पापिम, तेन समयेन मनुस्सा कालङ्करोन्ति येभुय्येन कायस्स भेदा परं मरणा अपायं दुग्गतिं विनिपातं 
निरयं उपपज्जन्ति। 


५०९. “अथ खो, पापिम, ककुसन्धो भगवा अरहं सम्मासम्बुद्रो भिक्खू आमन्तेसि -- 'अन्वाविट्ठा खो, भिक्खवे, 
ब्राह्मणगहपतिका दूसिना मारेन - एथ, तुम्हे भिक्खू सीलवन्ते कल्याणधम्मे अक्कोसथ परिभासथ रोसेथ विहेसेथ, अप्पेव 
नाम तुम्हेहि अक्कोसियमानानं परिभासियमानानं रोसियमानानं विहेसियमानानं सिया चित्तस्स अञ्ञथत्तं, यथा तं दूसी 
मारो लभेथ ओतार'न्ति। एथ, तुम्हे, भिक्खवे, मेत्तासहगतेन चेतसा एकं दिसं फरित्वा विहरथ, तथा दुतियं, तथा ततियं, 
तथा चतुत्थं। इति उद्धमधो तिरियं सब्बधि सब्बत्तताय सब्बावन्त लोकं मेत्तासहगतेन चेतसा विपुलेन महग्गतेन 
अप्पमाणेन अवेरेन अब्याबज्झेन फरित्वा विहरथ। करुणासहगतेन चेतसा...पे०... मुदितासहगतेन चेतसा...पे०... 
उपेक्खासहगतेन चेतसा एकं दिसं फरित्वा विहरथ, तथा दुतियं, तथा ततियं, तथा चतुत्थं । इति उद्धमधो तिरियं सब्बधि 
सब्बत्तताय सब्बावन्तं लोकं उपेकखासहगतेन चेतसा विपुलेन महग्गतेन अप्पमाणेन अवेरेन अब्याबज्झेन फरित्वा 
विहरथा'ति। 


“अथ खो ते, पापिम, भिक्खू ककुसन्धेन भगवता अरहता सम्मासम्बुद्धेन एवं ओवदियमाना एवं अनुसासियमाना 
अरञ्जगतापि रुक्खमूलगतापि सुञ्ञजागारगतापि मेत्तासहगतेन चेतसा एकं दिसं फरित्वा निहरिंसु, तथा दुतियं, तथा ततियं, 

तथा चतुत्थं। इति उद्भमधो तिरियं सब्बधि सब्बत्तताय सब्बावन्तं लोकं मेत्तासहगतेन चेतसा विपुलेन महग्गतेन 


उपेक्खासहगतेन चेतसा एकं दिसं फरित्वा विहरिंसु, तथा दुतियं, तथा ततियं, तथा चतुत्थं। इति उद्भमधो तिरियं सब्बधि 
सब्बत्तताय सब्बावन्तं लोकं उपेकखासहगतेन चेतसा विपुलेन महग्गतेन अप्पमाणेन अवेरेन अब्याबज्झेन फरित्वा 
विहरिंसु। 


५१०. “अथ खो, पापिम, दूसिस्स मारस्स एतदहोसि -- 'एवम्पि खो अहं करोन्तो इमेसं भिकखूनं सीलवन्तानं 
कल्याणधम्मानं नेव जानामि आगतिं वा गति वा, यंनूनाहं ब्राह्मणगहपतिके अन्वाविसेय्यं - एथ, तुम्हे भिक्खू सीलवन्ते 
कल्याणधम्मे सक्करोथ गरु करोथ मानेथ पूजेथ, अप्पेव नाम तुम्हेहि सक्करियमानानं गरुकरियमानानं मानियमानानं 
पूजियमानानं सिया चित्तस्स अञ्ञथत्तं, यथा तं दूसी मारो लभेथ ओतार'न्ति। अथ खो ते, पापिम, दूसी मारो 
ब्राह्मणगहपतिके अन्वाविसि - 'एथ, तुम्हे भिक्खू सीलवन्ते कल्याणधम्मे सक्करोथ गरु करोथ मानेथ पूजेथ, अप्पेव 
नाम तुम्हेहि सक्करियमानानं गरुकरियमानानं मानियमानानं पूजियमानानं सिया चित्तस्स अञ्जथत्तं, यथा तं दूसी मारो 
लभेथ ओतार'न्ति। अथ खो ते, पापिम, ब्राह्मणगहपतिका अन्वाविट्टा दूसिना मारेन भिक्खू सीलवन्ते कल्याणधम्मे 
सक्करोन्ति गरु करोन्ति मानेन्ति पूजेन्ति । 


“ये खो पन, पापिम, तेन समयेन मनुस्सा कालङ्करोन्ति येभुय्येन कायस्स भेदा परं मरणा सुगति सग्गं लोकं 
उपपज्जन्ति। 


५११. “अथ खो, पापिम, ककुसन्धो भगवा अरहं सम्मासम्बुद्धो भिक्खू आमन्तेसि - 'अन्वाविट्ठा खो, भिकखवे, 
ब्राह्मणगहपतिका दूसिना मारेन -- एथ, तुम्हे भिक्खू सीलवन्ते कल्याणधम्मे सक्करोथ गरु करोथ मानेथ पूजेथ, अप्पेव 
नाम तुम्हेहि सक्करियमानानं गरुकरियमानानं मानियमानानं पूजियमानानं सिया चित्तस्स अञ्जथत्तं, यथा तं दूसी मारो 
लभेथ ओतारन्ति। एथ, तुम्हे, भिकखवे, असुभानुपस्सिनो काये विहरथ, आहारे पटिकूलसञ्जिनो, सब्बलोके 
अनभिरतिसञ्जिनो [अनभिरतसञ्जीनो (सी० स्या० कं० पी०)], सब्बसङ्कारेसु अनिच्चानुपस्सिनो'ति। 


“अथ खो ते, पापिम, भिक्खू ककुसन्धेन भगवता अरहता सम्मासम्बुद्धेन एवं ओवदियमाना एवं अनुसासियमाना 
अरञ्जगतापि रुक्खमूलगतापि सुञ्ञागारगतापि असुभानुपस्सिनो काये विहरिंसु, आहारे पटिकूलसञ्जिनो, सब्बलोके 
अनभिरतिसञ्जिनो, सब्बसङ्घारेसु अनिच्चानुपस्सिनो। 


५१२. “अथ खो, पापिम, ककुसन्धो भगवा अरहं सम्मासम्बुद्धो पुब्बण्हसमयं निवासेत्वा पत्तचीवरमादाय 
आयस्मता विधुरेन पच्छासमणेन गामं पिण्डाय पाविसि। अथ खो, पापिम, दूसी मारो अञ्जतरं कुमारकं [कुमारं (सी० 
पी०)] अन्वाविसित्वा सक्खरं गहेत्वा आयस्मतो विधुरस्स सीसे पहारमदासि; सीसं बोभिन्दि [सीसं ते भिन्दिस्सामीति 
(क०)]। अथ खो, पापिम, आयस्मा विधुरो भिन्नेन सीसेन लोहितेन गळन्तेन ककुसन्धंयेव भगवन्तं अरहन्तं सम्मासम्बुद्धं 
पिट्ठितो पिड्टितो अनुबन्धि। अथ खो, पापिम, ककुसन्धो भगवा अरहं सम्मासम्बुद्धो नागापलोकितं अपलोकेसि - “न वायं 
दूसी मारो मत्तमञ्ञासी'ति। सहापलोकनाय च पन, पापिम, दूसी मारो तम्हा च ठाना चवि महानिरयञ्च उपपज्जि। 


“तस्स खो पन, पापिम, महानिरयस्स तयो नामधेय्या होन्ति - छफस्सायतनिको इतिपि, सङ्कसमाहतो इतिपि, 
पच्चत्तवेदनियो इतिपि। अथ खो मं, पापिम, निरयपाला उपसङ्कमित्वा एतदवोचुं - यदा खो ते [यतो ते (क०)], मारिस, 

सङ्कुना सङ्कु हदये समागच्छेय्य। अथ नं त्वं जानेय्यासि -- `वस्ससहस्सं मे निरये पच्चमानस्सा'ति। सो खो अहं, 
पापिम, बहूनि वस्सानि बहूनि वस्ससतानि बहूनि वस्ससहस्सानि तस्मिं महानिरये अपच्चि। दसवस्ससहस्सानि तस्सेव 
महानिरयस्स उस्सदे अपच्चि वुड्डानिमं नाम वेदनं वेदियमानो। तस्स मय्हं, पापिम, एवरूपो कायो होति, सेय्यथापि 
मनुस्सस्स। एवरूपं सीसं होति, सेय्यथापि मच्छस्स। 


५१३.-कोदिसो निरयो आसि, यत्थ दूसी अपच्चथ। 
विधुरं सावकमासज्ज, ककुसन्धञ्च ब्राह्मणं॥ 


“सतं आसि अयोसङ्कू, सब्बे पच्चत्तवेदना। 
ईदिसो निरयो आसि, यत्थ दूसी अपच्चथ। 
विधुरं सावकमासज्ज, ककुसन्धञ्च ब्राह्मणं॥ 


“यो एतमभिजानाति, भिक्खु बुद्भस्स सावको | 
तादिसं भिक्खुमासज्ज, कण्ह दुक्खं निगच्छसि॥ 


““मज्झे सरस्स तिदुन्ति, विमाना कप्पट्ठायिनो । 
वेळुरियवण्णा रुचिरा, अच्चिमन्तो पभस्सरा। 
अच्छरा तत्थ नच्चन्ति, पुथु नानत्तवण्णियो॥ 


“यो एतमभिजानाति, भिक्खु बुद्भस्स सावको | 
तादिसं भिक्खुमासज्ज, कण्ह दुक्खं निगच्छसि॥ 


“यो वे बुद्धेन चोदितो, भिक्खु सङ्घस्स पेक्खतो । 
मिगारमातुपासादं, पादङ्गड्रेन कम्पयि॥ 


“यो एतमभिजानाति, भिक्खु बुद्भस्स सावको । 
तादिसं भिक्खुमासज्ज, कण्ह दुक्खं निगच्छसि॥ 


“यो वेजयन्तं पासादं, पादङ्गुड्रेन कम्पयि । 
इद्भिबलेनुपत्थद्भो, संवेजेसि च देवता॥ 


“यो एतमभिजानाति, भिक्खु बुद्भस्स सावको | 
तादिसं भिक्खुमासज्ज, कण्ह दुक्खं निगच्छसि॥ 


“यो वेजयन्तपासादे, सक्कं सो परिपुच्छति । 
अपि वासव जानासि, तण्हाकखयविमुत्तियो । 
तस्स सक्को वियाकासि, पहं पुढी यथातथं॥ 

“यो एतमभिजानाति, भिक्खु बुद्भस्स सावको | 
तादिसं भिक्खुमासज्ज, कण्ह दुक्खं निगच्छसि॥ 


“यो ब्रह्मं परिपुच्छति, सुधम्मायाभितो सभं । 
अज्जापि त्यावुसो दिदि, या ते दिट्टि पुरे अहु । 
पस्ससि वीतिवत्तन्तं, ब्रह्मलोके पभस्सरं॥ 


““तस्स ब्रह्मा वियाकासि, अनुपुब्बं यथातथं । 
न मे मारिस सा दिट्ि, या मे दिट्ठि पुरे अहु॥ 


“पस्सामि वीतिवत्तन्तं, ब्रह्मलोके पभस्सरं । 
सोहं अज्ज कथं वज्जं, अहं निच्चोम्हि सस्सतो॥ 


“यो एतमभिजानाति, भिक्खु बुद्धस्स सावको । 
तादिसं भिक्खुमासज्ज, कण्ह दुक्खं निगच्छसि॥ 


“यो महामेरुनो कूटं, विमोक्खेन अफस्सयि। 
वनं पुब्बविदेहानं, ये च भूमिसया नरा॥ 


“यो एतमभिजानाति, भिक्खु बुद्धस्स सावको । 
तादिसं भिक्खुमासज्ज, कण्ह दुक्खं निगच्छसि॥ 


“न वे अग्गि चेतयति [वेठयति (सी०)], “अहं बालं डहामी'ति। 
बालो च जलितं अग्गिं, आसज्ज नं स डय्हति॥ 


““एवमेव तुवं मार, आसज्ज नं तथागतं । 
सयं डहिस्ससि अत्तानं, बालो अग्गिंव संफुसं॥ 


““अपुञ्ञं पसवी मारो, आसज्ज नं तथागतं । 
किन्नु मञ्ञसि पापिम, न मे पापं विपच्चति॥ 


“करोतो चीयति पापं, चिररत्ताय अन्तक । 
मार निब्बिन्द बुद्धम्हा, आसं माकासि भिक्खुसु॥ 


“इति मारं अतज्जेसि, भिक्खु भेसकळावने। 
ततो सो दुम्मनो यक्खो, नतत्थेवन्तरधायथा"ति॥ 


मारतज्जनीयसुत्तं निद्धितं दसमं । 

चूळयमकवग्गो निट्टितो पञ्चमो । 
तस्सुद्दानं - 


सालेय्य वेरञ्जदुवे च तुद्ठि, चूळमहाधम्मसमादानञ्च। 
वीमंसका कोसम्बि च ब्राह्मणो, दूसी च मारो दसमो च वग्गो॥ 


सालेस्यवग्गो निद्धितो पञ्चमो। 
इदं वग्गानमुद्दानं - 


मूलपरियायो चेव, सीहनादो च उत्तमो। 
ककचो चेव गोसिङ्गो, सालेय्यो च इमे पञ्च॥ 


मूलपण्णासकं समत्तं । 

